
Ma estimada mare, que al Cel sia, era molt afectada 
a llegir El dcvolo Peregrino del P. Castillo, llibre que’s 
trobava en tots los escons y llibreries de la plana de 
Vich: ohint-li’n jo llegir algún passatge bonich, des de sa 
falda, sentí nàxer en mi lo somni, llavors tan llunyà com 
falaguer, de veure la Terra Santa. Lo somni llunyà se 
m’es acostat y, grat sia a Déu, he pogut regalar-me’n tot 
l'Abril y Maig del any 1886. Los recorts que’n guardo 
duraràn més que'l somni, espero que seràn eterns. No 
Ui aní a escriure cap llibre d’impresions com ara s’estila, 
per més que aquest ne tinga’l tirat, ni menys a cercar 
i nspiracions pera cap poema, com ho digué en prosa 
algún periòdich, y en vers la llorejada poetissa Monser- 
dà en Lo llorer de Vinyoles: 

Si tan enclsers són 

les flors fins avuy descloses, 

Ddu gnardc a les que en Uevor 
de Jerusalim nos porta. 

Francament, tinch de confessar que mon viatge era més 
interessat; jo hi anava a cercar quelcòm més que quatre 
flors esfulladices de poesia. Jo volia veure de més aprop 
y sentir y banyar-mc en lo sol de Palestina, no’l sol ma- 
terial, sinó aquell sol que no s’ha post ni s’ha de pondre, 
lo sol de tois los cors, de totes les intel·ligències, lo ve- 
ritable centre del univers. Tres viatges tenia jo fets lla- 
vors: un a Amèrica, cercant la salut perduda per mi; 
altre a Tànger y Argelia, cercant-la per un amich esti- 

mat; y’l tercer al Nort ab no menys bona y agradable 
companyia: faltava lo quart braç o, diguem, lo cap a la 
immensa crèu que havia formada en la terra ab mos viat- 
ges, y li posí dignament ab lo millor de tots, lo de Jeru- 
salem. Los tres primers enfortiren mon cos delicat y 
enriquiren mon esperit, mes dexaren mon cor buyt y 
assedegat sempre de veure quelcòm més que mars y te- 
rres y ciutats, formiguers de gent. La anada a Terra 
Santa m’ha apagada aquexa set, y ja no desitjo ni es- 
pero fer altre viatge quc'l de la eternitat, quan hora sia. 
Lo de Palestina lo emprenguí per conèxer a Jesucrist, 
mon Déu y Senyor, y poch o molt dech haver guanyat 
en aquesta dolça conexença, puix me sembla que l’es- 
timo més, a pesar de la petitesa de mon cor y de la es- 
quefidesa de mon enteniment, pera emmirallar-s’hi aquell 
qui no cab en l'univers. Si: entre les etzevarcs y figueres 
de pala de Nazareth, en les vores del mar del Tiberíades, 
ressonantes encara al tiò de sa paraula, en les del Jordà, 
consagrades per son baptisme, y en la cima del Calvari, 
ahont examplà sos braços pera abraçar la humanitat, 
me sembla haver vist una línea més d’aquella fesomia 
divina inaccesible al pinzell del pintor y a la ploma del 
filosop y del poeta. La he vista entre'ls descendents de 
sos dexebles en aquella terra de prodigis, entre’ls vene- 
rables fills del Pobre d'Assís, imatge viva del Crucificat, 
y fins en les cares dels israelites, pobres y avilits nets de 
sos butxins. Gràcies infinites al bon Jesús, que dexant- 
me, encara que indigne, celebrar la Santa Missa en son 
rihent breçol y en son gloriós sepulcre, m'hadexat veuie 
no sia més que un raig de llum de sa cara: jo guardaié 
aquexa visió, jo estojaré aqueix ressol en lo bell fons de 
la meva ànima: jo’n dauraré mos recorts y n’enjoyaié 
mes esperances; jo’n filaré mes derreres cançons, y’n te- 

xiré mos derrers versos, y al baxar a la tomba, m’agafaré 
ab aqueix bri de resplendor celestial pera sortir d’aque- 
xa vall de llàgrimes y pujar a la vida millor y perdu- 
rable. 

En un article critich publicat, no fà pas gayres dies, 
sobre mon derrer llibre, Patria, lo critich, quexant-se, 
pot ser ab rahó, de que en mes últimes obres no dono 
prou destriats los genres literaris, semblava doldres de 
que jo dexàs caure massa gótes de poesia relligiosa en lo 
doll de ma poesia patriòtica. jOhl |com m’honrava, y 
me plavia, sense voler, ab axò mon benvolgut amichl 
jCom li agrahesch la acusació; com li agrahiria encara 
més si’l cor me digués que’n só merexedorl [Oh, si po- 
gués suavisar ab lo melós y adorable nom de Déu la 
seca aspror de tots mos versosl ]Oh, si dexant apart mon 
no rès, pogués com altre Eliscu ab un grapat de sal 
divina endolcir lo doll cada dia més amargant y terrós 
de !a poesia contemporànea, que descreguda, sense cor 
y sense ànima, va dexant les ales a bocins en lo fanch de 
la material |Quí pogués posar lo nom de Déu allà hont 
voldria! en cada rocal de vora mar pera guiar als qui 
hi navegan; en lo front de cada serra, com una estrella 
que illuminàs totes les valls; en lo mur de les ciutats 
oblidadices y en lo portal dels masos oblidats, y en 
cada recó de món ahont se plora, ben sovint sense 
conhort, y en cada golfa humida hont se pateix, y en lo 
breçol del qui naix, y en lo llit del qui agonitza! |Quí 
tingués la vèu de les ones o del trò, pera fer-lo sentir a 
la humanitat ingrata que l’oblida! |Si al menys lo pogués 
escriure en un corl mes ja que axò es obra de Déu, jo 
hauré d’aconhortar-me d’escríurel en aquest pobre y sen- 
zill llibre, massa senzill y massa pobre pera endreçar-se 
a la terra ahont se obrà nostra santa redempció. 

Són notes de viatge, nuhes d’estil y de poesia, escri- 
tes a corre-cuyta y com se vulla, que no haurlan sortit 
de la cartera a no caure en les mans amigues dels Di- 
rectors de La Veu del Montserrat y La Ilustració Catala- 
na. Ells són la causa d’aquesta humil publicació; bé que 
sa pobresa, sa incorrecció y tots sos defectes sían meus. 
Prengan lo lector la bona voluntat, y ajudem a donar 
gràcies a Déu per haver posat aqueix flayrós oasis en 
lo camí estèril de mos dies, y sobre tot per haver-me 
dexat besar ses petjades en la terra. Del perfum que vaig 
cullir en elles, y ja fa tres anys, ne tinch encara la ànima 
plena, y espero que m’hi durarà mentres me dure la 
vida: jy llavors rayl si m’ha sigut tan dolç veure’ls serrats 
y boscuries, les roques y’is monuments que vegeren a 
Jesucrist, hà dos mil anys, mortal y fet home de dolors, 
si m’ha sigut tan plahent seguir ses passes ja mitg es- 
borrades per los camins pedregosos y plens d’espines 
d’aquest miserable desterro, ;què serà vèurel de cara a 
cara, immortal y gloriós, y seguir-lo eternament entre’ls 
elegits per les riberes florides de la vera patria! 

Jancr de 1889. 

J. M. j. 

E n nom de Déti y de la Verge Maria, lo dfa primer 
d’Abril, temps de primavera gentil, com diria 
frà Anselm, a les quatre de la tarda nos embarcàm en 
Barcelona pera Terra Santa, vers hont, desitjós d'arri- 
bar-hi abans que’l vapor, lo cor se’n vola svmptis fidei 
alts, segons paraula de Sant Geroni. Axí com lo pol 
atrau la agulla magnètica, la prada florida les abelles se- 
dentes d’olors y de mel, la Califòrnia atreya, adés, los 
afamats d’or, y’is grans centres d'Europa atrauen los 
assedegats de ciència, vanitat y plaher;la Palestina atràu 
lo cor cristià. Sa aridesa y desolació espantosa fan sospi- 
tar que ja hi posa son peu terrible lo desert, mes encara 
continu? sent la terra de promissió anyorada y desitjada 
per lo poble de Déu, que ja no es la niçaga d'Abrahàm, 
d'Isaach, y de Jacob, sinó’l poble cristià, format ex om- 
m'bus gentibus, et tribubus; et populis, etlinguis, que té son 
cap en Roma, en mitg d’eix ample occident, vers ahont, 
segons tradició, estava girat lo bon Jesús espirant en lo 

Calvari, en la hora més solemne que ha assenyalat lo 
rellotge del temps. 

Lo vapor Panay es espayós, de 375 peus d’eslora, 
y en un de sos amples compartiments poden allotjar-se 
bé e independentment los dotze Pares Caputxins, que 
tenim la bona sort de trobar-hi. Van destinats per lo Go- 
vern espanyol a les Carolines, sent los primers apòstols 
que lii posaran lo peu. |Ditxosos ells! molls passatgers 
hi ha a bordo; hi ha richs marxants, empleats del Go- 
vern, dignataris de la Església, militars d'alta graduació, 
jóvens en la flor de la vida, hòmens al cim de sa carrera; 
sols exos pobres fills de Sant Francesch me fan enveja. 
jDitxosos ells y ben nats! van a sembrar en un camp 
verge la primera llevor del Evangeli, y a cullir-ne les 
primeres flors, pera oferir-les a nostre bon Déu y Senyor, 
que, sense saber-ne elles rès, les té comprades ab lo preu 
de sa metexa sanch. jQue contents volan a la conquesta 
de les ànimes! me recordan los segadors de ma terra 
quan, tot cantant, baxan ab la falç al coll a segar a la 
marina, animats ab la esperança de una bona messa; o 
los jóvens militars que he vistos anar a la guerra som- 
niant ja los llorers de la victorià. Ells també somnían sos 
llorers y palmes, mes no se acontentan ablosde la terra. 
Més ambiciosos que'ls empleats y comerciants que'ls 
acompanyan, no’n tenen prou d'un grau, ni d'un gra- 
pat d'or, volen un guany infinit. jAb quin entusiasme 
partexen, sense saber ahont van, ni què'is hi espera! 
Van a fer la voluntat de Déu, y jquè se’ls ne dona de 
viure o de morir! Si moren allí, moriran com a bons 
soldats en lo camp de batalla; si en la mar, ja tenen la 
fossa oberta y estàn ab la mortalla posada, puix los en. 
terran ab son meteix hàbit, y, morin allí hont morin, 
no’ls ha de recar rès del món, perque no hi tenen rès. 



V 

De la cambra del vapor, hont gayre bé tots sols s’han 
aposentat, n’han feta una capella, que, per sa senzillesa, 
los deu recordar la que dexaren en llur convent. 

En l’humil trono de rústech altar tenen un quadro al 
oli de sa patrona, la Divina Pastora. Va vestida de blau 
com la Reyna del Cel, mes porta lo barret de palma, 
adornat al) un pom de flors, y en sa dreta lo gayató de 
pastora de les ànimes, que són ses místiques ovelles, a 
les quals, per férsels més agradosa, semblan haver em- 
manllevada la samarra de llana, Ella y son Fill Diví que 
sèu rialler sobre sa falda. 

Frà Isidor de Sevilla, predicant en Santa Marina de 
la metexa ciutat, en 8 de Setembre de 1703, retragué 
aquell hermós versicle del Càntich dels Càntichs, 1, 7: 
Si ignoras te, 0 pulcherrima inter mulirres, egredere, et abi 
post vestigia gregum, et pasce htedos tu os ju.xta tabernacu ■ 
la pastcrttrn. Parlà, per primera volta en lo món, de la 
Divina Pastora, y ho faria en térmens tan inspirats, 
quels sevillans sortiren del sermó proclamant-la a altes 
veus per carrers y places. La nova advocació de la Ver- 
ge, no cabent en Andalusia, s'escampà, com olor de bal- 
sam, per Catalunya, Castella, Espanya y Amèrica, acom- 
panyant y fent dolços los treballs apostòlichs als pobres 
Caputxins, qui la havían presa per Patrona de ses Mis- 
sions. Ella que’ls segueix amorosa a les Carolines, faça 
totes aquelles ànimes, que no conexen a Déu, manyagues 
ovelles del séu ramat. 



8 d'Abril 

A les cinch del matí s’ovira la torre de Bourlog al 
mitg de les amples boques del Nil; tres hores després 
veyèm la de Damieta, que s’axeca com de puntetes. 

sobre la costa, pera fer llum de ben lluny als barcos que 
s’hi dirigexen. Sols veyèm de la població los pals dels 
que acarona ja en son port y alguna vela llatina que pa- 
pelloneja a la entrada del gran riu, entre la terra y la 
mar. Ab prou feynes oviràm algún platjar arràn de les 
ones, nú de caserles y d'arbres. La mar en una gran 
estensió es verdosa y tèrbola per efecte de les aygues 
■del Nil, que may ver.en ben clares, y del poch fons de 
la mar. Blanques y grosses gavines nos venen apariar 
de la terra de Moysès, a la que'ns acostàm a tota vela, y 
entretenen als viatgers qui la anyoran, no tant per ser la 
de Moysès, com pera fugir del breçoleig de Ics ones, no 
sempre falagueres. 



Port-Said, ç d' Abril. 

Si l’Egypte es un dó del Nil, aquesta ciutat n’es la 
derrera mostra, puix acaba de nàxer a la vora d'un de 
sos braços, encara que no es nada a sa regor, sinó a la 
influencia del canal de Suez, del qui es ella qui té les 
claus. La població antiga, més que població, era un es- 
campall de barraques de mala mort, habitades per los 
pescadors àrabes; ara es dels ports del Mediterrà que 
veuen entrar banderes de més diferentes colors, y una 
de les ciutats ahont se senten més Uengatges. Lo poble 
parla àrabe, la gent culta italià o francès; hi ha alguns 
inglesos y molts grechs. Aquests tenen un temple cismà 
tich y un altre grech unit. Lo sacerdot del segón, com lo 
del copto y maronita units, són súbdits del pàrroco ca- 
tòlich, que es lo simpàtich Guardià del convent deFran- 
cescans, ahont estàm allotjats. 

La població mora està a cent passes de la europea, 
tmes sos usos y costums n'estàn a mil lleugues, a pesar 

dels esforços que fà’l Govern egypci pera civilisarla, 
protegint nostra Santa Relligió, subvencionant sos mi- 
nistres, plantant ferrocarrils y telègrafos, fent adoptar pera 
son exèrcit nostres armes y trajos. Les cases són de fusta, 
entregirades, guerxes, mal ayrades y petites, ab rexes de 
confessionari a les finestres y un portirr esparracat a la 
entrada, pera no dexar veure la bruticia interior, que no 
deu ser poca a judicar per la flayre pestilencial que’n 
surt. Algunes, que tenen segón pis, l’avençan demuntlo 
carrer un parell de passes, sostenint-se ab puntals o bi- 
gues que tenen pretensions de columnes. La escombra 
es un moble desconegut dintre y fora de les cases, y la 
ayga que'ls volta per totes bandes y de què fan ús tot 
sovint, no’ls priva d’anar bruts y de ser-ho tot lo que 
tocan, sos vestits, sos mobles, ses tendes de viures y 
d'industria, sos carrers y carrerons, places y placetes en 
que’s dividexen sos laberintichs pobles. 

Los habitants, per sa alta y gallarda estatura, m’han 
recordat los filisteus, vehins no llunyans d’aquestes te- 
rres, y per no sortir de la nostra, los empordanesos, ab 
qui se semblan, per ser més alts que sapats, per son ayre 
desinvolt y per sa lienga solta y deslligada. En Pella, 
l’historiador del Empordà, ben segur hi diria quelcom 
més. Los Fellàhs, o pagesos, van vestits de blau, color de 
la ayga que vessa la sahor y la vida en sos camps, y del 
cel que s'hi emmiralla. (Després he vist que no es en ho- 
nor del Nil que vestexen de blau, puix es color molt usat 
en tota la Palestina y gayre bé únich en Samaria.) Les 
dones se tapan la cara ab una especie de careta compos- 
ta d’un vel negre, que'ls amaga’l front, y altre que’ls 
i amaga la part inferior de la cara, units per un canó d’or 
o de llauna daurada, ab dos o tres cercles, que'ls cau 
Iletjament com un petit embut demunt lo nas. Açò, y lo 
2 

mantell negre que duhen a la ciutat, los dona més ayre 
de fantasmes que de dones. 

Tots los espanyols qui han estat a Port-Said conexen 
lo Sr. Artola, únich compatrici nostre, empleat en lo 
Canal y un dels vells de la Empresa, puix no se n’ha 
mogut des de’l primer colp de magall que s'hi donà, y tal 
volta, l'home qui’n sab millor la historia; historia cu- 
riosa, dramàtica e interessant per demés, que té ja escrita 
y que, segons entenguerem, no trigarà pas gayre a es- 
tampar. Donchs ell, ab una amabilitat tota espanyola,, 
nos ha ensenyat los magatzems de la Empresa, queestàn 
a son càrrech, ahont hi ha depòsit de deu mil obgectes, 
de ferre, fusta, cànems, etc., que's necessitan o poden 
necessitar-se en la obra immensa del Canal. En lo taller 
que està adjunt, treballan 500 operaris; ses màquines són 
de gran força y de les derreres invencions, destinades 
totes a adobar y construhir les dragues y vaporets, a re- 
parar los vapors que hi van y s'hi estalonan cada dia, 
que en va cercarían adob des de Hong-Kong a Li verpooL 
Allò es un rusch d'abelles d’Europa dintre’l desert de la 
Àfrica. 

I.a draga principal, única en son genre, es una mara- 
vella. Llença la ayga terrosa, la sorra y lo fanch 8c 
metres lluny. Està il·luminada per tres fars elèctrichs, 
perque puga treballar tant de nit com de d(a, y es tota 
de ferre y com féta de una sola peça. Vista de un xich 
lluny y a la derrera llum del día, me sembla un pelicà 
monstruós movent son béch enorme a una y altra banda 
de ses sorrenques vores. Aqueix aucell místich y estrany, 
que veig acl en Egypte per primera vegada, m’ha posat 
esta comparació al cap de la ploma. 

Cop a Jaffa, II d'Abril. 

Decididament lo Patriarca Sant Francesch, amicb 
dels pelegrins, vol acompanyar-nos a la Terra Santa, de 
la que es digne y providencial guardador. Entrant a 
Port-Said, nos digueren adeusiàu los dotze simpàtichs- 
Pares Caputxins que volan a la conquesta espiritual de 
les Carolines; al sortir-ne, en lo vapor de les Messatgerles- 
Franceses, nos hi dona'l Déu vos guart altre fill de Sant 
Francesch, més elevat en la gerarquía de la Ordre, lo 
sabi, humil, piadós y amabilissim P. Farnesin, visitador 
dels Convents de Palestina. L'acompanya lo venerable 
frà Buccelli, conegut per sa eloqüència y sos escrits. Ve- 
nia abatut per una llarga y penosa malaltia, y plè de fè, 
s’aconhortava en mitg de la mar, ab aquelles misterioses 
paraules del psalm Lxtv: Spes omnium finium /erra et in 
mari longè, que esbrinava sabiament, trobant-hi una góta, 
de mel pera sa tribulació, quan se vegeren allà d’allà 
blavejar los cims de la terra anyorada. Montana Judea, 
exclamà ell, que’ns parlava en llati, signànt-nos-les ab 
lo dit 

Sóta un vel de tristes bromes que esqueya molt bé a 
aquexa terra viuda y desolada, se'ns apareix, ab les pri- 
meres llums del dia, la terra promesa de Moysès, la pa- 
tria del Messies esperat y desitjat per tots los pobles, 
y jay! solament aquí desconegut y rebutjat, |ia terra pre- 
dilecta del Altissiml que ingrata li pagà tant y tant in- 
comprensible amor ab una corona d’espines y una crèu. 
M’agrada veure un munt de boyra sobre la terra deicida^. 
al front de la que, havent conegut a Jesucrist, lo dexà 
per Mahoma, verament li escàu un negre turbant de 
núvols. Mes no triga a esquexar-se la boyrada, retirant-se 

a negres borrallons que's van esblanquehint y apetitant 
al bés de foch del sol de Palestina. 

Jaffa, 12 d'Abril. 

Tan bon punt tiràm les àncores a fons. los barquers 
moros, cridant, baladrejant y movent sos braços, com si 
vinguessen al abordatge, assaltan lo vapor per los dos 
costats; agafan los farcells y maletes que troban, estira- 
gassant-les un per cada ança y prenént-se-les de les mans 
com a cosa pròpia. Lo dret que s’han pres sobre’l ba- 
gatge l'estenen sobre’l pobre viatger, disputànt sel y esti- 
rant-lo un per cada braç, cap a ses barques, ab un brugit 
y cridòria que axordan. 

La bona sort de navegar ab lo Pare Visitador, y sa 
gran amabilitat, fan que tingàm lloch en la barca del 
convent, ab tan bona companyia, y la de dos Pares es- 
panyols, que venen a cercar-lo. Los acompanyan dos 
geníssars, o soldats turchs, que viuen al servey dels dos 
convents de Jaffa y Jerusalèm. Van vestits de blau ab 
ribet blanch, armats de son alfanch y de llur alt bastó ab 
porra d’argent cisellat, ab que davant la comitiva ferexen 
les lloses del carrer y les escales del convent, al estil 
dels armats de nostres solemnes processons de Divendres 
Sant. 

Lo convent, que dú sobre la porta’l rètol: Hospitium 
latinum PP. Franàscanorum Terra Sanefa, es un símil de 
la vila, per ses pujades y baxades, escales, passadiços y 
terrats, que domina aquell port plè d’esculls, y aquella 
mar, blava com son cel, que’ns acaba d’escupir en tan 
encantadora platja. 

Lo temple no té rès de monumental; mes, segons 
diuen, està fet de pedres del palàu de Herodes de Cesa- 

rea. Los paraments nos han fet duptar de si estavam en 
Espanya. En lo pali del altar major, que deu ser present 
d’algún català, se llegeix lo nom de Barcelona; les casu- 
Ues, dalmàtiques y roba blanca són espanyoles, com les 
de gran part dels santuaris de Terra Santa. 

En lo portal del convent se veuen també les armes , 
d’Espanya, però lo més espanyol de la casa són los tres 
Pares, Benet, Bonaventura y’l President, Casto Amado, 
simpàtich fill de la Rioja, que havent servit vuyt anys a) 
rey, en temps d’Espartero, ha vingut a servir a Déu en 
milicia millor, regint, fà vint anys, aquest convent, mar- 
xapeu de nostra santa Església en Palestina. Son caràc- 
ter respòn a son nom de Amado, puix es l'home més 
amable del món, y qui estima es estimat. En aquest port 
6’embarcà la Verge anant a Éfeso, segons la Venerable 
Agreda; vuytcents anys abans s’hi havia embarcat Jonàs, 
que fugia de la obediència del Senyor, trobant fexuga 
pera ses espatlles la missió de profeta. 

Los jardins de Jaffa, que tal són sos voltants, són 
verts y ufanosos com la horta de València. Hi verdejan 
los tarongers y llimoners, carregats de flors d’argent y 
fruytes d’or; les moreres al costat del cactus, y’l magra- 
ner que ab sa vermella flor recorda la de la rosella, la flor 
catalana, que m’agrada veure esbadellada aci en Orient, 
quan en nostre pahis encara no poncella. 

ij d'Abril. 

A mitja tarda sortim de Jaffa, atravessant sos vergers, 
veritable oasis de Palestina. A 1 5 minuts de camí se 
troba una font, al nort de la qual, a dues centes passes, 
hi ha un cementiri abandonat, ahont se creu que hi ha- 
via la casa de Tabitta, resuscitada per Sant Pere. Allí 

s’aplegal poble en romiatge tots los anys, lo quart diu- 
menge aprés de Pasqua. 

Entràm en la immensa plana de Sarón, celebrada en 
Jo Càntich dels Càntichs; està estesa entre les montanyes 
de Judea, lo Carmel y les dunes de la platja blanquino- 
ses y tristes. En exa plana Samsó incendià los blats dels 
filisteus, quin pahís tenim a mà dreta. Exes montanyes lo 
vegeren triomfant, y l’endemà vergonyosament presoner 
en braços d'una dona enemiga de sa patria. 

La herba y lo blat verdejan bellament en tota la en- 
contrada, y entre ells groguejan los rubèlichs, flor que 
enjoya també los camps de la costa catalana. Alguna 
olivera perduda cendreja ací y allà, y a excepció d’algún 
arbre, que no conech, semblant al pí, cap mes se’n veu. 
Veusaquí lo que resta de la hermosura de Sarón que 
retràu Isaías: Decor Carmtli et Saron. 

Lo primer que s’ovira del poble de Ramlèh, la antiga 
Arimathea, es la Torre dels Quaranta Màrtyrs. La casa 
de Nicodemus està convertida en capella del temple dels 
Pares Francescans, ahont he tingut la ditxa de celebrar 
Ja Missa. Gayre bé tots los frares del convent són espa- 
nyols: los qui no ho són, y sos sirvents, fins un negre ge 
gantí vingut de Nubia, parlan castellà. 

Des de Ramlèh, ahont arribarem a mitja tarda, ana- 
rem a visitar Lydda, ab la bona companyia del P. Abu- 
ga, secretari de la Custodia (avuy Custodi de Terra 
Santa). A mitg cami, sota d’un roure, vegerem una famí- 
lia de leprosos, que a grans y llastimosos crits nos de- 
manà caritat. |Quin espectacle! Eix mal terrible, desco- 
negut entre nosaltres, los va rosegant de mica en mica la 
pell, los ossos y articulacions, y’Is va mutilant horrible- 
ment y a quiscú de sa manera. | Pobres! y ab prou feynes 
saben lo nom de Jesucrist, lo Fill de Déu, que nat en son 

propi pahls, ab una sola paraula gor<a los leprosos de 
son temps. 

Lydda, patria y lloch ahont, segons la tradició, fóu 
martyrisat Sant Jordi, per Dioclecià, guardà molt temps 
ses reliquies, en un temple caygut y axecat de ses ruïnes 
dues o tres vegades. L'actual té’ls tres àbsides y grans 
fragments del antich, y està reconstruhit per los grechs 
cismàtichs que’l possehexen. Acompanyat per un pope a 
la cripta, que es ahont nasqué, he orat ab tot l’afecte de 
la meva ànima per Catalunya, terra estimada d’ahont es 
patró; per mon poble, ahont té una de ses poques ermi- 
tes, ahont celebrí, acompanyat de mos pares y de ger- 
mans, que ja no tich en la terra, ma primera Missa. Que’l 
soldat gloriós de la fè toque’l cor dels guardians del séu 
breçol que fan a la ombra de la heretgia 1» són de la 
mort. 



CAMÍ de jerusalèm 

13 d'Abril. 

A/noàs. Restan d’aquexa ciutat, antiga EmmaUs, les 
ruïnes d’un gran temple, dedicat als set germans Maca- 
beus, aqul ahont Judas guanyà la cèlebre batalla a Geor- 
gias, general d’Antíochus. 

L’àbside es rodó per dins y cayrat per fora, y com 
post d’enormes pedres, alguna de tres metres de Uarch. 

Latrun, poble vehí d’Amoàs, ab qui segons frà Lie- 
vin, formavan la ciutat de Nicòpolis, recorda ab son nom 
ana tradició notable. La Sagrada Familia caygué en 
aqueix lloch en mans d’una colla de lladres. La esposa 
del cap de colla se senti moguda a la vista del Infant 

Jesús, y demanà a la Verge que en la ayga ahont lo ba- 
nyàs hi dexàs banyar un fillet séu llebrós. L'hi banyà y 
restà gorit de la lepra del cos, com més tart, a una pa- 
raula de Jesús, fóu gorit de la lepra de la ànima: puix 
aqueix noyet fóu Dimas, lo bon lladre. 

Lecanú crèu que açò succehí venint d'Egypte la Sa- 
grada Familia, d'hont, segons ell prova, tornaren per 
mar, desembarcant en Ascalón o Jamnia. Axis s'esplica- 
rlan les tradicions de llur passatge per Latrun, Ramlèh y 
Carmel, difícils de lligar d'altra manera. 

Ací donàm l'adéu a la oberta y hermosa plana de 
Sarón, y començàm a pujar les montanyes de Judea, es- 
calada digna de la ciutat santa de Jerusalem. 

En la vall del Terebinte, vora avall del torrent, ahont 
Davit cutií les cinch pedres pera enviar-les ab la fona al 
front de Goliat, davant una posada esperan al Pare Vi- 
sitador, un representant del Cònsul francès y altre del 
austríach, acompanyats de sos respectius geníssars. Ells, 
lo drògman y los geníssars dels convents de Jaffa y Sant 
Salvador, muntan a cavall y's posan tres per banda, da- 
vant la carroça del Pare Visitador. 

Atravessàm lo torrent sech del Terebinte y los cen- 
drosos oliverars d’aquexa estreta y sinuosa vall, nos enfi- 
làm a les montanyes que l’encaxan per la altra banda, y 
al cap d'una estona de pujar y baxar per ses aspreses, 
se’ns apareix de sobte la Ciutat Santa, que les llàgrimes 
m'aturan de veure. Stantes erant pcdcs nostri in atriis 
tuis, yerusalem. Baxant de cavall, nos descubrím y resàm 
devotament lo psalm: Lactatus sum in Ais quae dicta sunt 
mi/ii: in domum Domini ibirnus: «M’he alegrat de les pa- 
raules que se m’han dit: anirem a la casa del Senyor.» 
Sempre m’ha fet impresió aqueix psalm de sentit miste- 
riós y doble, mes may com ací ahont fóu dictat. Aquí 

los mots que fan referencia als atris de Jerusalem, a les 
tribus que hi han pujat, a la pau y abundantia in turribus 
ejus, no’s poden pronunciar sense plorar; més que més 
per qui, illuminat per la (è, sobre les torres y murs d'a- 
quexa ciutat, encara hermcsa en sa desolació, allà dalt 
entre exes blanques boyres, en la blavor del cel veja 
baxar la nova y resplendenta Jerusalim de que'ns parla lo 
capítol xxi del Apocalipsis. Déu méu, gràcies infinites 
per haver-me dexat veure la de la terra, mes no es aque- 
xa, no, la Í1 del méu viatge; quan sia arribada ma derrera 
hora, quan enfortida per l’aliment dels Àngels ma àni- 
ma pecadora vaja a obrir les ales, dexàu-me cantar per 
segona vegada aqueix càntich diví, que ha acompanyat 
tantes ànimes pures en sa volada a la Jerusalem celestial. 

En lo quartel de la porta de Jaffa los soldats turchs 
presentan les armes al Pare Visitador; lo poble s’apila 
en totes bandes per vèurel passar, y no obstant de ser la 
major part de la gent de diferenta relligió, io saludan 
ab respecte. 

A la entrada de Sant Salvador l’esperan los Pares 
Francescans a la porta, precedits de la crèu alta y tres 
sacerdots ab capa pluvial. L’encensan y, entonant lo 
Te Deum, l’acompanyan al altar major. Aprés de orar, 
s’assèu en un humil trono a la dreta del altar. Lo Pare 
Custodi y tots los frares del convent han anat a besar-li 
la mà humilment, y ell als ordenats de presbiterat los ha 
tornat afectuosament lo bés a la galta. Aqueix es lo pri- 
mer exèrcit francescà que he vist passar davant mos ulls: 
son bé una cinquantena, gayre bé tots del mitgdía d'Eu- 
ropa, ahont tenen una llar estimada, pares y germans 
que han dexat pera seguir al Patriarca dels pobres; al- 
guns han posat cabells blanchs y s'han emmalaltit, lluy- 
tant sóta sou gloriós penó, entre enemichs terribles y en 

un clima devorador; mes ells guardan, fà siscents anys, 
a la Església lo sepulcre de Jesucríst. 



ANADA AL JORDÀ 



14 d'Abril 

Arribarem ahir vespre a Jerusalem y’n sortim avuy 
de bon matí, havent-ne vist solament lo carrer d’entrada 
y lo de sortida, y lo clar y esbarjós temple de Sant Sal- 
vador, ahont hem dit Missa. Al entrar al convent s’esta- 
va organisant una caravana al Jordà y nos hi allistarem, 
preveyent que si dexavam escapar aquexa ocasió, ben 
segur no se'ns presentaria may més. 

Bethania es la primera població que trobàm al per- 
dre de vista la Ciutat Santa. Voltades de figueres y oli- 
vers s’hi veuen una vintena de cases, entre les quals 
s'ensenyan les ruines de les de Simón Leprós y Llàtzer. 
En aquesta, Jesucrist fóu acullit moltes vegades per 
Marta y Maria, y en ella pronuncià aquella paraula, que 
es un resum del Evangeli: Una sola cosa es necessària. 

La tomba de Llàtzer es lo principal monument de 
Bethania. Se baxa per una escaleta d'uns vint grahons y 
un vestíbul de quatre passes de llarch y poch menys 
d'ample: allí estava la llosa sepulcral, que Jesús manà 
traure abans de cridar ab vèu forts; L/àtser, rina a fora. 

Un xich més avall de Bethania se troba una roca 
ahont Maria y Marta sortiren al encontre a Jesús, que 
anava a veure a son germà difunt. — Si haguesseu estat 
aqui — li digueren, — nostre germà no s'hauria mort. Manà 
que l’acompanyassen davant la tomba, y allí plorà. «Ja- 
may — esclama un autor, — Déu fóu més home que plo- 

rant sobre'i sepulcre de son amich: jamay l’home fóu 
més Déu que reprenent aquexa víctima a la mort.» 

No trigàm a trobar al peu del camf, sóta una roca 
tallada a escayre, lo Camp de la Figuera malehida. Sor- 
tint de Bethania, Jesús, sentint ganes de menjar, s’hi 
acostà, y no trobant-hi més que fulles, la malehí. L'en- 
demà, passant-hi ab sos dexebles, Sant Pere li digué: 
Mestre, miràu com s'es assecada la figuera que malehireu 
ahir. 

A la dreta del camí se veu en una cima l’endret 
ahont Davit, fugitiu, fóu malehit per Semei. 

La Font dels Apòstols es al fons de la vall del Sol, 
nom que li escàu molt bé, puix no recordo haver-lo sentit 
tan ardent en la vida. 

Acl es ahont lo Salvador posà la escena de la parà- 
bola del bon samarità. En totes exes valls y colls y mon- 
tanyes no’s veu un arbre, ni una mata, ni un brot de 
farigola; la poca herba que hi ha està sense verdor, se- 
cardina y com socarrada per lo sol. 

En la vessant de Gericó començàm a trobar alguna 
mata de fanal y de rebrolls estranys per nosaltres, mes 
les roques que fins ara veyam o endevinavam amagades 
sóta un vel de terra, surten com ossos a través de la pell. 

De prompte les montanyes més atormentades y abrup- 
tes se separan, y des d’un coll veyèm ab tota sa mages- 
tuosa amplada la plana de Gericó, hermosa, verda y 
plena d'arbres, entre les montanyes de Moab y les de 
Judea. 

La Font d'Elisèu està a aquesta banda de plana, re- 
gant-la amorosament y adornant-la d’una gran faxa de 
verdor. Mes que una font es un torrent que surt tot ple- 
gat de la terra; ses aygues, que eran amargues, fóren en- 
dolcides pél profeta Elisèu, qui hi tirà un vas de sal, 

dihent en nom de Jehovàh: «Jo he purificada aquexa 
ayga, y la mort y la esterilitat no sortiran més d’ella.» 

Al O. de la Font hi ha una montanyeta, formada per 
les ruïnes de la antiga Gericó. 

Des d'allí’ns dirigim a la montanya de la Quarantena, 
de pujada dreta y aspra. Oràm en la cova ahont orà Je- 
sucrist per espay de quaranta dies, y després espayàm la 
vista des d’aquell balcó de roca, que íà rodar lo cap. Lo 
panorama es immens y d’un genre a que’ls occidentals 
no estàm acostumats. Les roques del voltant estàn vora- 
des, y en exes balmes vivían, segons Sant Geroni, set 
vèrgens, quiscuna en la seva cova. Quan se’n moria una 
aparedavan sa cel-la, que'ls servia de tomba, y obrían 
una nova cova per una altra verge. 

Còsroes posà en mans d’aquestes vèrgens la palma 
del martyri. 

Un vol de coloms de bosch que passava per davant 
d'eix estrany asceteri m’ha fet recordar la blanca vola- 
duria de ses ànimes al volar ab ses palmes y lliris al 
paradís. 

L'amable solitari grech que viu en la cova, consa- 
grada per Jesucrist, convertida fà molts segles en san- 
tuari, no té altra companyia que alguna merla manyaga 
que hi vola des de Sant Sabas, com per donar-li noves de 
sos companys de vida eremítica. 

Gericó, la ciutat de les palmes, la que Josuè féu 
caure, després d’haver-la voltada set vegades, al sò de 
trompeta pronunciant després aquesta terrible maledic- 
ció: t Malehit sia davant del Senyor l'home que tornarà 
bastir aquesta ciutat», no s’ha axecat més. No fà gayre 
hem trobat son cadavre, o millor la pols de son cadavre, 
mal apilada al peu de la montanya de la Quarantena. Sos 
boscos de canya de çucre y de palmeres, sos balsimers, 

y sa Rosa per les divines Lletres celebrada, s’han asse- 
cat, y aquells antichs jardins s’han tornat un desert, bé 
que no tan complet com lo restant de Palestina, per estar 
entre’l Jordà y la Font d'Elisèu. 

La Gericó d’ara està a dues hores de la primera y no 
la retira en rès. Més que una vila es un clap de caba 
nyes de rochs y fanch, ahont viuen trescents beduhins 
mitg despullats y d’aspecte salvatge. Hi he vista alguna 
dona duhent un botonet clavat al nas y fins un osset 
clavat en un de sos forats. Les criatures anavan o com- 
pletament espellissades o nuhes. 

Entre'ls aucells diu que hi ha la merla de Mar-Saba 
y'l rossinyol de Palestina; entre les plantes lo Spina 
Christi, arbre regular, l'arbre de Sodoma y lo baladre. 

La flor que avuy porta lo nom de Rosa de Gericó ha 
sigut trobada per Frà Lievin en la montanya de Quaran- 
tena, y’n possehfm un exemplar de que'ns féu present ell 
meteix. No es més grossa que un clau dinal; es de la 
metexa color, y s’obre instantàneament en la ayga. 

A les dues de la nit partim de Gericó cap a les vores 
del Jordà; la llarga caravana es tot sovint trencada, sobre 
tot al arribar a la arbreda, que fà més negra la fósca de 
la nit, mes a crits y a ahuchs nos tornàm reunir. Al 
arribar a Guilgal o Galgala, lo dia començava d'apuntar. 
Aci’ls israelites acamparen després de passar lo Jordà y 
adressaren dotze pedres en eterna memòria de tan feliç 
passatge. 

Per aqui's veuen les ruines d'un antich convent de 
Sant Joan. 

Arribàm al terme del pelegrinatge. Lo Jordà corre 
suaument derrera aquexos saules y tamarius. 

Segons la tradició (y aquí copiàm a Frà Lievin, que 
la ha estudiada bé), en aquest lloch los israelites, quan 

entraren en la Terra promesa, atravessaren lo Jordà a 
peu exut, mentres les aygues de baix s'escolavan vers la 
mar Morta, y les altres s'axecavan y formavan com una 
montanya des de la vall d'Adòm fins a Sorthàn. 

En aquest meteix lloch Elías, devent passar a la 
altra banda del Jordà ahont anava a ser enarborat en un 
carro de foch, ferí la ayga ab son mantell y la atravessà 
a peu exut en companyia d'Elisèu. Lo profeta al desapa- 
rèxer, dexà caure son mantell. Eiisèu l’aplegà, y de re- 
torn al Jordà ferí ab ell les aygues del riu, com havia 
vist fer-ho a Elías; mes elles no's dividiren. Llavors Eiisèu 
digué: '{Donchs ahont es ara lo Déu d’Elias?» Y ferint 
segona vegada les aygues Pobehiren y li obriren passatge - 

Davit, perseguit per Absalón, atravessà lo Jordà acom- 
panyat de sos fidels servidors. 

Naamàn, capità de la armada sirià, estant cobert de 
lepra, vingué, per ordre de Eiisèu, a banyar-se en lo Jordà 
y gori. Lo meteix Profeta féu pujar a la cara de les 
aygues del riu un tascó de ferre que un noy, tot aterrant 
un arbre, hi havia dexat caure. 

Una tradició no interrompuda designa aquest endret 
com lo lloch en que Sant Joan predicà la penitencia y 
batejà a Nostre Senyor Jesucrist. 

Aqui, lo dia 15, a la sortida del sol, tingui la ditxa de 
celebrar la Santa Missa commemorativa d’aquest pas- 
satge ab lo Evangeli de Sant Joan: Vidit Joannes Jesum 
venientem ad se, et ait: Ecce Agnus Dei, ecce qui tollit 
peccata mundi. La impressió que fan los grans mots del 
Evangeli en lo lloch de la metexa escena, es superior 
a tota ponderació. Cent vegades he dit en mon viatge 
lo que dich ara, mirant-me en les aygues del riu sagrat. 
Solament per llegir aquest Evangeli aci, dono per ben 
empleat lo viatge y’n dono gràcies a Déu. 

Un xich més aval], en la tofa d’arbres de vora'l Jordà 
he sentit cantar lo rossinyol, únich que he sentit a Pales- 
tina. Algún escriptor ha comparat al Nil lo Jordà, regant 
per totes bandes en temps primitius aquexa fonda plana, 
que la Sagrada Escriptura compara al Egypte, dihent 
que era una vall fèrtil y com un jardí del Senyor. Mes 
sos crims horribles firen ploure sobre Sodoma y Gomorra 
çofre y foch del al. Llavors Abrahàm, alçant -se del lloch 
ahont s'era entretingut ab lo Senyor, mirà Sodoma y Gomo- 
rra, y en tot lo pahis del voltant s'hi vegi una fumada es- 
pessa com la d'un forn que s alçava de la terra. «Incrèduls 
o escèptichs, a nostra arribada al mar Mort, diu un sabi 
director de la Missió americana d'esploració, després 
<le vintidós dies d’un exàmen rigorós, hem proclamat 
unànimement la veritat de lo que diu la Biblia sobre la 
destrucció de les ciutats d’aquesta plana.» 

La vall de la mar Morta es la depressió més fonda 
que’s coneix en la superfície de la terra; es 171 metres 
tnés baxa que Jerusalèm, de manera que'l cami per ahont 
n'hem vingut es una baxada continua: està i. 393 metres 
sóta'l nivell del Mediterrà, lo que unit a la fondaria mit- 
jansera de ses aygues, que es de 225 metres, fà que la 
depressió total sia d’uns 790 metres. 

La tomba de cinch ciutats com Pentàpolis, havia de 
ser més gran que la tomba d'un home; havia de ser més 
ampla que la tomba d'una familiao d’una parròquia: s'hi 
havia d’enterrar los hòmens y les besties, les cases, los 
camps, boscos y jardins; sos temples y ses divinitats; so- 
bre tot hi havian de cabre sos vicis monstruosos y son 
orgull. 

Ses aygues són amarguíssimes, com si fóssen llàgri- 
mes de desesperació de la gran víctima soterrada allí de 
viu en viu; y en ses vores, sens una herba ni un aucell, 

solitàries, nuhes, àrides y seques, sembrades de negres 
pedres d'asfalt que puden a çofre, se sent la farúm, la 
soletat, la tristesa y la terror de la tomba. 

San/ Sabas, IJ d'Abril 

Mitg monestir, mitg fortalesa, voltat d’altes y fortes 
muralles, Sant Sabas séu en lo rost d'un pregón y aspre 
congost, al fons del qual corre anguilejant lo torrent 
Cedrón, avuy, com gayre bé sempre, sens una góta d’ay- 
ga. Aprofita tot accident de la montanya pera oferir un 
sojorn de pietat als cinquanta monjos que l’habitan. Al 
mitg del rost, en un replà, sostinguda per enormes bota- 
rells, s’axeca la esglesia en forma de crèu grega. Sa or- 
namentació es riquíssima, mes sens art. Dos grossos 
salomons d’argent illuminan lo presbiteri, en quals pa- 
rets no caben los senzills quadros moderns a estil del 
segle XIII. 

Davant la esglesia s’axeca un petit oratori octògon, 
anomenat la Tomba de Sant Sabas, y un xich més lluny, 
en la metexa montanya, hi ha la cova-capella de Sant 
Nicolau. La adornan alguns retaules antichs, un d’ells 
representant la horrible matança d’anacoretes en temps 
de Còsroes, prop de una restellera de sos cranis y relí- 
quies que blanquejan derrera una rexa. 

Després de visitar la capella que fóu habitació y tom- 
ba de Sant Joan Damascè, passàm a la Cova de Sant 
Sabas, altrement anomenada del Lleó. Havent-ne sortit 
un dia lo Sant penitent, entrà a ocuparia un lleó. Tomà 
Sant Sabas tot resant, y, qui mal no fà mal no pensa, 
aprés de tancar lo llibre s’adormí. Lo lleó, volent ser 
amo de la cova, l'agafà per l’hàbit y l'arrocegà a fora. 
Lo Sant se desvetllà, entrà de nou a la balma y reco- 

mençà lo rés. Havent-se tornat a adormir, fóu altra ve- 
gada arrocegat al portal de la cova. Llavors lo Sant, 
dirigint-se al molestós animal, li digué: «<No es prou 
gran la cova pera tots dos?» Lo lleó, fent-se càrrech de la 
rahó, se n’anà tot moix a ajaures ahont lo Sant li digué, 
y allí habitaren tots dos en bona companyia. 

Un dels pochs arbres que s’hi veuen es una vella pal- 
mera, que, segons tradició, fóu plantada per Sant Sabas. 

Alguns dels monjos viuen en petites balmes, ahont 
no hi ha més que una crèu de fusta y una rastora de pal- 
ma; a un d’ells, fà quaranta anys no se l’ha vist fora 
d'ella, sinó pera anar a la esglesia o al refetor. Viuen en 
la més aspra penitencia, tenint privada la carn tots los 
dies del any, y llevant-se a cantar Matines, al só d’una 
grossa planxa de bronzo sostinguda per dues cadenes de 
ferre, a la una de la nit, com es estil de la Ordre de Sant 
Basili, que seguexen. Los aucells del cel, ab qui’s deuen 
tractar gayre bé únicament, los nou mesos del any, ba- 
xan a pellucar les engrunes de pà en ses mans descarna- 
des, com jo meteix ho he vist, fent-me recordar ab 
anyorament y recança los ermitans de nostre Montserrat, 
que feyan baxar del cel, ab pregaries més pures, no so- 
lament los cantadors aucells, sinó'is metexos Àngels. 

No obstant, no es or tot lo que lluu; la pobresa mo- 
nàstica regna en Sant Sabas, mes no hi falta qui té diners 
Uarchs, puix cadascú fà bóssa a part y té dret de com- 
prar y vendre per son compte. Alguns a cada pelegrina- 
ció que passa, surten a fer davant la porta, sobre una es- 
tora, sa paradeta de quadrets senzillament pintats, meda- 
lles, bastons y culleres. Axò sembla y es reyahnent poca 
cosa, mes revela que en los monestirs cismàtichs no hi ha 
comunitat de bens, y sens ella per més virtut y peniten- 
cia que hi haja, es una ilusió la vida monàstica. 

3 

jQue diferenta seria aquesta humil Tebayda abans de 
la degollació de sos ermitans per les tropes de Còsroes! 
jQuín chor d'alabances alçarían, cada matí, los quatre 
mil anacoretes, que, segons Quaresmius, hi vivían, y los 
deu mil que animavan les coves que, la una al costat de 
la altra, com cel·les d'una bresca, se veuen buydes a una 
y altra vora del córrech, fins qui sab ahont, servint avuy 
de cau a les guilles y xacals! |Los murmuris pregons y 
llunyans de les sagrades aygues del Cedrón, que mitg- 
parteix exa mística regió, com lo torrent de Santa Maria 
partia en dues la Tebas y Tebayda de Montserrat, ab 
quines oracions y càntichs tan purs y flayrosos se’n pu- 
jarían al trono del Altissim! ]De cada peu de mata bro- 
taria una halenada de perfúm, de cada roca un sospir 
d'amor, de cada cor una posada del hymne més armoniós 
y bonich que haja sortit de la terral 

^Vostres abelles hont són volades, 
cel·les desertes, ruscos sens mel? 
chont se'n volaren vostres niuades, 
nius d’aurcneta penjats al cel? 



ió d'Abril 

Sortida de Sant Sabas. Celebració en l'altar de la Mag- 
dalena en lo Sant Sepulcre. 

A les dues de la tarda som convidats a veure passar 
la pelegrinació dels moros a Nebi-Mussa, antich convent 
fundat per Sant Euthitni, ahont una llegenda arabesca 
col·loca la tomba de Moysès. Diu que Déu li prometé 
allargar-li la vida fins que ell meteix se ficàs a la tomba. 
Passaren anys y més anys, ell se féu vell y més vell, y com 
may se ficava a la tomba, may se moria. Una vegada pas- 
sant per exa montanya, al pich del sol, entrà per reposar 



V 

en una cova, ell ignorava que en altre temps havia servit 
de tomba. L’Angel de la mort, que anys havia no’l dexa- 
va de petja, al vèurel dintre la balma, tancà la entrada, 
y Moysès quedà en ella soterrat. 

La vera tomba del Llegislador dels juheus està en lo 
mont Nebo, part d’allà del Jordà, segons testimoni de la 
Biblia; mes un santó, que no volia anar tan lluny, se lle- 
và un mati dihent que Mahoma aquella nit se li era apa- 
regut, dihent-li que’l sepulcre de Moysès no estava en lo 
mont Nebo sinó en lo Nebi-Mussa. Des de llavors cada 
any s’hi fà un romiatge, que dura vuyt dies, quedant-se 
los pelegrins en la montanya, los richs en hermoses ten- 
des, los pobres al sol y a la serena. 

L'espectacle de la sortida es verament imponent. Dues 
hores abans, la porta de Sant Esteve ha estat trayent es- 
pectadors que’s col-locan entre ella y la montanya de les 
Olives, en les dues vessants de la vall de Josafat. Los 
cims de les torres, les emmarletades muralles, les finestres 
y terrats de les cases vehines, les parets dels camps, los 
màrgens desiguals de vora’l camí, tot es un formiguer de 
gent curiosa, que, vestida de festa, ha sortit a pendre co- 
miat dels qui, més venturosos, van al gran pelegrinatge. 

Precedeix la comitiva un esquadró de cavalleria ves- 
tida a la europea; a no ser lo birret egypci, que no estàm 
acostumats a veure demunt testes bajetades, y la mitja 
lluna que lluheix en les xapes de ferre dels cinyells y en 
los botons de ses casaques, no la pendríam pas per ca- 
valleria mora. Derrera ella vé la infanteria y alguns pro- 
homs de Jerusalem ricament vestits. Al sò de la música 
de regiment, que toca ayres estranyíssims per nosaltres, 
passan penons y banderes molt semblantes a les de nos- 
tres processons, y prop d’elles uns quants feréstechs san- 
tons fent contorsions y ganyotes, y cantant en mitg d’una 

gran multitut d'una manera esgarrifosa. Sense ordre ni 
concert passan hòmens richs a cavall, pobres a peu ab 
ses dones y maynada, v en rnitg d'una altra agrupació de 
pelegrins vé lo gran santó de la mosquea d’Omar, ves- 
tit de túnica, mantell y turbant verts, fent lluhir en ses 
mans una terrible visarma, que ab un petit colp podria 
obrir lo cap y quelcom més a un home. Veus aquí les in- 
sígnies de la santedat per aquexa raça fanàtica, sórda y 
cega; ramada d’hòmens que’l profeta Mnhoma junyí ason 
carro en son triomf a través de la Àfrica, la Assia y la 
Kuropa. 

Les dues o tres xarangues que seguexen la comitiva 
se componen de bombo, que tocan ab dues manetes ó 
brochs un a cada cara del atronador instrument, y dos 
o tres parells de platets de sò esquerdat, que axordarlan 
les pedres. Ofega de tant en tant aqueix desconcert y re- 
bombori una forta canonada. 

En los pelegrins com en los espectadors jquina varie- 
tat y hermosura de vestuaris, encara que molts slan ape- 
daçats y fins esquexatsl jQuín veremar seria pera nostres 
pintors y artistes, que, afamats de bellesa, s’han de des- 
dejunar ab la vista del napolità que toca la arpa y del 
pastor dels Pyrineus que baxa a fer ballar l'ós en les pla- 
ces de Barcelona! 

Los mahometans partexen al romiatge ab tota sa fè y 
entusiasme primitius. No’s veu pas ombrejar sos fronts 
cap núvol de dupte: ells no duptan pas. Rès hi fà que 
tóta la Palestina conegués altra tómba de Moysès, que es 
la única y vera; rès hi fà que no s'hagués escrit ni dit un 
mót en contra; ho digué un santó al sortir del llit, y en- 
cara que no ho acompanyàs ab cap rahó ni testimoni, en- 
cara que no fós una veritat de les escrites en lo Coràn, 
fòu acceptada per unanimitat sense sospita; losàrabesno 

sospitan. Llur fè es cega, tan cega que no hi vol veure, 
y accepta de la metexa manera lo que té rahó de ser com 
lo que es contra tóta rahó. 

Quan Mahoma los prohibí la discussió ab los cristians 
sobre materies de Relligió, sabia lo que’s feya; com home 
de gran talent y previsió devia conèxer que no era prou 
forta la obra que fundava pera posar-la en perill: lo Ma- 
hometisme, com certs aucells que fugen de la claror, ne- 
cessita la nit d'ignorancia pera viure, es una boyraque's 
desfaria y s’evaporaria si s’exposàs a la llum del so! de 
Jesucrist. 



Bethi'em, 18 d' Abril 

Massa bona es la carretera que hi acompanya avuy 
al viatger des de Jerusalèm, fent anyorar lo camí vell que 
anguilejava per vinyes y jardins, encaxonat entre dos 
màrgens guarnits d’etzevares y rosers. Era mal empedrat, 
plè de rochs, desigual y axaragallat; mes guardava les 
petjades de Davit y Salomó, y les encara més sagrades de 
Jesús, Joseph y Maria, que hi passarlan més d’tina vegada. 

Una tradició nos presenta la Sagrada Familia a mitg 
cami, reposant a la ombra d'tin Terebinte que s’inclinà 
respectuosament davant l’InfRrt Diví, fent-li ab ses bran- 
ques un ombriu dosser. Los pelegrins no passavan may 
sense abraçar y besar l’arbre ditxós, y guardavan ses fu- 
lles y escorça com relíquies, fins que, fent-li mal d’ulls tot 
açò, lo moro amo del camp, un día que’s llevà de mal 
humor agafà una de' iral y’n féu llenya. En lo meteix lloch 
una mà cristiana ha plantat un altre terebinte que, d’aquí 
a alguns anys, farà ombra als pelegrins tot recordant-los 
tan bella y piadosa tradició. 

Al peu de la montaryeta que corona lo monestir de 



Dígitized by Google 




38 DIETARI D'UN PELEGRÍ A TERRA SANTA 

Sant Elías, se troba lo Pou dels tres Reys, ahont se'ls 
aparegué de nou la Estrella que se’ls havia amagat al en- 
trar a Jerusalem. Som al estrém de la plana de Rafaím 
o dels Gegants, ahont Davit baté dues vegades los filis- 
teus y cremà llurs ídols. 

Des d’ací se veu encara lo Sant Sepulcre y’l mont de 
les Olives; mes transeamus usque ad BethUem: «Arribèm- 
nos fins a Bethlèm», ciutat que veuen per primera vega- 
da nostres ulls, blanca, resplendenta y col·locada en un 
cim com la gloriosa corona de Judea. 

A mà dreta del camí trobàm abans de gayre la her- 
tnosa Tomba de Raquel, que’ns recorda la degollació 
dels Ignocents ab aquella paraula tan bella y tan trista 
de Jeremías: Vox in Rama audiía est; Rachel plor ans filios 
suos et noluit consolari guia non sunt: «Fins en Ramà se 
sentiren les veus, molts plors y alarits; Raquel plora asos 
fills, y no's vol aconsolar perque no hi són.» 

Bethlèm o Beit-Lehem, com l'anomenan sempre los 
del pahís, es una ciutat cristiana, gayre bé catòlica. La 
crèu no s'amaga davant la mitja lluna, com a Jerusalem, 
sinó que s’alça magestuosa, se multiplica y, com en nos- 
tres pobles antichs, se va a posar, com un signe sagrat, 
demunt lo portal de les cases y sobre'l pit de les bethle- 
mites. Ja al arribar se sent la civilisadora influencia cris- 
tiana; la gent no s’aparta astorada, ni'ns aguayta ab ulls 
plens de llàstima y menyspreu, sinó tot lo contrari, la 
major part nos envían un afectuós Déu vos guartensa 
llenga, un buona sera o bon soir que'ns roba‘1 cor. La mit- 
ja rialla que apunta cn tots los llavis, nos dfu que estàm 
entre germans; y no solament nos somriu la gent, sinó 
les finestres obertes, les hortes plenes de verdor, los ca- 
rrers plens de gent; los arbres, la ciutat y’l bon Jesús y 
tot a dalt del cel. 

Avuy es diumenge y no cal dir que la gent està en- 
diumenjada. Los hòmens duhen turbant de seda virolada 
en que domina’l groch, y túnica ratllada de vermell, y 
sobre ella un abrigall semblant a nostre gambeto, negre 
ub ratlles blanques de dalt a baix; lo duhen senzillament 
posat sobre les espatlles, sense ficar los braços en les 
mànegues. Los noys usan gorreta egypcia, túnica ratllada 
de vermell, y no duhen gambeto fins que són grandets. Lo 
trajo de les bethlemites es més original y rich encara. 
Estreta túnica blava vionada, paltó de seda vermella ab 
ratlles d’altres colors y ab dibuxos àrabes al coll y pit. 
Oexan penjar esquena avall lo vel blanch de les musul- 
manes, que sobre son cap, a efecte d’algún postís espe- 
cial, pren la forma d’una corona suaument inclinada 
enrera. Ab aqueix trajo, ajudat de son ayre noble y re 
posat, fan recordar algunes pintures antigues de la Mare 
de Déu. 

Les jóvens solteres cenyexen son front ab un rengle 
de monedes petites de plata o d'or, y unexen sóta la bar- 
ba los dos béchs del vel ab cadenes de plata, y més so- 
vint ab una penjoyada de mitges pessetes o escuts d’or, 
que’ls cauen en artístich escampall, jugant, bellugant-se y 
dringant sobre son pit. Lo vestit de les noyes de pochs 
anys es encara més agraciat y bonich: suprimexen lo 
paltó, y, si’n duhen, es curt fins a cintura y vermell ab 
ratlles negres y blaves. La túnica es blava també, ratllada 
de vermell y vert y cenyida ab faxa vermella. Sobre’l pit 
duhen un quadrat vermellós de bellissim dibuix que re- 
corda Vephod dels sacerdots hebreus. 

Los noys catòlichs besan la mà als sacerdots, y après 
la posan humilment sobre son front, com demanant la 
benedicció. Vullch notar aquí, y açò'ns ho contà un ve- 
nerable Relligiós, que quan naix un noy a Bethlèm sos 

pares cristians, y fins y tot los moros, lo tenen vuyt dies 
estès sobre la palla, en un llitet fet esprés, a imitació del 
bon Jesús. 

La Cova. — Acabo d’entrar en la sagrada Cova del 
Senyor; mos ulls han vist lo que mon cor somniava des 
de que estich al món. jAb quin recuhiment un s'ageno- 
lla en aquelles lloses hont s’agenollaren los pastors y’is 
àngels la nit de Nadall ;Ab quina fruició se posan los 
llavis ahont lo bon Jesús posà los peus al arribar a la 
terral jCom fluexen les llàgrimes acl ahont vessà les pri- 
meres lo meteix Déu fet home! Lo lloch ahont nasqué 
està cubert de marbre y voltat d’una planxa de plata en 
fórma d’estrella ab aquexes paraules, que fan saltar lo 
cor d'alegria: Hic de Virgittc Maria Jesus Christus natus 
est: «Aqui Jesucrist nasqué de Maria Verge.» 

La sagrada Cova es d’uns 12 metres de liarch per 4 
d’ample; està coberta de marbres y domassos que fan 
anyorar la roca nuha. Està plena de mística foscor, tren- 
cada per trenta dues llànties que hi vessan una llum 
semblant, segons Schubert, a la de la lluna en una nit de 
primavera, o millor, a la celistia d’aquella nit benehida 
de la que nasqué’l día méshermós que vegeren los segles. 

Una cosa entristeix en eix primer Santuari de Jesu- 
crist, y es que en lo lloch ahont nasqué, solament sa 
verdadera Església se veu privada de celebrar los divins 
Sacrificis. Dos dies jo he tingut la sort de celebrar en 
l’altar del Pesebre, que està a quatre passes; mes, per ser 
Setmana Santa, no he pogut dir la Missa votiva d'aquest 
sagrat lloch, sinó la de Passió. Lo siti era’l de la nit de 
Nadal; estava en la metexa balma que elegí per palàu lo 
Diví Messies. Sa Mare Santíssima y Sant Joseph li feyan 
companyia en aquell antre; venían los pastors d’aquell 
voltant y’is Reys d’Orient a adorar-lo; los àngtls canta- 

van G lo tia in excelsis Deo; mon cor y mos llavis l’anavan 
a cantar també, mes en lo Missal no llegia més que móts 
de dolor y de tristesa. Lo teatre es del Naxement, mes 
|ay! ] los dies són los del Calvaril 

La Cova del Naxement s'allarga y ramifica sóta la 
penya, formant altres coves ahont la tradició troba altres 
recorts. La capella de Sant Joseph, la dels Sants Igno- 
cents, les tombes de Santa Paula y de Santa Eustaquia, 
la tomba de Sant Geroni; son oratori ahont se donava a 
la contemplació y al estudi. En lo jardí del convent se 
ensenya un taronger plantat per ell, no gayre lluny de 
la Escola hont ensenyava als noys. 

Cova dt la Llei. — Està un xich apartada del convent 
y convertida en capella. En ella, segons la tradició, se 
retirà la Verge en los primers dies de la persecució de 
Herodes. Alletant al bon Jesús dexà caure algunes gótes 
de llet en la terra, que’n prengué la color y la virtut de 
donaria a les dides que no’n tenen. La prenen ab aqueix 
fí les beduhines com les cismàtiques, les mores com les 
catòliques. Allí a la vora hi ha la Cisterna de Maria. Con- 
tan que una dona hi pouava ayga quan s’escaygué de 
passar la Verge qui, venint de lluny y assedegada, li'n 
demanà y li negà; veus aquí que les aygues, que eran 
fondes, anaren pujant, pujant, fins que la Verge’n pogué 
beure. 

Cova dels Pastors. — Es a quinze minuts de Bethlèm, 
sóta la costa hont està assentada la ciutat, en un camp 
anomenat de Booz per haver-s’hi escaygut l’idili de Ruth, 
la Moabita. Allí estavan los pastors, quan l’àngel se'ls 
aparegué dihent-los: Nolite timere. Ecce enim evangeliso 
vobis gaudium magttum, quod erit Omni populo: quia natus 
est vobis hodie, Salvator qui est C/iristus Dominus, in civi- 
tate David. Et hoc vobis stgnuni: Invenietis infantem patinis 

involutum; et positum in pracstpio. Et subito /acta est cutn 
angela multitudo militiae coelestis, laudantium Deum et ii- 
centium: Glòria in aliissimis Deo; et in terra pax hominibus 
bonacvoluntatis: «No tingàu por, puix vos porto una nova 
que serà de gran alegria pera tot lo món. Y es que’ns ha 
nat Jesucrist lo Salvador, en la ciutat de Davit. Y aqueix 
serà lo senyal: trobareu l'Infant embolcat y posat en un 
pesebre. Al meteix punt s'uní al àngel una gran tnilicia 
celestial alabant a Déu y dihent: Glòria a Déu en lo més 
alt del cel, y en la terra pau als hòrnens de bona volun- 
tatl» (St. Lluch, cap. u.) 



Hebrón, iç d' Abril. 

De bon mati dexàm la terra dels pastors, hont nasqué 
lo Fill de Davit, que havia de ser lo Pastor de tots los 
pobles, pera visitar la terra dels patriarques, sos ante- 
passats en quant home. Lo camí pedregós anguileja per 
entre petites montanyes sense arbres, mes no sense herba 
y matisser que verdeja y ab sa gentil florida sembla voler 
amagar los ossos de la terra. Al peu del camí raja, bé 
que molt prim, la font Ain-diroueh, ahont segons pro- 
vabilitats, Sant Felip batejà l’Eunuch de la reyna de 
Etiòpia. 

Kherbet en Nassara (ruínes dels cristians) portavan 
algun temps lo nom de poble de Maria, per haver-hi 
passat una nit la Mare de Déu anant a Egypte. 

Hermoses vinyes y oliverars nos acompanyan a les 
portes de la ciutat d'Hebrón, que sèu al fons d’una vall, 
entre dues montanyes, a la vora d’un torrent que’n de- 
valla. 

Son gran monument es la Mosquea d’Abrahàm, que'ns 
haguerem dc contentar mirant-la per fora, menys afortu- 

nats que nostre compatrici Alí-Bey, lo primer europeu 
que hi entrà y’n féu una complerta descripció. Allí hi ha 
la Cova de Makpelah, que Abrahàm comprà per en- 
terrar-hi’l cos de sa esposa Sara, fent-ne aprés sepulcre 
séu y de tota sa familia. 

Són notables los cenotafis d'Abrahàm, de Isaach, de 
Jacob y de sa esposa Rebecca. 

Des de part d’amunt de la Mosquea donarem un cop 
d'ull a ia vila, que sembla una restellera de cases que 
se'n pujan les unes sobre les altres pera acostar-se a la 
mesquita principal. Los carrers són, no cal dir-ho, torts, 
plens de bruticia y de pedres, y tan aviat s’obren com 
un camp a la claror del día, com se clouen sóta una ne- 
gra volta que s’esfonza, convertits en pestilenta y fosca 
claveguera. Los habitants, que són tan íanàtichs com 
actius e industriosos, no miran ab bon ull als goços cris- 
tians, que axis poch amorosament nos anomenan, y a no 
ser lo bakchiche, sempre simpàtich al oriental, nos trau- 
ria n de la ciutat dels patriarques a puntades de peu com 
als goços de debò. 

Una antiga tradició fà d’aquexa encontrada breçol y 
tomba de Adàm. Hi habitaren los Enacites, gegants fills 
d’Enach, que fóren desfets per Josuè. Mes lo nom gloriós 
que la omple encara tota es Abrahàm. Quan, per ma- 
nament del Senyor, sortí de Caldea, plegà sa tenda y 
anà a viure prop de la vall de Mambri, que es a Hebrón. 
(Gen. xui, 18.) Allí se li aparegueren los tres àngels en 
figura humana. Vos portari ayga, los digué Abrahàm, vos 
reniarèu los peus y reposarèu a la ombra d'aqueix arbre. 
Aqueix arbre, segons alguns autors, es la actual Alzina 
dc Mambré o de Abrahàm. 

Té set metres de circunferencia, y en les sinuositats 
de sa superba soca s’hi amagaria un home, com una 

sargantana en la escorça d’una serment. Lo tronch, que 
no es pas gayre alt, s’esbadla en tres branques que s’axe- 
can quiscuna com un arbre gegantí; mes una d'elles 
es ja morta, y la fullosa capsada, digna corona de la 
vall, comença d’esciíntellar se. Son altíssim dineral s'as- 
seca, y sens ésser profeta se pot assegurar que l'únich 
gegant que resta del temps de Enach, no trigarà a caure. 
Ses aglans són diferentes de les de nostres alzines; sa 
clofolia es més grossa, y son fruvt petit y més de mal 
traure. Una noyeta mahometana me n’ha vingut a oferir 
una, demanant-me hakchiche, y jo a més li he fet present 
d'una medalieta de la Verge que ha ensenyada a son 
pare, qui conexent-la ha dit Afirjam. 

Hortus Conclusus. — Tornant des dc la vall de He- 
brón a Bethlèm, com si diguessem des de la tomba de 
Abrahàm al breçol de Jesús, passàm a saludar en Ras el- 
Ain (Fons Signatus) la imatge de Salomó, grahó digne 
de la escalada de la historia divina. Es de quinze esca- 
lons la que baxa a la Font segellada encara avuy ah dues 
pedres que axecan pera entrar. Ses aygues són abundoses 
y dolcíssimes, y a mi me les feya encare més dolces lo 
vers del Càntich dels Càntichs, que assaboria ab elles: 
Hortus conclusus sor or mca sponsa, hortus conclusus, fons 
signatus: «Ets hort tancat, germana meva esposa, hort 
tancat, font segellada.» Pera fér-se la seva y protegir ia, 
los creuats axecaren en sa vora un enorme castell y hos- 
pici, coronat d'emmarletades muralles que s’esllaviçan. 

Sóta aqueix hospici, en la vall, cavats en la roca viva 
y rodejats de paret, se veuen los Estanys o Piscines de 
Salomó. Lo més alterós vessa ses aygues que reb del 
Fons Signatus, en lo segón, y lo segón en lo tercer, com 
en los estanys de Tristanya, part d’amunt de la vall 
d’Ordino, en Andorra, L’inferit r y més gran es de 177 

ruc tres de llarch, de 82 de ample, per 15 de fondaria. 
Son autor meteix retràu exes bases en l'Ecclesiastès: 
« Me fiu horts y jardins y plantils de arbres de tota mena, y 
fiu safreig pera regar lo bosch dels arbres que naxínt: 3 

Aqueix bosch, per altre nom Hortus Condusus, es 
més avall reclòs entre dues montanyes paraleles, y en- 
cara mereix dels àrabes lo nom de Jardins de Salomó. 
Seitons testimoni dc Josefo: «Ací tenia costum de venír- 
sen a trench d’alba, sortint de Jerusalem, escoltat de ses 
guardes armats de ses ballestes, muntat en sa carroça 
y vestit de blanch.» Aquí tenia son palàu d’istíu, de que 
sembla fer esment l’Ecclesiastès (cap. u.r. 4), y ací com- 
pongué en una hora d’inspiració divina, que no ha tin- 
gut igual abans ni després d’ell, en cap poble de la 
terra, lo misteriós Càntich dels Càntichs, desesperació de 
la poesia amorosa terrena, que no té ales pera volar 
tant y tant amunt, y font inestroncable de la poesia mis- 
tica de totes les literatures. Tots los epitalamis, tots los 
idilis, tota la incomparable poesia oriental viu y canta 
en exos versicles nupcials, que semblan dictats en lo pa- 
radís terrenal, o millor, en lo veritable paradís, para ce- 
lebrar los eterns desposoris de la ànima y Jesús. 

Diu Sulamitis: 

« Jo só morena, mes só hermosa, filles de Jerusalem, 
com les tendes de Cedar, com los pavellons de Salomó. 

«No us estranyeu de que sia morena; lo sol m’ha 
fet perdre la color. 

«Jo só la flor del camp y’l lliri de les valls, diu l’Es- 
pòs; com lo lliri entre les espines es ma estimada entre 
les filles. 

«Vinga mon estimat a son hort, diu ella, y menge lo 
fruyt de ses pomeres. Mon estimat es candi y rós, triat 
entre milers. Son cap es or del fi, sos cabells són com 

rebrots de palmera, negres com lo córb. Sos ulls són 
semblants a colomes sobre'l riu de les aygues, que estan 
rentades ab llet y viuen vora la corrent abundosa. Ses 
galtes són com los plantíus dels especiers. Sos llavis de- 
xan degotar la mirra més pura... y aqueix es mon Esti- 
mat, oh filles de Jerusalem.» 

«Y jahont se n’es anat? responen elles, <vers hont s’ha 
desviat ton amich? Dígasnos-ho y’l cercarem ab tu.» 

«Mon estimat devalla a son hort vers la ayrola dels 
aromes, pera guiar-hi son ramat y cullir lliris. 

«Jo per mon estimat, y mon estimat per mi, que pas- 
tura entre’ls lliris.» 

La mística escena no sembla sortir gayre d’aquexos 
vergers que l’Espòs compara a Sulamitis: «Hort tancat 
ets, oh Esposa meva, hort tancat; font segellada. 

«Tos tanys són un jardí de dclicies plè de fruyts de 
magraner. 

«Lo nart, lo çafrà, la canya dolça y’l cinamóm y 
tots los arbres del Líban hi flayrejan ab la mirra y l’alces 
y perfums més esquisits. 

«Plega les ales, vent del nort; vina, vent de mitgdia, 
halena per mon hort y córrcgan ses aromes.» 

Y aprés de tres mi! anys fluexen encara aquexes aro- 
mes a tots los convents y monestirs, n tots los temples 
y capelles, y a totes les cel·les y oratoris ahont prega 
una ànima enamorada de Jesús. En aquexos jardins per- 
fumaren ses ànimes pures y sos llibres Santa Gertrudis 
y Santa Teresa. Guardan ses olors los càntichs del me- 
iifluu Sant Bernat y’is de nostre illuminat Ramón Llull; 
nies Sant Joan de la Crèu nos dona en sos Idilis celes- 
tials ses metexes flors, com les que'ls sacerdots pelegrins 
ne portan estojades entre’ls fulls del Breviari. 

Avuy exos vergers són horts partits en petites fexes, 

que beuen per cada costat un réch d'aygues dels safreigs 
de Salomó. Les pomeres y altres fruyters que omplen 
la estreta y delitosa vall s’escauen en lo bell esplet de sa 
florida, una blancor rosada cobreix exos camps de blat 
y d’hortaliça, com si pera celebrar la Pasqua que arriba 
se volguessen posar la antiga y ja oblidada vesta oe jardt. 
Lo murmuri de les aygues, lo fresseig de les fulles, lo 
concert dels aucells, en que sols anyoro la veu del ros- 
sinyol; la dolça soletat y l’exàm d’imatges divines que 
la poblen, ne fan lo sojorn més deliciós de Palestina. 



LA SETMANA SANTA A JERUSALÈM 

Gràcies al Senyor que m'ha dexat veure, en aquest 
venturós viatge, los llochs més sagrats de Palestina, y en- 
tre ells, ab més temps y més a plaher, la Ciutat Santa. 
La he vista y sentida plorar com una viuda en los dies 
en que se celebra l’aniversari de son Espòs divl; mes he 
hagut de renunciar a escriure cada día mes pròpies im- 
pressions pera ajudar en un treball literari d'una persona 
respectable. Jerusalem es lo que he vist més y millor de 
Terra Santa, mes també es lo punt en que he pogut es- 
criure menys, puix es de memòria (y axó que la meva 
es curtíssima), y un any aprés, que escrich cxes quatre 
lleugeres y mal lligades notes. 

Diumenge del Ram . — Davant meteix de la entrada del 
Sant Sepulcre se improvisà un altar, en sa major part de 
plata, que regalaren los Reys d’Espanya quan eran amos 
del Nou Món, y allí se celebraren los Oficis del día. Ce- 
lebra de pontifical lo Patriarca ajudat de dos de sos ca- 
nonges, y li responen en lo chor, que es a poques passes, 
los Pares Francescans de Jerusalem y los vinguts de 



Dígitized by Google 




48 DIETARI D'UN PELEGRÍ A TERRA SANTA 

Bethlèm, de Sant Joan y del convents vehins pera assis 
tir a les cerimònies de la setmana. Lo Patriarca, vestit 
de capa pluvial morada, beneheix les palmes vingudes 
ahir de Gaza, que estàn arrimades com una garba d’or 
a la paret del Sant Sepulcre, y les distribueix als frares, 
a sos canonges, seminaristes, als sacerdots y seculars pe- 
legrins. Lo diaca exclama: Procedamus in pact, y la pro- 
cessó volta magestuosament per tres vegades lo Sant Se- 
pulcre, en recort de la que feren Jesucrist y los Apòstols 
entrant en triomf a Jerusalem. Nostres palmices recor- 
dan les que arrencaren de les palmeres los infants he- 
breus, exint-li a carrera: Pueri Hebraorum iollcntes rarnos 
palma rum, obviaverunt Domino: nostres càntichs recordan 
ses clamors de Hosanna in excelsis! jQue de bon grat he 
acompanyat a mon Déu y Senyor en son triomf per la 
ciutat ingrata, que dintre quatre dies l’ha dc crucificar! 
Triomf efímer en apariencia, mes que dura encara y du- 
rarà mentres lo món sia món, y si’l món arribas a no ser, 
durarà mentres Déu sia Déu. 

Alguna hora los Pares Francescans anavan a comen- 
çar aquexa sagrada cerimònia en lo poble dc Bethphagé, 
ahont la començà'l Salvador. Posavan ses capes sobre 
una somera seguida de son pollí. Lo Pare Guardià hi 
muntava, y en segttici d'ell baxavan a Jerusalèm cantant 
Hosanna in excelsis, ahont entravan per la metexn porta 
que donà entrada a Jesucrist. Los catòlichs sembravan 
lo camí de flors y’l rebían alçant branques de palma y 
d’olivera. 

Dijous Sant. — Aprés del solemne Ofici, lo Patriarca 
ha voltat tres vegades lo Sant Sepulcre, seguit dels Relli- 
giosos, sacerdots y fidels en respectuosa y devota pro- 
cessó, que acaba en lo meteix sant edícol, ahont queda 
una altra vegada guardat lo Cos santíssim de Jesucrist, 

dins una preciosa urneta de plata, Avuy es lo dfa de la 
institució del Santissim Sagrament, y aquexa fóu prece- 
dida del Lavafori. Lo Patriarca, a exemple de Jesús, se 
cenyeix la toballola, y renta y besa'ls peus a dotze sacer- 
dots pelegrins, a qui fà present d’un recort de Terra 
Santa 

L’efecte de les Lamentacions de Jeremías en lo lloch 
hont fóren escrites, es indescriptible: 

Quomodo sedet sola civitas plena populo! faeta est quasi 
vídua domina gentium: prínceps provinciarum fada est sub 
tributo. 

Plorans ploravit in node, et /acrimce ejus in maxillis 
ejus: non est qui consoletur eam ex omnibus caris ejus: 
omnes amici ejus spreverunt eam. et fadi sunt ei inimici. 

«jCom s’ha quedada solitària la ciutat un dia tan po- 
pulosa! La reyna de les nacions s’ha quedada viuda: la 
sobirana de les províncies es ara tributaria. 

tPlora sens conhort tota la nit, y ses llàgrimes baxan 
de fil a fil per ses galtes: entre tots sos amants no hi ha 
qui la aconhorte: tots sos amichs la han menyspreuada 
y s’han tornat enemichs seus.» 

Via Si on lugent, eo quod non sint qui venia nt ad solem- 
nitatem: omnes porta ejus destructa: sacerdotes ejus gernenr 
tes: virgines ejus squalida, et ipsa cppressa amaritudine. 

«Ploran los camins de Sión, perque no hi ha qui vin- 
ga a la solemnitat: destruhides estàn ses portes: sos sa- 
cerdots gemegant: descolorides ses vèrgens, y ella presa 
-d’amargor.» 

Y a les llàgrimes y sospirs de la ciutat deicida, nos- 
tra Santa Església respon amorosament que’s convertes- 
ca ai Senyor: Jerusalem, Jerusalem, convertere ad Domi- 
num Deum tuum: com les amigues de la morena Esposa 
dels Cantars li deyan: Revertere, revertere, Sulamitis. 

i 



Dígitized by Google 




50 DIETARI D’UN PELEGRÍ A TERRA SANTA 

Lo Cenacle. — ;Es possible passar lo día del Dijous 
Sant a Jerusalem y no visitar lo Cenacle? Lo trobarem 
plè de pols y escombraries, com a escola que es de noy* 
mussulmans, mes donèm-ne gràcies a Déu, puix fóu cosa 
pitjor. 

Les dues sales principals són la del rentament de 
peus y la de la institució de la Eucaristia. Pochs moments 
poguerem passar en eix breçol de la Relligió, omnium 
orbis ecclesiarum mater et caput, mes poguerem besar 
aquelles sagrades pedresque vegeren.avuy fà anys, obrir 
les rescloses del mar d'amor del Cor dolcissim, que ab 
ses onades havia de cubrir tota la terra: poguerem en 
curta, mes ferventa oració, demanar la mercè de no ser 
mal agrahits al bon Jesús, que per no dexar-nos òrfens ha 
trobat en son amor infinit un medi de quedar-se ab nos- 
altres, fins a la fi del món. 

Divendres Sant.— \' Ofici matinal d’aquest dia se ce- 
lebra en lo Calvari, qual capella està plena de catòlichs 
estona abans de la piadosa funció. Lo P. Bucelli fà d’evan- 
gelista y, ab veu sencera, que’lsanys y )a predicació no 
han descolorit encara, canta’l Passió de Sant Joan: En 
aquell temps: sortí Jesús ab sos dexebles part d'allà del tor- 
rent Cedrón, ahont hi havia un hort, en que entrà Ell y sos 
dexebles. Lo silenci es sepulcral, ningú pert un mot del 
sagrat llibre. Veyèm ab l’Evangelista la escena de Judas 
traydor; la de Sant Pere, tan valent al desenvaynar la 
espasa en l’hort, com flach en l'atri de la casa de Anàs. 
Veyèm al bon Jesús en la casa de Pilat; lo veyèm açotat 
y coronat d'espines, postposat a Barrabàs y condemnat 
a mort en crèu; mes, a aquelles paraules que sentian les 
roques del Calvari: Et baju/ans sibi crucem, exivit in eum 
qui dicitur Catrariee locum, la sonora veu del evangelista 
s’enterbolf a la força del sentiment, y restà tan commo- 

gut, que no li íóu posible cantar més, sinó plorant y ge- 
megant. S'enterboliren de llàgrimes tots los ulls, y un 
esclat de plors baix y unanim, fins al derrer mot del 
Passió, féu ressonar aquelles voltes sagrades y aquella 
roca del Gólgota, que tants plors ha sentit des d'aquell 
día en que'l dolor la obrí fins al fons de ses entranyes 
des d'aquella hora en que hi ploravan ab Maria y Joan 
los més fidels dexebles del Crucificat. 

Via Crucis. — Avuy es verament día de llàgrimes; lo6 
qui ploran de devoció al fer lo Via Crucis en nostres 
temples ;com plorarían ai fer-la tots los divendres del 
any per los carrers de Jerusalèm, empedrats tal volta ab 
les metexes pedres que besaren los peus, les mans y la 
cara sagnosa de Jesucrist, cayent-hi cinch vegades al 
portar-hi la crèu fexuga! |Com plorarían al fer-lo ab nos- 
altres avuy, en lo día y en les hores en que’s cumpliren 
los misteris de nostra Redempció! 

La primera Estació se fà sobre les ruïnes del Pretori 
de Pilat, que s'escauen al mitg de la clasta o pati d'un 
quartel. Allí davant la crèu que porta un lléch, un Pare 
francescà francès, pujant-se-n dalt d'una cadira, nos fà 
una exhortació. Los soldats turchs, al arribar nosaltres, 
nos han fet lioch y’ns aguaytan ab una gravetat y un res- 
pecte que es en và demanar a cap poble del mitgdía 
d'Europa. Baix aquest punt de vista, los barbres som 
nosaltres y ells los civilisats. 

D'allà sortim cap als carrers més transitats de Jeru- 
salèm; a una senyal del geníssar del convent, los tran- 
seünts de peu y de cavall s’aturan respectuosament, per 
préssa que tingan, dexant-nos agenollar y besar la terra. 
En los punts de trànsit lo Pare predicador enllesteix la 
plàtica, y’is doscents catòlichs nos enllestim en nostres 
devocions. 

Les estacions estàn assenyalades ab una creu senzi 
Uament gravada en la pedra, que una vegada he vist al 
Pare exugar-hi les escupines dels juheus irreverents, que 
Déu perdone e illumine. Des d'allí anàm al altar de 
la Crucifixió, al Calvari y al Sant Sepulcre. 

Aquí meteix tornarem a les sis de la tarda en proces- 
só més solemne, però semblant a aquesta. La compòn 
tota la Comunitat de Sant Salvador, los sacerdots y ca- 
tòlichs que s’escauen a Jerusalèm. Sortim ab ciris ence- 
sos de la capella de la Verge, cap al altar de la Divisió 
dels vestits y al dels Improperis, des d'hont pujàm al 
Calvari. 

En l'altar de la Crucifixió se posa una iinatge de 
membres flexibles a la crèu, que's coloca sobre la mete- 
xa roca del Calvari. No calia allí sermó d’agonía, puix 
predicavan bé prou lo lloch sagrat, lo día y sobre tot la 
divina imatge examplant al món los braços des de la 
crèu; mes un reverent francescà nos féu una curta y 
sentida plàtica, aprés de la qual se començà la patètica 
escena del Devallament de la Ctèu. Tragueren a la sa 
grada Imatge la corona d’espines, ab unes estenalles 
arrencaren los claus de ses mans y peus, que sostenían 
ab bandes blanques y la anaren a estendre, cuberta ab 
un sudari, sobre la pedra de la Unció, ahont lo rosaren 
d’essencies y li oferiren encens. Kn aquesta processó se 
fan set sermons en set llengatges, y ací, davant la pedra 
de la Unció, que mira a la gran entrada del temple, se 
predica en àrabe. L’auditori de moros es gran; venen a 
sentir parlar de Jesucrist, y l’orador pot dir en honor 
séu tot lo que vullga, lo pot posar en lo més alt del Cel 
y sobre tots los Sants. Patriarques y Profetes; mes, Déu 
lo guart de comparar-lo ab Mahoma, puix se posaria en 
perill de baxar de la trona per la dressera. 

La devota y patètica funció s'acaba en lo Sant Sepul- 
cre, davant del qual lo simpàtich P. Ventura de Jaffa, 
que ja havia predicat en turch, nos féu sentir la sonora, 
galana y armoniosa llenga de Cervantes. 

Pta(a dels plors dels Juheus. — Aquesta tarda hem 
aprofitat un moment vagatlu, després de dinar, pern 
anar-hi. Mes que una plaça es un corredor de dotze me- 
tres de llarch per quatre d’ample, davant la única paret 
que resta del temple de Salomó. Les pedres són molt ben 
escayrades y enormes en los primers rengles, mes van 
minvant de dimensió cap a munt, acabant ab un troç fet 
en la època mussulmana. 

Per una escayença que sembla talment providencial, 
tots los divendres del any menys un, a la tarda, los juheus 
més fervorosos de la ciutat van a llegir-hi, rellevant-se 
uns a altres, les Lamentacions de Jeremías y los Psalms 
de Davit. Llegexen drets o arrupits a terra, brandant la 
testa com solen los orientals. N’he vistos llagrimejant y 
gemegant sense dir un mot, ab lo cap sobre les pedres 
nuhes y ficant les mans convulsives entre ses juntures 
com pera abraçar y cobrir de besades y de llàgrimes 
aquell troç de mur, que es tot lo que’ls queda de son 
gloriós reyalme, de sa patria y de son temple. 

jPobres fills de Abrahàml D’ençà que Jesucrist, ab 
la crèu al coll, digué a les filles de Jerusalem: No plorbi 
sobre A fi; ploràu sobre vosaltres y sobre vostres fills, ells 
ploran; mes, com observa un viatger, ses llàgrimes són 
estèrils, perque no es pas l’arrepentiment qui les fà caure. 

De vegades lo rabbí entona aquest càntich, que sem- 
bla allf la lletania del dolor: 

Rabbi. — A causa de nostre palàu que s'es enderrocat. 

Poble.— Nosaltres seyèm solitaris y ploràm. 

R. — A causa del temple destruit: P. — Nosaltres, etc. 



Dígitized by Google 




54 DIETARI O'UH PELEGRÍ A TERRA SANTA 

R. — A causa dels murs que han caygut: P.— Nosal- 
tres, etc. 

R . — A causa de nostra magestat que es passada: P. 
— Nosaltres, etc. 

R . — A causa de nostres grans hòmens que són morts: 
P. — Nosaltres, etc. 

R.—A causa de nostres sacerdots que han claudicat: 
/'.—Nosaltres, etc. 

R.—A causa de nostres reys que’ls han menyspreuat: 
P . — Nosaltres seyèm solitaris y ploràm. 

Dissapte Sant. — I-os Pares Francescans enllestexen 
avuy les funcions públiques per dexar lo temple més sa- 
grat del món a la ridícula funció o profanació dels grechs, 
anomenada del Foch Sagrat. Lo Sant Sepulcre (vergonya 
fa’l dir-ho) ha pres la forma de teatre ab sos palcos y ga- 
leries. Los grechs, possesors de la major part de la Ba- 
sílica, llogan a altíssim preu ses tribunes y sos interco- 
lumnis, ahont fan sostres per medi de bastides de taulons 
y empostissats. AlIl's colocan les dones, noys y gent de- 
licada. Los hòmens, grechs, armenis y coptes, se posan 
en lo plà de la esglesia, dividits en dos cercles concèn- 
trichs per dues files de soldats turchs, que, estant al 
aguayt, per si cal, obren un passadís al voltant del Sant 
Sepulcre. La devoció n’es fugida estona hà: la gatzara de 
nostres corre-bous omple aquelles voltes que guardan lo 
més sant y sagrat de la terra. Se menja com a casa, s’en- 
rahona com al carrer, se riu y se juga com en una fira, y 
a baix los hòmens s'agitan, se mouen d’ací d’allà, corren, 
s’apilorí&n, pujant en castell los uns sobre’ls altres. Apa- 
reix lo patriarca grech seguit de dues llargues fileres de 
popes, dóna tres voltes al sant tabernable y s'hi fica sol, 
quedant-se la comitiva pregant al cel que li faça baxar lo 
Foch Sagrat. No triga a sortir un moxell d'antorxes per 

un forat obert en la paret de marbre, y una onada de 
bogeria passa per sobre la multitut. Lo primer que ha 
rebut lo foch comprat a gran preu, està en cos de cami- 
sa, com preparat a revèndrel bé; passa per sobre la turba 
apilada al séu voltant, enviant a sos consocis lo sagrat 
element, que puja per un fil com una guspira elèctrica a 
un balcó de la cúpula ahont hi ha'ls representants de 
Grècia, passa a les galeries, entra a les capelles y surt 
per ser tramès als pobles vehins ahont hi ha comunitats 
cismàtiques. Lo Patriarca, que l’ha fet baxar del cel, surt 
del Sant Sepulcre, agitant dues atxes enceses que en- 
creua y axeca ab ayre triomfant. Los popes y fanàtichs 
fidels encenen sos moxells de candeles, y’l magestuós 
temple sembla abrandar-se com un braser, esclatant en 
una cridòria salvatge e infernal. Los hòmens corren es- 
bojarrats entre'l foch purificador, prenént-sel los uns als 
altres y passànt-sel per la barba, coll y pit, y les dones, 
mes superticioses encara, los imitan passant la flama be- 
neyta per ses cares y per les de sos fillets, que ploran 
esgarrifats, com deuen fer los àngels guardians del Sant 
Sepulcre. 

Confesso que jo n’hauria fugit espantat des de'l prin- 
cipi si hagués trobada la porta oberta y lo pas lliure, puix 
temia que Déu, insultat y befat en son meteix tabernacle 
y en los dies més sagrats del any, no enviàs un càstich 
d’aquells que’s troban, per exemple, en la historia. {Quina 
paciència la de Nostre Senyor! 

Pasqua. — Aqueix es lo dia que ha fet lo Senyor ; ale- 
grèm nos en Ell. La festa de la Resurrecció es alegra en 
totes les bandes del món, mes en lloch com aci a Jeru- 
salèra. Les campanes de la Santa Basílica desvetllan a 
primera hora la ciutat adormida y’l cant d’ Alleluya, sor- 
tint dels murs de la ciutat de Davit, ressona per les mon- 



Digitized by Google 




56 DIETARI D’UN PELEGRÍ A TERRA SANTA 

tanyes dc Judea, y la trista vall de Josafat, plena de se- 
pulcres, s’estremeix a la dolça nova de que ha ressucitat 
Aquell qui ha de presidir en ell la gran Resurrecció. 

A exemple de les piadoses Maríes, de bon matí baxàm 
al Sant Sepulcre a adorar les lloses que havían guardat 
trenta y tantes hores lo Cos del Diví Crucificat, y sobre 
tot a adorar-lo a £11 lliure ja per sempre de les cadenes 
de la mort. 

Los grechs y armenis han celebrat llurs Oficis de nit, 
seguint la costúm oriental, y abans de punta de día han 
dexada buyda la Basílica y desertes ses capelles, que no 
trigan a omplirse de catòlichs. Entre vuyt y nou se canta 
l’Ofici de Resurrecció ab una solemnitat y magnificència 
orientals. [Com fà batre'l cor en la tan inspirada com 
irregular Sequentia, lo diàlech entre’ls Apòstols y Maria 
Magdalenai 

— <Dígans, Maria, 

dígans, què has vist en lo camí? 

— He vist lo sepulcre de Crist vivent 
y la glòria del Resucitat: 
los àngels celestials testimonis, 
son sudari y blanques vestidures. 

Ha resucitat Crist, ma esperança. 

Acabat l’Ofici, se volta per tres vegades en solemne 
processó la sagrada Sepultura, aturant-se en diferents 
endrets pera cantar los fragments del Evangeli que con- 
tan les primeres aparicions de Nostre Senyor Jesucrist. 

Per poch o rès que valga vullch notar la tradició se- 
güent: Venint dels Oficis del Sant Sepulcre avuy, m’he 
adonat de que en totes les tendes de queviures, mores o 
cristianes, venían ous pintats de vermell. N’he demanada 
la rahó, y’m diuen que una volta los juheus donaren a 

uns noys uns quants ous pera tirar a Jesucrist quan pas- 
saria; passà, y'Is noys, al anar a rebàtre-li’ls ous, los tro- 
baren pintats de color de sanch, y, prenent ho com un 
avis del cel, tots esglayats los tornaren als juheus. La 
costúm de vendre per Pasqua ous vermells benehits, diu 
que també se segueix en Italia y en altres bandes. 

Emmaús 2Ò d' Abril. 

Cada any, l'endemà de Pasqua, alguns Pares Frances- 
cans de Jerusalem venen en peregrinació a aquest poble, 
benehit en aqueix dia per la presencia de Jesucrist. Nos 
enfilarem nosaltres al acompanyament, format gayre bé 
de pobres pelegrins alemanys. Sortirem per la porta de 
JafTa, seguint les petjades dels dos dexebles que partian 
tristos de Jerusalem, tement que ab Jesucrist en lo Cal- 
vari hagués mort per sempre sa divina relligió. La tra- 
dició diu que’l celestial pelegrí se’ls féu encontradís vers 
la font Aïn-Beit-Hoülmeh, que dona son fil d’ayga al 
torrent del Terebinte. Nosaltres no tinguerem la fortuna 
de trobar-hi a Jesucrist, sinó una rua de noys del poble 
vehí que’ns seguí amorosament demanant-nos bakchiches, 
y veyent que no'ls nedonavam tants com ells ne volían, 
dexant de tractar-nos a la bona, nos enviaren un raig de 
pedres, acompanyades ab vocables sechs y guturals, que 
per sort no enteniam, mes que devían valdré quiscún per 
dues o tres pedres. Jo, francament, ho prenguí per jo- 
guina o entremaliadura d'infants, més que per odi. Hi ha 
més odi en la mirada temorenca e hipòcrita, mes quime- 
ruda, dels juheus, que en los colps de pedra dels noyets 
mahometans. 

Ab quin gust caminavam, retrayent la conversa de 
Cleofàs y son company y la que tingueren ab son diví 

Mestre, disfressat de pelegrí en aquell camí que s'ano- 
mena encara camí dels dexebles: /Qui es ax'o de que par- 
làu tot caminant , y com estàu tan tristos? Respongué Cleo- 
fàs: / fos sóu tan estranger en yerusalèm que no sapiàu ris 
de. lo que ha succehit aquexos dies? / Qui? preguntà Ell. 
/ Qui? respongueren, de Jesús de Nazareth, que ha sigut 
un profeta poderós en paraules y obres davant de Déu y'l 
poble. Y com los summos sacerdots yls prínceps í han com- 
demnat a mort y l'han crucificat. Nosaltres prou esperavam 
que rescataria a Israel. No obstant, api is tot açb, ja fà tres 
dies que exes coses sóu passades. Es veritat que algunes 
dones dels qui estaran ab nosaltres nos han espantat, 
puix havent anat abans de dia al sepulcre, y no havent tro- 
bat son cos, vingueren contant-nos que hi han vist àngels que 
diuen que EU es vivent. Y alguns dels nostres, havent anat 
al monument, han trobat les coses com elles digueren, mes a 
Ell no l'han pas trobat. Llavors Ell los digué: /Oh insen- 
sats y tardans de cor, pera creure tot to que'ls profetes han 
dit! /No calia que Críst sufrls tot açb pera entrar en sa 
Glòria? Y començant per Afoysis y tots los profetes, los es- 
plicava totes les Escriptures que's referlan a EU. Y s'acos- 
taren al castell ahont anavan y Éll semblava voler anar més 
lluny. Y ells l'obligaren a aturar-se, dihent, quedau-vos ab 
nosaltres, puix se fà vespre, advesperascit. 

També a nosaltres se’ns fà vespre retrayent squesta 
conversa divina, en lo meteix camí ahont se tingué, vora 
aquexos rnetexos camps y penyalsque la escolta van. Fins 
les flors semblan les metexes; los gallarets vermellejan 
entre'ls blats, les xicoyres groguejan en los ombrius; los 
aucellets cantan en les oliveres la metexa cançó, donant- 
nos la bona nit que donarían a Jesucrist y a sos dexebles 
al sentir-los passar. ;Quí sab si aquexes vores de camp, 
aquexos màrgens de camí rosaren sa aèrea túnica; quí 

sab si aquexos metexos còdols besaren aquells peus sa- 
grats a qui ja no podfan fer mal? 

Avuy, des de les quatre fins a les vuyt, se celebraren 
Misses en la devotíssima esglesia d'Emmaús; après, per 
la veu clara y ben entonada del Pare Lector, de Sant 
Salvador, sentirem cantar rhermosissim Evangeli del día, 
podent-lo sentir aquells convents y cim de serra, llochs 
testimonis de la escena. Après hem vist a plaher lo con- 
vent construhit per la terciaria de Sant Francescb, Com- 
tessa de Nicolai. jQuín lloch de repòs pera una ànima 
que estiga morta a les vanitats del món! jquina solitutl 
iquina pau, quina delicial Volta'l grandiós edifici una 
horta plena de arbres florits, que tenen als peus un jardí 
també en sa florida. Les flors que hi trobo conegudes 
són, la reyna de totes, la rosa, la encesa rosella, la pri- 
mavera, lo clavell, l’arbret, lo gojat y l’adonis, que ací 
anomenan góta de sanch, pot ser per haver-la beguda ado- 
rant los peus sagnosos de nostre Salvador! 

Fà uns quants anys remenant un llech del convent 
les pedres de la horta, sortiren les colgades ruïnes d’una 
gran esglesia, construhida per los creuats, de la qual ne 
restan les parets del àbside, fins a deu o dotze palms de 
pedra picada; los sòcols de tres columnes d’un costat y 
un de la altra banda. Lo restant d'aquest costat, que era 
paret maciça, se creu que era la casa de Cleolàs, encla- 
vada en lo temple. En aquest cas seria provablement 
l’aposento en que Jesucrist s’haurla donat a conèxer als 
dos dexebles in fractíone panis. Allà a la vora blanquejan 
també los fonaments d’un monestir, sobre’l qual viuen 
oliveres seculars. 

Los més dels pelegrins que acompanyàm són ale- 
manys y austríachs, que units a uns quants compatricis 
seus, que tenen una petita colonia adossada al convent, 

han estat bona estona en lo temple resant y cantant en 
sa llenga ab una devoció que enamorava. Al partir 
s’han agenollat tots davant del Pare President o Guardià 
pera rebre la benedicció. 

Sant Joan en la Mont any a, 27 d' Abril 

A mitja tarda sortirem d’Emmaús, en companyia del 
Pare Lector y dos novicis de Sant Salvador, y a les sis 
arribarem al humil poble, patriadel profeta y mis que pro- 
feta, Sant Joan. Està situat en una montanya voltada per 
altres montanyes més alteroses, y de set cents habitants 
que conté no n’hi ha més de cent de catòlichs. La esglé- 
sia del convent sèu demunt les ruines de la casa dels 
pares del Precursor, que nasqué en una cambra cavada 
en la roca. Lo lloch meteix del naxement recorda'l de 
Bethlèm, per estar cobert de granit, sóta la mesa de un 
altar, dins una estrella de marbre blanch. Sant Zacarías, 
a més de la casa que possehía en lo poble, tenia una 
masia en lo camp, en lo rost de la montanya vehina. A 
mitg camí de les dues, en lo fons de la vall, ahont se 
embrancan, se troba la Font de la Verge, per que ella 
devia servir-se de ses aygues en sa estada en casa de San- 
ta Elisabeth. N'assorteix abundosament a aquell vehinat, 
y rega ses hortes y jardins. Bé mereix lo nom hebréu 
de (Aïn-K.arim) Font Generosa, que’ls moros encara do- 
nan al poble. 

La Capella del Magnificat. — Fóu construhida l’any 
1856, mes sa cova o petit santuari, a qui’s dona més par- 
ticularment aqueix nom, es primitiu y està cobert de 
marbres finíssims y diferents y ab un bonich quadro, 
pagats per espanyols. Demunt hi ha les ruines del antich 
convent y esglesia; als costats y davant un humil verger, 

ahont veig una palmera, una olivera y dos xiprers, tres 
arbres que les sagrades lletres nos donan com a símbols 
de la Verge. A sa ombra viuen plantes més humils, mes 
d'Ella també molt estimades: l'arbret carregat de flors 
rosades, lo romani, lo clavell y una perpetufna de botó 
gros y moradench que jo no conexía. 

En aquest jardinet que hauria donades flors a Maria 
y sobre tot dintre la capella, jque saborós se troba, que 
dolç e inspirat lo Magnificat, aqueix cant diví brollat de 
sos puríssims llavis, per conhort dels cors assedegats de 
poesia del Celi Acl, en la metexa font d'hont raja,seguint 
la piadosa costum dels pelegrins, hem volgut cantar-lo 
també nosaltres, y aprés hem demanat a la Verge, reyna 
dels poetes, que’ns lo dexe cantar un dia ab Ella en la 
glòria. 

Dintre la metexa capella, vora’l portal, hi ha un pou 
que anomenan Font de Santa Elisabeth. 

Sortint de la Visitació enfilàm lo camí de la Cova, 
vora'l qual, a vint minuts, trobàni lo Rocal de Sant Joan, 
des d'hont, segons la tradició, cridava a la multitut: Fiu 
penitencia, puix s’acosta lo reyalme del cel. Diuen que un 
moro posà aqueix roch en la paret d'un forn, mes no hi 
podia coure'l pà, puix per tanta llenya que hi posàs no 
podfa escalfar-lo. Advertit de que podia ser en càstich 
de la profanació del Roch de Sant Joan, lo tornà a son 
lloch y lo forn tornà a coure. 

La Cova de Sant Joan en lo Desert. — Es una hora 
lluny. Té uns cinch metres de fondaria, tres de amplaria 
y dos d’altura. Sobre un penyal que anomenan lo Llit 
del Precursor, hi ha un altaret senzill, sostingut per dues 
columnetes. Té una finestra a la dreta, rexada com lo 
portal d'entrada. Dels penyals de sobre la Cova, clape- 
jats de morelles, surt una abundosa y remorosa font, 

que atura ses aygues davant d'ella en un safreig mitjan- 
ser y après baxa a regar una escalada de fexes plenes 
d'arbres y flors. Entre exes hi veig la simpàtica rosella, 
la margaridoya, lo clavell de pastor, la floravía espino- 
sa, la farigola, l’absinti, la salvia, l’hisop, violers, estepa, 
trèbol, argelaga florida y rosers de bosch; entre'ls arbres, 
la olivera, arbre dominant en exes vessants, lo baladre, 
llimoners, magraners, pereres, terebintes y garrofers, 
que'ls alemanys anomenan arbre del pà de Sant Joan. 

Aci pass'i’l Baptista la primera part de sa vida: Santa 
Elisabeth, que té'l sepulcre part d’amunt, l’hi amagà en 
temps de H-rrodes; l'infant se trob i a plaher en la sole- 
tat, ahont segons Orígenes, «l'ayre es més pur, lo cel 
més obert y Déu més aprop>, y s’hi quedà fins que arri- 
bà la seva hora. Llavors la veu del desert fóu sentida 
vora’l Jordà y en les ciutats de Judea, y féu tremolar al 
meteix Herodcs en son trono. Segons una tradició, los 
tres Reys tornant de Bethlèm passaren una nit en esta 
Cova, y segons altra, Joan vegé des d’ella passar allà 
baix, al peu de la montanya en la vall de Terebinte, al 
bon Jesús venint d'Egypte, y li ensenyà des d'un penyal 
una crèu de canya. 

Sant Joan in Montana es lo primer noviciat dels Pa- 
res Francescans, y en ell se quedà un dels sis pelegrins 
espanyols que passaren ab nosaltres la Setmana Santa a 
Palestina. Es un jove y simpàtich mart de Vizcaya. jDit- 
xós d'ell 1 Es ja a port, y nosaltres haurem de atravessar 
quelcom més que mars y terres pera arribar-hi. 

Temple del Ecce Home, J de Maig 

Dues hores se’ns han escorregut, llestes com un ins- 
tant en esta bella y devotíssima esglesia, després de ce- 

lebrar en son altar major. Aquest s’axeca senzillissim 
davant un arch romà, ample y superbo, per ahont s’en- 
tra a la sagristia. Sobre ell hi ha una marmorea imatge 
del Eccc fíomo, sola, trista y compassiva, com devia estar 
son diví original allí meteix, mentres Pilat llegia la més 
iniqua de les sentencies. Al peu de la cúpula del temple se 
llegexen exes tres paraules, que, escrites per un juhéu a 
sos germans, y en aqueix lloch, valen més que cap sermó: 

Eccc Rex vestcr. 

La mesa del altar y l’altar meteix estàn fets de sis o 
set pedres del Litòstrotos, y per lo tant estàn trepitjades 
per los peus sagrats y adorables de. Jesucrist. La esglesia 
es paralela al carrer y reb la llum per los costats. Davant 
la porta forana, al entrar en lo temple, se presenta en la 
paret, que es la roca nuha, una enorme crèu de fusta 
senzillament treballada y sense imatge, ornada única- 
ment del cartell en tres llertgues: Jesús Nazarcnus Ecx 
Jvdoeorum ; tal volta Ratisbonne l'Iti feu posar recordant 
la crèu que'l perseguia ab sos braços oberts uns quants 
dies abans de sa marevellosn conversió. Al costat de la 
porta hi ha una llastimosa Verge dels Dolors ab son Fill 
als braços. En l'únich altar lateral, sobre un tapíç ver- 
mell que recorda’l mantell de púrpura, hi ha un Eccc 
fíomo de mitg cos ben encarnat y d'alçada natural, que, 
rebent un raig de llum de costat, sembla talment viure 
encara. Les creus de les catorze estacions no tenen altra 
cosa que lo senzill número en mitg, voltat d'una corona 
d’espines. Exa corona se veu per tot com a primer mo- 
tiu d’ornamentació del temple. La més hermosa es la 
d’espines d’or, que serveix de diadema al preciós globo 
del sagrari. 

La esglesia es de pedra y d'ayre monumental; ses 
blanquinoses parets estàn cobertes d’estrets tapiços de 
color de sanch, recordant als devots que es un temple 
expiatori. Tot aquí està consagrat a la metexa idea. En 
la saieta de rebre se veu un gran quadro representant 
una gallina cridant a la ombra de ses ales los pollets 
que fugen, y sóta se llegexen aquexos tendres y amorosos 
mots de Jesucrist, que ací no's poden llegir sense plorar: 
Jerusalem, Jirusa/em, quoties volui congregaré filios tuos, 
quemadmodum gallina congregat filios suos sub a/as, et no- 
luistil (Mm. xxm): «Jerusalem, Jerusalem, [quantes ve- 
gades he volgut aplegar tos fills, com la gallina recull 
sos pollets sóta les ales, y no ho has volgutW 

Ohirem la Missa de comunitat de les Dames de Sión, ‘ 
cantada per elles y les pobres orfanetes, a que està dedi- 
cada la Congregació. N'hi ha de catòliques, de cismàti- 
ques, tant de ritu grech com d'armeni, de protestantes, 
de juheues y fins de mussulmanes. Al començar la Missa 
cantan la oració de Sant Bernat, sentint la qual se con- 
vertí son venerable fundador; després lo Credo y tot se- 
guit de ia consagració aquelles paraules de Jesús en 
crèu: Pater, dimttte i/lis, non enim sciunt quid Jticiunt; ca- 
paces de fer plorar les pedres, com més les pobres que 
ho cantun, filles algunes de aquells que cridaren allí 
meteix: Tolle, tolle, crucifige eum, sanguis ejus super nos et 
super filios nostros. Acabada la Missa cantan lo Magnificat 
a sa divina Autora. 

(Pobres orfanetes! (fan bé de tancar son petit Missal 
ab les gafes d'or de dues oracions a sa Mare celestial, que 
les ha preses en sos braços a! morír-sels la mare terrena; 
fan bé de festejar a la Verge, que les abriga ab son man- 
tell de reyna en aquesta terra ahont la dona naix escla- 
va! A les que han tinguda la sort de nàxer cristianes, 

Ella les guiarà per los camins de la vida; a les que 
nasqueren entre heretges y moros, sols Ella les podrà 
salvar. 

La segona casa de la evangèlica institució de les Fi- 
lles de Sión vermellejaen lo millor punt, centre de la vall 
de Sant Joan de la Montanya, vora la tomba del P. Ra- 
tisbonne y davant per davant de la capella del Mag- 
nificat, ahont lo deuen cantar a plaher com a chor escu- 
11 it de la Mare dels òrfens y desamparats. 

Una de les hermoses indústries de les Filles de Sión 
es texir corones de brots del arbre ramtms spinae Christi, 
a semblança de la que cenyí’l front adorable de nostre 
Salvador, y d'anar a cullir flors en los llochs evangèlichs 
pera vendre en agraciats àlbums y ajudar-se a viure. |Ab 
quin gust dexí a exes pobres orfanetes una almoyna que 
m'encomanaren tres jóvens germans d'una noble y cris- 
tiana familia originaria de ma terra! 

Déu los conserve'ls pares; y a una mare, fervorosa 
cristiana, que també m'encomanà per elles una gracia de 
caritat, Déu li conserve’ls fills. 

Montanya dc la Ascensió, 2 de Maig. 

No m’es possible recordar tot lo que acabo de veure, 
mes notaré breument lo que'm vinga a la memòria. Hem 
començada la pelegrinació per Santa Agna, gran y ma- 
gestuós edifici de pedra del pr.hís, beUament restaurat 
per lo cardenal Lavigerie. Allí la tradició més comuna 
posa’l lloch del naxement de la Verge. Prop d'ella, a 
alguna fondaria, s’acaba de descubrir la Piscina probà- 
tica. Des de son breçol baxàm a son sípulcre, que es al 
fons de la Vall de Josafat. S'hi baxa per una llarga y 
magnifica escala, que té a ma esquerra lo sepulcre de 

% 




Digitized by Google 




6é DIETARI D’UN PELEGRÍ A TERRA SANTA 

Sant Josepli, y, a mà dreta, los de Sant Joaquim y Santa 
Agna. Es tallat en la roca viva, d’un metre d'alçada y 
cobert de marbre blanch, dintre una hermosa capella 
que pertany als cismàtichs. Es la joya de aquesta trista 
vall, que havent de ser sepulcre de la humanitat, comença 
a ser la vall dels sepulcres. Comença en la Tomba dels 
Jutges, y segueix cap avall coberta de lloses sepulcrals: a 
la banda de Jerusalèm té les dels moros, entre le* quals 
hem sentit cantar elegies a un marabut; a la banda es- 
querra té les dels juheus, com si esperessen veure des de 
la tomba la ciutat Santa. Part d’avall, fets d'un gran bocí 
de roca viva, blanquejan los sepulcres de Zacarfas, occí- 
sus inter templum et altare; lo de Josafat y’l d Absalón, 
que té una obertura a la alçada de tres metres, ahont los 
noys (iran pedres y malediccions al fill dolent y desna- 
turalisat que perseguí a son pare. Montanya amunt hi h» 
la Tomba dels Profetes. 

Getzemant. — Al costat meteix del sepulcre de la Ver- 
ge s'obre la cova de Getzemaní en la roca; es fonda y 
trista, y està convertida en capella per los Pares Fran- 
cescans. Entrant al Hort se troba la Roca dels Apòstols,, 
ahont Jesús dexà los tres predilectes, dihent-los: Vigilatc 
et orate, y’l cor se’n va vers les set oliveres colossals, tes- 
timonis muts de les tristeses del Home Déu, en la última 
vegada que’l visità. Ses arrels nuhoses se regaren ab ses 
llàgrimes y suhor de sanch, y, després dc dinòu segles, 
encara tendrejan, tom si a la hora de sa mort Ell los 
hagués concedida la immortalitat. Fora’l clos del jardí 
s'ensenya’l lloch ahont Jesucrist rebé'l bés del sacrílech 
Judas, ab aquell mot capàç de rompre una pedra; Amice, 
ad quid vcnistt? «Amich, jper què has vingut?» Més avall 
hi ha'l Pont del Cedrón, ahont al tirar-lo daltabaix los 
juheus, s’estamparen sos sagrats genolls en la roca. Des 

d’aquí, abandonat per tots sos dexebles (encara’s mostra’l 
sepulcre ahont s’amagà Sant Jaume), fóu portat a Jeru- 
salem, ahont ja no entrà com tres dies abans, en lo día 
de son triomf, per la Porta Daurada, sinó per la Ster- 
quilínea! 

Als primers passos de la pujada de la montanya de 
les Olives, a mà dreta, blanqueja una roca, — Roch Blanch, 
s’anomena, ahent, segons tradició, Sant Tomàs havent 
arribat tart pera assistir al sepeli deia Verge Maria, rebó 
de ses metexes mans una cinta misteriosa que encara’s 
conserva en Prato de Toscana. 

Dominus flevit. — Són les ruïnes d'una mosquea que 
fóu esglesia, en lo lloch ahont Jesús plorà veyent la Ciu- 
tat Santa (Lluch, xix): Y acostant-se Jesús a la baxada de 
la montanya de les Olives, la turba dels dexebles, plens d' ale- 
gria, començà d" alabar a Déu ab veu alta fer tots los pro- 
digis que havían vist. 

Dihent: Benehil qui vé rey en nom del Senyor, pau en 
lo Cel y glòria en les altures. 

Y acostant-se a la ciutat, al vèure-la, plorà sobre ella, 
dihent: 

Si tu també coneguesses, almenys en aquest día, que fes 
encara concedit, lo què t'importa ; mes ara aquexes coses són 
amagades a tos ulls. 

Dies vtndràn, y tos enemichs te voltaràn de f ossos y t' es- 
treny erhn per totes bandes. 

Y’t tirarhn per terra a tu y a tos fills, y no't dexaràn 
pedra sobre pedra, per que no has volgut conèxer to temps 
en que has sigut visitada. 

Bethphagl , — Ruïnes del poble ahont Jesucrist, lo 
diumenge de Rams, envià a cercar pera son triomf l'hu- 
mil jument. S'hi acaba de descubrir una gran ara o altar 
de roca flonja, ahont se veu, entre altres pintures esbo- 

rrades, lo bon Jesús muntat en lo jument y voltat de sos 
Apòstols. 

En lo Uoch ahont Jesús ensenyà'l Pare nostre a sos 
dexebles, la princesa de la Tour d'Auvergne ha fet un 
hermós claustre, al voltant del qual se llegeix en trenta 
dues llengües exa divina oració. No es gayre lluny d'allí 
la capella ahont los Apòstols se reuniren pera dictar lo 
Credo, abans de separar-se y empendre la conquesta del 
món. Los dos memorables llochs estàn enclosos dins un 
convent de monges carmelites, que’s deuen regalar, re- 
sant exes dues oracions en lo lloch ahont se resaren per 
primera vegada. 

Montanya de les Olives. — Acabèm-hi de pujar. Los 
arbres que li donaren nom, com a Getzemaní (prempsa 
de les olives) abrigan encara algún de sos camps y'l cla- 
pejan de cendrosa verdor. Corona son cim lo poble de 
Zeitun; al mitg del poble s'axeca, dintre de les ruínes 
d'una gran basílica octògona, bastida per Santa Elena, 
una petita mpsquea, dedicada per los mussulmans a Je- 
sús, puix creuen, com nosaltres, en lo misteri de la 
Ascensió del Fill de la Verge. En lo centre de la Basílica, 
sóta meteix de la cúpula que, segons tradició, restava 
sempre oberta, retirant-se per elles metexes les pedres que 
hi posavan per clòure-la, com per dexar lliure pèls ayres 
lo camí de Jesús ressucitat, enquadrada entre peces de 
marbre blanch, se veu impresa en la roca sa petjada divi- 
na, mirant al occident. Des d'allí prengué la volada lo 
Fill de Déu, al tornar-sen als braços de son Pare celestial, 
v es allí, segons creyença comuna, ahont baxarà lo día 
derrer dels temps a judicar los vius y los morts, y a pe- 
sar lo què hauran dexat de pols o de perfúm totes les 
generacions de la terra. 

Una vegada al any, lo día de la Ascensió, la mosquea 

se vesteix d’esglesia catòlica; ses parets se cobrexen de 
tapiços, y en lo centre, sobre aquella petjada tan dolça 
de besar, se col·loca un altar en que los Pares Frances- 
cans celebran un solemne ofici. Després a corre-cuyta 
apagan los ciris, desfan l'altar portàtil, despenjan los 
tapiços; y’l sagratissim temple de la Ascensió jtorna a 
quedar, malaguanyat, en mans de moros! 

Nos estaríam acf tota la vesprada, mes lo clauer, que 
també es moro, nos trau a fora, cançat d’esperar a la 
porta que acabassem de besar la Roca y de fer nostres 
devocions, y fent dringar les claus, que per mi tenfan 
sò de cadenes, nos mostra un panorama que no tindrà 
parió en la terra. 

Al orient, derrera nul·les y desertes montanyes, s'ovi- 
ra la Vall del Jordà y les fondes aygues del mar Mort, 
que’s dexa veure entre’ls alts y baxos dels puigs y sóta’ls 
raigs del sol, ardent com un estany de metall fós. Part 
d’allà crestejan les montanyes d’Arabia, immensos murs 
que separan los deserts de Moab del actual desert de la 
terra de Promissió. S’axeca’l mont Nebo entre les serres 
que’l voltan, nuhes de vegetació y trencades per nom- 
broses y fósques torrenteres. La vivor de la llum vessa 
sobre llurs costalades aquexa indefinible tinta que tantes 
voltes admirarem en los paysatges del Ltban y en la plana 
de Balbek. Lo Jordà, mercès als arbres que ombrejan sos 
màrgens, fà una gran ratlla verda en mitg de la àrida 
comarca ahont tingueren lloch les primeres escenes de 
la historia del món. Al nort los monts d'Efraim, coronats 
per les ruínes y mesquites de Sant Samuel, embrancan 
ab los de Hebal y Garizím, en lo centre de Samaria. A 
ponent se contempla als peus la Vall de Josafat, los 
monuments y plans de la ciutat quals cases se podrfan 
contar. |Ab quin dalè s'extén la vista des de’l mont Sión 

fins al Calvari, des de’l sitial que ocupà’l temple de Sa- 
lomó fins a la Torra de Davit! L’Antich y'l Nou Testa- 
ment, la historia de cent pobles barrejada ab les cendres 
d’aquexa ciutat, se manifestan a ma presencia; no per- 
meta'l cel que m’oblide d’aquexa gran pàgina ni de sos 
divins ensenyaments.» 

He copiada aquesta descripció de Mislim, per no 
privar al lector del magnífich panorama de que’ns priva 
a nosaltres lo fortissim vent d’aquesta tarda, que abriga 
a Jerusalèm, lajudea y sos vehinatges ab un núvol de 
polsaguera; digne mantell d’aquexa terra de rufnes. 

Circunscrivint-nos a la ciutat, jque tristes reflexions 
m’inspira lo poch que’n veigl Son temple y edifici més 
sobirà es lo de Ornar, que seu ahontseya'i de Salomó, y 
la mitja lluna corona la roca Sakhrà, que fóu, segons se 
judica, lo lloch del Sancta Sanctorum, ahont estava guar- 
dada la Arca santa. Lo sant Sepulcre se veu petit, insig- 
ficant, derrera d’ell, y |ay! lo sant Sepulcre no es dels 
catòlichs. Quatre sectes nos ne pledejan la possesió, 
y’is protestants si n’estàn fora encara, no n’estàn gayre 
lluny. Dos o tres temples seus s’axecan ací y allà com 
blanchs espectres, y les ruínes del Temple, que esiàn en 
llur poder a les portes del sant Sepulcre, semblan plorar 
y escruxir-se, al pensar que d’avuy a demà poden veures 
profanades per los sectaris de Luter. Als peus de la 
montanya de Sión se mostra orgullosa una gran sinagoga 
de les moltes quehi ha en la ciutat, y la esglesia de Sant 
Salvador està tan amagada entre les taulades, quecalría’l 
fil d’Ariadna pera trobar-la d’ací estant. Se senten moltes 
veus de muezin y poques de campana, y la Crèu, lo sig- 
ne adorable de nostra redempció, sembla estar a la om- 
bra de la fatídica y aborrida mitja lluna. Jerusalèm, que 
no volgué per espòs a Jesucrist, es esclava de Mahoma. 

jOh! si jo pogués fer un crit a ia Europa catòlica, si 
li pogués mostrar aqueix espectacle dolorós: Mira, li di- 
ria, açò es obra teva. Tu ets filla de Jesucrist; ets sa filla 
y sa estimada, puix te dona, tot sencer, lo séu amor, que 
no sapigué merèxer la ingrata Jerusalem. Per dirigir-se-t 
a tu, li girà la espatlla a ella, al morir en lo Calvari y al 
pujar-sen al Cel en la vehina Roca de la Ascensió. Je- 
sucrist t'ha treta de la barbàrie y t’ha feta reyna del 
món. Ell t'ha feta sa representanta en la terra, segons 
expressió del poeta Alexandrí, y en penyora del séu 
amor infinit te féu guardiana de sa crèu, de son breçol 
y de sa tomba y dels llochs santificats ab sa presencia 
divina. «Per què avuy t’ho va prenent tot? «Per què ha 
donat als cismàtichs lo lloch ahont se tallà l’arbre de la 
crèu, los convents de Lidda, Sant Elfas y Sant Sabas; 
los sepulcres de la Verge Maria, de Sant Joseph y’is de 
Sant Joaquim y Agna? jPer què ha compartit entre les 
sectes anticatòliques lo sant Sepulcre, dexant-ten a tu la 
mfnima part? «Per què’ls ha donat lo breç de Bethlèm, 
ahont va nàxer, y ia roca del Gólgota ahont va morir? 
«Per què dona a la guarda dels fills de Mahoma aquexa 
Roca de la montanya de les Olives, la derrera cosa que 
trepitjà de la terra? ;per ta ingratitud Bé't pot dirigir a 
tu la quexa que llençà a la ciutat deicida: Jerusa/tm, Je- 
rusalim, / quantes vegades he volgut congregar tos fit Is, com 
la Iloca aplega sos pollets só ta les seves ales, y no ho has 
volgut! 



Nasareth, 7 de Maig. 

A mitja tarda del dia 2 sortirem de Jerusalèm per la 
grandiosa y monumental porta de Damasch; mos ulls se 
posaren en la fonda y negra Cova de Jeremías; ja que 

el), y sols ell ab lo plorós accent de les lamentacions, 
pot parlar de la Jerusalem actual. 

A quatrecentes passes se troba'l edifici que dedican 
los Pares Predicadors a Sant Esteve, lo primer predica- 
dor que donà, alll meteix, segons tradició, la sanch y la 
vida per la fè. Han descubert un gran mosaich, prop 
del solar d'una capella que estaria dedicada al meteix 
Sant, en lo lloch hont caygué ferit y mort a la gran 
pluja de pedres. Los Dominichs, segons se diu, hi fan 
una casa destinada a exercicis espirituals, y en la paret 
de la horta o jardí a mida que la van edificant, hi posan 
hermoses capelletes representant los quinze misteris del 
Rosari. 

La tomba dels Reys, que's troba més ençà, consisteix 
en un fosso quadrat e immens que, segons Fr. Lievin, 
serví de pedrera a Jerusalem molts anys. Lo vestíbul, 
sostingut en altre temps per columnes de la metexa roca, 
s’obre en una de ses parets y està adornat d’un fris de 
gust delicat, mes incomplert. Allí per una porta de no- 
ranta centímetres d’alt s'entra a les tombes, cavades al 
voltant de cambres, que s’enfonzan, la una derrera de 
la altra, en la roca viva. 

Des de la tomba dels Reys se camina un bon troç 
per una via romana, s'atravessa la Vall de Josafat, que 
acaba un xich més amunt. 

Montanya Scopus. — Hont lo gran sacerdot Jaddo 
sortí al encontre d’Alexandre que s’anava a apoderar de 
Jerusalèni. 

Des d'una altura, al despedir-nos de la Ciutat Santa, 
resarem, com es costum, lo psalm: 

Suptr Jlumina Babilonis illic sedimus, et flcvimus cum 
recordar emur Si on. 

In saliabus in medio e/us, suspendimus organa nostra 

Y mirant segurament per derrera vegada a Jerusa- 
lem, coronada encara de hermosos murs, li diguerem ab 
lo Rey Profeta. 

Si oblitus futro fui, Jerusalem, oblivioni defur dextera 
mea. 

Adhcereat lingua mea faucibus meis, si tton meminero 
fui. 

Cap ciutat del món fà aquexa impressió al dexar-la, 
y no obstant, un no sab si es amor, odi o compassió lo 
que sent per ella, o si sent de una a una exes passions, 
segons se recorda, de la ciutat que fóu arca de la lley, 
imatge de la Jerusalem celestial, predilecta del Altíssim, 
o de la vila ingrata, cruel y deicida. 

El Bireh (antiga Beroth). — Allí Devora, asseguda 
sóta una palmera, judicava'l poble d'Israel. Es aquí hont 
Joseph y Maria, tornant de Jerusalem, s’adonaren de 
que Jesús no anava ab l’un ni ab l’altre. S’hi veuen ruí- 
nes d’una esglesia de tres naus, dedicada a la Verge per 
los creuats. 

Samaria. — Lo primer poble que’s troba es Bethel, 
hont Lot se separà de son oncle y ahont Jacob, fugint 
d’Esaú, vegé la escala misteriosa que arribava fins al cel. 

Allí fóu enterrada Dèvora, dida de Rebecca, sóta 
una alzina que fóu anomenada Alzina dels Plors. Jero- 
boàm adorà en Bethel un badell d'or, y quaranta dos 
noys d'exa població, en lo camí que va a Gericó, foren 
devorats per los óssos per haver insultat al profeta Elisèu. 

Jifna. — La hem vista solament de lluny. No hi ha 
més que'l lloch de la alzina anomenada Arbre de la 
Santa Verge. Segons la tradició, la Mare de Déu s’hi 
aturà venint de Nazareth ab son Fill, y altra volta tor- 
nant de Jerusalem, quan perdé a Jesús, venint des de El- 
Bireh pera cercar- lo. 

Silo (Seiloun) hont Josuè posà la Arca, que hi restà 
trescents anys, y allà morí'l sacerdot Heli, al saber la 
mort de sos fills Ophni y Phinees. 

Sortint de Khan es sàvureh s’oviran lluny, per pri- 
mera volta, al N. la cordillera de Garizim, y més enllà 
l’Hermón, gayre bé sempre cobert de néu, com nostre 
Canigó. 

Pou de Jacob o deia Samaritana . — Està en mitg de 
les ruínes de una esglesieta construhida per Santa Elena. 
Es de pedra y calç y fondissim, mes sens ayga. Sa boca 
es d’una peça. Al peu d’ella llegim devotament'l Evan- 
geli, recordant l'hermós encontre de Jesús y la Samari- 
tana. A un kilòmetre del pou passàm prop de la tomba 
de Joseph. 

Ain Dafnah. — En aquest lloch, que està al mitg de 
la vall, entre dos monts, Josuè posà la Arca, y després 
d’oferir un sacrifici, fent colocar sis tribus a una banda 
y sis a la altra, pronunciaren los levites les malediccions 
contra’ls transgressors de la Iley, y les benediccions pera 
los seus observadors, y tothòm respongué: Amén. 

Napluse, antiga Sichbn. — Situada en una hermosa vall 
entre les montanyes Hebal, vestida en tota aquella vessant 
de figueres dc moro.y Garizim, verdejan t d’arbres y camps 
de blat. De Garizim baxan unes quantes abundoses fonts 
que omplen de vida y de murmuris ses hortes y jardins, 
passant sos rechs per dintre la ciutat, que no per açò es 
més neta que les altres de Palestina, encara que es total- 
ment diferenta. 

Hi ha moltes cases de tres pisos y d’ayre monumen- 
tal com lo tenen ses muralles. 

La capella llatina està enclavada dins la rectoria, es 
molt petita, y ab prou fevnes se deu haver vist may ple- 
na, puix de 16.000 habitants no n’hi ha més que 60 de 

catòlichs, sent gayre bé tots los altres mussulraans. Visi 
tarem lo temple dels grechs units, que es tan gran com 
desert, y’l dels samaritans, per veure lo famós manuscrit 
del Pentateuch, que data segons Lievin, de Manassés, 
açò es, de 300 anys abans de Jesucrist. 

Consisteix en una ampla faxa de pergamí que se en- 
rotlla per cada cap en dues broques d'argent. Los cinch 
llibres de Moysès estàn escrits en caràcters samaritans. 
Lo pontífice de aquexa estranya branca del judaisme, re- 
duhida avuy a 240 fidels, nos lo trau, perque nosaltres 
no’ns vollam descalçar, fins a la porta del temple y nos 
l’ensenya falaguer per dues pessetes y mitja. Li costa més 
morir a una relligió, per xica que sia, que a deu dinas- 
ties. 

Djemeh tl-ktbir . — Es una antiga esglesia, convertida 
en mosquea; sa portalada gòtica es magnifica, y té algún 
parentlu ab la del Sant Sepulcre de Jerusalem. Se veuen 
dintre columnes de granit, senceres o a bocins, mes dre- 
tes encara, com soldats de la crèu que no han volgut en- 
cara tòrcer lo genoll a Mahoma. 

Los habitants de Napluse no semblan dels més civi- 
lisats de Palestina, y'is infants que fan, segons lo adagi, 
lo que veuen fer als grans, corren amablement derre- 
ra nosaltres demanant bakchichcs, a cambi dels fàstichs 
que’ns diuen. 

Des de Jerusalem a Napluse lo vestit cambía total- 
ment. En Sumaria los hòmens del camp van vestits ab 
túnica blava, com les dones pageses de gayre bé tota Ju- 
dea, y moltes dones vestexen de blanch com los hòmens 
en Judea, encara que açò no es rar al voltant de la Ciu- 
tat Santa. Lo que f.i verament estrany es veure’ls hòmens 
vestits de llarch, y les dones, especialment en sa infancia, 
portant calces amplíssimes y desuyrades. En tota la Judea 

hem vist en les dones tendencia a coronar-se de monedes 
d’or o plata, mes des de Jerusalèm a Samaria les hem vis- 
tes riques y pobres, fins les herbejadores dels camps més 
apedaçades, ab lo cap voltat de duros de cantell (n'hi 
hauria quaranta o xexanta) foradats pél mitg y lligats ab 
un cordó. Diu que molts són de pilans, anomenats per 
ells columnata, que ells exigian fà alguns anys, dels pobres 
frares, tribut que les dones fan lluhir sobre son front, 
trametént-se -1 de mares a filles. En Samaria no he vist més 
exa corona d’argent, encara que, segons me diuen, es 
sols pera guardar la millor dins una de drap que’n duhen 
de la metexa forma. 

Lo pahis de Napluse es fertilissim, les oliveres són 
grosses, tendres y carregades de flor; hi verdejan les po- 
meres, magraners vermells de flor, les figueres de moro 
clouen tots los horts y jardins plens de cebes, alls, tomà- 
techs, meloners, hont se sent remintolar la ayga y cantar 
los aucells. Lo pahis que trobàm cap a Sebaste no es tan 
aygós, mes lo retira. 

Ací a Napluse com a Ramalà, hem posat en la casa 
parroquial o patriarcat, com l’anomenan per estar servit 
per un sacerdot del Patriarca; los dos són del pahis. En 
les dues rectories posan fins los protestants, sent axis que 
en los dos pobles hi ha pastor protestant, y en lo primer 
fins una fonda servida per gent de la metexa secta. Açò 
prova l'ascendent y bon nom de nostres sacerdots. 

Sebaste . — Exa ciutat, que Herodes fortificà y coronà 
d’un mur d’una lleuga de llarrh y la aumentà de 6.000 hò- 
mens, donant-los les terres del voltant, no té avuy més que 
300 habitants entre ruínes. La de la esglesia de Sant Joan 
Baptista es considerada per M. Vogué com la més impor- 
tant de les basíliques cristianes de Palestina. No’n resta 
més que la senzilla fatxada, l’àbside y la caxa del temple 

fins a certa altura, y sobre tot la tomba de Sant Joan 
Baptista en mitg del temple, coronada d'una cupuleta 
blanca. S’hi baxa per una escala de vint escalons. La 
porta es de basalt, mes es fora de son lloch. 

Lo sostre està empedrat de petites lloses de marbre. 
En la paret hi ha com tres nitxos; en l’un jau lo profeta 
Abdías, en l’altre lo profeta Elisèu y lo tercer es lo de 
Sant Joan. Hi fóu portat per sosdexebles després d’haver 
sigut escapsat per Herodes. 

Sortint de la vila, a cosa de cinch minuts se veuen 
dretes, com soldats no cayguts encara en la batalla, setze 
columnes monolites que diuen al viatger ahont fóu 
lo grandiós teatre que regalà Herodes a Sebaste. Com 
recort de Sebaste, guardo una moneda trobada en ses 
ruínes, ahont se veuen separats per una crèu Constant! y 
Santa Elena. 

Bethulia (Sanour). — Està assentada al cim d'un turo- 
net rodó y deslligat al mitg del plà, a escepció de una 
llenga de terra baxa que la lliga a la petita cordillera. 
Tenia hermoses muralles, de que la descoronà Abdallah- 
Pachà, de les quals, com a florons, li'n resta encara algún 
troçde torre. Es una ciutat guerrera molt ben situada y 
en aquell temps difícil de guanyar, puix la pujada per 
totes bandes es llarga, y solament a colps de pedres po- 
dlan defensar*se dels sitiadors. La plana es ampla, verda y 
sens un arbre pera abrigar-se del sol, que ací talment 
crema. Ja l’espòs de la bell i Judith, qual ombra aparque 
volateja encara entorn de Bethulia, morí d'una soleyada 
en aqueix plà. 

Anàm a dinar en Djením sóta unes figueres de ombra 
espessa y regalada, dins un hort rodejat de cactus. 

En Djením se creu que Jesús curà los deu leprosos 
(Uuth, xvn), dels quals un solament li donà les gràcies. 

No ha pas guanyat gayre en pietat aquell poble, puix de 
3.000 habitants que conta, no hi ha més que dues famí- 
lies catòliques. 

Galilea . — En Djenfm dexàm la Samaria y entràm en- 
semps en Galilea y en la plana d’Esdrelón. que s'estén 
als peus del viatger cinch hores seguides, fins a dexar-lo 
al peu de la montanya de Nazareth. Es de fornia trian- 
gular, y la més gran y hermosa de Palestina. A la dreta, 
a mitja plana, dexàin la montanya de Gelboe, seca y pe- 
lada, coronada de la blanca tomba d'un santó; derrera 
veyèm lo Tabor, rodó, verdejant y hermós, coronat ab 
la capella de la Transfiguració. 

Nazareth, 8 de Maig. 

Un Pare Francescà francès me conta que la Casa de 
Nazareth sortí d'aquest pahíscapa la Dalmacia, després 
de la última derrota dels creuats en Sant Joan d'Acre y 
del horrible fet següent: A Nazareth, que era allavorsSeu 
episcopal, restava encara 1 Bisbe, que's vegé voltat de 
moros qui amenaçavan llevar-li la vida; ell dèbil y de po- 
ca fè davant dels mahometans, llençà la mitra y's posà 
lo turbant, declarant-se apòstata. 

Ab la pèrdua de la Casa Santa començaren a ploure 
sobre Nazareth calamitats sens nombre. 

Un fet notable succehí l'any 1622, que vullch notar. 
Los beduhins de les montanyes de Moab, o de la altra 
part del Jordà lo passaren un día en só de guerra, saque- 
jaren tot aquest pahís, y acabaren per la Casa y convent 
de Nazareth. Volían coronar la festa matant los pobres 
frares, y anavana fer-ho, quan los aparegué una gran y 
hermosa dona, vestida al estil del pahís dihent-los molt 
enfadada que no tocassen los seus sirvents. Ells s'espan- 

taren y arrencaren a fugir, dihent que aquella dona sola 
era capaça per traure’ls y llençar-los de aquella terra sa- 
grada. Los pobres frares no reberen dany, per intercessió 
de la Verge Maria. 

En 1885, havent-hi una gran sequedat, les mares ma- 
hometanes de Nazareth enviavan sos infantons al temple, 
ahont cridavan a nostre Senyor: Senyor, donàu-nos ayga. 

Nazareth, que significa Flor, es verament la flor de 
Galilea esbadellada en lo sí de ses montanyes. Exes, per 
dexar-la asseure a plaher, tenen la forma d'anfiteatre, o 
millor, d'una grandiosa petxina, en qual conca o ampla 
boca està asseguda la ciutat y qual columnela o cor cs 
lo Santuari de la Anunciació, en lo fons de la vall ditxo- 
sa, triada entre totes les encontrades del món, pera rebre 
les primeres petjades del Déu fet home. 

La forma de petxina d’aquesta vall, axecada sobre los 
cims de Galilea, fà venir la idea de la perla, y de la ma 
ravellosa manera com, segons la poesia, la concebeix. 

Quan la conquilla està ben formada y preparada al 
fons de la mar, a voltes se deslliga de la terra, a la hora 
de la alba, per una atracció desconeguda, puja fins a flor 
d’ayga, y allà, obrint-se, copsa una góta de rosada, se 
clòu com una capsa y guarda en son sí aquell tresor del 
cel que un dia ha de lluhir, com la més estimada de les 
pedres precioses: axis la vall hermosa de Nazareth apar 
que sliaja axecada sobre totes, sobre les de Galilea, pera 
rebre a Jesucrist, veritable y preciosíssima perla del 
Evangeli. 

La esglesia de la Anunciació es de tres naus y sen- 
zilla; en son centre, davant l'altar major, se troba una 
escala de marbre blanch de quinze escalons, y baxat lo 
derrer, s’es en la capella de la Anunciació. Allí en aquell 
meteix lloch, sóta aquella metexa volta de roca, l'Angel 

donà a Maria la embaxada més gran que han vist sortir 
los cels, y Déu se féu home en les entranyes d'una Verge. 

Jamay, trobant-me devorat per la set en les monta- 
nyes de Catalunya, ni en les planes seques y ardentes de 
Palestina, posi los llavis en cap font ab tanta ardor com 
en aquexa pedra, font de tota nostra civilisació, d’ahont 
ha rajat ab les divines aygues del Cristianisme tot lo bé, 
lo ver y lo sant que veyèm en lo món. La vida interior 
que ha poblat en èpoques passades la Nitra y la Tebay- 
da, Miramar y les ermites de nostre Montserrat, y en la 
present tants convents y monestirs, té aqui sa font; la ca- 
ritat, que fins en lo descrehiment de nostres dies, avença 
en la societat y cura contínuament les Dagues de la hu- 
manitat malalta, té aquí son origen. Lo Messías promès 
en lo paradís a nostre primer pare, lo desitjat de les 
gents, aquí tingué son primer breçol y baxà d’exes mon- 
tanyes, com altre Moysès de les del Sinaí, a publicar la 
dolça lley del amor als desterrats fills d’Eva. 

Moltes antigues cases de Nazareth que estan adossa- 
des a la montanya tenen, y ho he vist per mos ulls, algu- 
na habitació sóta la roca, que tal volta en les primeres 
èpoques fóu la maysó primitiva: donchs d’aquexa part 
constava la Casa de Nazareth, y fóu la que’s quedà ací, 
al ser transportada per mans d'àngels a Loreto. La tra- 
dició, segons lo P. Lievin, diu que l’arcàngel Gabriel, en 
lo moment de la Encarnació, estava en la casa de Lore- 
to, mentres la Verge se trobava en lo Uoch de Nazareth, 
que estàm visitant. L'altar, que hauria de ser lo millor 
del món y encara no seria digne del Déu humanat, es de 
marbre senzill y un quadro representant la Verge en 
oració mentres l’arcàngel la saluda. Sóta la ara, illuminat 
per cinch llànties y assenyalat per una creu de marbre, 
hi ha lo lloch ditxós, que tants pelegrins venen a adorar, 

a través de terres y mars, rodejat de la inscripció llatina: 
Hic Verbum caro factum est. 

Botiga o taller de Sant Joseph. — Es una senzilla cape- 
lla, edificada en lo Itoch ahont treballava lo Sant Patriar- 
ca, ajudat y benehit per lo bon Jesús. Esta capella y la 
de Mensa Christi són catòliques. La taula ahont diuen 
que menjà ab sos Apòstols, fins després de la Ressurrecció, 
es una roca plana que s’axeca un metre de terra, y està 
avuy retallada pera comodidat dels fidels que van aohir 
Missa en aquell temple. 

Font de la Verge. — Ahont les nazarenes van a cercar 
ayga, portant sempre la ayrosa ànfora al cim del cap y 
un xich inclinada. Los grechs han fet una esglesia més 
amunt, d’ahont diuen que vé la Font, y sóta l’altar hi ha 
una bóca de pou d’un paint d’ample, d'ahont pouen ayga 
ab una hennosa galleda pera oferir als devots. 

Montanya del Precipici. — Ahir a les quatre de la tar- 
da ’ns hi dirigirem per lo fons de la vall, anant contorne- 
jant la montanya, fins al lloch del cingle, daltabaix 
d’ahont volían tirar al bon Jesús los faritzeus de Naza- 
reth. Hi ha una cova petita que serviria provablement 
d’altar en la capella que hi hagué en altre temps, de la 
qual solament se’n veuen les ruines; lo mcteix que del 
ermitatge que l'acompanyaria, del qual ne restan troços 
de paret y dues cisternes, rodejades de espinosos cactus, 
tamarius y herbes. Part d'amunt, les roques són tallantes 
y esquexades de mala manera. 

Davant la montanya del Precipici hi ha una altra 
montanya a la altra banda del torrent de Nazareth, avuy 
sens ayga. A la metexa altura de la cova d'aci se n'hi veu 
una altra. «Qui sab si també fóu habitada? «Qui sab si era 
tradició popular lo que diu Adricomius, autor del se- 
gle XIV, que Jesús, quan transiens per medium illorum ibat, 

6 

fóu vist en lo meteix moment en la montanya de davant, 
ahont dexà estampades en la roca ses vestidures? 

Des de'l cim de la montanya del Precipici donàm un 
colp d’ull al pahls. La plana d’Esdrelón se mostra ab 
tota sa bellesa. Aqut Dèbora y Barac, davant d'un exèr- 
cit de deu mil hòmens, desferen a Slsara que venia ab 
una armada innombrable y noucents carros armats de 
falç. Lo torrent Cisbn, que's veu allà sens una gòta d’ay- 
ga, arrocegà sos cadavres per la plana. 

Al peu del petit Hermón se veu Naim, y més enllà, 
Endor, ahont Saul anà, mal aconseilat, a consultar la 
pitonissa. 

Seguint la serra, anàm a coronar la expedició visitant 
a Nostre Senyora del Tremor. Quan los juheus anavan a 
precipitar a Jesucrist, diu que la Verge vingué plorant 
fins aqul, seguint ses petjades, y veyent que l’anavan a 
estimbar, li vingué una gran tremolor. Aqul hi hagué un 
convent, quals ruïnes y lloch encara es anomenat per 
los moros Convent de les Domelles, y una esglesia, I’àb- 
side de la qual enclohfa la roca ahont la Verge estava en 
sa tremolor. La capella que hi acaban de fer los Pares 
Francescans, n’agafa la gran part: té en l’altar la Verge 
rodejada de dones compassives del Zebedèu y sos dos 
fills que l'aconsolan. 

Sant Jaume . — Es una capelleta que d'almoynes es- 
panyoles s’acaba de edificar en lo solar meteix del Zebe- 
dèu, ahont nasqueren Sant Joan Evangelista y l’Apòstol 
d’Espanya. Alll hi havia ja les ruïnes de una capella de 
fusta, de la qual quedan dues grosses pedres que's tro- 
baren sóta la ara, col·locades en lo meteix lloch de la no- 
va esglesieta. Al voltant se troban dues o tres cisternes 
ca va des en la roca; potser fóssen de la casa dels Fills del 
Trò. Una d’elles té dues boques redones y la forma de 

dnes gerres unides interiorment; mes en les parets de ro- 
ca 7 al fons se veuen varis forats per ahont passarfa tn> 
bo me, mes no se n’ha tret la terra. 

Exa capelleta es a un cantó del poble, que es dels 
més miserables que's poden veure. En dues cases, o i»> 
Uor barraques, hem vist moldre’l blat ab una mola de 
mà moguda per una dona, com en temps dels romans; 
davant la casa tenen lo forn digne de tal molt, ahont 
generalment se cou lo pà ab fems de bestiar sech. De 
manera que ja es un adagi: en orient hi ha campana de 
carn (lo muezin) clau de fusta y carbó animal. En exa ca- 
pelleta hem tingut la ditxa de celebrar lo dta 9 de Maig, 
quan sols havían celebrat en ella dos o tres Pares Fran- 
cescans. En ella he pregat pera Espanya, y he demanat 
al gran apòstol Sant Jaume que no dexe minvar la fè en 
k> regne ahont la portà, y ahont rebé la promesa de la 
Verge de que may s’hi apagaria. 

A la àliga dels Evangelistes, que prengué'l vol al ehn 
d’esta roontanya, vehina de Nazareth, li he demanat 
qne adresse e illumine’ls camins de la poesia moderna, 
tan plens de fanch, de pols, de tenebres, de dupte 7 deses- 
peració. 

Per mi, humil cigala dels boscos de Catalun7a, grillet 
que aprenguí a cantar entre’ls terroços de la Plana de 
Vich, demaní la benedicció per mes pobres cançons 7 la 
gracia de saber beure la poesia, una góta que sia, en la 
sagrada font del Cor de Jesús, ahont ell begué la més 
alta que s*ha escrit sobre la terra. 

Thabor, ç dt Maig 

A la una de la tarda baxàm de les montanyes de 
Nazareth 7, atravessant la plana de Esdrelót», passà» a 

veure la esglesia de Naím, que acaba de fer un sacerdot 
de Nazareth, de cognom català, Cardona, en lo meteix 
lloch ahont Jesús ressucità lo fill de la viuda que duyan 
a enterrar. A falta de catòlichs en la població, los moros 
guardan la clau del temple que ha vingut a obrir una 
mora ab son fill al braç. Hem llegit l'Evangeli del lloch 
y'ns hem encaminat ací al Thabor. La pujada es suàu y 
la emprenèm per la banda del Nort, verda y ombríua, 
plena de roures, los primers que he vists en Palestina, 
garrichs y alzines d'una verdor que encanta. 

[Que hermosa vista y quin díatan clar pera gosar-nei 
A Ponent veyèm, per un rebaxament del Carmel, lo mar 
de Cessarea, y aquesta montanya se’ns apareix de cap a 
cap dominant-la tóta lo turó del sacrifici d'Elías. 

A mitg día nos tapan l'horitzó les verdes montanyes 
de Samaria, que'ns amaga lo petit Hermón, que té a 
aquesta banda Naím y a l’altre Sunàm, la patria de la 
Sunamitis dels Cantars. La plana d’Esdrelón s’allarga 
com un tapíç vert des de’l Carmel al Jordà un xich res- 
tret al mitg del petit Hermón. A la altra banda del Jordà 
se veuen de Sur a Nort les planeres montanyes de Moab, 
a claps emboscades y per tot arrèu incultes; n’es lo terme 
cap a la banda del Nort lo gran Hermón, altiu y hermós 
ab sa corona de neu, y dominant per sa cabellera blanca 
y per sa alçada, totes les montanyes de Palestina. Del 
Hermón cap aci, los ulls s’aturan a contemplar la mon- 
tanya de les Benaventurances, lo camp de la Multiplica- 
ció dels pans, l'estany de Tiberíades, que sembla mirat 
des d'aquí, un ferre de llança immens dexat allí per un 
altre Goliat. 

Des de’l Hermón cap a Ponent se veu en ultim terme 
la montanya de Saphet o Cessarea de Feliph, que blan- 
queja alterosa, com Medina Sidonia vista des de la ba- 

dia de Càdiz. Més ençà se veu la montanya ahont està 
assentat Canà de Galilea. Tóta aquexa encontrada està 
atravessada per la carretera que seguexen los mercaders 
del Cayre y de Damasch, que passa per Napluse y per 
los peus del Thabor, y’l mont de les Benaventurances. 

Tot es bell en esta montanya, tot es bell al séu vol- 
tant. La Galilea no es pas pedregosa y estèril com la Ju 
dea; com no fóu tan criminal, apar que la maledicció 
de Déu no l’haja ferida tant de plè, y cabalment lo 
Thabor està al mitg d’ella, dominant sos millors paysat- 
ges, son únich estany, sa plana més gran y ses montanyes 
més verdejants. A mes, aquexa es la més alta de Galilea, 
es rodona, tan ben féta com ben col·locada, entapiçada 
d’herbes y vestida de flayroses plantes y fullosos arbres; 
no en và la trià entre totes estes Nostre Salvador per 
pedestal de sa glorificació, com trià l’estèril Calvari per 
padró de sa ignomínia. La paraula plena d'amor y satis- 
facció de Sant Pere, es la puntera que vé als llavis en 
aquest altar misteriós de Nostre Senyor Jesucrist; Bonum 
est nos hie esse. Seria un dels punts de la terra en que 
no’m desplauria parar la tenda o almenys perllogar-hi 
lo sojorn, y dedicar-me a mirar aqueix cel, encara plè de 
la glòria del Altíssim, aquexes valls y montanyes, aque- 
xos camps, riberes y camins, hont son Fill diví, dexà im- 
preses ses petjades. 



Tiberíadts, // de Maig. 

Ahir a la tarda férem un viatge al S. del estany, vers 
ahont lo sagrat Jordà torna a rependre la marxa inter- 
rompuda per cinch o sis lleugues del mar. M'ha recordat 
lo Rose sortint del estany de Ginebra, valent e impetuós 
com un cavall que’s desvetlla cançat de dormir, y em- 

prèn de nou la carrera. La del Jordà no es tan forta per 
■er la terra planera, mes cada any se'n porta cap al mar 
Mort alguns dels beduhins que's atrevexen a passar-lo 
nusos, ab lo farcell de roba al cim del cap. Los qui van 
a cavall k) passan més segurs y millor, mes l’intrèpit 
animal té que remar de fort y ferm, pera vèncer la corrent 
calmosa y avassalladora. 

A mitja hora curta de la ciutat hi ha una gran 
tomba d'un juhéu, prop d’uns banys calents, cèlebres en 
lo pahís. Entre ells y la ciutat se veuen troços de paret 
enormes que'm fan recordar los del moll de la antiga 
Empúries, y columnes de granit, fà dos mil anys ajagu- 
des vora la mar, de que serían alguna hora ornament. 
Es tot lo que resta de la Tiberlades romana. 

Aquest matí, a la primera hora, en ales d’una senzilla 
barca, hem anat a veure lo Jordà Petit, o sía’l punt 
ahont desemboca baxant d'entre l’Hermón y’l Líban. 

De la vehina Cafarnaum no’n resta més que una 
torre, bocins de grossos marbres y'is fonaments també 
de marbre d'una gran basílica, que Lievin diu que es- 
tava en lo meteix lloch de la casa de la sogra de Sant 
Pere, santificada per la presencia de Jesucrist y sa Mare 
Santíssima. Ne restan grossos capitells, troços de colum- 
na y arquitraus de formes grandioses coberts d’herba 
y de espines. 

De Bethsaida no’n resta tant, puix les parets que hi 
ha són modernes, bé que fetes ab pedres tretes de mo- 
numents antichs. De Corozaín, que estava part d’allà de 
Cafarnaum, encara’n resta menys; solament la terrible ma- 
ledicció que’ls caygué a totes; Vae tibi, Coratain; vot 
éhi, Bethsaida .. Et tu, Caphamaum, numquid usque i* 
ceetum exa/taberisr usque in infemum descendes: quia si im 
Sodmus factac fuissent virtutes, quae faetae sunt in te fortè 

manstuent us que in hanc diem: *|Ay de tu, Cororaín! |ay 
de tu, Bethsaidal... V tu Cafarnauni jt'afiguras pujar-ten 
fins al cel? Donchs seràs capbussada fins al infern: puix si 
a Sodoma s'haguessrn fet los mirades que s'han fet en 
tu, tai vegada Sodoma existiria encara avuy dia.» Més 
ençà hi ha una plana tota plena d'arbres y fonts, anome- 
nada Ona-di-Hamàm (Vall de les colomes). 

Kntre ella y Tiberísdes negreja l'avuy humil poble 
de Magdala, patria de Santa Maria Magdalena. 

En la primera de exes dues expedicions nos ha acom- 
panyat lo sacerdot Miquel Karàm, del Patriarcat de Je- 
rusalèm, destinat de pàrroco, o millor, de missionista en 
la terra de Hus, que està derrera’l troç de montanya de 
Moab, que tenim davant. Fà un any que hi obri la Mis- 
sió y ja hi té trescents fidels convertits d’entre’is mil 
cismàtichs grechs que hi havia. Los grechs, no temut 
personal, hi tenen popes beduhins ordenats, que ni saben 
llegir, de manera que no es difícil péndrels lo govern 
de les ànimes, que ni saben ni poden guiar per lo cami 
del cel, nies per açò’s necessitan dots especials, com los 
del reverent Karàm. Es de raça àrabe, del peu del Lí- 
ban, y a més de son idioma natural parla’l siríach, lo 
llatí, lo francès y l'italià. Es de gran sobrietat, com lo 
poble que regeix; fins ha dexat de beure vi, per no fer se 
antipàtich als beduhins que, com viuen entre’is mussul- 
mans, l’aborrexen; es home d’una paciència pròpia de 
races europees, y per ultim d'una amabilitat que roba’l 
cor. Es de tipo àrabe, y sobre la sotana porta lo mantell 
blanch y’l turbant, fet d’un mocador negrós, de manera 
que’s pendria per un cheïkh. 

Llàstima gran que no hi ha sacerdots per totes les 
missions que s’hi podrian y haurían de plantar. Són 
camps vèrgens que esperan lo sembrador de la divina 

llevor del Evangeli. Los beduhins semblan dolents, mes 
no ho són, me deya altre missionista que ha estat entre 
ells. Seguexen la lley natural, un xich ofuscada per lo 
mahometisme, y la admiració que tenen per Jesucrist 
obre fàcilment la entrada a qui’ls va a parlar de sa doc- 
trina celestial. Són, sobre tot, molt senzills, s'admiran 
del missionista y l’escoltan com si hagués baxat del Cel. 
Quan lo convidan a dinar a una casa, matan lo moltó 
més gros del ramat per ell tot sol; en cambi, quan són 
convidats per ell hi va tota la tribu, avis, pares, fills y 
néts. 

Quan van a la rectoria a demanar-li alguna cosa, en- 
cara que’ls diga que no pot donàr-los-la o que no la té, 
no's donan per entesos, la demanan de nou, y aprés la de- 
manan d’una altra manera y la tornan a demanar sense 
parar, com fan les criatures. Demanan al pàrroco consell 
per tot, fins pera sembrar, comprar y vendre, de manera 
que ha de fer una provisió de paciència que no s'acaba 
may. 



Canh de Galilea, li de Maig. 

Sortint de Tiberíades, no’s triga a trobar tres tombes 
a mà esquerra; la una es del doctor Màymon, filosop 
juhéu, fill de Córdoba, més conegut en Europa per lo 
nom Maymònides, y les altres dues són de Bebe-Vriuic, 
y Jó.na-Bénsach, rabins del temps de Jesucrist, que 
l’aculliren moltes vegades en llur casa de Genezareth, 
mes no’s convertiren. 

Se dexa la vall y s’arriba a la gran y hermosa plana 
de Hatine, y a pochs passos se troba, a mà dreta, vora’l 
camí, lo lloch de la Multiplicació dels pans. Les grossea 
pedres basàltiques ahont s’asseuria Jesucrist y sos Apòs- 

tols, encara són allí, com si tot just se n'acabessen 
d’alçar. La terra està coberta com allavors d’herba ufa- 
nosa; erat foenum in loco; sols falta Jesús y la turba que, 
al séu voltant, devia cubrir nquexes margenades, a ple- 
tes, com la gent en los aplechs. 

Montanya de /et Benaventurances, es anomenada per los 
indígenes Kurn Hattine, les banyes de Hattine, per termi- 
nar en dues puntes, entre les quals hi ha un planet ahont 
féu Jesucrist lo eternament cèlebre sermó de la montanya. 

Lo colp de vista es immens. 

Camp de Us Espigues. — Ahont Jesucrist defensà als 
Apòstols de que, obligats per la necessitat, cullissen al- 
gunes espigues; recordant als faritzèus que, en semblant 
cas, Davit entrà en la casa de Déu y menjà los pans de 
proposició que li era permis altrement de menjar. 

Canà de Galilea. — La esglesia que’ls Pares Frances- 
cans acaban de construir, està col·locada en la metexa 
casa de les cèlebres y afortunades Bodes ahont Jesús féu 
lo primer miracle, convertint la ayga en ví. Es la casa 
de Simó lo Cananèu que segons Sant Ciril, era l’espòs 
d’aquelles bodes. Davant meteix de la esglesia catòlica 
los grechs n’axecan una altra, ahont volen col·locar dues 
grosses urnes de pedra, que diuen ser les del convit. 

Les ruínes de la casa de Sant Bartoméu, són propie- 
tat dels Pares Francescans, y estàn aprop del cementin 
catòlich. 

Com en gayre bé tots los pobles importants de Pales- 
tina, les pobres ànimes, especialment les dels infants, són 
disputades a la vera y única Esglesia per los protestants, 
grechs y mahometans, per tots los medis. 

Sortint de Canà dexàm a dreta, sobre una altura, lo 
poble Mesched, patria del profeta Jonàs, que guarda 
cuydadosament sa tomba dintre una mosquea. 

Nazareth, IJ de Maig 

Hem assistit al Mes de Marta de aquesta població. 
Davant l’altar, a les cinch y mitja del matí, se reunexen 
los noys catòlichs, y derrera ells alguns estols d'hòmens 
y dones, y resan lo rosari en àrabe, menant-lo un minyó 
de vint anys. La oració del Ave Maria, baldamentsta en 
la llenga de Mahoma, sembla més dolva en esta esglesia, 
ahont fóu dictada, en gran part, per l’Arcàngel Gabriel, 
y la Verge'ns sembla que la ha de escoltar millor, més 
que més quan li tornan a dir llavis d'àngels. Després del 
Rosari cantan la lletania, V Ave tttaris Siella, ab una 
ayrosa tonada francesa, que desaccentúa, axò sí, les pa- 
raules del bermós hymne llatí. Lo Pàrroco, que es es- 
panyol, ha dit Missa mentrestant, y acaba després la 
funció donant la benedicció ab la vera crèu. 

La Verge Marta des de son altar plè de flors, cullides 
per mans pures en los jardins de Nazareth, sembla som- 
riure al cant dels noyets y donar-los també la benedic- 
ció. Ella’s digne benehir-nos també a nosaltres, viatgers 
que venim a adorar ses petjades en la terra. 

Es curiosa la manera de portar-se los orientals en lo 
temple. Dexant a part los cismàtichs, que's postran fins 
a tocar de front a terra, s’axecan y se senyan, repetint lo 
meteix almenys tres vegades; los catòlichs se llevan o 
no lo turbant o gorra egypcia, s'asseuen en terra o so- 
bre'ls talons y no s’agenollan encara que lleven Déu; 
mes quan ho fan, se postran fins a terra, besant-la ab 
gran compungiment moltes vegades. 

Les dones duhen aquí, sobre la túnica, un mantell que 
se sembla a un gambeto ayrós ab mànegues curtes, ador- 
nat ab algún dibuix. Quan van al temple se’l posan so- 

bre'l cap, mes un colp són a dintre, se l'abaxan finsa ies 
espatlles, dexant veure llavors lo cap ab un mocador com 
en nostra terra, mes coronat son front ab un segón mo- 
cador que recorda’l turbant dels hòmens. Hòmens y do- 
nes no saben oblidar la costum aràbiga de llevar-se les 
babutxes. que dexan al peu d’una columna, o vora séu, 
per més que nostres Relligiosos los digan que es vàlida 
y bona la oració encara que’s dugan sabates. 

Respecte a la devoció me sembla que, dexant a part 
honroses excepcions, no entra molt endins del cor dels 
orientals, sinó que's queda molt per sr bre. No són difí- 
cils de guanyar, mes són fàcils de perdre. Conexen sola- 
ment l’exterior de la relligió, miran les cerimònies y 
coses sagrades en sí soles, independentment de lo què 
signifícan; en una paraula, agafan les fulles de l'arbre 
diví de la Relligió, no les branques y’l tronch. Ptr avò 
cambfan tan fàcilment. A Bethlèm, per haver los Pares 
Francescans, no fà gayres anys, fet cambiar lo cementiri 
en bé de ells, puix lo que hi havia era indecent, y jo'n 
só testimoni, se féren cismàtichs quatrecents del ramat 
católich, encara que contat y rebatut hi tornaren gayre 
bé tots. 

Si demanan alguna cosa al convent y no se’ls dona, 
baldament sia una taronja, cambían de relligió, fins que 
en la nova també tenen algún disgut, que'ls fà tornar 
enrera. Una esglesia que pague bé sempre serà plena, a 
excepció de la protestant, que parla poch als sentits dels 
orientals. Los protestants fan sa propaganda en les esco 
les, que plantan per tot arrèu, sobre tot ahont poden fer 
més mal. Centenars de noyes y noys del Líban, estàn 
aruy en escoles protestants, per ser demà altres tants 
mestres y pastors; y Déu fava que aquexa fortalesa de la 
fè catòlica en Orient resistesca a tan fortes bateries. 

Carmel, 15 de Maig. 

A poch més de les dues de la nit sortíam avuy de la 
Ciutat Santa, y per mi la més estimada de Palestina. Pas- 
sant per davant lo sagrat temple de la Anunciació, hem 
resat, ben segur per derrera vegada en aquest sant llorh, 

I ’Are Maria-, hem desfilat pèl costat de la abundosa Font 
de Maria. Per primera volta la he vista sobtaria; cap àn- 
fora omplint-se barrejava sa remor al murmuri de ses 
avgues, cap nazarena enrahonava sóta l'arch de pedra 
que abriga la font; cap infant jugava agafat ab les faldi- 
lles de sa mare; la rua de camells que havia de partir de 
Jerusalèm, no bevia encara en lo gran abeurador; les 
abelles no bugonavan tot festejant les flors de la vora. 
Dihent adéu a aquelles aygues murmurioses, no'n begui, 
perque m'esperava, derrera la montanya, més dolça be- 
guda. 

Tot dormia en la vall ditxosa de Nazareth, sinó’l bon 
Jesús que vetllava, oblidat de tothom, en lo sagrari, que 
s'escàu demunt meteix del únich lloch del món que por- 
ta escrites exes misterioses paraules: Hic Verbum caro 
factum est. • 

Des de’l cim de la montanya me giri encara a Naza- 
reth, que ab prou feynes s'ovirava, puix aquesta nit lo 
crexent de la lluna no lluhla en son cel, ni, gràcies a 
Déu, hi havia qui adoràs l’astre en aquella hora en lo 
benehit breçol del Verb encarnat. Seguint a les fosques 
les giragonces del caml, devallàm de la serra a la vall 
de Zabulón, per més avall del poble de Reineh en direc- 
ció del de Sèphoris, patria dels pares de la Verge María f 
y qui sab si també patria seva. Abans d’arribar a ses pri- 
meres cases, nos envia un raig de llum, guaytant des de 

la banda del Thabor, la estrella de la matinada, que 
entre totes les estrelles del cel lluhía com un brillant 
entre perles. |En aquella hora y en aquell lloch, quina 
imatge més dolça y agradosa pera nosaltres de la Verge 
Marial Steila matutina, ora pro nobis. Quan la Verge di- 
vina fóu concebuda en Sèphoris, quan nasqué pura, im- 
maculada y hermosa, lo món, com ara y més que ara, 
estava en les tenebres, los hòmens havían oblidat los 
camins de la vida, y les valls y montanyes de Galilea, 
desvetllant-se les primeres a aquell raig de llum nova, se 
dirían elles ab elles lo que deyam nosaltres tot acostant- 
nos a Sèphoris y mirant la estrella de l'alba: lo dia es 
aprop. 

Lo día’ns ha atrapat dihent Missa dintre de la capella 
de Sant Joaquim y Santa Agna, féta en lo solar de llur 
metexa casa en antichs temps, y bellament restaurada per 
los custodis de Terra Santa. Es de les més senzilles y de 
les que més nos han agradat de les moltes que possehexen; 
però es solament una de les capelles de la antiga basílica, 
edificada per Joseph, governador de Tiberíades, en lo 
segle quart, y refeta de la destrucció de Còsroes per los 
creuits. Encara hi ha dreta, entre les quatre o cinch que 
jauen trencades per terra, una esbelta columna de granit. 

Los habitants de Sèphoris no estiman pas gayre, ni 
potser conexen, la glòria sens igual de sa vila, puix de 
quatre mil que són, solament n'hi ha quatre o cinch de 
catòlichs, que ohiren avuy nostra Missa. Los demés són 
mahometans fanàtichs y de mala geya, mes no tant en- 
cara com en temps passats, que no dexavan celebrar la 
Missa sinó januis clausis; mes ni en temps passats, ni en 
los presents, los Pares de Terra Santa han estat may re- 
buts d'aquells moros salvatges com solen ser-ho de cris- 
tians saturats de civilisació en la Rambla de Barcelona. 

En Sèphoris nos hem despedit del amable compatrici 
nostre, lo P. Vàzquez, que'ns hi ha acompanyat, y'ns hem 
dirigit cap a Khaipha a traxés de boscos de roures y 
terres mitg conreuades, ahont se veyan com en Hattine 
y Tiberiades, fà dos dies, segadors ab una petita falç «1 
puny, segant l’ordi d’un ròs esblanquehit. En los boscos 
veyam axecar a dreta y esquerra del camí, rols de tórto- 
res, que deuen ser les perdius de Palestina. Sentim un 
aucell que canta y refila molt bé, mes en lloch lo rossi- 
nyol, que sols he sentit en les vores del Jordà. Al baxar 
de la derrera montanya als sorrals de la marina, trobàm 
lo poble de Chépha-Amr. 

l.o sorral que trobàm dues hores més avall es d'altres 
tantes de llarch, petita mar de la qual les montanyes de 
sorra són les onades, que pujan y baxan com les de Ba- 
gur, empeses y transportades per los vents. Avuy les mos 
en trebolins de polsaguera abrusadora lo sirocco, o vent 
de la Àfrica, mes feliçment no fà més que empènyer nos, 
puix com lo sol que (‘ajudaria a foguejar-nos, nos rè 
d’esquena. Es una franja deslligada del desert, que va 
exainplant son sient en Palestina, d'ençà que ha meres- 
cuda la maledicció de Déu. 

Guanyada la vora de la mar, trobàm a esquerra nn 
bosch clar d’agraciades palmeres, y a travessa m lo Cisón, 
que anguileja per entre elles. 

Mont Carmel, r6 de Maig. 

A mitg dia del més calorós que hem tingut a Pales- 
tina, arribàm a Khaipha, poble assegut als peus de la 
montanya del Carmel, com Monistrol als peus de nostre 
Montserrat. Lo més notable es sa colonia agrícola prus- 
sians, que conreua admirablement lo troç de terra que 

separa )a ciutat y la mar de la montanya. Són cinchcents 
protestants: los católichs llatins no són pas tants, y tenen 
per pàrroco un Pare Carmelita del Hospici. 

En sa hermosa esglesia, dedicada, no cal dir-ho, a la 
Verge del Carme, hem assistit a) Mes de Marta ab espo- 
sició del Santíssim. Los noys cantaren al sò de la orga 
lo Tantuui ergo y la Lletania Lauretana, que agrada molt 
als orientals, tot en llatí, com la Ave Maria en lo Rosari 
que han dit; lo que prova una instrucció més fonda que 
en gayre bé tots los pobles de Syria, ahont exos càntichs 
y oracions se fan en àrabe. Los noys són educats per los 
benehits Germans de la Doctrina Cristiana, y les noyes 
per les Dames de Nazareth. 

Fins a entrada de fosch no hem sortit de Khaipha, 
cap al Carmel, de que no hauria de parlar, per no ha- 
ver-lo vist gayre bé més que a les fosques. No obstant, 
axis y tot, jquina bonica vista! Lo sirocco que’ns em- 
penyia encara, ab sa mà de foch montanya amunt, movia 
fortament les oliveres y garrofers. Grossos núvols d'am- 
ples ales se miravan en la mar, pintant hi immenses y 
negroses ombres, que feya ressaltar, allà baix, als peus 
de la montanya, la franja d’escumes de la platja, y a la 
altra banda de Khaipha la franja de sorra blanca com la 
escuma que se estén en semicircol fins a Tolemsyda. 1 a 
montanya negrosa s'esfonza en lo cel blau, com un front 
de cabell negre en una immensa mitra brodada de pe- 
dres precioses. 

Lo Carmel es verament digne de la anomenada que 
lé, baix qualsevol aspecte que's mire. Trono de la Verge, 
a qui la Escriptura Santa anomena itcor Carme/i et Ser on, 
donà sojorn a sos primers adoradors, y des de son cim vegé 
Elías axecar d’envers la mar de Tiberíades la boyrina, 
que envià la ploja feconda y suàu que ia terra demanava. 



Digitized by Google 




ç6 DIETARI d’un PELEGRÍ A TERRA SANTA 

Segons tradició, la Verge en persona hi vinguí ab sa 
santa tuare, que hi tenia ramats y una casa pera sos pas- 
tors. Dexant a part sos innombrables recorts, ío Carmel 
es la més hermosa de les montanyes de la Terra Santa; 
mira per una banda a sos peus totes les de Galilea, y per 
altra la mar, de que la Verge del Carme es la patrona 
desde'ls antichs temps. L'enorme far que, pera guia dels 
navegants, hi ha davant la esglesia, no es més que un 
símbol. Lo veritabie far dels navegants, la £strella del 
mar, es Maria. 

Lo superior del Carmel, P. Francisco, es espanyol, 
com ho fóu lo P. Pròsper del Esperit Sant, que en 1635 
plantà en lo Carmel la Orde que li devla'l nom, que ja 
havia duyt la bandera de sa Patrona y Mare a tots los 
pobles de la terra. 

Lo convent es lo més grandiós de Terra Santa, mes no 
hi ha tant lloch com sembla, per tenir la esglesia en son 
centre. Aquexa es d’istil grech, en creu, blanca y il·lumi- 
nada per una gran cúpola; diuen que ocupa’l lloch de la 
capella edificada per los fills d'Ellas virgtni pariturae. En 
son centre, sóta meteix del altar major, hi ha la Cova 
d'Ellas convertida en capella del Sant, servint d'altar 
una' roca que li feya de llit, segons ell meteix ho revelà, a 
principis d'aquest segle, a un Relligiós espanyol. Elías 
es molt venerat per los grechs cismàtichs, que diferentes 
vegades se volgueren apoderar del convent, y lo que es 
més extrany, per los moros, que li tenen un xich d'amor 
barrejat d'una gran temor. En exa cova santa he tingut 
la ditxa de celebrar Missa a les quatre del mati, una hora 
abans de dexar aquexa montanya y sos llochs sagrats 
sense conèxer-los. 

No he pogut veure la cova anomenada Escola dels 
Profetes, ahont Elías interpretava a sos dexebles les Sa- 

grades Escriptures, y ahont diuen que passà alguns d(es 
la Sagrada Familia, venint d’Egypte. No he pogut veure 
la Vall dels Màrtyrs, regada ab sanch de Pares Carmeli- 
tes, ni’l Jardí d'Elías, ahont se troban los cèlebres melons 
de pedra; ni he pogut acostar los llavis a la font que sortí 
tot plegat d’entre les seques roques als prechs del gran 
Profeta. 

A les nou del matí, seguint sempre la vora de la mar, 
arribavam a Sant Joan d’Acre. Abans de ser-hi se troba, 
com en Khaipha, un riu abundós y un palmar. 

Ses muralles són de terra, a la moderna. L’interior 
està plè d’enderrochs d'edificis antichs, mes no hi ha res 
monumental; del ample esparó del port, que rebé les es- 
quadres dels creuats, no'n restan més que troços perduts 
entre les ones, que sepultaren tantes naus, tants braços y 
cors de ferre y tan glorioses esperances. 

A les deu partim cap a Beyrouth, en lo vapor Ibtria, 
que té per capità un català del Rosselló, Calixte Sagols, 
de Banyuls. 

Tyro y Sidón, les filles de la mar, passan a nou lleu- 
gues de distancia la una de la altra, davant nostres ulls, 
com fantasmes del temps passat, que surten d'entre les 
arenes v la mar, digna tomba ahont fóren enterrades. 

Una y altra reberen la visita de Jesucrist. En Tyro 
digué a una dona pagana, que li demanava la curació de 
sa filla: «Dexàu per ara menjar los fills; puix no cal pas 
pendre lo pà dels fills y tirar-lo als goços.» 

cEs veritat. Senyor, respongué ella; no obstant los 
cadells menjan sóta la taula les engrunetes dels fills.» 

Llavors Jesús li digué: « A causa d'exa paraula, anàu; 
lo dimoni ha sortit de vostra filla.» 

Molts fills de Tyro seguiren a Nostre Senyor, mes no 
dexaren de cumplir-se les terribles profecies de Isaías y 

7 

Ezequiel. «Oh Tyro, esclama aquest Profeta (cap. xxvii), 
tu digueres: Jo só d’una perfecta hermosura. Estich asse- 
guda en mitg de la mar. Tos vehins que't bastiren no han 
oblidat rès de lo que pot embellir-te. 

»Te construhiren d’abets de Sanir, ab tos empostis- 
sats a istil de la mar. ‘Tallaren un cedre del Líban pera 
fer-te 1 ’arbre mestre. 

sDolaren (i) les alzines de Basàn pera fer-te rems, 
evori de les índies gastaren en tos sients: materials de les 
illes d’Italia pera fer tes cambres. 

»De lli d’Egypte finíssim de diferentes colors s’ha te- 
xida la vela per ton pal: lo jacinto y la porpra de les illes 
d’Elisa féren ton pabelló. 

»Los habitants de Sidón y d’Arad fóren tos remers: 
tos sabis, joh Tyrol te serviren de nàuxers. 

»Los ancians de Gebal y'is més hàbils d'ella te dona- 
ren gent pera ton servey... 

»Los perses y los de Lydia y los de Libia eran soldats 
de ton exèrcit, y en tu penjaren llurs escuts y capmalls 
pera ornar te. 

>Los aradians ab llurs tropes eran al voltant de tos 
murs; y'is pigmeus que estavan sobre les torres han pen- 
jat en la muralla sos buyrachs, pera completar ta hermo- 
sura. 

»Los cartaginesos que trafiquejavan ab tu, ompllan 
tos mercats de riqueses dc tota mena, d’argent, de ferre, 
d’estany y plom. 

»La Grècia, Túbal y Mosoch negociejavan ab tu: du- 
hent-te esclaus y artefactes de coure. 

»Ton comerç s'ha estès per totes les illes. 

( 1 ) Dotaren» , del llatí dolcvtrunt, se conserva aqueix verb ab lo 
substantiu, dota dura, destral grossa que no dexan los serradors de la 
Guillerla. 

>Los pobles de Judà y d’Israel també negociejaren 
ab tu y portaren a tos mercats lo millor forment, balsam, 
mel, oli y rehina. 

»Los vaxells entretingueren ton principal comerç. Tu 
fores rica y gloriosa en mitg de la mar... mes lo vent de 
mitgdía t'ha fet bocins, contrivit, en mitg de les aygues.» 

Beyrouth, 16 de Maig 

Sembla, emm'allevant la comparació a un gran es- 
criptor de Terra Santa, una agraciada sultana recolzada 
sobre un coxí vert y contemplant les ones en sa somnio- 
sa indolència. Es una ciutat assiàtica, que'sva disfressant 
o millor se va tornant europea, en sos edificis, costums, 
trajos, llenga, y sobretot en son moviment. Porta de Da- 
masch y port principal de la Syria, va fent seva tota la vi- 
da comercial d’aquexa estensa regió y es d’una crexença 
maravellosa a pesar de les trabes que li posa, com a tot 
lo que té vida pròpia, lo Govern turch. 

Es una ciutat antiga sense monuments. Les principals 
esglesies són: les dels Pares Caputxins, Francescans, La- 
zaristes, grechs catòlichs y armenis catòlichs. 

I.o que es molt digne de visitarse es la Universitat 
axecada, fà alguns anys, per los Pares Jesuïtes, per fer 
cara a la Universitat americana, que amenaçava protes- 
tantisar aqueix pahfs. Consta de tres principals cossos, la 
esglesia ab la Universitat a una banda, y’l Seminari en la 
altra, dividits per dos grans patis y units entre s< per la 
part d'edifici destinada als Pares de la Companyia y ca- 
tedràtichs. 

Lo Seminari y la Universitat tenen vida independent 
l’un de la altra; y sos respectius estudiants no’s veuen, 
puix fins pera’ls actes relligiosos tenen capelles apart. 



Digitized by Google 




lOO 



DIETARI D’UN PELEGRÍ A TERRA SANTA 



Avuy per ser la festa major de eix establiment, dedi- 
cat al Patrocini de Sant Joseph, los he vists plegats en 
la Església gran, en la benedicció solemne. jQuín plaher 
donava veure siscents estudiants, de totes bandes; de to- 
ta color, puix n'hi ha de blanchs y negres, y procedents 
de totes les relligions: de cismàtichs, moros y fins juheus, 
agenollats davant del Santíssim, fent ressonar ab lo Tan- 
tum ergo aquella ayrosa y espayosa nau de pedra! jQuin 
entusiasme relligiós denotavan aquelles tendres veus, y 
quin reculliment se veya en aquelles cares animades al 
meteix temps per lo foch de la vida y la ardor de la 
joventut! Després de la funció relligiosa s’han anat a es- 
bargir ab la representació, féta per ells metexos, d’un dra- 
ma àrabe, en un teatret axecat dins la metexa Universitat, 
mentres les dones de la ciutat celebravan en lo temple 
lo Mes de la Reyna de les flors. 

En la metexa Universitat se sosté una imprempta 
àrabe, ahont treballan setanta operaris, estampant llibres 
de devoció, los únichs que’s veuen en Orient, y un periò- 
dich. Una de les moltes obres que s’han publicat, es la 
Biblia, y altra de les que’s publican es la Suma de Sant 
Tomàs en àrabe. 

Entre’ls seminaristes hem vist alguns monjos maroni- 
tes y altres tants jóvens destinats al ministeri sacerdotal 
en aquella montanya, baluart de la fè. 

La Universitat aquexa es digna de la Ordre relligiosa 
que la sosté y es, sense cap dupte, la bateria més forta 
que la Relligió catòlica ha parat en Orient contra’l pro- 
testantisme. 

Beyrouth, com hem dit, no té monuments, mes té his- 
toria; però d’ella solament citarèm un fet, no perque sia 
desconegut, sinó perque s’ha reproduhit en altra forma 
en nostres dies. 

Un cristià que vivia prop de la Sinagoga, tenia un 
Sant Crist penjat en la paret, prop de son llit. Vengué la 
casa a un israelita, y aqueix, poch temps després, invità 
a sos amichs a fer un dinar. Un d’ells havent-se adonat 
de la imatge de Jesús Crucificat, reptà al nou propietari 
de mal juhéu y anà a quexar-se als rabins. Aquexos y'is 
ancians del poble vingueren rodejats de una multitut, se 
apoderaren del crucifix y digueren: € Nostres pares l’han 
cobert d’injuries, fem nosaltres lo meteix.» L’escupiren, 
li donaren col ps y renovaren en quant los fóu possible, 
tot lo que lo Salvador havia sufert en sa Passió. Mes, 
quan li atravessaren lo costat, ne sorti sanch y ayga. Ha- 
vent-les recullides en un vas, se digueren uns als altres: 
«Los seguidors de Crist diuen que ha fet miracles de to- 
tes maneres; portèm-nos-ne aqueix vas a la Sinagoga, y ves- 
sem aquexa sanch sobre'ls malalts. Si lo que contan de 
Jesucrist es veritat, tots seràn curals.» Se'n dugueren lo 
vas a la Sinagoga y son contingut féu un gran número de 
curacions sobre cechs, tullits, leprosos y malalts de tota 
mena. Veyent açò, los juheus demanaren perdó de sa 
falta y’s convertiren a nostra santa Relligió. La Sinago- 
ga fóu cambiada en esglesia y consagrada a Nostre Se- 
nyor Jesucrist. 

L’aniversari d'aqueix fet se celebra encara lo 9 de 
Novembre. De la sanch que rajà del costat de Jesucrist, 
lo Bisbe de Beyrouth n’envià a diverses Catedrals, en pe- 
tites fioles, una de les quals se conserva encara en lo 
tresor de Santa Maria de Venecià. Donchs, dos cassos 
que han succehit en Beyrouth, aquexa primavera, deno- 
tan que’l fanatisme y quimera dels juheus contra Jesucrist 
ysos seguidors estàn tan vius y arrelats com may. 

Una dona s’adonà de que un juhéu duya dins un sach 
alguna cosa que’s bellugava: «<Què hi portàu?» li digué. 

Ell sense tornar resposta s’arrencà a córrer, la dona cridà 
y’l juhéu esporuguit dexà lo sach, ahont trobaren una cria- 
tura, filla de pares cristians, segurament destinada al sa- 
crifici. 

En l'altre succés ja s'havfa anat més enllà; los vehins 
d'una casa en que solían tenir collotge los juhéus, hi sen- 
tiren crits d’una criatura; sabent que no n’hi havia cap, 
s’astoraren, se demanaren uns als altres què podia ser, y 
anaren a empènyer la porta de la casa; la trobaren tanca- 
da. Obligats per maliciosa sospita, la desbotaren y tro- 
baren un hermós infant, lligat en una crèu y ja des- 
sangrat. 

En una banda o altra, cada any se beuen la sanch de 
un infant cristià, y es que estàn en dupte de si ha vingut 
lo ver Messlas y de si ho es Jesucrist, y per açò, en cas 
d’haver reyalment vingut, miijançant aquexa sanch, que 
fan substància pròpia, creuen los cruels fanàtichs fer-se 
participants de ses promeses redemptores. 

En los vehinats de Beyrouth hi ha'l lloch en que, se 
gons una antiga llegenda, Sant Jordi vencé al drach. 

Camí de Damasch, 16 de Maig 

A les sis de la tarda sortíam en lo cotxe-diligencia 
per lo camí de Damasch. Com era dia de festa trobarem 
los voltants de la ciutat plens depassejants que anavan o 
venían de fora, ni més ni menys que a Barcelona en 
aquella hora. Aquella banda de Beyrouth es bonica, 
molts d’aquells camps són de regadiu y plens de more- 
res de fulla ampla y de vinyes pampoloses y verdes. 

Una gran pineda cobreix aquells cims, que’ns recor- 
dan lo Tibidabo y Sant Pere Màrtyr, y baxa fins als peus 
de la ciutat. Exos cims són més llunyans y alterosos 

que’Is que fan de espatller a la ciutat dels Comtes, y 
estàn coronats de pobles; y són lo repèu de les mon* 
tanyes del Liban, que anàm escalant calmosament, fent 
tortes y marrades, y mudant cada hora de cavalls. Lo 
paysatge cambía a cada plech de serra, dominat sem- 
pre per la- cresta nevada. Chtora es la estació de mitja 
via, ahont arribàm nit enllà; a la tornada vegerem a la 
grisa claror de la lluna, que aguaytava los verdosos prats 
per entre’Is dos rengles de pollancres alts y hermosos de 
la carretera. L'aneroyde de mon estimat company de 
viatge, lo Dr. Almera, marca en algún punt la altura de 
1880 metres sobre’l nivell del mar, es dir, que hem pu- 
jat a la altura del Montseny. Baxant de la montanya se 
troban troços de pahís de gran aspresa y ariditat; mes, 
al arribar a la plana, lo riu Barada, que s’acosta tot ple- 
gat a la carretera, cambía la decoració, vestint de verdor 
les dues vessants de sa hermosa riba y acompanyant al 
viatger admirat a les portes metexes de Damasch. Lo po- 
llancre y los saules són los arbres que hi dominan, fent- 
se ovirar entre'ls derrers una varietat més petita, com 
parenta del sàlich, de fulla esblanquehida, carregat de 
flors, xiques y grogues, de flayre regalada. Un brotque'n 
prenguí a la tornada, des de'l cotxe, dessóta la casa 
ahont morí Abd el-Kàder, al passar per lo peu de sos 
jardins, ha dexat en ma cartera la regalada olor del ci- 
namóm. Hermós siti esculli per passar los derrers anys 
de sa vida y pera morir lo gran guerrer. Des d’allí lo Ba- 
rada, dividint son curs, ne dexa esmadexar algunes bran- 
ques per lo rost de la serra, y com los rechs són obra 
mora, dexan, descuydats, escapar la ayga per tots can- 
tons, en improvistos saltants, com arreglats per la mà 
de la naturalesa. 



Digitized by Googte 




io 4 



DIETARI D'UN PELEGRÍ A TERRA SANTA 



Damasch, 17 de Maig 

Lo secret de la llarga y sempre ufanosa vida de Da- 
masch està en sa posició geogràfica, y en la ayga, que 
des d’una gorja del Líban li baxa’l riu Barada, y que, 
dividida en mil rechs y canals, la refresca, fertilisa y em- 
belleix maravellosamcnt. 

Una tradició posa en aquest oasis lo Paradís terre- 
nal, y’Is àrabes, en llur entusiasme, fins assenyalan l'en- 
dret d'hont Déu Nostre Senyor prengué la terra pera 
formar lo primet home. 

De bona arribada no’m fà pas la impressió que es- 
perava; los carrers estàn plens de fanch, per acabar de 
ploure; lo primer que he vist, tot anant al convent dels 
Pares Francescans, es lo firal dels àsens y després lo 
dels cavalls. 

Los Francescans són tots espanyols, y’ns reben, com 
solen en tota Palestina, ab los braços y’l cor obert, ni 
més ni menys que si fóssem germans séus. Sa esglesia 
fóu feta després de la matança dels frares y cristians del 
any 1S60, en que fóu devorada per les flames la antiga; 
la axecà lo venerable P. Enrich Rico, valencià, que ha 
passat 55 anys en Terra Santa; y com lo Govern turcb 
no’ls donava temps, fóu axecada sense arquitecte ni mes- 
tre d'obres, y lo que es mes estrany, sense plan. La roba 
de la sagristia porta la marca de Espanya, y la joya y 
adorno principal del altar major es un gran quadro, 
regalat per D.* Isabel II, representant la cayguda de 
Sant Pau, quan sentí la veu de Jesucrist que li cridava: 
«Saule, Saule, <per què’m perseguexes?» 

La primera sortida (tant se val), la fem al teatre 
d’aquexa gran escena, hont llegim lo capítol ix dels Ac- 

tes dels Apòstols. Rès la recorda allí en aquell sorral 
assoleyat, avuy convertit en cementiri cristià, sinó lo 
signe de la crèu sobre les tombes de marbre d'alguns 
catòlichs que’s fan enterrar alll. Que aquexos marbres 
y aquexa crèu sían penyora d’algún monument que l'es- 
devenidor axeque en aquell lloch, d'hont l’enemich de 
la Església que anava a Damasch, «no respirant sinó 
amenaces y mort contra los dexebles del Senyor>, s'axe- 
cà Apòstol de les gents. 



18 de Maig 

Avuy celebràm Missa en la casa de Sant Ananías, de 
la qual ne resta una cambra subterrànea, convertida en 
capella pèls Custodis de Terra Santa. La volta que la 
cobreix, de tan vella, fumada y rosegada pèl temps, tal- 
ment sembla de roca. Al primer toch de campana han 
acudit a la Missa los vehins, que fins los moros tenen 
per advocat de la vista al Sant que la tornà a Sant Pau, 
fent caure de sos ulls com escata: tanquam squamae. 

No ha sigut tan afortunada la casa de Sant Pau, in 
vico qui vocatur Rectus, recta encara avuy, bé que no 
tan adornada com en temps dels romans; puix està con- 
vertida en mosquea anomenada Mosquta de Judas. Lo 
santó per un bakchiche dexa entrar-hi los cristians a vèu- 
re-la y a pregar, y'is ensenya una piscina antiga, hont 
diu ell que fóu batejat lo gran Apòstol, y serveix avuy 
jmalaguanyada! pera les ablucions dels mussulmans. 

Un quart recort guarda encara aquesta ciutat de 
Sant Pau, al qui’s refereix en los versicles 32 y 33 del 
capítol ix de sa carta segona als Corintis: 

<Sent jo a Damasch, lo governador de la provincià 
posat per lo rey Aretas, tenia centinelles a les portes de 

la ciutat pera agafar-me: mes per una finestra me baxa- 
ren del mur en un cove, y axis m’escapl de ses mans.» 

Aqueix mur de sòlida fàbrica romana se conserva en- 
cara, y s’ensenya’l torreó des d’hont baxaren al Sant. 

La Companyia de Jesús ha adquirit la casa de Sant 
Joan Damascè, de la qual ne restan un arch y la cambra 
hont nasqué. En ella volen fer una esglesia, que estarà 
molt ben situada en lo cor meteix del barri cristià. 

|Aqueix gran Sant, gentil flor de Damasch, trobe re- 
brots de santedat en sa patria, tants segles ha dominada 
per la mitja lluna, y, benehint-la des de’l cel, logre sa 
difícil conversió! 

Passant per davant d’una petita mosquea, lo drog- 
man catòlich que’ns acompanya’ns mostra dintre, per 
una finestra, no sé ab quin fonament, lo sepulcre de 
Sant Simó Stilita. 

Serà una tradició, com la de que en la Gran Mos- 
quea guardan la testa de Sant Joan Baptista dins una 
caxeta d’or. 

La Gran Mosquea ocupa’l sitial d’un gran temple 
que estava voltat d’una altíssima columnata, de la qual 
ne restan dos fragments: un d’ells, que era portal, se pot 
veure encara ab ses tres columnes per banda, y són més 
altes que les del carrer del Paradís de Barcelona, tenint 
una immensa arcada, que’s pot veure encara des de’l 
bazar dels argenters, y més d’aprop, des d’uns terrats 
ahont pujarem. 

Sobre’l temple romà edificà la esglesia cristiana Ar- 
cadi, fill de Teodosi, en 395, mes los mussulmans se 
n’apoderaren y la convertiren en mosquea en 705. En 
una de ses portes, folrades de bronze, se veu encara un 
càlzer gravat, de peu petit y curt, y d’ampla copa, sem- 
blant a un d’antich que’n tenen a Núria. En sa copa llisa 

estàn gravats dos càlzers petits de la metexa faysó, que 
no sé lo que poden significar. 

Sobre la porta del E. se veu, acompanyant una crèu, 
aquesta inscripció grega: «Ton reyalme, oh Crist, es un 
reyalme etern, y ton regne dura a través de totes les 
generacions.» 

Un dels tres minarets, lo més semblant a nostres cam- 
panars, s’anomena Medinet Isa (Minaret de Jesús). ^Tor- 
narà a ser la mosquea temple de Jesús? Déu ho sab; mes 
ara com ara, nostra santa Relligió avença poch, si no 
recula, a Damasch; puix per lo fanatisme de sos habi- 
tants, n'han fugit molts catòlichs y cristians de totes sec- 
tes, des de les matances del any 1860, y ara viuen en un 
barri a part, prop de la muralla per hont fóu despenjat 
Sant Pau, preparats a seguir-lo al axecar-se’l primer cap 
de núvol de la tempesta. No obstant lo fanatisme mussul- 
mà minva cada día. En mitg del gran pati deia mosquea, 
sostinguda per dos rengles de columnes, hi ha una case- 
ta, hont creuen los moros que's conservan los vasos sa- 
grats y tot lo tresor del temple cristià, tal com fóu desat 
allí al pendren possesió. 

Lo sepulcre de Sant Joan està dins la antiga basílica; 
es de marbre cobert de seda brodada y voltat d’una ba- 
lustrada de bronze daurat. 

Anant a veure’l barri Meidan, en l’example de la 
ciutat, passàm pél costat de la mosquea Djamat es-Se- 
nàmyeh, que té un gentil minaret cobert de rajola verda. 

Es notable lo convent dels dervitxes y la Mosquea 
ahont se aplegan cada dijous a fer ses estranyes evolu- 
cions. 

Té dos amples patis rodejats de columnes de marbre. 
En un d'ells, voltat de habitacions gratuites pera’ls po- 
bres, ahont se’ls reparteix menjar cada día, hi hem vist 

una noyeta de catorze anys, circasiana, tàcitament desti- 
nada a la venda per sos metexos paresl 

La tomba de Saladl està en una petita mosques- era de 
fusta ricament treballada fà quatrecents anys, com la de 
son visir, que li fà costat; mes sos descendents han tingut 
lo mal gust de desfer-la pera cobrir-la de marbres molt 
richs, però sense art. Està abrigada d’un gran taplç, y en 

10 capçal hi ha un gran turbant vert y una bandera 
vermella. 

Seguint lo Barada, avall, cap a la ciutat, se troba, 
vora un carrer, un plàtano de dotze metres de circunfe- 
rencia. Diuen molt seriament los mussulmans, que’l plan- 
tà’l profeta All, al peu d’una font que féu brotar de terra 
d’un colp de llança. Ne diuen l’Arbre Sant, y al vespre 

11 fan llum ab una Uanterneta triangular, que penjan en 
ses branques. 

Visitarem dues cases, una cristiana, y altra juheua: 
llur porta forana y lo corredor d’entrada són senzills y 
pobres, com qualsevol altra del carrer; mes era una ca- 
reta lletja que amaga una hermosa cara. Lo corredor 
dóna a un pati enrajolat de marbre, ab un bell sortidor 
en mitg, que dexa caure ses aygues en unsafretget voltat 
de testos de flors, de palmiços y rosers mitg ombrejats 
per algún taronger o desmay. En una de les quatre parets 
pintades o cobertes de marbres s'obra un estrado, cobert 
ab volta de punta y rodejat d’un divàn. Eix aposento ne 
té un altre a una banda, enrajolat y aparedat de marbres 
de diferentes colors, ahont la agraciada ratlla arabesca 
juga ab les colors d’or y plata y pedres precioses, que 
adornan també y enriquexen maravellosament lo trespol. 
Lo sostre es de desigual alçaria; en la part baxa, que es 
pera'ls esclaus y criats, hi ha també una piscineta, ahont 
brollan un o dos raigs d’ayga, omplint de murmuris la 

habitació, y en la altra, cobert de tapiços de Pèrsia y de 
brodats orientals, seuen los senyors fumant lo narghilé 
o prenent cafè en taces petites com closques de avellana. 

Es digne de veure, per sa situació, lo cafè d’Hamara; 
està rodejat com una illa de les aygues del Barada, a la 
altra banda de les quals se veu lo troç més bonich y mo- 
numental de la muralla, féta per los moros y adornada de 
rètols del Coràn, en caràcters cúfichs. 

Les costums y vestits orientals se conservan aquí ab 
alguna puresa. Les dones, com les de Jerusalèm, van 
cobertes ab un gran mantell blanch y s’amagan la cara 
ab un vel. Lo trajo dels hòmens es tan bonich com va- 
riat; he vist alguns beduhins, que no deuen ser pobres, 
vestits de pells de gacela. Diu que ses dones y tots los 
de sa tribu van vestits axis. 

Er. los bazars de tapiços de Pèrsia, sederíes, pites y 
brodats de Damasch se veuen coses sense preu y bellís- 
siroes. En les robes, com en los mobles y en les habita- 
cions, combinan la ratlla en infinites variants, trayent-ne 
efectes maravellosos. 

Prop de la Gran Mosquea, hi ha’l bazar o carrer dels 
tapins o xinel·les. Lo drap o cuyro brodat està clavat a 
una sola de fusta de caoba, que descança sobre dos 
travessers, més o menys alts, segons la dignitat de que 
gosa en la casa la dona que’ls compra. N’hi ha d’un palm 
y mitg d’alt, de manera que hi deuen caminar com sobre 
xancles. D'incrustacions ramejades de nacre no'n vullgàu 
més. 

Abans de dir adéu a la ciutat, volguerem vèure la des 
de’l Salgle, punt que des de’l repèu d’una montanya do- 
mina de cap a cap aquella fèrtil y hermosa plana, veri- 
table oasis, per lo qual deuen sospirar los àrabes atraves- 
sant los deserts de la Syria. 



Digitized by Google 




I IO 



DIETARI D'UN PELEGRÍ A TERRA SANTA 



Sortirem a les sis del vespre en diligència, ahont 
trobarem lo més petit dels fills d’Abd-el-Kàder, en qui 
saludarem respectuosament la ombra del séu pare, tan 
gran en les guerres d'Alger contra’ls francesos, com en 
la matança de 1860, protegint, amagant en sa casa j 
amparant ab sa bandera y ab son nom als cristians per- 
seguits. 

Desgraciadament sabia ell tan poch de italià y fran- 
cès, llengües en que provarem de parlar-li, com nosaltres 
d’àrabe, llenga ab que'ns responia. Mes no dexà de com- 
plàurel nostre respecte y admiració per son pare de qui 
parlavam, cabalment al passar per sóta la hermosa casa 
de camp ahont mori. 



Egyft;, iç Je Maig. 

\ 

Nos embarcàm en Beyrouth en lo vapor Minerva, del 
Lloyd austriach. En ell trobàm lo Patriarca de Jerusalem, 
qui venia de Xipre, ahont havia anat a refer, després de 
Pasqua, sa salut perduda. Nos parlà de ses vintiquatre 
missions, cisjordàniques y transjordàniques; del fruyt que 
trauen sos missionistes en aquesta part de Palestina, que 
havia sigut cristiana, y ahont hi ha races anteriors a la 
dominació aràbiga, que tenen com dèbil recortdel Evan- 
geli barrejat ab certa veneració a Mahoma. Se planygué 
de la falta d'obrers en sa gran vinya, la primera y més 
immediatament plantada per Jesucrist. Nos féu partici- 
pants de ses esperances per l’esdevenir de aquell pahis, 
y de sa temor de que ab la civilisació europea vingun la 
corrupció y lo dupte a trencar les hi en flor. Nosaltres li 
diguerem l’afecte ab que guardavam y duyam a Europa 
la palma que reberem de sa mà lo diumenge del 
Ram, abans de voltar per tres vegades, davant séu, lo 

Sant Sepulcre Nos ne despedirem en Jaffa, rebent sa be- 
nedicció. 

Lo dia 25 arribarem en lo meteix vapor a Alexandria, 
havent tocat lo día abans a Port Said. 

Alexandria, 25 de Maig. 

Arribàm al convent de Santa Catarina després de les 
dotze, y es l'únich día del viatge en que no he pogut ce- 
lebrar la Santa Missa. 

En la ciutat dels Ptolomeus no hi ha rès que recorde 
sa biblioteca de 500,000 volums, ni son Gimnasium. De 
son cèlebre Pharum, que donà son nom a tots los altres, 
y estava construhit en figura de torra, que s’aprimava a 
cada pis, fins a la altura de 400 peus, diu que se’n veuen 
alguns bocins al fons de la mar, en dies de bonança. 

Son monument més notable es la columna dita de 
Pompèu, petò axecada en honor de Dioclecià. Sa alçaria 
es de 30 metres; la de son fust, de granit rogench y alií - 
sat, es de 22 metres, per 9 de circunferencia. 

Allí meteix hi havia’l Serapeum o temple de Serapis, 
sens igual, després del Capitoli de Roma, y fóu lo lloch 
bont se dona la derrera batalla entre’l Cristianisme na- 
xent y ja amo del món, y’l Paganisme agonitzant. Mentres 
los dos partits estavan ab les armes a la mà pera embes- 
tir, se llegí lo decret imperial que manava la destrucció 
dels ídols. Són interessantes les vistes del Canal del Nil, 
de les mosquees y la del port y jardins coronats de pal- 
meres. 

Lo temple de Santa Catarina es gran y espayós, y 
té en son altar major un gran quadro de la Santa dispu- 
tant ab los doctors del Paganisme. 

Allí’s predica y s’ensenya la doctrina cada festa, en 

maltès, italià, francès, àrabe y en alguna altra llenga, per 
altres tants Pares Francescans, que servexen de pàrrocos 
a les diferentes nacionalitats. Entre ells hem trobat tres 
espanyols, un d'ells de Barcelona, únichsquehi ha en la 
ciutat, exceptuant una familia. 

26 de Maig. 

A mitgdía, sortim d’Alexandría per lo primer camí 
de ferre construhit en Orient. 

La terra es pelada y trista, y aquí y allà sóta una 
capa de ayga salobre, per hont devegades se fica lo tren 
y s’arrocega com una formidable serp de ayga, que’ns ne 
volgués fer alguna. 

Després lo paysatge s’anima y la naturalesa del Delta 
comença a insinuar-se: la plana s’allarga y se estén per 
totes bandes sens lo límit de una montanya grossa ni 
xica, dividida com un mosaich, en horts verdosos, prats 
humits y arrossars estanyats, que Hauran los brúfols ne- 
grosos ab ayga fins a genolls, com lo fellàh mitg nú 
que’ls agullona. Es la primera vegada que veig eix animal, 
gayre bé anfibi, posat per la Providencia aquí, hont lo 
bou, y sobre tot lo camell, company del àrabe, són 
inútils. Passa les hores de repòs pasturant en lo prat, re- 
volcant-se en lo fanclf 0 nadant en lo canal, hont se veu 
trayent solament un troç de cap pera respirar. Té les 
dues banyes caygudes enrera, y no sé si diga planes so- 
bre la esquena, mes son coll es tan flexible que, quan 
embesteix, abaxa’l cap, cap a son pit, y arriba a aplanar 
ses terribles banyes sobre la terra, podent-ne cullir un 
mocador. 

No’s veu ja un bri de blat en los camps, tot està aja- 
gut sobre les eres, ahont los brúfols o’is bous, o uns y 

altres en bona companyia, lo baten ab los peus y ab un 
ròcech que fan seguir, ahont hi ha quatre rengles de ro- 
detes de ferre, que esgranan la espiga, trinxan, esmenus- 
san y molen la palla, dexant-la com lo boll o pallús de 
nostres eres. Demunt de aqueix ròcech hi ha un sient 
hont seuen còmodament, dirigint la roda, los eugassers 
d’aquest pahís. 

Les eres estàn al peu del poble, que no sol ser gran, 
y'l poble al peu del canal, com lo nen al peu de la ma- 
mella, y les criatures del poble s’hi rabejan davant la 
porta de sa casa de fanch del Nil, hont la mnre cou lo 
frugal dinar dels batedors. 

Los canals són innombrables y s’esbrancan en rechs 
y regarons, formant quiscún una malla de un filat immens 
estès sobre l’Egypte. 

Per aquí, veig que’s fà de la teulada de les cases, 
cambra dels mals endressos, posant-hi los cistells y mo- 
bles espatllats y tot lo que fà nosa a dins, fins part de la 
palla, com si no fossen prou pobres y fastigosos de si 
aquells casinyots de fanch sech. 



Nafr el-Zaïat 

Un quart d’hora lluny està Saiz, cèlebre en la historia 
d’F.gypte. Guarda entre ses ruínes un mur de 70 peus 
d'altura y 50 de gruix. En ella hi havia un monolit que, 
per dur-Io d’Elefantina, hi estigueren empleats, tres anys 
de seguida, tres mil hòmens: mes jo no'n faig esment, ni 
per lo mur del temple de Neith, hont se celebravan los 
misteris d’Osiris, ni per lo monolit, sinó per haver un 
dels seus sacerdots contat a Soló l'enfonzament de la 
Atlàntida. 



s 

Cayre, 23 tu Matg 

El Kàhirah, la Victoriosa, se pot anomenar la Da- 
masch de mitgdía y la perla d’Orient. Està assentada a 
la vora del Nil, en la punta del Delta, als peus de la 
montanya de Mogattam, ahont està enfilada sa ciutadela, 
que sembla tenir un peu en los jardins d'Egypte y un 
altre en sos deserts, com per vetllar-lo tot. 

Té sa part antiga, arabesca, oriental, de carrers es- 
trets y torts, de cases que avençan sobre’l carrer, tocant- 
se y fent pont ab les de davant, de portalades precioses, 
y tot dominat per los 400 minarets d'altres tantes mos- 
quees, la gran part de marbre, los més ben tornejats, alts, 
prims y ayrosos, que han axecat los sectaris de Mahoma. 
Té bazars de robes y mobles, bé que sos productes no 
tenen la originalitat y bellesa dels de Damasch; mercats, 
cafès a milers, hont los àrabes passan les hores fumant 
lo narghilè, cantant y enrahonant eternament, com si no 
tinguessen rès que fer; hi ha 70 banys públichs y 300 
fonts o cisternes. 

Les mosquees y moltes cases estàn ratllades de blanch 
y vermell, responent a la varietat de gent y de trajos 
que’s bellugan a sos peus: lo negre llustrós de Nubia, al 
costat de son amo, marxant del pahls; lo fellàh humil, 
torrat pèl sol, derrera'l soldat inglès blanch com un pa- 
per y rós com un pà de pessich; lo poriador d’ayga ab 
son bót negre y degotant a la esquena; lo criat del còn- 
sul que a cavall fà apartar la gent davant la carrova; la 
feilahina vestida de blau y la ciutadana ab son mantell 
negre, que li dona apariencies de fantasma. 



v 

Heliòpolis 

De bona arribada anarem a veure'l Sicomoro de la 
Verge, encara que està dues hores lluny. Belles són les 
mosquees del Cayre, altes y grandioses són les Piràmi- 
des, mes per nosaltres són més bells y més alts los recorts 
de !a Sagrada Familia en la terra dels Faraons. Jesús, 
aqueix infant que entrà en Matariyeh, en braços de sa 
Mare, es més gran que tots ells; més que’ls Menés, Ses- 
sostris y Ramsés, y més durador que les 30 y tantes di- 
nasties dels reys de Egypte; Ell d'una ditada les esborrarà 
totes ab sos temples, palaus y ciutats immenses: d’una 
halenada farà caure sos ídols, y únicament los dexarà 
per tomba la piràmide de Khèops. 

Al estrém del carrer Mouski se troban les dexalles 
de la ciutat o ciutats antigues, de les quals sols ne que- 
dan munts de terra cuyta, en forma de petites montanyes 
d'una hora y mitja de llarch. Tota la ciutat del Cayre, 
diu lo P. Jullien, ab ses quatrecentes mosquees y sos pa- 
laus sens nombre si fós tirada a terra, no formaria pas 
un munt com aquexos de que parlàm. 

Arribats a Matariyeh, nom que significa ayga nova, 
lo primer que veyèm es lo pou miraculós; la ayga no surt 
com alguna hora a flor de terra; s’atura a tres metres 
sóta, y sent més alta que’l Nil y no plovent en lo pahís 
per donar-li vida, es considerada com la única veritable 
font d Egypte. Veuse aquí lo que’n diu la Venerable 
Catarina Emmerich, veyent arribar la Sagrada Familia 
a aquest lloch: «Ells no trobavan ayga en lloch y s’asse- 
gueren afadigats al peu d’un montícol de sorra. La Santa 
Verge pregà a Déu, y vegé una abundosa font sortir al 
séu costat y regar la terra al voltant. Lo troç de terra 

que regà fóu maravellosament benehit; fóu tot seguit co- 
bert de verdor, y’l preciós arbre que produheix lo bal- 
sam, s’hi multiplicà en gran manera. Aqueix lloch fóu 
cèlebre temps després, com a jardí de balsam.» Lo bal- 
sam n’ha desaparegut, mes no lo recort de Aquell qui 
s’hi compara ab exes boniques paraules: «Com lo balsam 
aromàtich he féta olor.» 

Los bisbes coptos cullían en aqueix jardí lo balsam 
que entra en lo crisma. Lo Sicomoro de la Verge que, 
segons tradició, s'obrí pera oferir-li amagatall, veyent la 
perseguida, no es gayre lluny de la Font. Segons lo 
P. Jullien, a qui devem alguna de aquexes notes, lo troç 
que’s descartà del arbie, pera donar refugi a la Verge, 
caygué en 1656 y fóu conservat com una relíquia en la 
sagristia dels Pares de Terra Santa, en lo Cayre. Son 
ample tronch està aplanat de la banda de N. a S., com 
si no restàs més que la meytat del arbre, té set metres de 
circunferencia, vuyt de alt, y’s decanta cap al Nort com 
fent reverencia al intant Jesús, que de la banda del Nort 
vingué a aquexes terres. Aquexa circunstancia, unida a 
la de ser arbre fruyter, me fa venir a la memòria la her- 
mosa balada relligiosa que'm cantava la mare en temps 
y en un poble jayl ben llunyans: 

Dt la Ironca sortia la rama. 
de la rama naxia la y/or, 
dj la Jlor naxia la Verge , 
de la Verge'l Redemptor. 

L’arbre maravellós està voltat d’una cleda enramada 
de flayrosos gessamins. Ses branques (en axò y en sa be- 
llesa sembla imatge de la Verge, plantada en lo jardí de 
la Església), ses branques són tan baxes que se'n pot abas- 
tar lo fruyt y les fulles ab les mans; ses fulles són tan ver- 

des com si l’arbre de dos mil anys acabàs de cumplir 
dues primaveres. 

Lo Sicomoro havia sigut donat a la França, mes s’es 
quedat propietat del Kedive; no obstant, los Pares Jesui- 
tes han posat un peu en lo jardí y n'han presa possesió, 
edificant sobre una Cova de Lourdes, una capelleta a la 
Sagrada Familia. 

L'hermós quadro del altar representa la Verge asse- 
guda sóta’l Sicomoro; Jesús des de sa falda la mira som- 
rihent y ab sa maneta li mostra una font que acaba de 
sortir de terra en agraciat brollador, hont Sant Joseph 
omple una ànfora egypcia. Als peus de la Verge hi ha 
una manta estesa ab lo cabacet de les provisions, la ca- 
rabassa y’l gayató de viatge, y a) séu voltant algunes 
flors, que són sempre les companyones de Maria. A una 
banda’s veu l’obelisch d’Heliòpolis, y més lluny les Pi- 
ràmides. 

Sóta la mesa del altar hi ha un ram de flors fresques 
y demunt, mentres nos agenollavam, han anat a posar-s’hi 
dues aurenetes, tot cantant, com si les flors y’is aucells 
sabessen, ja que’ls hòmens ho ignoran, que avuy es la 
festa de la Sagrada Familia en Egypte. 

A les cinch del matí, en Alexandria n’hem dit sa 
Missa, especial d’aquest pahís, y a les cinch de la tarda 
besàm ses petjades, tot recordant lo mot del Evangeli de 
Sant Mathéu: «Se retirà en Egypte, ahont s’estigué fins 
a la mort de Herodes; perque’s cumplís lo que digué’l 
Senyor pèl Profeta: L’he fet venir a mon fill de Egypte.» 

Lo quadro de la Sagrada Familia se troba en tots los 
temples, fins en los cismàtichs, en totes les capelles y en 
totes les cases cristianes, y confesso que no me l’he tret 
de la memòria en tot l’Egypte. En aquexes planes sense 
fil, abrasades per lo sol o arrosades per lo Nil, llaurades 

per lo b rúfol o escombrades per lo terrible simoún, en 
sos jardins y en sos deserts, sempre la meva imaginació 
ha vist, allà de alià, al ultim terme del horitzó, la silueta, 
tan cercada dels pintors de la edat mitjana, d’un sant ve- 
llet tirant lo ronçal d’un jument y sobre d'ell la Verge 
portant son Fill als braços, com la havia vista Isalas en 
figura de boyra misteriosa: Lo Senyor pujarà sobre una 
broma, y entrarà en Egypte. Mes en lloch se veu com 
aquí, vora la Font hont se féren passar la set, sóta l’Ar- 
bre hont s’ombrejaren y en lo sorral afortunat que ab sa 
benedicció convertiren en jardí. En lloch se veu com 
aquí lo bon Jesús assegut en los braços de sa divina Ma- 
re, com en son millor altar, ja ovirat també per Isaías: 
En aquell temps tindrà lo Senyor un altar en mitg de 
Egyptt- lQue hermosos recorts! Aquí trauría'ls braços 
dels bolquers Aquell qui’ls havia d'estendre en la crèu; 
aquí donaría'ls primers passos Aquell qui n’havía de do- 
nar tants per la Redempció del món; aquí articularía'ls 
primers mots aquella veu divina que havia de desvetllar 
la humanitat adormida y devia ser escoltada per los es- 
trems de la terra. La oració que m’es vinguda als llavis 
y al cor, agenollat davant del quadro de la Sagrada Fa- 
mília, es un versicle del hymne de Zacarlas: Per les en- 
tranyes misericordioses de nostre Diu, qui ha fet que 
aqueix sol naxent vinguis a visitar-nos de dalt del cel, 
per il·luminar als qui jauen en les tenebres y en la ombra de 
la mort. 

A la ombra del Arbre sagrat, en son dia, no hi hem 
trobat més que dues dones del pahís, la una nos ha sem- 
blat mora; vora la Font y en los jardins les colles de 
gent s’hi empenyían, y les carroces plenes anavan y ve- 
nían del Cayre sense parar. 

A duescentes passes del Arbre de la Verge hi ha lo 

Sicomoro de Sant Joseph; son tronch es buyt y de set 
metres de circunferencia. 

Heliòpolis, la ciutat del sol, en quals ruínes diuen 
que habità també la Sagrada Familia, es a un quart de 
hora. 

En les dependencies de son temple, centre dels cone- 
xements d'aquelles èpoques llunyanes, hont estudiaren 
Moysès y Plató, vivían 10.000 persones Tenia davant 
dos rengles de esfinges de granit, de 32 peus d’altura, 
axecades per los primers Faraons. 

Ne resta solament l’obelisch de 20 metres d’altura, 
tenint-ne 3 de base. sóta terra, sobre un pedestal de 8. 
Es lo més antich d'Egypte. 



Cayre, 24 de Maig 

De bon matí passàm lo gran pont del Nil, que obren 
cada mitgdia pera donar pas als barcos, y’ns dirigim a 
les piràmides de Gizèh, per una carretera, bona y còmo 
da, mes despullada de tota poesia; seria més bonich 
veure acostar aquexos gegants d'una raça perduda, per 
entre palmeres mal sembrades, ací y allà, des de les si- 
nuositats d'un camí ramader; mes la carroça, axis ano- 
menan los cotxes en Egypte, ja’ns ha dexat als peus de 
la piràmide de Khèops, la reyna de les cent piràmides, 
que dretes o per terra senseres o mitg arruinades, hi ha 
encara a Egypte. Al veures de sobte als peus d’aquexa 
montanya de pedra, la única axecada per la mà del ho- 
me, un sent com una estranya impressió de terror y de 
firet, diferenta de la que fan les altres montanyes alçades, 
pastades, amotllades y vestides per la mà de Déu. Lo 
rey que ha pastada aquexa ab sanch de sos vassalls, apar 
que ab les mostres de son poder y de sa grandor hi haja 

posat també quelcom de la petitesa humana. La ànima 
d'aqueix formidable cos no es un Déu ni un ( iol, ni un 
sancta sanctorum, ni un sagrari, són ses metexes cendres; 
|mes quina sepultura aqui vora’l riu que ha vist caure y 
sepultar tants pobles e imperisl jqutn túmol alçat a la 
gola del desert, com desafiant-lo ab ses feres y vents y 
tempestes! jQuín guuyta pera veuren venir lo simoún que 
ha d’escombrar de pols y de gent aquexa terra tantes ve- 
gades! 

De bona arribada y al enfilar-nos piràmide amunt, 
me vé'l recort de la montanya de Montserrat; ahont he 
pujat lo día d'avuy, alguna vegada, y avuy Déu ha vol- 
gut que’n tinguessem la Missa y lo rés, que m'hi han 
fet volar lo cor que hi sab bé'l caml y l’hi tinch presoner 
encara. Les llexes y grahons de rochs enormes d'aqul me 
retrauen los grahons y llexes d’allà plenes d’eura y arit- 
jol; de vegades, allargant la mà a un penyal, m'estranya 
no trobar-me-la perfumada de romaní, y al girar me enrera 
pera reposar, m’apar que tinch de veure los cims de Va- 
carisses y Sant Llorenç del Munt, y que ha de ser lo Llo- 
bregat lo riu que’s presenta à mos ulls, com una peça de 
sati blau, mitg esquinçada y ab ses filagarces y fiochs es- 
tesa sobre’l Delta verdós. 

Los beduhins àgils que m’ajudan a pujar, arrencan 
mon esperit de la montanya catalana, estirant-me y em- 
penyent-me cap amunt, y començant-me a parlar del bak- 
chicheàit la manera més prosaica del món. Se puja perla 
banda del E. y sempre per lo meteix Uoch, de manera 
que'l camí es conegut y fressat; los escalons són d’alçada 
desigual, mes les pedres de quiscún seguexen al meteix 
nivell en les quatre cares del edifici. No estàn axis ali- 
neades les pedres en la cara que dóna a fora; y a 
axò hauràn contribuhit la naturalesa de la pedra, les 

pluges y’is vents; y tal vegada ja foren posades axis pera 
rebre altra crosta superior de pedra que la revestia, pre- 
sentant la superfície uniformement llisa, com se veu en 
cara en la part alterosa de la segona piràmide, que ha si- 
gut menys maltractada. La altura vertical de Khèops es 
de 137 metres; la de la faç, midada sobre’l plà inclinat, 
de 227. Son cim està escapçat d’una vintena de metres, 
de manera que forma un petit replà, des d’ahont se gosa 
d'un espectacle sens igual. 

Davant tenim estesa la verdosa plana, estreta aquí, que 
rega’l Nil, dexant-hi córrer y esbadiar en rius y rierons 
ses aygues benehides. La clapejan petits pobles y ruínes, 
y la domina, des de la altra riba, lo Cayre ab sa estesa 
de cases coronada de minarets. A aquesta vora del Nil, 
a mà dreta, s’adressa un rengle de piràmides, la d’Abou- 
rach, les d’Abousir y les de Sakkaràh, digna capçalera de 
les ruínes de Memphis. Totes elles, com les quetinch als 
peus, miran la conca del Nil des de’l desert, que omple 
tot lo restant del horitzó, net, escombrat, sens un arbre 
ni una boyra, dividit solament per montícols de formes 
indecises y arrugues de sorra, com pera aplegar més los 
raigs y la escalfor del sol, que se’n pujaa mitgdia. 

Vista la piràmide, encara que a corre-cuyta, per fora, 
la anàm a veure per dins. S’hi entra per una rampa de un 
metre 20° de alçada, y d’una inclinació regular. La porta 
es de 20 metres d’altura. La galeria, al arribar a les arrels 
de la piràmide, se bifurca, una branca s’enfonza uns 
quants metres en la terra, no se sab per que. Herodot 
parla d’un canal que duya la ayga del riu al interior 
de la piràmide, mes no se’n troba rastre; altre puja uns 
25 metres fins a una galeria molt més espayosa, que’s bi- 
furca també, y de ses dues branques, la una conduheix, 
a peu plà, a una cambra anomenada de la Reyna; la altra 




i 21 DIETARI D’UN PELEGRÍ A TERRA SANTA 

de 5 metres de llarch, la més difícil y perillosa, continua 
la rampa de la segona galeria, cap amunt, y dona a un 
vestíbul de 5 metres de altura, 10 de llarch y 5 d'ample, 
anomenat Cambra del Sarcòfach. Aquí hi havia la mò- 
mia reyal. Les dues estan fetes d’enormes peces de granit; 
les galeries de caliça molt compacta, que sembla marbre, 
y tot lo restant està treballat y ajustat d’una manera ad- 
mirable. 

Com un goç a la porta de sa casa, davant la piràmide 
de Khephren està arrupida la misteriosa esfinx de roca 
viva. Sa cara humana es, des de la barba al front, de 9 
metres, y de 57 sa llargada des de la cuha fins al estrém 
de les potes de davant, que ara s’aceban de desensorrar. 
Colles de noys y noyes, separats, prosseguexen encara en 
lo treball, per donar-se ayre cantant lo cap de colla com 
una lletania sobre Alà y responent lo chor ab un mot 
també d’alabança a Alà o'l séu profeta. Ab cantichs 
semblants los negres de Cuba s’ajudan en los més pe- 
nosos treballs. 

A duescentes passes de la esfinx, més baix que ella, 
totalment sóta'l nivell de la terra, està'l misteriós Temple 
de granit descobert per M. Mariette. Té tres cambres y 
es fet de pedres enormes d'alabastre y granit: alguna de 5 
metres de llarch. 

Entre exos dos monuments se n’acaba de descubrir 
un altre, no menys estraordinari, consistent en una ca- 
ritat sepulcral oberta en la roca, uns 10 metres fondo, 
quals parets, tallades també esteriorment, quedan inde- 
pendentes, formant un edifici quadrangular de roca. En 
elles, a mitja alçada se veu lo nitxo y fins la caxa d’un 
dels difunts allí soterrats. 

Sortint de les piràmides, anavam a visitar lo Musèu de 
Boulag, tan notable com elles. Lo vegerem a vol d’aucell 

y axò y sobre tot lo estès y complicat del assumpto, nos 
dispensa de dir-ne rès, no de manifestaria admiració per 
un poble, que a través de tants segles, nos ha dexat tan- 
tes mostres de sa tnanera de ser, de sentir y de pensar. 
Entre les mòmies conegudes de tres y fins dc quatre mil 
anys, mostran la d'algún dels Faraons, del qual se poden 
veure la estatura, les dents, los cabells, lo posat y feso- 
mia, com de una persona que s'acaba de morir. Entre'ls 
mobles, utensilis y obgectes d'aquelles èpoques s'hi veuen 
vestits, sandalies, pintes, tamborets, vasos, cadires, una 
escombra, un nivell, cordes, armes de sílex y ferre de tota 
mena, anells, arracades y joyes d’or y pedres lines y, lo 
quees més estrany, grans yfruyts, ordi, blat, 111, rahims, etc. 

Ab recança sortim de Boulag, ahont se podria passar 
un mes sempre veyent coses noves, y nos dirigim al Coyre 
Vell ahont una tradició col·loca una habitació ahont la 
Sagrada Família visqué alguns anys. Santa Elena hi féu 
construhir una esglesia, mes no'n queda rastre; solament 
se pot contemplar lo lloch, dins un soterrià, ahont la Ver- 
ge posava l'Infant Jesús. La volta està sostinguda per 
vuyt columnetes, y al fons hi ha un altaret ahont en altre 
temps se podia dir Missa; avuy està en poder dels cop- 
tesque allí en un recó de la cripta tenen la batejadora, 
ampla y fonda, puix batejan encara per immersió. 

Segons una llegenda piadosa, al peu d’aquesta balma 
hi havia una palmera que s'inclinà pera oferir sos dà- 
tils a la Verge. 

En lo Vell Cayre hi ha la mosquea d’Atnròu o de les 
trescentes columnes. Dues n’hi ha a mà esquerra de la 
porta; passant entre elles creyan recobrar les forces y la 
salut los soldats moros malalts en la última guerra. 

Una altra se’n veu que té una depressió, causada se- 
gons la crehença mussulmana, per una empenta o colp 

que li donà Omar, llençant-la per los ayres des de la 
Meca aquí. Es la mosquea més antiga d’Egypte. 

Després de la més antiga, anarem a veure la de Mo- 
hamet-AH, que alguns tenen per la més bella, essent so- 
lament la més rica, puix los arquitectes s’han inspirat en 
les grans mosquees de Constantinopla. Les columnes que 
sostenen la cúpola y les parets per fora y per dins són 
revestides de alabastre de tintes pàlides. Més que de 
mosquea té ayres de basílica bizantina; de manera que’s 
comprèn lo que digué al vèure la un Bisbe francès: 
cM'agradarla poder celebrar de pontifical en aquest tem- 
ple y morir.» Esta mosquea està enclavada dintre la Ciu- 
tadela, obra del terrible Salahdin, des de la qual se do- 
mina la ciutat com la de Barcelona des de Montjuich. 
No podèm entrar a la mosquea d'Hassàn, per ser tanca- 
da y no trobar-se en lloch lo clauer. 

Gam’a el Azhar, mosquea esplèndida, es la casa de la 
oració y la universitat del Egypte y del Orient: 300 pro- 
fessors hi ensenyan a 9,000 estudiants vinguts de les qua- 
tre parts de! món mussulmà, y molts d’ells són mantin- 
guts y viuen en lo meteix establiment. Aqueix està divi- 
dit en un gran pati voltat de columnes, que té en mitg al- 
guns safreigs per les ablucions, a una banda dues mos- 
quees, una d’elles de 380 columnes de marbre, granit y 
pòrfir, y 1,200 llànties; a les altres tres bandes, sales y 
corredors, ahont estàn allotjats los escolars, per naciona- 
litats. 

Aquexos estàn asseguts en terra, sobre una estora, ab 
un full del Coràn als dits, llegint-lo en alta vèu y apre- 
nent de memòria la lliçó, tot donant capsinades enderre- 
rra y endavant sense may parar. 

No vegerem més que una aula formal, ahont una cin- 
quantena de dexebles formant quadro, escoltavan lo 

mestre que, assegut en terra, com ells, los dirigia fogosa- 
ment la paraula. 

Abans que les últimes mosquees, hem visitat les prin- 
cipals esglesies y establiments relligiosos, acompanyats 
del P. Plàcit, francescà alemany, que predica en quatre 
llengües y'n parla algunes més, entre elles la espanyola. 
Es home sumament amable, de molts conexements y 
qualitats. Havia sigut oficial d'exèrcit, y quan s’entusias- 
ma encara'n té quelcom: n'era capellà en la guerra con- 
tra França, y ara d’ençà que'ls Pares de Terra Santa 
s'han posat baix lo protectorat d’aquexa nació, conexent 
prou bé les intencions del Govern republicà, ha d'ento- 
nar cada festa després de la Missa major lo Domint, sal- 
vam fac ranpublicam nosíram , y quan lo Cònsul hi assis- 
teix de gala, té que repetir tres vegades, cantant, la 
deprecació. 

AI costat meteix del convent de Francescans hi ha 
dos o tres frares del meteix Orde reformats, y sa capella 
es la dels pobres coptes convertits al Catolicisme. En 
l'altar hi ha un hermós quadro de la Sagrada Família 
arribant a Egypte; los (dols cauen de sos pedestals, y’is 
obelischs metexos y les piràmides semblan tremolar de 
pòr. Lo pintor, conexedor de la senzillesa dels coptes y 
de que’ls faria bé, col·locà entre les palmeres, rebent la 
Sagrada Familia, los Sants que ells més estiman, Santa 
Catarina, Sant Francesch y Sant Antoni. 

Los coptes, com diu M. Isambert, són lo resultat del 
barreig de totes les nacions que han dominat l'Egypte. 
Un troba en les velles estàtues y fins en les mòmies algu- 
na cosa de sa fesomia. Era un poble nombrós, mes s’ha 
anat fonent ab l'àrabe, y avuy no’n restan més que uns 
150,000, 10,000 dels quals viuen en lo Cayre. Tots són 
cristians, mes de la secta d’Eutyches, axò es, no regone- 

xen en Jesucrist més que la naturalesa divina. Són molt 
ignorants y, per tant, fanàtichs. Mes, se’n pot traure par- 
tit, y jquí sab si en la disolurió en que estàn los reyal- 
mes mussulmans, han de tornar al ramat de Jesucrist? 

Conlesso que he tingut un plaher immens al visitar los 
Pares de la Companyia de Jesús d'aquesta ciutat, quan 
he vist desfilar entre'ls jóvens que educan pera’l sacer- 
doci, vuvt o deu coptes. <Quí sab si seràn lo grà de mos- 
taça del Evangeli, que’s torna un gran arbre? jQuí sab si 
d'aquexos jóvens ha de sortir l’apòstol de sa raça? 

Una altia milicia té'l Catolicisme en lo Cayre, y es la 
dels Germans de la Doctrina Cristiana, que tenen sem- 
pre, y ja f.ï trenta anys, un miler de noys, entre catòlichs 
llatins y de tots los ritus orientals, cismàtichs, grechs, 
coptes, armenis, abisinis, y protestants, moros y juheus. 
A tots obligan a apendre la doctrina y moral cristianes, 
y no són poques les vegades que un israelita o un mussul- 
mà se'n porta’l premi, y com generalment los noys hi 
aprenen primera y segona ensenyança, tornan a la casa 
de sos pares ab l’esperit format per Jesucrist. Aquexos 
noys van a omplir les oficines y primers llochs del Estat; 
l’un es oficial d'exèrcit, l’altre jutge, lo altre pachà, y 
encara que no's passan als cristians, cosa difícil aquí, ja 
que s’hi oposan Ueys y preocupacions terribles, portan 
alguna cosa de Crist a una societat que no’l coneix; apa- 
gan lo fanatisme de falses relligionsy sectes desencamina- 
des, y preparan lo camp y l’auditori als predicadors del 
Evangeli. No puch parlar de totes ses conquestes; sola- 
ment diré que un dels Germans més estimat de la Con- 
gregació es fill d’una de les principals families del Cayre, 
y que un jove metge sortit d’esta escola, sent moro enca- 
ra, batejà moltes criatures mussulmanes, in articulo mortis, 
obrint les portes del cel als altres, abans que a sí meteix. 

No puch callar una escena que’ns contà, tot sopant en 
la taula, lo Superior. Un d(a repartí estampes als noys 
cristians; un estudiant moro s’ho mirava, y mirava al me- 
teix temps una estampa que li quedava, representant a 
Jesús, lligat a la columna y tot llagat, dexant llambregar 
en sos ulls la esperança de que li donàs. Veyentque no li 
donava, se li acostà respectuosament y li demanà. « jQuè, 
tu que ets mahometà, li digué lo Superior, me demanas 
la imatge de Jesucrist? (Seria tal volta pera fer-ne befa? — 
Mon frairt, vos no'm conexèu, li respongué, dexant hu- 
mitejar sos ulls de llàgrimes, y al meteix temps arren- 
cant-li la estampa de les mans y besant-la; |vos no'm cone- 
xèu! jjo mofar-me de mon Déu y Senyor?» y tornant-la a 
besar se la'n portà a casa seva. Jo sentí també humitejar 
mos ulls al sentir-ho contar, y ara que ho escrich freda- 
ment m’humitejan encara. Jesucrist es en nostres dies y 
en nostres pah.'sos llençat ingrata y cruelment de moltes 
ànimes, mes troba refugi, trono y altar en moltes altres 
en terres més agrahides. Preguem y esperem. 

Les Germanes terciàries de Sant Francesch, les del 
Bon Pastor y les Dames de la Llegió d’Honor, cuydan 
de la educació d’alguns centenars de noyes, especialment 
de les òrfanes. 

Bona companyía’ns tenia cercada la Providencia pera 
les dues o tres travessies que hem hagut de fer en nostra 
pelegrinació a Terra Santa. Hi arribarem per primera 
vegada ab la del P. Eusebi Farnezin, visitador de la Ordre 
Francescana en Palestina, que nos dexà edificats no so- 
lament ab sa conversació continua de les coses del cel, 
sinó fins ab ses maneres y ayre de sant: ab ell tinguerem 
la ditxa de anar per mar des de Port-Said a Jaffa, y per 
terra des de Jaffa a Jerusalem. La segona vegada que 
passarem per Jaffa, ventain des de Beyrouth ab lo Pa- 

triarca de Jerusalem, ànima pura, tranquila y hermosa, 
que, dedicada a evangelisar de nou la Palestina, hi passs 
fent bé a tots com Jesucrist, períransiil benefaciendo om- 
nes. Venint d’Espanya a Port-Said, gosarem de la com- 
panyia gratíssima e inoblidable de dotze Pares Caputxins 
que anavan a cristianhar les Carolines, un dels quals fóu 
cridat a rebre lo premi de sa abnegació y sacrifici abans 
d'arribar al terme de son viatge, moiint a la entrada del 
mar Roig, quatre dies després de despedir-se de nosaltres. 

Ara de retorn a Espanya, nos toca encara companyia 
millor, la d’un màrtyr de la fè, l’II-lm. Berrio Ochoa, 
vicari apostòlich del Tonkín Central, decapitat per la fè 
en 1861. 

Los sis sacerdots que'ns ensopegàm a bordo del Isla 
de Lutón, celebràm cada día lo sant sacrifici de la Missa 
sobre ses cendres, posades en un receptacle canònica- 
ment sellat y col·locat sóta la ara del altar, pera tenir-les 
més presentes al pronunciar aquelles paraules del Introit: 
Quòrum reliquiae hic sunt. Sobre l’altar, a dreta y a esque- 
rra del Sant Crist, tenim dues fotografies de quadros del 
séu martyri. Son inseparable company era nostre com- 
patrici, lo P. Almató, a qui anomena angelical la biogra 
fia del Bisbe de Centúria, que s'acaba de publicar. 

^Donchs, per què no venen plegats a la mare patria, 
després de morts, los qui no’s dexarenen vida? jPer què’l 
pare torna sense’l fill? <Per què Catalunya no reclama les 
relíquies de son ilustre màrtyr, lo P. Almató, com Vii- 
caya les del P. Berrio Ochoa? La vinguda d’aquest y son 
passatge per nostra terra creyèm que despertarà la me- 
mòria del altre, y ses cendres adorables vindràn a honrar 
lo poble ditxós que’l vegé nàxer. • 

Diada de la Ascensió de 1886. 

Gràcies a Diu cstàm de tornada; lo Montseny verdós 
ab aigún floch de néu encara sobre son front s’ha dexat 
veure fà estona derrera'l Mont-Negre. Sóta la serralada 
dels Tres Turons y Burriach se veuen los pobles de la 
costa afilerats vora la ayga que’ls dona vida. Lo Mont- 
juich espadat nos mostra son dors de monstre marí, y 110 
trigan a ovirar-se los campanars, palaus y murs de la ciu- 
tat estimada que seu en sa falda gegantina. Som a casa 
nostra, de tornada del viatge que més desitjava nostre 
esperit. Pera’l cristià y pera’l sacerdot que vé de Palesti- 
na, jquín altre viatge pot haver hi interessant? Hem anat 
a cercar quelcom més que lo que acostuman a cercar los 
qui navegan, quelcom que val més que l'or y la plata, y 
ho hem trobat y ho portam. Venim carregats de recorts 
preciosos d’aquells que no se oblidan: fins les imatges 
dels divins personatges de la Historia Sagrada nos van 
seguint. jDolça escuyençal al embarcar-nos en Suez tro- 
barem en la capella del barco lo quadro de la Sagrada 
Familia, que en Egypte trobavam y veyam per tot arrèu, 
y davant d’ell hein dit Missa tots los dies fins a Barcelo- 
na, ahont la Trinitat de la terra tindrà dintre pochs anys 
tal volta, lo temple més gran y més hermós que té en lo 
tnór». Ab tan bona companyia y, sobre tot, ab tan bona 
guia com arribàm avuy al port de la patria, pogàm atra- 
vessar la mar de la vida, y, lliures de totes ses tempestes 
y esculls, arribar al port de la patria celestial. 



9 



Digitized by Google 




DISCURSOS 



Digitized by Google 




' » ▼’T ▼ ▼▼ ▼▼▼▼▼ ▼▼▼» ▼▼▼▼TTTTV V ▼ ▼ ▼ TT V »m*'» • 



DISCURS 

peta donar començament a les Acadèmics Literàries tin 
gudes en la Font del Desmay pi! cercle de jóvens vigatans 
entusiastes aymadors de la llenga y de les glòries cata- 
lanes, digui !o dia 17 de Juny del any 1867. 

A michs meus: Hermosa per demés m’ha semblat la 
idea d’aplegar-nos sovintet, ara que som en temps 
de vacança, los afectats al bon nom de nostra terra, pera 
parlar una estona de ses cançons, de sos hèroes, de son 
passat y de son esdevenidor, y ab sa escalfor fer reviu- 
re’ls assaigs poètichs que en no pas tan llunyanes estiua- 
des celebrarem. 

Mes la idea de venir-hi a la ombra d’un desmay la 
trobo tan hermosa, que’m sembla devallada del cel pèl 
camt dels somnis falaguers. 

En quin sitial millor podrlan venir a plorar los fills 
d’una reyna sense corona ni ceptre? Alsdexebles del gran 
poeta qui féu llegat de sos dictats a les ànimes tristes, 
quin altre los ne convindria? Y nosaltres, petit tany de 
la tribu del gran Ausias, arrelat tant de poch en la Mon- 
tanya, jahont podèrn fer sentir millor nostres sospirs que 
a la destrenada y cayguda cabellera d’un desmay? 

Si cap vaga fesomia podèrn trobar encara en nostre 
naxent esbart, jo diria que es un rastre de melancolla, 
que pera reparar-lo cal sinó llegir les més conegudes 
composicions de quiscún de nosaltres; y’ns vé de la poe- 

sia popular, que, plena de vida y de sentiment, se passe- 
ja per nostres camps y vilatges; de nostres passions, y 
pot ser (lo que més bonich fóra) de la sanch de nostres 
venes. Algún de nosaltres, la primera vegada que volgué 
versejar, fóu pera modular y dexar sortirà fora’ls sospirs 
que li feyan mal, reclosos en lo pit: altrament, si'l senti- 
ment no li hagués duyt, tindria de fer encara la primera 
poesia; y de tots vos diré (bé que ja ho haureu reparat) 
que'ls més bonichs cants són los més tristos, y, dels més 
bonichs, les posades més bones, si volèu, són aquelles en 
que hi ha dexat caure més llàgrimes. 

Veritat es que versos de fer riure han sortit també de 
nostres plomes; però podèm dir ab orgull que són ben 
pochs; y’l qui més afectat hi siga, no hi es tant que li 
raque pendre ab los altres la fresca a la ombra del des- 
may y pèndrel y tot per segell del esbart si se’n parlava. 

Mes, encara que’ns apleguem sóta ses branques, no 
haurèm pas per axò de regar ab llàgrimes ses arrels cada 
dia. Ben vingut sia aquell qui ho sàpiga ferl Per ma part 
li donaria lo primer sitial de la rodona; però no compto 
que hajàm vingut no més pera açò, pus per cap de no- 
saltres ha sigut tan carregós lo viatge de la vida que no 
l’afalague'l recort d’alguna dolça reposada, ni es tan 
mústech l’arbre del esdevenidor que no'n quede alguna 
flor o fulla de les garlandes que somnia veure-hi penjades. 

Y, aprés, que no es pas tota de dol y de tristesa la 
inspiració que’ns escalfa aquí a la ombreta. 

<No es la remor d'una abundosa font, amichs meus, 
no són les dolces refilades del rossinyol, no són sagrades 
musiques dels boschs les que’s barrejan ab los sospirs de 
nostres arpes, y ab elles ressonan pèls recons d’aquesta 
capelleta de ramalles que’ns fà pensar ab les que’s veuen 
lo dia de demà en les placetes dels pobles vehins al pas- 



Digitized by Google 




JACINTO VERDAGUER 



'35 



sar-hi ab sò de musiques y cants la processó de Corpus, 
d'aqueix santuari de la naturalesa, que apar aquí alçat, 
ensemps que pera cantar, pera pregar a Déu? 

Guaytàu per entre ses enramades pilastres cobertes 
de fulles y verdor, y veureu amples esplanades de xexes 
y forment que, com pèlach d'onades d’or, se gronxan re- 
moroses, y en ses vores lo segador que hi rema, al drinch 
de la falç lluhenta, cantant una cançó. Y en les partions 
de les esplanades veurèu rengleres de pollancres y sàl- 
*ers ramalluts que us dexaràn endevinar per hont baxan 
y per hont s'escorren tots los rius y rierons de la plana: 
y entre ells, si seguiu ab la vista aquell en que's rentan 
les mans vostres germanes de Vich, vos acompanyarà fins 
a sos murs, hont s’aturarà un punt vostra ullada vagaro- 
sa pera contemplar les torres a qual ombra vàreu nàxer, 
y passareu, ben segur, sense adonar-vos-ne, la riallera 
aubada de la vida. 

Jo no oviro pas lo campanar del méu poble com vo- 
saltres, però sento a vegades les sagrades veus de les 
campanes que tocaren a bateig quan badi'ls ulls a la 
llum, y que tocaràn a morts, si a Déu plàu, quan los 
acluque; y ja no m’anyoro, ans s’omple, com lo vostre, 
mon cor d'afalagament y se despertan en ell sons melo- 
diosos. 

Axecàu més los ulls, y veurèu un cèrcol de monts 
que, estufant ses llargues vestes de verdor, sc donan les 
mans, y com un doble rengle de gegants de conegudes 
fesomies enrotllan y vetllan esvalahidors nostra plana, 
lo cistell de flors, lo breçolet d'or penjat entre cel y terra, 
en que plagué a Déu posar-nos a tots pera ésser-hi bre- 
çats per mans d’àngels, que tals són encara, gràcies a 
Déu, y axò ho podem dir ben alt en nostre segle, tals 
són encara les mares de montanya; lo què fà que les filles 

ho sigan també d’ànima, com ja’n són de cos; pera veure 
j parlar ab aquexes tols los dies, somniar-hi totes les nits; 
y algún, ditxós d’elll, pera morir entre sos braços tal ve- 
gada. Veurèu lo vell Montseny que, mitg amagant sa 
blanca testa entre les bromes, com lo gegant de la faula, 
apar que serva'l cel demunt de ses amples erpatlles. Veu- 
rèu l’aspre Puigmal encara més arimat, los turons de Bell- 
munt, de Gurb y’Is de Cabrera. Y no seràn pas tots tris- 
tos los recorts que us faràn venir. No, no! Que us diràn 
que, aprés que cent generacions d'hèroes catalans que’s 
bellugaren y moriren ab glòria a sos peus, de molts se- 
gles abans que’! gran Otger fés sentir en ses sotalades 
los crits de llivertat als nou Barons de la Fama, afins 
que l’hèroe montanyès del any vuvt li tornà a fer sentir, 
encara no s’ha refredat gens, encara bull com may la 
sanch catalana en parlant de llivertat y patria. 

Sí: ab lo meteix dalè ab que cercaren los Barons de 
la Fama la ombra de la bandera del primer, nostres avis, 
ab lo trabuch al coll, s'aplegaren sóta la d’en Manso; y 
adés, ab lo meteix coratge y ardiment, seguiren lo com- 
te de Reus als camps de la Africa’ls minyons de la bar- 
retina vermella, com era'l meteix lo llengatge ab que’ls 
atiava a la lluyta y la sanch que cercolava per ses venes. 

Vos diràn que la nació catalana té les arrels tan fon- 
des com elles en la terra, que viu ab la seva vida, y que, 
com elles, si ha de morir un dia, no morirà sinó ab lo 
món. 

Tot açò’ns diràn, y coses millors encara, a la prime- 
ra pregunta que’ls fem des d’ací als munts y les cingle- 
res de nostra terra. 

Però si quiscún de nosaltres, com un infantó que obre 
la gabia a un aucellet presoner, etgegàm y dexàm volar 
a la seva nostres cors, que’ns ne contaran allavors de 

recorts aquexes dotades y afraus, aquexos passeigs y tor- 
renteresl Que’ns ne diràn de coses la cambra o llogaret 
en que tots sols parlàm ab lo nostre esperit en los cap- 
vespres, l'amich fidel o la falaguera ninal Allavors, com 
per art d’encantament, obriran les roques pera ensenyar- 
nos sos més amagats secrets, y les serres y plans nos obri- 
ran los llibres d'or de ses recordances. 

Cada fulla de ses arbredes que rodolarà per l’herbey 
nos mostrarà escrit un somni que’ns escapà prenent la 
fresca o passejant sóta de la ombra, y cada halè d’ay- 
re’ns ne durà un de nou. Allavors nostres cants, ence- 
sos en divina inspiració, brollaran a dojo vestits d’amor 
y jovenesa: y al rèbrels entre melodfes d’aucells y fulles 
j ayres regalats, la armoniosa volta d'aqueix temple de la 
naturalesa se mitg obrirà, tal vegada fent decantsr ab 
balandreig suàu los arbres que l’enraman, pera dexar- 
los passar y espargir-se pèls ayres espayosos; y en la ter- 
ra nostres avis, si cap perdut ressò va a despei tar-los e» 
ses fredoroses tombes, se gojaràn, o, si altre no, no’s do- 
naràn vergonya de tenir-nos per néts; y en lo cel lo grau 
Déu ael qual l’ull Uambregant apar que’ns aguayta rioler 
en lo del sol, benehirà nostres cantades. 

jQUI COM DÉU? 

Romanç llegit a la ombra de la Font dtl Desmay tn lo derrer 
aplech que hi féu la colla de jóvens montanyesos anome- 
nada esbart d' afectats a la llenga y a les glòries de lo 
pa tria. (i) 



Primer que ta fè, oh patria, s'esborraràn tes serres 
que arrels hi té tan fondes com elles en lo món: 
poden tos rius escórrer**, venir al mar tes terres, 
no Tall però aclucarVhl del sol que may se pòn. 



D ’ença que, exida com un ou del caos, 
la terra (aqueix terròs al cel penjat) 
clogué'l rovell de foch que la cobria 
dins ses bullents entranyes y closcà; 
a Déu, que del no rès la sòn trencà-li, 
a glops irada escup en mil volcans, 
y encara’l cel riu pur, com si infantívola 
badàs l'albor primera son ull blau. 

D’ençà que es niu de serps Babel soperba, 
cent vegades la torre dels Titans, 
dreta demunt ses replegades runes, 
tragué dels núvols part-d’amunt lo cap; 

(1) Aquesta poesia fóu corntgida per l'autor qui la enclogué ea 
son volúm dels Iàitis y Cants mistichs. Va publicada cn la pig. 76 del 
rolúm I d'aquestes obres. 

y un estel, sense pendre-Ii cent voltes 
rodà en pols a son buf pèl pedregàm. 

Y'l llamp un home li pendrfa, en cendra 
pera esvanir Santjaume y l'Escurial, 
y ell asseures per Ídol als cimboris 
cayents de Covadonga y Montserrat, 
padrons d'antigues glòries, que torrejan 
del cel d’Iberia hermós com a pilans: 

May! No sentiu? S’hi emmela ab més canturies 

y música y olors l'halè de Maig, 

com si a la Verge que hi té niu, a fer li 

l'amor baxassen angelets a esbarts, 

y ab sistre d’or a dir li que no taca 

d’una llenga’l verl son lliri blanch, 

ans roch tirat al cel (ella l'ature!) 

sovint engruna al tirador lo cap. 

L'apedrega un séu fill, y, pobra mare, 
l’Espanya ha com un cor debategat: 

— :Per çò’t doni la llet, malaguanyada, 
perquè’m pegues axi a lo que més àm? 

Si ets foll, rosega mos recorts y glòries, 
de mos hèroes los ossos de gegant; 
vet aquí, si tens set, vells que exalaren 
les àligues de França al estripàm, 
vèrgens que ploran ton delicte y torçan 
pot-ser quan vola a corsecar-te’l llamp, 
sants ministres que'l copsan ab son càlzer, 
ab ell per g^t mesura-ten la sanch; 
però al Déu de mos fills, al de tos pares, 
al que ab dos mors un dla'm féu tan gran, 
fill de la pols que hi llauras, no li tires, 
perquè infónga-li una ànima, ton fanch. — 
Massa fà d'aborrir-li exa paraula 

quan no s'atura un trist moxó a escoltàl: 
creya la volva traure a Déu y serho, 
y s’es perduda en ses metexes mans. 

Déul Qui com ell? Llença al no rès un Fiat, 

y bellugan los mons examenats, 

séns cap sortir del cercle immens que'ls dóna, 

fent girar al entorn l'etern compàs; 

y per donar al caos y desésser, 

esperan tots que tornils a parlar. 

De bon principi alçaren-se'ls arcàngels 
pera pendre-li'l ceptre, y encenalls 
los fà d’un foch de çofre ardent sa ullada 
que’ls tira a milions a daltabaix. 

Un día l'ayga tot s'ho traga ab l’home: 
sols de les serres queda’l rosegall, 
y ara, més carn impura al ensumar hi, 
debatega de sorra ab sos lligams; 
trona sa veu als núvols, y miràu-la, 
ni moure gosa de son llit lo cap. 

Les bromes féu per espargir la pluja, 
com d’or arruxadores voleyants, 
les toca, y són de pólvora, y Pentàpolis 
se n'entra en fum y flama, trons y llamps. 

Que es fort son braç com de batents exèrcits: 
quan son trò ronca, '1 cop de mort ja es dat; 
dels vents y la maror ell té les brides 
e, immensurable, en la buydor no hi cab: 
tant sols s’encabiria al cor del home, 
de son amor als truchs sempre barrat. 

Dexa, serè, de segles y niçagues 
l’etern fluix y refluix debategar, 
y a torrents los etgega, cendra’ls traga, 

com la rosada del matí’l sol alt; 
què fan-li’ls rierons que van y vénen, 
al que mesura en son palmell les mars? 

Ni minva al dar la creació com perla, 
ni al rengolir-bo tot xarboiarà; 
com fulles té exa, terres criaria, 
de son ser una góta sens buydar: 
que es clau y tomba d'infinits possibles, 
sa ullada’l jorn, sos jorns eternitats. 

Ferma sosté a la gola del abisme 
la terra, cerclà’l cel de diamant, 
d’or la cadena, de que’l cech d’Esmirn» 
somnià veure l’univers penjat, 
no era de zafirs presos al F.mpiri, 
ni d’estrelles y sols un enfilall, 
sinó son braç que'l lliga, y té ses rodes 
perquè no s'esgarrien pèls espavs. 

<Què es aprop séu l’astre rossench que abriga 
com ab mantell d’or fi l'immensitat, 
ab l’aurora per trono, l'hemisferi 
per corona, la llum per rossegall? 

En voliors de sol volva perduda, 
cor quiscún, llantia de regions més grans, 
que’s portan, montan, rodan y s’empenyen, 
sempre empenygudes d’altres mons a exams, 
y quiscún d’ells en cada grà altre’n porta, 
hont, sens perdres la ment, no dóna un pas. 

Y jquè són tots, sinó la pols que axeca 
sa planta per les vies eternals? 

De més bells somniàu-ne, ahont se donen 
l'un derrera altre cent abrils les mans, 
hont sempre sia alba naxenta, y riguen, 
ab lo rey de la llum, cels estrellats; 

los temps, sos genis y ses llums los dexen, 
ses flors de boniquesa més galans 
de lluhir a sos peus seria indigne, 
si de la flor de tot se'n feya un ram, 
pus tot lo riu dels segles ho arrocega 
com llot a insondejable eternitat. 

Sols rebutja, ay de mil, ma góta d’ayga, 
que al sol frissosa’s fón lluny de sa mar. 
Estols de núvols, albes y celisties, 
bellugadissa d’astres flamejants, 
qui us pogués esvanir y assoleyar-se 
de plè als ulls que m’ombreja vostre esclat. 
Corrèu mos jorns, passàu d’una riuada; 
portes del dia etern, eslrontissàus; 
bàdat, oh Cel, del Infinit parpella; 
deserts de llum y d’ombra, fèus enllà; 
ja que no pot mon pensament capir-lo, 
poguessen-Io mos ulls emmirallar, 
la calitja esquexada que’ns l’emboyra 
blavós son cortinatge arrebossat. 

Però, per què l’anyoro? Quan escapsa 
dins la tempesta, ab ales d'huracà, 
les massa altives serres, no’l veig córrer 
de foch en carro tronsdor montat? 
jD’estels no'l miro en les ruxades tremoles, 
y en les de perles y or al clarejar? 
çNo'tn miran sol y lluna riallosos, 
coïn a nines gentils de sos ulls blaus, 
de nit y dia oberts sobre la terra, 
bre.,ol hont gronxa'ls adormits infants? 

<Per ventura podria, sense vèurel, 
obrir los meus, del univers mirall? 

Si acluco’ls ulls al sol etern, me’l sento 
dins de mi en l’escalfor que fà cantar, 
y en lo cor y en la ment que rès emplena; 
y per ses ales es estret l’espay. 

Oh! Alçàu los ulls, vèusel allí aparèxer, 
ab los cels y sa glòria arrebossat, 
ajup sa esquena’l firmament, y'is cingles 
suhan de pór tot abaxant-li’l cap, 
ses arrels tremolejan, y ab ses ales 
lo serafí s’amaga enlluhernat. 

S’enutja, y’l cel se romp, trona y llampega, 
s’estimban les cingleres fumejant, 
tremeix natura y sotraqueja’l caos, 
glatint l'encara no romput rodàm. 

Si riu, ponent y llevantí’s junyexen, 
y amanyagan les ones braholants, 
lliga ab iris l'oratge, y saltarejan 
com anyellets les illes de la mar. 

Mes rogallosa com del torb, jo sento 
la vèu que ha de cridar-me a Josafat: 

— No’m vullgas veure bé, fill de la terra; 
quan me veja ta marc finirà, 
ne tens de sobra d’aqueix món per córrer, 
com los basta mon puny a tots plegats. — 
Faças, Senyor, vostre voler; dexàu-me, 
però en la creació transparentàus, 
de vos mon pare dolç parlar ab ella, 
assaborir eix nom y sospirar. 

Nom que ací ab flors la primavera ensenya, 
pèl llamp escrit lo núvol allà dalt, 
y més amunt al front del cel, en llibre 
de lletres d'or que no s'esborran may, 

pus ab son dit, perquè hi llegissem, feu les-hi 
de perles al sembrar-lo com un camp. 

La can'an los inferns y les esferes 
ab terratrèmols, músiques y brams, 
saltant los aucellets de brosta en brosta, 
de cascata en cascata’l torrental, 
lo terbolí batent-se ab les boscuries, 
y ab ell renilladores tempestats, 
ab ays, canturies y bullicia'ls hòmens, 
y ab vèu de trons, onades y volcans; 
y axí quants sers duu presoners cada astre, 
penjat com gabia d'or en son pal.tu. 

{Sinó per l'amo del bucli rós que’n cuyda, 
per qui mel rajaria lo brescàm? 

, Féta cor de ses obres pera aymar-lo, 
pendenta de son ull la terra bat, 
y ab batements d’amor sembla que diu-li: 
«{Què fiu, mon Déu, perquè m’estimes tant?» 
com encenser mcntres flayreja y fuma 
davant del cel son lluminós altar. 

Com préssechsd’or que en son gentil brancatge 

remòu de verge ab petonets suaus 

l'halè de la tardor ayre blanissim, 

trèmols gronxant-se entorn del Increat, 

a son respir los astres giravoltan, 

y’is mons rublerts de vides y vessant 

péls soleys de la glòria melodies 

de que’n degota un rajolí ací baix. 

Ühl L’univers es una lira angèlica, 
penjada al soli d’or del Eternal, 
genis divins la polsan, y son càntich 
barrejan als arpegis emmelats, 

que'ls cels a rius d’un a altre se trameten, 
ab estrellades resplendors y maigs; 
la natura s'hi adorm, y somniosa 
dant lo pit a sos éssers, y breçant, 
mitg rihenta d'amor ses armoníes 
llença també y sa música als espays. 

Quan s'hi sadolla l'ànima y s'hi anega, 
qui sent la gemegor d’eix cor de fanch: 
Cànte-la ella la glòria del Altíssim, 
que jo a sos peus la lira vullch trencar. 
Blasfemador, escóltala, y la llenga 
que a son Déu escupí,’t mossegaràs. 

DISCURS PRESIDENCIAL 

DELS JOCHS FLORALS DE BARCELONA DE 1 8 S I 

A vuy, primer diumenge de Maig, y punt per punt 
en aquesta hora, fà vintidós anys que al mitg 
d’una rodona de venerables figures de nostre renaxe- 
ment, se plantava l’arbre benehit de Déu de la institució 
dels Jochs Florals. «Lo matarà una gelada», deyan los 
desconfiats: «lo trencarà la primera ventada que vinga de 
llevant o de ponent», deyan los qui ab mals ulls s’ho 
miravan; y ni les gelades l'han aturat de florir, ni les 
ventades de granar. «Demà tocaran a morts— deyan 
altres — per eix nin per qui ab tanta alegria toran a ba- 
teig.» Y les campanes no hi tocaren, y l'infant hermós, 
breçat en un vell escut de nostres comtes, crexía cada 
jorn més ufanós, y de la arpa que'ls trobadors li dona- 
ren per joguina, com la mel d’un rusch, vessavan 
les cançons per elles metexes, y cada mes de Maig rever- 
dia ab més ufana en son front la corona gentil de roses 
y englantines. Lo nin s’es fet gran. Ja es hora de por- 
tar-lo a volar ab los excursionistes pèls cims de les altes 
montanyes, fites de sa heretat immensa; ja es hora d’obrir- 
li full per full y de llegir-li ratlla per ratlla lo llibre de ses 
glòries; ja es hora de fer passar davant sos ulls, un per 
un, tots los retrats de sa passada grandesa. 

Aqaeix més ferreny y de salvatge aspecte que baxa 
dels Pyrinèus, vestit de pells y duhent a la espatlla la 
massa que sembla emmanllevada a Hèrcules, es Otger. 
Aquell qui més ençà, cenyit ja son front ab la corona de 
comte, embesteix los moros, abrigant son còs ab lo 
primer escut de les barres, es Jofre lo Pelós. En aqueix 
qui, voltat dliòmens de paratge, baxa com altre Pelay 
de la (,'ovadonga catalana cap a la reconquesta de Bar- 
celona, d'hont, esperonat per la llança d’Almançor, ne 
sortí no fà gayre, trobant en lo Besòs son Guadalete en 
la trista jornada de Matabòus. prou fà de bon conèxer 
a Borrell primer. Eix altre qui’l segueix, ab lo còdich 
dels Usafges en una mà, y la espasa en la altra, es Be- 
renguer lo Vell. Sa mirada vasta, sos cabells blanchs, sa 
fesomia més tranquila y reposada, fan recordar més a 
August que a Cesar. D’un y d’altre sembla tenir quelcòm 
exa figura que s’atança magestuosa ab corona de rey y 
espasa al cinte, derrera Borrelis y Berenguers, com un 
diamant al cap-d'avall d'una cadena de perles: no cal 
que us diga son nom. 

Quan los mariners catalans tornan en ales de la lle- 
vetjada, a la anyorada terra de sos pares, abans que cap 
altra montanya, sobre les espatlles del Tibidabo y Mont- 
alegre, sobre’ls cent braços del Montserrat, mésaltque’l 
marlet de Sant Llorenç del Munt, demunt lo rabassut 
Montnegre o la espatlluda serralada de Montgrí, oviran, 
com si sortís a escomètrels mar endins, lo Montseny, 
cap-blanch com l’avi de la familia, mes dret, magestuós, 
gegantí y inderrocable. Axí, al girar los ulls a nostre 
passat, per demunt les arpes de nostres trobadors, per 
sobre’ls capells de nostres caval eis y les corones de nos- 
tres comtes y reys, més gallart que les palmeres d’Eix, 
més fort que les oliveres mallorquines, més alt que’ls 

faigs y roures del Pyrinèu, nos apareix la figura geganta 
de Don Jaume. Ell domina totes les altures: axí, lo cam- 
panar d'una sèu, dexant enrera en sa volada 'Is drachs de 
pedra de les gàrgoles, les imatges triomfals de les corni- 
ses, los àngels de les cresterles, les fletxes y espigues dels 
pinacles, enfonsa en lo cel sa agulla sobirana. 

Despengèm lo quadro, si us plàu, pera mirar lo més 
d'aprop, y permetàu que en exa bréu estona sols vos par- 
le d’exa gentil figura catalana que'm té robat lo cor. 

Cada hèroe d’aquexa gloriosa galeria y cada dinas- 
tia d'hèroes es una estrella o una constelació, si volèu, 
del firmament moral de nostra patria. Aqueix es lo sol, 
que des de sa sortida l’omple de gom a gom de glòria y 
resplendor. 

Cada pas del gran rey des de son breçol de roca de 
Montsó fins a sa monàstica tomba de Poblet, es lo cant 
d'una epopeya que, més que en les obres dels poetes, 
llegim en les planes de la historia, y, més que en les pla- 
nes de la historia, en lo mapa de la antiga Catalunya, 
trocejat per nostra mala sort. Era un diplomàtich de cap 
d’ala o un sabi ilegislador de cap de brot: Era un rey ma- 
gestuós a la faysó de Carlemany o un hèroe llegendari a la 
faysó de Rotlàn? Era un Aquiles que no ha trobat enca- 
ra son Homer o un gegant de nostres rondallaris qui 
traspassava a cada pas una inontanya, y que sempre 
arribava ab son braç allà hont arribava ab la vista? Los 
poetes vos diràn que era tot axò; los historiadors de din- 
tre y de fora casa vos confessaran que ell es lo geni de 
nostra nacionalitat, y son regnat desexanta anys la tem- 
porada més gloriosa, pera no dir lo segle d’or de nostra 
historia; y'is lingüistes afegiràn que fóu, ensemps que’l 
séu més gran propagador, lo Dant de nostra Ilenga. 

Un esculptor del segle xm (y axò es idea d’un alt 

poeta y sabi bibliòfil que va a donar a llum lo Libre dels 
fcyts del Conqueridor) prengué per patró sa gallarda figu- 
ra al entretallar ab rústech cisell la imatge de Davít que, 
al costat de Moysès y entre profetes y apòstols, està a la 
dreta de la portalada de la Sèu de Tarragona. Los bor- 
ceguins li arriban als tormells, son mantell imperial està 
près ab rica agafa en mitg del séu pit, un ample cinyell 
de que penjan la espasa y l'estoch lliga a son còs sa llar- 
ga cota, y una rica corona niellada estreny sos cabells, 
que cauen a rulls per ses espatlles; y, pera retratar millor 
a nostre amat rey, fins se descuydà de posar-li la arpa. 

No faltan hòmens de lletres que afegexen son reyal 
nom al costat dels de son pare y son avi a la llarga filera 
de trobadors del séu temps, que, junt ab los sabis y ca- 
pitans de sa host, fóren sa cort y companyia més ayma- 
da. Mes, si algún assaig poètich borronejà en sa jovene- 
sa, restà oblidat entre ses obres de més seny, y, si alguna 
tensó o serventeSch entonà en sa tan llarga com aprofitada 
vida, no sortí de la tenda de campanya, que era son pa- 
lau predilecte, o bé quedà ofegat pèl trò sempre rodo- 
lant de les batalles, que eran son natural element. 

Si Don Jaume no festejà la musa catalana, fóu son 
heralt gloriós que li obrí les portes de sos estats y li donà 
les ales del séu entusiasme, pera volar ab ell de monta- 
nya en montanya y de reyalme en reyalme. A sa testa, 
donchs, que coronan en agraciat enllàç la palma del his- 
toriador y lo llorer del l.èroe, no cal plànyer les fulles d’or 
del arbre de la poesia patria, puix es en son regnat, a la 
escalfor del séu patriotisme, y qui sab si a sa influencia 
personal, que fà en nostra terra sa primera aparició. 

En efecte, la literatura provençal, mare y mestra de 
les primeres d’Europa en los nous temps, estava agonit- 
zant ab la fantasiosa nació que li donava vida, mentres 

Catalunya, més pràctica que somniadora, més avesada a 
manejar la espasa y lo trident que la arpa y la lira, anava 
crexent per mar y per terra, formant ab ella, purificant, 
enfortint y examplant sa Uenga, cada dia més tractívola 
y suàu, més forta y vigorosa, juntament ab aquell jove 
rey qui, prodigi de bon seny, de sabiesa y d’energia, la 
havia d'extendre per la terra. Ell, que vingué de vora 
Provença a regir la unió de nostre crexent reyalme, po- 
dia molt bé haver-ne portada la llevor de la poesia al 
camp de nostres lletres, y Pere Cardenal y altres troba- 
dors, ab qui en germanívoia amistat vivia, pogueren 
ésser l'empelt que, aplicat al arbre ja llavors ufanós de 
nostra llenga, n’havia de treure abans de gayre tan gen- 
til brotada d’inspiració. 

Lo Conqueridor li obrí nous y immensos horitzons 
cada dia, fent fugir los moros ab sols lo renill del séu 
cavall. Avuy li dóna les florides illes Balears, demà exam- 
plarà sa terra ab les fruyteres planes de València; y si en 
aquelles, y a la ombra del rey, segons vol la tradició, naix 
nostre més gran filosoph, en la altra no trigarà a cantar- 
hi nostre més gran poeta y sermonar-hi nostre més gran 
predicador. Llull, Ausias March y Sant Vicens Ferrer 
són les noves fites del reyalme de Don Jaume, són los 
plançons més primerenchs de sa reyal plantada. 

En prova de la volada que prengueren les ciencies en 
sos estats, a la seva ombra augusta, al costat del illumi- 
nat autor de la Ars Magna y del Blanquema, que bé hi 
escàu la del sapientissim compilador de les Dccretals, 
Sant Ramón de Penyafortl Aqueix nom tan català del 
confcssot de reys y de papes , omple tot un segle, y sa obra 
colossal, ingens, com li diu Cleirert VIII en la butlla de 
sa canonisació, quasi quasi es per si sola tota una cièn- 
cia. Don Jaume l’havia près per confessor y per director 

de son esperit. Llàstima que no sempre s’avinguès a sos 
sabis concells, enterrossant alguna vegada ses ales d'àliga 
en les fangueres de la terra, com ho dexa prou entendre 
la balada popular de Sant Ramón! (i) 

Y com una de les principals preocupacions del Con- 
queridor, diu en Tourtoulon, era la de fondre en una 
que valgués per totes les diferentes llengües de sos estats, 
liujrtà valerós y no dexà pedra per moure pera extendre 
son domini, com si volgués ab sa vèu màgica fer brotar 
de les ruïnes de la llenga d'oc una nació que tingués a 
Barcelona per capital y al Mediterrà per la primera de 
ses províncies. 

Ab aqueix fí en 1358, ab les primeres ordinacions de 
la policia marítima (si no manà sa redacció), inspirà la 
idea del primer llibre del Consolat de Mar, que ha si- 



(1) Veu*e-la aquí. 

La Marc dc Déu— un roser planuva, 
y d’aqucll roser — va n&xer una planu: 
nas ;ué Sant Ramón,- fill de Vilafranca, 
confessor de reys, — de reys y dc papes. 
Confessava un rey— que en pecat estava; 
lo pecat es gran,— Ramón se n’esglaya. 

—No plnréu. Ramón,— quc'l pecat s'acaba; 
si no'm perdoniu,— ne perdréu t’ICspanya. — 
Ramón se'n va al port— a llogS una barca. 

Lo barquer li diu— quc’l rey li’n privava 
de potlé embarcar— capellans ni frares, 
ni’ls escolancts — de la cota llarga. 

Sant Ramón beneyt— ja'n va fé un miracle: 
tira capa a mar— per servir de barca, 
y lo gavalet— per arbre posava; 
ab l'escapulari-gran vela n'alçava, 
y ab lo sant cordó— bandera molt panta. 
Montjuich lo veu.— bandera assenyala, 
tota los mariners-surten a muralla; 

— !e»ús' Que es alló?— Es galera o barca?— 

N» n'es vuxcll, no. — ni galera armada, 
que n'es Sant Ramón— que ha fet un miracle. 
Santa 'laterina— tocan les campanes. 

gut traduhit a quasi totes les llengües d’Europa y es in- 
derrocable fonament de nostra Uegislació mercantil; y 
ell meteix, com altre Cesar, manejant tant bé la ploma 
com la espasa, emmotlla nostre nadiu idioma a la preci- 
sió (legislativa en los Furs de València, lo condensa y 
arrodoneix en los aforismes filosòfichs del encara inèdit 
Llibre de la Saviesa; y, per últim, en sa Crònica, de la 
qual verament se pot dir, com de pochs llibres, que tot 
es or, lo pasta y’l torç, l’aprima y ductilisa a son voler, 
en gràfiques imatges y delicades pintures del séu temps, 
y sobre tot en naturals y bellíssimes frases, ab que’ns 
dexa entreveure, sense adonar-sen, los sentiments del 
séu cor, tan senzillament gran. La idea de la Providen- 
cia que vetlla’l món com una mare’l breçol dels séus fills, 
guia’l pensament del reyal historiador pèls metexos cas- 
tells o vilatges, monestirs o camps de batalla, hont havia 
guiat los passos del soldat de la fè. Exa fè cristiana, que 
no entra may en una ànima sense engrandir-la, y com 
més l’engrandeix sol dexar-la més humil, tenia la seva 
tranquila y serena en mitg dels combats y tempestes de 
la vida, com la ayga del estany de Lanós, que posada 
en un fons dins les altes montanyes de Carlit, los vents 
més esvalotats no arriban a remoure. 

En ben pochs llibres primitius veyèm, com en son 
bellissim Comentari, la veritat rumbejar-se al costat de la 
més alta poesia, y, séns donar-sen compte l’autor, mirar- 
s’hi tant d’aprop y festejar-s’hi tant sovint amorosament 
la historia y la epopeya. Victòries verament portentoses 
que donarían la immortalitat a un guerrer de més curta 
mida, són contades alli en dues paraules, y fets extraor- 
dinaris d'aquells que solen omplir ab sa anomenada tota 
una llarga vida d’hèroe, s’amagan modestament derrera 
una frase humil, com una pedra preciosa derrera un grà 

de sorra, si no quedan oblidats per qui tantes pedres 
fines té pera enfilar en lo texit d'or de sa maravellosa 
vida. «A nou anys — com diu Balaguer en sa Historia dc 
Catalufia—se vesteix lo perpunt de guerrer; a onze ma- 
na exèrcits y fà en lo maneig difícil de les armes sos pri- 
mers assaigs; a vinticinch compta a un rey moro entre sos 
palacians; ab sols la terror que inspira son nom, con- 
quista un pahís; tres regnes, l'un derrera l'altre, naxen 
per ell a la llum y a la vida de la civilisació cristiana; no 
sent grat de la corona de León; oblida y no fà cas de sos 
drets al trono de Navarra; guanya reyalmes pera altri, 
com lo de Múrcia, y li'n restan prou pera compartir 
entre sos fills y dexar-los reys a tots; los prínceps cris- 
tians lo prenen per jutge en ses desavinences; lo Papa li 
dóna sitial y l'escolta en los concilis, y’l tria entre tots 
los reys pera capità d’una creuada a Terra Santa.» Lo 
cel meteix sembla obrir-se en rius de llum pera coronar 
son regnat ab lo descens de la Verge de la Mercè, celes- 
tial redemptora de catlus, que ab lo dolç ofici d’obrir 
presons y rompre cadenes envià sos fills a totes les ciutats 
de Moreria, posant-los sobre’l pit, pera distintiu, al costat 
del adorable emblema de la redempció, signe de la cate- 
dral de Santa Crèu de Barcelona, les may com llavors 
triomfantes barres catalanes. Si exos apòstols de la ca- 
ritat no haguessen anat a rompre sos grillons en Alger, 
la Espanya no comptaria entre sos escriptors l’immortal 
autor del Quijott. Ara, si volèu saber lo secret de tanta 
sort y ventura, ell meteix vos lo dirà en tan curtes com 
sentencioses paraules que han quedat com aforisme 
entre’ls historiadors: «Déu estima’ls reys que estiman a 
sos pobles.» Verament Don Jaume estimava a sos pobles, 
y a Catalunya entre ells ab tot lo cor; may més cap prín- 
cep nos ha donades tantes proves d’estimació y afecte. 

mes tampoch, per uru, cap altre rey dels nostres ha sigut 
axecat per la mà de Déu a la glòria del Conqueridor. 

Ell no es pas un hèroe de ferre, com los d'algunes 
cançons de gesta y antichs poemes del nort; sa espasa sl 
que era de ferre, com vos ho dirían prou los sarrahins 
que'n fugían; son capell es de ferre, son escut y sa cuy- 
rassa també són de ferre, mes lo cor que abrigan es un cor 
d'home. Es un cor de rey com cap n'hi haja per sa 
estimada terra, un cor de fill per la santa Església, 
a la que dedicà dos mil temples, los uns presos als mo- 
ros, y los altres axecats d’arrel per aquells exams d'ar- 
tistes y obrers que com abelles de la fè seguían los 
passos dels conquistadors, ab seus y monestirs, consa- 
grant y tornant a Jesucrist les terres arrencades a Maho- 
ma. Es un cor de pare amorós per sos vassalls, un cor de 
germà per sos amichs, un cor tendre y plè de compassió 
per sos enemichs, y més vos diré, un cor d'infant pera’ls 
aucellets y altres sers inferiors al rey de la creació. Lle- 
giu, sinó, aquell tan conegut passatge de sa crònica, 
quan en lo fort de ses conquestes, al llevar la host, un 
mati escolta les quexes d’una pobra aureneta que ha fet 
son niu vora l’escut de sa tenda, y mana que no la des- 
façan encara, «fins que ella se'n fós anada ab sos fiy Is, 
pus en nostra fè era venguda i. Poques vegades en lo 
món los sers més petits s’han vist tractats tan noble y 
amorosament per un home tan gran! 

De la amor que tenia a nostra parla benvolguda, què 
més vos ne diré? En català s’enrahona ab lo rey de Cas- 
tella, en català escriu al Kant de Tartaria y al soldà de 
Babilonia; y, trayent del séu modest breçol exa dolça llen- 
ga, li lleva, pera fer-la literaria, los volquers que li estrete 
javan, la enjoya ab les perles dels dialectes del mitg-dia 
de França, y la parla ell meteix en les Corts de Çarago- 

ça, extenent-la ab son exemple per Aragó, Múrcia y 
Oriola, com ho podèu llegir ben clar y català en los do- 
cuments que d’aquells ditxosos temps hi restan, pugna 
(encara que ab no gayre sort) pera fer-la entrar, al cos- 
tat del llatí, en ios tribunals y en los estudis generals» de 
València y Barcelona; y la passeja triomfant al séu cos- 
tat, como una reyna y enamorada, que en sa dolça il- 
lusió veuria cróxer en l'esdevenidor ab sa estimada Ca- 
talunya y arribar a ésser la llenga de mitg món. 

La idea era verament enlluhernadora, lo pensament 
era gran, mes fóu fruyt que no arribà a madur, cayent 
abans d’hora ab l’arbre gegantí que li donava vida; los 
somnis eran dignes del més català de nostres reys, mes 
lo vent de la sort adversa’ls esbullà, com un vol de pa- 
pellones d'ales daurades. La florida y vasta heretat, rom 
lo vet del temple, fóu esquexada pél mitg, y la Catalunya 
de part d'allà del Pyrinèu quedà de França, y la de part 
d’ací quedà d'Espanya, séns comptar lo que'ls segles 
s'emportaren riu avall. Mes lo jou d’or ab que, en hora 
millor, los braços del gran monarca junyiren les que 
foren províncies de son immens reyalme, no s'ha pas 
ben romput, puix les uneix encara nostra hermosa llen- 
ga. Extrenyèm, donchs, aqueix lligàm entre elles, aqueix 
dolcissim lligàm d'amor, que han afluxat tres segles de 
guerra y de dissort, però que may ha de trencar-se, com 
Déu nos tinga de sa mà. Pera arrencar la llenga a un 
poble, cal abans arrencar-li la vida. 

Es veritat que, derrera’i Pyrinèu, los fills d’en Joan 
Blancas ja aprenen de confegir, de llegir y fins de resar 
lo pare nostre en llenga francesa, y que en exa banda 
no l'aprenen pas gayres en català; mes cors encesos 
d’amor a la antiga patria comuna hem sentit batre allà 
com ací, y en lo Rosselló com en València, en la alta 

Cerdanya com en l'estol de les Balears, esbarts de 
rossinyols saludan la aurora de nostra renaxença lite- 
rària. 

La ombra augusta del gran rey a qui, ingrats, no hem 
axecat, no diré un obelisch davant de Santa Clara, antich 
Tinell Major, hont reuní les Corts Catalanes abans de 
volar a la presa de Mallorca, ni una estatua de cent palms 
al cim de Montjuich, o’l Tibidabo, ni menys una esta- 
tua de cent canes esculpturada y feta ab cisell gegan- 
tí, del Cavall Bernat, de Montgròs o d'altre dels mes 
alterosos marlets de Montserrat, que’s vegés des de les 
Balears, València y Aragó, sinó ni una historia (i), ni 
un monument, ni un poema. L'hèroe immortal a qui no 
hem dexat dormir en pau en son humil sepulcre, finich 
troç de marbre que guardava son nom, vetlla amorós 
encara ab la llenga catalana'ls pobles que la parlan, y 
desensopeix y desvetlla ab son nom y ab sa halenada 
poderosa’ls càntichs que dormen en les arpes y’is cors 
que dormen en los pits. 

Montpellerins, fills del mitg-día de França, catalans 
de part d'allà del Pyrinèu, vostre compatrici Don Jaume 
vos lliga als catalans d’Espanya ab doble y estret paren 
tíu de sanch, sinó es prou lo parentíu de glòria, com 
l’anomena en Tourtoulon. Fills d’Aragó, vostres pares, 
agermanats ab los nostres, seguiren sa bandera triomfant 
en trenta batalles campals, a la conquesta de la perla 

(!) Lo sabi provençal M. Tourtoulon ba soplert a bastament la 
falta d'una histor a de Jaume I, guanyant ab cl'a un honrosissim accèssit 
en un concurs del Institut Francès, no concedint-sc-li’l premi per 
oferir sa obra mès interès pera la historia d'Lspanya que pera la de 
França. La hermosa traducció castellana que se'n publicà a València 
en 187.* cs attibuida al eminent poeta D. Tcodor Llorente. 

Adcmés, cs esperada la publicació d'un poema sobre la conquesta 
dc Mallorca, compost pèl mestre cn Gay Saber don Damàs Calrct, que 
n'ha donat ja a conèxer algún bellissim fragment. 

del Mediterrà, y a redimir ab sa sanch la no menys her- 
mosa perla del Cid. 

Prou se’n recorda València de quan prop de sos 
murs una sageta mora se li clavà a la testa, hont encara 
avuy se li pot veure l’esvoranch, y trencant se-li a la pri- 
mera estiragaçada que per arrencar-la donà, y exugantse 
la sanch que s’adollà per sa cara, tvenía rihent, per tal 
que la host no se n’esmayàs». Y Mallorca, <com se podria 
oblidar de quan lo rey moro se la enduya mar endins en 
una barca de flors, y'l rey gegant, que ho vegè des de’l 
Pyrinèu, en dues gambades atravessant la terra y la mar, 
agafà'l rey moro per la barba y, robant-li tan hermosa y 
malaguanyada presa, de la gentil cativa ne féu la rcgina 
de les aygues? Ell, unint lo nom de Catalunya als de 
França y Castella, dóna sa filla petita a Felip /’ Atrevit y 
sa filla major a N’Anfòs lo Sabí, y per ell tenen encara 
tots los sobirans d’Europa sanch catalana en ses venes. 

Ell agermana y fà encaxar amistosament la musa 
d’Ausias March ab la Musa de Mistral, recordant-los 
que en son amor, com en lo foch de la metexa llar, s’es- 
calfaren abducs; y Zorrilla, lo gran poeta castellà de 
nostre temps, a qui’ns plau de veure honrant ab sa pre- 
sencia nostra festa, pot regonèxer en nostre Don Jaume 
la ombra del hèroe a qui ha dedicada sa derrera obra 
poètica. Si, com diuen del Cid, no obtingué victòries 
després de mort, n’obtingué en sa derrera malaltia, fent- 
se portar en llitera al camp de batalla. Com la del hèroe 
castellà, sa espasa’s deya Tizó y no donà menys terribles 
colps als sarrahins, ab la sola diferencia que lo que ell 
guanyà una vegada, la Espanya y la relligió may mésho 
tomaren a perdre. La Tizona del Cid y’l Tnó de Jaume I 
són les dues plomes d’or ab que Castella y Catalunya 
han escrit ses dues colossals y glorioses epopeyes. 



Digitized by Google 




5 » 



DISCURSOS 



Un mot d'un trobador del séu temps afegirem encara, 
com a punt final, a nostre humil discurs: «Era— nos diu 
en Matéu de Guercy en sa sentida elegia a la mort del 
Conqueridor— de poques paraules y de grans fets.* Y 
equina altra definició daríau vosaltres de la raça catalana, 
de que es ell, ensemps que'l rey més gran, lo tipo més 
perfet y la més hermosa y gegantina personificació? Sia, 
donchs, ara y sempre, son nom nostra bandera; sia sa 
llcnga, sa sanch y sa fè, nostra fè, nostra sanch y nostra 
llonga; y’is fills de Catalunya, d’exa terra que ell exam- 
plà ab sa espasa y ab sos braços a la mida del séu cor, 
podrèm creure que l’esperit del gran rey viu entre nos- 
altres, ab més rahó que del fantàstich rey Artús ho 
creyan los antichs bretons. No! Puix nostra may prou 
estimada Catalunya viu encara, Don Jaume no es pas 
mort. 

llegit en lo Certamen Catalanista de Valls, celebrat lo 25 de 
Juny de 1886. 

B ella per demés es la festa anyal que dedicàu a la 
poesia lo dfa de vostre Sant Patró. Hermosa 
festa y hermosa diada la de Sant Joan, posada entre la 
primavera y l'istíu, entre les flors pera aplegar-ne tots los 
perfums y’Is nius dels aucells, pera aplegar-ne tots los 
càntichs, y ah los dels aucells los dels segadors y les 
espigoleres, los del mariner que rema y del dallayre que 
dalla, los de les maduxeres y Ics floristes, los del sacerdot 
en lo temple v’is vostres, oh poetes, en exos Jochs Flo- 
rals. 

Es la primera vegada que’ls presencio y la segona 
que'm trobo entre vosaltres y aquesta en un sitial hont 
estaria millor qualsevol dels amichs que’m rodejan. 

La altra vegada que passí tornant de Poblet y anant 
a Santes Creus, me n’aní ab lo cor plè de perfiínt d’una 
ànima enamorada de Déu, que acabava de volar a sos 
braços. No cal anomenar-la puix tots la heu coneguda. 
Valls fóu lo gerro d'aquexa flor divina, que’l cel tragué 
en poncella encara del mon, perquè anàs a florir a la 
Glòria; Valls fóu l'estoig d’aquexa perla, que Déu trià 

per sa corona: Valls fóu la mística cel·la d'aquexa Santa: 
que tal volta la Església no trigarà a posar en sos altars. 

Altra impresió tinguí d’un genre ben diferent y única 
en la vida, puix los Xiquets de Valls no són en lloch 
més. Tornant de sos treballs, vespre enllà, axecaren da- 
vant nosaltres un castell, no de fusta com los que alçà 
Don Jaume en la conquesta de Mallorca y València, ni 
de pedra picada, com los que nostres antichs comtes do- 
navan per barret a cada cim de ses montanyes: sinó un 
castell de carn humana digne de les races primitives. A 
mi’m semblà veure una representació de la torre dels Ti- 
tans. 

Al voltant d'un home, primera pedra del edifici, se’n 
lligavan altres que, com ell, semblavan tenir les cames, 
los braços y les espatlles de ferre. Quan la rodona fóu 
prou macissa, se’n formà una altra demunt y lo formida- 
ble edifici, que tenia dos pisos arribà a cinch y Yengantta 
se enfilà al cim com un angelet que devia coronar aque- 
lla columna de la supèrbia humana, segons frase de vos- 
tre compatrici y mon amich Oller. La gegantina torre 
se posà a caminar, com un monstre de cent cames, y 
acostant-lo al balcó, l'enganeta axerit vingué a caure 
rialler en mos braços. 

Altre recort més antich guardo d’aquesta ciutat be- 
nehida. Quan estudiava Teologia en la ciutat de Vich, 
feya, Déu m’ho perdó, al meteix temps mon aprenentat- 
ge poètich. Desitjant sortir del ou del Seminari, me passà 
per la barretina escriure una poesia per enviar als Jochs 
Florals de Barcelona. L’assumpto me’l donà la població 
de Valls, que triguí molts anys a conèxer, ab la Historia 
de sos moços de la Esquadra, per altre nom encara més 
simpàtich a vosaltres, los Minyons d’en Veciana, que 
han sigut tres cents anys los defensors de nostres llars, 

los hòmens de confiança del pagès català y'is hèroes de 
nostres montanyes. La novetat y bondat del assumpto 
féu ovirar mon humil romanç, que’m valgué un accèssit 
y'l triomf primer y major de la meva vida. 

La poesia dels Minyons d’en Veciana, m'obrí la por- 
ta al mon de les lletres catalanes, me féu determinar la 
vocació y a ella dech, mes no tant com a vostra benevo- 
lença, la presidència d’aquest torneig literari. 

Poetes premiats, perdonàu-me aquest esbarjo, per 
l’agrahiment que dech a la ciutat que us corona avuy a 
vosaltres ab llorers més tendres y ufanosos. Que exos 
llorers no's mustiguen may y que criden nova inspiració 
y noves corones a vostres fronts. 

Lo certamen de Valls es una gran nota del concert 
de certàmens anyals de Catalunya; es una bella plana de 
nostra flora poètica. Una gran artnonía se compòn de 
totes les notes y l’iris se compòn de totes les colors. 

No vullch pas dir que l’arch de Sant Martí haja sor- 
tit, ni tinga lluch per sortir, ara com ara, per nostra es- 
timada Catalunya: lluny d’axò. jQuan sottirà? no ho sé; 
mes sí us diré que’ls poetes hi poden fer molt, animant ab 
sos càntichs, illuminant ab ses idees y unint, sobre tot 
unint; ne tenim molta necessitat a casa meteix. Recor- 
deu que’ls noms que sonan més fort en los cercles ene- 
michs de nostra avuy tan combatuda indústria, són noms 
catalans. Fem com los Xiquets de Valls, que com més 
alta volen fer la torre, més fortament se lligan ab sos 
braços en lo fonament del edifici. 

Unim-nos bé, lliguèm-nos de braços y de cor al vol- 
tant de les sagrades banderes de la patria y de la fè y 
després alcèm la torra de nostre catalanisme fins al cel, 
ai volèu. 

11 

llegit en lo certamen catalanista de Sant Marti de Provençals 
lo dia ii de Novembre de i88b. 

P er la vigília dels Jochs Florals de la primavera vi- 
nent farà vint anys que jo atravessí per primera 
vegada aquexa hermosa plana barcelonina, tan oberta y 
diferenta de la de Vich, d’hont acabava de sortir, com 
un pollet del ou. jQuina impressió’m féren aquexos 
camps, no se si diga jardins, que verts y florits s'escalo- 
navan, de fexa en fexa, des de la mar al Guinardó, en- 
quadrats per les blaves ones y la montanya y per sos dos 
altres respectables vehins, lo Besòs y Barcelona; aquexes 
masies que’s tornavan barris, aquexos barris que's torna- 
van pobles, inflats pél vent de la civilisació, que bufa, 
sempre més fort, de la banda de ponent! Vegi les portes 
de vostra antiga y hermosa esglesia parroquial, adorna- 
des ab les ferradures del cavall de Sant Marti: vegi lo 
Palàu dels Comtes de Provença per mal nom la Torre 
del Fanch, ab ses finestres gòtiques, interessants y belles 
encara que mitg espatllades; ab ses dues palmeres que 
li fan costat, una a cada banda de portal, aconhortant-la 
del oblit dels hòmens y de la mudança dels temps. A 
mitg-dia vegi, y també per primera vegada, les serenes 
ones del Mediterrà, a ponent una altra mar, mes d'ona- 
des blanques, que anava pujant, pujant, amenaçant 

abrigar abans de gayre tot aqueix plà ab una marejada 
d’edificis; y podèu pensar si me'n dirlan de coses una 
y altra. 

Jo anava vestit mitg d’estudiant, mitg de pagès, y 
qui m'ho havia de dir llavors que un dia, dexada la bar- 
retina pèl solideu, vestit de capellà, presidiria, gràcies a 
vostra amabilitat, un dels certàmens ab que vostre jovent 
lletrat festeja cada any la bella musa catalana. 

Que bé fèu, jóvens poetes de Sant Martí, d’entusias- 
mar vos ab ella vosaltres, y d’entusiasmar ab vostres poe- 
sies a aquest poble laboriós, que d’agrícola’s torna indus- 
trial, retirant-se dels amples y sanitosos camps pera enco- 
fornar se en la fabrica, hont se respira l’ayre viciat y se 
veuen lo cel y les terres y la mar per les enllorades vi- 
drieres d’una finestra esquifida! Les cançons ajudan a tre- 
ballar. Si hi hagués entre vosaltres algfin llaurador, si bi 
hagués alguna dona del temps en que filavan al torn, vos 
ho diria millor que jo. Qui canta, sos mals espanta; mes 
a poch a poch: de les cançons bones vos parlo, que de 
les dolentes Déu nos ne guart, puix són pitjors que taca 
d’oli. Les cançons, passant pèls llavis, alegran lo cor y 
apar que l’adorman en ses penes, com lo cant de les 
mares adorm los infantons, y sortint a fora, com un aucell 
de son niu, escampan ab ses notes melodioses la alegria 
en la casa y en lo vehinat, fan oblidar los ressentiments, 
ofegan les rancúnies, lligan los cantadors y’is qui’ls es- 
coltan ab una misteriosa cadena de simpatia, y, parlant 
al jovent de sentiments nobles, l’allunyan de la taverna 
y del joch y d’enemichs pitjors, fent li girar los ulls vera 
la llar sagrada de sa familia. No cregàu que sia faula del 
tot lo que’ns diu la mitologia d’Orfèu, qui cantant aman- 
sia les feres, emmenant-se-Ies encisadesderrera séu, y que 
tocant la lira edificava les ciutats, com per encantament. 

La poesia es una blanca y hermosa filla del cel que, 
compadida dels pobres fills d'Adàm, baxa de tant en tant 
d’aquelles serenes altures a ajudar nos en nostres afers, a 
encoratjar-nos en nostres empreses, a aconsolarnos en 
nostres tribulacions, dexant-nos ses metexes ales pera vo- 
lar, sobre totes les miseries humanes, cap allà dalt, ahont 
volan les flayres de totes les flors, los sospirs dels malalts 
y presos, les llàgrimes del pobre, les almoynes del rich y 
les oracions de tots los qui creuen, aman y esperan. 

Trobadors que m'escoltàu, no vuligàu tacar la càn- 
dida vestidura del àngel de la poesia, no vuligàu carre- 
gar de pols de la terra ses ales pures que us han de por- 
tar pèls ayres, no vuligàu exalar aqueix aucell del paradis, 
fent li dexar ses nadiues regions del infinit y de la eterna 
bellesa, hont s'esplayava, pera tancar-lo cn la esquifida 
gabia de nostres carrers y places, y menys pera fer-la es- 
terrejar en los fastigosos nius d’aranya d’innobles habi- 
tacions, en les fangueres del vici. 

La literatura francesa s'esforça en escampar y coma- 
nar a ses vehines aqueix abominable contagi. Mes, supo 
sat, y es molt suposar, que a ella li convingués entregar 
a exa filoxera'l séu camp, ja vell, gastat y cançat de 
donar esplets en tots los rams de les lletres, ^per què 
nosaltres hem de voler-la al nostre de les lletres catala- 
nes, que verdeja encara en tota sa primerenca verdor: 
quan la flor en lo prat y lo fruyt en l’arbre esperan una 
mà benehida de poeta que’ls cullga; quan tenim tots los 
hèroes per cantar, totes o gayre bé totes les costums y 
tradicions pera aplegar, totes les mines literàries pera 
explotar, y tota la incomparable epopeya de nostra his- 
toria pera escriure? Què dirlau d'un vinyader que, dexant 
perdre en lo celler lo ví ranci, anés a beure la ayga tèr- 
bola y podrida del safreig de rentar la roba? 

Riquíssima, plena, abundosa de tot es nostra estima- 
da Catalunya; de grans tresors la omplí y de bellissim 
cel la cobri Déu. Pera cantar-la, donchs, no anèm a em- 
manllevar la arpa al diable. 

La nostra literatura es estada la més pura d 'Europa, 
fins que, adés, literatures velles, que han dormit en tots 
los hostals y begut en totes les tavernes, han vingut en 
mala hora a fer-li mals averanys de sa ignocencia y vir- 
ginitat, mal aconsellant-la, com aquells tres vellots de la 
Biblia mal aconsellavan y volían fer pecar la casta Su- 
sagna. 

Los provençals, de qui tal vegada molts de vosaltres 
sóu descendents, sinó que ho diga'l nom de vostra pa- 
tria, tenen com sabèu prou, una literatura, germana bes- 
sona de la nostra, ab la qual navega de conserva, lluytant 
ab los vents del unitarisme, avassalladors y tirànichs a 
França com a Espanya. Y mirèu com sos timoners han 
procurat guardar-la sana, creyenta, allunyant-la de la 
corrupció y de la incredulitat, parentes de la mort. Lo 
pròlech del últim admirable poema de Mistral, la Ntrto, 
es una professió de fè y d’espiritualisme, y sa alta inspi- 
ració, com en la Mireya y Caltndàu, són una penyora del 
esdevenir de la literatura provençal, mentres la francesa 
veu caure sa musa des de les altures de Les Harmonies 
y Les Orientals al carro de les escombraries de Zola. 

No dexèm rebaxar ni prostituir axí dues literatures 
jóvens y virginals, y ja riques y ufanoses, que tal volta 
pera quelcom de bò les guarda la Providencia, en nos- 
tres temps de decahiment y de nihilisme literari. No’ns 
juguem ni gastèm en trajos de moda aquest dot que'ns 
dexaren nostres avis, puix n'haurèm de dar compte ri- 
gorós a nostres esdevenidors. 

Lo renaxement poètich en Catalunya y Provença es 

providencial, aos deya, no fà gayre, a París, l'autor de 
hftrtie. No posèm, donchs, entrebanchs a la mà de Déu 
que les ha desvetllades a un temps, quan dormlan, fà 
tres-cents anys, una a cada banda del golf de Ly6. 

Perdonàu-me, senyors, la digresió; «nes vostre nom 
provençalench ne té la culpa si he sortit un xich massa 
enfora d'aquexa hermosa plana. 

Jdvens poetes de Sant Martí, vostra hora es arribada! 
Canteu la patria, la fé y l'amor; afinèu vostres veus y 
féu que un dia vostres avis, que deuen jaure en lo ce- 
mentiri de la Sagrera, digan, al sentir vostres cants: «Se 
semblan als que sentíam al acompanyar dona Dolça de 
Provença a emmaridar-se ab lo comte Berenguer de 
Barcelona.» 

LO LLIRI DE GRACIA 

Discurs llegit en lo Certamen organisat per PsAteneo gra- 
ciense » celebrat lo dia r? d'Agost del any i8ç6 en lo 
Teatre Ltrich. 



Miràu los lliris del camp. 
Jksuckist 

A b sos lleons y torres 

miràu l’escut d'Espanya, 
miràu l'escut de nostra Catalunya 
tenyit ab sanch de nostre primer comte, 
mes en lo téu es més hermosa, oh Gracia, 
ta blanca flor de lliri, 
dels jardins de la terra la més bella, 
dels jardins de la terra y de la glòria. 

Miràu-lo en camp d'atzur com gallardeja! 

Les altres flors, corteig de sa hermosura, 
voltant-lo com a un príncep, 
apar que s'agenollen a les plantes 
del qui es son rey magestuós y noble. 

Son tronch gemat s’enfila com un ciri 
séna inclinar la testa, 
de lluminosa néu aureolada. 

No axl la fresca rosa 
que trau lo cap en totes les orgies; 
no axí’l clavell que, noya finestrera, 
mira al carrer, ni’l gessamí que puja 
a escorniflar lo mirador per dintre. 

Totes les flors tenen un ull en terra. 

Com si no'n fós, lo lliri sols se bada 
per la banda del cel, del cel que anyora: 
diríau que es germà de les estrelles. 

Ses fulles són petites: 

tot en lo Piri es flor, tot ell es ànima. 

Bé n'es d'hermós de foral 

Per dintre, donchs, n'es més: es un incendi. 

Sa nívea cara es de puresa símbol; 

son cor, de caritat; gentil corona 

de fils d’or hi texexen los estàmens. 

Es un cràter de gebre 

que a raig a raig flames d'amor respira. 

Es lo càlzer més pur que té la terra 
per oferir al cel la seva aroma. 

Es lo vas més condigne 
de copsar les rosades matineres 
per l’ara perlejar ne del Altíssim. 

Apar un front de verge 

que d'entre les espines 

d’aquest món trist a altre millor s’arbora, 

o un esperit de blanca vestidura 

que axeca vers l'empiri la volada. 

Sabèu quin llavi ha fet son panegírich? 
Jesús, Jesús meteix, en l’Evangeli: 

— Miràu— nos diu — los lliris blamhs rom crexen; 
no treballan ni filan, 
y Salomó, en sa glòria, 
no anava pas ab més cspléndit trajo. 

Mes no’n té prou d’aqueix elogi tendre: 
l’Anyell diví, que entre exes flors pastura, 
prenent les per sa imatge benehida, 

— Jo só lo Lliri de les valls, — exclama. 

Oh Lliri de les valls, ceptre d’evori 
del més ditxós imperi, 
cor en poncella, angèlica penyora 
d’un paradís d'amor y d’ignocencia! 

Oh símil de Jesús y de Maria, 
de genollons en terra jo t’adoro! 

Exa es la flor que sobre’l pit rumbejas, 
vila feliç, d’Espanya la segona; 
mes, <qui te n’ha fet dó, sinó la Verge, 
la Verge immaculada de qui ets filla? 

Del cel a Ella li baxà l'Arcàngel, 

Déu vos salve — dihent— de gracia plena; 
y a tu qui te la dóna 
es del cel y dels àngels la Regina, 
ab un troç de son manto per bandera. 

Ohl Sías-li agrahidal 

Guarda ton Lliri celestial, oh Gracia! 

Per estoig ofereix-li de tes filles 
lo pit, ros cors aletejants per gerro. 

Cultiva aquexa flor; ab exes armes 
segella tos palaus y casalicis; 
enflora tos altars ab exa rúbrica; 

ofereix-li per quadro 
la serena blavor del hemisferi. 

Floreix corn aqueix Lliri y esbadcllnt 
del Tibidabo en l’espayosa falda 
que t'ha donada'l Criador per trono, 
y vfu segles y segles de sa vida, 
entre'l Putxet d’ombrivoles pinedes, 
y’is Agudells altivols 
que’t fan de grandiós amfiteatre, 
entre'l Coll, lo Carmel y Bonanova, 
místiques fonts nb que’l Senyor t'abeura. 



JACINT O VtRDAGUKk 



LLEGENDA DE LA CREU DEL MONTSENY 

Treball llegit en la vetllada que la < Asociticièn de catà li cos » 
dedicà al Excm. e Ilm. senyar Bisbe de Barcelona D. 'Jo- 
seph Morgades y Gili la nit del 15 d'Octubre del 
any iSçç. 

F a una cinquantena d'anys que l’apòstol de Cata- 
lunya, Mossèn Claret, seguia d'una a una ses ciu- 
tats, viles y pobles, sembrant per tot arrèu la sagrada 
Uevor del Evangeli. Anant per un camí una vegada vegé 
que unes males mans havfan aterrada una crèu de terme, 
d’aquelles tan primorosament esculpturades, que sembla 
talment que hi hajan treballat los àngels. Caygué de ge- 
nolls en terra, abraçant y adorant aquelles pedres, que 
havtan sigut quatre-cents anys la guia yl consol dels 
viatgers, havían sentit tantes oracions y exugat tantes 
llàgrimes. «Crèu santa, crèu de Jesucrist, — exclamà. — A 
qui feyas nosa, tu, en aquesta vall de dolors? Es possible 
qtie mans cristianes t’hajan tirada a terra? Es possible 
que t'hajan trocejada’ls hòmens ingrats que has vingut a 
redimir, los filis crudels a qui has donat la vida?» Des 
d'aquell día féu pensament d'axecar una crèu en alguna 
altura, des d'hont la vegessen los caminants bons y hont 
no arribessen les pedres dels dolents. 

Baxant de la plana de Vich vegé l’alt Tagamanent, 

hont son amich Balmes havia pujat a pensar uns quants 
dies tot sol, entre'l cel y la terra. Li vingué la idea de 
plantar la crèu allí dalt, mes li semblà que seria sola- 
ment la crèu del camí de Vich. Arribant al plà de Bar- 
celona, pensà coronar ab la desitjada crèu lo cim del 
Tibidabo; mes, per la que ell somniava plantar, trobà 
que era una peanya poch alta. Missionant pèl Vallès, se 
fixà en Sant Llorenç del Munt; mes vegé que estava do- 
minat pèl Montserrat, com aquesta sagrada montanya, 
que també ullà, estava dominada per la Verge Maria y 
consagrada a Ella. Predicant als pobles del Empordà 
volgué acimar la crèu en lo Puig Neulós o en Santa 
Magdalena, mes ho dexà córrer al recordar que no la 
veurían los de Lleyda y Tarragona. Evangelisant los po- 
bles del Camp de Tarragona, resolgué plantar la en 
l’ Albiol; mes, com la veuran los de Girona y de Vich? 
Portat, com Sant Pau, d’un poble al altre per l’esperit 
de Déu, se trobà un día a la metexa soca del Montseny 
y se digué tot cofoy a si meteix: « Vetaquí un bon pedes- 
tal per la teva crèu.» Dit y fet: s’hi enfilà ab uns quants 
llenyatayres de Viladràu, aterrà un abet, y aquella mon- 
tanya, que es lo cap de totes les montanyes catalanes, 
abaxà humilment lo front y se dexà coronar ab la crèu 
del Salvador. 

Aquella enorme crèu que jo havia vista y adorada fà 
trenta anys, encara que plantada y benehida per on 
sant, se féu vella, y caygué esbocinada per la néu del 
ivern y pèls temporals del istíu. Vos, Excelentissim 
Senyor, fóreu providencialment lo plantador de la nova, 
donant-vos de bon grat la montanya un altre abet, lo 
més alterós que li quedaria. 

Coronada que fóu la soperba montanya, quedà enor- 
gullida de si metexa, com si en una estona hagués cres- 

cut cent braces. Cent braces, dich? Per meytat havia 
crescut pera’ls hòmens, y sobre tot pera Déu. L'espadat 
cingle del Far vegé, avergonyit, en lo Montseny un far 
més lluminós que'l séu. Lo Montserrat, que, ab tot y 
ésser bon troç més baix d'estatura, moralment li ern 
superior, ja no’l senyorejava com abans. Si l’un era’l ca 
inaril esplèndit de la Verge Maria, l'altre era'l pedestal 
magestuós de la crèu de son Fill; si Montserrat hagués 
dit: «Jo só la montanya del Carmel», Montseny li hauria 
respost: «Jo só’l Calvari.» 

Y quin Calvari més hermós! Puig-lagulla, la Arola, 
Sant Miquel dels Barretons, són los guies del séu camí; 
l'aliívol Montsoríu n’es no més que un guarda-rodes; lo 
Plà de la Calma per un costat y’l Coll de les Pregaries 
per l'altre, són los grahons de sa grandiosa escalinata; la 
Riera Major, que atra vessa la Guillerla, duhent lo tribut 
de ses aygues al Ter, y'l riu Tordera, que desemboca en 
la mar, són duts fonts de la metexa montanya. 

En una de ses coves s’extasiava a la edat de vuyt 
anys lo místich vigatà Sant Miquel dels Sants, y en altra 
feya penitencia Sant Segimón, qui per aquelles aspreses 
havia dexat la corona de Duch de Borgonya. 

La primavera’l guarneix y engalana ab totes ses flors 
y extén per ses vessanes tapiços més bells y virolats 
que’ls que’s penjan péls carrers de Barcelona lo dia de 
Corpus. La tardor aboca en sa falda tota mena de fruy- 
tes, des de la castanya de les fredes ubagues al rahlm 
que’s daura ab los raigs del sol. 

Mes quan la montanya es bella de debò y se fà dir 
senyora de totes les demés es al cor del ivern, quan la 
néu la emmantella ab son mantell d’armini immaculat. 
Allavors la nit y'l día deuen jugar a qui la abrigarà ab 
més flnes randes de gebre; a qui penjarà ab sos amples 

braços més canyclons de glaç, que s’entrelligaràn en 
mi teriosos calats de claustre gòtich; deuen jugar a qui 
li posarà més belles arracades y texirà pera son front 
més riques corones. Cada mati deu estrenar noves joyes 
que no arriban al vespre, desfetes per una ventada; y 
cada nit deu fer rajar sobre ella devassalls de pedreria 
que fa tremolar una ullada de sol. Qui la pogués veure 
llavorsl Y que’n dèu ser d'hermosal Dèu semblar una 
crèu de brillants sobre un repèu de marbre blanch, o 
sobre una montanya d'alabastre. Dèu semblar que 1 Her- 
món o’l Liban, sempre acurullats de néu, s’han humiliat 
a demanar al Gólgota lo signe sagrat de nostra redemp- 
ció. Allavors que’ls hòmens no hi fan nosa, com deuen 
baxar los àngels a acompanyar la crèu solitarial Com 
deuen cantar pera aconsolar-Ia aquell hymne del Diven- 
dres Sant, que sembla talment obra seva: 



Crux fidelis inter omnes 
Arbor una ttobilts , 

Silva talem nulla proferí 
Fronde, flore, germine. 



Déu Nostre Senyor fins del mal ne treu bé. iQui li 
havia de dir a aquella crèu, que Mossèn Claret trobà a 
bocins a la vora d'un camf, que’s veuria alçada com Je- 
nisalèm super omnes colles soLre tots los puigs, turons v 
serralades, pera dominar-los a tots com a ceptre del nou 
Salomó, pera senyalar-los a tots y a nostra metexa patria 
ab lo dit del meteix Déu? Los hòmens la havían arrenca- 
da d'un camí de la terra y Nostre Senyor la havia axe- 
cada sobre molts y molts altres y a mitg cami del cel. A 
quants viatgers pot guiar des d'allí dalt! A quantes en- 
contrades pot presidirl A quants pobles pot predicar, 
veyent extesa a sos peus tota la terra catalana, des de 

les montanyes de València a les del Rosselló, y des de 
la Malehida a les tres illes de Mallorca! 

La crèu plantada per vosenyoría es, donchs, la crèu 
de Catalunya, es lo més alt y acimat símbol de la nostra 
fè que hi ha en tota ella; y'l símbol de la nostra fè es lo 
millor floró de la diadema patria, com ho ha dit nostre 
jove poeta Boloix: 



La Creu es la corona de nostres quatre pals. 



No us extranyèu, donchs, Excelentissim Senyor, de 
que la que vos plantareu tinga sos devots entusiastes; de 
que aquell arbre sagrat, que es lo del Paradís, tinga sos 
aucells cantadors; de que aquella bellesa tinga sos ena- 
morats y aquell labarum tinga sos adoradors, entre’ls 
quals tinch la honor de comptar me. No fà pas gayre 
que pujarem en devot romiatge a besar ses plantes y a 
soplujar-nos a la seva ombra benehida. 

La crèu es també un penó vtxilla regís prodeunt, y’l 
que vos arborareu al cim de la torre més alta del castell 
de nostres montanyes es ensemps l’estandart del rey dels 
segles y’l penó de la terra; donchs permetàu que cer- 
quem la dolça escalfor de sos plechs, que’ns apleguem a 
la seva ombra regalada, y allí escoltèm les amoroses 
lliçons de la Esposa del Crucificat. 

Ella ab sos peus nos ensenya l’abím del infern, hont 
podèm caure, y ab son cap nos mostra la patria eterna 
del cel que lluminosa y csplèndida’ns espera. Mes, ab 
son cap alt apar que'ns diga: «Estimeu a Déu», y ab los 
braços extesos: «Estimeu als hòmens»; apar que aquells 
braços, vistos y contemplats a travers de les llàgrimes, 
se confongan ab los de Jesucrist, dihent-nos a tots des 
de’l Calvari aquella paraula del Evangeli tan sabuda 

com mal compresa y pitjor seguida: tAmèu-vos uns als 
altres com jo us he estimat a tots.» 

Sí, Excelentissim Senyor: quan nosaltres entonèm la: 



Crèu sagrada,— crèu amada, 
vine, vine a nostre cor, 



que es lo cant de la nostra senyera, si vos nos dihèv, 
com lo vostre antepassat, lo bisbe de Barcelona de la 
«Cançó dels Segadors», avuy tant de moda: 



Aquell que'ls va benehir 
ab la mà dreta y l'esquerra, 



y'ns preguntèu: 



Hont es vostre capità? 
Ahont es vostra bandera? 



nos girarem al nevat Montseny, allí us mostrarem la 
Crèu de Jesucrist, abrigada ab lo vel negre de les boy- 
res, y us respondrèm: 



Allí es nostre capits, 
alll es nostra bandera. 

dels Jochs Florals de Lleyda celebrats lo íj de Maig 
de içot 



D es de que en los Jochs Florals de Barcelona cone- 
gui, fa molts anys, l'inspirat poeta y estimat 
.iraich en Lluís Roca, tenia desitg de conèxer aquexa 
hermosa ciutat, corresponent a la seva afectuosa invita- 
ció. Aqueix falaguer somni de noy no he pogut vèurel 
complert fins a ma vellesa; més, ayl lo poeta que m’hi 
esperava pera ensenyar-me les seves innombrables belle- 
ses ja no hi es: sols ne trobo les fredes despulles que 
jauen sóta la llosa del sepulcre. 

Mes, no: la seva arpa no es pas enterrada ab ell, puix 
la sento encara sonar y la veig en les mans d’aquexos 
poetes novells. 



En lo niu d'antany 
hi ha moxonets enguany. 

A ells los toca, donebs, cantar, y a mi’m tocaria so- 
lament escoltar, si vostra benevolencia no m’hagués 
posat immerescudament en aquest sitial, des d’hont es 
costúm dir quatre paraules. 

Mes tot just arribat a aquesta fèrtil ribera del Segre, 
què’n podré dir? Què podré dir de Lleyda si la veig per 

12 



Digitized by Google 




178 DISCURSOS 

primera vegada? Y com gosaré parlar de vostra marave- 
llosa Catedral antiga, si encara no m’he pogut donar lo 
plaher de visitar-la? 

Passem, si us plàu, a espigolar al camp de vostra his- 
toria, que es més avinent pera mi, y d’entre ses daurades 
pàgines rellegim-ne no s(a més que una, la del regnat 
de Jaume I. 

Què us ne diré? Si com a home nasqué en la allavors 
catalana ciutat de Montpeller, com a rey sembla gayre 
bé haver nascut en la vostra, puix aquí per primera ve- 
gada, en 1214, fóu jurat per sos vassalls; aquí, allavors 
meteix, les Corts Generals y vostre bisbe Berenguer 
d’Erill, qui era un de sos concellers, l’encomanaren al 
maestre dels Templaris, Guillèm de Monredón, glòria de 
ma terra vigatana. Aquest se l’emportà al vehí castell de 
Montsó, d’hont lo lleó, trobant la gabia estreta, no trigà 
a sortir pera empunyar, a la tendra edat de nou anys.ab 
sa metexa mà’l timó del Estat qui havia de pujar lo re- 
yalme d’Aragó al punt més alt de sa historia. 

Ell estimava a Lleyda com a la segona ciutat y cort 
de Catalunya. A més del prelat, sos prohoms eran del 
séu concell. 

En ella fundà uns estudis que fóren lo llevat o, en 
altres térmens, lo planter de la Universitat fundada per 
son nét Jaume II, d’hont sortiren dexebles com Felip de 
Malla, qui a 18 anys era ja catedràtich en la Universitat 
de París, Alfons de Borja, qui pujà al soli pontifici, y 
Joseph de Calasans y Vicens Ferrer, que pujaren més 
amunt encara, al soli de la més alta santedat. 

Aquí, alguns anys després, se determinà y resolgut , 
davant lo Llegat del Papa y’is nobles d’Aragó, la arris- 
cada empresa de la conquesta de Mallorca. Quan ell, 
passant de les paraules a les obres, arborà la bandera de 

la gran creuada, s’hi allistà a més córrer vostre saíi y 
valerós bisbe ab la flor de vostres avis, y alguna valentia 
devian fer en la Illa Daurada quan lo Conqueridor, al 
compartir les cases de Palma entre'ls séus valents sol- 
dats, ne donà 226 als hòmens de Lleyda. 

Mes los hòmens de Lleyda no hi reposaren pas gayre: 
bon capità tenían pera aturar-se a dormir a mitg camí 
de la jornada. No havent cullit prous llorers en la con- 
questa de Mallorca, anaren a cullir-ne en la presa de 
Menorca; y volent-ne encara un feix, volaren, en seguici 
del séu bisbe, a guanyar-lo en la presa d’Ibiça. En lo setge 
d’aquesta ciutat vostres avis, que tenlan tant bon cap 
com bons braços, idearen y féren un enginy de guerra, 
que ab les grosses pedres que hi tirava arribà a rompre lo 
mur. Al véurel obert, s’hi rebateren los més valents del 
exèrcit, mes davant de tots hi entraren los lleydatans, y 
un d’ells, anomenat lo Xich, fóu qui plantà primer lo 
penó de les barres en lo marlet més alt de la muralla. 

No havent-hi més illes a conquerir pera Déu y pera l 
regne en la mar, que des de llavors se digué catalana, 
lo gran rey posà’ls ulls en la seva terra, y ab braços de 
gegant volgué examplar-la per la banda de ponent, a 
despesses dels sarrahins. 

Lo valor de vostres passats anava crexent a cada 
nova lluyta que emprenían com a soldats, y no pas sol- 
dats de reraçaga, sinó davanters d’aquell rey que guanyà 
trenta batalles campals y escombrà de moros la meytat 
d'Espanya, com la tramontana escombra de núvols lo 
firmament. 

En 1237 l’acompanyaren al setge de Burriana, y un 
any després al de València. Fins ara lluytaren com a 
hòmens valents y enginyosos, mes aquí lluytan com a 
hèroes llegendaris, fins a esportellar lo mur de la ciutat 

catfva dels sarrahins; fet que resta consagrat ab la cèle- 
bre dita popular, Lleyda l'ha foradat, axò es, Lleyda hi 
ha obert portell. 

En totes les grans jornades del Conqueridor vostres 
avis anavan davant, mes la ciutat que’ls era mare no’s que- 
dava enrera y cuytava a enviar-los apotecaris, especiers 
y marxants, com ell meteix ho recorda en sa Crònica. 

Don Jaume era agrahit. Los moros, fugint d‘ell a ro- 
dolons y a empentes cap a Andalusia, creurlan que era 
un home de ferre, mes los cristians sabían prou que era 
un home de cor, y com a tal, volent pagar a Lleyda 
tants sacrificis de sanch y de vides, li demanà mil don- 
zelles y mil jóvens dels qui hi restaran, pera repoblar 
València ab una niçaga tan valerosa: y aquexa, segons 
alguns, fóu la soca de la noblesa valenciana. 

Catalunya, des de llavors, pogué dormir més segura, 
puix los valents de la vora del Segre que la defensavan 
per la banda dels Pyrinèus, allargaren son mur de defen- 
sa fins a la mar. 

València també fóu agrahida: recordant la sanch que 
corre per ses venes y veyent en sos fills y filles algún 
rastre de vostres fesomies, alguna vegada, al endreçar-se 
a Lleyda, la ha saludada ab lo dolcissim nom de mare. 

Lo Conqueridor, després de rentar y fer cristiana ab 
les aygues del baptisme la moresca ciutat del Turia, des- 
prés de consagrar a la Verge Maria la major part de ses 
mesquites, arrenca de son escut la mitja lluna minvant 
y li dóna, trayent-sel de son braç, son propri escut de les 
quatre barres, y, desitjant florejar-les ab alguna cosa 
més, ho demana a Lleyda, qui amorosa li dóna un es- 
queix de son Lliri. 

Mes, ara pregunto: d'hont li vé a Lleyda aquexa tan 
hermosa com poètica divisa? 



's 

La tradició diu que l’escut de vostres avis n’estava 
sense, y ells, a semblança del comte Jofre lo Pelós, ne 
demanaren una a son rey. Aqueix, escayent-se en mitg 
d’un prat, donà una ullada al voltant séu, y veyent hi 
un Lliri, com en aqueix moment se’n veuen tants per 
aquexes riberes, lo cullí y n’enflorà l'escut de vostra 
patria. 

Qui era aqueix príncep? Ningú ho sab, mes son pre- 
sent era digne d'una mà reyal. Si fós lo rey del cel y 
terra en persona, de què podia fer-vos dó més valiós 
y d’agrahir que d’aquexa flor, símbol purissim de la be- 
llesa de sa mare? 

Lleyda es la gafa d’or que uneix lo principat de Ca- 
talunya al reyalme d’Aragó, aquexes dues primitives 
meytats del mantell de Don Jaume. Donchs, aquexes 
dues províncies són relligioscs y marianes, jqui diu que 
aqueix Lliri no us fós portat per la mà de Sant Jaume, vo- 
lent-lo trasplantar de les vores del Ebre a les del Segre? 

La Iberia era allavors idòlatra, y, al ser-hi trasplantat 
lo Lliri blau de Nasaret, se trobà rodejat de les punxes 
del paganisme, y fóu, com diu lo cantor de Salomó lliri 
entre espines. Trobàu extrany que una d 'aquexes espi- 
nes se clavés en lo plu del roméu apòstol, com recorda 
la tradició? Jo m’extranyo de que no se li clavés al mitg 
del cor. 

Si aqueix Lliri celestial flori en aquexa hermosa terra, 
quiscún de vosaltres ho sab millor que jo, y tots aquexos 
plans y montanyes servirían de testimoni. Lo castell de 
Gardeny guarda encara la imatge que ja’ls templaris hi 
veneravan en temps de la reconquesta per Ramón Be- 
renguer. Si aquesta fóu la Patrona dels guerrers, los pa- 
gesos tenían també la seva, anomenada Nostra Senyora 
dels Llauradors 

Aqui vindran com l’anell al dit quatre paraules sobre 
una costum del plà d’Urgell, que per bonica y piadosa 
merexería ser coneguda de tot lo món. 

Quan, després de dinar, los cullidors d’olives tornan 
a la feyna, mentres los vaylets se'n pujan a la olivera 
pera alleugerir-la de sa valiosa càrrega, mentres pera 
copsar-la’ls cullidors extenen les borrasses sóta del arbre, 
entonan la primera posada dels Vuyt Dolors de Maria: 

Lo primer fóugran dolor. 

Cantada la primera estrofa, lo cullidor més vell co- 
mença un pare nostre al sant de la seva devoció, a que 
responen devotament tots los de la colla. 

No trigan les cullidores a fer sentir al oliverar lo se- 
gón Dolor, que es coronat’ també ab un pare-nostre resat 
per l'home segón de la colla. 

Després entonan lo tercer Dolor, y l'home que es ter- 
cer en edat, baldament sia un noyet de pochs anys, y en 
defecte séu la dona més vella, resa’l pare-nostre. 

Axí’s can tan y refilan per les veus més fresques y ar- 
gentines del plà d’Urgell los vuyt Dolors de la Verge, y 
les olives cauen del arbre al sò de les alabances divines, 
creuant-se aquexes en llur pujada cap al cel ab les bene- 
diccions que’n devallan. 

Y, nuhant ara aquest fil ab lo del discurs, si aquexos 
verts y ufanosos regadius tingueren Nostra Senyora de 
la Horta, quantes y quantes ne tenia la ciutat? Jo sols 
vos recordaré, de passada, Santa Maria de Jesús, fun- 
dada, segons la tradició, pèl meteix Sant Francesch; 
Nostra Senyora del Blau, pèl nom escaygut y per la bo- 
nica llegenda que la corona; Nostra Senyora del Mira- 
cle, esglesia que havia sigut sinagoga y era’l refugi dels 
juheus convertits. La ciència cercava la ombra de son 

mantell en los dos col·legis que ab lo nom de la Verge 
tenia vostra famosa Universitat, y fins los malalts troba- 
ran socors y salut en l’hospital de Santa Maria. Gayrebé 
tots los misteris de Maria Santíssima tenían y tenen en- 
cara llur temple o llur altar entre vosaltres, coronant-los 
a tots alta y escaygudament la prodigiosa Sèu antiga ab 
lo misteri de sa gloriosa Assumpció. Davant del séu 
altar de marbre, Lleyda feya cremar de nit y día’l ciri 
anomenat candela de la salut, símbol del séu amor per 
Ella, que no s'ha apagat encara. 

Podia Lleyda oferir quelcom més a la Mare de Déu? 
Sí, per cert, y fóu en nostres dies, que fundà ab un nou 
y bellissim temple en honor séu la Acadèmia Mariana. 
Per què la fundà? Pera enviar a tot Catalunya y a tota 
Espanya lo regalat perfúm d’aqueix Lliri immaculat que 
hi floreix encara. Des de llavors Ella es la turiferaria y 
ensemps la cantora, y no sé si diga la mestra de capella 
de la Verge, puix ella es la que prega y obliga a cantar- 
ia als trobadors del regne, convidant-los a guanyar ex- 
quisides flors d’argent y joyes d’or en lo torneig anyal 
en honor de Maria. 

Noble ciutat de Lleyda, cap ciutat de Catalunya, lle- 
vat de Barcelona, ha sabut portar millor que tu l’escut 
de les Quatre Barres. Bé fas d’enjoyar-les ab aqueix 
Lliri, que sembla un papelió del cel posat sobre una flor 
de ia terra; bé fas d’ésser devota de Maria. 

Posada entre dos reyalmes que la tenen per mare, 
entre Aragó, que viu abraçat ab son Pilar miraculós, y 
Catalunya, que se sent créxer a la ombra sagrada del 
Montserrat, tu devias ser la ciutat de Maria per exce- 
lencia. 

Canta, donchs, a Maria; parla de Maria a aquexa in- 
grata nació que fóu en altre temps son patrimoni. Re- 



Digitized by Google 




184 



DISCURSOS 



corda als de part d’allà del Ebre que als peus de la Verge 
de Covadonga començà la reconquesta d’Espanya; re- 
corda als de part d’ací que aprop de Montgrony y de 
Santa Maria de Ripoll principià la reconquesta de Cata- 
lunya. Recorda a uns y altres que la carabela ab que 
Colóm volà a trobar lo Nou Món de que adés hem per- 
dut la derrera engruna, se deya Santa Maria. Digas als 
qui treballan per la regeneració de la patria, que pera 
refer una cosa no hi ha com aquell que la ha feta, y al 
Déu que feya la Espanya y que la axecà un día a tanta 
glòria, la Verge Maria’l té en sos braços. 

Poetes, perfumeu ab la dolça olor d'aqueix Lliri vos- 
tres arpes, y vostres càntichs seràn immortals com ell, 
puix es la única flor que no’s mustiga. 

Oh lliri que blanquejas sobre l’escut de Lleyda, com 
la estrella del matí de la seva historia, pòsat també so- 
bre l’escut de Catalunya tota, perfuma-la ab ton halè 
celestial, y ab un raig del séu bell y gloriós passat embe 
lleix lo séu esdevenidor. 

DÏL 

CERTAMEN LITERARI DE BERGA 
celebrat Ic 24 de Juny de içoi 



H krmosa diada la d'avuy, y més hermosa festa, 
com ja ho diuen nostres cançons de la antigor: 

Diada dc Sant Joan, 
dia dc gran alegria: 
fan festa los cristians 
y'is moros de Moreria. 

Posada entre la primavera y l’istíu, entre les flors 
y’is aucells, pera aplegar-ne tots los perfums y tots los 
càntichs, y ab los dels aucells los dels segadors y les es- 
pigoleres, los del mariner que rema y’is del dallayre que 
dalla, los de les maduxaires y les gerderes, los del sacer- 
dot en lo temple y’is dels infants fent la rodona al vol- 
’.sntdel foch. 

Avuy cada ciutat y cada poble, cada pagesia o humil 
maset, axeca’l séu, més gros o més petit, pera honrar al 
precursor del Messies. 

La ciutat de Berga enguany també ha volgut axecar- 
!i son fogaró, y de tots los endrets de Catalunya li han 
vingut verder, encenalls y fexina olorosa. Cada prosista 

li ha enviat una braçada de brosta, cada poeta sa estella 
més o menys teyosa, que farà llum tal vegada molts 
anys. 

Vostre fogaró, oh bergadans, es aqueix certamen 
santjoanench, en que vostra benevolença y la de mos 
companys de jurat ha volgut honrar mos cabells blanchs 
ab aquest sitial, en que estaria millor qualsevol d’ells. 

Jo, pobre de mi, no'm sé trobar cap mèrit a vostres 
ulls, sinó, y aqueix es ben petit, lo d’haver sigut un dels 
primers en parlar de vostre Pí de les Tres branques. 

Fà uns setze anys vinguí expressament a vèurel, y, 
resant y fantasiant a la seva ombra regalada, escrigui 
aquexos dos versos afortunats: 

Prcguini que sia aqueix Pí 
l'arbre sagrat dc la patria. 

Alguna ànima bona'm devia ajudar en exa humil pre- 
garia, puix Déu la escoltà, y, en efecte, lo Pí de Camp- 
llonch es l'arbre de Guernica de Catalunya; puix, com 
tots sabèu, derrerament, en la Assamblea de Tarrassa, 
sos generosos amos n’han feta voluntària oferta a la «Unió 
Catalanista», que no trigarà a pendren possesió. 

Alegrèu-vos-ne tots: nostra patria té un simbol gloriós 
y digne d’ella. Alegrèu-vos-ne, catalans de França y d'Es- 
panya; gaudiu-vos-ne fills d’Ausias March y de Ramón 
Llull; però, gaudiu-vos-ne especialment vosaltres, fills de 
la noble ciutat de Berga, qui’n sóu venturosos guardians. 

Acostèm-nos-hi, si us plàu; contemplèm-lo y estudièm- 
lo més d’aprop. Lo Pí de les Tres branques es un arbre 
que parla. «Un arbre que parla»?, apar que'm dihèu tots 
extranyats. «Sí, y que parla clar y català com nosaltres, 
encara que ab la vèu isarda de la boscuria, que devega- 
des se sembla a la vèu de les onades de la mar. Escol- 

tèm-lo. Té una paraula per al cel y una altra pera la 
terra; una paraula pera Déu y una altra pera’ls hòmens, 
com aquells dos manaments en los que s’enclòu tota 
la lley; y encara’n té una altra pera la terra estimada 
de nostre cor. Donchs, no sentiu vosaltres també aque- 
xes paraules escoltívoles? No les endevinàu? Diu Patria. 
Fides, Amor, justament los tres mots de la divisa dels 
Jochs Florals de Barcelona, que han près per seva los 
Jochs Florals de tot arrèu. 

Patria. Mirèu lo tronch del Pí com bróta de la te- 
rra d’una glopada; mirèu com s’alça fet una columna de 
granit. Axis Catalunya s'axecà un día, de sopte, vora la 
mar, y, sobreixint del cercle de montanyes altívoles, a 
la primera pitrada tragué’l cap per sobre les terres ve 
hines. 

Lo mestre Aguiló, qui al cel sia, no arribà a veure 
aqueix arbre, mes n’endevinà quelcom y’l somnià gran- 
diosament confós ab la idea de la patria: 

En lo cor dc nostra terra 
quin arbre s'hi fóu tan alt! 

D’arbres com aquest a Europa 
tantost pels dits són comptats. 

Ses arrels, que al fons s'endlnsan 
s’cscampan mds que’l brancàm: 
sa ampla soca rabassuda 
pel menys, lo menys te mil anys. 

Del bell mltg del tronch s'axecan 
drets y ardits grossos cimals. 



Aquexos són tres, dignes tanys de la enorme soca, y 
cada un se decanta a ombrejar son troç de la terra. 

Un d’ells, cap-alçant sobre’l Pyrinèu, va a fer ombra 
al Rosselló, aqueix bocí del cor de Catalunya arrencat 
per la destral de la política centralista; lo segón se’n va a 
arredossar lo reyalme de la moresca València; y'l tercer 

no tenint prou terres en lo continent, se ponta sobre’l 
mar, y en son sí va a soplujar les illes de Mallorca. 

Sa capsada, que piramideja entre terra y cel, es una 
inontanya de verdor, hont viu, sojorna, niua, canta y re- 
moreja tot un poble d'aucells. 

Mes no tot han sigut sempre canturies vora séu. En 
Manso, nostre hèroe llegendari del any vuyt, qui no ha- 
via nascut gayre lluny d'aquexes garrotxes, nos podria 
dir si la àliga napoleònica dexà gayres plomes en l’entre- 
llaçat de sa brosta. Y Déu sab quants aligots, quantes 
ventades y quins terribles torbs s'hi han de rompre en- 
cara les ales! 

Ara, si de branca en branca'ns dexàm caure en ses 
arrels, aquexes són incomparablement més amples. Ja ho 
deya’l poeta: 



Ses arrels, que al ions s'endinsan, 
s’examplan m« : s quc'l brancàm. 



Mirèu-les com furgan cap avall, pera fer-se dignes 
fonaments de la torra titànica que axecan. Tot enfonsant- 
se en les entranyes de la terra, s'extenen per sóta sa es- 
corsa, dexant-se veure ací y allà sobre la gleba, imitant 
en axò la fexuga nau, que tira la àncora al fons del mar 
y ensemps s'arrapa a la terra ab dobles y revingudes 
amarres. Axí les arrels de Catalunya’s veuen aparèxer 
passades ses fronteres, més enllà de la cordillera pyre- 
nenca, hont des de Lourdes a Montpeller se sent lo ressò 
de nostra llenga, corn se sent per la bandada de sol po- 
nent més enllà de les palmeres d’Eix, y devegades ben 
endins del reyalme d’Aragó. Y si volèu seguir lo fil de 
ses arrels per sóta la ayga, vos portaràn a Cerdenya, a 
Sicilià y fins a les un día catalanes platges de Neopatria 
y d’Atenes. 

Totes les grans cases tenen llur arbre de familia di- 
buxat en algún pergamí o a lo més pintat en un quadro: 
donchs aqueix es l'arbre de la gran familia catalana, son 
pergamí mitg desplegat en lo plà de Campllonch, lo 
inarch de son quadro són les dues serralades que’l rode- 
jan y està penjat en una soleyosa vessant del Pyrinèu. No 
es un arbre dibuxat com s’acostuma, sinó un arbre macís; 
no es un arbre fet cisell d'un esculptor, sinó viu, plè de 
força y de joventut perenne, d’aquells que no’s dexan pen- 
dre una fulla per la mà de la tardor, ni un cabell del cap 
pèl fret del ivern; es un arbre alletat ab la sahó més pura 
de nostres camps, ab la Saba més vigorosa de nostres 
montanyes y ab los rius de sanch del cor de nostra es- 
timada terra. 

jQuina altra nació, quina altra niçaga té un gegant 
axí de mil anys d’edat y de doscents palms d'alçada, que 
compte ab sos dits colossals ses antigues crexenses, y’is 
grans passos de la seva historia a les generacions que 
passan: Ja que nosaltres lo tenim, agrahím-lo al cel v ve- 
nerem-lo; lo Pi de Campllonch es veritablement l’arbre 
de la patria. 

Amor. Es també l’arbre del amor. La ferida del odi, 
per què no ho hem de dir?, es la més crudel que té nostra 
estimada Catalunya, es la més fonda de les moltes que té 
la dissortada Espanya; totes dues n’estàn greument ma- 
laltes y ne poden morir y tot, si no’11 gorexen aviat. Mes 
la llaga verinosa del odi no’s cura sinó ab les fulles del 
arbre del amor. 

Amlu vos uns als altres, nos deya y’ns diu encara Te- 
sucrist, y, després de dos mil anys de fer sentir y d’escam- 
par als quatre vents la dolça y amorosa lliçó, la caritat 
segueix essent la més rara y desconeguda de totes les 
virtuts. 

Donchs la pinassa de Campllonch nos la predica. Nos 
recorda que som criats, com ella, a imatge de la Santí- 
ssima Trinitat, de qui també portam un símbol de tres 
raigs de llum dintre nosaltres metexos ab l’enteniment, la 
memòria y la voluntat; y que, com ne tenim la semblan- 
ça n’haurtam de tenir la amor que’s tenen una ab la altrç 
les tres divines persones, simbolisades aquí per les tres 
branques. 

Mirèu-les: elles també s'estiman; surten del meteix 
tronch, com tres clavells de trenta del meteix brot de cla- 
vellina; després, sempre iguals y hermosos, se llençan 
cap amunt, y allà dalt, aprop dels núvols, s’abraçan amo- 
rosament com tres germanes bessones barrejant ses abun- 
doses cabelleres de verdor, y de ses corones de fullatge 
ne fan una sola d’immensa, lluminosa y verda com un clap 
de primavera en lo cel blau. 

Estimèu-vos uns als altres, apar que’ns tornen a dir; 
estigàu sempre ben units com nosaltres y serèu forts y in- 
vencibles. 

Fides. Axi com un arbre que té tres branques no es més 
que un arbre perquè té sinó una soca, axi les tres Divines 
Persones són un sol Déu perquè totes tres tenen una sola 
Naturalesa Divina. Aqueix símil, que ara saben fins los 
noys de sis anys, lo veyèm escrit per la primera vegada 
en la doctrina cristiana del doctor Orriols, prevere, 
estampada l’any 1734 a Cervera. Radicant aquesta ciu- 
tat en la diòcesi de Solsona, com lo Fí, es de creure que 
aqueix ne fós l'inspirador, més que més quan ja era co- 
negut y venerat de son bisbe, qui l'indulgencià dotze 
anys després, en 1740. Lo catecisme d’aquesta diòcesi era 
allavors lo de Vich, d’ell passà al barceloní, al deTarra- 
gona, y a gayrebé tots los de Catalunya. Nostres relligio- 
sos catalans lo portaren a les missions d’Ainèrica y 

d’Orient, servint-sen maravellosament pera donar alguna 
idea del inexplicable misteri de la Santíssima Trinitat. A 
Filipines lo símil del arbre se llegeix fins en lo catecis- 
me de diferentes missions. 

Ara veyèu si he fet mal en dir de bon principi que 
aqueix PI es un arbre que parla, y si la seva vèu de pre- 
dicador se sent de poch ni gayre lluny. 

Lo que no'ns dirà són les infinides oracions que ha 
sentides ressonar per sa atapahida volta, venerable y at 
moniosa com la d’un temple, y plena a vessar de rcsino- 
ses olors que recordan lo perfum del encens. Lo que 
no’ns contarà es lo que li diuen los pastors, llevant-se la 
barretina quan l’oviran de lluny y arracerant-se devall 
ab ses bel adores ramades. 

Qui sab si al fer-hi sentir algún pobre psalmayre o 
algún fervent sacerdot lo Sant Trissagi, aquest ha pujat a 
confondres ab lo que'ls àngels deuen cantar amagats com 
los aucells dintre de sa immensa copa, que de lluny té 
quelcom del misteriós triangle trinitari? Oh! Qui sab si 
en los forts tramontanals de la tardor, qui sab si en les 
nits blaves del istíu, o en les vesprades negres y tempes 
Tuoses del ivern, algún ermità de Corbera o de Queralt 
ha vist la gran pinassa coronada de triple resplendor, y 
ha sentit ressonar per aquella vall pregona, de roca en 
roca y de montanya en montanya, aquell Solemne cant 
que en la visió d'Isaíes repetlan los serafins alternant en 
jubilació eterna, Sant, Sant, Sant, Senyor Déu dels exèi 
ci ts, plens estàn los cels y !a terra de vostra glortar 

La conexença y adoració d’un Déu en tres persones 
es lo fonament y la essencia de la relligió cristiana, aqueix 
es lo misteri d'hont surten tots los altres misteris, y veut- 
en-aquí una imatge encara que imperfecta y humil, puix 
- davant de Déu fins les montanyes són grans d’arena. Com 

un brollador colossal, que al sortir de la terra se parteix 
en tres raigs enormes, de la inetexa soca rebrotan tres 
branques iguals en grandor, en gallardia y en bellesa. 
Mes, ay! lo símil no es tan perfet com alguna hora. 

Un día a un llenyater qui cercava teya li vingué’l 
mal pensament de treure-la d'aqueix Pí. S’hi acostà, y er. 
mala hora hi enfonsà la destral, que n'arrencà un feix de 
rehinosa y daurada com no n'havía vista may. 

D'aquella crudel ferida no se n’ha curat ni se'n cu- 
rarà més: des de aquella hora la branca que li vé de 
munt se'n ressentí y s'inclinà un xich, com si la llagu li 
fés mal. Axí, si es licit embrancar un símil ab un altre, y 
comparar coses tan altes ab les d'ací baix, axí pera repa- 
rar l'esboranch que obrí en la naturalesa humana lo pecat 
de nostre primer pare, la segona persona de la Santíssima 
Trinitat s’inclina misericordiosament y amorosa cap a 
la terra. 

Oh nobles bergadans, apar que Déu haja encomanat 
aqueix Arbre a vostra cuslodia, com a simulacre del més 
alt y inesbrinable de sos misteris, y que la patria us l'en- 
comane també com a símbol de sa renaxenta llenga, y 
més y millor encara com a símbol de sa gloriosa nacio- 
nalitat, que si era una sola soca en temps de Jofre lo Pi 
lós fóu un arbre de tres branques en temps del gran rey 
en Jaume I. 

Ara que la festa del arbre ’s fà de moda en moltes ciu- 
tats y viles, tant-de-bò que un día pròxim los catalans de 
ponent, los de llevant y’is de mitg-dia pogàm celebrar al» 
vosaltres joyosament y solemne la gran festa del arbre 
de Catalunya. 

Mentrestant vetllèu-lo, fèu-li companyia al Mitusa 
lèm d aquexes boscuries, que’s recorda de vostres besa „ 

vis com vosaltres d’ahir, y compta les centúries per dies. 

Fins avuy era gayre bé desconegut y estava com desat 
en un replech d’aquexes montanyes, mes arribada es la 
hora de trèurel a faró. Ensenyèu-lo a qui vinga de per 
avall ab lo cor rosegat pèl dupte, donèu-li refrigeri a la 
seva ombra y fèu-li respirar la seva essencia goridora del 
còs y del esperit. Ensenyèu-lo al qui vinga de part d’allà 
del Ebre y dels Pyrinèus, y esbrinèu-li'l bell simbolisme 
que enclou. Mostrèu-lo a propris y a extranys, y dihèu- 
los a tots, ben alt, que a Catalunya l'arbre de la Patria 
es venturosament l’arbre de la Fè, y que l’arbre de la Fè 
es l’ Arbre de la Patria. 



13 



Digitized by Google 




DISCURSOS 



194 



L’EMPORDA 

Discurs presidencial llegit en Ic certamen de la Bisbal cele- 
brat lo dia 15 d' Agost del any içoi. 

F ill de les terres alteroses de part d’allà del Mont- 
seny, d’hont baxan les aygues del Ter a exa plana 
empordanesa, la he tornada a veure, gràcies a Déu y a 
vostra afectuosa invitació. Com la anyorava després de 
disset o divuyt anys que no la havia vista sinó des de’l 
tren, a vol d'aucel), anant y venint del Rosselló! Y ara 
que la veig de nou y tinch lo plaher de trobar-me entre 
vosaltres, com anyoro y trobo a faltar en la colla dels 
amichs la noble y simpàtica figura d'en Joan Sitjar, qui 
acaba de baxar a la sepultura! A no haver-ho disposat 
Déu axí, a ell devlau fer asseure en aquesta cadira, y, 
encara que sols hagués recitat la Llegenda de Sant Elcy, 
que sempre tenia al cap de la llenga, o millor encara sa 
poesia La festa major, descripció de la que celebra avuy 
l,a Bisbal, ja tenia guanyada la primera palma del certa- 
men. Me sembla que’l veig, encara no fà un any, ab son 
barret de gayrell mitg cobrint sos cabells blanchs, som- 
rihent sempre com un noy que no ha passat cap pena. Me 
sembla sentir aquella conversa senzilla y poètica, versa- 
da ab aquella vèu que sonava a la orella, segons imat- 

ge d’en Delpont, com una remor d’aygues de montanya 
quan resquitllan entre-mitg de penyes y cingleres. Quan 
lo gran poeta Mistral vingué a Catalunya, al entrar-hi 
per aquexa hermosa porta del Empordà, tan semblanta 
a la Provença, trobà’ls dos germans Sitjar de la vall 
d’Aro y se’ls ne dugué a Barcelona en sa comitiva. Feyan 
part d’aquell lluhit estat major lo poeta provençal Rou- 
mieux, en Rosselló del Vallès, en Victor Balaguer y en 
Damàs Calvet, l’ilustre empordanès autor de la epopeya 
Mallorca Cristiana. Avuy, excepció feta del cantor de 
Mircio, tots són morts. Y puix acabaren lo viatge per la 
terra, que Déu los tinga al cel. 

Mes la vena poètica no s’ha pas estroncada en aquest 
pahís, hont fins lo cor s’hi exampla ab la terra y ab l’es- 
pay. Altres poetes hi ha hagut y hi ha encara, grat sia a 
Déu, en aquesta terra, des de que l’Estorch y Siqués 
donà’l primer colp de tambor! riberes amunt del Fluvià, 
contribuint a sa manera, ab lo Gayter del Llobregat, al 
desvetllament de les lletres catalanes; mes, permetàu que 
us ho diga, la plana empordanesa no ha sigut pas can- 
tada com se merexería. 

Un dels poetes companys que ara m’escoltan ha escrit 
una bella poesia sobre la batuda del blat, aquexa feyna 
que encara fà moure les forques y voleyar les batolles en 
gayre bé totes les eres catalanes. Si jo l’hagués vist al com- 
pondre les primeres estrofes, li hauria dit: «Ara que hi 
estàu posat, fèu una poesia que s’ho valga; una batuda 
més ampla y més gran; fèu una batuda èpica, una bato- 
llada de titans. Volèu pèra axò una era més espayosa? 
Veusaqui l’Empordà petit, que s’obre a vostres ulls. La 
trobàu encara esquifida? Afegíu-hi l’Empordà gran, des 
de'ls murs de la immortal Girona a les Escales d’Anní- 
bal, des de’ls Trofèus de Pompeius fins a les Medes, 

nquexes illes que prengueren escaygudament lo nom a 
les mites del Coliseu romà. 

Los cavalls que hi podrlau fer córrer són les revingu- 
des de! Ter que hi fan rodolar los roigs palets de la Gui- 
Ilerla y les crexences del Fluvià que hi baxan les eslla- 
biçades de Castellfollit: són les allaus que ivern enllà 
cauen escabellades del Pyrinèu en lo més alt y terraprím 
de la Garrotxa, y les onades de la mar que pujan escu- 
moses a sa maresma, fuetejades pèl vent de llevant. Mes 
lo cavall alat o la euga, si volèu, propria del Empordà, no 
es pas lo vent de llevant plujós, que rebat y estella'ls 
bastiments sobre la costa, sinó la seca y rufalosa tramon- 
tana. Nascuda més enllà de la Crau pedregosa, en lo bell 
fons del golf de Lyó, arrocega ab ses crins la néu dels 
Alps y porta en los badtus de son nas lo terrible ruflet 
del huracà. Al desembocar feréstega, per la tardor en lo 
coll de Panissars, un altre poeta empordanès ha cregut 
sentir-hi la dringadera de les armes, la cridòria salvatge 
dels combatents, lo sotraqueig dels carros de guerra, l’es- 
timbament de les roques y’is ays dels ferits y moribonts 
de la horrible desfeta de Felip /’ Atrci'it. Quan ab tota sa 
furia, com una eugaçada del Rosselló, se llença a fer la 
roda del bofarut per exa encontrada, los seus esglaya- 
dors renills fan fugir de pór los ramats d’ovelles; al sò de 
sa cornamusa fà ballar les garberes, los pallers y les bar- 
raques de pastors; lo séu buf aterra’ls caminants, do- 
blega’ls arbres rabassuts com si fossen jonchs, capbussa 
y fà fer lo rellotge a les fexuges carretes, y, com lo si- 
moún de la Àfrica, axecant la sorra a espesses nuvolades, 
fà caminar y transporta ençà y enllà, com a boyes, les 
montanyes de Bagur. Lo cavall desbocat que ab les crins 
erissades y a voltes ab ales y tot que figura sovint en les 
monedes d'Empuries ;sería tal vegada símbol de la tra- 

montana que escrostonava les seves muralles de dos mil 
anys, com ara galopa demunt del séu sepulcre? 

Ara volèu batedors? De batedors ray, sobre tot dels 
qui baten per la palla, la historia vos ne donarà més que 
no'n voldríau. Veus-aquí’l reguitzell dels sarts, a qui de- 
veu lo ball cerimoniós de la sardana, y adhuc algún i as- 
tre de vostra fesomia; veus allà l’escamot dels etruschs, 
inventors de la àncora; derrera’ls camites, segons vostre 
historiador Pella y Forgas, vos venen los indi-turopèus, 
ensemps pagesos y pastors, qui des de ses altes carretes 
gufan pacíficament ses grans vacades y llurs immensos 
ramats de cabres y ovelles. 

Si aquexos vos vingueren per terra, vos en vénen d’al- 
tres per mar. Vos arriban los rodhis, fundadors de Roses, 
y’isgrechs fundadors d'Empuries, la Barcelona de la Ca- 
talunya oriental. Rodaran los segles, y a la ciutat grega 
s'afegirà la empordanesa, o sia la dels fills del terrer, y a 
la empordanesa s'afegirà la romana, y la ciutat d'Empu- 
ries serà com aquells astres dobles y triples que’s mouen, 
rodolan y giravoltan l’un al costat, sinó demunt del altre, 
tan misteriosa y difícilment d’explicar per l’astrònom. 

Volèu més batedors encara? Per aqui passà Annibal 
anant a batre'ls romans o a ser batut per ells en ses rne- 
texes eres d'Italia. Cent elefants enormes seguexen al que 
ell munta, jove, gentil y d'atlètica figura. Davant d’ell 
van cent mil hòmens de peu, y derrera dotze mil de ca- 
vall, aplegats de totes les tribus y pobles de part d'ací y 
de part d’allà l’estret de Gibraltar. May aquexa plana 
havia ressonat al pas de tar.tes ferradures; may més les 
serres d’aqueix amfit atre havían de sentir tantes llen- 
gües barrejades, mry més aquexa hermosa terra havia 
de veures faxada per un tc rrent d’hòmens y de ferre tan 
formidable. 

Derrera'ls cartaginesos tornaren a passar los romans ab 
Scipió, qui aportà prop d'Empuries, y poch després aque- 
xes afraus vegeren, esglayades, lluytar en lluyta fratrici- 
da les Uegions de Cesar contra les llegions de Pompeius. 

Quan hagueren negrejat prou los mortífers núvols de 
la guerra, somrigué l’iris benehit de la pau, y no trigà a 
lluhir sóta la palla apilada per les centúries en aquexa 
gran era 1 ’aurlfich grà del Evangeli. Bona hora seria aque- 
lla pera alçar la batuda d’una vegada, mes la palla del 
gentilisme era molt llarga y molt espessa encara y no tri- 
garen a venir-hi altres batedors. Vos hi baxà dels Pyri- 
nèus la riuada dels vandals, vingué després la torrentada 
dels alans, la dels suevis, la dels goths. Passat que fóu 
l’aygat de barbres del Nort, vingueren los barbres del 
mitg-dfa, com una llagostada de les que la Àfrica escup 
de tant en tant a la pobra Espanya. Esporrets mitg nusos 
y sense altre equipatge que una escudella d’aràm y’l sarró 
del pà, muntavan uns cavallets petits que volavan la terra. 
Mes, com una riuada sense desguàç, pél cami que vin- 
gueren, se n’hagueren de tornar empesos per nostres 
valents montanyesos y per l’exèrcit de Carlemany, de 
qui us quedà, com un vergarò de batolles dexat en una 
era, la mangala de Rotlàn, plantada avuy en mitg del 
plà de Massanet de Cabrenys. 

Escorregudes que fóren totes aquexes rierades, com 
després dels pahorosos cataclismes geològichs apareix 
la flora primitiva, sortiren a clapejar de vida aquexa 
plana un sens fí de pobles, y entre ells, com un lliri 
aprop de la mar, que no era pas tan lluny com ara, aque- 
xa vila hermosa de La Bisbal. 

Aleshores los monestirs que, com fortaleses de la fè 
y baluarts de la patria, havtan brotat en temps dels mo- 
ros, anaren baxant de les montanyes. 

Sant Aniol baxà a Tous; Tous baxà a Besalú; Sant 
Eraer baté lo terrible drach que assolava les vores del 
Estany de Banyoles. Les aloges, que tenían llur palàu 
platxeriós en les Estunes properes d'aquella vila, fugiren 
al veure-hi encendre la llum d'una fè més pura y més 
hermosa. La goja de Carmany dexà la filosa de que sor- 
tia aquell fil d'aranya que extenia d’un cim al altre sols 
pera donar-se l’inútil gust de capdellar-lo a la hora de 
la alba. Tonort, que, segons testimonis fidedignes, era 
adorat en alguna d’aquexes serres, s’estimbà, y quin dal- 
tabaix donaria sa pobra divinitat, que no parà de rodo- 
lar des de’l cim fins a la plana, y de la plana al bell pre- 
gón d’un estany, hont encara cada primavera’s plany y 
crida ab lo crit del axordador feréstech, del bruel! L’es- 
tany de Castelló ja no es la entrada del ablm com alguna 
hora, quan era dèu vegades més gran, y’l de Sils ha vist 
desaparèxer les seves tèrboles aygues per hont entrà al 
infern lo llegendari Pere Porter. Ha fugit del castell de 
Carmany l’enorme drach que duya a la boca la clau del 
gran tresor amagat, y’l poble de Fanals, de la vall d’Aro, 
ja no veu entrar a la mar vehina un serpent sortit d'un 
córrech pregón. 

L’esgarrifós serpent es ja vençut, y ab lo cap xafat 
s’està sóta les plantes de la Verge Maria. Ella, més vale- 
rosa que Judit, ha destronat lo déu Circius de son altar 
de roca que li axecaren los romans, y a Ella cada any, 
pujant a sa alterosa ermita de Requesens, la processó de 
Figueres va a demanar la sanitosay benèfica tramontana. 
Ella, baxant d’aquella alterosa cima para acostar-se a 
vosaltres, ha posat en la vehina montanya dels Àngels 
son trono de reyna del Empordà, y a Ella, que es la so- 
birana també d’aquexa població, devèm l’estar avuy 
congregats amistosament en aqueix certamen. 

Fills del Empordà, Déu ab ses mans divines ha apla- 
nada y arrodonida aquexa terra y la ha creada ben her- 
mosa. Prou se coneix que la feya, com a tota nostra es- 
timada Catalunya, ab gran amor. Per axò nostres pares, 
agrahits, coronaren los cims del Montserrat, del Món y 
dels Àngels ab la imatge de sa amorosa mare Maria. 
Siàm-li agrahits també nosaltres. 

Cantèu, donchs a Maria, trobadors de la patria; can- 
tèu-la, poetes emporitants. Ella, com a aurora que es de 
nostra gran historia, farà reflorir la terra catalana, Ella 
farà reflorir l'Empordà, y Ella, per ultim, comunicarà a 
vostres càntichs quelcom de la seva bellesa y de la seva 
immortalitat. 

LES FLORS DE SANTA EULARIA 

Discurs dc gracics llegit en lo Certamen del « Centre Catala- 
nista Sarrianencln celebrat lo dia 4 d' Octubre de içoi. 

B ona diada la del Roser de tot lo món pera celebrar 
uns Jochs Florals, y honich punt la falda del Ti- 
bidabo, y sobre tot lo poble de Sarrià, pera entonar 
hymnes a la Patria, a la Fè y al Amor. Designat per mos 
estimats companys de Jurat pera cloure la festa, <de què 
us parlaria jo sinó de vostra gloriosa y immortal compa- 
tricia, la bella, la ben parlada, la ilustre filla de vostre 
Desert, la primera predicadora de Barcelona, que, pre- 
dicant ab les paraules y ab les obres, la convertí del pa- 
ganisme a la fè de Jesucrist? Vostra compatricia Santa 
Eularia me té enamorat, y quan a mi m’ha robat lo cor, 
bé l’haurà robat a vosaltres, que sóu de sa població y 
tal vegada de sa metexa familia. Volèu venir a veure-la 
en sa vil-la romana del Desert, al peu de la font de son 
nom? 

Mirèu-la: veus-aqui una noya que no arriba als ca- 
torze anys, agraciada, hermosa, instruida, eloqüent, apa- 
ssionada y fins enamorada. Però, apassionada de què? 
Enamoradi. de qui? De ningú de la terra: sos pensaments 
volan alt y, no trobant aci baix un obgecte digne del 
séu amor, se’n vola allí dalt, a la regió dels àngels, y 

s’enamora del meteix Déu, que estima ab tot lo séu cor 
y ab tota la seva ànima. 

No contenta d’estimar-lo ella, ne parla a ses compa- 
nyones, les donzelles d’aquexa encontrada, y, fent terme 
de comparació dels arbres, de les flors y de les estrelles, 
los parla de les belleses de Jesucrist y les obliga a esti- 
mar-lo també com ella. Aquexes lliçons de doctrina eran 
senzillament donades a unes quantes noyes, mes la sentt 
tota la terra catalana. Axl’ls segadors, al donar los pri- 
mers colps de falç en aquella terra, des d’hont van exte- 
nent se cap amunt fins al Pyrinèu, diuen en poètich ada- 
gi: La campana de Sarrià ressona fins a Puigcerdà. Mes 
la comparació es petita, puix la veu d’Eularia ha resso- 
nat més enllà de les fronteres de Catalunya: ha ressonat 
per tot lo món, y hi ressona encara. 

Mes les bones paraules s'acreditan ab los fets; la gran 
predicadora era també gran almoynera. Com pot esti- 
mar a Jesucrist qui no estima als pobres de Jesucrist? 
Ella’ls fà caritat de lo que té, del pà del calaix, de la 
fruyta de la horta, de ses joguines de nena, si'n tingué 
cap, y de ses joyes de donzella. Sa mare al veure-la ab 
les mans tan obertes pera’ls pobres, tingué pór de tor- 
nar-se pobra també; com si fós la almoyna y no fossen les 
modes y luxe, y devegades coses pitjors, lo que tira a 
terra les cases, se posà al aguayt. Al veure la un día 
córrer cap a la porta ab la falda plena, li digué: 

— Què hi portas aquí? 

— Flors, — li respongué ella. Y, en efecte, los fruyts 
y’is bocins de pà s'havían tornat una faldada de flors. 

Oh! Quines flors aquelles, nades al sol de la fè y es- 
badellades a la escalfor dolcíssima de la més alta caritat! 
Si haguessem pogut ser allí pera regalar-nos ab lo séu 
exquisit y celestial perfum! Però, què es lo que dich? Ne 

voleu veure alguna encara? La volèu olorar? Seguiu 
d'una a una aquexes cases de beneficencia y caritat, 
aquexos refugis de la ignocencia, los assils pera'ls pobres 
vells, les cases de relligió pera’ls qui volen allunyar-se 
del món, los col·legis hont s’ensenya la metexa doctrina 
que Santa Eularia ensenyava a les noyes de son temps; 
totes aquestes institucions benèfiques, tota la resignació, 
tot lo sacrifici, totes les virtuts que florexen en aquexos 
camps y montanyes, són flors d’aquella faldada divina. 
Oh quines flors aquelles! Si'n poguessem haver no fós 
més que mitja dotzena pera aquexos Jochs Florals! Mes 
ella’n té encara pera donar. N’estich ben segur. Dema- 
nèu-n’hi vosaltres, que sóu compatricis seus, dema- 
neu-n’hi per als pobres y per als richs, per als petits y 
per als grans, per als d'aquest poble hont volgué nàxer, 
y per als de la ciutat de Barcelona hont volgué morir. 
Demanèu-li pera tota nostra estimada Catalunya, pera 
la dissortada Espanya y (los sants tenen lo cor tan am- 
ple com l’Evangeli), demanèu-li pera tot lo món una 
pluja d’aquexes flors del cel que aconsolar. de tantes es- 
pines com hi ha a la terra. 

RECORT NECROLOGICH 

Del Excm. Sr. D. Joaquim Rubió y Ors llegit en la so- 
lemne sessió inaugural celebrada per la <■ Real Acadè- 
mia de Buenas Letras » lo dia 12 de Janer de IQ02. 

C om se'n van los grans hòmens que a mitg segle 
passat obriren lo primer solch en lo camp del re- 
naxement literari de Catalunya! Quina tristesa fà vèurels 
sortir d’un a un, y molt sovint de dos en dos, d’aquexos 
sitials, en que havíam conegut a molts d’ells, los havlam 
sentit y admirat tantes vegades! L'un día es l’espiritual 
Coll y Vehi qui surt del rengle, l’altre día es l’Adolf 
Blanch, autor de La viu de les ruines, seguit de son fo- 
gós company don Antoni de Bofarull; l’un día es l’autor 
de la Mallorca Cristiana, l’altre són los dos incompara- 
bles germans Milà y Fontanals; l’endemà són soscompa- 
tricis, los dos Vidal y Valenciano, los qui’n surten l'un 
derrera l’altre. L’endemà passat los qui’ns dexan són en 
Balaguer y’l balmista Manyé y Flaquer, que gayre bé 
sortiren plegats cap al cementiri; y derrerament ho féu 
l’aplegador de nostres rondalles, D. Francisco Maspons, 
president que fou de nostra reyal Acadèmia. Déu los 
tinga al cel. 

Era verament una generació sencera y cristiana la 
que havia sortit de la escola de retòrica y poètica que 
ensenyava en lo seminari’l doctor Marcè; la contempo- 

rania de Vilanova y de Cuyàs; la que havia sentit parlar 
de música, d'arquitectura y d'arts a Piferrer; la que ha- 
via après de pensar en los escrits de Roca y Cornet, de 
Marti y Eixalà y de Balmes, y havia après de pregar en 
la escola de mossèn Claret y del pare Mestres. 

Déu envià aquexos gegants de la idea y de la fè a la 
terra catalana pera desvetllar-lu del ensopiment en que 
geya, fcya segles; mes, complerta sa missió, se’ls ne tor- 
ni, y després, a corre-cuyta, derrera’ls mestres se’n va 
duhent los pochs dexebles que’ns ne restavan. 

Un dels de cap de brot d’aquexa benehida y gloriosa 
plèyade, a la que ha sobreviscut molts anys, D. Joaquim 
Rubió y Ors, mori a primers d'Abril de 1899, y aquexa 
illustre Acadèmia de Bones Lletres, que s’havia honrat 
cinquantacinch anys comptant-lo entre sos membres més 
actius, y una vintena ab sa presidència, ha tingut la 
bona idea de celebrar a honra seva aquexa sessió com- 
memorativa. que té ben merescuda. 

Agrahint a vossenyoría l’honrós encàrrech que’m féu 
d’escriure pera ella una impressió necrològica, vaig a 
començar ia, suplicant a vossenyoría y al respectable y 
distingit auditori que’s digne pendre-la per obra d'un 
novici en aquesta mena de treballs. 

Tinguí’l plaher de conèxer a D. Joaquim Rubió y 
Ors personalment, puix per son llibre ja’l conexia de 
temps, en los Jochs Florals del any 1866. Jo considero 
aqueix dia (perdonàu-me aqueix recort personal) com lo 
dia del méu bateig literari, sóta les arcades del històrich 
Saló de Cent, que’m recordan les dels temples gòtichs. 
Des d’aquella hora, pera mi d'eterna memòria, lo tinguí 
a ell, com també al inoblidable D. Marian Aguiló, per 
mos padrins de baptisme. 

<De quin poeta català del méu temps, que bé podríam 
anomenar de la segona volada, no ha sigut mestre d’una 
manera o d’altra en Rubió y Ors, y quin d’ells no s’hon- 
rarà de tenir-se per son dexeblc? 

La escola del malaguanyat Rector de Vallfogona, 
que, a desgrat d'ell tal vegada, ha fet tant de mal a les 
lletres y, per lo tant, a la ànima de Catalunya, dominava 
allavors d’un cap fins al altre'l petit y mal conreuat 
camp de ses lletres. Lo llengatge d’Ausias March, 
d’aquell qui havia dit: 

Qui no es trist, de mos dictats no cor, 

ja no servia sinó pera fer riure y pera contar estiravots 
entre gent de bona geya. Era l’humil y feyner trajo de 
casa, que no servia pera endiumenjar-se quan s'esdeve- 
nia una festa major o bé una solemnitat com aquesta. 
Pera cantar los sentiments de la ànima, pera celebrar les 
grans coses calia un idioma més polit, un trajo més viro- 
lat, rumbós y de més llarch y ample ròcech. Balmes y 
Piferrer, les dues àligues d’aquesta terra, que acabàra 
d’anomenar, eran nades a Catalunya y ben catalanes, 
mes escrivían sempre en castellà, com en Cabanyes, en 
Tió, en Semís, en Cortada y tots los poetes y prosadors 
d’aquell temps. 

Ja en Capmany, en ses Memorias, havent de trans- 
criure un elogi del rey Don Martí a la nació catalana, 
diu que seria inútil copiar-lo cn un idioma antich y provin- 
cial, mort pera ia república de les lletres y desconegut pera 
lo restant d' Europa. Lo meteix Milà, pera cantar en un 
bell y delicadissim romanç a Clemència Isaura, la cigala 
y la viola d'or dels antichs trobadors, pera retreure les 
corts d'amor, los lays y les tensons, los reys de la arpa y 
les metexes quatre barres de nostre sagrat escut, se valia 

de la Uenga de Castella. Ay! Per la de Catalunya, en que 
predicavan Sant Vicents Ferrer y Felip de Malla y escri- 
vlan Desclot y Ramón Llull, havia arribat la ivernada 
cruel que axona’ls arbres, espampola les vinyes y despu- 
lla de verdor les hortes y jardins, donant a boschs y 
camps quelcom del aspecte solitari y trist dels cementi- 
ris. Una mala-estrugancia terrible li anava llevant les 
forces, ensenips que li prenía’ls devots. No hi havia re- 
mey pera ella: los metges aciençats ja no li trobavan lo 
pols y la donavan per morta. 

Mes, veus-aquí que a la hora més impensada, a prin- 
cipis del mes en que florexen los ametllers en les encara 
gelades vores del Llobregat, s'hi sentí tot plegat l’esping- 
net d’una cornamusa tocant ayres y tonades de la terra. 
Les cançons del Gayter del Llobregat ressonaren ben 
prompte per tot Barcelona, y, de ribera en ribera y 
d’afràu en afràu, per tot Catalunya. Tot hom les llegí y 
les trobà fresques, bonicoyes y encoratjadores com un 
hymne d’esperança, y per tots endrets se sentiren parau- 
les d'extranyesa barrejades ab mots d’entusiasme y ad- 
miració. «Ara veyèu, — deyan tots, — y’l català es bò pera 
tot. Tant serveix pera fer plorar com pera fer riure; es 
una llenga forta y varonil pera cantar la patria, y en- 
semps es blana, tendra y amorosa pera axecar hymnes a 
Déu. Ara veyèu, qui’ns ho havia de dir!» 

Aquelles poesies volaren ençà y enllà de nostre terri- 
tori, y no’s perderen pas totes pèls ayres com los xiscles 
dels aucells de passa, sinó que fóren sentides y escolta- 
des com un crit de resurrecció per una pila de poetes, 
que n’eran sense saber-ho ni haver-sen donat compte fins 
a aquell moment, pera mi’l més important y digne d’es- 
tudi de nostre renaxement. 

jVos heu escaygut may a montanya y en alguna ma- 



Digitized by Google 




208 



DISCURSOS 



sia emboscada quan apunta la primavera? La endolada 
merla, aucell que per ser lo primer de cantar anomenan 
en la Guillería l'aucell solitari, des d'un xaragall fà sen- 
tir tot plegat son xiulet de floviol de pastor; sa cançó 
es ben curta: no té més que dues o tres notes; mes no 
triga a respondre-li’l cucut, dihent a vèu alta’l séu nom 
des dels arbres que borronan. Tot seguit la alosa, l'au- 
cell de Sant Francesch, com si vingués de sentir la seva 
lliçó espiritual, se’n puja, se’n puja cel amunt, cantant a 
Déu son hymne del matí. Les intrèpides aurenetes no 
trigan a arribar del llarch viatge y, joyoses de tornar a 
llurs nius y de reveure ses rodalies anyorndes, començan 
frissoses ses anades y vingudes, ses corredices, dances y 
giravolts de balladora esbojarrada. Lo pinsà piteja en la 
coromina, lo pigot assahina en la roureda, y la perdiu 
escotxeja en la ubaga, cercant entre les farigoles unrecó 
pera niuar, y allí baix, al peu de la font murmuriosa, en- 
tre la verdissa y’l bosch, lo rossinyol assaja sa primera 
cançó, la més bonica que'ls hòmens poden sentir en 
aquesta vall de llàgrimes. 

Veus-aquí un símil del primaveral desvetllament dels 
aucells de nostra renadiua Gaya Ciència. Al primer es- 
pignet de la dolça cornamusa del Gayter del Llobregat 
respongué ab un alegre repicó lo Tamboriner del Fluvià, 
allí dalt, entre’ls fajolars d’Olot. Més avall, en la ciutat 
de Girona, l’erudit D. Claudi Girbal publicà un volúm 
de poesies ab lo titol de Lo Trobador del Onyar. 

Lo riu Ter no trigà a tenir son Fluvioler, qui fóu un 
humil dexeble del tamborinayre Estorch y Siqués, com 
aquest era també dexeble de Vallfogona. Lo Ter tingué 
a més son Cantor de vèu més robusta en D. Albert de 
Quintana, que havia d'ésser anys a venir mestre en Gay 
Saber. 

Com lo nom del Ter estava ja près pèls poetes del 
Empordà, los de ses riberes amunt, de cap a la Plana de 
Vich, no pogueren pèndrel per divisa. Un d'ells, trobant 
en aquella plana un riu més modest, se titolava humil- 
ment Cantor del Rimcntol, y altre, no trobant en vaga al- 
tre instrument de joglar, prengué la samsonia y feya ses 
dècimes y vallfogonejava ab lo nom de Samsonier Toca- 
sons. 

Molt abans que aquest ultim s’havía despertat altre 
poeta de Vich, lo P. Joan Vinader, de la Companyia de 
Jesús. Trobant-se en 1849 en '° reyalme de Bèlgica, per 
escayença arribà a les seves mans un volúm de la prime- 
ra edició del Gayter, y des d'aquell moment una vèu 
nova s’afegí al magnífich concert dels Trobadors nous. 

La ciutat de Tarragona, que com un eco sempre res- 
pon amatenta a les grans iniciatives de la terra, també 
donà sa vèu al nou chor ab son millor poeta, D. Francis- 
co Morera, qui’s titolava Lo Cantor del Francolí. 

Cada riu de Catalunya tingué abans de gayre son 
poeta, sonador de son instrumenten la novella cobla de 
la poesia catalana. 

Mes no prengueren pas tots ells nom de joglar, ni cer- 
caren pera entonar ses cançons la vora d'un riu. D. Pere 
Ventalló, de Tarrassa, se batejà a sí meteix ab lo pseudò- 
nim de Cantor d'Egara. Y Jaume Subirana, qui des de- 
sa botiga d’apotecari de Sallent animava al jovent a 
escriure en prosa catalana en pàgines com no se n'escri- 
vían allavors, ni se n'escriuen gayres ara, prengué lo fe- 
rreny pseudònim d 'Almogàver del Montseny. 

Los dos poetes historiadors de Catalunya s’arredos- 
saren també quiscún a la seva històrica montanya. Don 
Antoni de Bofarull s'anomenava lo Coblejador de Monca- 
d.i, y D. Victor Balaguer, molt oportunament ab lo nom 

de Trobador del Montserrat, firmava sa primera poesia ca- 
talana, que fóu cabalment dedicada a la princesa de aque- 
xa sagrada serra. 

Molts imitadors tingué en aquella temporada a Bar- 
celona lo deliciós Gayter, com l’anomena n’Adolf Blanch, 
qui en 1850 li dedicà una sentida balada ab lo títol de 
La mort de Roudor; mes, no podent-los estudiar a tots, 
fixèm-nos solament en dos o tres dels més oviradors. 

Lo senyor Pons y Fuster, qui fóu president dels Jochs 
Florals en 1861, no’n tingué prou d’imitar al restaurador 
de nostra literatura, sinó que en sa poesia A la llenga ca- 
talana posa en los llavis d’aquesta un entusiasta elogi séu. 
Es aquella una de les primeres poesies alegòriques ab les 
que’ls poetes catalans de principis del renaxement co- 
mençan de donar sortida a son desitg de revindicació. 
La llenga catalana se li apareix vestida de pastora y li 
parla axí: 



Per rads que’m vejas pastora 
sobre una roca scntada, 
ab mocadorct al cap 
y la faldilleta blava, 
encara tinch los vestits 
de quan de senyora anava, 
los pergamins dc comtessa 
y manto de sobirana. 



y ja que anyellcts pastura 
la que un dia manà esqundres, 
no vullgas saber lo nom 
de la reyna abandonada. 

Molt cert es que ab mos tresors 
podrfan Ni defensar-la, 
mes tu nn sabs lo que pot 

1 hcrraosuia castellana. 



Sols del fabrll Llobregat 
en les vores enramades 

canta para, alt y joyosa 

ona dolcfasima gayta 

de mos vassalls lo poder, 

dels meus fiels nobles hassanyes, 

la dolçara de ma vèu 

y’l valor de mes plomades. 

Oh Gayter, que’t tlnch al cor! 

Oh bon gaytcret de l'ànlma! 

Content sempre ab mon amor 
y ab la corona quet guarda; 

Diu te done Imitadors, 

com ja crech que algú n'aguayta (1). 



En Pons y Fuster es, donchs, conquerit per nostre 
Gayter a favor de nostra llenga, y animós se llença a 
cantar ses glòries 



per lo salat Cardoner 
y la Sequta manresana. 

A la vèu d’en Joseph M. a Torres y d'en Eusebi Pas- 
qual y Casas, un dels esdevenidors paladins de la demo- 
cràcia, se desvetlla un altre riu de la terra catalana, lo 
Besòs. Llegiu, sinó, en Los Trobadors Moderns, la poesia 
Ilusions tronxades del primer, y la poesia A. L., del se- 
gón, en que fà gala del senzill pseudònim de Timbaler 
del Besòs, ab que’s disfreçà en lo torneig de la poesia ca- 
talana. 

La cobla trobadoresca s’engrandi com arbre plantat 
ab bona sahó y en millor terra, y’l ressò de sos cants, no 
cabent ja dintre les fronteres de Catalunya, sorti terres 
enfora. 

Se senti des de Mallorca, y mossèn Tarongi, qui mori 
poch després sent canonge del Sacro Monte de Granada, 
publicà sos versos ab lo pseudònim de Trobador Mallor- 
quí. Altre poeta de més vol, D. Geroni Rosselló, en ol- 

(t) Lot Trobadors Nous, pag. 34*. 



Digitized by Google 




I I 2 



DISCURSOS 



gunes poesies floraiesques se posava'l nora de Cançoner 
de Miramar, y en la més llarga y millor de ses obres, lo 
de Joglar de Maylorcha. 

En algunes d'aquexes composicions, especialment les 
de caràcter narratiu y històrich, se veu clarament que 
seguia de lluny a lluny lo solch obert per les del Gayter, 
que, com ell meteix confessa, fóren les primeres que lle- 
gí, mentres estudiava lleys a Barcelona. 

La temor d'abusar de vostra atenció allargant massa 
aquest discurs, me priva de trascriure la poesia titolada 
La Rosa del Panadls, d’un poeta menorqui, Eugeni Caí- 
maris, que es una veritable imitació del ilustre poeta que 
estudiàm. Del breçol de Ramón Llull, per ultim, vingué 
a Catalunya D. Marian Aguiló, qui havia d'ésser lo pre- 
dicador de sa Ilenga y l’apòstol de sa poesia, y, al posar 
los peus en terra en lo moll de Barcelona, la primera mà 
que extrenyía era la del Gayter del Llobregat. 

Sa cornamusa se sentí des de València, y'l romàntich 
Arolas, qui era allavors lo poeta d’aquell jardí d'Espanya, 
li escrigué que la lectura de sos versos lo tornava a la 
ditxosa edat en que sa mare’l gronxava en lo breçol; y 
retreu aquell vers de la Oda a la Patria: 

En llemosf sonà lo meu primer vagit 

A més, li dedicà un Cuento de hadas, que’s pot veure 
en la edició que de ses obres se féu a Barcelona. Son in- 
separable company en Vicents Boix, derrer historiador de 
València, pera firmar les poesies que féu, prengué lo bo- 
nicoy títol de Trobador del Turia. Aquexos dos poetes 
havian sigut germans de relligió y eran companys del doc- 
te humanista lo pare Pasqual Perez, qui dirigia’l periòdich 
El Conciliador, en que féu les primeres armes altre poeta 
més assortat, don Teodor Llorente, iniciador del renaxe- 

ment de les lletres valencianes. Dexèm-li dir a ell raeteix, 
en la primera nota de son preuat Llibret de Versos, com 
entrà en la nova escola literaria: «La idea de versificar 
en valencià me la inspirà la lectura del Gayier ael Llobre- 
gat del senyor Rubió y Ors. Estos fòren los primers ver- 
sos catalans moderns que conegui, y quedí tan encisat 
d'aquella nova parla poètica, que no poguí ja traure-me- 
la del cap». Axò meteix díu'en la dedicatòria del exem- 
plar de ses poesies que li envià ab aquexa endreça: «Al 
raéu primer mestre en poesia llemosina Lo Gayter del 
Llobregat . » 

Son segón mestre fóu altre gran poeta català, D. Ma- 
riàn Aguiló, de qui ell y son íntim amich, pera no dir son 
germà, Venceslàu Querol, reberen la encoratjadora unció 
en la biblioteca provincial de València. En Llorente por- 
tà al dolcissim autor de les Rimas a escriure 

En l'oblidada llenga dc mos avis, 

mds dolça que la mil, 

com havia dit feya alguns anys Vilaroya, qui es l’Aribnu 
de València. Y ells dos hi portaren a Ferrer y Bigué, 
Iranzo, Labaila y tot lo bell estol del Rat-Penat. L’ultim 
dels poetes valencians que vinch d’anomenar, en lo prò- 
lech d’unes poesies que publicà en 1864 ab lo titol d 'Ecos 
de la Juventud, confessa sa filiació literaria ab aquexos 
mots que recordan los de Llorente: <Lo Gayter del Llo- 
bregat fué el libro que me inspiró el amor à la poesia le 
mosina.» 

Lo Gayter fóu conegut també, y ben aviat, part d’allà 
les montanyes regalades del Canigó. Després de Mossèn 
Salamó, autor del popular llibre La regla de vida, un dels 
primers rossellonesos qui escrigueren en català y pren- 
gueren en lo segón terç de la proppasada centúria la de- 

fensa de nostra llenga, es sense cap dupte Joseph Tastú. 
Donchs, com havia sigut amich de Raynouard, de Fran- 
cesch Aragó, de Pròsper Bofarull y del bisbe Torres 
Amat, ho fóu també del Gayter, ab qui, envers l'any 1844, 
tractà de publicar y ilustrar quelcom de la antiga litera- 
tura provençal. Vuyt anys després Pere Puiggari, qui 
abans de la Revolució havia sigut novici dels monjos be- 
nedictins d’Arles, publicà en la imprempta Alsina de Per- 
pinyà una gramàtica catalano-francesa, y en una apolo- 
gia de nostra llenga féu conèxer al Rosselló’l pròlech del 
Gayter y una dotzena d’estrofes de la seva Oda a Barce- 
lona, traduhides per J. Argiol. Era nebot de Puiggaríl sa- 
bi coronel d'enginyers d’aqueix nom, a qui un excés de 
modèstia no dexà escriure gayre, y, lo que es pitjor, no 
li dexà publicar rès de lo que tenia escrit. Donchs aqueix 
era amich entusiasta de Rubió, com ho era també lo bò, 
lo tendre y patriarcal Justi Pepratx, qui acaba de baxar 
a la tomba, plorat de tots los bons catalans de çà y de llà 
dels Pyrinèus. 

Entre’ls escriptors y poetes rossellonesos mereix que 
fem aquí esment de Mossèn Bonafont, rector de Tautaull, 
qui, havent-ho sigut de Clairà, en consonància ab la es- 
cola catalana, prengué lo cognòm,que jo trobo escaygu- 
dissim per un poeta, sobre tot per un rector de fora, de 
Pastorellet de la vall d' Arles. Ell, en Delpont, en Pairet, 
lo Canonge Boher, y sobre tot lo venerable bisbe Carse- 
lade, no seràn pas los últims rossinyols que cantaran sóta’i 
Canigó cn la llenga de Cabestany y d’Eximeniç. 

Més encara, sa cornamusa se sentí des de Madrid, y 
Antoni de Trueb; , qui allavors seguia sense esma la co- 
rrent de la poesta de moda pèl camí de la imitació y dels 
motllos fets, impresionat per aquella musa patriòtica y 
regional, rompé les trabes que'l lligavan, se conegué a 

sí meteix, trobà la naturalesa, y girant sos ulls alsrecorts 
de sa infantesa, y volant a son hermós pahís, des de 
aquell día fóu lo poeta de Vizcaya. De manera que, se- 
góns confessió propria, El libro de los cantares del ciego 
Antón es un tany del llibre de poesies de Lo Gayter del 
Llobregat. 

En Trueba féu més que cambiar de camí en seguici 
de nostre ilustre poeta, puix traduhí en versos lliures sa 
oda Mes cantars, que vegé la llum en lo primer número 
de la Lira Espaüola, periòdich ahont colaborava en Pi- 
ferrer. En la nota que posa per capsalera a sa bella tra- 
ducció, se declara entusiasta admirador del Gayter, a qui 
personalment no conexía, y’s dol de que ses produccions 
no sían més conegudes en les terres de Castella. Féu 
més encara: no tenint-ne prou d'haver-les apreses de me- 
mòria, com confessa ell meteix en la esmentada introduc- 
ció, no parà fins a escriure en català una estrofa dedica- 
da a Rubió, que us vaig a llegir com a prova de la ex- 
traordinària admiració que per ell sentia: 



Comtessa sense corona 
tc diu Rubió, Barcelona, 
plorant dc sa lira al só; 
mes corona téns encara, 
que si una has perdut, tcn> ara 
altra més bella: en Rubió. 



En Rubió, donchs, ja tenia dexebles agambadors, no 
solament en tots los endrets de Catalunya, sinó també al 
voltant d'ella, especialment en totes y quiscuna de les 
comarques ahont se parla la llenga del rey en Jaume. 
Bona part d’ells, pot-ser la més granada, no rumbeja pas 
la divisa joglaresca, sinó’l llaut de trobador, puix troba- 
dorench era més que altra cosa lo renaxement que ací 

puntejava. A en Rubió meteix, encara que’s disfreçà de 
joglar en ses primeres sortides, més que la cornamu- 
sa del pastor li esqueya la arpa, que ab l’autor de la 
Oda a la Pa tria acabava de despenjar del mur sagrat. 
Una gorra de trobador coronada ab una viola d’or fóu 
lo guardó que rebé d'aquexa reyal Acadèmia, com a 
guanyador del primer premi que s’ha ofert a la poesia 
catalana moderna. 

Lo guanyà ab lo Koudcr del Llobregat, poema en que, 
seguint un hèroe nat en les vores de son riu predilecte, 
se llença a cantar la conquesta d’Atenes y de Neopatria 
pèls catalans, es dir, lo fet més gran de nostra historia, 
la veritable y maravellosa epopeya de nostra niçaga. 

Catalunya, que havia pujat al cim de sa glòria en 
temps dels trobadors, sentin y respirava a plalier, com 
un ayre vivificant, sa poesia renaxenta, que li parlava de 
sos comtes y de sos reys, fent-los reviure davant ella ab 
son gloriós passat. 

En aquell temps, que podríam anomenar de transició 
pera nostra literatura, tot trobadorejava a Barcelona. 

En 1858 l'incansable Antoni de Bofarull publicava’l 
valiós llibre Los Trobadors Nous, posella, o no sé si diga 
joyeller, ahont estojaren sa millor inspiració tots los poe- 
tes de la terra; en ell surten fins los noms de Roca y 
Cornet, de Permanyer y de Balmes. Un any més ençà 
Balaguer imprimia Los Trobadors Moderns, llibre en que 
figuran los noms de gayre bé tots los vells y, a més, los 
d'algún aucell de la derrera volada, que acabava de sor- 
tir del ou. Los joglars de la poesia, donchs, no eran ja 
una cobla de quatre músichs de poble dels qui van a 
tocar péls aplechs y festes majors: eran un vol, eran tot 
un exèrcit, l’exèrcit de la poesia novella. Sos soldats eran 
arreplegadiços y vinguts de totes bandes; mes, sense te- 

nir-ne esment, havían donada una gran batalla, de la que 
sortiren guanyadors. 

Aquells poetes fluvials havlan esparverat y fet fugir 
com un esbart d'aucells totes les nimfes de nostres rius; 
aquells cantors pagesívols venían d’esquivar a Diana la 
caçadora de nostres boschs, d’escombrar de sàtirs ba- 
nyuts y de peus de cabra tots nostres jardins. Ells arren- 
caren lo trident de les mans de Neptú, pera tornar-lo a 
Roger de Lluria y a nostres immortals reys del casal 
d’Aragó. Ells havlan enderrocat lo temple gelador del 
paganisme, ja socavat per la titànica y ensemps cristiana 
generació que’ls precedia, y en lo trono de Jupiter hi 
havlan tornat lo Déu del Evangeli, qui es lo Déu d’ahir, 
lo d’avuy y lo de sempre, com diu Sani Pau. 

La freda y glaçadora boyrada del classicisme, que des 
de tant temps encaputxava’ls pobles d’Europa com un 
gran sudari, s’esquexava y començava de fondres a les 
primeres albors del romanticisme, y la naturalesa de nou 
se dexava veure tal com es, bella y encisadora, sense 
disfreces de cap mena. L’home’n quedava enamorat y 
cor-près, y d’aqueli amor n’havía nascut gayrebé per 
totes bandes la nova y flamanta poesia del esdevenidor. 

La musa catalana, al obrir los ulls vora’l Llobregat, 
fóu breçada amorosament per sos primers aymadors, que, 
trayent-la aviat de sa humil cabanya, la passejaren per 
les viles y pobles, la pujaren a les lluminoses ermites y 
als castells emmarletats, que’s posaren de moda en la 
poesia; la presentaren a tots los palaus de Barcelona, y, 
per ultim, en lo meteix Sa>ó de Cent la pujaren al trono 
dels Jochs Florals d’hont ella havia d’ésser la veritable 
regina. 

Tot estava a punt a Catalunya, tot estava disposat 
com per la sabia mà de la Providencia, pera replantar- 

hi aquexa gaya y poètica institució dels Jochs Florals, 
veritable Desperta ferro de Catalunya. Ab nostra poesia 
hi acabava de nàxer també nostra historia, adormida 
des de la mort de nostre bonissim rey Martí V Humà. La 
idea històrica jurídica catalana s'havía renovat també 
ab Santponts. Nostre pensament filosòfich renaxia ab 
l’autor del Criteri, ab Ferrer y Subirana y ab D. Xavier 
Llorens; nostres monuments, que dexà cobrir de pols y 
d’oblit una generació ingrata y ignorant, troba van en 
Piferrer son entusiasta admirador y no sé si diga son can- 
tor, que tot seguit reclamaren per ells d'un a un tots los 
monuments d’Espanya. L’Aguiló, ajudat d’en Llorente j 
d’en Querol, acabava de promoure un assaig de festa 
semblant a València, d’hont era encara bibliotecari. Y 
pera presidir nostres Jochs Florals teníam aquí l’autor 
de Lo Pros Bernat, qui era ensemps lo primer aplegador 
de nostres cançons y’l més sabi y profón escorcollador 
de coses de la Edat Mitjana, segons son dexeble y herèu 
Menèndez Pelayo. Quan son amich y company, lo sabi 
filosoph Llorens, lo sentí parlar en públich y, per la pri 
mera vegada, en llenga de sos avis, que parlavan de nins 
ells dos a Vilafranca, commogut, no pogué aturar que 
les llàgrimes li baxessen cara avall. 

No cal dir que nostre poeta fóu un dels més de- 
cidits fundadors d’aquexa institució y mantenedor 
d'aqueix primer torneig literari. Per ell escrigué lo sabi 
y ben estudiat Cartell que, gayre bé ab les metexes pa- 
raules, s’han tramès d’un any al altre quaranta-quatre 
Consistoris, convidant-hi Als experts y honorables troba- 
dors de Catalunya y de tots los territoris ahont nostra llen- 
ga es parlada o coneguda. Y, per ultim, coronà’l frontispi- 
ci del temple de Gaya Ciència ab la famosa divisa de 
Patria, Fides, Amor que, trobant- la immillorable, haa 

escrit en sa adarga los Jochs Florals de la raeytat de les 
ciutats d'Espanya, algunes fora d’ella en lo continent, y 
fins a la altra banda del mar los Jochs Florals de Bue- 
nos Aires. 

Lo prodigi estava fet; la nostra llenga, que havia si- 
gut enterrada, no quatre dies, com Llàtzer, sinó quatre 
centúries, lligada de peus y mans dintre sa tomba, havia 
resucitat soptadament, y parlava clar y català, y polsava 
meravellosament les tres cordes de la arpa, cantant los 
tres amors de son lema. La aurea cadena de la tradició 
literaria, en mala hora rompuda, s’acabava de confegir, 
nostra estimada terra tomava a ser la terra dels troba 
dors, y en sos jardins florían de nou la viola y la cnglan- 
tina d'or de la Gaya Ciència. 

La fè del Gayter de! Llobregat, qui s’havia llençat tot 
sol a la creuada feya trenta anys, havia sigut coronada 
ab aquell miracle. Aquell dia fóu lo dia de son triomf, 
com ho fóu també pera l’autor de la immortal Oda a la 
Patria, y pera l'inspiradissim Aguiló, amich coral de 
tots dos. 

D. Joaquim Rubió era veritablement home de gran 
fè, y, com aquexa virtut sol créxer al acostar-se a les 
clarors de la eternitat, en sos últims anys s’havia ense- 
nyorit de la seva ànima, no dexant en ella gayre espay 
pera’ls altres dos mots del lema floralesch. Vivia pera la 
fè y pera sa filla primogènita la caritat, que exercitava 
com a particular y com a president de la Conferencia 
parroquial de Sant Vicens de Paul. 

Al començar aquest senzill parlament vos he dit de 
quina manera’l vaig conèxer; al clòurel ara, permetèu 
que us diga com lo vegi per derrera vegada. 

Lo dia era’l de Divendres Sant y la hora la del Ofici 
solemne a que acostuma assistir cristianament, com en 

millors temps, Deu li pach lo bon exemple, lo cos de 
catedràtichs de nostra Universitat, de la que havia si- 
gut nomenat rector no feya gayre. Al entrar a Bethlèm 
ja havia fet les estacions de costum a Barcelona, y arribà 
tot suhat, y mes aíadigat de lo que calla a un home de 
vuytanta anys que anava a presidir una funció de tres 
hores. 

Al vèurel malalt y ala-caygut en sa cadira rectoral, 
son fill don Antoni y sos amichs li suplicavan que abre- 
vies ses devocions y cuydés de la seva salut, que palan- 
quejava y estava a punt de caure. Mes ell, impertèrrit, 
seguí mot per mot, ab lo llibre als dits, lo Passió de Sant 
Joan; desprès assistí devotament a les tendríssimes esce- 
nes del descobriment de la Vera-Crèu y a la adoració de 
la metexa; mes al adorar-la ell també, ab prou feynes, y 
mercès al braç de sos acompanyants, se pogué axecar de 
terra. Després, trèmol y decaygut, acompanyà a Nostre 
Senyor pél sant temple en aquella processó trista y sense 
magnificència que representa lo séu sagratissim enterra- 
ment. En ella’ls sacerdots, vestits de negre, cantan en 
vèu baxa, mes la orga no gosa obrir sos llavis dintre la 
esglesia, ni les campanes fora, plorant calladament ab 
los fidels, ab la ciutat y ab la terra tota, la mort de Nos- 
tre Senyor Jesucrist. 

Després del ofici vaig sortir a estrènyer aquella mà, 
ja freda ab la fredor de la mort que se li acostava. 

Extranya coincidència! Aquell meteix 

jorn que l'ignocent 
per be de tots f<Su posat en lo pal, 

s'havían enamorat Ausias March, lo Petrarca y altre 
poeta encara més alt, l’autor de la Divina Comèdia. Los 
dos primers s'enamoraren d'una dona de la terra: lo 

Dant s’enamorà d’un ser angelical, qui després l’acom- 
panyà pèls nou cercles del Paradís, mes ay! cap y a la 
fï tomant-lo a la terra. Nostre Rubió estava cor-près d’una 
amor més alta, la de Jesús sagramentat (alabat sia per 
sempre), que venia d’acompanyar per la esglesia, y es de 
creure que anava a companyar-lo en lo cel pera no ba- 
xar ne més. 

Bon día aquell pera dir a un amich qui se’n va: Adéu! 
Bona hora pera dir-li: A reveure! 

LA RONDALLA DE BARBAZAN 



U na vegada hi havia en un poble dels Pyrinèus un 
home y una dona que eran molt vells. No tenlan 
més que una caseta, un hort y una vaca. Mes, pobres 
com eran, socorrían sempre als qui n’eran més que ells. 
Un día la terra estava coberta de néu y’l glaç partia les 
pedres. Tota la gent de la vila s’escalfava, menjava y 
bevia: eran richs y ditxosos. Cap al tart dos viatgers qui 
venían de lluny desitjaren fer nit en aquest poble, per- 
que tenían fret y fam; trucaren a una porta, després a 
una altra y a altres: ningú los volgué acullir ni dar-los 
menjar. Llençats de per tot, perseguits per los goços 
enrabiats, los dos extrangers no sabian ahont anar quan 
s'ensopegaren al cap del poble, davant de la casa 
d’aqueix home y d’aquexa dona qui eran pobres. Encara 
no sentí ses quexes, que lo marit tragué lo cap a la fines- 
tra per cridar-los y sa muller se n’anà a més córrer a 
obrir la porta. Sens demanar-los qui eran los féren entrar 
y seure a la vora del foch; aprés los oferiren llet y cas- 
tanyes, tot lo que tenian. Mes llavors Nostre Senyor — 
era ell ab Sant Pere — s'axecà ab lo cap tot resplendent 
y Ts digué: «Vosaltres sóu pobres y bons; vostres vehins 
són richs y dolents. Que’s faça la justicia de Déu!» Tot 
seguit la terra tremolà; Jesús y Sant Pere desaparegue- 
ren y’is dos vells caygueren de genolls... L’endemà al 

mati, quan vollan anar al poble per saber què hi havia 
succehit, no hi vegeren cap casa; en son lloch vegeren 
un estany, l’estany que’s troba encara avuy entre la vila 
de Barbazàn y la de Sant Bertran de Comminges. Cal 
assistir als pobres. 

De La Véu de Catalunya, del 25 de Desembre de 1891. 

DUES TRADICIONS 

UNA DE MAR Y ALTRA DE MONTANYA 



D Èu fer molts anys d’axò que us vaig a contar. Un 
bastiment buscava la entrada del port de Tarrago- 
na, una nit en que lo temporal batia fortament aquelles 
costes y no hi havia far per servir de guia als navegants. 
Era la nit santa de Nadal. Volgué Déu que a la hora de 
la Missa del Gall alçassen en la Sèu losalomó abtots los 
ciris encesos y que per lo gran finestral o rossetó del tem- 
ple fós vista per los pobres mariners la lluminària. Los 
que fàcilment haurían anat a embarrancar s'orientaren 
y arribaren feliçment a port, donant gràcies a Déu per 
aytal benefici. 

Diu que en recordança d’aquest fet cada any al 
temps de la Missa del Gall s’alçava en la Sèu de Tarra- 
gona lo salomó encès fins al endret del rossetó, y segons 
contan los vells, no fà pas molts anys que s’es perduda 
tan hermosa costúm. 

• 

* • 



Sóta un estany, lo major de Carrençà, diu que hi ha 
un xuclador que s’empassa gayre bé tota s’ayga vessanta. 
Succehí, donchs, que bevent-hi un pastor de Queralps li 
caygué la bossa; com era ja cap al tart, no pogué pes- 

car-la, y guardant-ho per l'endemà, tapà la font del xu- 
clador y féu que la ayga vessàs per la altra banda. No’m 
saberen dir si l'endemà tornà a cercar-la, mes sí que 
aquell pastor, sens recobrar la bossa, sortí soldat y anà 
a parar a Menorca. 

Un dia, ab un seu company, estava al pèu d’una font, 
y aquest s’adonà de que dintre la aygahi havia una bossa 
de cuyro. Lo de Queralps li digué que la bossa era seva 
y sinó que miràs a dins que hi trobaria una unça de la 
cara del Rey. Li explicà lo cas de la font dels cims dels 
Pyrinèu, y l'altre li donà la moneda com era de bon just. 

Lo sortós soldat escampà per Mahó la vèu de que 
aquella font venia del alt del Pyrinèu, y sapigué que en 
altre temps la font era molt abundosa y que havia min- 
vat, just y cabal pèl temps en que ell havia desviades ses 
aygues sóta l’estany de Carrençà. Se presentà al Gover- 
nador de la provincià y li prometé que faria revenir 
aquella font si li davan la llicencia. 

Donada li fóu, y ell tornant-sen a ses amades mon- 
tanyes, destapà lo xuclador y des de llavors diu que no 
s’ha estroncat may més la font de Mahó, per més seca- 
des que fa ça. 

Cosa semblant se conta d’una font de Mallorca, de 
la que ixen, se diu, a vegades fulles y brostes de faig del 
Montseny. 

Són axò llegendetes del poble que cal arreplegar ies 
totes. 

Dc 1» Revi+ta Catalana, dc Janer dc 1892. 

LO GAFARRÓ 

I 

E stant aquesta tarda passejant ab lo breviari a la 
mà per entre les albes del jardí, que feyan molt bo- 
na ombra, n’ha caygut soptadament a mes plantes tot xe- 
ricant un aucellet no plomat encara. He axecat los ulls 
a la espessa y atapahida brancada y part d’amunt de les 
primeres grelles, per una escletxa he ovirat un niuet de 
gafarrons que s’esllenegava. jEra que l’arquitecte havia 
feta la casa massa petita? jEra que havia dexat los fona- 
ments massa enlayre o bé que, no comptant ab la ere- 
xença de la familia, havia donada poca fermesa y estabi- 
litat a les parets foranes? Problemes eran aquexos supe- 
riors a mos conexements en l’art de construir allotja- 
ments en los arbres. Lo cert es que un dels allotjats hR- 
vla caygut daltabaix del niu y’is altres devían tenir-ne ja 
un pèu fora, róst avall, puix entre la brossa voleyanta de 
la desfeta s’hi veya gran bellugadiça y se sentían crits 
com de qui demana socors en un perill imminent. L’au- 
cell niual, que estava trèmol entre mes tnans, esporuguit, 
sense poder endevinar lo que li passava, no se si s’hauria 
sentit gayre de la cayguda, mes no mostrava altre mal 
que’l de la gana, obrint un devallant de boca verament 
enorme per un aucellet que cabia en un didal: talment 

era tot boca. Los noys de la casa y del vehinat axis que 
l’han vist jne volèu de festes al pobre aucell caygut? pot 
ser se recordaven d’haver també caygut alguna vegada 
de llur breçol y tot era mirar si s'havia fet mal y si cal- 
dria retornar-lo ab alguna cosa. Tots lo volian obsequiar 
y servir, totes les mans lo volian tenir y amoxar; tots los 
llavis lo volian besar y, trobant-lo enfredorit, tots los cors 
lo volian escalfar. L’un se’l volia portar dins una gavia 
que tenia en sa cambra; l’altre tenia pretensions ignocen- 
tes de fer-li un niu millor que’l que sos pares li havian 
fet dalt del arbre; l'altre parlava d’endur-sel a son llitet 
ahont s’escalfàs y’s revingués de la forta sotragada. ]Po- 
bres aucellets! la amor que us portan los infants quina in* 
ventiva té per donar-vos martyris nous y inesperats entre 
divertiments v joguines! Son afecte tan dolç y agradós 
per nosaltres, a copia d’amoxaments, vos dona la mort 
sense remey, mort que després porta dol y llàgrimes y 
sospirs als qui la han causada! 

Abans que hora tan trista no arribés al pobre gafarró 
ajudat d’una escala de mà, pugí a adobar tant bé y sen- 
zillament com sapiguí, son niueró, tapant ab flochs de la 
metexa brossa l’esportellament que s'hi havia obert ab la 
esliaviçada y apuntalant-lo ab alguna grella. Després 
arrencant-lo, vullgas no vullgas, de les geloses mans de 
sos amorosos butxins, que 1' ofegavan a petons, lo pugi 
ab tot compte a son breçol amagat entre les argentines 
fulles de la albeta. La vélla, atenta a tots nostres movi- 
ments, anava de branca en branca pèls arbres vehins y 
de tant en tant s’ariscava a fer una volada al méu vol- 
tant, cada vegada més confiada y més aprop y ab son piu 
piu semblava donar-me, a sa manera, lo gran mercès, per 
haver-li salvat un aucellet, tal volta lo més anyívol y per 
lo tant lo més estimat de la niuada. Los noyets, que com- 

prenen més que ningú la vèu de la amor materna, s’ale- 
gran d’haver-se privat generosament d'aquella joguina 
d’una estona, per la obra de caritat de tornar un fill a 
una pobra mare desesperada. 

Asseyent-me després a la ombra de la metexa alba, 
reprench lo breviari, que havia dexat de boca terrosa 
sobre la herba, creyent que’l Déu del amor me perdona 
l’haver trencat un psalm de les vespres, que avuy eran 
dels Sants Àngels, per estalviar una nit de dol a una po- 
bra familia de gafarrons. Quan al cap d’una estona, re- 
fets ja del sust, tornavan a piular los fills y a cantossejar 
los pares, com si volguessen parlar uns ab altres de la 
catàstrofe passada, son xíu xiu y senzilla cantadiça ba- 
rrejant-se ab la alegra cridòria dels infants satisfets de la 
bona obra, me semblava que veus més tendres y pures 
feyan chor ab la meva, ajudant-me a resar completes y a 
llohar a Déu. 



II 

Escrigui aquestes quatre ratlles a Caldetes, una de 
les últimes tardes que he passades en lo jardí de la torre- 
palàu que nosaltres anomenavam de les Aurenetes, per 
les moltes y moltes que penjavan llur niu d’argila en son 
ample ràfach y anavan y venían en alegres evolucions al 
voltant de la casa, des de les primeres hores del matí, fins 
a entrada de fósch. Jo que allí tenia també mon niu, me’n 
trobi un dia a semblança del gafarró a la hora més im- 
pensada, caygut daltabaix y en mitg del camí ral, com la 
cisanya y males herbes que hi llençan los pagesos a ser 
trepitjades y moltes per los peus de tots los viatgers y 
per les rodes de tots los carros. Mes lo que havia jo fet 
ab Paucell desniuat, ho féu ab mi la mà adorable de la 

divina Providencia, cullint-me del fanch y salvat del ho- 
rrible naufragi, duhent-me a aquest niu segur encara que 
senzill de Santa Crèu de Vallcarca. 

D'hores d’amarga soletat bé n’hi he passades, com ho 
pot compendre qui haja rodolat com jo de la cima més 
alta a la pregona vall, y de la grandesa a la pobresa. De 
penes Déu me n’hi ha enviades moltes, mes també m’hi 
ha donat algún consol. Algunes ànimes bones han passat 
per allí: les flors fóren amatentes a somriurem en mon 
hortet, des dels primers dies de primavera, com en altre 
temps y millor encara; y’is aucellets han vingut cent vol- 
tes al jorn ab ses canturies a omplir-lo d’alegria. Entre 
ells s’ha dexada sentir més d’un matí la vèu d’un gafarró 
sóta la finestra dema cambra, com si en ella dormis l’home 
més feliç de la terra. Jo l’he pres per aquell que salvi en 
lo verger de la torre de les Aurenetes y aqueix pensa- 
ment m’aconsola de la ingratitut de molts hòmens. 

De L'Attàntida, del 15 dc Setembre de 1896. 

RECORTS DE MA MISSA NOVA 



L o primer diumenge d’octubre vinent, día del Roser 
de tot lo món, farà 25 anys que la cantí, en la cape- 
lla de Sant Jordi de mon poble deFolgaroles. jDiada feliç 
de ma poch aprofitada vida, bella aurora de mon sacer- 
doci, matinada hermosa d’un día que se me’n va a la 
posta, dexam recordar-te! jDexam aconsolar de les penes 
presents ab tes dolces recordances! Vullch escriure les 
poques que me’n quedan, abans que la rigorosa mà de 
la vellesa me les arranque d’una a una ab los cabells de 
mon cap, que blanquejarà abans de gayre temps, y quan 
lo Montseny blanqueja [pobres fulles dels arbres! 

Era un día serè y hermós, mes era un día d’Octubre. 
Lo Pyrinèu mostrava ses valls y fondalades sense una 
congesta de néu, mes sa metexa netedat feya recordar 
que'ls graners no s’escombran may com lo día abans 
d’omplir se; les rouredes que voltan y clapejan lo plà y 
les pollancredes que s'hi creuan, verdejan encara, mes 
ja no ab la lluhenta verdor de la primavera. L’istíu ab 
son mantell de foch havia tramontada la serra y la tar- 
dor esgrogtiehida s'ensenyoría poch a poch de tots los 
boschs de la plana. Mes lo vent de tramontana que hi 
feya ja entrada per la banda de Puigmal, arrombollant 
alguna fulla seca per los camins, no se m'enduya cap 

ilusió, ni m’esfullava cap somni. Los auceliets no havían 
oblidades encara totes ses cançons per entrar en la muda 
del ivern, ans ne retreyan alguna com los vells retrauen 
los ardits y gentileses de sa joventut. Alguna flor perdu- 
da acl y allà sortia encara a somriure al sol que s'allu- 
nyava per totes les coses, sinó per ml, que entrava de 
plè en la avuy ja llunya y anyorada primavera de la 
vida. 

La capella de Sant Jordi es la gentil corona d’un tu- 
ronet que rodó com fet ab un torn, s’axeca en mitg de la 
plana de Vich. Quan en temps primitius aquexa era un 
estany, com diuen los geòlechs, lo turó de Sant Jordi 
devia ser una illa, mirador des d’hont se veuria blavejar 
d'un cap al altre, com una petita mar interior, que tin- 
drian per mirall digne d’elles les montanyes més altes de 
Catalunya. ;Quina raça fóu la que coronà sa esmotxada 
punta ab un mignlfich dolmen f <Ab quines eynes arrencà 
aquexes enormes Lloses que semblan vingudes dels cims 
de la allunyada Sabassona? jPer quins camins atravessa- 
ren los boschs seculars? <Per quins ponts passaren los dos 
o tres torrents que s'hi entreposan? ^Aqueix dolmen era 
un altar, era la casa d’un rey o la tomba d'un patriarca? 
Lo poble senzill, que fïi bé de no voler-se trencar lo cap 
en qüestions a que'ls sabis no donan resposta, mira aque- 
lles estranyes Lloses y se n'entra a pregar en l’oratori. 
Anèu-los-ho a dir a mos devots compatricis que quan se 
posaren los fonaments de ia capella de nostre estimadis- 
sim Patró, ja tres o quatre mil anys havia que aquelles 
enormes pedres dominavan lo pahis. Prou féren nostres 
avis de respectar ies en aquells temps en que eran total- 
ment desconeguts aquexos monuments. Sols la pedra 
més acostada al temple està mitg ajaguda, com si'l Sant, 
recordant-se que era guerrer, ab una empenta s’hagués 

volgut traure d’aprop aquell padró del gentilisme, que 
no obstant, dexà gayre bé intacte. 

Lo poble lligà ab lo fil maravellós de la llegenda exos 
dos elements tan llunyans y contradictoris, lo primitiu y 
lo modern, lo celta y lo cristià. 

Diu que una pastora santa de Puig ses Lloses guar- 
dava les ovelles en aquells endrets y desitjant resar lo 
rosari dintre la capella, determinà fer-hi al costat un cor- 
tiol, hont pogués tancar alguna estona sa ramada, com 
si fós lo botó d’aquella immensa roda. D'una a una anà 
a cercar aquelles Lloses, que duya planes demunt del 
cap, tot filant per no perdre feyna, y al arribar al cim del 
turó les clavava a terra totes dretes formant un clos qua- 
drat que podia tancar fàcilment ab una barra travessera 
o ab una branca. Des de llavors, sempre que volia enco- 
manar-se a Déu tancava allí son escamot d'ovelles y se 
n'entrava a la capella a explayar la seva ànima en la 
oració. Axis pogué resar ab més tranquilitat y fer-se més 
santa encara. 

Ma estimada mare m’ho havia comptat axis moltes 
vegades, y ella, que m’omplí lo cap de tradicions cristia- 
nes y’l cor de sentiments, fóu la primera d’arribar a Sant 
Jordi aquell dia ditxós per ella y per mi y la derrera de 
sortir-ne. Pobra mare! Ses fervoroses oracions me dona- 
ren força per pujar al altar per la primera vegada, y qui 
sab si ajudaren al méu esperit que defallia al acostar-se 
al més august dels sacrificis. Aquell dia fóu de veritable 
alegria per ella tant com per mi; fóu tal vegada lo millor 
de sa vida, més jay! fóu dels últims, puix no trigà pas 
gayre temps a morir. Sa mort fóu ditxosa y feliç, si la 
mort pot ser-ho en aquesta vall de llàgrimes y si me’n 
dolgui y me’n dolch encara, no es per ella sinó per mi, 
per faltar-me des de llavors les ales de sos prechs y la 

amor de la seva ànima. Algún temps després anà a reu- 
nir-se ab ella mon pare estimadissim, que des d'un recó 
del temple seguia ab los ulls plens de llàgrimes los pas- 
sos y moviments del sacerdot novici, que manejava per 
primera volta l’encenser y alçava ab ses mans tremoloses 
la hòstia santa, sol hermós de les ànimes enamorades. 
En la credença, als peus del gloriós Sant Jordi cremavan 
uns quants ciris encesos per alguns companys de ma in- 
fantesa, y uns quants ramells de flors tardorenques ban-e- 
javan son perfum al del encens. La ilustre filla del Com- 
te de Llobregat, néta del hèroe del any vuyt lo general 
Manso, y les senyoretes germanes Carme y Rosa de Picó, 
les havían cullides en llur jardí de Torrents, casa payral 
de mon pare. Les dues germanes no trigaren a mustigar- 
se com aquexes flors y no fà gayres anys se n’es volada 
ab elles, allà hont les flors no s’amustigan, D.* Carme 
Manso. D. Mariàn Aguiló lo poeta de fantasia tan gran 
y rica com son cor y mossèn Jaume Collell, que no era 
mossèn encara, me féren costat, ajudant-me aquest la 
Missa. Déu los ho pach a exos, a D. Mariàn y a D. m Emí- 
lia de Picó y a quants m’acompanyaren de lluny o d’aprop» 
no fós mes que ab una Ave Maria, fóssen companys de 
lletres o de jochs dels primers anys, alts senyors o pobres 
y senzills treballadors del méu poble. <Qui sab si a ells 
só deutor de les moltes mercès que han plogudes sobre 
mi y que no he sabut aprofitar, com la roca que escup 
les aygues assahonadores? 

Sóta les branques dels ballaners y olms de la Font 
del Desmay, arbre de Guernica de la poesia vigatana, 
breçol del Esbart de sos poetes, nos esperava un dinar 
senzill, mitg de pagès, mitg de ciutat, que no desdigués 
de cap de les dues menes d’amichs de per amunt o de 
per avall que m’acompanyavan. L’endemà ab alguns 

d’aquests y altres companys ant a celebrar en la capella 
de Sant Francesch s'Ai moria, vehina de Sant Jordi, atu- 
rant-nos, de tornada, a beure de la avga del Pou de vida, 
que molts tenen per miraculosa. 

Des d’aquells dies, primers de la lluna de mel del 
méu sacerdoci, fins al día del Roser pròxim vinent, 
farà 25 anys que celebro, sempre que puch, la santa 
Missa. Déu no m'ho tinga en retret si no ho he fet ab la 
devoció que deuria y de tot cor voldria, y'm faça la gracia 
de dir-la cada día millor. Si pogués recordar en quants 
temples la hauré celebrada, des de la catedral de Córdoba 
a Sant Pere de Roma, des de Tanger y la Mora Constan- 
tina fins a Santa Edwigis de Berlín, y a la esglesia dels 
dominichs de Sant Petersburg,des de la Sèu de la Habana 
que guarda les cendres de Colóm fins a la Cova de Beth- 
lèm y a la roca del Calvari. Que n’he vists d’oratoris y 
hermitatges, de temples y basíliques! Que n’he vistes de 
capelles de marbre, d’altars de jaspi, de retaules d’ala- 
bastre, de bronzo y d’argent. Que n’he vists de palis bro- 
dats d’or, de dalmàtiques de brocat, de casulles rajant 
perles; mes los senzills ornaments, los altars modests de 
Sant Francesch s’hi moria y los de Sant Jordi són dels 
que més me recordo, com si’l méu cor s’hi hagués que- 
dat allà hont celebri lo primer sacrifici. Tant de bò que 
d'aquell cim no hagués baxat a la plana. Tant de bò no 
haguessen nascut ales a la pobra formiga; no hauria 
hagut de trepitjar tantes espines, ni hauria hagut de plo- 
rar tantes llàgrimes. 

La Capella de Sant Jordi es per mi lo que pèl mari- 
ner que navega lo port de la patria d’hont ha iéta la pri- 
mera sortida, y per l’aucell que va pèls ayres lo niu des 
d’hont ha féta la primera volada. Dexàu-m’hi, donchs, 
tornar ab la imaginació ja que avuy no puch d'altra ma- 

nera. Dexàu-m’hi pensar y parlar-ne y escriuren y rabe- 
jar-me en son dolç recort. 

Des de son cim oviro sóta’l campanar de Folgaroles 
la caseta de mos pares: cap a mitjorn, més enllà de la 
Font del Desmay, veig la pagesia ahont tot conreuant la 
terra y arrosant-la ab la suhor de mon front, aprengui de 
conreuar la poesia; cap al nort veig, sóta’l castell d'Oris, 
la única parròquia en que he servit com a pastor d’àni- 
mes; veig d’un cap al altre la plana de Vich, l’altlvol 
Montseny y la meytat de nostres Pyrinèus. Lo nom 
d’aquest turó es tantost de Sant Jordi tantost de Puig ses 
Lloses, es dir que en sa cima viuen en intim maridatge la 
llegenda cristiana y patriòtica y la ciclòpea, les dues fonts 
de poesia en que he begut ab preferencia. Quan traguí a 
faró mos Idilis y Cants místichs, a algú que volia fer-me 
escrúpol d’haver escrit La Atlàntida, li respongui que per 
alguna cosa havia cantat ma primera missa entre un 
dolmen y un altar. 

Dc L' Atlàntida , del 1 d Octubre dc 189É. 

UNA CARTA 



Jesús, Joseph y Maria 
Sian nostra companyia. 

Sr. Don Lluis Carles Vtada 

M on bon amich: No trobeu estrany que us envíe 
encara correccions de nostre poemet de Santa 
Eularia. No havent-men portat de Barcelona altre llibre 
que lo breviari, ni altre paper que aqueix, m’ha servit 
d'entreteniment y fins de diversió. 

Si algún d’aquests versos tenen poca sabor catalana, 
pensèu que son escrits en terres de Castella y pensats 
per aquests carrers vehins de la Puerta del Sol, per los 
jardins del Retiro y de la Moncloa, ahontvaig tot sovint 
a escoltar lo murmuri de la ayga y a consultar ab los ar- 
bres de cent anys, que devegades donan millors consells 
que’ls hòmens. 

En aquexos passeigs, que’m recordan los que feyam 
l’istíu passat per Pedralbes, Vallvidrera, y los voltants de 
Sarrià, parlant de Santa Eularia, cercant y adorant les 
seues petjades, hi vaig tot sol per lo gust de tenir-la a 
Ella per companya. Y us dich que fins sense parlar me 
dona los millors consells del món. Si’m quexo de la me- 
va crèu, m’ensenya la seva, y si encara no me’n sé acon- 

solar, m’ensenya la palma que val quelcom més que tot 
los ceptres dels reys de la terra. Ella’m distràu de la 
anyorança que sento de Catalunya y d’aquexa ciutat pa- 
tria seva, que ja vaig estimant també com a meva, y, sig- 
nant-me cap amunt, m'ensenya una altra ciutat y una 
altra patria que serà la de tots, eterna y de la que jo no 
puch estar gayre lluny. 

Ella, n'estich segur, ha benehit mos passos y ha con- 
seguida de la Verge de Montserrat, nostra dolça Mare 
y Patrona, la bona girada que prenen mes coses. 

Sentint que mos versos no sían més dignes d’Ella, só 
de parer que s’estampen, si es possible, abans de sa festa 
que s’acosta. Si no fossen ben rebuts, ho sentiria per lo 
nom de la Santa que’ls avalora, puix en quant ami me’n 
tinch ja per ben pagat y tots los critichs no’m poden 
pendre lo que n’he tret. 

; Visca Santa Eularla! 



Dc El Sarrianè s, del 12 de Febrer de 19*8. 

LA CAPELLA DE JESÚS INFANT 



Amèm aJ Infant de Betblèm. 
(St, Fiancesch.) 



T indria pór de faltar al agrahiment, afecte y amor 
infinit que dech al Infant Jesús, si no digués quatre 
paraules de la bella, poètica y cristianíssima festa de la 
erecció de son altar en la vehina capital del Rosselló, a 
que, no fà gayres dies, m’ha dexat assistir. Alabat sia per 
sempre. 

Quan lo patriarca dels catalanistes rosselloneses, 
M. Justí Pepratx que Déu nos conserve molts anys, publi- 
cà la edició francesa del Jesús infant, tingué la bona idea, 
anava a dir inspiració, de començar ab io producte 
de sos exemplars una capella al Hèroe sagratissim de 
aquell modest llibre. tAquexa capella — preguntàm ab lo 
R. P. Monsabré, que’n féu lo pròlech, després de predi- 
car en aquell temple ,— aquexa capella ahont se podia en- 
gir millor que en la casa del amable y humil Obrer que fóu lo 
parc nu trici y lo protector de la Santa Familiah Per for- 
tuna n’era rector lo canonge honorari Mossèn Francesch 
Font, qui com a escriptor ha fetes dues obres dignes de 
ser més conegudes a Catalunya, la Histoire de Saint Mt- 
chel de Cuxà y la Histoire de Saint Martin de Canigou 
(inèdita), y com a rector ha axecades dues grans esgle- 

sies, la de Portvendres y la de Sant Joseph, de que par- 
làm. 

Aquell progecte, posat en tan bones mans, fóu una 
realitat abans de gayre. L’altar es de finíssim marbre 
blanch, d’istil gòtích, com lo temple, y adornat tot ell 
ab relléus d’un treball exquisit: los de sóta la mesa són 
les espigues de blat y los rahims, símbol de la Eucaristia. 
Lo corona una bellíssima imatge de Jesús a la edat de 
deu o dotze anys, en que verament se hi lluhí l’esculptor 
de Tolosa a qui s'havia encomanat. Està ab la mà esquer- 
ra en actitut de predicar, y ab la dreta signant lo cel 
com dihent a sos oyents, grans y petits, sabis e ignorants: 
«Si escoltàu humils mes paraules y sóu obedients a mos 
preceptes, aquell es lo vostre reyalme.» A més de ser 
una obra d'art, per sa unció relligiosa inspira fonda re- 
verencia y obliga a doblegar los genolls als qui la visitan. 

Axecada que fóu la obra, y a punt d’obrir al culte 
públich, volgueren que la benehís l’autor del afortunat 
llibre, com se féu la tarda del diumenge primer d’Advent. 
Tocava l'orgue y portava lo chor un cech, que passa per 
lo primer xantre de Perpinyà: la església estava de gom 
a gom: plena de vehins de tota classe y estament, del 
;;rtesà al propietari y del pagès al militar. Després de les 
Vespres solemnes se verificà la cerimònia entre càntichs 
v alegries de la maynada, que refilava com los aucellscn 
lo bosch. Lo senyor Rector pujà a la trona y parlà del 
Infant Jesús ab eloqüentes y ardoroses frases, sortides de 
son cor encès. Faltava a la benedicció un sacerdot amich, 
tal vegada lo qui més havia desitjat assistir-hi, lo canon- 
ge Boxeda, qui, jove encara y en lo plè de la vida, aca- 
ba de baxar a la sepultura. Fill del bell recó del Valles- 
pir, del poble de Prats de Molló, havia heretat de sos 
pares la amor a Catalunya y lo conexement de nostra Uen- 

ga, que parlava y escrivia com no fan gayres. Déu li 
haurà pagat com se mereix. En cambi, hi havia son sabi 
succesor en lo Col·legi de Perpinyà, Mossèn Pepratx, 
nebot de M. Justí, iniciador d’aquexa obra. 

L’endemà se digué en aquell altar la missa a que 
assistiren especialment los noys y noyes de la parròquia, 
ells acompanyats dels germans de la Doctrina Cristiana, 
y elles de ses mestres, les Filles de Jesús, que acaban de 
obrir escola en aquell nou barri. Uns y altres havían 
apresos càntichs nous del Infant Jesús y rivalisaren a can- 
tar-ne més, millor y de més bonichsfins al Evangeli. Alla- 
vors, després d’una fervorosa plàtica, Mossèn Font los 
llegí la poesia Jesús Infant als infants de Rosselló, en fran- 
cès, després d’haver-la llegida jo en català. S’agenollaren 
tots a un signe del Sr. Rector y’is doní la benedicció ab 
aquella hermosa oració del Ritual. 

«Oh Déu omnipotent, vos demanàm que us dignèu 
benehir aquexos noys, per los quals imploràm vostra 
clemencia; per virtut del Esperit Sant enfortiu sos cors, 
santificàu sa vida, conservàu-los ignocents y ab los sen- 
tits atents solament a les obres bones; donàu-los pros- 
peritat, concediu-los la pau, donàu-los salut y caritat, ab 
vostra perfecció y virtut defensàu-los dels llaços del ma- 
ligne esperit y dels hòmens a fi de que per vostra mise- 
ricòrdia pugan arribar al repòs del paradís.* 

Continuant la santa missa, sempre al sò d'alegres 
hymnes, m’esforcí en demanar a Déu per mi la benedic- 
ció que acabava de demanar per los noys, fent la exten- 
siva a sos pares, famílies y amichs y a aquell hermós bo- 
ci de França, branca un dia, bella y florida, de la antiga 
Catalunya; a més m’esforcí en suplicar que tinguessen 
compliment les paraules del gran orador, lo P. Monsa- 
bré, qui parlant d’aqueix altar, en lo pròlech ja citat, diu 

a M. Pepratx: «Vostres compatricis hi vindran a consa- 
grar sos fills al Fill de Joseph, y a demanar per sa mane- 
ta divina la benedicció del Sant Patriarca.» 

Perque la alegria fós complerta, quan lo joliu y jo- 
guinós exàm sortia de! sant temple, lo bò del senyor 
Rector demanà a sos mestres respectius que aquell dia 
memorable fós per ells de festa en honor del Infant 
Jesús. 

Aquella tarda, M. Vassal, gran devot y propagador 
de la devoció a les Santes Hòsties de Pezillà de la Ribe- 
ra, me volgué portar a veure-les ab la bona companyia de 
Mossèn Pepratx y de Mossèn Isart, Rector del petit Se- 
minari de Sant Lluis. Plegats adorarem y sentirem la his- 
torio d’aquelles cinch sagrades y maravelloses Formes, 
que bé podríam anomenar lo Santissim Misteri del Ros- 
selló. L’amable pàrroco nos ensenyà, fil per randa, la 
rica y espayosa basílica en que està estojat, veritable re- 
liquiari de la millor joya que tenen la terra y los cels. 
Després me presentà tin àlbum de firmes y de pensaments, 
y a falta d’altre millor hi posí la curta deprecació que 
acabava de fer, de genolls en terra, davant lo Santissim 
Sagrament: 

«Sol de Pezillà, illuminàu a Espanya y a tot lo món.» 

Per falta de temps no poguí fer una derrera visita a 
cap dels castells y anyorats monestirs rossellonesos, ni 
acostar-me al gegant Canigó, que’ls té gayrebé tots a sos 
peus, sinó sobre sa falda. Estava coronat y vestit de néu 
fins al nivell de les serres vehines, que no trigaràn a blan- 
quejar. Sa vista me recordava un adagi que aplican los 
pastors a un altra montanya dels Pyrinèus: Capellà re- 
vestit escolà espera. M'haguí de contentar mirant-lo y con- 
templant-lo des del repèu de la ciutadella, ahont me féu 
pujar mon bon amich lo catalanista M. Delpont, per en- 

senyar-me l’antich palàu dels Reys de Mallorca y sa anti- 
ga capella, avuy sala. d'armes de la ciutat. 

Lo sabi autor de la Historia de Sant Pere Ursèol que 
viu a Prades, sóta’l Canigó, M. Henry Tolrà, germà del 
malaguanyat Monsenyor Tolrà de Bordas (qui al cel sia), 
traductor de mon poema d'aqueix nom, me dedica aquells 
metexos dies una inspirada llegenda aragonesa, que ab 
lo titol de la Afadone de Torre-Hermosc, A Saint Pascal 
Baylon ha publicat la revista Journal des Pyrinécs Orien- 
tales. 

Quan l’endemà, ab les llàgrimes als ulls, prenia co- 
miat d’aquella terra estimada, que’m recorda los millors 
temps de ma vida y uns entusiasmes que ja no tornaré a 
sentir; mirant, pot ser per última vegada, lo blanch Cani- 
gó y la verdosa plana que’l rodeja, me quedava una sa- 
tisfacció, una alegria, que no m’havia donada cap de 
mos llibres y que cap poeta de nostres temps ha sentida; 
la de dexar-hi un altar, y un altar, pot ser l'únich que té 
l’Infant Jesús sobre la terra. [Qui pogués fer sentir a tota 
ella, ara que vé Nadal, aquelles dolces y hermoses pa- 
raules del extàtich Sant Francesch. cAmèro al Infant de 
Bethlèm!» Amemus puerumde Bethleem. 

Dc El Sarria nès, dc! 17 dc Desembre de 1696. 

LO SENYAL DE LA CREU 



L a ciència considera lo món exterior com format de 
cercles ab los raigs convergents vers un centre 
comú. La mística no coneix ni raigs, ni cercles, sinó so- 
lament la figura de la Crèu. Aquí està la base y son punt 
de partida; puix es per Aquell qui ha vençut lo món y 
tots sos encantaments, lo Crist es son tipo y sa norma, 
y en sa disciplina, l’obgecte de la qual es purificar la àni- 
ma, y en son progrés a través de les lluytes que ella ha 
de sostenir fins que sia vencedora de la mort y en sos 
triomfs quan ella ha conquistat lo sant repòs de la unió 
ab Déu, Sacerdot y víctima ensemps, oferint-se a son 
Pare sobre l’altar de la Crèu. Ell duu, ab aqueix doble ca- 
ràcter, gravat en lo fons de son ser la impressió d'aqueix 
signe sagrat, y l’ha comunicat a la mística que purifica 
les ànimes. Aqueix signe l’ha seguit en sa tomba y ha re- 
sucitat ab ell: y són marcats ab aqueix signe tots aquells 
qui s’abaxan com ell per la humilitat y que ell puja a sí 
meteix per sa gracia. Per ultim la Crèu l'ha seguit fins 
al cel y la portani quan vindrà a judicar lo món. Per ella 
s’ha de reprodubir en cada home en particular y en lo 
món en general lo que s'ha produhit en Crist, tipo y 
mirall del home v de la creació entera. 

La mística porta donchs lo segell de la Crèu. Es tam- 

bé la Crèu lo que li recorda i'aucell quan en son vol 
porta lo cap endavant, estén de sos dos costats ses ales 
y allarga sos peus y sa cuha per digir-se vers lo punt 
que fixa sa mirada. Li representa també la Crèu lo peix 
nedant en lo riu, lo curs del cervo en la montanya y la 
mística ovira aqueix signe adorable en lo bell fons de 
tota substància creada. 

En efecte, lo que en cada substància forma lo centre, 
y recorda la part alta de la Crèu, mentres los elements 
múltiples y exteriors que forman com sa vestidura, li re- 
presentan los peus. Entre’ls peus y'l cap y unint aqueix 
ab aquells, són posades les dues branques, que estenent 
son braç de cada costat, unexen lo baix ab lo alt, li re- 
presentan lo lligàm que uneix los elements mòvils del 
ser a son centre immòvil, y posan axis la substància vi- 
sible en sa vera natura. 

Ab axò se pot veure com la mística, ab sa amor per 
aqueix signe sagrat, se'n serveix en tots los dominis, fins 
en lo de la psicologia y de la fisiologia. Es que en efecte 
los tipos que han servit per la construcció de la natura 
entera se troban també en la del home: de manera que 
la figura de la Crèu nos ofereix una fórmula clara y 
exacta, ab la ajuda de la qual podènv-considerar les pro- 
porcions qual conjunt forma lo que anomenàm lo cos 
humà. En lo senyal de la Crèu, que la Esglesia'ns en- 
senya a fer des de nostra infantesa, tocàm primerament 
lo front en nom del Pare; després lo cor, en nom del 
Fill; després, portant la mà de baix a dalt y d’esquerra 
a dreta, tocàm les dues espatlles, en nom del Esperit 
Sant: y acabàm l’acte tocant lo pit. Considerant més 
d'aprop aquexa acció, nosaltres veurèm que, com totes 
les altres, ella se compleix en la voluntat abans d’exterio- 
risar*se. Donchs no es pas una fórmula purament exterior. 

Tot fent-la l’home, no signa pas solament lo còs, mes 
també signa la seva ànima. Aqueix acte cs, donchs, ia 
expressió de la relació que exhteix entre l’interior y l’ex- 
terior, entre la ànima y lo còs. 

La mà tocant de primer lo front, marca ab lo signe 
del Pare la testa entera, un dels sistemes principals de! 
organisme Lo cap ab tots los òrguens que conté, es 
donchs marcat ab lo signe del Pare, y representa al me- 
teix temps lo cel en aqueix món petit del còs humà. Axí 
meteix quan toca lo buvt del estómach, anomenant lo 
Fill, marca ab lo signe d’aquest los òrguens, totes les for- 
mes que componen lo sistema posat en aquexa regió. Lo 
cor està situat prop del centre de la vida orgànica infe- 
rior. Lo cor y son sistema representan, donchs, d’un cos- 
tat lo Fill, y del altre ia terra. Per ultim, la mà, tocant 
les espatlles, marca ab lo segell del Esperit Sant, no so- 
lament los braços y les mans, que’n són Ta perllongeció, 
mes també tot lo sistema muscular qui cumpieix los mo- 
viments voluntaris del honte, qual sistema representa axts 
en lo còs l’ayre posat en l’univers entre mitg del cel y la 
terra. Mes, com hem dit, la fórmula exterior no es més 
que la expressió d’un acte interior que partint de la volun- 
tat, se produheix fora. L’home, fent lo signe de la Crèu, 
marca, donchs, ab ell la regió espiritual de son ser; lo 
meteix que l'ànima, produhint aqueix acte fora, ne mar- 
ca la regió orgànica. Per altra part, com hi ha una cor- 
respondència perfecta entre l’interior y l'exterior, nosal- 
tres podèm trobar en la part espiritual del home la me- 
texa distinció que hem trobat en la part orgànica. 
D’aquexa manera la part més alta de la ànima, aquella 
que té son orgue en lo cap, es segellada ab lo signe del 
Pare. La part inferior al contrari, aquella que més aprop 
de la carn, està sotsmesa a la necessitat com aquexa, es 



Digitized by Google 




JACINTO VERDAGUER 



249 



marcada ab lo signe del Fill. Y la part mitjansera, aque- 
lla que percebeix les imatges que li oferexen los obgectes 
exteriors, es marcada ab lo signe del Esperit Sant. Y 
aquexes tres regions espirituals se reflexan en les tres 
regions orgàniques que l’home toca tot senyant-se. 

( Traduhit de G 'óerres.) 

De La Creu del Montseny, del 2 d'Abril de 1899. 



* 

LO CORPUS EN ARGENTONA 



M ’es per demés agradable aquest poble. Tres set- 
manes hà que hi só y no es pas aquesta la pri- 
mera ni la segona vegada que’l visito; mes, trobant-me 
bé a casa, no havia seguit, ni tal volta hauria seguit may 
tant bé sos carrers esbadiats y ses places obertes a tots 
los vents, com ho acabo de fer avuy, y no pas ab un 
company qualsevol, sinó ab la companyia de Jesús Sa- 
gramentat. 

Si no puch, donchs, parlar del poble, per no ser-ne 
conexedor, tampoch podré dir gran cosa de la processó 
perque hi anava y los qui hi van són los qui menys la 
veuen. Més encara, hi anava al costat del celebrant, re- 
vestit ab la dalmàtica de subdiaca y per lo tant era una 
de les anelles de la llarga y virolada y torcediça cadena 
que, sortida de la Església, semblava que hi volgués lli- 
gar lo ramat esgarradís d’aquells barris que s'escampan 
y fugen cada hú pèl séu cantó. 

La gent anava endiumenjada ab la roba millor que 
tindria en ses calaxeres; les cases s'endiumenjavan també, 
empaliant ses finestres y balcons de cobrellits y de hu- 
mils domassos. 

Los carrers y les places estavan tan sembrats de flors 
de ginesta y coberts de capblaus y roselles, que dolia 

haver-los de trepitjar; de vegades me feya la ilusió de 
que’ra passejava per un boc( de sembrat o per una tiroya 
de prada que, retallat ab unes estisores de gegant, algú 
hi hagués transportat. 

Los dos jóvens pabordes, que no sé perque, se diuen 
ací caps de quina, anavan al costat de la blanca bandera 
de la Minerva, duhent en una mà lo cordó y en la altra 
un bonich ram de clavells que són, com de costum en 
aquexa diada, del hort de la Rectoria 

Lo solemne cant Sacris alternava ab la musica, y les 
escopetades ab lo alegre tritlleig de les campahes que 
voltavan enjogassades en lo campanar. 

Les veus y la cridòria dels infants responia al cant 
del rossinyol que se sentia en totes les arbredes vehines. 
jo no entench lo llenguatge d’aquests aucells, ni sabia 
què deyan los nins en los braços de ses mares, mes me 
semblava que, en aquella hora d’alegria, en aquella so- 
lemnitat y a la presencia divina de la Custodia no po- 
dían dir altra cosa que la resposta dels goigs de la Mi- 
nerva que's cantaren després: 

Per sempre sia alabat 
lo Santíssim Sagrament. 

Més amunt he comparat Argentona a un ramat d’ove- 
lles que pasturan escampades per un róst, donchs avuy 
lo pastor diví ha volgut veure les a totes y visitar-les, no 
sé si díga d’una a una. Tots los ulls han pogut veure un 
raig de sa dolça y lluminosa mirada, tots los llavis han 
pogut abeurar-se en la font amorosa del séu cor de pare. 
Aparexia que algún brinet de llum, que algún raig de 
claror espiritual passava de la Hòstia sacrosanta a les 
ànimes senzilles y obertes a ses influencies divines. 

Ln processó ha fet la meytat del camí a la nit, nit 
serena y hermosa, brodada d’estrelles y emmantellada ab 
un mantell de celistia, mes la llum dels ciris avuy era 
més bella per mon esperit que la de les estrelles, y la ce- 
listia de la terra aventatjava a la del cel al entorn de) 
sagrat tabernacle, y semblava emplatayar y argentar 
aqueix poble ditxós y a la rica naturalesa que'l rodeja; 
y com li esqueya allavors, a parer méu, lo bonich nom 
d’ Argentona! 

Allà y en tots los pobles del món, y en la terra com 
en lo cel, avuy y 

Per sempre sia alabat 
lo Santíssim Sagrament. 

De La Créu del Montseny, del 4 de Juny de 1899. 



/ 

PASSIÓ DE NOSTRE SENYOR JESUCRIST 

SEGONS SANT JOAN 



E n aquell temps: Sortí Jesús ab sos dexebles a la altra 
part del torrent Cedrón, ahont hi havia un hort 
en que entrà ell y sos dexebles. Judas, que’l trahla, sabia 
també aquell lloch, perque Jesús hi anava sovint ab sos 
dexebles. Judas, donchs, havent près una companyia de 
soldats y ministres dels pontifices y faritzèus, vingué a 
-eix lloch ab llanternes, atxes y armes. Mes Jesús, sabent 
tot lo que havia de succehir sobre ell, s'avençà y los 
digué: A qui cercàu? C. Li respongueren: S. A Jesús 

de Nazareth. C. Jesús los digué: Jo só. C. Estava ab 

ells també Judas, que’l trahla. Tan bon punt Jesús los di- 
gué:' Jo só, se féren enrera, y cayguéren en terra. Altra ve- 
gada los interrogà: A qui cercàu? C. Y ells diguéren: 

S. A Jesús de Nazareth. C. respongué Jesús: He dit a 

vosaltres que só jo: si donchs me cercàu a mi, dexàu 
anar aquests. C. Perque se cumplis la paraula que havfa 
dit: No n’he perdut cap dels que vos me donareu. Simón 
Pere tenint una espasa, la desenveynà y ferí al sirvent 
del pontífice: y li tallà la orella dreta. Aquest criat s’ano- 
menava Malchus. Mes Jesús digué a Pere: Torna la 

espasa a la veyna. Lo càlzer que m’ha donat mon Pare 
he de dexar jo de bèurel? C. La cohort, los tribuns y’is 

ministres dels juhéus agafaren a Jesús y’l lligaren, y'l du- 
guéren primerament a Anàs, puix era sogre de Caifàs, 
qui era pontífice aquell any. Caifàs era qui havia donat 
lo consell als juhéus, de que calia que un home moris 
per lo poble. Anavan seguint a Jesús Simón Pere y altre 
dexeble. Aqueix dexeble era conegut del pontifice y 
axí entrà en l’atri de sa casa ab Jesús. Mes Pere estava a 
fora en lo portal. Sortí l’altre dexeble, qui era conegut 
del pontífice, parlà ab la portera, e introduhi a Pere. 
Donchs, la sirventa que guardava la porta, digué a Pere: 
S. No ets tu també dels dexebles d'aquest home? C. Ell 
respongué: S. No ho só. C. Los criats y los ministres 
s'estavan al foch perque feya fret y s'esca! fa van; y Pere 
també estava dret y escalfant-se. Lo pontífice interrogà a 
Jesús de sos dexebles, y de sa doctrina. Respongué-li 
Jesús: «f* Jo he parlat públicament al món: jo sempre he 
ensenyat en la sinagoga y en lo temple, ahont concorren 
tots los juhéus; rès he dit ocultament. Perque’m pregnn- 
tas? Interroga als qui oigueren lo que jo só parlat: puix 
ells saben bé lo que jo he dit. C. Y havent dit axò, un 
assistent dels ministres donà una bofetada a Jesús, di- 
hent-li: S. Axis respons al pontífice? C. Respongué-li 
Jesús: Si jo he parlat malament, dona testimoni del 

mal; mes si he parlat bé, perque’m ferexes? C. Y Anàs 
l'envià lligat al pontífice Caifàs. Simón Pere estava dret 
y escalfant-se. Digueren-li donchs: S. No ets tu també un 
de sos dexebles? C. Ell ho negà y digué: S. No ho só. 
C. Digué-li un dels sirvents del pontífice, parent d’aquell 
a qui Pere havia tallat la orella: S. Donchs no’t vegi jo 
ab ell en l’hort? C. Ho negà Pere altra vegada y al punt 
lo gall cantà. Portaren després a Jesús des de la casa de 
Caifàs al Pretori. Mes era de matí: y ells no entraren en 
lo Pretori, per no contaminar-se, a fí de poder menjar la 

Pasqua. Pera axò Pilat sortí a fora y los digué: S. Quina 
acusació portàu contra aquest home? C. Li respongue 
ren dihent: S. Si aqueix no fós un malfactor, no te l’hau 
ríara entregat. Los digué Pilat: S. Donchs Prenèu-lo 
vosaltres, y judicàu-lo segons la vostra lley. C. Los 
juhéus li respongueren: S. A nosaltres no’ns es lfcit 
matar a ningú. C. Perque's cumplís ia paraula de Jesus, 
qui digué, indicant d- quina mort havia de morir, Pilat 
entrà de nou en lo Pretori y cridà a Jesús y li digué: 
S. Ets tu lo Rey dels Juhéus? C. Jesús li respongue: 
*{♦ Dius axò de tu meteix o altres t’ho digueren de mi? 
C. Replica Pilat: S. Só jo per ventura juhéu? Ta nació y 
los pontthces t’entregaren a ini: què has fet? C. Respon- 
gué Jesús: *$+ Mon reyalme no es d’aquest mon: si d’a- 
quest món fós mon reyalme, mos ministres haurian lluy- 
tat perque no caygués en mans dels juhéus: mes mon 
regne no es d’aquí. C. A les hores li digué Pilat: 
S. Donchs tu ets rey? C. Jesús respongué: Tu ho dius 

que jo só rey. Per axò he nat y per axò he vingut al 
món, a fí de donar testimoni de la veritat: aquell qui es 
de la veritat, escolta ma vèu. C. Pilat li diu: S. Què es 
Ja veritat? C. Y havent dit axò, sortí ab los juhéus y'is 
digué: S. Jo no trobo en ell causa alguna. Mes es con- 
suetut entre vosaltres de que jo us deslliure un près per 
la Pasqua; volèu que dexe lliure al rey dels juhéus? C. 
Aleshores tots ells tornaren a cridar: S. No aquest, sinó a 
Barrabàs. C. Y Barrabàs era un lladre. Aleshores Pilat 
prengué a Jesús y l'açot.i. Y’is soldats entretexint una 
corona d'espines, la posaren sobre son cap, y lo vestiren 
ab un mantell de porpra. Y venlan a ell y deyan: 
S. Salve, oh rey dels juhéus. C. Y li donavan bofetades. 
Altra vegada Pilat isqué a fora y los digué: S. Veus- 
aqul que jo us lo trach a fora, perque conegàu que jo no 

trobo causa en ell. C. Isqué Jesús donchs portant la co- 
rona d'espines y’l mantell de porpra. Y Pilat los digué - 
S. Veusaquf l'home. C. Axí que’ls pontífices y ministres 
lo vegeren, cridaren, dihent: S. Crucifícal, crucifica!. 
C. Pilat los dtu: S. Prenèu-lo vosaltres y crucificàu-lo; 
que jo no trobo en ell causa alguna. C. Respongueren-li 
los juhéus: S. Nosaltres tenim una lley y segons aquexa 
lley deu morir, perquè s'ha fet fill de Déu. C. Quan Pilat 
oigué aquesta paraula, tingué més pór. Y tornà a entrar 
al Pretori: y digué a Jesús: S. D'ahont ets tu? C. Mes 
Jesús no li tornà resposta. Y Pilat li diu: S. A mi no’m 
parlas? No sabs que està en mon poder lo crucificar-te y 
que tinch potestat per deslliurar-te? C. Respongué-li Jesús: 
No tindrías cap poder sobre mi, si no se t’hagués do- 
nat de dalt. Per axò aquell qui m’ha entregat a tu, té un 
pecat major. C. Y des d'aquell punt Pilat cercava com 
deslliurar-lo. Mes los juhéus cridavan dihent: Si’l dexas 
anar no ets amich del Cèsar, puix tot aquell qui’s fà rey, 
contradiu al Cèsar. C. Pilat, al sentir aquestes paraules 
tragué a Jesús a fora y segué en lo tribunal, en lo lloch 
que’s diu li/kosírotos, en hebréu G'abbatha. Era lo dia 
de la preparació de Pasqua, envers la hora de sexta, y 
digué als juhéus: S. Aquí teniu al vostre Rey. C. Mes 
ells cridavan: S. A fora, a fora, crucifícal. C. Pilat los 
digué: S. Crucificaré jo a vostre rey? C. Respongueren-li 
los pontifices: S. No tenim altre Rey que’l Cèsar. C. A les 
hores los l’entregà perque fós crucificat. Y prengueren a 
Jesús y’l tragueren a fora. Y portant la crèu, anà cami- 
nant envers lo lloch anomenat Calvari, en hebréu Gól- 
gotha: allí lo crucificaren y ab ell a dos altres, un a cada 
banda y Jesús al mitg. Y Pilat escrigué un rètol, y'l posà 
sobre la crèu. Y l’escrit era: Jesús Nazarèu, Rey dels 
Juhéus. Aqueix rètol fou llegit per molts dels juhéus; 

perque lo lloch ahont fóu clavat en crèu era aprop de la 
ciutat; y estava escrit en Hebréu, en Grech y en Llatí. 
Los prínceps dels sacerdots deyan a Pilat: S. No escrigàu 
Rey dels Juhéus: sinó que ell meteix ha dit: Jo só Rey dels 
Juhéus. C. Respongué Pilat. S. Lo que he escrit es- 
crit està. Havent donchs los soldats crucificat a Jesús, 
prengueren sos vesti4s y’n féren quatre parts una per 
cada soldat y la túnica. Mes la túnica no tenia costura, 
sinó que era de un sol texit, de dalt a baix. Digueren-se 
l'un al altre: S. No la partim, sinó tirèm la sort y vejàm 
de qui serà. C. Perque’s cumplesca la escriptura que diu: 
se partiren mos vestits y sortejaren ma túnica. Y axò es 
lo que féren los soldats. Estavan al pèu de la crèu de 
Jesús sa Mare y la germana de sa Mare, Maria Cleofas y 
Maria Magdalena. Havent vist Jesús a sa Mare, y lo de- 
xeble que estimava, que estava allà dret, digué a sa Marc: 
*{► Dona, veusaqui los vostre fill. C. Després digué al 
dexeble: Vetaquí ta Mare. Y des d’aquella hora la tingué 
lo dexeble com a seva. Després d’axò sabent Jesús que 
tot estava complert, perque’s cumplís la escriptura, di- 
gué: Tinch set. S. Hi havia alli un vas plè de vinagre. 

Y ells posant al voltant del hisop una esponja molla de 
vinagre, li aplicaren a la boca. Jesús, axis que hagué près 
lo vinagre, digue: Tot està consumat. C. Y inclinant 

lo cap entregà son esperit. 

Los juhéus, a fi de que no quedassen los cossos en la 
crèu en lo dissapte, puix era la Preparació, y aquell dia 
de dissapte era un gran dia, suplicaren a Pilat que’ls 
trencassen les cames y’is traguessen d’allí. Vingueren 
donchs los soldats y trencaren les cames del primer y del 
altre que havia sigut crucificat ab ells. Y havent vingut a 
Jesús y veyent-lo ja mort no li trencaren les cames, mes 
un dels soldats ab la llança li obri lo costat, y al instant 

17 * 

li isqué sanch y ayga. Y’l qui ho vegé ha donat testimoni: 
y son testimoni es ver. Y ell sab que diu la veritat per- 
que vosaltres ho cregàu també Puix aquestes coses suc- 
cehiren perque’s complís la escriptura. Y no trencaren 
un os d’ell. Y també altra escriptura diu: Mirava a aquell 
que traspassaren. 

Després d’axò Joseph de Arimatea, qui era dexeble 
de Jesús, ocultament per temor dels juhéus, suplicà a 
Pilat que li dexàs recullir lo còs de Jesús. Y Pilat ho 
permeté. Vingué donchs y dugué sen lo còs de Jesús y 
('amortallaren ab los aromàtichs ab teles, com acostu- 
man los juhéus enterrar. En lo lloch ahont fóu crucificat, 
hi havia un hort, y en ell un sepulcre nou, en que no 
havia sigut encara enterrat ningú. Allí, donchs, per causa 
de la Parascebe dels Juhéus, perque estava aprop del Se- 
pulcre, posaren a Jesús. 

Dc La Crétt iiel Montseny, Dijous Sant de 1900. 

DIUMENGE DEL RAM 



B un sant, bona vigília. Ahir feya plaher passar per la 
Rambla de Catalunya, des de la plaça d'aquest 
nom, fins al carrer de la Diputació, estava feta un llore- 
dar. Part d’amunt l’arbre estimat dels hèroes y dels poe- 
tes estava tot a una banda; aqul se n'alçava una garba, 
allà una altra, mes les garbes se tornavan verdices y les 
verdices bosch espès y seguit, que no cabent en una 
cara de Rambla se’11 passava a la altra apilotant-s'hi y 
estenent-s’hi en parades interminables. En alguna d’elles 
tal vegada lo llorer era vingut de les costes del Masnou o 
dels soleys de Garraf, puix estavan les branques ja clape- 
jades de ses blanques flors primerenques, que donan una 
dolça varietat a la gran olor que les fulles despedexen. 

Axí com les esmeragdes s’unexen ab l’oren los joyells 
de la Argenteria, lo bosch de llorer se lliga ab lo doble 
palmar que sol arribar plaça de Catalunya avall fins a 
Canaletes. Y alll meteix y amunt y avall, entre'l groch y’l 
vert y la color cendrosa d’algunes mates d’olivera que 
s’hi barrejan, les pageses d'aqueix voltant cuytan a texir 
palmices per los noys, lluytant en competència unes ab 
altres per texir-les y guarnir-les millor. 

Alll veurèu palmons de tota mena y de tota mida; ne 
veurèu de grans, de petits y de mitjansers. Los uns són 
fets en forma de torçuda columna salomònica; altres en 
forma de doble y triple sortidor, que dexa anar ses 

aygues d'una petxina al altre. N’hi ha de tres, de quatre 
y fins de vuyt pisos, com diuen les guarnidores. Entre 
elles qui té més traça per entrellaçar, qui per guarnir; la 
una té més habilitat per guarnir lo tronch, com si digues- 
sem lo vestit; la altra més pentinadora que modista, té 
més bones mans pera combinar les fulles més altes o sia 
la cabellera, que torç, esbadta y entrellaça en rinxos, 
trenes y tirabuxons que l’ayre fà voleyar. Entre’ls gros- 
sos palmons n’hi ha que són obres d’art, però les mans 
més delicades sembla que’s lluhescan més en les petites, 
entre les quals hi ha veritables rams de monja y enlluher- 
nadores penjoyades d’argenter. 

Mes en aquella exposició de rams si hi faltan meda- 
lles d'or y d’argent no hi faltan visitadors, ni en aquella 
fira firetayres. Tot Barcelona passa y torna a passar per 
aquell carrer de palmes y s’acorriola pacient per entre 
aquelles verdices de llorer, aturant-se a contemplar -los 
ab la curiositat y l’entusiasme dels infants y la major 
part de la gent no s’acontenta de respirar-ne la bona olor 
que se sent de bon troç lluny, puix les rimes de verder 
s’apriman fins a desaparèxer, com ses vehines les rosses y 
vincladices filles d’Eix. 

Mes aquèxes palmiccs y aquelles branques de llorer 
sagrat hi ha que veure-les avuy: ahir estavan sense vida, 
ajagudes en terra, esperant la mà del comprador; avuy 
estàn dretes, enjoyades y totes ab sos rahims de dolços y 
sos rosaris de çucre candi que lluhexen als raigs del sol 
com pedreria. Avuy estàn axecades y plenes de vida en 
les mans dels nins y de les vèrgens, com una esperança 
de premi, com una promesa de victorià en les batalles 
qtie’ls esperen, y arrelant-se en aquelles mans pures, ca- 
minan ab·elles ufanoses cap al temple. 

Quan allí los fa tremolar la frisança abans de la be- 

nedicció, les mou y agita l’entusiasme en la augusta ceri- 
mònia; si aquells palmons y aquelles brostes poguessen 
anyorar, no anyorarían ells la palmera d'ahont fóren es- 
quexats, ni elles anyorarían lo lloredar nadiu, ni al sen- 
tir los joyosos crits de Juli dels infants, anyorarían la 
xerradiça dels aucells que alll’ls desvetllavan a cada 
trench de día. Aquexos llorers n’haurían d’estar contents 
d’haver sigut tallats per honrar al fill de Maria, aquexes 
palmices se n’haurían de tenir per tot ditxoses de poder 
victorejar al Messies. ;Quin sabi, quin hèroe, quin rey 
o conquistador n'ha sigut més digne d’ençà que'l món es 
món? 

Los noys, es veritat, no capexen gayre la grandesa y 
sublimitat del acte, ni saben prou lo que’s fan, com tam- 
poch ho sabrían los noys dels hebréus, putri hebraetum, 
que avuy fit anys li sortiren a camí quan baxava de Beth- 
phagé cap a Jcrusalèm y esquexant les branques dels ar- 
bres y llevant-se les sobrevestes les estenían en la via. 
Mes los noys de Barcelona, com aquells, a cents y millers, 
venen a rebre y victorejar al Messies, y sos crits de: 
lo Ram, lo Ram, lo Ram de la Passió: obriu, obriu, obriu 
que volèm entrar, encara que no sempre caygan ajustats 
a la gravetat de la cerimònia, a mi'm sonan com a tra- 
ducció més o menys lliure dels crits dels petits hebréus: 
Ossana Jilio David; benedictus qui venit in nomine Domini. 

La entrada del Rty de Israel a Jerusalèm fóu ben 
senzilla, com observa'l Vescomte de Wals; no hi entrà 
muntat en superba carroça, sinó en un humil jument; per 
recordar que hi entrava en nom del senyor, no s’hi axe- 
caren archs de triomf, ni cap obelisch portat d’Egypte 
y miràu com la men >ria d'aquella entrada ha quedat 
escrita en tots los cors. Les incidents més petitg són re- 
cordats com si ho acabés tíe contar un testimoni de vista. 

y no obstant fà aprop de dos rail anys. Déu no necessita 
bronzos ni marbres, ni burí per escriure los recorts y en- 
senyaments que vol perpetuar; son dit es lo burí, y la 
planxa de marbre ahont los grava, es lo cor dels hòmens 
y sobre tot lo cor dels infants, que encara que sembla 
impossible es lo menys esborrable llibre de la tradició. 

Perdonem ara lo llegidor un recort personal d’aques- 
ta diada. Lo diumenge de Rams de 1896 trobant-me en- 
tre’ls pelegrins de Jerusalèm, en la solemne funció que’s 
fa en la basílica de Santa Elena, rebi de mans del vene- 
rable patriarca un palmó com los altres sacerdots y ab 
ells derrera'ls simpàtichs relligiosos Francescans, vol- 
tarem en devota processó lo Sant Sepulcre de Nostre 
Senyor Jesucrist. Aquell palmonet, esquexat no feya 
gayre del arbre, era verdós encara y no tenia pas aquexa 
grogor que tenen los nostres, puix los orientals no 
saben de encaparutxar (com diuen a Elx) les branques 
de la palmera, per guardar-les del ayre y del sol y per 
donar-los axis la rossor que ací les fà tan agradoses. No 
obstant, preferint-la a la més gallarda y hermosa que 
s'ha venut en la vigília dels Rams y a la que han guar- 
nida y engalanada millor les pageses de Sarrià, jo a tra- 
vés de terres y mars, la portí a Barcelona com una preua- 
da relíquia de Terra Santa, fins que en dies de tem- 
pesta, que no vullch recordar, la vegi desaparèxer. D'ençà 
que la he perduda la estimo més que abans, y’m dich jo 
meteix alguna vegada, no podent traure-me-la de la me- 
mòria: ;Qui sab si aquell palmó era esqueix d'alguna 
palmera néta o bes néta de la que’s dexà esbrancar, 
avuy fà anys, per los fills dels hebreus en lo gloriós 
triomf del Messies per tenir la sort de besar sos peus? 

De La Crèu del Montseny , dc 2 d* Abril de 1WQ. 

SANTA METCHILDIS 



L o primer diumenge de Pasqua de Ressurrecció rebi 
carta del sabi eclesiàstich Dr. Euringer, Pàrroco 
deOssmarshausen, prop de Augsburg, demanant me, com 
a devotissim que es de! Sagrat Cor, llicencia per impri- 
mir la traducció alemanya del Somni de Sant Joan, feta 
per la inspirada poetissa Clara Comner. Un amich méu 
qui vegé la lletra, me féu adonar de que justament aquell 
dia meteix de la cap-vuytada de Pasqua, la alemanya 
Santa Metchildis, una de les que figuran en la processó 
de Sants del Somni entre Santa Gertrudis y Santa Llut- 
garda, havia tingut una gran revelació respecte al Sagrat 
Cor de Jesús. Acostant-se lo mes que la Església li dedica, 
volguí donar-la a conèxer y a assaborir als catalans devots 
del Sagrat Cor, traduhint-la mot per mot de la obra de la 
Santa, Llibre de la Graeia Espiritual, capítol dinòu. Mes 
abans de obrir lo llibre inspirat conegàm a qui l’ha escrit, 
no sia més que per quatre mots de ploma barruera. 

jQuí es Santa Metchildis? Dant la anomena Matelda 
en son Purgatori, ahont li sent entonar, ab vèu melodio- 
sa, Venite benedictí patris mei. Quan en la primera part de 
la Divina Comèdia Dant consultà a Beatriu, aquesta lo 
envià a Matelda, qui té lo encàrrech de explicar-li y de 
tràurel de totes les dificultats espirituals. Mes qui la co- 

neix solament per la Divina Comèdia no la coneix prou 
ni gayre. 

Nasqué a Hackeborn, en 1241 y a la edat de set anys 
fóu posada per sa mare en un convent de monges bene- 
dictines, en que, a son temps, fóu mestra de novicies y 
sobre tot mestra de cant. Dotada d’una hcrmosa vèu que 
conservà fins a sa vellesa y de la gracia de saber donar 
a les melodies de la pregaria la cxpresió de la pietat in- 
telligenta, era la cantora del monestir, secundant-la y su- 
plint-la alguna vegada en tan bell y angèlich ofici la me 
texa Santa Gertrudis, la Santa Teresa alemanya qui flo- 
ria al costat de ella en lo meteix convent. Més de una 
vegada per sos càntichs si no tingué lo aplaudiment dels 
hòmens que no la conexfan, tingué’ls del Espòs divi a 
qui solament ella'ls consagrava. Quan s’estava morint, 
en la esglesia del convent eelebravan !n festa de Santa 
Elisabet de Thuringe y Santa Gertrudis veya com les 
paraules del ofici de la Santa del cel cran aplicades per 
los àngels y per les divines persones metexes a sa amiga 
moreneta, la santa de la terra. En sa entrada en la Glò- 
ria lo Senyor la saludà com a sa estimada Filomena o ro- 
ssinyol y la establí com a profetissa de les alabances di- 
vines. Dels admirables llibres que’n dexà escrits ne trau- 
ré solament la revelació promesa, com qui per donar idea 
de un gran jardí ne mostra sols una flor. 

«Lo dia octàu de la Resurrecció de Jesucrist vegé de 
nou la sobredita casa (parla del palàu del Cel), y al vo- 
ler-hi entrar, trobà dos àngels a la porta, ab les ales este- 
ses en amunt, de manera que's trobavan per los extrems 
y llençava un sò molt suàu com de una arpa; tanta ale- 
gria ’ls donava la vinguda de la ànima que esperavan. La 
ànima axis que entrà cavgué als peus del Senyor, salu- 
dant y adorant ses llagues vermelles. Havent arribat a la 

liaga del Cor, la trobà tota oberta y llençant un gran va- 
por com de un* flama encesa. Lo Senyor rebent la ànima 
ab gran benignitat li digué: «Entra y segueix lo Cor di- 
ví de llarch y de ample; la llargaria representa la eterni- 
tat de ma bondat y la amplaria significa la amor y lo 
desitg que he tingut eternament de la teva salvació. Se- 
gueix-lo de ample y de llarch, axò es, pren-ne possesió, 
puix tot lo bé que hi trobaràs es téu.» Després halenà 
sobre ella, y digué: «Reb lo Esperit Sant.» A les hores 
aquella ànima benaventurada, plena del Sant Esperit, 
vegé sortir de tots sos membres com uns raigs de foch, 
que esbadiant-se, anaren a progectarse sobre quiscunade 
les- persones per qui ella pregava. Axis que hagué com- 
bregat ella vegé son cor fós y format com una sola massa 
d’or líquit ab lo Cor de Jesús, qui li digué: «Axis estarà 
unit ton cor eternament segons ton desitg y ta delec- 
tació.» 

Ditxosa y mil vegades ditxosa la ànima qui fóu mere- 
xedbra de tan divines y sobiranes promeses; ditxós mo- 
nestir de Helfta, que vegé alternar plegades en son tem- 
ple dues ànimes com no n’ha tingudes gayres la terra: 
ditxosa la Alemanya de aleshores que bevia en los me- 
texos pits de Jesucrist una sabiesa molt diferenta de la 
que’s beu, des de la Reforma, en ses Universitatsl Que 
lo Sagrat Cor de Jesús tinga compassió d’ella y també de 
nosaltres. 

De Lo Pensament Català, del 27 de Maig de 1900 

DESPEDIDA DEL MAIG 



A vuy lo Maig fa la última somrisa y lo mes de Ma- 
ria se despedeix de la terra ab la agraciada festa 
de la Verge del Amor Hermós. Digna despedida aque- 
xa del temps de les flors, dels càntichs a Maria y de les 
primeres comunions. Losséus devots no’s despedexen pas 
de sa dolça Mare. <Què farían, ni ahont anirían sens Ella? 
Donan solament l’adeusiàu a les seves flors y a les ten- 
dres y regalades funcions d’aquest mes de grada y bene- 
dicció y ensemps lo més alegre, florit y cantador dels 
dotze mesos del any. 

Les relligioses del col·legi vehí tenen per patrona a la 
Verge y bé la han festejada tots los matins y tardes aques- 
ta primavera; bé n'han cullides de flors per son altar. 
L’esbart de les monges y l’esbart de les colegiales bé li 
n'han cantades y refilades de cançons y n’han feta sentir 
de musica en sa capella. 

Ella s’està dintre sempre amagada, com una pedra 
fina en son estoig. jPer què una vegada al any no ha de 
sortir a fora, a veure y a ser vista dels vehins que la anyo- 
ran, a rebre lo tribut de ses pregaries y a reclamar la ga- 
la de son entusiasme, en cambi de ses mercès y bene- 
diccions? <Per què la Reyna de les flors no ha de donar 
una passejada anyal per lo jardí que floreix per Ella y 
solament per Ella? 

Los preparatoris de la festa començaren fà tres dies. 
Avuy la bellugadiça s’inicià a punta de sol y encara dura. 
Tot va en doyna en lo convent. Los caminals del verger 
són escombrats de nou y nets com una plata, los rengles 
de boxos que'ls vorejan són retallats com per unes esti- 
sores de barber. Les fulles seques, si n’hi ha cap, són 
arrencades del brot y llençades lo meteix que'ls pecats 
de la conciencia. Les amples mates de margarides, les 
hortènsies y malves reyals estan regades d'ara tot just y 
mostran encara aiguna góta de rosada en sos càlzers com 
una llàgrima d’alegria. Una garlanda de verdor texida 
aquest matí per les novicies, lliga l'un ab l’altre los fruy- 
ters del passadís. Les ufanoses acacies del fons del jardí 
estan en lo bò y millor de sa florida, com si haguessen 
guardat per aquest día totes les seves joyes, com si tin- 
guessen esment de que a la seva ombra s’axeca l'altar de 
Maria. Miràu-vos-Io allí, sobre una taula senzilla coberta 
d’un domàs vermell s’alçan quatre columnes de verdor 
que sostenen una lleugera mitja taronja de fullatge, com 
los pilans esmaltada de flors. Axò es l’humil tabernacle 
que espera la imatge de Maria. 

Al caure la tarda tot està a punt. Los acorts de la co- 
bla de musichs esclatant dintre la capella del convent, 
diuen que la Verge devalla de son retaule y vola cap al 
verger en ales de la amor de ses filles. 

La processó comença. Una crèu alta daurada va tot 
davant entre dos escolans ceroferaris, vestits de blanch 
ab la valona blava. Seguexen de dues en dues les noyes 
més petites, des de cinch a deu anys, vestides de blanch, 
ab un ciri en una mà y un ramellet de flors en la altra. 
Precedides d’un penó de la Verge seguexen les que aquest 
matí han tingut la sort inefable de fer la primera co- 
munió. Van totes vestides de color de la innocència, ce- 



Digitized by Googte 




268 



ARTICLES 



nyides ab un llaç blau, llureya del col·legi. Orna son cap 
una corona de lilàs y de roses blanques, com a místiques 
desposades del Anyell divl. 

Lo ciri encès que duhen en una mà, es símbol de la 
amor que li tenen y’l lliri de Sant Antoni que duhen en 
la altra, es símbol de la exquisida blancor de les seves 
ànimes. Derrera d'elles venen ses companyones més grans, 
alternades ab les relligioses; y al callar la musica fan 
sentir les cèliques estrofes del Ave Maris Sulla. Després 
venen dues noyetes de sis anys ab lo vestit y les ales dels 
àngels. Duhen penjada al coll una panereta de flor de 
ginesta y fulles de rosa, que escampan a voliors davant 
la sagrada imatge, que segueix magestuosament portada 
per les quatre combregantes més tervoroses. La posan en 
son trono de fulles y allí les més llegidores li endressan 
poesies, les més devotes li dirigexen oracions y després 
totes plegades un càntich del que jo no sento sinó aque- 
xos versos: 



Adeusiàu, Maria 
Maria, adeusiftu. 

Acabada la cançó de despedida, passan totes les co- 
legiales per davant de la Verge, besant sos peus y hi de- 
xan son lliri o son ramellet de flors. 

Al veure acostar d'una a una a la santa imatge aque- 
xes innocentes criatures, sobre tot les que avuy acudiren 
a la sagrada taula, me sento pujar als ulls llàgrimes de 
satisfacció barrejades ab llàgrimes de pena, y mentres mon 
cor prega sento bullir per mon enteniment aquexes re- 
flexions: 

;Que n'es d'hermós lo día de la primera comuniól Lo 
sol d'aqueix matí ha sigut més esplendorós, la seva llum 
ha sigut més serena y daurada. Mes ay! també se n'ha de 

anar a la posta com los altres dies? també la ha de se- 
guir la fosca nit? ( 'En honor del santíssim Sagrament del 
altar, no’s farà una escepció per ell? ^Al menys no dexa- 
ràen lo cel y sobre tot en lo cel de la ànima més rastre 
que’ls altres díes?<Aquexa blancor immaculada y aque- 
xa alegria sa germana bessona, duraràn gayre per estes 
noyes? ^Aquexes corones blanques lluhiràn gayres matins 
en sos fronts de verge y aquexos lliris olorosos trigaran 
molt temps a caure mústechsy esfullatsde ses mans, avuy 
blanques y pures com ells? jAquexos àngels hermosos ho 
seràn molts anys al sortir de aquexes muralles benehides, 
que són per ells les muralles del paradís? Hòmens o do- 
nes criminals, los qui de ploma en ploma arrencareu les 
ales de la innocència a aquexos àngels, no teniu perdó de 
Déu; sóu més cruels que'ls assessins y'is tigres del desert. 
Mes <en lo naufragi tan general de les ànimes, no troba- 
ran aquexes en casa de sos pares o tudors una arca de 
salvació, que les abrigue dels ayres malèfichs y pestilen- 
cials de la terra? Senyor, Senyor. <per què aquexa hermo- 
sa edat de la infantesa, que Vos estimàu ab preferencia, 
no ha de durar en l'home tant com ell meteix? O millor, 
<per què l'home no ha de ser vostre fins a la fi, com ho 
es en lo començament? jPer què la joventut, la virilitat y 
la vellesa no us han de cantar y d’estimar, com la infan- 
tesa y la adolescència? <No sóu Vos per ventura lo cria- 
dor de totes elles? ^Aquell qui ha criada la planta no es 
ben digne de la flor, y qui es digne de la flor no es me- 
rexedor també de sos fruyts? 

<No sosteniu Vos ab la metexa mà al nin qui dóna lo 
primer pas al baxar de la falda de sa mare, y al vell aca- 
ducat que dóna lo derrer al peu de la sepultura? jNo sóu 
Vos lo Déu del matí, del mitgdía, del vespre y de totes 
les hores? Donchs jper què totes elles no us han d'entonar 

sos càntichs en consonància ]' un de! altre, y per què lo 
càntich d’aquesta vida no ha de consonar y de fer una 
metexa armonía ab lo càntich de la altra? 

Jesússagramentat que avuy heu pres possesió d’aque- 
xes ànimes, obra de vostres mans, o no sé si diga de vos- 
tre Cor, y estimant-les ab excés avuy meteix les donàu a 
vetllar y encomenàu a vostra dolctssima Mare, la Mare 
del Amor Hermós, guardàu-les en lo viatge de la vida per 
Ella y per Vos, que són les amors més veritables, les 
més dolces y hermoses de la terra. 

Després lo sacerdot qui presideix la festa, fà a corn 
d’altar una senzilla plàtica aiusiva a tan poètich acte, par- 
lant de la Verge a aquelles petites vèrgens y de la Mare 
de Déu a les seves filles. — No n’hi ha prou, los diu, de 
portar flors a les seves plantes; les flors del camp y del 
jardí són lo símbol de les flors del canip o del jardí de la 
vostra ànima. <Y quines són aquexes flors? La obedièn- 
cia a vostres pares y a vostres mestres, la caritat que heu 
de tenir unes ab altres y sobre tot la amor que heu de tenir 
al bon Jesús, qui avuy ha baxat del Cel per fer-se un altre 
petit cel en vostres ànimes. — 

Finida la plàtica, la bella processó desfà son curs 
anguilejant per lo jardí, entre dos rengles de ciris ence- 
sos que lluhexen com estrelles en la fosca. Los solemnes 
acorts de la Marxa Revol acompanyan a la Reyna dels 
Àngels a son trono humil, dintre la capella del convent, 
cap ahont s’emporta a oloroses garbes les roses y lliris de 
les combregantes. juntament ab sos cors. La derrera nota 
que m’arriba d’allà dins, són los dos versos de la despe- 
dida que repetim los de fora: 

AdeusiAu, Maria, 

Maria, adeosiiu. 

Mes de Maig alegre, festós y rialler, adéu. Mes de Ma- 
ria, lo més bonich dels mesos, mes de les flors y de les 
cançons, mes dels lliris y de les roses, mes dels Àngels y 
de les Vèrgens, adéu: mes a reveure. Si quan tornes ba- 
xar en la primavera vinent a la terra, nos ne trobas fora, 
que’t pugàm celebrar en lo Cel, continuant allí los hym- 
nes a Maria, que han de ser lo goig y la alegria dels ele- 
gits per tota la eternitat. 

Adeusiàu, Maria 
Maria, adeusiàa. 

De Lo Pensament Català, del 10 de Juny de 1900. 

RUYSBROECK 

AL RNT. MOSSÈN ENRICH PLA V DEN1EL 
EN LO DÍA DE SA MISSA NOVA 

L o nom d'aqueix místich belga, generalment anome- 
nat rAdmirnble, no es gayre conegut entre nosal- 
tres; sa vèu de violí del Esperit Sant, com l'anomena un 
contemporani séu, ha sonat molt poch en orelles cata- 
lanes. Solament lo conexen alguns devots de Meterlinck, 
per la tradució que publicà fa nou anys, en francès, de 
L' Ornament de les noces espirituals, que passa per la mi- 
llor de ses obres. 

No obstant lo sabi Dionís lo Cartoxà diu parlant d’ell; 
*Hi ha un prodigi sobre tots, un prodigi nou que s'ha 
complert entre nosaltres. Aqueix prodigi vivent es Ruys- 
broeck l'Admirable. Era un home ignorant que solament 
no sabia llatí y escrivia en llenga vulgar les més delica- 
des y fondes veritats, ab una sabiduría tal que’ls més 
grans doctors de teologia no gosavan obrir la boca en 
sa presencia... Jo l’anomenaria lo doctor diví. Ell no tin- 
gué altre mestre que l’Esperit Sant.» 

A la edat de onze anys començà l’estudi de la gra- 
màtica a casa d'un vell sacerdot, y ja aleshores tot sovint 
se sentia il·luminat per alguna llanternada de la inspira- 
ció de Déu, qui s'anava formant un temple digne en 
aquella ànima innocenta. La seva mare, que era viuda, 

veyent-lo tan inclinat a les coses divines, sc féu relligio- 
sa, tal vegada per fjr una vida més semblanta a la del 
séu fill, per estar més aprop d’ell en esperit, encara que 
separada per les parets del monestir y per tenir-lo, com 
diu l'adagi, si més lluny dels ulls més aprop del cor. Pas- 
sat algún temps ella morí en lo claustre, mes jay ! abans 
de pagar ab ses oracions y penitencies l’últim deute 
dels que contragué ab la divina justicia fora d’aquells 
murs sagrats, des de la presó del purgatori s’aparegué 
diferentes vegades a son fill, demanant-li si trigaria gayre 
temps a celebrar lo sant sacrifici. 

Cap y a la fi arribà lo dia tan desitjat de sa Missa 
nova: al venir de celebrar-ln, sa mare se li aparegué de 
nou, mes ja no voltada de flames sinó auriolada de llums, 
felicitant-!o y felicitant-se ella metexa per haver sigut des- 
lliurada del purgatori ab aquest sant sacrifici y per vo- 
lar-sen al Cel. 

Bella fóu la entrada de Ruysbroeck en lo sacerdoci, 
però fóu millor encara la seguida. No féu lo que’n diuen 
en lo Uengatge del món una carrera lluhida, puix no 
passà de vicari en Santa Gúdula de la ciutat de Brusse- 
les, única parròquia en que serví. En la humilitat, en la 
senzillesa y sobre tot en la més alta contemplació s’escor- 
regué sa vida de ministre de Déu fins a la edat de sexan- 
ta anys. 

Allavors cançat de tractar ab los hòmens y desitjós 
de conversar millor ab Déu. ab alguns companys seus 
se retira a un asceteri de la Vall Verda. En aquella ven- 
turosa soledat son esperit se rejovení com la àliga, per 
volar a les altures de la esplendor eterna. 

No’s pot llegir aqueix passatge de la vida de Ruys- 
broeck sense pensar ab nostre gran Ramón Llull, fugi- 
tiu de la cort del Rey de Mallorca, fent aspra penitencia 

is 

en les aubagues de Miramar y dintre d’una Cova, que 
s’ensenya encara als pelegrins, escrivint aquelles obres 
que per la extraordinària elevació de ses idees, per sa 
orientació de sempre cap a Déu y per l'aleteig del séu 
amor, tenen tants punts de semblança ab les del solitari 
de la Vall Verda. 

Sa manera habitual d’escriure era més digna d’admi- 
ració que fàcil d’imitar. Tan bon punt sentia en son in- 
terior la guspira de la inspiració, dexant a sos companys 
en la ermita, se n’anava tot sol al mitg del bosch y alll 
escrivia aquelles pàgines inimitables sobre l’amor diví, 
quesemblan arrencades dels llibres de sant Dionís l'areo- 
pagita. Alll ahont se li estroncava la font de la inspiració 
dexava la obra, que no reprenia fins que li rebrotava la 
llum de dalt. Esperant sa tornada, sovint passavan dies, 
setmanes y mesos, y allavors se posava a escriure de nou, 
encara que no tingués cap recort de lo que abans escri- 
via. Y sempre, sempre la segona part lligava ab la pri- 
mera, com les estrofes d’un poema, y com les pedres 
picades d'un edifici hàbilment estudiat per l’arquitecte. 
Es que l’arquitecte d’aquell edifici espiritual y l’autor 
d’aquell poema o tractat místich no era Ruysbroeck sinó 
l’Esperit Sant. Puix com ho digué diferentes vegades en 
vida a sos companys, y’is ho tornà a dir en la hora de 
la mort, no posava may la mà a la ploma sense sentir lo 
raig del Esperit diví y una presencia singular de la San- 
tíssima Trinitat, de que era també devotissim com nos- 
tre Doctor il·luminat. 

Veusaquí un passatge que pinta de mà de mestre a 
Ruysbroeck en l'estat extraordinari a que'l pujava sovint 
sa ardenta y enlayrada contemplació. 

Mogut per Déu, com se solia trobar, una vegada se 
n'entrà en la negra hoscuria. Quan fóu un bon Jroç en- 

dins ahont ja no’l pogués veure persona humana, s’asse- 
gué al peu d’un arbre a meditar. Axecat al cap d’un mo- 
ment per la dolçor divina, tingué un accés d’esperit y 
l’arrobament li durà més estona de lo que solia. 

Los germans l’esperavan frissosos en l'asceteri: passà 
una hora, ne passaren dues contades de góta en góta per 
la clepsidra, y anant a caure la nit sortiren a cercar-lo 
tots ells, cada un per son cantó. Lo cercaren de primer 
per los voltans de la ermita y no’l trobaren. Aleshores 
se llençaren a més córrer bosch endins per tots los ca- 
mins y viaranys, aprofitant les derreres llums del día. 

Entre’ls germans n’hi havia un de més aprofitat en la 
divina escola y per lo tant més estimat del mestre. 
Aqueix lo cercava ab més dalè, esperonat pèl desitg de 
trobar-lo y per altra banda la fervorosa oració donava 
dalit a sos peus y ales a son cor. Los cors que estiman 
a Déu s’estiman també y s’atrauen l’un al altre. Tot ple- 
gat allà d’allà vegé una resplendor estranya: s’hi acostà 
llestament y quan fóu a la envista vegé un arbre tot 
illuminat des de la soca fins al cap de brot del cimeral, y 
al entorn del arbre un gran cercle de foch que’i rodejava 
com un fosso rodeja un castell. Estranyat de tal mara- 
vella y tremolós d’emoció s’hi acostà més encara, gayre 
bé no gosant trepitjar les herbes ni respirar, de pór de 
interrompre lo silenciós misteri. Al ser més aprop del 
arbre vegé assegut a la seva soca y arrobat en èxtasi a 
aquell a qui cercava. Quan tornat en si per sa vèu ami- 
ga y ajudat per sos braços s'axecà de terra, segons son 
historiador, tenia l’ayre d’un home ubriach. <De quin vi 
hauria begut en mitg d’aquella selva? Dexèm parlar a ell 
meteix. 

*La ànima que ha estat davant de Jesucrist sent la 
dolçor, y d’aquexa dolçor naix un plaher castissim, que es 

la abraçada de la amor divina a la ànima. Prenèu tots los 
gustos de la terra, fonèu-los en un sol plaher; abocàu-Io 
tbt sencer sobre un sol home; tot axò no es rès compa- 
rat ab la fruyció de que jo parlo, puix es Déu qui raja 
al fons de nostre cor ab tota sa puresa y la nostra ànima 
se n'omple fins a vessar. Aquexa experiencia es la sola 
llum que pot mostrar a la ànima la espantosa misèria 
d’aquells qui viuen sense amor.» 



A MOSSÈN' ENKICH PLA 

Vos no hi viviu pas sense amor, oh mon reverent y 
bon amich, puix per amor als hómens y per donar-los 
bon exemple dexàu sos plahers, ses ilusions, sa fortuna 
y tot lo de un món que us somreya, vestint-vos d’una po- 
bra sotana de sacerdot; y per amor a Déu pujàu al Cal- 
vari. (Axis he sentit que anomenavau l'altar, y teniu rahó.) 
Que quan ne baxèu tingàu l’ayre d'un ubriach de la 
sanch del Anyell diví, com lo contemplatiu de la Val! 
Verda. 

La circunstancia de que pujàu al altar per primera 
volta, orfe de mare, com ell, m’ha obligat a escriure y 
endressar-vos aquest article en honor séu. Si, com la seva 
mare, la vostra estigués detinguda en la presó del purga- 
tori, que vostre primer sacrifici li sia lo preu del rescat y 
la clau del paradís. Entre les mil enhorabones que re- 
brèu, sobre la meva que es cordial, sobre la dels volguts 
amichs y sabis mestres, sobre la dels germans estimats, 
sobre la de la germana relligiosa de Jesús Maria, sobre la 
de vostre bonissim pare, que Déu vosguarde molts anys, 
jo us desitjo la felicitació de vostra mare des del Cel. 

De Lo Pensament Català, del 5 d'Agost de 1900. 

LA ADORACIÓ DELS PASTORS 

QUADRET LÍRICH EN UN ACTE, MÚSICA DE E. MORERA 

ESCENA PRIMERA 
Cnos de Pastors cantant des de dintre 

C om ull que s'amaga en la serra 
lo sol s'ha aclucat; 
y la nit dexa caure a la terra 
son vel estrellat. 

En la volta del cel enflorada 
la lluna somriu, 

|Oh! pastors, pleguem la ramada 
y anèm al pletfu. 

Mes no sentiu 
quina olor 
de roses de pastor, 
de lliris y violes, 
clavells y julioles? 

«Per què, per què exa nit 
Cels y terra han florit? 

• ESCENA II 

Elu. r, BinjamI, Natak 

Eli. ;Oh quina nit tan ‘.ermosa! Lo cel està més serè 
y les estrelles més parpellejantes; miràu quina 

de nova n'ha sortit a la banda de Bethlèm. jCom 
nos aguayta y somriu! L’Hermón de testa blan- 
ca no'ns envia sa halenada de gel, vençuda 
aquesta nit per los tebis ayres del Jordà. Los 
blanchs todons passan a voladuries per sobre la 
pleta. ^Sentiu la merla com xiula per la verdiça? 

(Se sent tin altre cant ) 

Ben. Es una cadernera. 

(Se'n sent un altre.) 

Ben. y Nat. Es lo rossinyol. 

Eu. Lo rossinyol de les nits de Maig, canta y refila 
en una nit de Desembre? Aquexa nit s’ha de 
cumplir algún gran misteri sobre la terra. 

Rabadans meus, volèu vetllar ab mi aquesta 
nit? 

Ben. Volèu vetllar gayre estona? . 

Eli. Fins que'l cor me diga prou, y no serà pas abans 
que l’Orient se tenyesca ab les vermellors de 
la auba. 

Nat. Les parpelles se’m clouen. Vaig a despenjar lo 
gambeto d’aquell pi, y fins a la auba. 

Ben. Eliezer, jo vetllaria de bon grat ab vos, mes la 
sòn me bat. Déu nos dó bona nit. 

ESCENA III 



Ei.ikzek 

Déu nos la dó bona. Dormiu y reposèu com 
vostre ovelles.. 

(Pausa fins que la orquesta parc.) 

No, aquesta nit no podria tancar los ulls. E* 
la font llunyana de Bethlèm se senten murmu- 
ris de goig, en los arbres dels camps de Ruth 
se senten batements d’alegria: diriau que la arpa 

del pastor Davit s’hi desvetlla y sospira! Dins 
de mi meteix m’apar sentir una vèu que de baix 
en baix me diu: — Vetlla y espera. — Si: jo vetlla- 
ré y esperaré, fins que a Déu li placia. La nit 
no es feta per dormir, com diuen los mundans; 
la nit, sobre tot aquesta nit, es per vetllar, per 
contemplar a qui la ha feta! Oh nit, hermosa nit. 
;Que es lo que’ns portas emmantellat ab ta bla- 
vor serena? <De què es signe la estrella que res- 
plendeix sobre Bethlèm? ^De quina flor nova y 
sobirana són aquexos perfums may sentits? 

Música 

<De quin nou astre són aquexes llums que 
atravessan lo cel? ;Mes, què veig? De sopte ne 
devalla una figura lluminosa cap a mil Los ge- 
nolls me tremolan. jPobrey rústech pastor! ^Què 
li podré respondre? 

ESCENA IV 
L’Angel.— Eliezer 

(Aparexent.) 

No tingas pòr. Vinch a donar- vos lo goig d’una 
gran nova. Lo Salvador del món ha nat en la 
Ciutat de Davit. 

(L'Angel desapareix.) 

ESCENA V 

Eliezsr — Benjamí. - Natan 

Eli. Benjamí, Natàn, desvetllàu vos tot seguit, que a 
Bethlèm ha nascut lo Messies esperat. 

Nat. <Com ho sabèu? 

Eli. Ara meteix m’ho ha dit un Angel. 

Nat. Eliezer, vos sóu molt bò, mes com sols pensàu 
ab lo Messies, haureu somniat sa vinguda; de- 
xèu-nos dormir. 

Bfn. No ho hà somniat, puix no ha clòs los ulls en 
tota la nit. Jo, al despertar-me, si no he vist 
l’Angel he vist lo rastre de resplendor que de- 
xava per l’espay. 

Nat. Mos ulls estàn plens de sòn encara; dexèu-me 
dormir una estona. 

Chor d'Angels. Interior 

Glòria a Déu en les altures; 
pau als hòmens de bon cor. 

Ohl veniu, ànimes pures, 
a adorar al Criador. 

(Natàn, després d'haver escoltat lo chor extasiat, s’axcca de colp.) 
Nat. Perdonàu-me, Eliezer. 

Eu. <De què? Fill méu. Aquell qui vé a perdonar-nos 
a Tots es nat a Bethlèm. Anèmlo a veure. 

(Se’n van.) 

Mutació 

(Aparició del Naxement en lo que s'hi veu al majoral Eliezer 7 als 
rabadaas Benjamí y Natàn adorant a Jesús.) 

ESCENA ÚLTIMA 
Chor de pastors 

(Atravessant la escena van a adorar a Jesús.) 

Anèm — a Bethlèm 
a veure'l Messies: 

Anèm— -a Bethlèm 
j l’adorarèm. 

FI 

De Lo Pensament Català, del día 10 dc Febrer de 1901. 

LOS GUITARRERS DE LA CISA 



Q uè són guitarrers, me dihèu? Aquexa metexa pre- 
__ gunta mot per mot fiu jo ahir al sentir aquexa 
paraula per primera volta; mes abans de satisfer vostra 
curiositat parbnt-vos de la cosa, conegàm lo llochahont 
la vegi. 

La verge de la Cisa es la gentil patrona dels quatre 
pobles de la costa de llevant, Vilassar v Premià de Mar 
y de Munt. Asseguda entre aquests dos en la montanya, 
s’està de cara a les ones, en que papelionejnn de matí y 
de vespre a tall de gavines les barques de sos fills. La 
Mare des de dalt los mira barquejant, parant y trayent les 
nanses y les palanques, tirant l'artet petit, o arrocegant 
l’art gros cap a la platja y fà que de vegades slan lluhents 
del peix que’ls cal per guanyar-se la vida. Ells des de baix 
la miran a ella, s’hi encomanat), encara que no tant com 
se mereix, li envían de tant en tant alguna Ave Maria y 
la reclaman sobre tot en los dies de tempesta y en les ho- 
res de perill. 

Les presentades que tapisan les parets del santuari 
diuen prou la amorosa correspondència que hi ha entre 
la Mare y sos fills. Aquesta es present del patró d'una 
barca cabussada pèl temporal, aquella es d’un mariner 
d’un vaxell de guerra que en cruel batalla s’enfonsà; la al- 

tra es cTun noyet de Premià que s’anegava; la de més en- 
llà es d'un de Vilassar que mar enfora passà terrible nau- 
fragi. A tots y a mil y mil d’altres la Verge donà la mà 
y los portà a la terra, y los vegé l’endemà agenollats a 
sos peus, arruxant-los ab llàgrimesd’agrahiment y d'amor. 

Verament la Verge de la Cisa es la mare dels mari- 
ners d'aquexes platges. Cada dia los camins de la plana 
vorejats d’ufanosos alochs de flor morada, avuy en sa 
florida, n'hi veuen pujar algún a demanar-li mercès o a 
donar-li les gràcies per les ja rebudes; y allí li fan resar 
alguna missa, li cantan los goigs y li encenen algún ciri 
devegades tan llarch com ells, mentres esgranan a ses 
plantes lo sant rosari. 

La Santa Imatge fóu trobada en un xórrech part 
d’avall y a ponent de la capella, vora meteix d’una font 
fresca y regalada, símbol misteriós del bé que venia a fer 
sobre la terra. 

L’edifici porta la fetxa de mil set cents quaranta y 
tants y està rodejat de verts y ufanosos garrofers, arbre 
que Déu regalà als soleys com un clap d’ombra de laau- 
baga. Algún día davant de la capella hi havia dos ren- 
gles de xiprers que ab sos braços alts crida van al viador 
afadigat o perdut al suàu redós del Santuari, mes cay- 
gueren fà pochs anys, y no de vellesa sinó al colp de la 
destral del llenyatayre que es per los boschs de nostra 
terra la dalla de la mort. 

Ara los arbres que hi restan, llevat de un pí desco- 
munal que hi ha part d’amunt, són més modests dexant- 
se veure entre ells, encara que no arriba a ser arbre, l’es- 
pigó de la etzevara, que més enllà de la costa, a Mataró, 
anomenan penquer, com anomenan penques a ses fulles, 
y més ençà de la costa, envers Badalona, anomenan més 
agraciadament etzevarers. Que bonichs són, que gallarts 

y magestuosos: semblan talment los canalobres del altar 
de la Mare de Déu. Ara meteix han fet l’esclat; tot just 
s'acaban de obrir les seves flors, que aflotonades en ses 
gegantines espatlles recordan les xarreteres d’or que du- 
yan los capitans de nostre exèrcit fà alguns anys. 

Aquexes flors són molt cercades per les criatures per 
jugar a bailarins. Les obren, si són poncelles, les agafan 
pél mànech y donant-hi petits col ps, fan moure los està- 
mens, que saltan cama ençà cama enllà escambellers, 
mentres ells los diuen tot crfdant: balla, balla, baylarí. A 
Badalona prenen al baylarí per un texidor que salta en 
son teler texint la peça y li diuen tot colpejant: fix, fix, 
texidor. A la flor metexa que compran y venen per agu- 
lles o cèntims li donan l’estrany nom de fix, fix, texidor. 
Quan aquexes flors són seques encara són motiu de jo- 
guina per los noyets, per la fressa que fan dintre sa capsa 
com los llovins dins sa tavella. 

A la hora del sol voltan aquexes flors un exàm de abe- 
lles rosses de mel, que fan al séu voltant un murmuri 
semblant a un arpegi suàu y adormidor. jSerà per aque- 
xes remors que ací en aquest poble los donan lo nom de 
guitarrers? A més d’axò algú li troba una llunyana figura 
de guitarra que jo m'esforço en veure debades, a no ser 
que l’etzevarer se cabusse de manera que son pèu repre- 
sente lo mànech de la guitarra o encara millor de la 
viola. 

Altres creuen que’s diu guitarrer per la forma de ses 
flors, que estàn posades al cap d’amunt del tronch a fay- 
só de clavíes de guitarra. 

Respectant aquexes opinions, jo só de parer de que 
aqueix nom no es una senzilla figura poètica, sinó expres- 
sió de la realitat; axò es que aqueix espigó, que serveix 
avuy humilment per afinar les navaxes, en altre temps 

servia per fer algún rústech instrument de corda. Aqtie- 
xa fusta es flonja com un cotó y facilissima de tallar en 
tots endrets, y en ella los pastors d’aquexes masies o los 
noys del poble obrirían una petita caxa de bandurria, hi 
posarían demunt los bordons, dels que algún podria ser 
molt bé un fil de pita arrencat a les fulles del meteix et- 
zevarer, y ja tindrian una guitarreta rústega y boscarola 
per demés, però que no’ls hi hauria costat cap diner. En 
los musèus se veuen instruments musichs axis de fusta 
blanca com aquexa, fets a tall de ganivet per los indis de 
la Amèrica y de la Assia. 

De guitarrers uns anys n’hi ha més que altres, y l'ha- 
ver*se escayguda alguna quineya, de les que sovintejan 
en nostre pahis, ab alguna anyada seva, haurà posat en 
los llavis del poble aquest malestruch adagi que no té 
altra esplicació: 



Any de guitarrers 
any dc guerra. 

Si la guerra ha de ser com la del dia d’ahir en que 
tinguí lo plaher de vèurels y de sentir-los guitarrejar al bés 
del ayre y al rum-rum de les abelles, a les plantes de la 
Verge de la Cisa, acompanyat de mos bons amichs de 
Vilasar de Mar y de Dalt, si axò es guerra, ni may que 
hi haja pau. 

Dc Lo Pensament Català, del 11 d'Agost de 1901. 

ABRAÇANT LA CREU DEL MONTSENY 

V erament la Crèu de Jesucrist sempre es hermosa y 
en totes bandes es escayenta y gran. Al comença- 
ment d’una carta o d'un escrit se pot pendre per una in- 
vocació; a la vora d'un camí se pot pendre per una guia; 
a la capsalera del llit, per una guardiana celestial. Al cim 
de la barraca de València, que’s recorda del temps dels 
moros, apar que diga: «aquesta casa es cristiana»; coro- 
nant lo frontispici d'un temple, «aquesta casa es santa». 

La Crèu carregada sobre una ànima es un signe de 
predestinació; sobre un pit, sia d'un pobre moribón, sia 
d’una verge del Senyor, sia d’un penitent solitari, sembla 
talment un signe depossesió. 

Mes una Crèu com aquexa, plantada al cim d’una 
montanya, que es lo pit de nostra estimada terra, me 
sembla no solament un signe de possesió, sinó també de 
la presencia de Déu sobre d’ella, y ensemps un acte de 
fè, d’esperança y de caritat de nostra patria. 

Més encara, me sembla veure quelcom de qui l’ha 
creada y redimida, com si diguessem la ombra o la figu- 
ra sagrada de Nostre Senyor Jesucrist extenent-li’ls bra- 
ços amorosament, com pera abraçar a sos fills, cridant- 
nos a tots a una patria millor quan sens acabe lo viatge 
per aquexa. 

No’m guanya ningú en amor a Catalunya, mes vullch 
estimar-la avuy, vullch estimar-la demà, vullch estimar-la 
sempre. Vullch que aqueix amor no s'acabe ab una vida 
tranzitoria y fonediça, com la néu d’aquesta montanya 
crucífera, sinó que desitjo estimar-la també des de allí 
dalt, ahont l’amor del home, unint-se ab l’amor de Déu, 
com una guspira al sol, es d’eterna durada. 

De Joventut, del 12 de Setembre de 190U 



X 

PF.RPETUINES 

I 

KNTEREO DE JUSTÍ PEFRATX 

D éu lo tinga al cel, al bò, al lleal, al estimadissim 
amich de la meva ànima, y Diu que es bon pa- 
gador li done la paga del bé que m'ha fet en aquest món 
de miseries. En les derreres hores de sa vida, des de son 
llit d’agonía se recordà encara de mi, y encomanà a son 
fill, qui fins heredà lo nom de Justí de son parc, que tan 
bon punt entregàs la ànima al Criador me’n donàs avís. 
Al rèbrel jo, a mes córrer prenguí'l tren per vèurel enca- 
ra una vegada. Mes ja no poguí satisfer mon piadós de- 
sitg; sols vegi la seva caxa que era de fusta fina, però 
senzilla, y estava, com de costum, coberta d’un vel negre, 
en que's veya blanquejar una grossa crèu. Demunt la de 
drap n’hi havia una altra de flors, rosades ab les llàgri- 
mes de son fill y de sos néts, y també una corona de per- 
petuínes. Una y altra fóren tretes de sobre’l bagul al dúr- 
sel-ne los enterradors, per haver disposat lo difunt que 
no hi volia flors ni ornaments de cap mena. 

L'enterro fóu verament extraordinari: des de lo pre- 
fet al humil treballador, allí hi havia tot Perpinyà; sobre 
tot la gent de lletres y la que estima aquell hermós pahís, 
que es un bocí, y un bocí del cor, del nostre. 

Ab la crèu alçada tot davant anava la comunitat par- 

roquial presidida per lo reverent mossèn Isart, eloqüent 
orador ja conegut dels catalanistes, puix féu lo sermó 
quan se celebrà la famosa festa de la Verge de Banyuls. 

No hi faltava representació de les poques ordres relli- 
gioses d'hòmens que hi ha allí, los pares Caputxins y los 
germans de la Doctrina Cristiana; ni les ordres de dones, 
les sors del Bon Pastor, vehines seves; les germanes de 
la Caritat, les Caputxines y les Trapenses. 

Després venían les quatre societats de les que lo di- 
funt havia sigut membre, duhent sos quatre principals 
socis un drap negre en que hi havia una gran crèu fune- 
rària. Los draps venían estesos l’un derrera l'altre, portat 
quiscún per sos quatre bechs, entre dues fileres de res- 
pectables senyors. 

Després venia lo cotxe de morts, ab son bagul que 
groguejava sóta’l drap negre, y derrera seguia son fill 
plorós y sempre ab lo barret a la mà, son gendre y sos 
néts, mossèn Pepratx, dignissim nebot del difunt, sos pa- 
rents y després sos amichs en rocegall interminable. 

Arribats que fóren a Sant Joan, que es la Sèu de Per- 
pinyà, se baxà lo cadavre del cotxe, y entrant-lo en lo 
temple lo posaren dins un túmol, o millor capella ardent, 
coronada de molts rengles de ciris. Allavors se cantà, ab 
molt bones y afinades veus, un ofici de difunts. Després 
mossèn Isart, acompanyat dels acòlits, féu la absolta, do- 
nant les voltes de costum al fèretre, primer ab l’hisopy 
després ab l’encenser. Després los enterradors tornaren 
lo cadavre al cotxe mortuori y l'acompanyaren a pèu al 
cementiri. 

Un colp allí l’hagueren posat en lo sepulcre deia 
seva familia, mossèn Pepratx donà les gràcies de part 
d’ella, als acompanyants, dedicant al difunt algunes es- 
cayents y piadoses frases. 

Al dexar lo en aquella modesta sepultura, sortint del 
cementiri, jo'm recordava de que ell meteix m'hi havia 
acompanyat la primera vegada que ! vegi, y llevant-se'l 
barret davant d’ella, me demanà ab los ulls amarats de 
llàgrimes que resàs una absolta per son fill major, que 
estava enterrat allí pochs dies havia. Des d’alguns anys 
reposava allí també sa virtuosa y simpàtica esposa. Déu 
los haja acullits a tots en sa santa glòria. 

Jo dech a M. Pepratx la primera traducció en vers de 
ma At/àntida, que ab la en prosa de M. Savine ha fet 
conèxer a la França en sis edicions consecutives, sent la 
derrera la de Hamelin Frlres, Montpeller, any 1900. Li 
dech també una bella traducció en prosa del Somni de 
Sant Joan, y una altra de ma trilogia dedicada a Jesús 
Infant. Ell era molt devot del Infant diví de Bethlèm, 
y no tenint-ne prou de endreçar li la traducció d'un lli- 
bre li dedicà un preciós altar de marbre, que es lo joyell 
de la parroquial esglesia de Sant Joseph de la estació. 

A mes li dech una valiosa traducció de les Flors del 
Calvari, y, lo que val més encara, lo haver sigut lo méu 
consol en la època terrible en que les vaig cullir. 

Nos havíam conegut en los dies serens de la meva 
vida, en la època que’l món caüficaría de feliç, en que jo 
resava sempre los misteris de goig y sovint podia resar 
los de glòria; mes quan per disposició de la divina pro- 
videncia me tocà resar los de dolor, que encara reso, 
no’m dexà pas resar-los tot sol. En ell trobí en la hora 
de la tribulació un atnich fidel, afectuós y constant 
d’aquells qui no’s dexan tòrcer per cap ventada ni per. 
les que arrencan los arbres de soca a arrel. 

E11 la hora de la Cena ray, en la hora del Tabor se’n 
troban molts d’amichs afectuosos, mes al apuntar la fos- 
ca en l’hort de Getsemaní, al bufar l'ayre fret de la banda 

del Calvari, se’n van d’un a un o de dos en dos, y l’ho- 
me’s queda sol, com lo bon Jesús en la crèu. La crèu, 
vinga en la forma que vinga, té sempre pochs amichs. 
Un d'aquests pochs fóu per mi M. Justí Pepratx, ànima 
verament catalana, noble, sencera y cristiana de debò, 
adornada de moltes virtuts, sobre tot de la més rara: la 
caritat. Pensant ab ell me vé a la memòria aquell adagi 
del segle catorze que he llegit no sé ahont: 

I Amich lleyal 
castell rcyal. 

La amor a Catalunya y a nostra llenga que tenia 
M. Pepratx merexería capítol apart, y sols es compa- 
rable a la amor que li tenia son antecesor lo venerable 
coronel Puiggarí, y li té son succesor y prelat lo mil vol- 
tes honorable monsenyor Carselade. Era un bon català 
y un bon cristià tot en una peça. 



II 

A I.A MEMÒRIA D’EN JOSEPH SERRA Y CAMPDELACRÈU 

Lo desmay de la Font de Morgadés, tornavèu de les 
primeres cantades del Esbart de Vich, ha rebudes en- 
guany dues fortes destralades ab la mort de nostres es- 
timats companys en Francesch Masferrer y en Serra y 
Campdelacrèu. 

En Serra, més que cap altre poeta de la esbullada 
colla, podia haver-lo près per divisa, y ell meteix en sa 
romàntica joventut, ab sos cabells llarchs y ab sos ulls 
amarats de llàgrimes, podia ser comparat a aqueix arbre 
que en lo Rosselló anomenan saule plorador. 

Ditxosament los arbres cambian de fulla y'is hòmens 
cambían d’amors. Lo segón, ultim y veritable amor del 
poeta de «Primavera trista», fóu, després de Déu, la 
ciutat de Vich. Molts cors la han estimada y la estiman 
encare, mes ningú com ell. Per en Serra totes les coses 
de Vich, a més del propri, tentan una altra valor, la de 
ser vigatanes. Per Vich y solament per Vich eran tots 
sos treballs; de Vich sos enrahonaments; per Vich tots 
sos entusiasmes, tots sos pensaments, y tots los seus 
somnis. 

Si baxava a Barcelona per consultar un llibre, per 
estudiar un pergamí del Arxiu de la Corona, l’anyora- 
ment lo’n treya totseguit y se'n tornava a Vich a voltes 
sens acabar la feyna. Una sola vegada en la vida s’allunyà 
del cloquer del Bisbe Oliva. Y <per què fóu? Fóu 
per anar a Atenes a estudiar desoca-arrel lo famós Tem- 
ple de Hèrcules que’l Cel acabava de regalar a Vich, 
com per fer-lo content. Mes, ben segur que lo Partenón 
y’]s monuments d'Atenes sols li servían per admirar y 
estimar més los monuments y belleses de Vich. 

Aquesta ciutat valia per ell més que Atenes, y que 
Roma y tot; era una ciutat sagrada de la que ell hauria 
besades d'una a una totes les pedres. 

Vich ha tingut hòmens grans en la seva historia,, y 
fins alguns en nostres temps; ha tingut guerrers, grans 
bisbes, sabis, sants, arqueòlechs, poetes y artistes, mes 
no havia tingut cap enamorat com en Serra y Camp- 
delacrèu. . ... 

Jesucrist, qui estimava Ja ciutat seva, fins a plorar. a 
sa vista, li haurà premiat aquexa gran amor ala ciutat 
nostra, acullint-lo en la Jerusalèm celestial. 

f • » r • * r 

De Lo Ptnsamtnt Català, del 5 de Janer de 1902. 

LO JESUSET DE LA RAMBLA 



(OEI. PORTAL LATERAL DE BETHLÈm) 



| es flors són les amigues més íntimes dels aucells, y 
l-J los aucells apar que estigan més a plaher entre ses 
amigues y companyones les flors. Uns y altres són los 
fills predilectes de la primavera y surten al meteix temps. 
Diríau que les poncelles esperan la cançó dels aucells 
per esbadallar-se y florir, o bé que’ls aucells en lo jardí 
esperan la sortida de les primeres flors per entonar-hi les 
primeres cantades. Sembla talment que's busquen los 
uns als altres, y que afectuosos se criden a la soledat per- 
que ningú'ls destorbe lo plaher de sa agradosa compa- 
nyia. 

Y ;quín auditori més propri v falaguer per aquexos 
rústechs cantors que lo d’aquexes senzilles camperoles? 
Y, per altra banda, ^elles a qui, després de Nostre Senyor, 
poden mostrar millor les seves gales y bufoneses? 

A tots los jardins ahont vajàu, a totes les boscuries 
ahont entreu, a totes les afràus de la montanya ahont 
pugèu, sempre trobarèu aquexes hermosures al pèu 
d’aquexos trobadors, y com en les quatre parts del món, ' 
a la Rambla de Barcelona s'escauen ells a la envista 
d’elles. Allí meteix ahont acaba la Rambla de les flors 

comença la dels Aucells, com per fer muntar plegats al 
cel les aromes y les cançons. Mes ia poètica encaxada 
d’aquexes dues branques del arbre de la bellesa, jsabèu 
qui la presideix? Donchs la presideix una hermosura més 
alta, una bellesa d’un ordre superior, que es lo cap de 
brot y l’etmeral diví de totes les belleses, l’infant Jesús 
de Bethlèm. 

Miràu-vos-lo que hermós; apar que vullga sortir de 
son ample y grandiós march de pedra per ensenyar à la 
multitut que passa, la Crèu que abraça amorosament 
com a única y veritable joya que ha trobada en lo món, 
qual globo trepitja ab una gracia indescriptible. A sos 
peus té un capet de serafl, y devall en lo meteix llindar 
del portal aquexes lletres: in nomine Jau omnt grnu Jiec- 
tatur y al voltant del quadro tres grans cors que flame- 
jan encara, y eternament flamejaran d’amor per nosaltres 
miserables pecadors, los cors més grans y més purs de la 
humanitat: los de Jesús, Joseph y Maria. 

Donchs la Rambla dels Aucells se clóu punt per punt 
als peus d'aquella axerida y venerable Imatge, ahont naix 
y s’allarga cap a mitgdía la Rambla de les Flors. Si ls au- 
cells y les flors tinguessen un brot de seny, estarían tots 
joyosos de tan bon principi y de tan bona fí. Mes tant sens 
esma y ignorants com ells n'estàn los hòmens, pochs dels 
quals al passar per allí en torrent perenne e impetuós 
s’adonan del infant Jesús que’ls mira, trayent lo cap en 
sa finestra de Bethlèm. 

jPena'm fà l’haver-ho de dir! Los aucells que aletejan 
dintre sa gavia y les fl rs que s’esfullan en sos testos te- 
nen més miradors qm la sagrada efigie de qui ’ns ha creat 
a tots: a ells per viure o bé per cantar una estona, y a „ 
nosaltres per viure y cantar les seves alabances eterna- 
ment. 

Allí, a ses metexes plantes, ahont cabalment s'escàu 
lo centre de Barcelona, cada matí se donan cita lo poble 
de les flors y lo poble dels aucells, formant-se amunt y 
avall de la Rambla com per fer parada davant son Déu 
y Senyor. 

Allí comparexen aucells de tota mena: los d’Amèrica 
des del guacamayo de trajo virolat y d’ay re de carnestol- 
tes, fins als fredolichs bechs-de-coral que al ivern se posan 
ab bona armonía, uns al costat dels altres com los dits 
de la mà, per resistir la fredor de nostre clima; des de la 
xerrayre cotorra fins al sinsont de vèu de rossinyol. 

D'aucells hostes de nostres boscuries no’n vullgàu 
més; però los més abundosos són los que fan més llàs- 
tima, los cantadors: lo pinsà que piteja y fà la girada, la 
merla que xiula, la perdiu que cscotxeja, la mallarenga 
que garla, lo canari de Vich que refila de bò y millor, lo 
passarell que's desenvermelleix tot baxant del Pyrinèu, 
mes que no oblida pas les tonades y’is ayresde follia que 
hi ha apresos 

Ab los aucells de bona vèu se barrejan devegadeslos 
de bonich trajo, com los beneficiats y canonges ab los 
soxantres y contralts en lo chor de la Sèu. Hi surt lo texi- 
dor, que en lo Rosselló anomenan mitjayre, per semblar- 
se a una petita barretina, o millor a una mitja mal texida: 
la merla blava, la gralla verda, la més virolada de les 
mallerengues, que en alguna banda anomenan bisbet; lo 
canari de montanya, l'oriol daurat y la abellerola que, 
llevat del botiguer, són los aucells més endiumenjats y 
bonichs de nostra terra. Allí’s trauen a venal la garça en- 
dreçadora y avar3, al pèu del cu-cut que posa son ou, 
puix no sol ser més que un, dins lo niu d’un altre aucell; lo 
gamarús, que per son ayre pensívol, en lo camp de Tarra- 
gona l'anomenan filosoph, surt devegades al pèu del 

pago reyal vanitós y enamorat de sí meteix; lo colóm 
bosquetà rucuador aprop del butxí que penja los esccr 
pins en los tarongers, y la rústega tórtora al pèu de la 
puput, que per sa hermosa cresta, ses plomes virolades y 
trajo enlluhernador y per la farúm de les immundícies 
de que viu, es una imatge perfecta de les dones de mal 
viure. 

Allí tot sovint se veuen los aucells tot just sortits del 
niu, si no ab lo niu y tot, crueltat que m’esborrona, fins 
per uns quants cèntims, s’hi veu lo pobre rossinyol, en 
paga de cantar en nostres jardins y boschs la cançó 
més hermGsa que ’ls hòmens han sentida des del para- 
dís. 

[Pobres aucellets! Al costat de sa presó, més o menys 
bonica y daurada per defora, ahont esclaus viuen y mo- 
ren, veuen vendre, sens poder protestar, altres presons 
per sos germans y tal volta per sos metexos fills que res- 
tan lliures encara en son bosch nadiu, y fins los llaços, 
teles y filats per agafar-los y los bossarrons per fer-los pre 
soners. [Pobres aucells! si poguessen parlar, ne dirían de 
fresques de la llivertat que corre per la terra. 

Matineres com ios aucells, y més ben endiumenjades 
encara, s’afileran Rambla avall ses amigues les flors. Les 
més surten de sóta les artístiques taules en que han de 
ser exposades, altres de les botigues vehines, ahont pas- 
saren la nit, pagant lo lloguer ab bona olor que traspua 
al carrer. Altres arriban en carretons y cotxes de jardi- 
ner, entre plantes de fulla sempre verda de que venen 
atapahits. Cada florista arriba ab son ample cistell acu 
rallat de rams ja fets y arrodonits o bé de flors tot just 
cullides, que ajagudes esperan la mà que les destria, es 
brosta y després les col·loca en los vasos de llauna o en 
les grosses floreres del aparador. 

Quan a mitg mes de Juny florexen los lliris de Sant 
Antoni, los hi duhen les floristes en grosses paneres re- 
dones, que posades sobre sos caps tenen la forma de am- 
ples corones ab flors de lliri per florons. 

Les flors cullides, los rams y les toycs per vendre llu- 
hexen y fatxendejan sobre les taules; mes les plantes que 
venen a la fira ab arrels y tot, com si diguessem ab les 
espardenyes terroses, s’afileran y's forman terra enllà, 
quiscuna en son grumoll de fanch humit encara, en sa 
caxeta de fusta, o en son gerro plè de terra, com si ha 
guessen fet seguir ab les mans de son arrelàm un retall 
de son jardí. De gerros n’hi ha de totes mides y fassons, 
des de la torratxa antiga que prové de les clavellineres de 
les masies, fins a la d'ivernacle petita com una closca de 
nou y redona com un didal de la costura. Aquexa es 
l'humil breçol d’un bri de menta o moraduix o d'una 
d’exes mil plantes de nom estrany que’ls vergers del Nort 
envían als de Mitgdía per amagar la cruesa del ivern. 
Aquelles sOn lo test d’un bargalló, disminuit parent de la 
palmera, d’un roser florit repenjat a un olm de quatre 
palms, d’un llorer o d'un cedre. 

En lo bò del mes de Maig algunes d’aquelles parades 
són veritables cascades de flors y devassalls de verdor 
que semblan rajar y abocar-se al cor de Barcelona. AI pas- 
sar distret per entre’ls dos rengles de plàtans que 
s’abraçan allí dalt part d’amunt de les cases, y’s clouen 
en atapahida volta gòtica, m’he fet la ilusió de veurem 
tot plegat dins un temple immens fet de brancalades de 
fullatge, que té a cada banda una renglera d'altars fets 
de rubins, zafirs, esmeragdes, topacis y de tota mena de 
pedres fines. Mes les flors, com ses germanes lesilusions, 
passan depressa y de ram en ram, y de toya en toya des- 
aparexen com per art d’encantament abans del mitg-día, 

hora en que també han près la volada gayre bé tots los 
aucells. 

Des de un balcó vehí, centenars de vegades he vist 
arribar y formar-se a les primeres hores del dia aquexos 
dos pacífichs exèrcits a les plantes del Jesuset de la por- 
ta de Bethlèm, com per demanar-li la benedicció, desit- 
jós de que’n plogués una góta sobre mi. Centenars de 
vegades lo contemplí a Ell meteix cor-près de sa gentil 
figura, y enamorat d'aquella nota mistica d’altre temps, 
escrita en una plana borrosa y perduda entre’I rebombo- 
ri de la Rambla com una perla en un sorral. La Imatge 
estreny entre sos braços una crèu y sembla oferir-la afec- 
tuós als transeünts, qui desconexent-la com la desconeix 
tothòm, no mostran pas tenir ganes de rebre-la. 

També semblava fer-men present a mi d’una manera 
especial, y jo, desconexent-la com los demés, tampoch 
anava depressa a allargar-li los braços. Al anar-men de 
sa vista fà nou anys, m’acompanyava sempre lo recort 
d’aquella Imatge y de sa Crèu de pedra, símbol de la que 
per mi estava tallada expressament per les metexes mans 
de la Providencia. Aquella Crèu pesa sobre mi de bò y 
millor y’m féu doblegar les espatlles algún temps, y l’In- 
fant diví no m’ho tinga en retret, ans m’ho perdone, si no 
la he sabuda portar tant bé com devia. Mes ara veig clara- 
ment que derrera d’ella tenia amanida y a punt la mede- 
cina de mos mals, puix no en và lo mot Bethlèm vol dir 
casa de pà, ahont se pasta cada dia l’aliment de la meva 
ànima. 

Ara, quan entrant y sortint d’aquell temple miro aque- 
lla Crèu en tan bones mans, me venen a la memòria 
aquexes valioses reflexions del Pare Almeyda. 

«Sia en hora bona, ànima meva, que ja tens lo que 
cercavas. Solícit anava derrera de la veritable dolçura y 

del consol ab que Déu alegra a sos amichs en aquest 
món y té reservat per los fills predilectes de son cor, y 
aquí tens lo que volías. Aqueix conhort, aquexa dolçor, 
aquexa bresca de mel, Déu la tenia amagada en l’arbre 
de la Crèu, y ara que Ell meteix t’ha posat en braços 
d'ella, aprofitat y recull la bresca celestial de dolçura y 
consolació que hi està depositada. Mil passatgers cerca- 
van aqueix tresor, mes cap d’ells ha arribat a sospitarque 
Déu lo tingués amagat aquí. Una bresca de mel que 
Samsó trobà en la boca d’un lleó mort, donà pèu a un 
enigma que atormentà set dies lo magí de sos amichs. 
Més difícil d'esbrinar es aqueix altre enigma deia bresca 
de mel amagada en l’arbre de la Crèu. 

Del Boletin de Conferencias de San Luis Gonwaga de Nuestra 
Seilora de Belin, del Juny dc 1902. 

LA ALZINA DEL PASSEIG DE GRACIA 



F illa de les montanyes, jqui t’ha plantada aquí a la 
vora d'un passeig y en mitg de! examplament de la 
ciutat? Ben segur que ningú. Ets un recort de les anti- 
gues boscuries que baxavan del Tibidabo, una borla del 
seu mantell de setí vert que arribava fins aprop de la 
mar. La Providencia t’ha dexada en mitg de la nova Bar- 
celona pera recordar-li que fóu un prat, com los empres- 
sayres de les vies fèrrees dexan un montorull de terra 
de cada desmont, com a testimonis de la feynada feta, 
que diu als viatgers: mirèu ahont eram y ahont som. 

Mes, ;no t’anyoras aquí tota sola? (No trobas a faltar 
les teves germanes que estàn lluny d’aqui a la altra banda 
de Collcerola o del Montseny, renyides ab aquexa civili- 
sació que’t migra, t’escanyoleix y’t deshonra? 

çNo anyoras aquelles immenses ramades d’ovelles que 
devallavan mandrosament de la collada, com una con- 
gesta que esquitlladiça rossola y camina envers la plana? 
Elles cercarían la teva ombra amparadora y’l téu patriar- 
cal redós y ab sos bels planyívols te donarían lo cgrans- 
mercès». 

(No anyoras aquells pastors que semblavan fets de la 
teva fusta, ab los esclops ferrats als peus, ab la barretina 
al cap y coberts ab la samarra feta de la pell del bestiar 
de llana que pastura? Allà tu fores la seva amiga y confi- 

denta; tu’ls farías de casa, tu serías la seva llar. En les 
llargues y adormidores pluges del i vern tu'ls farías de 
sopluig; y en los temperis del istíu los servirias de para- 
llamp y de cabanya, mentres ells acurrucats passarlan lo 
rosari, o de genolls en terra demanarían misericòrdia al 
Altissim. 

Pobra filla de la afràu, jcom t’avindràs tu a la tiràni- 
ca moda ciutadana? Aquí tots los arbres, inclinant lo cap 
una vegada al any al llenyatayre, com les ovelles a la 
estisora del tonedor, se dexan tondre y esporgar dels 
bróts sobrers o no sobrers, per la destral cruel. Aquí no’s 
permet que un branquilló puge més que l’altre, ni que 
un arbre axeque la cresta del séu cimeral, o estenga'ls 
braços de ses branques més que l'arbre vehí. Aquí no's 
permet que’ls arbres tingan gróps o berrugues, ni que 
prengan males geyes impropries dels arbres civilisats del 
jardí. 

Y tu, bosquerola com ets, ^sabràs seguir, punt per 
punt, totes aquexes molestoses etiquetes? Y si les sabesses 
seguir, jja podria ab la teva enverdiçada cabellera la 
podadora, que es la pinta del esporgador? Arbre monta- 
nyench, ja sabràs formar entre’ls arbres de viver? Almo- 
gavar indòmit, jja sabràs posar-te de filera ab aque.xa tro- 
pa de plàtans, novella, polida, endiumenjada y fatxan- 
dera? 

Tots aquexos atletes de parada han sigut y són enca 
ra criats ab biberón; cap d’ells bèu, com tu, la llet y la 
força de la mamella de la mare terra; <y tu’t resignaràs a 
abeurar-te, com ells, ab la ayga d’una manguera? La man- 
guera que t’hauría de regar a tu es la dels núvols, es la 
del temporal que trona, udola y llampega baxant dels 
Pyrinèus. *Quina saba trobaràs tu en aqueix passeig em- 
pedrehit y arentvol? Ton camp es un altre; ton camp es 



Digitized by Google 




JACINTO VERDAGUER 



301 



una vessant de montanya, ahont pugas enfonzarles arrels 
fins a les entranyes de la terra. Lo regaró que haurías de 
veure als teus peus es un xaragall cobert d’espessa ver- 
diça; los sients que hi haurtas de tenir són los màrgens 
herbosos; tos vehins haurían d'ésser los penya', ars y les 
cingleres. A tu no’t convenen pas los ayres pestilents de 
la ciutat; respirarías millor al ayre lliure de la aubaga. 
Allí te'n farían d’afalachs los tramontanals de tres dies; 
te’n dirian de coses les llevantades de vuyt dies y vuyt 
nits. Allí la tempesta escabcllada't breçaria entre sos ne- 
gres braços y’l rúfol torb te cantaria la non-non com una 
mare a un noyet de quatre mesos que s’adorm. 

Aquí sempre seràs una forastera, una estranya, un 
arbre de rès, mirat de reguli per tots los partidaris de la 
simetria y del uniformisme. Aquexa costúm que tens de 
guardar les fulles d’un any per l’altre, aquí no es seguida 
per gayre bé ningú. Si vols que t’ho diga clar, axò fà 
pobre. Aquí’ls arbres menys luxosos, fins los més estal- 
viadors, estrenan un vestit de fulla verda y flamanta a 
cada primavera, y ells metexos faràn córrer que no tens 
sinó un trajo per presentar-te al públich. Axò de ser jove 
a cent anys, axò de no envellir may, aqui tampoch s’es- 
tila entre’ls arbres. Los del Passeig, fan com los hòmens 
que van amunt y avall a la teva ombra; viuen depressa y 
corrents, y a vint y cinch anys són vells, y a trenta só» 
decrèpits. Tu arribas a la vida ara tot just, y (quantes 
vegades los vegeres cambiar en aquexa via? (Quantes los 
veuràs cambiar encara si't dexan envellir? Mes si crexes 
gayre, si examples gayre ta copa, no’t dexaràn pas morir 
de vellor te faràn la corretgeta. 

De La Viu de Catalunya, del 10 de Juny dc 1903. 

LO CORNAMUSAYRE 



V aig a donar l’adéu a la companyona de ma vida, 
la dolça poesia. <Per què cantar? jPer què escriu- 
re? Mos dits s’han evellit sobre les cordes de !a arpa y 
ja’s cançan de servir; la arpa metexa, la derTera volta 
que la he polsada, entre murmuris y sospirs neguitosos 
me semblà que’m deya prou. Vaig, donchs, a donar-li la 
derrera abraçada y a penjar-la ahont espere que vingan 
a polsar-la dits més tendres y inspirats. Prou ja de versos 
místichs, prou de poesies guerreres; prou d’hymnes a la 
patria; prou de càntichs a la fè. Adeusiàu, cançons de 
primavera; ja no emmelarèu mos llavis altra vegada, ja 
no farèu batre les ales del méu cor. Lo maig y abril tor- 
naran mil y mil vegades, però no tornaran ja per mi; 
portaran molts cistells de flors belles y oloroses, mes 
totes les abocaran en altres hortes. Los arbres de mon 
jardí no tornaran a florir, los gafarrons que hi niuavan 
cada primavera no hi tornaran a niuar y los rossinyols que 
hi cantavan no tornaran a cantar. La grisa tardor ha esfu- 
llat mos roures y mos ametllers, y les arbredes s’han vestit 
de dol, y les montanyes, emblanquides avuy per algún bri 
de gebre, esperan esferehides la néu del i vern què s’acos- 
ta. Les corrandes de caramelles, los set goigs de la Ver- 
ge que cantí de porta en porta fa tants anys lo Dissapte 

Sant, després del toch de Glòria, volaren lluny, lluny y 
per no tornar. Ma Pasqua es passada fà temps y sols es- 
pero celebrar en lo cel aquella Pasqua que no s’ha d’aca- 
bar may més. Si allí’s canta, allí hi tornaré.» 

Axò’m deya jo a mi meteix fà una estona, amargue- 
jat per les onades de la vida, doblegat y abatut per los 
vents de la tribulació. He sortit de una cambra reclosa 
y ofegada, y travessant la Rambla, gran y remorosa ar- 
tèria de Barcelona, enfilí’l carrer de Tallers, per lo cantó 
de la ciutat en que se veuen més aprop la verdor dels 
camps y la blavor de les montanyes, y sobre tot la del 
cel aconsoladora. Desitjava respirar ayres purs y lliures, 
y traurem d’aprop Yespleen que provinent de diverses 
causes, que voldria oblidar, s’anava ensenyorint de mi 
y’m lligava de peus y braços, de còs y d’esperit. 

Passant Tallers amunt, per davant del carrer de Vall- 
donzella, vegi sortir-ne un gallego de barba blanca y 
figura venerable, coronada per la montera, tocant mara- 
vellosament la enserrellada cornamusa, ab les caramelles 
o gralles demunt la espatlla, com s’estila en les vores 
del Mifio. Me sembla que sortia poch content d'aquell 
barri treballador en que les seves tonades no haurían si- 
gut gayre enteses y ab prou feynes sentides. Quan, de- 
cantant-se per lo carrer de Tallers amunt, vegé en les fi-' 
nestres del Hospital militar gorres de quartel, sa feso- 
mia s'animà, sospitant que tal volta hi hauria allí algú 
que l’entengués. Reinflà la cornamusa que s’amagrfa 
per moments y abaxava esllanguida l’espinguet y tocà un 
d'aquells ayres que, germans de la Afuüeira, fan plorar 
als anyoradiços fills de Galicia. No sé si n’hi hauria al- 
gún que ploràs, mes a mi aquella extranya y melancòlica 
armonía me feya tornar als temps ditxosos de la infan- 
tesa, me retreya los senzills contrapassos de la plaça 

del meu poble y’l vell cornamusayre de gambeto y bar- 
retina vermella que aclucà'ls ulls sense que ningú vol- 
gués apendre son ofici; me recordà mos pares y mos 
germans, que al cel sían, y mos companys que jauen 
aprop d’ells, en lo meteix cementiri, y'm vingueren les 
llàgrimes als ulls. 

Ix> pobre joglar, després de tocar la tonada potser 
millor de son repertori, axecà’ls ulls a la finestra del 
Hospital per si’n baxarfa, sinó una paga, una mostra 
d'agrahiment, una almoyna, que per petita que sia ajuda 
a esperar-ne una altra als pobres de Jesucrist. Mes ende- 
bades. Ni del Hospital ni de les cases vehines n’ha baxat 
ni una trista moneda de cinch cèntims. Lo que n’ha 
baxat es un crit de fucra, fuera! que ha fet girar estra- 
nyats a uns noys que venían d’estudi, y ha fet barbotejar 
a uns bastaxos que carregavan una conductora, y a mi 
m'ha fet extremir de pena y indignació. 

Lo cornamusayre no es pas de fusta: prou s'haurà 
adonat del insult, que li ha caygut com una pedra a 
sobre'l cap; prou l'haurà sentit una punyida en lo fons 
de la seva ànima; mes, avesat a la liu)ta de la vida y fet 
de petit a les males anyades, ha seguit Tallers amunt in- 
flant la cornamusa y sense mudar de tonada, talment 
com si hagués sentit ploure, esperant tal volta que al 
girar la cantonada se li giraria també lo vent de fortuna. 

Aquell acte de fermesa era una reprensió per ma de- 
bilitat. Aquell home tan senziil que provablement no 
sab de llegir, té més conexement del món que jo y per 
axò’l tracta ab lo menyspreu que's mereix. La seva sere- 
nitat impertorbable'm dexa avergonyit y confós, més y 
millor que si m'hagués llegit un capítol de la Imitació 
de Jesucrist. 

Jo he presa aqucxa inesperada lliçó com a vinguda 

de les mans de la Providencia, y sense necessitat de veure 
camps y montanyes me n'he tornat a casa curat del 
spleen, penedit d’haver-me volgut despedir de la poesia, 
innocenta companya de ma vida que tant bé m’ha fet, y 
ab ganes de reconciliar-me al) la lira si algún raig d’ins- 
piració Déu m'envia en ma vellesa. «Coratge, donchs, 
avant y fora», m’he dit a mi meteix. — «Cantèm encara: 
qui canta sos mals espanta. Exurge glòria mca; exurgt 
psalterium et cithara. * 

De Joventut, de 7 de Janer de 1904. 

EFEMÈRIDES VIGATANES 

per D. Joaquim Salarich y Verdaguer. Precedides d'un 
Pròlech de Mossèn Jacinta Verdaguer, Pi're. Vich, Es- 
tampa de Ramàn Anglada, 1882. 

B ellíssima y gloriosa corona de recorts té la antiga 
capital de la montanya catalana, la de propris y 
extranys tan estimada y de mi tan anyorada ciutat de 
Vich, y qui dupte d'axò, prengas la pena de passar los 
ulls per estes Efemèrides que un de sos més entusiastes 
fills, l’erudit Dr. Joaquim Salarich, acaba de col·leccio- 
nar en lo present llibre, després d’haver-les esgranades 
de set en set, com les denes de la corona dels Dolors, 
en les planes sempre ab plaher llegides de La Veu de/ 
Montserrat. 

La primera idea que m’ha acudit, al fullejar ies ara 
de nou, es que des del bisbe Gothmar, lo primer qti» 
tingué la ventura de portar en sos braços y’l qui col·locà 
en lo millor trono del món a la Moreneta de Montserrat, 
Princesa de Catalunya, fins a la providencial fundació 
del Sant Institut dels Fills del Cor de Maria per l'apòs- 
tol modern de nostra terra, l’arquebisbe Claret, sempre 
los grans hòmens d’Ausona han sigut les grans figures 
de la relligió, sempre sos millors hèroes de la fè. 

Un historiador contemporani, al donar compte del 
moviment científich del segle x en Catalunya, dona'l 
primer y'l segón lloch a dos bisbes de Vich. Lo primer 
es Attó, de qui vingué a pendre lliçons lo monjo de la 
Auvernia, Gerbert, tornant a sa terra tan plè de doctrina 
y conexements en tots rams que l’arribaren a tenir per 
inago; sent lo cert que introduhi en Europa, segons lo 
P. Fiorez, lo gust per la física y les ciencies exactes, de 
vent aquest triomf extraordinari a nostre sapientissim 
prelat. 

Son aprofitat dexeble, al cap d’alguns anys, ab lo 
nom de Silvestre II tingué la honor d’asseures en lo Soli 
Pontifici. Son succesor Joan XIII, en 971 elegí a nostre 
Attó primer arquebisbe de Vich, al trasladar-hi la Sèu 
metropolitana de Tarragona, llavors en poder dels moros. 

Lo segón fóu Arnulf, gran lletrat, molt expert, espe- 
cialment en Ilenga, ciencies y literatura sarrahines. 

Al bisbe Arnulf no trigà pas gayre a succehir, mes ja 
dintre’l segle xt. Oliva, l’arquitecte que axecà la porta- 
lada de Santa Maria de Ripoll, que 800 anys de pluges, 
néus y tramontanes no pogueren aterrar; l’inspirat sabi 
que hi escrigué ab lletres de pedra lo gran poema de la 
relligió que la mà sacrílega de) any 35, armada de ferre y 
foch, y les onades destructores dels barbres moderns no 
han pogut esborrar; y axò que alçà aquell admirable edi- 
fici com a Abat, y no’ns resta ni un troç de marbre, ni 
un mal dibuix de la malaguanyada Sèu antiga de Vich, 
que féu com a bisbe. 

Seguint de grà en grà les efemèrides de nostre Epis- 
copoiogi, dues ne veyèm més avall que nos fan l’efecte 
de dues epopeyes dintre dues estrofes. 

Urbà II concedeix lo pali a Berenguer per haver lo- 
grat la conquesta de Tarragona. Lo bisbe Sant Bernat 

Calvó assisteix y firma ab lo rey en Jaume primer la ren- 
dició de València. 

Entre exos succesos més oviradors, que podríam dir- 
ne les perles de tan valiosa cadena, altres se n'hi barre- 
jan que, si no són tan grans, no són indignes de ser 
enfilats en ella. 

Algun que ha fet cantar o millor diríam plorar la 
musa popular, com la mort d’en Bach de Roda, sentida 
en son temps per tot Catalunya; y altres com la del im- 
mortal Balmes, sentida y plorada en nostres dies per tota 
la Europa sabia, com si talment se li hagués post lo sol 
al mitg del dia. 

Los noms ilustres dels sabis jesuites Pratdesaba, que 
morí en 1810, dexant una llarga serie d’obres en varis 
llengatges, y Gallissà, anomenat péls italians Sant Agustí 
mut, v presentat per lo Cardenal Mattei a Sa Santedat 
Pío VI, com al home més sabi del món, s’hi succehexen 
als de Callis, autor dels dos tractats Directorium paris et 
treguae y de sorw emisso (sometent), y al d’en Bernat Ser- 
radell, a qui l’autor atribueix lo tan celebrat Testament 
que ha fet conèxer, no fà gayre, en son Cançoner gòtich, 
nostre amich y mestre D. Marian Aguiló. 

Mes, segons documents publicats ab lo títol de Apun- 
taaons de bibliografia Catalana, en lo Calendari Català 
de 1875, y altres que’n devèm a la bona amistat del eru- 
dit D. Andreu Balaguer, fóu imaginari lo fet del Testa- 
ment; lo compongué lo frare Bernat de Vinclera en 1419, 
com si fós un fet reyal, si bé ho era lo personatge otor- 
gant, puix en 1435 existia en Vich y tenia ja filles casa- 
des un ciutadà de la metexa, corder d’ofici, anomenat 
Bernat Sarradell. 

La ordenació de prevere del beat Oriol en la esglé- 
sia de Santa Clara, se registra derrera la predicació de 

Sant Vicents Ferrer en lo Mercadal, plaça Major que'ls 
amichs del temps passat celebran com la millor de 
Catalunya. Al bateig de D. Guillem Cassador, bisbe 
d’ Alger, Auditor de la Rota romana, secretari de Lleó X 
y embaxador de Juli II en la Cort espanyola, autor, entre 
altres obres, del Breviarium Barcinonense, succeheix lo 
naxement de Sant Miquel dels Sants, qui ab los gloriosos 
màrtirs vigatans, Sants Llucià y Marcià, són la glòria 
més pura de la ciutat de Vich, los diamants més resplen- 
dents de sa corona. 

Com no tot es or en la més rica mina, ni tot sol ser 
grà en la espiga niés ufanosa (dexant a part algún de- 
fecte de llengatge) no totes les efemèrides tenen prou 
vàlua per lluhir al costat d'aquexes, mes l’aplech que pot 
créxer ab nous estudis es molt digne de la justa anome- 
nada del autor de la Historia y Episcopologi de Vich, de 
la Guia cicerone de Barcelona a Vich, de la nova narració 
de costums Lo Castell de Sabassona, etc., etc., y no dup- 
tàm que’ls amants de les lletres y de la terra nadiua fu- 
llejaran com nosaltres ab plaher aqueix llibre escrit a la 
escalfor del més pur y ardent amor a la patria, que tot 
ho embelleix. 

Amor de patria que lo gel dels anys ni la forçada 
ausencia a terra de més benigne clima que’I de la Plana 
han pogut esmortuir, ni minvar tan sols, en lo cor sem- 
pre jove y sempre entusiasta del benemèrit Cronista de 
Vich; ans al contrari se pot ben dir que ab los anys s'au- 
menta y ab la ausencia s’aquilata, com ho provan les 
sentidlssimes frases que, per via de nota y de dedicatò- 
ria, posa l'autor al capdevall d’exes Efemèrides. 

Al nostre Esbart ofereix lo ramell de les històriques 
recordances de la vella Ausona: y en grata correspon- 
dència nos plau dir al Sr. Salarich que ningú ha d’apro- 

fitar-se millor de sos laboriosos y pacients treballs d’in- 
vestigació que l’estol de jóvens vigatans que, sóta la 
ombreta dolça de la Font del Desmay, tants y tan bells 
ensomnis han descabdellat, en montanyeses rimes, dels 
alts fets y nobillssims personatges de la historia patria. 

De la fredor del inventari historial ne fà brotar bri- 
llants guspires la inspiració del poeta; y qui sab los ge- 
nerosos pensaments que dexondaràn en més d’un de nos- 
tres bons trobayres les glorioses memòries en est llibre 
breument consignades. 

POESIES D’ARTHUR MASRIERA 

de la Companyia de Jesús, ab una Lletra- Prefaci de Mossèn 
Jacinto Verdaguer. Barcelona, Llibreria Catòlica, iSçj. 



A U. AGUSTÍ VALLS Y VICENS 



Similc c*t regnum coclorum ho- 
mini negotiatori quacrenti bonasmar 
garitas. Inventa autem una pretiosa 
margarita, abiit, et vendidit omnia 
quae habuit et emit eam. Math. c. XIII, 
4f» ct 46. 

«Lo rcyalme del cel es un símii com 
un home que negocia ab perles fines. 
Ovirada que n’ha una dc gran preu. 
se’n va. ven tot lo que tenia y la com- 
pra.* 



L a promesa que us fiu, dies passats, portat per la ben 
merescuda y ben pagada estimació que tenim los 
dos al autor del present llibre, de posar-hi quatre móts 
de capsalera, m'ha tingut uns quants dies capficat, sen- 
tint-me pobre d’esperit y sense una idea que s’ho valga 
de cullir de terra. 

Avuy, cançat d’esperar a qui no vé, m'he dit a mi 
meteix: tal vegada no cercas les idees allà hont són? Per 
què no les vas a pouar en la mar de la Sagrada Escrip- 

tura? Los pescadors de perles han de fer molts cabussons 
al pregón de la fonera marina per trobar-ne una, mes 
nostre company vos ho diria millor que jo, si's fulleja gay- 
re l’Antich y encara més lo Nou Testament sense exir-ne 
les mans plenes. Esperançat jo ho anava a fer quan 
Aquell qui, en exes planes benehides, ha dit: Trucàu 
y se us obrirà, dtmanàu y se us donarà, m’obre la porta 
y’m surt a cami abans de trucar y’m dona a la bestreta 
lo que volia demanar-li, fent que'm tornàs a la memòria, 
o millor, posant-me a les mans, com al sortós marxant, 
la preciosa margarita del Evangeli de vèrgens que aca- 
bava de dir en la santa missa. Al veure que’m venia com 
l’anell al dit y sobre tot al trobar-la tan oviradora y so- 
biranament hermosa, m’he sentit enliuhernat com los pa- 
gesos d’Empuries, quan tot llaurant derrera lo parell de 
bous, sobre les torres y palaus de la gran ciutat soterra- 
da, veuen devegades, sobretot en dies de tramontana, 
lluhir y guspirejar als raigs del sol una àgata o cornelina 
grega d’aquelles que fan parpellejar als antiquaris. 

La pedra preciosa que’m serveix de lema me fà pen- 
sar ab una altra també preciosa, de que vos meteix me 
féreu adonar. jVos ne recordàu? en lo Ante-Consistori 
de Casa la Ciutat. Més d’una volta des d’allavors, he 
pujat per aquelles escales expressament per anar a con- 
templar aquell bellissim Nom de Jesús en lletres gòtiques, 
que corona les barres catalanes y la crèu de Sant Jordi, 
escut de Barcelona. 

Aquexa tan bonica com adorable pedra embellia en 
altre temps l’oratori de la casa que era, abaix, a peu plà 
de la plaça de Sant Jaume, y al ser aquest transportat al 
primer pis, pujà al séu seguici, y més durable que la ca- 
pella, quan aquexa fou enderrocada en temps més fredo- 
rosos per la fè, se quedà aferrada a la paret, com la firma 

sagrada e inesborrable de Jesucrist que hi hauria baxatdel 
cel tantes vegades, e invocat en aquells temps més sovint 
per prohoms y concellers, aniria cada punt des del Con- 
sistori al Saló de Cent, que està a deu passes, a portar- 
los bones idees y ordinacions y a sembrar bones llevors 
en lo camp del municipi que’n té tanta fretura. 

En los falaguers dies no pas gayre llunyans de nostra 
Exposició Universal, com si aquella rubrica daurada fós 
un mistich imant per Nostre Senyor, tornà a baxar amo- 
rosament al Ante Consistori, convertit de nou en capella 
provisoria ahont ohía la Santa missa la reyal família de 
Espanya, 

Donchs aqueix es lo relligiós y patriòtich emblema 
que’l llibre porta; l’escut de Déu sobre l'escut de la Pa- 
tria. <Ha trobat ni trobarà jamay millor divisa nostre Re- 
naxement? Lo nom de Jesús sobre les Barres catalanes, 
no es solament un emblema y una gentil corona, es un 
simbol en que, si aquí m*es lícit espigolar en la litúrgia 
del Dissapte Sant, terrenis coelestia, humanis divina jun- 
guntur; es un aucell del cel que baxa a covar sóta ses 
ales d’or lo cor de nostra patria. En altres temps quan ab 
aquexes amoroses ales s’abrigava més y millor lo cor de 
Catalunya, feya sentir sos batements per tota la terra: 
bravos de Déu semblavan talment los de Jaume Primer 
y de Roger de Flor, guanyant reyalmes a Mahoma, y >° 
meteix Jesucrist semblava parlar en llenga catalana a 
regnes y nacions per boca de son llegat a latere, Sant 
Vicens Ferrer. Digàu-roe ara, si l’ha sabut triar per son 
llibre de poesies lo Pare jesuita que anomenavan alguna 
hora n’Arthur Masriera. 



No l’haurà oblidat ningú que l’haja conegut y trac- 

tat com jo, en sa botiga, tan plena d'afecte com faltada 
de claror, núm. 22 de la Argenteria. Aquella tenda era 
més que un reposador, y axò que avuy l’esperit no’n 
troba gayres, més que un arbre d’axopluch, era un veri- 
table arbre d’ajoch per los aucells de la poesia. Ara no 
us pensesseu pas que fossem nosaltres los únichs parro- 
quians, puix no s’hi hauria pas fet la barba d'or; mes com 
tota mena de gent ne sortia contenta, anava sempre ple- 
na d’anants y de vinents y a més d’axò hi sovintejavan 
los encàrrechs de dintre la ciutat y de fora, entre aquests 
per ser de confrares tant de cap de brot, recordàm los 
de Pepratx, Zorrilla y Mistral. 

Llevat d’axò, la moneda d'aquell bescambi era la 
poesia. Alli se sabia quin romanç surava y quina oda pa- 
triòtica anava a fons en los Jochs Florals. Alli's cotisa- 
van los versos del un y la prosa del altre y s’hi tastavan 
lo quadret de costums v la noveleta que anavan a sortir 
y'l recull de poesies que s’anava a estampar, com se tasta 
un cistell de picapolls que duhen a la plaça. Alli a la 
vista de les corones y palmes y rams de llorer d’or y 
d’argent, que guanyats ab la punta de la espasa en los 
torneigs literaris, tenia penjats, aprop de les joyes vene- 
dores, lo mestre argenter, sense fil de barba encara; nos 
animavan a rompre una llança en la pròxima lluyta, a la 
que’ns empenyia y esperonava ell meteix sempre ben 
enrahonat, sempre amable y ab lo cor vessant de caritat 
y d’amor per uns y per altres. 

De vegades, a mitg escatir, o en lo bò y millor de la 
poesia que encetavam nosaltres o que’ns esgranava ell 
meteix de la seva cullita, ab la estrofa en lo bech, se 
n’havia d’anar dexant-nos una estona, per ensenyar un 
llacci a un fadrí enamorat de marina, o unes arrecades 
de pam a un pagès de montanya qui venia a enjoyar la 

seva nuvia, un bergancí de campanetes a un infantó que 
plorava en braços de la dida o una corona de plata a 
unes pabordesses. 

Del mostrador, axis que se’n podta escórrer, se'n tor- 
nava cuytós ab nosaltres, sempre joliu y rialler, y les jo- 
ves que’ns ensenyava eran les de sa abundosa y rica fan- 
tasia. 

Si no era filador d’or y d’argent, era filador, gran fila- 
dor de poesia, y per fer-ne bones fusades y per afaisonar- 
la millor, sortia tot sovint a estudiar en lo gran llibre de 
la naturalesa; li plavia admirar les joyes de la creació en 
lo gran taulell dels camps y en los espnyosos obradors 
dels boschs y de les montanyes, y allí. davant les obres 
de Déu resplendentes y hermoses, se devia dir extasiat: 
«Tant meteix les perles de la rosada del matí tenen més 
lluhentor que les dels collarets que jo enfilo. » Des de To- 
rroella de Montgri, ahont anava a estiuejar y des de les 
pinedes del Tibidabo y Collcerola, ahont jo meteix ha- 
via tingut lo plaher d’acompanyar-lo, anant a visitar a 
Sant Medi, degué veure sortir les primeres estrelles, al- 
gún cap al tart y degué pensar: «|Tant meteix los brillants 
de la joyería del Criador tenen més orient que’ls de la 
meva! » 

Y dels esplèndits aparadors que té lo cel a part de 
fora, passant ab lo pensament als aparadors misteriosos e 
inaccesibles de part de dins, guiat per la Aliga de Patmos. 
(a qui havia volgut dedicar un poema), devia afigurar-se 
la celestial Jerusalem, tota ella empedrada d’or fi y trans- 
parent, com nos la pinta lo cap. 21 del Apocalipsis; edi- 
ficada sobre fonaments de tota mena de pedreria; zafir, 
calcedonia, esmeragda, sardònica, sardi, crisolita, beril, 
topaci, llapis-làçuli, llaccí y amatista; rodejada d’un mur 
de pedra jaspi: ab dotze portes que són dotze perles, en 

mitg de la Ciutat l’anyell divi que n’es lo Sol clarejant, 
ab la diadema de rey ab la que lo vegé lo profeta Da- 
vit (Psalm. XX-4) quan cantava: Vos heu posat sobre son 
front una corona de pedres precioses. De les ales d’eix som- 
ni de poeta lapidari, cayent enlluhernat per la divina res- 
plendor a la terra fosca y plena de la ombra de la nit, 
devia esclamar ab tots los qui nets de cor miran la es- 
trellada: heu quam sordel terra, dum ccelum aspicio! y, qui 
sab si aquexa jaculatòria, digna de Sant Agustí, fóu la 
clau d’or ab que Sant Ignaci obrí a nostre bon amich lo 
cancell de la Companyia! 

Los miracles de la gracia són amichs de la foscor v 
del silenci, com les violetes del ombriu; mes lo cert es, 
que soptadament, sense fer-ne esment a gayrebé ningú, 
«repitjant nostres vanitats y vanagloria literàries, dexà'l 
frach dels salons per la humil sotana de jesuita y estimant- 
la super aurum et topazium, tirats per la finestra los de sa 
tenda, se n’entrà en una pobra estancia del antich Mo- 
nestir de Veruela y començà a anomenar, des d'aquell 
dia, al gran fundador de la Companyia nostre pare Sant 
Ignaci; no sospitant que, abans de gayre, morint-se-li lo 
pare propri, no n'havia de tenir d'altre en la terra. 

Perque’l sacrifici fós complert, no se’n portà rès de 
quant volia; tot ho dexà defora; sa anyorada Barcelona, 
sa familia y sos amichs qui eram molts y de cor l’esti- 
mavam. 

Un d’ells, lo més intim, que sóu vos meteix, perme- 
tàu que retrega aquest recort al lector, ne prengué co- 
miat ab un romanç que’s publicà en La Renatxensa ab lo 
titol de «Adéu al poeta». Si no us desplàu, dexàu-men 
traure aquexos versos, no per ser vostres, puix estimàu 
més que la llum de la publicació les ombres delitoses del 
verger de Ramón Llull y de Sant Joan de la Crèu, sinó 

per referir-se a la girada de full de nostre amich a voca- 
ció més aita y espiritual. 



Ja que’l qui’t doni la lira 
al séu scrvcy te demana, 
siga-li un soldat valent, 
mostra que ets de brau níçaga. 
Y quan lluny, ben lluny d aquí 
vajas fent-ne ta creuada, 
quan no arriben may a tu 
les aures de nostra Patria, 
que al menys ln memòria d’clla 
sia sempre ta companya. 
Sérva-li un recó en lo cor 
ahont la tingas ben guardada, 
y vindrà, vindrà aquell jorn 
en que veyent ta constància 
Déu li dirà a n’el poeta: 
—Torna, toma a festejar -la. 



Donchs la profecia s’ha complert ab la publicació 
del present llibre, y’m tinch de desdir de que al claustre 
no se n’hagués duyt rès, com he escrit més amunt. No se 
n’hi portà los alzinars de Llevaneres, ahont trobaria La 
ginesta d'or, que anyoràm en aquesta col·lecció, ni les 
platges de Caldetes, ahont trobà Les perles catalanes, 
únich fascicle de prosa que'ns ne queda; ni sos llibres, ni 
sos premis ab tanta de suhor afanyats; fins dexaría ací, 
a punt de enterrar, sos bells somnis e ilusions; mes se’n 
portà la Harpa y veuseaquí en aqueix llibre sos últims 
cants en bona companyia ab los primers ja fà temps co- 
neguts y assaborits del públich. 

Com los sons melodiosos d'una lira de sis cordes, tes 
poesies d’aqueix volum se esbadian en les sis divisions 
que seguexen: Harpa Sagrada; Romanceret històrich y 
popular; Ayres de Pagesia; Esperances y recorts; Cançons 
e hymnes y La visió de Sant Lluis. 

Lo sagratissim nom de Jesús, que enjoya com segell 
d’or la coberta del llibre, es lo títol de sa primera poe- 
sia, y no content l’autor d’escrlurel en gayrebé totes les 
planes, mostra en ella’l desitg de gravar-lo en planxes de 
bronzo y ferre verge al front de les torres y castells y de 
buydar en les altes penyes lo nom del rey de totes les 
afràus. 

Més que pariona, germana d’aquexa es la oda Al 
Sagrat Cor de "Jesús que llegirem fà dos mesos en son 
novell Missatger per primera volta. L’autor des de la 
cima de Puigmal, mira a Catalunya y exclama, dirigint-se 
després a Jesús: 

^Aqueix jardí que nquf a mos peus verdeja 
es vostre niu d’amor? 

{L'Intern que a tantes races senyoreja 
no ha corgelat eix arbre que rumbeja 
de vostra ffc la virolada flor? 

Cor de Jesús, oh Cor amorosíssim! 

miràu a vostres peus 
a Catalunya, lo verger riqutsslm 
que heu esculllt pera plantar suavlsslm 
l'arbre d'amor que ha de salva'ls fills seus! 

Copio aquesta última posada per resplendir-hi com- 
pendiats en breus mots les dues grans amors que han dic- 
tat aqueix llibre, la amor a la patria y la amor a Jesucrist. 
Aquesta amor, la més dolça, la més alta y sobirana de 
totes, es verament la ànima del llibre, y escalfa y fa alete- 
jar singularment les poesies escrites en lo rasser del 
claustre: A la mort de Sant Joseph, Les dues corones, Sant 
Joan Berchmans, La cadira d’argent dels reys d' Aragó, 
digna d’un místich que ha sigut argenter y, sobre tot, la 
bellíssima pregaria dirigida a la Verge des del Coll del 
Alba de Tortosa. 

La amor a Catalunya no guspireja menys en ses poe- 
21 

síes primerenques, ahont reviu l'esperit català més sani- 
tós y de bona mena: Als germans del Rosselló, La escola 
d' Alsacia y los bellíssims Goigs en llahor del gloriós Sant 
Jordi, que acaban ab aquesta posada, que'ns plauria 
sentir cantar als devots que visitan sa capella de la Au- 
diència lo dia de la tradicional Fira de les roses: 

* 

iVetllàu per la patria amada 
per la seva Uivcrtat; 
per la Fè, ben arrelada, 
per la Santa Germandat; 
y sl arribas lo gran día 
de salvar-la combatent, 

Patró de Cavalleria 
ivetllàu per la patria mía 
y per »on renaxement! 

La descripció de La tallada del bosch es de primera, 
com la alegoria tota que s’enclòu en exes dues boni- 
ques estrofes: 



Per ç{>, quan tot sol faig via 
per un bosch espès, florit, 
dlch, signant ab melangia 
l'arbre gegant revellit; 

— Diu te guart de les lleys noves, 
de tempestes y mestral! 

—Diu te guart dels braços jóvís 
que ara esmolan la destral. 

En lo romanç L' Almirall de Mallorca, jque agradós 
y simpàtich presenta als ulls del bon català y del bon 
cristià lo llegendari general Barceló, quan després de 
resar a la Verge del Carme, 

PATRONA DELS NAVEGANTS, 

cenyint ab la ampla faxa d’almirall y ab la mangala de 
pom d’or a la mà, surt cap al Arenal de Palma, 

mira vers Cala-Figuera 
y’l vell se posa a plorar. 

Veure enfroni li sembla encara 
los penya Is de Gibraltar; 
clou lo puny allí altra volta 
y, oblidant sos noranta anys 
lo s£u cor frissòs se'n vola 
mar endins adelcrat, 
tot guaytànt les veles blanques 
que navegan per lo Cap. 



Tots los qui passan s’aturan 
ab lo barrctó a la mà, 
y aprop, la mar de ses glòries 
jni sols gosa a murmurar! 

Si Nostre Senyor no’ns hagués escassejat les dots de 
crltich en tanta manera que m’apropio l’adagi de la 
plana de Vich: quan no n'hi ha al canti, no'n raja pèl 
broch, m’entretindria en esbrinar les belleses literàries de 
la Visió de Sant Lluís, que es la flor més ufanosa del ra- 
mell, y’n florejaria, per mostra, algunes estrofes d’alta 
inspiració, endressadcs a la Moreneta de Montserrat, 
mes una ploma barroera y novella en aquexos camins, no 
sabria sortir-sen y per altra banda Túnich pròlech y en- 
semps lo millor, que jo podria escriure, era donar la abra- 
çada de benvinguda al séu autor en nom de nostres com- 
panys. 

Sia, donchs, ben tornat al camp de nostre renaxe- 
ment lo Pare jesuita, germà nostre estimadissim, Arthur 
Masriera, que anyoravain, fà vuyt anys, en nostra llar, 
y hi torna avuy, imatge viva del marxant de pedres pre- 
cioses, que havent-les venudes totescomprà jditxós d’ell! 
la vera Perla fina del Evangeli que es Nostre Senyor Je- 
sucrist. 

LA VIDA AL CAMP 



Po/mct bucòlich-popular ab un Pròlech de Afossèn yarinto 
Verdaguer, 2. a edició. Barcelona, F. Giró, 1902. 



SR. D. RAMÓN MASIFERN. 



J\ on bon amich y confrare: Acabo de llegir vostre 
i- ’-L. joliu poemet bucòlich-popular La Vida al Camp. 
Sent-ne jo fill, havent-m’hi criat y havent passat en ell lo 
primer y lo millor terç de la existència, jpodèu pensar si 
l’he llegit ab plaher! 

En aquella Siga que descriviu tant bé, me sembla 
que jo hi portava un rem, y m'apar que'm parlàu de la 
era de ma estimada masia, quan dihèu en La Batuda: 

Ja l'cra e>t?i a punt 
ben llisa y ben neta; 
ja l’era a punt 
;bon batrc'ns espera! 

Que si baterèm?..., 

D<íu m’ajut, morctn, 
que si baterèm 
ab eix sol que’s lleva 
Lo dia cs hermós 
ni un núvol ncgreja: 

jClgales, cantiu, 
cantíu fins al vespre!, 



jQui no coneix La Font de la Roureda y no ha begut 
aquells rajolins que van corrent 

píl mitg de l’herba 
fent collarets de cristall 
de plata y perla? 



jQuí no ha tastat en aquesta Verema un rahím 
d’aquells que vos voldríau guardar per omplir la boteta 
del recó de bon vi 



de most de malvasia? 

Ell es lo gran remey 
pèls anys y les fadigues! 
Quan dèbils y abatuts 
per la vellesa tri*»ta, 
quan roncaran los vents, 
quan les nevades vingan. 
ell cs qul’ns donarà 
més força y alegria, 
més foch de joventut, 
més bon humor y ditxa... 
;Cada xarrup d'aquells 
allarga un any la vida! 



Aqueix vl, aquexa malvasia, jo trobo que es una bona 
comparança y lo millor símbol de la vida del camp, que 
enforteix y dona dalit al cos y ensemps alegra y vigorisa 
l'esperit. En ell trobarèu vells de setanta anys freschs y 
jóvens, com en la ciutat veurèu a dotzenes, noys de setze 
anys vells, acaduc; ts y en lo derrer camí. Allí entre los 
pagesos 



s’hi veu 1 hom robust 

y sà com un cor d'alzina; 
no hi encorva'l pes dels anys, 
la vellesa cs jovenívola. 

PROLECHS 



Liegiu-los-hi ben alt als pagesos los versos que'ls de- 
dicàu en la Endressa, dignes de ser llegits de pagesia en 
pagesia y de poble en poble per tot Catalunya: 



Bon pagès que a vila vas 
y ton lloch nadiu oblidas, 
no veus que vas a la mort. 
mentres fuges de la vida. 



Lo predicar lo retorn al camp, al terrer nadiu y a la 
vida tranquila del mas als qui ilusionats se n’allunyan, es 
no solament una gran obra de caritat y de pietat cristia- 
nes, sinó també una obra de patriotisme. Si: Catalunya 
guanyaria tant com la relligió si fós possible aturar la emi- 
gració de les montanyes, y encara més si’ls rius de gent 
que vénen cap avall poguessen girar-se cap amunt. Mes 
apropiant-nos una paraula del gran Ramón Llull: Si la 
ayga que ha en costuma que descarrega a enjús, jquan serà 
la hora que haja natura de pujar a ensús ? 

Antigament tot nostre Pyrinèu estava poblat: seguiu 
ses conques y afràus des del Cap de Crèus a la Malehida 
y per tot veurèu enderrochs de masos y en molts endrets 
ruínes de pobles y vilatges. Allà entre’ls abets aprop dels 
pastos del herch y entre los penyalars de granit, sóta la ca- 
verna del ós, nasqueren y se criaren loshèroes de la recon- 
questa. Mes passà’l torb dels moros, vingué’l bon temps, 
y com les aygues de la fosa de la néu després del ivern, 
la gent començà a baxar a riuades cap al plà. Donchs la 
torrentada de gent encara corre, y ara més que may, dels 
boschs cap al poble y del poble cap a les ciutats en- 
lluhernats com les alobes per los mirallets d'una cultura 
més refinada en que no es pas or tot lo que lluu. 

Mes, trist es haver-ho de dir, que també hi troban dos 
per tres la fi de les alobes. En los hospitals y en los rae- 

texos carrers se suma lo trist resultat de totes les fantasies 
y enlluhernaments que despoblan les montanyes. 

Jo meteix me penedesch moltes vegades d 'haver-ne 
baxat. 

Felicitant-vos per tan bella y bona obra, dexèu que 
acabe y avalore ma prosayca lletra ab los primers versos 
de vostre poemet: 

Com la vida de pagès 

no n’hi ha pas de raés tranqulla; 

dltxds qui la pot gosnr, 

sols aquell sab lo que es vida. 

Janer de 1897. 

PROLECH 



Lo diable porta la pedra. 



A MA ESPOSA 

E scalar les cimes ab la faxa a la cintura, y cantar, 
los cabells al vent, lo pit tot nu y movent los bra- 
ços, quan lo matí y la rosada escarrabitllan y donan 
plaher, mos cars lectors, axò es pà y mel. Mes quan lo 
sol ardorós va a pendre allà dalt la devallada, los trans- 
ports y crits d'alegria s’apagan ab lo día de Déu. 

Donchs, no us extranyèu pas si jo lligant la garba a 
ma faysó, vos conto avuy una novela en vers joyós y fami- 
liar. En lo camí Ramader (i) del clar pahís de la Taras- 
ca, a Mont Major, en lo Trau de les Bruxes, en altre 
temps la he recullida, y la poso en vers aquesta prima- 
vera. * 

Encara que hi figure lo diable, mos bons amichs, vos 
asseguro que no vullch ni fantasmejar, ni gallejar, ni 
trunfar-men. La bona gent de la encontrada m’ho ha do- 
nat com a cosa certa; mes lo públich avuy dia, escolta 
ab extranyesa lo que se li conta de Llucifer; y molta 
gent, que’l diable té encastada ab sa forca, riuran y fa- 
ran morros si jo’ls parlo del Banyut. 

Mes, què se li endóna a Mestre Mosca (2) de la gue- 
rra insignificant que se li faça negant-lol No atura pas al 

vell bergant d estar-se al pèu de la gatonera y de parar la 
seva trema. S'estima niés que’l neguem y que’ns ne rigàm 
tranquilament, y estima més que l’home visca abando- 
nat a tot etzar y perill, puix d’aquesta manera lo pobre 
foll néda de dret vers lo xuclador. 

Creure, cor.duu a la victorià. Duptar, veusaqul’l dor- 
mitori, y’I peix dins lo barril, y la croca dins lo riu. Una 
volta la ayga es encrocada s'agafa’l peix a cistellades, y 
quan lo poble ha perdut la fè, l’infern abranda sos fochs. 

Jo ho veig: vosaltres me dirèu que'l bugader de la 
ciència ha rentat totes les galledes del llot del vell món 
salvatge. Me dirèu que la llum ha desniuat los follets de 
llurs clapers y de llurs garrotxes. Ah, pobres beneytslLo 
Maligne (3), al pèu del Arbre de la Ciència, nos espera- 
va pacient des de Adàm. Tingàu-ho per entès: es lo ca- 
piscol dels sabis. 

En fl, espedregar lo viarany ahont gemegant, l'home 
s'encalla; no menjar lo pà tan moreno y sortir de la ne- 
gra polsaguera de la misèria y del mal viure, axò, certa- 
ment, es una redempció. Mes d'axò no n’hi ha prou. 
Com digué un sabi rey antich, mentre veuré les criatu- 
res, per una lley de la naturalesa, nàxer, créxer, després 
desflorar-se y finalment morir entre dolors, jo vers més alt 
deslliurament elevaré ma esperança, puix la veritat d'ací 
baix es que tot no es més que vanitat. 

Que es aquest món? Una escomesa entre’l Cristdeles 
profecies y’l dimoni renegat, qui ha fet lo mal y’l pecat. 
Lo diable es fí: quan juga, juga y pren les cartes que 
estàn de sort. Si pert, torna jugar. Milers d’anys hà que 
fà Penvit a Déu. Antany, quan s’armà la gran partida, 
diu que jugavan a palet ab les roques commogudes que 
s’estimban de les montanyes; y si algú no ho vol pas 
creure, que vaja a Leberoun (4) a veure la pedra tirada 

per Satanàs. Aquella lluyta de titans creyèu que fóu aca- 
bada? Tot just se començava. 

Lo diable es un company alegre. Pèl mes d’Abril, 
sobre l’herbey cerca les dances entremaliades. Les entre- 
vistes, la mà ardenta, lo joch d ’ amagar amagar, a falta 
de cosa millor, li donan plaher. Lo floviol, la cornamusa, 
axó l'atràu, axò’l diverteix; y quan gemega lo violi, para 
la orella amatent. Lo diable es una bona peça, ama’l riu- 
re, ama la alegria, les carnestoltes y’l brugit; al diable li 
agradan los bons coxins, la olor de roses y de murtra; les 
belles robes escotades y la fantasia de la joventut, que 
marxa ab lo cap plè de vent. Mes, sobre tot, li agradan 
les joguines que fan caure d’esquena als més valents y 
presumits dins les flames del infern; lo joch, que cria los 
renegadors, los goluts, los deshonests, los plagues, los 
ganduls, los usurers, los estafes; lo joch, que mena, per 
mals camins, al precipici, a la disbauxa; lo joch que fà 
descristianisar; que fà créxer la ortiga y la calsida sobre 
les cases enrunades; lo joch que fà’ls parricides. 

Gentils lectors, ab tot axò'm sabria gréu que agafes- 
seu p<ir: si‘1 monstre es fi, no es pas l'amo; y per aquell 
qui vol lluytar hi ha sempre medi de vencer-Io. No us re- 
cordàu pas de la rondalla que'ns contava la aviona? Diu 
lo conte que quan lo preufetayre de dolentes intencions 
bastia’l pont de Gard, s’havia reservada per son compte 
la primera ànima que passaria per demunt ses arcades. 
Pera sortir-se de tan mal tracte li etgegaren una llebre (5). 
La jugada s’es feta cèlebre. Lo diable, que estava al 
nguayt, li clavà les urpes al moment. Afigtiràu vos com 
arrufaria’l nas quan s’adonà de la befa! De la quimera 
que'n tingué, l'esclafà sobre la muralla. Encara's veu a 
la altra banda del pont. 

Ah, lo murri! Rès l’emmascara; rès li fi rès: desorde- 

nat y mal ordit es son treball, com los rosegalls de les 
rates. 

Mina la terra, trava’l carro, remena'l llot, remòu lo 
vesper, va ab sos dolents paperots a fumar la lley divina! 
Mes lo sol fón la roina, y’l sol y la pluja rentan lo pont (6) 
y corre'l diable al abím. Axò, que sembla mentida, com 
lo núvol de la faula, sovint respòn a la veritat. A pesar 
de tot, lo pont es dret, y’l mal esperit que’s revolta ha 
fet de manobre pera’l Senyor. Brilla, oh Soll Estàm ab 
Déu! Dones, paràu vostres davantals. 

I 

LOS BARONS 



A SA GENTIL MAGESTAT DONA ELISABET DE ROMANÍA 

C astell-Renart (i) ab ses torres, allí banyeja, al 
cap d’un serrat. Mes lo castell, que avuy jàu a 
terra sense marlets ni porticons, ab les mates de farigola, 
salvia d' Aragó y morelles, que hi florexen en primavera, 
en lloch de les dames d’altre temps, ab lo llangardaix 
que roda sobre algún bocí de muralla, mentres que lo 
vent entre’ls pinatells fà musica, lo castell ab ses torres 
coronades que senyorejavan la plana, alçant al horitzó’ls 
tres punyals de son escut, era allavors encara imponent 
sóta la capa del sol: los papes regnavan. 

En Pons, lo senyor tan poderós, jàu malalt en son llit, 
les mans en crèu; Nerto (2), sa róssa pubilla, està assegu- 
da a la espona. Per allà baix, de tant en tant, sóta les 
teulades de la fortalesa, se sent un cavall que renilla. 

— Pobre Robin!— diu lo malalt, alçant los ulls al tres- 
pol. — Cridas ton amo! Mes, ayl, sobre’ls estrebs no’l 
duràs pas gayre mésl 

Ell té rahó, a fè de Déul Lo rey dels metges, lo juhéu 
en Mardoquèu, que a cavall de sa mula baxa allà pèl 
caminet, adés, ha dit brandant lo front: 

— Açò es un mal que serà llarch. 

Per la finestra coronella, la matinada se veu lluhir, 
alegrament il·luminant aquell qui jàu sobre’l llit, lo drap 
del cobrecel y’l soberch parament de cordovà. Mes l’alt 
Baró pressent que no’s llevarà més; y tot plegat, ab vèu 
forta, enrogallada y fonda, tràu defora’ls criats, y ab sa 
filla, tot sol, se confessa de sa vida. 

— Ma filla — diu, — Déu me convida a comparèxer al 
tribunal de la eterna sentencia, y d'un rosech que tinch al 
pit cal que’t conte la historia. Oh Cristl Oh Crist con- 
demnam! Més que Judes, més que Mahoma, he merescut 
l'infern que brama, puix de ma sanch he venguda la àni- 
ma! Ahl pobra bella! Talment es negra ma trayció, que 
de perdó m’he fet indigne. Farà tretze anys per Sant 
Estropi que Isnart de Mourmeiroun nos reuní alguns 
barons pera traure de ses garrigues los llops de Ramón 
de Turena (3). Sabs? Aquell gran pillastre, lladre de cami- 
ral, crema-convents, que en ses sortides tot ho feya anar 
a foch y sanch, y que passava sobre les masies y castells 
com les pues d’un rampí. Quan s'hagué batallat prou ab 
la espasa y la ballesta, y quan los Tuchins (4), escom- 
brats, al fons de les valls y sobre les carenes hagueren 
girat cuha, dins sa masia de Bacalàn, Isnart nos ga- 
lejà nou dies. Tots los matins, fins a mitg-día, corriam 
per la aubaga, tot bornant, o en lo prat creuavam les da- 
gues. Aprés nos entaulavam, y l’hipocràs, d’olor de fari- 
gola, a dojo rajava dins los gots. Quan sortiam, farts del 
festí, sobre'l terrat, los sequins d’or, au!, se jugavan a 
tres daus. Quan la fortuna no vol riurel... Ella m’anava, 
si primer mal, després pitjor. Devian haver-me embru- 
xat... Mes del bell fons vejas de sortirl Joguí follament y 
perdí tot lo que vaig arriscar. Donchs, entre onze hores 
y mitja nit, ab la broma baxa en los ulls, jo me'n venia 

per la montanya. Ah, Déu! Lo cap se m’obría! Havia 
perdut tot lo que tenia! Deiesperat, més mort que viu, 
rodant com un boig, m’esgarrií no sé liont. Havia perdut 
mon esparver, mon cavall, mes oliveres, mon mantell 
vermell de Florença, totes mes illes de Durensa, mes de- 
'cses de Castell-Renart, mon noble escut de tres punyals, 
los joyells de ta difunta mare, los barnats de derrera la 
porta... No’m restava més que l’afront y lacreu que tinch 
sobre'l front. Y com un vol de tàbachs negres que s’aple- 
ga van a mon seguici, esferehint-me ab son tum-tum y 
fuetejant-me ab sos bóts, tots los mals pensaments me 
perseguían a llançades. * Noble espellifat, vés a anegar-te! 
Jugador, vés a estimbar-te! Lo captiveri, la fam, lo sarró, 
allà baix t’esperan, y l’escarni demà va a escupir-te la 
c.tra! Baró arruinat, has quedat nú v crú!» Mes si en lo 
camí, per etzar, ab son or a la faxa, s’escaygués de pas- 
sar per aquí un marxant... Qui ho sabria? No hi ha ningú 
enlloch... Ah! Tirar-se-li al demunt, ferotge, y degollar-lo 
com un anyell! Ay, infeliç! Y ma filla! Oh! Aprés surt lo 
llop, quan té fam!... Vinga'l diable ab pecunia, v ven- 
dré, si cal, ma filla! 

— Pare! — cridà la filla. — Tinch pòr! Vendre sa filla, 
pot fer-se? 

—Oh! — cridà en Pons. — Pots malehir-me. Encara no 
havia, en mon desvari, llençat lo mot de venda; encara 
sento les esgarrifances; allí baix sento un cruximent de- 
dents ab un llarch escarritx que no sabia pas d'hont ve- 
nia. Veig un gros núvol que cobria ab la seva ombra tot 
l'areny. Soptadament, la lluna surt de la negror, y da- 
vant méu veig enlayre, sinistre, una gran roda que volta, 
va y que ab son cercle ombrejava gayrebé cent canes de 
terra. Los ulls lluhents com dos gresols, lo cos ajupit, 
entercada la cama, y ab sos dos braços empenyent la 

barra, un personatge malcarat feya grinyolar l'enginy es- 
pantós. 

« — T’han, donchs, pelat com un secall!— me diu 
aquest tot alegroy. — Ah, mon amichlQui juga pert. Mes, 
pera un guapo decidit, nafra d’argent no es pas mortal.» 

Y, fent-me tals rahons, lo rodayre burleta feya sem- 
pre voltejar la roda del póu... (5) Mes la esferehidora 
sinia, ira de Déu!, vet-aqui que vomita, a bell raig, a 
grosses moles, los sequins d’or y les dobles, que trinca- 
van al raig de la lluna... Me sento rebullir la sanch. 

« — Aquexa terra que trepitjas— me diu, — mira, es 
una clapissa d’or y d’argent. Oh! La màquina! Si jamay 
l'home la imagina, se podrà riure de Déu... Donchs, bé: 
pactèm? Tot axò es téu, y dins tretze anys jo vindré a 
cercar ta genitura.» Estrenyguí, jo que’t parlo, aquella 
mà, y, miserable, traydor, m’arronso a la perola de la 
infernal dinerada. La mala-passada del diable, que't con- 
to axis breument, passà com un llampech. De ta rahó 
era un eclipse, podràn dir me. Mes l’argent, batut de 
nou, trincant, flamant, que’m cremava la mà! Lo veig, lo 
manejo encan’, y'l sospeso... Ardent de febre, ubrÍ8gat, 
tot seguit, com un foll, torno a jugar. Los dits se’m be- 
ilugavan. Anèm! Foch de Déu! Ja tinch diners! Mil flo- 
rinsl Qui para’l colpí Y, zas/, los daus van a galop! En 
menys d’una hora me vegi tan rich como lo rey moro. — 

Mes Nerto, ab ses trenes d’or, descolorida per un de- 
falliment, en sa cadira està mitg cayguda com una morta. 
Al cap d'un moment, los dolços ulls closos, resta immò- 
vil. Aprés, quan la sanch ha revingut, s'alça esblan- 
quehida, s’esquexa la gonella, y, tot xisclant, ab ses un- 
gles esbulla son cabell rós y crida: 

— Sóch del diable! Maledicció! Sort esgarrifosa! Jo 
què faré? Ahont aniré? Ahont, oh Déu méu! Me salvaré* 

D’aquell qui tresca per les tenebres sento ja la mà gela- 
da que m’agafa pèl clatell. Ayl Vola-ten lluny de mi, 
bella innocència de donzella! Mon dolent pare m’aban- 
dona a les tentacions del infernal, y no veuré més lo 
jorn del alt. Ara, adéu, donchs, ma capelleta, hont pre- 
gava tan senzilla tot contemplant en los finestrals los 
sants y santes vermellosos que resplendían en plena glò- 
ria! Va a venir sobre mi, ara-bans-ara, quelcòm d'horri- 
ble, y vaig a caure del clar mitg-dfa al negre ubach... 
Gran Santa Marta de Provença, prenèu, ‘pobre de mi, 
ma defensa, vos que en lo pahis de Tarascó havèu ven- 
çut l’horrible drach! Alguna esglayadora tramontanada 
va a portar-me a la condemnació, y’l terrible bofarut ja 
vé d'amagat sobre mi. Mare de Déu, Verge immaculada. 
Santa Maria poderosa, que si us plau, avuy, com en altre 
temps, podèu trepitjar Satanàs, Verge Marta, a mon ad- 
jutori, oh!, veniu corrent, que estich perduda! Veniu: a 
vós m’entregaré, y'm faré vostra del tot... jSerà possible 
que al diable m’hajan venuda en matrimoni? Sóch bate- 
jada! No ho vullch pas! Paré, pare, m'enganyèul 

Ab ses trenes que belluguejan y ab sos cabells one- 
jants, la donzelleta fà extrems de plors, de crits y de 
transports. Pobra filla del castell! Ella la reyna de la pla- 
na, agraciada sens parell! De qui parlavan los pagesos? 
No més de Nerto. Era tan galana noya! A voltes entrava 
dins les cases: 

— Déu hi sia! Què fèu de bò? Roda’l fus, Damisela 
Babet? Comare Jana, sóu llogada? Me faríau servey pera 
la bugada... Sóu vós, Nanón, que heu pastat? Lo pà es 
ben llevat y cuyt. Y la Martreta, quan combrega? Si va 
essent tan bona minyona, jo la pendré pera cambrera. 

Y de cap a cap del carreró sa blanca mà treya sem- 
pre alguna pesseta de sa bossa. 

— Lo pare es un vell llop-cerver, es un busca -bregues; 
mes la donzella del cabeü rós — deya ta gent, — val un 
imperi. 

Tenia, cal dir, la cara més fineta de! voltant; y la 
colla de fadrins del barri, en farandola, li havia ja plan- 
tat lo Maig. Cap d'eils jamay li havia dit allò que'n diuen 
floretes. Tant solament vers sa torreta'ls galants del en- 
torn, des de Segonau (6) a Mont-Ventourben sovint esta- 
van al aguayt. Vers lo sol quiscún se gira, y quan la 
Verge es a sol ixent, tots los ulls van vers ella: es la pon- 
cella de la vara de Jessè, que cada mà n'es amiga: mes 
la poncella s’acaba d’obrir y ningú gosa cullir-la. 

Al mirador de sa torra, Nerto, pera respirar l’ayre 
fresch, o bé pera guardar-se del enuig, devegades anava 
a badar un xich. Y, dins l’atzur, la tendra baronessa deya 
aquí ses cançons tot mirant les aurenetes que’s posavan 
al penell. 

Era passat lo temps d’alegria, lo temps d'amor, aquell 
bon temps en que venían de castell en castell a dir ver- 
sos y galejar los trobadors! Lo monocordi ja no espar- 
gia sos dolços acorts a la claror de la lluna. Un segle 
havia que en les alteroses cambres de la comtessa covava 
un núvol de tristor: los gallarts cantadors ja no hi erar., 
y la llum s’hi era desminuida. 

Nerto, feta de petita a aquella vida retirada entremitg 
dels marlets colrats de son castell acimat, vivia soleta 
ah sa tia dona Sibila. Mes en tant son plaher era de lle- 
g.r, que, pera instruir-la y regir-la en tota cosa bona y 
bella, la sabia dona tots los dies li feya dir de cor un 
troç del Breviari d'Amor (7). 

Ah! Lo bell llibre! Feya esment, en cada vers que 
engrunava, dels aucells, pexos y les besties que en terra 
són; de la virtut maravellosa de les plantes, de les pedres 

precioses, lo zafir, la pedra d'imant que atràu !o ferre de 
les mans; y aprés lo caml de Sant Jaume, los dotze sig- 
nes de Zodíach, la estrella de la bella cuha, la Serena, la 
nimfa Eco y’is vuyt vents de la rosa marina; y aprés lo 
punt de la doctrina, Eva, nostra avia, y son espòs, los 
àngels bons y’is dolents, la plena alegria del Paradís, y 
les dèu penes deis damnats; y aprés, per fí, l’ Arbre 
d’Amor, recomenant lo bon humor y la cortesia tan 
escayenta a les damiseles ben nades y que tenen reques- 
ta dels amants. Illuminat d’or y de blau, si’n tenia de 
flors y de vinyetes, lo pergamt! Ab les imatges, Nerto se 
complavía d’allò més; y quan veya en la pàgina una po- 
lida verge, axerida, rosseta y un xich descolorida, l’ull 
blau, la boca carmesina, tenint un brot de gessamf (8), 
ab dos versos escrits dessóta: 

— A aquexa me retiro del tot: no es cert, ma tia? 

Y, endormiscada, dona Sibila, tantost li responia: 

— Noya poch vista, ma bella filla, noya cercada: axò 
vol dir aquest ram. — Y tornava a donar capsinades. 

Lo baró Pons, sempre en guerra, no estava gayre en 
sa llar: un dia d’ací, demà d’allà, no feya més que 
córrer. 

De la Provença a la Limanya, de la Romanya a la 
Gasconya, part d’allà dels monts, part d’allà dels mars, 
ara en Sicilià, ara en Piamont, no hi havia may una esto-, 
cada, una colcada guerrera, una barreja, una batalla, una 
destroça, sense que Pons no hi anàs y s’endugués pel o 
ploma. Portant lo pès de sos remordiments y cercant la 
escomesa de la mer’ en lo més espès de la Iluyta, corria 
sempre a la perdud. . 

Trist, emmanteli.it, quan retornava ason castell, hi pu- 
java al crepúscol, y, aprés que descolcava de son cavall 
sóta’l porxe, la gentil Nerto li corria davant a fer-li festes. 

Mes ell, sempre girant lo cap, la rebutjava ab tristor, en- 
semps que de sos ulls regalavan dues llàgrimes. 

— Veyent la filla, plora sa esposa— deya la gent. 

Mes lo baró, amagant lo neguit que r l rosegava sóta 
aquella mirada ferotge, donava ordres a sos vailets; cinch 
o sis dies feya brugit, y, après, de nou passava la porta. 
Nerto deya: 

— Pare: donchs, que dessús la terra ja may tindran 
fí exes lluytes? 

Ell respongué: 

— L’home de pau fà son ofici, y l’home noble viu 
en guerra. 

Un jorn, no obstant, d'envers Grenoble, era tornat 
tant fet malver, que s’ajagué en lo clot del llit... Y lo 
senyor Pons, sentint venir la última hora de sa carrera, 
abans de partir pera’l gran viatge ho havia dit tot a 
Nerto. 

— Ma filla: en tal desgracia, al cor me resta una es- 
perança, — lo pecador digué; — hi haurà pot ser un camí 
de salvació. Veig, certament, que per tal crim jo dins 
l’infern cal que'm rostesca sense esperança d’absolució... 
Mes tu, innocenta penyora de mon abominable pacte, 
hauràs de caure envolta en les angoxes de ma desventura! 
Ah! M’es axò més aspre que la mort! Vés vers lo Papa, 
lo Sant Pare, escampador dels grans perdons: ell té les 
claus del Paradís, y’l Senyor no li contradiu... Axò sí: 
hi haurà prou treball ab la polvora que’s consum entorn 
dels barris d’ Avinyó, prou treball hi haurà, no dich que 
no, pera enfilar-se fins a la roca, ahont la Església penja 
sa llantia y penetrar dins lo torrelló ahont lo Papa s'en- 
castella, puix Boucicaut ab ses tropes, o ilemosineso 
d'enllà del Loire, estretament y sense afluxar, tenen as- 
setjat dins son palàu a Benet tretze, que a la França res- 

pòn des d’allí dalt a tota ultrança, tot fent ploure rochs 
y sagetes sobre’l clatell de sos soldats. Contra la sapa, 
contra l'incendi, se defensa bé aqueix vell Papa! Hauria 
degut embarrar-me ab ell... Ara es massa tart, malany de 
Déu! Mes vaig a dir-t’ho: hi ha una drecera que ningú 
sab. Des de davant lo mur d’aquest castell surt un so- 
terrani, una llarga cova pregona y estreta que passa per 
sóta la Durensa, pera desembocar en la gran torra del 
Vaticà avinyonench... Es la salvació! Recorda-ten! Lo 
Papa Climent y dona Joana, quan era estadanta del cas- 
tell, hi ha cinquanta anys, d’amagat feren obrir aquest 
cau pera que per sóta terra lo Papa pogués fugir en cas 
de guerra. La reyna Joana, aprés, confià la clau del pas- 
sadíç y’l secret a la nostra familia; y pot ben ser que allà 
dalt nostre Sant Pare, rodejat y hostilisat com es des de 
fà quatre anys y onze mesos, y separat de tot lo món, 
estiga tip d’aquest llarch setge, y pot ben ser que, no 
conexent aquest camí de salvació, ell passaria lo Purgato- 
ri pera trobar una escapatòria. Creu-me, Nerto, hi cal 
anar! Mes, pera anar millor guiada, mena-ten Diana la 
llebrera: te servirà de guiatge. Y si hi hagué» sóta les 
voltes alguna bestiola per etzar (pot un saber-ho?), una 
salamandria o una serpassa ab sa roncadera, ben segur 
Diana t’advertiria y a més li torceria’l coll. Quan hauràs 
caminat mitja lleuga, si’l passatge no’s nega, sentiràs 
una tronadiça ab un espantós rodolament que roncarà 
sobre ta testa com lo brugit d'una tempestat. No tingas 
pór, camina tranquila: es la remenamenta dels còdols 
que’l furor de la Durensa ab ses aygues escorredices re- 
mouràn amunt sobre tu. Per fi, quan dins lo trau xafo- 
gós hauràs caminat prop de dues hores, veuràs que’l 
passadíç s’arbora, y, aprés, un raig que baxarà menut, 
menut, pera fer-te claror. Al Papa diga-li que fuja y que 

per refugi prenga Castell-Renart. Los provençals d’un 
salt se posaran al costat séu; y lliure podrà llegir a tot 
lo món lo llibre de la Església... Ma filla, vés a Avinyó! 
Tot fent memòria del nostre nom, pren lo coratge dels 
nostres avisi Afanyat a conjurar la tempesta... Vés, no 
esperes la derrera hora, puix van a cumplir-se’ls tretze 
anys. 

Tot sanglotant, lo vell s’atura. Nerto, ab les mans al 
cap, surt de la cambra. Dona Sibila debades vol saber 
lo què li fa perdre’l seny. Nerto reclama sa pelliça fol- 
rada d’una pell d'anyell. 

— Pugèu tots sobre ’ls marletsl Pregàu! — crida com 
una folla. — Pregàu per mi! 

En açò, vola a la torre! la hont hi havia la clau pen- 
jada en lo claver. Entre’l ferretàm embolicat cerca la 
clau segellada ab l’escut pontifical. Entra com una dayna 
de porta en porta; per ses cambreres se fà dur la llebre- 
ra, que saltereja al séu entorn. Desapareix en los recons 
d’una escala que caragolant-se devalla; tràu lo forrellach 
de la portella del soterrani; en la foscor, dins l’ayre gréu, 
al raig d'una llanterna sórda, ella, esglayada, sentalura; 
ella, commoguda, fà sa via, y la llebrera va davant. 



Digitized by Google 




JAC1NTO VEKDAUUER 



3-45 



II 



LO PAPA 



. A LA COMTESSA L»E 'JOIOSA 



F eya uns setanta anys que, lluny de Roma abandona- 
da, lo Papat havia vingut a establir-se a Avinyó. 
Avinyó prompte havia agafat ales veyent-se la capital del 
món y del pontífice-rey. Tot lo que creu en Jesucrist ha- 
via fidelment girat son carro vers lo sojorn del séu Vica- 
ri. Les nacions bevían al Rose. Los Prínceps de la Es- 
glésia havlan bastit habitacions principals en les vores 
de la Sorgo y en les eres. Aprés dels burgesos, aprés dels 
nobles, se veyan barrejades ies cases ab ses llànties y ca- 
naleres y ses teulades a la genovesa. Les esglesic-s orna- 
des de sants, les capelles y’is oratoris, d'aqui y d’allà 
n’hi havia a milers. Sempre trítllejant sobre la vila, lo 
bronzo de cent cloquers campanejava gayament. Y illu 
minades, al cor de la nit lluhian les Vèrgens de les can- 
tonades. 

Mes lo palàu pontifical los guanyava a tots. Encava- 
llat sobre la aspra Roca, lo casleilàç que toca’ls núvols 
acimava dins lo cel, sobre la esquena de ses arcades, la 
quadratura prodigiosa de les set torres de pedra dura que 

retreyan adreçant-se una maysó de gegants. Lo monu- 
ment s'emmirallava en lo riu que rodolava a sos peus, 
senyorejant des de sa altura la plana immensa del entorn, 
y en les flors de les grans finestres venían a cruxir les 
busaroques, y'is martinets a grossos vols s'ohlan cridar 
entre’ls marlets. 

Escamarlat sobre’l Rose abundós, com un camt 
d’archs de triomf, un pont de pedra, alt com no n’hi ha 
gayres, y llarch com pot-ser no n’hi ha cap, junyía Fran- 
ça y Provença. Y tenint sos murs nous y flamants pera 
defensa y per corona, la vila, plena com un ou, podia 
dir: ttnguibus et rostro, y davant de tot hom fer mostra 
d'aquest acudit de son aligot, que té les claus entre ses 
urpes. 

Los llevantins hi trafiquejavan; hi colcavan los carde- 
nals vestits de porpra; los roméus de Sant Antoni o de 
Sant Bartoméu cantavan fort pèls carrers; los barquers y 
aventurers, frares de totes colors, excomunicats qui ab 
gréu dolor se donavan colps al pit, gent de guerra y de 
marina que’s batían al hostal, era un embroll, un xivarri 
com no n’hi ha gayres enlloch. 

Tantost los cavallers de Rodes pujavan gallarts, la 
Calada (i), ab llur crèu de vuyt puntes brodada en blanch 
sobre l’osberch; tantost, en una farandola queya, de mo 
rros, un predicador de perdons... Hauríau trobat peni- 
tents de totes menes vestits de sach, y flagellants, tots 
sanchnosos, qui ab llur corda de tres nusos espelliçavan 
llurs esquenes. 

— Ah! Carn golosa, carn traydora, te destroçarèm, te 
destroçarèm! 

Y, au!, colps de fuet sobre'Is ronyons. 

Aprés, los doctors xerrant de ciència; aprés, los ita- 
lians parlant de Rienzi (2); aprés, enfollits per sa jovene- 

sa, los col·legials tranquils a les belles dones finestreres 
deyan versos cap al-tart, deyan los versos amorosos en 
que'l Petrarca féu lluhir sa immortal avinyonesa... Veus- 
aquí la embaxada espanyola! Fèu llochlLo senyorVeguer 
acompanyat de sos arquers! Los diputats del rey d 'Hon- 
gria! Visca la princesa Maria! Visca’l Papa Benet! Oh! 
Quina calor! Oh! Quina set! 

— Adeussiàu, dona Miquelassa! 

— Ah, compare Eusebi, que llassa estich! Dexèu-me 
pendre mon ventall... Enlloch s’està tant bé com a casa. 

— Qui vol taronges de Mallorca? Sindria fresca! En- 
ciamades y coques! 

— Ay! M’han esquexat lo faldellí! 

— Jo he perdut mos rosaris... 

Y cridòries y simulacres, alertes, embranzides y de- 
vegades algún juhéu que fuig allí baix esferehit. 

■- Lo pellingot! Lo berret groch! A la juhería! Que 
s’encauel 

Cinquanta noys li van derrera; y simulant, pera 
trunfar-sen, la orella d’un porcell ab una gaya de sa bra- 
gueta, li crida’l vol d’esparverats: Vetaqui la orella de 
ton pare! 

Sobre tot axò, movent temperi, y elevant sa vèu im- 
periosa, lo mestral formidable, altrament dit lo vent- 
terral, de Uoch en lioch, de les altes comes queya ací 
baix com una tromba; y dins l’espay blanquinós la revol- 
tosa tormenta hauriau dit, quan desenteulava, que passa- 
va l’halè de Déu pera escampar sobre les nacions la be- 
nedicció del Papa. 

Mes la ona que munta, aprés devalla; aquella pompa 
triomfal, aquella glòria, era son terme. Lo vell dimoni, 
que es tan fí, havia pogut ficar la discòrdia en lo Sant 
Col·legi. Una onada d’heretgia, una lamentable confusió 

havia partit lo que era hu y romput la Església en dos 
tronchs. Hi havia '1 Papa y l'Anti-papa. Pere de Luna (3) 
té les aclamacions de Barcelona y d'Avinyó, y Bonifaci 
alli s’anomena pcntífice sobirà de Roma. Tenen per Pa- 
pa al romà, lo franch, lo germà y l’inglès; mes Provença 
y Catalunya volen lo Papa de Durcnsa. 

Lo guerrer Boucicaut, mariscal del rey de França, es 
donchs vingut ab sa armada, ab lo ferre y les flames, 
pera assetjar lo vell toçut que en Avinyó es papa y rey. 
Cinch anys hà que lo setge dura, y la explosió dels en- 
ginys fà retrunyir ja fà cinch anys les voltes del palàu ge- 
gantí. 

Tot lo que romp o que estella, les colobrines, les 
botnbardes, los trabuchs y’is canons, esportellan Avinyó. 

Desafiant lo foch, desafiant la mina, en son niu 
d'àliga, ahont senyoreja, entre'ls llampechs y'is trons, lo 
gran pontífice està serè. Y del Olimp hont s’entronisa, ell, 
com un Jupitre que trona, fà ploure sobre'ls asset- 
jadors bocins de pedra y petarts, y sobre'l món llença en 
revolta les llanternades de sos llamps. Lo fort es plè de 
catalans y aragonesos, enredats sóta l'arnés y portant la 
capa ab gallardia; per llur Papa, y encara que’l diable hi 
fós, s’hi farían matar fins al derrer. Lo sabi rey de Pam- 
plona los portà a son cosí Pere de Luna quan ja fà al- 
guns anys, vingué en ses galeres, per la mar y’l Rose, a 
prestar homenatge a Benet, com un rey mago. 

N’hi hagueren de festins y festes pera galejar a don 
Marti! (4) Davant sa cort que l’acompanya, Benet tretze 
havia donat la Rosa d’cr al rey d'Aragó. Y la ciutat en 
chor cridava: 

— Visca’l jardí de les olives! Visca la santa Església! 
Visca’l Papa y son gonfaroner! 

Mes avuy lo Papa es presoner. Tot va de mal en pit- 

jor: la fam, la horrible fam, munta y camina, munta dins 
lo castellàç y trenca’ls braços dels guerrers. No tenen ni 
pà, ni ví, ni viures; estàn assecats com suro; y, per les 
esquerdes dels marlets, tot apuntant llurs manganells, 
veuen lo Rose avall dessota, carregat de bótes, carregat 
de grans. Maravellós, cap amunt hi havia un bell jardí plè 
d'oliveres; sobre les arcades de les altes sales, sobre les 
ogives colossals, estava sospès enlayre... Ay! Al extrém 
en que's troba’l Pare Sant, han destruit ab sa fruyta la 
bella selva, y tota verda la han cremada pera guardar-se 
del ivern. 

Lo Papa somnia, consirós y esblaymat. Los cardenals 
de son cónclave s’han passat tots al nltie camp; sols n’hi 
restan dos, dos vells capblanchs. Mes lo patriarca indo- 
mable, per més que’s quede sol en sa arca, voga sempre, 
voga breçat sobre’l gran cisma ferotge. Y quan bisbes y 
y reys lo volen traure de la barca, ell los respòn: 

No baxaré pas: Papa só, Papa moriré. 

Entretant, la petita Nerto surt de la torra... Dintre’l 
palàu no se sent altre crit que «Alerta! Alerta!» La apa- 
rició d’un esperit no hauria pas mogut més rebombori. 
Tots se preguntan què pot ser. Aragonesos y catalans se 
precipitan, commoguts, al voltant de la donzella; y la 11c- 
hrera bellugosa, boja de reveure lo sol, salta, fent carícies 
a tots ab son morro afalagador. Mes en mitg d’aquesta 
sorpresa, Nerto demana tot seguit ser menada al co- 
mandant. 

Abrigat ab sa manta llistada d’or y vermell, lo capità 
del fort se redreça sobre sos artells. Era un mallol de 
lluna bona mossèn Rodrigo de Luna, puix del vell Papa 
era nebot. Ardit, llest com un argent-víu, diuen que la 
punta de sa espasa no arribava al cap de la veyna: dos 
ulls com brases, una crin de lleó, un mostatxo y una pe- 

rilla negres y fins com pel de taup; y, après, ay de qui 
li fés nosa! 

A voltes, dins Avinyó, ab un parell de companys 
s’aventurava cap-al-tart, corrent de nit les gatoneres, arra- 
pinyant-se per les parres o bé cantant des de la escala 
forana: «Al amant que'l cor li bat veniu, a obrir, veniu, 
la bella!» Aprés, ne volèu d’avalot batent lo guardià 
y’l prevost? L’endemà, dins alguna androna, sóta’l llin- 
dar d’una dama, en sa sanch se rabejava algún jove ago- 
nitzant... Malifetes encara més grosses, crims horribles, 
atrocitats, s’atribuían al nebot del Papa, y, per més que’s 
diga, no es prou. Afigurèu-vos, dones, la intriga, quan en 
sos braços mossèn Rodrigo vegé caure la gentil ponce- 
11a, espahordida com una cadernera! 

— Pera servir vos, la damisela, si cal — digué, — pen- 
dré ales. Digàu-me prest lo que volèu: seré llest a vostres 
ordres. 

— Vullch— digué la gentil Nerto, — veure’l Papa. 

— F.stàn obertes les grans portes del palàu, bella, pera 
tot lo que us plaga. 

Axò dihent, mossèn Rodrigo, com l’aucell quan veu 
la espiga, se’n va vers ella cumplimentós, tot besant-li’l 
cap dels dits. Se la emmena, fent bracet, per escales de 
tota mena aclarides per troneres, obertes en lo gruix de 
la gran muralla; per portes, per revellins y reductes, per 
giravolts y laberintes, replans y corredors Uarchs que 
may s’acaban, muntan, devallan y caminan, y tornan a 
pujar. Del ufanós papat veuen revolta la opulència: piles 
d’or; una mina d’argentins vasos d’esglesia; un pedregàm, 
una estelada, una bellugadiça de grossos diamants, de 
celidonies, y d’esmeragdes y de sardenies, y de carbon- 
cles y de lapis-làçuli; aprés, les empaliades dels tapiços; 
aprés, les banderes que han preses al moro, allà, en la 

Terra Santa, los prínceps de la Cristiandat. Ella, entre- 
tant, li ha contat tot; li ha contat, tota espahordida, com 
l'han venuda al dimoni. 

— Jo — don Rodrigo li digué, — pera salvar-vos del 
Adversari, sé un remey que no té preu. Sabèu què pot 
coll-tòrcer lo diable? No hi ha més que l’amor. 

— Y què es l’amor? — ella digué. — No’n fan esment sinó 
les cançons y les noveles; mes, qui pot dir hont se troba? 

— Pot ser jo podria acompanyar vos-hi — afegí Ro- 
drigo, afectuós. — Lo carrerany de les amoretes, plè d’om- 
bra clara y de flors, es lo camí del paradís. 

— No obstant, senyor — li diu Nerto, — la Santa Es- 
glesia’ns ensenya que es plè de pedres y d’espines lo ca- 
rrerany del paradís. 

— L’amor es un ramell en lo sí— digué Rodrigo;— es 
un càlzer d’hipocràs pur y de delícies. L’amor es una 
font que naix y que sospira dins sa conca, y riallera, aprés 
creix y com un riu aprés se surt de mare, y de cap a cap, 
dins ses illes, los aucells no fan més que cantar. L’amor 
es una dolça terbolina, es una expansió poderosa, des- 
perta; es un panteig ahont se viu xalant-se com los déus; 
l'amor es una soleyada ahont dues ànimes ubriagades 
prenen lo vol cap ala llum, y s’embessonan pera sempre; 
l’amor es una flama fina que s’endevina en los ulls, que 
omple’l cor, embalsamant-lo, y que's dóna ab la mà; es 
un sospir, una halenada que cobreix de flors los esbarzers; 
en fi, es una bóca en foch que, tremolanta, enlloch no 
troba de que beure, quan diu «moro!», sinó sobre una 
bóca germana. 

Mes quan anava a abaxar-se lo galàn, pera abraçar, 
en sa follia, a la innocenta, se presenta, alt, sobre la mu- 
ralla, ab los braços oberts, un crucifix escabellat pèl do- 
lor, ab dues claus en crèu sóta una tiara cisellada. 

Nerto féu !o senyal de la crèu, y girant-se vers 
l'amorós, 

— Bel! cavaller— digué, — me sembla que vostra dita 
no es conforme a la del Breviari d' amor, puix en ses pà- 
gines d'or he llegit que l’amor deu ser pur com al para- 
dís terrenal... 

Lo senyor y la damisela en aquell moment arribavan 
a dalt de la escala d'honor. Avall, immenses, caragola- 
van les grahonades de marbre blanch. Mossèn Rodrigo 
digué tot baix, empenyent una gran porta: 

— Mon cor, noble donzella, s’endú la esperança 
d'agradar-vos més un altre día... Entrèu: lo Papa es 
aquí. 

Nerto se n'entra ab tremolor dins la miranda. Alta y 
gran era la sala d’aquest nom, la maravella d'Avinyó. 
Entre les branques gegantesques de sa carena, sobre’l 
fresch, lo pinzell de mestre Memmi havia representat lo 
cel ab totes ses magnificències. Tot revelava la presencia 
del gran pontífice de les nacions. Per les finestres en 
crèu, ab ses planes y eminencies, se desplegava la natu- 
ra, y l'ull admirat comptar podia totes les Sorgues del 
Comtat (5), totes les viles que s'axecan en la rica terra 
de Venisso. 

Benet tretze, pensatíu, estava en son reclinatori; y per 
allí ell contemplava’l jorn de Déu que tramontava, de- 
xant un vestit rogench, sobre’l Ventur cobert de néu. 
Era un gran vell ab roba blanca, portant la barba fins a 
cintura, altívol, magre com un Crist, d’ulls ensotats y trist 
lo front. Engolfat en sos pensaments, en aquell moment 
veya partida la cristiandat; veu des d’allà dalt la Església 
palanquejant sense timó; veu dins la mar, que puja v rón- 
ca, les santes ànimes en gréu pena, veu lo Concili, en 
parers diversos que escandalitzan l’univers, tornant-se 

l'anatema; y prenent peu de son sagrat y crcyent-se Papa 
de debò, ell diu, no obstant: «No’m doblaré!» 

Axis que la porta s’es oberta, Nerto arriba vers lo 
Sant Pare, y, tota acotada a son aspecte, d'una rabalada 
cau a sos peus. 

— Qui ets, y d’hont ets, filla meva? — li diu lo Papa. 
— Es maravella, en mitg de la aspra guerra que’ns fan, 
vèuret ací, pobra noya! 

— Escoltèu-me, Santíssim Pare — Nerto respongué; — 
l’ Altíssim m'envia a mi de missatger pera sostreure-us al 
perill. Castell-Renart es ma maysó; lo baró Pons es mon 
pare... y veusaquí la instigació: hi ha un conducte (6) 
entre Tourrias, la vostra torra, y’l castell que allí’s mos- 
tra; un pot aventurar-s’hi sens temor, puix jo só vinguda 
per alli. Lo Papa Climent y dona Joana, quan era esta- 
danta del castell, fà cinquanta anys que, d’amagat, féren 
obrir aquest conducte pera que per sóta terra’l Papa po- 
gués fugir en cas de guerra... Per vostres drets perseguits, 
Pare, veusaquí la llivertat! Hi ha la Provença indepen 
denta que allà baix ardenta us espera: los ciutadans y’is 
barons d’Arles de Sisteron, de Baus, de Draguignan, de 
Castelano, de la montanya y de la plana us guardaran, 
us mantindran, puix sóu lo gran sacerdot de Déu! 

— Déu poderós! Açò es estranyi — cridà’l Papa. — Tu 
ets un àngel, un àngel pur enviat de Déu pera escarni 
dels dolents! 

Y Benet, elevant sa destra, la havia ja solemne y ma- 
gistralment moguda en crèu pera benehir, quan de soptc 
se sent en lo palàu cruxir quelcom d’horrible... 

Esgarrifós entra en la miranda Rodrigo de Luna, 
cridant: 

— Aquest es lo dia de nostre dany! Tot es perdut! Lo 
palàu crema! Y’l foch-grech, Pare, anguileja sobre les 

23 

crestes del c&stellàç abrandat per espantós mestral: 
plouen bombes sobre les set torres; dirlau, al veure-ho, 
que’l cel cau pera esclafar com un pinyol d’oliva'l papat 
d’Avinyó... Ah! la destral del estellador es dins lotronch. 
Fugiu, Sant Pare, en sò del poble provençal; y quan vin- 
drà’l gran assalt, nosaltres, si cal, dintre l’incendi mori- 
rèm tots matant, tot enderrocant nostres marlets sobre 
Boucicaut y ses maynades. 

Lo Papa s'agenolla y prega; sos ulls s'anegan dins 
l’infinit, y plè de magestat, exclama: 

— Faças vostra voluntat! 

Com un arbre que s’arbora aprés la embranzida de 
una rafagada, ell, l’arbre mestre, s’adreça y, encaminant- 
se vers la paret, pren les especies consagrades, que eran 
tancades en l'altar, y dins aurlfich reliquiari les estreny 
bé sobre son cor. 

Llavors, acompanyat de Nerto, que sa llebrera entre- 
maliada no ha dexat més, tot depressa, lo noble vell 
devalla la escala de marbre blanch, ensanchnosada pèls 
moribons y cadavres. 

Mentres atravessa la gran cort, sos vells soldats li 
obren pas, y, pressentint la hora derrera, van en massa a 
agenollar-se sóta sa mà. 

A voltes lo despit en và s'amaga, y entre’l brugit del 
vent que bufa esclatan los plors y’Is comiats. 

Mes Benet, portant son Déu, puja amunt a dalt del 
fort. Per allà amunt, clara, argentina, llavors sonà una 
campana: tot Avinyó s'extremí, y'is trabuchs féren pausa, 
esperant alguna gran cosa... Puix la gent de per tot sabia 
que la campaneta d’argent may sonava per aquells cims 
sinó quan lo Papa s’entronisava o quan per ell venia la 
mort. 

Sobre’l balcó del séu fqrt, la tiara en testa, blanch y 

regi, s’avençà, donchs, Benet tretze. Tota la ciutat de 
Avinyó estava allà baix agenollada; tota la armada de 
Boucicaut havia encorbat front y banderes. 

Lo gran pontifice dels creyents alçant lo braç, ensemps 
que la vèu, sobre’l món y sos destorbs, digué, parlant 
urbi et orbi: 

— Benedicat vos Dom i nus, Pater, Filius et Spiritusf 

Davant del palàu que flameja, alçant aquella vèu su- 
prema, lo poble, tot sanglotant, respongué entre plors: 

— Amin! 

Llarga estona, amunt, en plè incendi, dret contra la 
mestralada, dret sobre la Roca de Dom, Pere de Luna 
s’aguantà ferm. Après, alçant sa cara trista, donà la de- 
rrera mirada sobre les ruínes babilòniques del Vaticà 
avinyonench; y’l derrer Papa d’ Avinyó, abrigant-se ab 
son gran mantell; lo derrer Papa d’ Avinyó, als tristos 
raigs de la llanterna que porta la petita Nerto, sóta’l 
passatge recobert, anà en la ombra a pondres, com un 
sol al caure’l dia. 

III 

LO REY 

A LA SEHYORA ADR1ANA DE KIUES 

C astell-Renart està de festa. D’ençà que són dre- 
tes ses muralles, entre les illes y’is sorrals de la 
Dtirensa, jamay ningú ha vist desplegada pèls camps 
tan magnífica bellugadiça com hi ha avuy dins lo castell. 

Sobre la punta d'aqueix escull la nau suranta deSant 
Pere s’es enrocada: lo gran sacerdot, en terra segura, ha 
rescatat sa autoritat lliure y plena. Y de França y de 
Provença, pera saludar sa deslliurança, a cavall o en re- 
guitzell, corren los grans y’is petits, cridant: 

— Visca Benet tretze! Per sempre més ell governe! 

Lo rey valerós de Forcalquier, de Nàpols y de Jeru- 
salem (1) s’hi es encaminat ab sa noblesa, guarnida ab tota 
sa pompa; y’l brocat y’l satl, y’l damàs vermellench, ab lo 
sinople l’ermini, belluguejan dins l’encordellat del poble. 

Enrotllat de sos vassalls, lo jove rey de Provença vol 
que’l Papa’l maride. 

— Y que'l diable se m’emporte— ell diu al Papa, — 
si jamay ningú us agreuja davant méul Lo Papa Climent 
(que Déu tinga!) en Avinyó volgué ungir-me rey, quan 
tenia set anys... Pogués altre tant alcançar de vós! 

Ab Violant, sa promesa, los espanyols en embaxada 
són vinguts del Aragó, vers Lluís II, nostre príncep. 

Y ab sa roba color d’herba, dona Violant va mages- 
tuosa, responent ab una mitja rialla a les llargues saluta- 
cions dels estols. 

Lo poble diu: 

— La bella reyna! Veyèu quins ulls! Fónen la gebre... 
Lo nuvi, certament, es prou axerit, mes ella té un garbo 
complert. Les altres dames al séu costat, què semblan? 
Rès... Tot ho té ella! 

Diuen que a Arles, demà passat, ell la deu conduhir, 
resplendenta de diamants, a Sant Trofim... (2) 

— Cal que l’amor fumege la terra pera la princesa 
d’Aragó. 

— Cal que de Tarascó a Niça no’s fava més que una 
farandola! 

— Ab tota branca que penja cal enllaçar un empaliatl 

— Diuen que, a plè solch, van a sembrar los sous ab la 
arada... 

— Y si algú vol moure brega al gran Sant Pare Benet, 
guardes del rey Lluís! 

— Dona Violant es riquíssima: nou galions, de gom 
a gom, estàn carregats d’or allí al Grau, hont s’abrigan 
del mestral: açò es lo dot de la reyna. 

— Que remunten prompte, malviatge! y que descarre- 
guen a bon port! 

— Nou galions, mala sort! Lo rey podrà lliurar ba- 
talla... 

— Y abaxar, si vol, les pagues del pobre món pro- 
vençalench... 

— Abaratís al nu nys la sal! 

Axis, mentres se xerra y la multitut claqueja, Nerto, 
la filla del castell, ab un colp de martell va a trucar al 
oratori del Papa, y li con;a sa historia. 

— Vos he salvat, — diu — una vegada: cal que ara vos 

me salvèu a mi. Mirèu si só infortunada! Ma planeta te- 
nebrosa jo la confio a vostres mans. Dintre alguns dies, 
pot-ser demà, l’instigador del mal vindrà a cercar-mel 
Oh gran Sant Pare! En vos espero: vos, que teniu l’infern 
esclàu; vos, que teniu les claus del cel, ab vostra influen- 
cia cobriu, en nom de Déu, la pobra Nerto! Conjureu lo 
maligne esperit y que pera mi sia impotent. 

Lo Papa està una estona engolfat dins son pensament. 
Aprés: 

— Senyor Déu! Veniu, Senyor Déu! Siàu testimoni de 
que, si podia, pera la salvació de la ànima hermosa que 
a mos genolls tremola faria vessar les santes fontsl Mes, 
pobra donzella, no hi ha pont entre l’infern y mon im- 
peri... Del purgatori y de ses flames misterioses puch bé, 
mitjansant les indulgències, deslliurar alguna ànima en 
pena; mes quan lo dimoni us emmalla dins los nusos de 
sa trena, cal un miracle d’allà dalt que puga rompre sa 
mestria... Donchs preguem a Déu, preguem a Maria, pre- 
guem a Sant Pere y a Sant Pau, que enllestescan pera tu 
la palma! Preguèm a Miquel, lo gran arcàngel, que ab 
sos àngels te rodege... Y pera pregar com cal, vés, es ne- 
cessari entrar en un convent. D’Arles, demà, se fà lo 
viatge: per son maridatge hi va’l rey; hi anirèm tots, si 
Déu ho vol, y tu. abandonant aquest món dolent, axò, 
ma filla, es precís, dins la abadia de Sant Cesari tàncat 
discretament y guanyaràs la salvació. 

Pèl mes de Maig les nits són curtes. A trench d’alba, 
l’endemà se lleva tota la cort. Los cavalls ensellats, em- 
bridats, guarnits de flochs, renillan y potejan. 

Abrigades ab llurs mantellines, lo cabell lligat ab una 
cinta les grans senyores, llestament pujan al silló. La no- 
blesa se disputa la gracia y agilitat, caragolejant d’ací y 
d'allà, y’l Papa y’l rey son a cavall. 



Digitized by Google 




JACIN'IO VERDAGUER 



359 



Mes al temps que la rumbosa comitiva confosament 
s’apressa pera marxar, cobert ab son berret punxagut, 
davant lo poble silenciós hi ha l’astròlech que profetisa. 

Lo bufó del rey diu picardies; y’l riano que li torna la 
pilota, fà una ganyota de geperut. 

Ab sos dos ulls blanchs, lo moro, negre com un pen- 
joll de móres, riu tot ensenyant ses ben dentades genives. 

En los passeigs d’oliveres, que estan florides al pèu 
del serrat, los donzells jugan a córrer; los gentils patges 
y’is bufons jugan ab goços falders. 

Tots contents, a la fresca, partexen en llarga colcada. 
Corren davant los trompeters tocant La bella Margoton. 

Los rossinyols cantan la albada, y per tot les flors 
descloses per la verdosa campanya llençan un balsem 
olorós. Los gonfarons, les banderoles enlayre jugan ab 
l’oreig; en los plechs de la seda tremola en camp d’atzur 
la flor de lis; y'is colors aragonesos, l'or y la sanch, lo 
venturesa\·i fà onejar en lo sol. 

Durant (3), com li diuen, monta depressa: de son es- 
cabell immens y escabellat los raigs filejan; y la rosada, 
que lluheix en perles sobre lo cabell de nobles dames, 
prompte s'hi embèu. 

Lo rey, lo Papa, ab Violant, fan lo camí en com- 
panyia. 

— Digué’l rey: 

— Lo mes que vé, si fà bon vent dins lo golf, estich 
resolt a partir a Nàpols... Aquest colp hi haurà mortal- 
dat, y l’usurpador Lancelot pot pendre coratge pera 
fugir, si gosa afrontar nostra quimeral Tinch a Marsella 
vint galions, set bergantins ben enllestits y cent llaüts a 
punt de partir. Aquella flota tindrà per càrrega mos 
blanchs cavalls de la Camarga ab tres mil cavallers. La 
hora ha tocat: fóra bogeria dexar-se perdre la herencia 



Digitized by Google 




NEHTO 



360 

dels comtes-reys de la Pro ven va; aquest pahís napolità, 
qual corona nostres avis, fà cent anys, conqueriren; dolce 
paese que rodeja’l riure etern de la mar sóta les besades 
d’un clar soll Del gran rey Carles no sóch pas nebot pera 
quedar-me un trist reyetó d’Arles. 

Inclinant-se vers Lluls II la bella núvia d 'Aragó, 
li diu: 

— Me voldreu ab vos, gentil senyor? 

— Reyna — digué’l rey, — dignes vostre gran cor per- 
donar-me! Vos dexarèm pera governar. Nostra Provença, 
tan magolada, tan trepitjada y ferida, té fretura d'una 
mà dolça pera acabar de guarir se. Aqueix vescomte de 
Turena, que per crit de guerra tenia: Ronca!, ha fet, lo 
dolent, vint anys un mal terrible en lo pahís, destruint 
castells, saquejant viles, passant nostres pobles a foch y 
a sanch, fent de les seves dins los monestirs, robant les 
dones y violant-les, posant los hòmens a rescat, tractant 
lo rey com un baboya, llençant mon poble al captiveri, 
trencant los ponts, les oliveres, cremant les esglesies y 
les masies ab una rabia de llop, y aprés pera acabar-ho 
d’adobar, ma. mare viuda y jo nin! Per fi, la horror y la 
quimera fan agrejar nostra milícia: de Tarascó a Forcai- 
quier los cloquers tocan a sometent. Al crit de la patria, 
los paysans, irats, manegan les dalles al revés; los pous 
s’omplen de plagues, y, com un brau dins una arena 
aconseguit, l’altiu Turenne, tancat per totes bandes, es- 
porugit, va a anegar-se dins lo Rose (4). 

Mes, mentres lo rey parla, un gentilhome que munta 
un cavall negre, tot manyagoy, feya rihent lo gallaret 
entorn de la petita Nerto. 

— A la veritat, no esperava reveure-us tant aviat — 
deya ella. 

— Lo papelló va al roser — ell li respon, — de samaysó 

sabent que era fora Benet tretze, Boucicaut lluny del 
palàu pontifici havia girat la brida, jo no sé ahont; y del 
parell que’s marida he corregut a engrossar l'acompa- 
nyament. Mes lo cami serà massa curt y la felicitat ce- 
lestial, si tinch, totes aquestes festes, la honor d'ésser lo 
cavaller vostre. 

— No fèu pas co,m l’atmetller— digué la jove caste- 
llana, — que, per florir d’hora, s’enganya. Demà vespre, 
adéu, jovenesa! Entro per monja al Gran Convent (5). 

— Creyèu, donchs — diu don Rodrigo, — que un mo- 
nestir us abrigarà contra’l diable? Mes Llucifer sab arram- 
pinyar-se com un gat salvatge. Què se li endona d'una 
muralla, a ell, que pèl forat de la clau pot entrar d’allò 
més bé y anar-vos a espiar! Ell que, si vol, pobra ponce- 
lleta, va a esquitllar-se dins vostra cel-la y, sóta la forma 
d'un mosquit, vindrà azumzumejar sobre vostre devocio- 
nari! Què se li endona de les tancadures y de la oració 
que may s’acaba, a ell que, pot ser, ab la olor d’una vio- 
la que floreix, ab lo sò d’una bandurria o ab un raig, va, 
de defora, fins al chor de la esglesia a enterbolir-vos lo 
corl Podèu tirar-li plà ayga beneyta: ell, com un rat-pe- 
nat, vindrà a amagar-se entre les vigues; y aprés, en som- 
ni, quan seguiu lo fii que ell us tcxeix, de la campanya 
o de la vila us durà la ombra d’aquell, ayi que vos pot- 
ser, anyorèu! Y sospirant un se desvetlla, tot recordant 
la visió maravellosa; y s’estira’ls braços blanquinosos 
pera retenir la bella imatge... mes la amorosa aparició 
se’n vola amunt entre les estrelles. 

— Ohl Callèu-vos! — li fà Nerto. — Jo no sé pas axò 
com va; mes cada vegada que vostra bóca diu alguna 
cosa, axò'm bloqueja. Jamay ningú’m parla axis; es com 
un beure vermell que’m fà goig, que’m regala, que tot 
plegat m’ubriaga; aprés... Veyèu? Estich desmemoria- 

da... Y si al Sant Pare Benet vos conegués menys afecte, 
creuria que sóu l'amich del diable! 

Y, seguint lo camí d'Arles, tantost gansejant, tantost 
trotant, prínceps, barons y damiseles, entre vergers, prats 
y forments, corren alegroys; y en llurs nius, que la garça 
enverdiça, al cim de les copes dels olms, los petits, ab 
llurs crits, fan ressonar los camps al veure tanta gent 
que lluhexen d’argent y d’or. 

Lo rey digué: 

— Nos falta la Italia, y hi entrarem sóta’l pali, puix los 
pisans, los bolonyesos, los sienesos y florentins m’han 
fet dir que m’esperan. Si allí prosperan nostres armes, si 
en bon punt esclata la sublevació de la Calabria, del 
mont Vesuvi les vessanes veuràn axecar-se mes tendes y 
a mi reposant en lo Castell del Ou... Mes, un colp cap- 
girat lo bou y tenint la brida del poder, per dret d’espa- 
sa y lley de senyoríu, anèm a Roma a reunir un gran 
concili ecumènich que pose totes les conciencies. Pare, 
sóts vostra obediència! (6). 

— Déu vos ajude, noble fill — digué’l Papa, — y Déu 
faça que vostres altes esperances arriben totes a madu- 
rarl Ab los drets sobre Aragó que acaba de dur a Lluís II 
dona Violant, la Provença podria pujar per casualitat al 
cim de sa fortuna: a ser la testa dels pahisos llatins. Les 
tres nacions més catòliques de lu república cristiana a 
Provença de fet vénen a mesclar llurs elements; y de tres 
forces concentrades, vostra cncontrada, ara o mes tart, 
pot esdevenir la articulació. Al emperador Constantí li 
somreya aquesta idea, quan, en lo millor de ses con- 
questes, estigué a punt de manar establir en Arles l’im- 
peri romà. 

Axis, acursant lo camí, la enrahonada era trencada 
de temps en temps pèls pagesos, que lo Sant Pare be- 

nehía; puix, al llarch de la v(a, los llauradors, agenollats 
al pèu de la arada, los masovers del voltant, los sagals, 
los carreters, los gallinayres ab llur ase, los pellayres, no 
us desplacia, que compren les pells d’ovella, tot lo bon 
poble, plè de fè, estava de genolls davant del Papa. 

— Del afadich que us aclapara, Déu vos alleugere, po- 
bra gent! — digué’l Papa, dirigint sa magra mà vers la po- 
bretalla. — Sobre’ls plebeus, sobre'ls pastors, sobre vostres 
masos tots oberts, vesse ses gràcies lo bon Déu! Sobre 
vostres fills, néts y nétes! Sobre la messa y sobre la culli- 
ta! Sobre’l pà negre que menjàu! Sobre’l ramat y sobre la 
pleta! Tingàu la pau interior, que axò es la major ale- 
gria! Y vostres gótes de suhor se tornen perles brillants! 

— Quin bon sol — deyan les dones, — pera badar los 
narcisos! 

Y, patatim y patatàm, tantost cantant, tantost rihent, 
aquella filera de gent esparpellada segueix la Paiado de 
través, immensa planura de blats que fan goig, trayent 
espiga. 

— Si cacessem les cogulladesr— diu la marquesa Ra- 
vousseto, que té’l falcó sobre la mànega — Mirèul 

Dins l’espay pregón, l’esparver, fins a perdres de 
vista: sobre la verda plana plouen sanch y plomes. 

Veus aquí que de sopte vint cavallers, aprés la bella 
de! falcó, com en una era, trepitjan y calcigan, folls, 
sóta’ls peus dels cavalls, lo blat rossench dels paysans, 
ab crits y xiscles que se’n van fins a la volta del cel. 

— No us heu encara divertit prou? Deuríau al menys 
convertir-vos! digué Nerto a don Rodrigo. — Una jove- 
nesa en flor que a Nostre Senyor es oferta, un pecador 
que plora, donant-se colps al pit; una ànima que puja a 
Déu com una flama, no crech que hi haja rès més her- 
mós! No oblidem pas que la tomba es allà al cap-d’avall 

que’ns aguayta; que bones obres y malifetes restan escrites 
y’ns acompanyan quan partim; que nostra vida es menys 
que un llum; que nostres dies van com un riu a precipitar- 
se sens retorn dins la esferehidora eternitat; que som ací 
pera una prova; que la felicitat se troba més amunt, que la 
haurèm o la perdrem, segons farèm bé o mal... Ahl Pen- 
sèu-hi. mossèn Rodrigol Lo rahím vert missa les dents, 
y'is plahers del món, quan se’n van, no dexan més que pols. 

Nerto semblava illuminada. Mentrestant, la matinada 
hermosa s’esvahía dins lo plè del dia; los monuments de 
Mont-Major dauravan sos cayres al sol; y Benet, lo bon 
Sant Pare: 

— Salut — cridà,— noble monestir, ahont jo fui l’abat 
de la llegió benedictina! (7) Oh melosa terra de promis- 
sió! Oh Mont-Major! Oh paradís, ahont he viscut mos 
millors dies! Com me vé a la memòria ton silenci y la 
flayra de ton rochl Quan me recorda’l solàç de tos tran- 
quils estudis! Quan me recorda la ombra de Déu allar- 
gant-se per tes sales immenses! Avuy davant ma tribula- 
ció y en la posta de ma glòria, mos ambiciosos somnis 
de monjo, ayl, que fexuchs són per ma vellesa! 

Y la claror del sol resplendia allí sobre'l Gran 
Clar (8). 

Home d’empenta, tot nervi, Rodrigo estava fet a veu- 
re, al foch dels séus ulls, fondres lo gel y la néu y a gua- 
nyar los forts per assalt o per sorpresa. Mes en presen- 
cia d'aquella gracia, d’aquell bell lliri ahont reposa tant 
de candor y de fiança, Rodrigo prova'l poder d'un sen- 
timent novell y fort que vé a atiar la fexina. 

— Nerto, parlèu com una santa! Mes lo rossinyol que 
refila us respondrà que la ditxa, pèl mes de Maig, es dins 
l’atzur, es ésser lliure sobre la branca y esbrotar sa fran- 
ca alegria... Quan heu estada sola cinch anys, dins les 



Digitized by Google 




JACINT O VERDAGUER 



parets d’un castell, acorada per la rellentor, ah!, que hi 
fà bò d'estar defora? Veniu, espiàu a nostre voltant: guar- 
dant llurs ovelles, los pastors fan davant llurs pastores 
cabrioles sobre la herba; tot solcant lo goret, lo 1 r.\er 
xiula, alegre; dins los blats verts les herbejadores xerran 
y riuen joyoses; los traginers en los caminals fan casca- 
bellejar llurs mules; los dalladors en los pradells, los pes- 
cadors en Ics rius, les minyones en llurs masos, y’is caça- 
dors en la garriga, tot axó va, vé y se belluga ab la sanch 
en efervescencia... Escolteu, donchs, a nostre entorn: no 
hi ha més que un zumzúm y brunzidera, no hi ha més 
que un murmuri que munta de canyars y ferratges; la 
ona remoreja dins lo riu; lo peix folleja dins la corrent; 
per tot resplendeix la hermosura: la saba corre ab força 
sóta la escorça de les branques, y en tota flor hi ha sa 
góta de mel. Rès vol morir: tot germina, tot grilla, tot 
s’anima y tot congria, y la llum del sol inonda aquest 
quadro vivent... Axis lo rey, sa nuvia illustre, que’l sol 
no eclipsa, sembla que ab bon humor conduhexen lo 
gran triomf del Amor. També nosaltres estàm de festa, 
Nerto! Y la flayra de la ginesta, del arç blanch, del ara- 
nyoner, donan plaher al olfat... Y voldríau vos que tren- 
que jo la embranzida de tot mon ser: Nerto, voldríau vos 
que en un amagatall jo sofoque los petons que frisan 
sobre mos llavis? Nerto, voldríau que sobre’l cep esbro- 
te’ls rahims? No! Lo vi vermell a mi també'm fà dente- 
ta: de la jovenesa ajogaçada visca l'ardor impetuós! Ner- 
to, trayèu del cap vostres escrúpols! Lo temps es bonich, 
la mar abonançada... Ab Pamich que us invita embar- 
quèu-vos: sobre la ona ajogaçada’ns dexarèm anar en- 
semps en la explanada lluminosa; y parlarem de lo que 
nuha y cullirèm lo que es polit, abans que l'oblit y la 
ombra extengan sobre nosaltres sa coberta... 

— Mireu les calandries — digué Nerto, — com s'enlay- 
ran en lo cel! Ahl Si poguessern ser aucells! Rodrigo, 
mira les aurenetes! Nos han fregat ab llurs ales... Portan 
bon temps, no’t semblar Llur crit va repetint: ejesucrist!» 

Tot just finia la damisela, quan alli davant se veu ve- 
nir un estol de cavallers. Los cònsols y’l Senat d’Arles 
reunits a tot lo poble, clergues y burgesos, nobles y ple- 
bèus, venían al encontre del rey y del Papa. 

— Per la lley que nostres pares nos llegaren— los ar- 
letenchs al rey digueren, — som hòmens lliures, y la ciu- 
tat no regoneix altre ceptre que’l de Lió; mes, senyor, 
podèu entrar sense témer rés, podèu entrar com a rey si 
en bona gracia solament veniu a Arles. Sobre la riba ve- 
yèu, dreta entre'ls pollancres, una columna, allà al cantó? 
Es lo Bastó de Sant Trofim (to). Y de molts anysnos'ha 
sentit dir que may haja atravessat la seva ombra sense 
renovar lo respecte per nostres furs y Uivertats. 

Lo rey digué: 

— Que Déu vos dó augmenti Plau-nos regonèxer a 
vostra gran comunitat totes les Uivertats antigues, pre- 
rrogatives y privilegis; y més: tenim per secrílech, per 
malfactor y deshonrat a qualsevol que toque !a seva in- 
tegritat. 

Llavors los crits ressonaren. 

— Y visca'l Lleó! — cridavan. — Visca'l rey de Proven- 
çal Visca'l Pare universal! Visca la incomparable regina 
del mes de Maigl 

Aprés, la ufanosa comitiva, al sò de les trompes que 
esclata al repicar dels redoblants, entre la pols que blan- 
queja y’is raigs de! sol que's bellugan, robes, capells y 
capcirons, tots ells esperonant, los hòmens ab la espasa 
dreta, entran dins entre grans salves. 



V 

IV 

LOS LLEONS 

A DONA JULIÀ D’aNEÓS DAUDET 

S obre’1 planell de la Major ( 1 ), allà vers lo mitg-día, 
vehins y vehines, animosos, dintre una sala emblan- 
quinada, feyan parlar a mestre Buisset (2). 

— Tant meteix lo Papa Benet ha cantada missa? 

— Que la haja cantada no es pas lo cert: ho havia 
promès... Mes, pobret, com es vell y prou atribuiat, no’ns 
ha dit missa ni sermó. Es estat mut en son trono, mut 
sempre. Mes, de totes maneres, lo cardenal, mossèn Bran- 
cas, ha fet molt bé les cerimònies d'aquest soberch casa- 
ment, y Sant Trofim no ha vist may tal esplendor dintre 
son pòrtich. 

— Oh! Quin trepitgi Quin tripijochl Pera fer-nos lloch 
hem empenygut: venían les dones bracejant; mes no hi 
ha pas hagut medi de veure rès: una colla de cavallers, 
batent los empedrats, treyan guspires dels carrèus... 

— Un mata... gent! Contèu-nos, donchs, mestre Buis- 
set, vos que sóu (segons diu tothom) lo més lletrat d 'Ar- 
les, contèu nos prest lo més relluhent d'aquest quadro. 

Anant y venint, dintre la cuyna de sa casa emblan- 
quinada, mestre Buisset de llarch y d’ample se passejava 
sobre les lloses; y quan arribava a la ayguera, prenia la 
garrafa y bevia un glop del claret, llençant per terra’ls 
escorrims del got. 

Ah! Dona Fabresa, sa muller, podia dir-se tot una 
mestressa! Oh! Lo ben arreglat de dins la casa! Los pe- 
rolets, les mesures del oli, la farinera, los salers, lo pasta- 
dor y la panera, l’escudeller, lo guarda-cendres, la gani- 
veta, lo cap-foguer, la taula d’alba ab sos estalvis, la gro- 
ga llumenera ab son ganxo, l’escalfa-llits ab sos set traus, 
tot lluhia com un mirall. Y pern lliurar-se de les mosques, 
de mals ulls y de la xafogor, cobria la porta unencanyat 
claret, portant una crèu vermella en mitg .. En un cantó 
hi havia un compàs ab un escayre, puix lo prohom de la 
casa era agrimensor d'ofici; y, a més, ell tenia per cos- 
tum escriure ub sa galana ploma, cn son gran llibre de 
memòries, una bréu relació de tot lo més notable. 

Veusaquí, donchs, que Buisset s’encongeix, y, ab les 
mans agafades al derrera, 

— La Església — diu, — estava coberta de domassos 
brodats. Quan rich era axò! En los domassos s’hi veyan 
brillar les armes de Catalunya y de Provença, les dues 
nacions de connivencia pera mantenir la parla d'oc, los 
escuts d’armes del Languedoc, d'Anjou, de Còrcega, de 
Sicilià, de la Cerdenya y d’altres illes, possehides pèl 
senyor Papa, o pèl rey. Lo rey, lo Papa, ab son aparell 
august, l’un ab sa tiara, guarnida ab profusió de pedres 
precioses, tenint pot ser tres palms d'altura y encerclada 
per tres corones, gran y solemne ab sos vestits blanchs; 
l’altre portant lo ceptre, roba de porpra ab corona d’or, 
estavan dins lo chor davant per davant. Ohl Mes, quan 
sense comparació es la reyna! Es adorable! Y un oficial 
francès que estava prop méu se feya fort que es la prince- 
sa més bella que hi haja avuy al món. S’anomena dona 
Violant. Los cabdals de la ordre del Hospital, los grans 
priors d'Arles y de Sant Gile estavan drets a la banda 
del Evangeli. Tots los poderosos eran vinguts a fer ho- 

menatge; sense mentir, n’he coneguts més de quaranta: 
lo príncep illustre de Tarento, germà del rey, la crèu al 
pit; lo famós Refourciat de Gout; lo senescal Jordi de 
Marle, que ab lo veguer d’Arles anava de costat; mon- 
senyor Simón de Cramaud; Lu de Grimaud lo valerós, 
gran almirall en Riba-Nova; mossèn Lleó de Vila-No- 
va, gran mariscal de la armada; Flamen, lo cavaller egre- 
gi; y’is cònsols d’Aix, Uch de Mano, Joan Tresemano, 
Gui de Mount-Clar... un estol de bisbes. Dins la nau hi 
havía'ls nostres síndichs, lo gran jutge; finalment, pera 
fer sos homenatges, se veyan patrons de tots los gremis, 
los escuders, l’inspector de les rescloses; aprés, derrera 
tots, ab lo clavari, mestre Buisset, l’arxiver humil. Prou, 
era quelcom de bò: ho posaré en ma llibreta. Ara, arri 
bèm al maridatge. Parions en anys y en glòria, veusaquí 
que, resplendents los reyals nuvis, tots dos plegats vénen 
a posar-se davant l’altar, sóta’l pali de drap d’or, pera pro- 
metres l’un al altre. Llavors lo cardenal pronuncia la be- 
nedicció nupcial; lo poble en massa crida: «Viscan los 
nuvis, reys del mes de Maigl Visca llur ditxa pera sem- 
pre!» Y’is set goigs (3) de timbre clar alegrament tritlle- 
javan; y gaviades d’aucells, de tortoretes y de coloms, 
en les vidrieres y en les capelles, volavan ab gran esva- 
lotech! Mes, bones dones, axò era bò: ho posarem a la 
llibreta... Ah! Que’m descuydava: s’han fetofertes, no pas 
pera riure! Aprés han donat a la cobla gentil: Arles dot- 
ze taces d’argent; Marsella, una barqueta d’or; Tarascó, 
una tarasqueta; la vila d’At, confits; Avinyó, un nuviatge; 
Forcalquier, tres grossos pans de cera; Aix un gran bagul; 
en fí, pera completar-ho, los diputats dels Tres Estats 
han ofert al rey per ses estrenes, y en horri com si fossen 
prunes, cent mil florins d’or tringants... He tingut set tota 
la matinada: dexèu-me tastar lo claret... 

24 

Y, atravessant per entre les comares, mestre Buisset, 
dihent axò, tornà a beure un glop. 

— Mes, tot aquell gran acompanyament hont s’allot- 
ja? A Ris-quand-gagno ? (4) 

Lo pontífice sobirà s’allotja en lo palàu episcopal; lo- 
rey, al palàu de la Truio. 

— <No hi ha pas perill de brega — deyan los arletenchs 
— y en havent dinat lo rey no surt pas? 

— Síl Us diré que’ls pescadors de Trenco-Taio y de 
Bell-Caire li van a oferir l’esturió en homenatge; aprés 
sortirà... lo rey Lleó! 

Tant bon punt acabava l’agrimensor, se sent allí de- 
fora axecar un sometent formidable: los arletenchs, pre- 
sumits y gelosos de llur antiga independencia y de llurs 
llivertats polítiques, havlan volgut fer-ne assaig davant lo 
rey dels provençals. Hauríau, donchs, vist pèls carrers, ab 
una pompa sens igual, desplegar-se la processó y la ma- 
gestat del lleó. 

En les onejantes banderes que descabdellan, escla- 
tanta, la historia d’Arles, hauríau, donchs, vist armes vi- 
ventes del pahís, lo lleó d’Arlcs en tota forma estrafer 
son enorme cap; esblanquehit per la vellesa, ab lo morro 
arrufat, ab la góla badanta, primerament representava 
Arles lo Blanch, lo vell lleó que anomenavan Albion, 
davant del qual lo gran Hèrcules hagué de recular en 
mitg de la Crau; tantost, lleó llatí, portant lo làbcro de 
Constantí; tantost ab ses urpes, com un llum, alçant la 
crèu de Sant Trofim; tantost cenyint sos róssos bucles ab 
la corona de Boussoun, ab sos dos ulls liuhents, com 
dihent ab rugit: Ab ira Iconisf; tantost ab la urpa trocc- 
jant la sarrahina mitja-Uuna, y, com un home que pega, 
estrenyent la espasa del gran Guillèm, tot rondinant, ab 
un agre ferotge, aquell vers lleoní famós que diu: Urh 

Arelatcnsis est hostibus hostis et ensis. Altres voltes, plè ce 
magestat, l'hauríau vist, tranquilament assegut, tenir lo 
globo del Imperi; ací, símbol del poble arletench; allà, 
lleó del gran Sant March; en fí, allà baix, lleó de mar, 
tenint- ab le3 potes un troç de trident y sobre’l golf de sóta 
Fourco regnant de nom, com de fet, per sos mariners y 
calafats (5}. 

Mes lo veritable lleó, sortint de son estable, havia 
llençat un tal rugit que, en la maresma, d'espant, tots 
los bous de la Camarga se n’extremiren. 

— Fugim! — cridà la multitut. — Lo lleól 

Y en galeres y en tartanes, de la Roqueta y del Au- 
turo (6), un poble foll corria a la ventura, cridant espar- 
verat: 

— Lo lleó! L’han desencadenat! 

% 

Lo vell monarca, alçant lo cap, conegué prou que 
era sa festa. Anava gravement, alterós, tot espolsant sa 
róssa crin, ab son pel que s’enerissa, ab son front arru- 
gat, acompanyat del lleoner, que parlant-li l’aturava. 

Aprés lo rey Lluís, dona Violant ab sa cort, tots se- 
guint en vistosa colcada; y a cavall, aprop de la reyna, 
anava Nerto. 

La euga dels nuvis era coberta d’un bell vellut color 
d’iris, sembrat de flors de lis d'or. 

Van a veure batre, en les Arenes, lo noble monstre, 
un contra quatre. 

En los immensos cèrcols, pera veure batres lo lleó, 
està acampada tota la ciutat: hi es Arles en pès, que crida 
y bada. 

La farandola omple’l clos, anguilejant y caragolant-se. 
La hermosura de les ayroses arletenques resplendeix so- 
bre les grades del entorn, des de terra fins al cim. Arles 
aquell dia féu ostentació de tota la bella sanch de races 

nobles que han fecondat sa moguda terra. La fina grega 
hi reya ab lo goig de les donzelles, germanes de Diana 
y de Latona; la romana, sobre les arcades monumentals, 
dignament s’estufava soperba, com les vestals del temps 
d’August; y torcent-se dins son droulel o amagant*se 
derrera son velet de cambrahina transparenta, la bruna y 
pàlida sarrahina ab sos ulls de foch enlluhernava’I jovent. 

Los collars y agulles d’or, y les corones de perles, y’is 
anells cobrint ses mans, ab les creus de set diamants, les 
robes verdes, la garnatxa escarlatina, los plomalls, los 
berretons y’is casquets, s'hi barrejavan a belles onades. 

Lo gay sol, cayent arrèu sobre’ls vestits y cares, feya 
lluhir aquell borboll com una caldera que fà’l bull. Lo 
tamborl pera donar ayre, per la canalla fonts de ví, un 
món de totes colors... N’hi havia pera marejar! 

— Lo lleó! Lo lleó! — cridavan. 

De sopte les portes s'obren, y a poch a poch, sense 
brugit, surten quatre braus negres y garruts, y surt d’un 
bot, d’una altra gavia; lo ferotge mascle, de rojacrin. Se 
planta; espia un moment. Los quatre bous s’apetitan... 
Oh! Pobrets! Lo lleó bóta, n’escanya dos en un moment, 
y, d’una urpada en lo costat, pantejant, l’altre s’arronça. 

La multitut s’axeca, febrosa: 

— Visca’l gran rey d’Arlesl— crida. 

Lo derrer no espera pas a rebre també son colp: se 
tira terriblement sobre’l lleó, abaxant les banyes, y li fo- 
rada’l ventre. 

Lo lleó se gira, esferehidor, vers lo fibló; arrapa a 
aquest envers la cuxa, y ab ses barres lo sacceja, fent-li 
cruxir los ossos. Aprés, d'un bot, salta la barrera, ficant-se 
furiós, entre la multitut. Cercant amagatall, trepitjant-se 
y morts de pòr, la multitut fuig a més córrer... 

Mentrestant, ab los morros sanchnosos, les entràme- 






Digitized by Google 




JACINTO VERDAGUER 



373 



nes obertes, l’animalàç fuetejant ab la cuha, estava al 
aguayt... Tot plegat, conexent que estava en presencia 
d’un rival, y d’un rival prou digne d’ell, lo lleó d’ Arles, 
rey també, agafa la embranzida contra’l rey. 

Lo rey y la nuvia coronada, en l’esglay del moment, 
eran tots sols. Mes ab bravesa mirant intrèpíts lo monstre, 
estavan en llurs sitials sense moures. Nerto, esferehida a 
tal aspecte, s’arredossa, pobreta, als peus de la reyna... 
De quatre en quatre pujant los amples banchs del amfi- 
teatre, la gran bèstia ja halena frech a frech, quan en lo 
més embolicat de la revolta, Rodrigo de Luna se llença 
com un llamp davant per davant del monstre y li enfonsa 
sa daga en lo clatell... En la basca del colp de mort, tor- 
cent son horrible cap, la bèstia morreja la terra. 

La reyna, la bella Violant, se treu un rubt de sa gar- 
landa, y al acte ne fà present a don Rodrigo. 

Nerto, a poch a poch se revenfa. 

Lo poble, frenètich, bramava. 

— Lo rey es mort? Visca’l rey! 

Mes, entristits, los vells se deyan: 

— Mal auguri! Adéu, barca de Sant Trofim! Lo lleó 
mort, lo delfí naix: la república està a la fí. 

Y les dones y’is fadrins cridavan: 

— Au, tamborinuyrel 

Y girant-se tot somrihent, 

— Ara — digué’l rey Llufs al senescal Jordi de Marle, 
— sóch veritablement rey d’Arles. 

Pera fer al rey sos homenatges, lo Senat havia fet 
cncàrrech de son parlament a Bertran Buisset, que, per 
sa llenga y per ses lletres, tenia gran anomenada en tota 
la ciutat. 

— Rey de Provença molt illustre, y vos, bell astre cla- 
rissim — començà l’orador d’Arles, — llohat sian Déu y 

Sant Joseph, que han disposat vostre casament y protegit 
vostre nuviatge, com consta a cadascú per l'espectacle 
que s’es vist, gran espectacle que’ns recorda aquella be- 
llissima historia de la muller del gran Boussoun. Sense 
rahó engelosit de la reyna Augusta, sa muller, Boussoun, 
en sa ira injusfa, diuen que la féu exposar en les Arenes, 
davant lo morro esglayador d’un lleó enverinat. Mes 
l'animal, fill de Cirene, anà al instant, respectuós, dòcil 
y manyach, a llepar los peus de la virtuosa princesa; 
puix es cosa curiosa que nostre lleó reyal sempre ha re- 
verenciat la virtut de les nobles dames... Y en lo mal- 
encontre meteix que’ns ha fet tremolar a tots, sense pòr 
se pot dir que, si la féra no s'hagués trobada lligada pèl 
ferre, oh reyna, llum de bellesa, d’amor, d'honor, de tna- 
gestat! tot saltant vers vostre sient, nostre lleó hauria fet 
reverencia. 

— Oh! Oh!— cridà'l foll del rey. — Mal viatge qui’n 
creu un mót! Mestre Buisset, sóu un embolica quentos, 
puix a mi, com a tots los espectadors, m’ha semblat que 
prompte heu tingut la bona idea de no estar-hi massa 
aprop... Mestre Buisset, no us ne faig càrrech, puix jo he 
fet com vos. Oh! Quina pòr! N'estich geperut... Mes, 
callèm. Davant la retòrica, que la marroto se retire, y, 
com digué Ciceró, senyors, calant arma togvce! 

Lo riure esclata al entorn, y l’orador està aburrit. 
Mentres s'està revenint, Nerto, Déu méu!, pensa en lo 
convent; sa innocència es esmoguda per una emoció 
extranya: pluja y sol del temps de Maig, l’ànima y’l cor 
estavan en lluyta. L’ànima digué: 

— Cal que’m salve! Aquest món es com una illa baxa 
batuda per la ona de! pecat. Que poch se me n’es faltat 
de morir sense confessió y d’anar-men al infern! Aquella 
bèstia, aquell lleó que dins l’embut, los cercles del am- 

fiteatre, me cercava, m’atreya, m’embruxava, era Lluci- 
fer! Era Llucifer, que volia Ilençar-me al infern! Prou me 
puch tòrcer, prou puch córrer: veig lo morro d’aqueix 
lleó llengotejar davant mos ulls. Pot-ser demà, pot-ser 
anit... Santa Maria, veniu a ajudar-me, veniu tot seguit, 
que estich perduda! 

Y aprés lo cor li respongué: 

— Entrar tan jove al monestir, abandonar la dolça 
llivertat, son castell de quatre torres, la cort del rey y les 
festes, y la robeta de satí, axò es pot ser una mica dur, 
com digué mossèn Rodrigo. Oh estimat Rodrigo! Ell es, 
per lo tant, qui m'ha salvada: mentres que ab la daga 
fora de la veyna, davant lo rey, davant la reyna, fent ab 
son còs de barricada (lo veig encara en lo cel clar), sem- 
blava Sant Miquel Arcàngel. Duya un perpunt color de 
taronja, les calces negres, lo berret ab una ploma alta 
d'un pam... Ha jugada sa vida certament; aprés m’ha 
dexada esbalahida. Ahont es anat? No’l veuré més, sinó 
alli, dins la llunyana resplendor de sos grans fets! M’ha 
passat aprop, sense dir rès, y me sembla que tenia un 
punyal sobre’l cor: mes armes de Castell-Renart. Sóch 
boja? No. Déu me crida dins son temple para santificar- 
me. Ahont es anat? No’l veuré més. Promptament mos 
bells anys seràn enclaustrats, Ah! Pobra de mi! De Sant 
Cesari demà’m carregan l’hàbit. No’l veuré més. Però sa 
mirada terrible y fonda, altiva y galiarda, me perseguirà 
dintre les portes ahont demà serè difunta. Rodrigo, adéu! 
No’t veuré més! Aquest vespre, al Angelus, m’embarraràn 
ab les monges. Mon cor se'n dol quan hi somnio. Mon 
cor se’n dol, y cal anar-hi, puix altrament me damnaríal 
Mes en la calma del convent pregaré a Déu per aquella 
ànima; pregaré a Déu mentres visca. Per tu, Rodrigo 
pregaré! 

V 

LA MONJA 



A LA MULLER DEL MÉU AMICH EUGENI TAVERNIER 

D e Sant Cesari en lo monestir les monges diuen lo 
rosari, y, balalàn! y balalínl, s’ouen lluny les cam- 
panes. Les monges negres diuen parenostres y's passejan 
pèl claustre, y, balalínl y balalàn!, van tritllejant les cam- 
panes. Sóta les arcades que les ombrejan caminan dre- 
tes com una ombra, y, balalínl y balalónl, s’ban posat 
llurs vels, llurs grans vels llarchs. Nerto, que hi es entra- 
da la vetlla, tremolant com una fulla s’està dintre la es- 
glesia orant devotament, puix avuy la pobreta pren 
l’hàbit... Entra, aucellet: vet-aquí la gavia. 

Dintre’Is corredors del gran monestir piadosament 
les monges van y vénen. 

La mare abadessa y les d'obediencia avuy estàn molt 
atrafegades, puix lo pontífice d’Avinyó, ab lo rey, son 
company, ab la reyna y son seguici, arribaràn ara-abans- 
ara en processó, ab la crèu per guia, pera celebrar l’acte 
de vestir la noble donzella baronessa, Nerto de Castell- 
Renart. 

Vèusels aquí. 

Se badan de sopte de pal a pal les portes del vell mo- 
nestir; s'obren cledes y parladors; y'l sol, cridant victo- 
rià, penetra a onades ab la cort dins la gran casa tota 
blanca. 

A genollons, fent dues rengleres, plegant les mans en 
oració, los ulls baxos, lo cor mogut, totes les sors de) 
convent són al entorn. Los violinayres modulan un ayre 
dolç, expressant la alegria y l’adeussiàu d’aquella que 
s’entrega a Déu. 

Nerto plora en un recó. 

Dona Violant es la padrina y mossèn Lluis es lo padrí. 

Mentrestant, s'encenen los canalobres d'un a un; les 
relligioses s’encaminan entorn de Nerto en dos rengles. 
Nerto, en mitg, ab lo cor moribón, espera trista la sen- 
tencia de sa clausura elernal. 

Mes, assegut davant l'altar, Benet tretze no trigà 
gayre a pendre la paraula: 

— Nos, Papa, portant la investidura de Jesucrist, y 
servidor dels servidors de Déu, a tots los oyents que són 
ací per testimoni, fèm saber que, conexent prou los sor- 
tilegis del dimoni, sos llaços malignes y traydoríes; con- 
siderant lo mal que amenaça a una orfaneta malestruga; 
vista la préssa del perill, vist que’l món es un desterro, 
otorgàm, encara que molt jove, a Nerto, nostra cara fillai- 
lo dret de pronunciar sos vots. 

Dona Barraln, la priora, abaxa son cap de noble 
dama fins a terra en devota inclinació; aprés, aproxi- 
mant se a la donzella, pica son llibre. Al metcix instant 
ha ressonat lo cant dels psalms; l’encenser ha espargit 
son perfum, y ab la crèu y'l salpasser han començades 
les benediccions. 

Ja li llevan la capellina, ja li treuen lo mantell y li 
deslligan son llarch cabell rós, que's vessa a belles ones 

scbre’l contorn de ses espatlles; mes, tota tremolosa y 
pàlida, quan la noble donzella sent la fredor de les ti- 
sores sobre'l clatell, 

— Oh! Ma hermosa cabellera — ella cridà. — Penjàu- 
la dins la capella! Penjàu-la sobre l’altar immaculat de 
la Verge, ma patrona! Adéu, primavera! Adéu, corona 
que jo trenava tot follejant! Adéu, vanitat de mos setze 
anys! Bucles d’or, bucles hermosos, axis que la alba sor- 
tia, us pentinava ab afició, com una garba de raigs! Ah! 
Dexàu-me que’ls petonege, y que la Verge’m perdone! 
Belló hermós tallat massa d'hora, no lluhiràs més al sol, 
les floretes montanyanes no enflocaràn més la flonja 
seda! Ah! May més lo ventitjol farà bellugar tos rulls! 
Pot-ser axò es infantfvol; mes dintre méu sento una cor- 
cor que no puch pas minvar... Dexàu-me plorar! Axò 
s’ha acabat!... Ara que van a plegar-se les ales de la alo- 
sa provençala, en los pradells y montanyes, anèu, aucells, 
a cantar soletsl Cullint la maduxa y la viola, oh nies 
companyes! anèu soletes a espigar-vos vora la Reyal, que 
riu y corre sobre’ls còdols... Y ma llebrera, que, ajoga- 
<,ada, fins a Arles m’ha seguida! De llanguiment, ayl, se 
morirà... No’s llanguirà pas tant com jo. Jo, trista ayma- 
dora del Crucifix, dins l'ombrívol claustre vaig a ama- 
gar-me fins a la mort. Ayl Pobra de mi! Planyèu ma des- 
ventura! 

Mes la tronada del orgue, esclatant de colp com les 
veus que a la fi del món anunciaràn la gran posta, ofe- 
ga’ls planys de la mongeta. 

Li han posada la roba negra de sarja, la roba de la 
casa, la toca y'l vel. 

Aprés, sobre les santes Escriptures y sobre la regla, 
que es tan austera, li fan prometre: castedat, obediència, 
pobresa. Tot ho ha promès, com una santa. 

La reyna s’hi acosta y, falaguera, li ha donat un lli- 
bre d’Hores tot sembrat de flors de lis ab lletres de 
colors pintades d'or y atzur, en que a la abadia de Mont- 
Major, en molts dies, anys y més anys, frà Berenguer, 
mestre pintor, havia dibuxat les miniatures. 

Mes ara ja rès li dóna goig. Tot s’ennegreix, tot li es 
igual. Com una pobra aureneta que, ab les ales molles, 
es emportada per la tempesta de núvol en núvol; com 
una ovella que s'esgarria y s’enromaguera y va belant 
plena d’esglay, la jove monja, axis atormentada, no veu 
rès més que la foscor ab la groga llum dels ciris de lluny 
a lluny. Creyent somniar, es dins la neula. 

Mes ja’l Sant Pare, gravement, agafa’l negre vel d’es- 
tamenya y l’extén sobre’l front blanch de la professa, 
dihent-li cerimoniosament: 

— Reb sobre la testa, oh N’ertol, aquest vel, sant co- 
bertor, signe de mortificació; y quan arribe la teva fi, 
pugas tornar-lo sense cap taca! Y, del dimoni trencats 
los llaços, pugas, pura com la néu, assèuret en les bodes 
felices que dalt del cel jamay finexen! Ahont los cors 
s’unexen ab Déu, com lo fum dels encensers, que amunt 
t’envoles! Axis sia! 

Es consumat lo sacrifici, mes no l’ofici y les proves. 
Nerto, sola, abocada sobre les lloses, s’es ajaguda, ab 
gréu pena, entre quatre ciris, sóta’ls plechs del drap mor- 
tuori, al chor de la esglesia. Les monges cantan dins lo 
chor, lo De profundis, plany fúnebre que fà pòr, que dóna 
febre, que fà entre·srhar. De tant en tant, punyent y sórt, 
munta un senglot de verge. Sóta’l drap negre, ab una 
gran crèu blanca, Nerto, pobreta, tot tremolant, somnia 
la horror del cementiri; somnia’l festí dels cuchs, respira 
l’ayrc espès del clot, sent lo pès de la llosa de la tomba, 
veu los fantasmes del aitre món; veu los espectres, veu 

los terrors; sent esgarrifances en son còs; y la roncadera 
de sa vèu, pera salvar ia de tan horrible trànzit, crida: 
«Rodrigo!» Mes les sors la voltavan tot pregant... Nerto 
s'arbora blava; y quan, dins lo monestir de Sant Cesari, 
passant los llarchs rosaris, van a emmenar-se-la, no s'oa 
rès més que aquexos móts a cada banda: 

— Entrèu, entriu, germana nostrat No'n sortirht viva 
ni morta (1). 

Y tot-hom se’n va commogut, tot dihent: 

— Déu la ha volgudal Mes jquin dol, mes quina llàs- 
tima. que, en la flor de la joventut, una tan hermosa don- 
zella prenga la toca de Mont-Cassino! 

Però, mentres axò passa, allí baix, en la ciutat baxa, 
lo diable a quatre fà son tren. Entre soldats, entre mari- 
ners, al hostal de la Espasa, se bèu, se riu, se fà rebom- 
bori. Rodejat de catalans coberts ab berretina, y sobre 
lo costat penjat lo ganivet de la faxa. 

— Hi haurà cinquanta parpaiolo (2), — digué Rodrigo, 
— pera quiscún. Aprés, quan sia hora, jo us diré lo que 
cal fer. Ara mengem y bevèm com a germans! Y fins al 
punt de la mitja nit, visca la tavola y'l vf cuytl 

— Visca la tavola y’l tiberi! — cridaren les bones-peces. 
— Au, la hostera! Nos servireu un freginat de Vacarés; en- 
llestirèu un bon aioli y bitxos ben oliats. 

— Y aprés farèu rostit. 

— Y un bocí d’anyell (3). 

— Caspital Cinquanta parpaiolo! Volèm lo flaviol y 
la viola... Hem de cantar una serenata a les arletenques 
del barri... A la salut, bell capità!... Mes, vos no bevèu? 

— No, no — digué Rodrigo;— no tinch set, encara. 

— Flayrós y groch: veusaquí l’aioli sobre la taula. 

— Mullem les dents, santa Paula. 

Y, axecant-se tots plegats, a galet, sense got, los ca- 

marades, alçant lo cap, a bell raig beuen ab lo porró y 
fan petar la gargamella; aprés, ab los dits fan les casta- 
nyoles... No hi falta ja més que la minyona. 

Mentrestant, assenyalant la fl del brugit y de la gres- 
ca, Casa Rimbaud acaba de tocar la queda. 

La colla surt quietament de la taverna. Embolicats en 
llurs mantes, ab les espardenyes calçades, s’esquitllan en 
los fóscos carrerons. 

Rodrigo de Luna parla baix a cada un d’ells, y a 
quiscún dóna’l sant y senya en català. 

S'han passat los forrellachs y posada la barra en totes 
les cases de la vila. Enlloch se veu un bri de llum. Tot 
Arles es fósch com la pega. 

Es mitja nit. Rès se belluga. 

Mes, enfilant-se a la quieta, los camarades catalans 
seguexen lo Rose y aprés la Lice, fins que oviran la teu- 
lada y’l cloquer del Gran Convent, que era bastit, si us 
recorda, lluny del terrabastall mundanal, derrera’l vast 
cementiri dels Aliscamps. Los estrafalaris, ab escales de 
corda y ab picaces d’arrambatge, com una colla de sal- 
vatges, arrapant-se a la paret, amagats per la fósca, oh 
dolentsl, escalan aquell claustre, cèlebre per sa augusta 
antiguitat, per les virtuts, la santedat y la sabiesa de ses 
priores, escullides totes en lo gran món. 

Era la hora en que, llevant-se, les relligioses van a la 
esglesia, y que, a travers de la claror trencada que fa’l 
blè de la llantia, cantan matines. Ab la són encara als 
ulls, seuen a les cadires del chor y pregan a Déu, segons 
la regla... Ayl Què es axò? Barrím, barràm!, les portes de 
la esglesia esclatan, rompudes. 

Don Rodrigo, tal com lo llop dins la garriga, entra 
cridant: 

— Al llop! Volèu lo diable? Veusel aquí! 

Y dels malvats la tropa ardenta, ab la manta a la es- 
patlla, berretina vermella y cares ferotges, s'abocan dins 
l’ombrívol santuari. 

Per Sant Maximl Jamay s’ha vist un tal espasme. 

Si l’enllosat s’hagués obert, y si al descobert los morts 
s’haguessen dexat veure tots consumits, no hi hauria ha- 
gut més espant. Les monges, ja folles de pór, s’han api- 
lades com un vol de tórtores quan enlayre veuen aplanar- 
se l’esparver. Lo fer Rodrigo, d’entre'l vol, ha destriada 
ja la que cerca. 

Y, llençant-se cap al altar, dona Barrala vers lo cel 
va cridant: 

— Senyor, ajudàu-nos! 

Vol aturar-lo... Mes desdenyós, li dóna una empenta 
y corre cap a Nerto. 

Desmayada, la pren entre sos braços, y, enduhent-se- 
la com un llamp, 

— Vineab mi — li diu dolçament; — vine, minyona, que 
es Rodrigo... Vaja, no t’espantes gens. 

Mes, entretant que’l cavaller roba la perla del con- 
vent, sos companyons fan un desastre. 

Dins aquell noble convent de dones, tot de baronesses 
y comtesses, cullen a ferotges abraçades les delicades 
flors del cap-de-brot, y’is pillastres y'is perduts, quiscún 
se n’endú la monja que més li plau. 

Mes la campana del monestir desvetlla tot lo vehinat: 
les monges vélles y les lletges a grans batallades tocan a 
sometent. 

Ab sos hòmens y companyons, lo capità del Tam- 
pàn (4), llest al primer colp de campana, vola a socórrer 
les pobres dones, y les sent en la foscor cridant y deba- 
tent-se contra la brivalla vil. Lo capità de la ciutat s’arren- 
ca de la espasa y’is ateny en los Aliscamps. 

Dels Aliscamps lo cementiri, plè de misteris y mira- 
cles, plè de capelles y de clots y tot desnivellat pèls pi- 
lots d’ossos, s'extenla, en aquell temps, lluny, no sé fins 
ahont, allà sóta Arles. Axò sempre s'ha cregut: quan Sant 
Trofim havia volgut benehir-lo, tots los pares del sant 
concili que havia convocat havian sigut tan humils que 
cap d’ells havia volgut tirar la ayga beneyta. Nostre Se- 
nyor, rodejat d'un núvol d’àngels, baxà del Paradís pera 
benehir-lo. Fins se diu que sa divina genollada s’havia es- 
culpit en la roca... Y després, los àngels, ací, de tant en 
tant, en rós exàm, en la quietut de les nits serenes, se 
sentían cantar com orgues. Per axò tot-hom volia ésser 
enterrat en aquell sagrat lloch. Barons, bisbes, reys y 
prínceps, tots, los grans com los petits, tenian aquí llur 
mausolèu ab baxos relléus cisellats y llur pessich de te- 
rra santa. La ira del infern era impotenta contra’ls cossos 
dels benaventurats que hi dormian, sóta la crèu. Y, al 
llarch de la riba, ab l’argent deposat sobre la civerapera 
pagar l'enterro, a la corrent del Rose lliurement llençavan 
los pobres morts que volian ésser enterrats en los Alis- 
camps. Y, en la vora, los mariners, quan veyan venir 
l’ataút, surant sobre les ones bellugoses, viravan llurs 
barques cap a la riba y, senyant-se devotament, ageno- 
llats al peu dels sàlzers, deyan: 

— Déu lo tinga en pau! 

Mes en lo gran camp dels difunts s'es torbada anit la 
pau. 

Revenint, donchs, a la historia del robatori sacrílech, 
Rodrigo, foguejant d'amor, corria, corria en la fósca, 
portant aNcrto en sos braços; y tenint-la de bóca-terrósa, 
li deya axis tot caminant: 

— Com flayrejan los gessamins! Mira les lluhernes 
com lluhexcn! Com s’alegran los rossinyols! Y quin cel 

més estelat! Me sento ales pera volar! Volèm, ma bella 
Nerto! Tu, sobre mon cor, que rebóta; tu, tota meva, en 
mos braços, axò es més dolç que 1 ’hipocràsl 

Mes la defallida mongeta restava muda: enterbolida 
per tantes desventures colp sobre colp, en mitg d'elles no 
sab què es allò, no sab, la pobra, si es lo dimoni que 
se la emporta péls camps o si es un àngel que li diu 
aquells móts del paradís. 

Una dringadera de ferre, que va augmentant en la 
nit, ressona de sopte enderrera. 

Rodrigo, lo valent guerrer, sent los crits de sa colla... 

Au! allí meteix dexant la bella prop de la tomba de 
Rotlàn, corre a amparar sos catalans. 

Llarga, terrible es la confusió. S'encalçan entre Is se- 
pulcres, mes no's fà cap presoner. 

En la espantosa maror, quan un home cau sanchnant, 
aquí, badanta, hi ha sa tomba. 

Mentres que, espurnejant, coltells y espases van 
creuant-se, y que’ls hòmens s’aclarexen y que les monges 
fugen cap avall, Nerto, ab los besos del oreig, se revisco- 
la poch a poch. 

La lluna s’axecava y blanca vagava entre les sepultu- 
res. Nerto, veyent aqueix sorral, plè de sepulcres y de 
clots, se li adreçan los cabells; d'estar aquí sola, sent que 
se li glaça fins lo moll dels ossos: se crèu dins lo vestíbol 
del infern. Com més camina, més s’esgarria. No veu jnés 
que tombes després de tombes, interminable catacumba 
<jue la acompanya en sa fugida. 

Cada punt s'atura, espantada per una òliva que s’axe- 
ca, y aprés reprèn sa fugida. Y tot plorant y exhalant 
sospirs, a la fí s'esgarria en la plana. 

Sanchnós, polsós deia batussa, mes lo cor alt, alta la 
testa, veusaqui Rodrigo: es de retorn. 

Ubriagat perla flayra dels gessamins y murtres, guay- 
ta per tot: rès de Nertol Cerca dins les tombes buydes; 
fureja, febrós, los Aliscamps, Sant-Ounouraty Sant-Acur- 
ci, y Sant Tiburci, y Sant-Bardous, y la tomba de Porce- 
let... Ab los morts se troba sol. 

Perdut d’amor y pantejant d’ira, sent en son cor alte- 
rat l’esquinçament d’alguna cosa. Fora d’ella rès li im- 
porta, y ab axò crida: 

— Oh Nertol Oh Nerto! 

Mes la plana es deserta de cap a cap, y sols li respo- 
nen les xutes en lo Trebón (5). 

VI 

L’ANGEL 

A punta d’alba la monja Nerto voreja un bosch, un 
gran bosch d'àlbers. Fugint del món y ses llopa- 
des, se’n va a la bona de Déu. 

Mes ab lo cançament y ab los trànzits d'aquella nit 
tan plena d’engunies, es tota Ilassa y no pot més. S’assèu 
un xich, sobre'l marge. Aprés, veyent lo día que’s bada, 
cau de genolls y prega. 

Veusaquí que allà dalt, en lo matí, una campana fà 
ning-ning. Nerto s'axeca esparpellada y entra en lo bosch 
a la hora fresca, seguint lo campaneig. Los aucellets se 
desvetllavan alegrament dins lo brancàm, los oriols refi- 
lavan y’is tórts y tortoretes, roncant d'amor, feyan pa- 
relles. 

Nerto avença temorenca, mes commoguda y feliça, 
sóta’ls arbres blanchs y dolços, que la reben amistosos. 

Es tan soleta en lo món y està tan farta de plorar, 
que li dóna goig poder veure les columnades de front 
diví d’aquella selva que la embalsama y la volta de 
repòs. 

Lo sagrat sol, lo solet, aparcxía sobre la montanya; 
les perletes de la rosada eran penjades en les fulles; y la 
góta sobre les poncelles, lo roser de bosch, lo bàlech, la 



x 



Digitized by Google 




JAC1NTO VERDAGUER 



387 



vidaura, les flors boscanes que en l’erm surten a assoie- 
yar-se, tot renadíu se xalava, dintre la llum del bon Déu. 

La gentil Nerto, al sò del campaneig, vers la claror 
que augmenta puja a poch a poch... En axò, dins lo cel 
blau veu tot plegat una esglesieta ab sos botarells, y, ab 
lo front dins sa cogulla, un ermità que’n baxa. 

Nerto s'hi acosta, dihent-li: 

— Déu hi síal 

— La Santa Verge Maria te done pau ab alegria — res- 
pon l’ermità. 

—Prou me convé — ella afegeix ; — y ma rahó, sant 
ermità, la podrèu compendre, si permeteu que us destre- 
ne l’embull esgarrifós de ma dissort. 

— Parla — digué’l barba-blanch. 

Y s’assegueren sobre dues pedres, y entorn del lloch 
hont s’estavan venían a piular los aucellets, y’is grills 
corrían a cantar-hi. 

Ella li conta son malastre, la venda de son dolent 
pare, lo robatori del convent, la pòr dels Aliscamps. 

En fi, entre llàgrimes, la professa s’hi confessà com 
un infant. 

— Oh! — diu. — Si podiau salvar-mel 

— Nostre Senyor, pera provar-nos — llavors li diu lo bon 
ermità— de vegades dóna al infern poder sens limits. Mes 
lo cor pur que té ben arrelada la fè, filla meva, aplana les 
montanyes. Y la niçaga del dimoni, que’s burla del cre- 
yent, veurà sempre triomfar Job. La fè es dó de Déu. La 
fè jamay Déu la abandona, y Déu la venja y la sosté quan 
està content del cristià. Diuen que, lluny d’aquelles costes, 
temps passat, un sant apòstol era vingut pera predicar; 
era un bon vell, tot escarraçat, y per adobs, pobret!, 
no s’hi veya. Un minyonàç feya de guia al pobre cech. 
Veus aquí, donchs, que en la Crau, no gayre lluny d’ací, 

en la Crau vasta y codolosa, mes tota fósca pera’l vell, 
de sorral en sorral feyan caml sóta'l sol ardorós, quan 
de sopte’l vent S'arbora, un vent-terral que precipitada- 
ment fà extremir l'erm planer ab sos udols de tempesta. 
«Què es aquest brugit, ma bona Mare?» digué l'apòstol. 
Y’l guia, volent-se riure un poch del vell, «Oh! Quina 
gentada se veu! — digué.— Tot lo poble de les Aupiho està 
acampat sobre les clapices y remoreja avall y amunt, tot 
esperant vostre sermó.» Lo sant, obrint ses blanques pu- 
piles, s’adreça, tenint-se ab lo bastó, y lluminós y vessant 
d'amor diví y d’entusiasme, llença a la Crau, al vent pú- 
blich, la gran nova evangèlica, y llargament parla de 
Déu davant les pedres de les pletes. Qui t’havía de dir 
que, per miracle, quan lo sant oracle callà, totes les pe- 
dres d’un plegat li respongueren: «Amén!» Tingàm fè! 
Déu es nostre amo. Y si'Is còdols de la campanya parlan 
quan Ell vol, ma filla, vés. Déu es prou fort pera salvar- 
te... Mes, anèm prompte a la ermita, que des del téu ro- 
batori, si no m’enganyo, estàs dejuna. 

Arribava lo mes de Juny, y’l sol que se’n pujava feya 
una hora enlluhernava ab l'esplendor de sos raigs la Leco 
y’l salt de Rotlàn. 

Pà y ayga del cànter es un festí pera una monja. 
Quan la mongeta s’es desdejunada y’l pà encetat es tan- 
cat de nou en l’alt armari, en los viaranys de la albereda 
continuan parlant de Déu. 

Axis, quan l’ermità contemplatiu prengué tema de 
les coses, de les maravelles encloses en la guspira de 
creació que l’home té al séu domini, dels golfs d’astres 
brillants que envoltan nostre petit món, de la glòria y la 
grandesa y la bondat del Creador, que sempre sembra al 
infinit vida y llevors de tota mena, era una delicia ohir-lo, 
puix era un sant, un benaventurat! 

Talment sant, talment auster era en son govern, que 
fins un àngel devallava del cel, cada mitg-dfa, a visitar-lo. 

Donchs, poch a poch, per les vores dels torrents, 
l’ermità y la mongeta, tot conversant piadosament y ab 
llargues meditacions, se passejavan ensemps. 

— Que previstes y ben ordenades totes les obres del 
bon Déul — deya l’ermità anyoradíç. — Mira aquella mos- 
quitada que en l’espay se remolinal Un raig d’amor y de 
sol la ha feta nàxcr; anit tal vegada hauran complerta sa 
existència, y, en tan poch temps, la Providencia'ls dóna 
a dojo tots los béns, tota la felicitat que’ls convél Tot 
just nats, dins una cassanella tenen l'aliment que'ls re- 
gala; tenen llurs aletes per seguir lo vent que passa; 
tenen com a séus los colls y les planes; tenen lo gran día 
que’ls alegra; tenen, pera ses lluytes, un agulló; y l’uni- 
vers, dins sos ullets, s’emmiralla tant bé com en la im- 
mensitat del marl Té: mira’ls àlbers com borronan! Cada 
grana té son plomall, que’l vent s’emporta y escampa pèl 
terrer, a vols... Mes borralló esparpellat, los aucells l’han 
cullit. Veus, allà dalt, al brot que’s dobla, aquell niu 
blanch d’oriols, que hi es atapahit com un vellut? Sembla 
emmotllat: mira-tcl... Qui ha ensenyat als aucells de te- 
xir? Oh mà de Déu, te regonechl Mà que enllestexes pèls 
passarells un coxinet de cotó. 

— Oh! — digué Nerto. — La aucellada, los cuquets, los 
mosquits, trobaran sostre, tindran abrich... Mes ayl ma 
sort es de patirl Jo, jo soleta en lo món, no trobaré nin- 
gú que m’oferesc.i un port de salvació, baldament fós 
dins l’ataút! Vos, que morireu de mort afrontosa pera 
extingir la eterna flama en vostra sanch, oh Jesucrist, 
gran salvador de pecadors, tingàu pietat de la innocenta 
que la han robada sense consentimentl Y si ma vida po- 
gués servir pera perdonar mon pobre pare, que es dam- 

nat, mon Déu, mon Senyor, veyèu, vèusela aquí! La mort 
no m’espanta! 

Compadint-se de sa dolor, los ulls també molls de 
llàgrimes, li respòn axis l’anacoreta: 

— Cal que’t diga de secret que la mà de Déu t’hacon- 
duhida. Au! Ab mi canta hosanna! Oh! Alaba a Déu, ma 
germana; alaba’l sobirà Motor de les coses; puix, acabat 
mon parlament, veuràs obert lo paradís! Aquells arbres 
de blanca escorta, aquelles albes que branquejan, es lo 
bosch de Sant Gabriel: maravellós, pera colomar d'apa- 
ricions arcangèliques. Aquella Santa basílica, bastida 
aquí, sobre’l rocàm, en los espígols y herbatges, es con- 
sagrada al illustre àngel que saludà la Benaventurada... 
Té: vetel aquí en lo frontal del portalet tot somrihent: sa 
historia es allí en relléu... Mira, quan duu’l menjar al pro- 
feta Daniel. Aquell que l’àngel porta pèls cabells es Aba- 
cuc. Com guaytnn los dos lleons, xirricant de dents... 
Bell Sant Gabriel! Nostres avis lo posaren per guardià 
a !es portes de la Gran Montanya que la rosada fà lluhir 
allà dalt. Y a Sant Miquel, que allí’s veu, li confiaren nos- 
tres passats la guarda de la Montanyeta. Les dues espa- 
ses, pures y lluhentes dretes davant per davant, cobrexen 
axis tot lo pahís. Ja fà molts anys, ma pobra filla, que 
estich ací; lo rocàm me serveix de llit; no pas prou dur, 
puix la follia prest madura quan l’home viu en soletat... 
De Crist he presa la esclavitut, y quan ho havia dexat 
tot, ell me donà la llivertat. M’arreconí dins aquest bosch; 
me donguí a Sant Gabriel, y des de fà cinquanta anys 
só'l séu ermità. Tres voltes ditxós aquell que’s dóna! Lo 
cel lo recompensa ab escreix. Ditxós qui dins lo cel se 
fón, puix sa generositat no té límits! Un jorn, axò era 
per Nadal, no tenia rès pera menjar. Un ivern, ivem 
de llop!... Cal dir-lio? Diguèm-ho. Déu me perdó, si me 

alabo! Havia donat tot mon recapte a un pobre home... 
Vers mitg-día veig allà dalt una rojor que semblava ab 
ses flames la viva clariana d’una crema. Havent tocat 
mon àngelus, pujo pera veure aquella claror; y, arribant 
al cap-d’amunt, en mitg d'una llum sereníssima ab una 
claretat que sempre creix, m’apareix lo gran arcàngel. 
Era tan bell com no’s pot dir! Ab una mirada, ab un 
somriure que eran un balsern dins lo cor. Ab sa vèu d'or 
me digué: «Aquell qui prega cal que menge. Vctaqul pera 
tu’l pà dels àngels, y sia ab tu pera sempre’l Senyor Déu 
y ses virtuts!» Desaparegué com una estrella. Y des de 
llavors me sol portar cada mitg-día la panereta depà be- 
neint... Oh pà de Déu! Oh insigne dól Jo’n só indigne, 
indigne, indigne. 

Y, abaxant-se, lo venerable cull de terra un matacà 
y’s dona colps al pit. 

— Ara, ma filla — afegí l'ermità, — a la doctrina dels 
patriarques del desert tots dos plegats anèm a confortar 
nostra existència; ab esperit de penitencia’ns castigarem, 
nos assecarem, dejunarem y gemegarem y pregarem de 
cor y d'ànima a Nostre Senyor y la Verge; y tots dos, 
com aucells, nos compartirem lo pà del cel. Y aprés, 
arribada la bona hora, anch que hi hagués de dexar la 
borra, jo parlaré a Sant Gabriel. Jo’t salvaré, jo’t salvaré! 

Nerto l’escoltava extasiada; y ab la vida li retornava 
la esperança, com la color verda, després del ivern, torna 
pujar a les plantes. 

— Lo cor me bat — digué l’ermità. — Sento, com la 
Sulamitis, que mon àngel bell va a venir... Estich a punt 
de defallir-me. La mosca puny, l’aucell s’ajoca, lo sol 
plomba sobre la balma, y la ratlla del mitg-día prompte 
caurà vers Mont-Major. A més córrer vaig al campanar 
a llençar la salutació angèlica al home, a les plantes, a 

les besties de la montanya y de la plana. Mentres pujo a 
les Aupiho, tu dins la esglesia prega y vetlla, prega a Déu 
en aquest temps pera allunyar sempre'l mul, 

Y Yàngelus sona per l'ayre. Los segadors de vora’ls 
gorchs, los pescadors dels estanys, los terrassans, los 
llenyaters de la montanya, los gallarts bovers dels camps, 
los eugassers entre-mitg de llur cabal, los pastors drets 
com pals sentint la campaneta, ab lo casquet a la mà, 
vers aquell sò se giran tots y, afadigats del día, van a fer 
una sòn. 

Lo temps es quiet, lo dia es clar, les alucinacions vo- 
latejan. Les farigoles y romanins vessan als menuts pape- 
llons la dolça humor de llurs floretes. Lo fí llangardaix 
beu la calor, ubriagat sobre les pedres. 

Vers lo sol munta una encensada d’olor de paradís. 

Dintre la llum s’axecan totes les ratlles del entorn, les 
llunyes planes y les altures; per allà avall tot blanque- 
java; per allà amunt tot lluhía. 

Y a la bella punta de la montanya, la testa dins son 
caputxó, lo sant ermità està en èxtasi. La vida en ell es 
gayrebé morta: la ànima tant sols es desvetllada. L’àngel 
li parla; però ningú’l veu. Mes les pupilles del ermità 
veuen ses ales blanquinoses, que dins lo fondo y pur 
espay, confonent-se ab l’atzur, han tremolat com dues 
veles. 

L’àngel li diu: 

— Qui es aquella que, ab la roba de convent y en la 
flor de sa jovenesa, prega arreconada allà baix? 

— Es una pobra abandonada — respòn l’ermità, en- 
congit,— a qui jo he promès salvar. 

Com la ayga cristal·lina sobre la qual passa un núvol, 
l’àngel Gabriel s’enfosquí. 

— Grapat de pols! — li digué. — ;Ja sabs bé que has 

combatut dins lo desert contra les forces d'aquell qui va 
per camins torts? Tens prou feynes a salvar-te tu, y creus 
poder salvar als altres? Oh! Pobre jonchl Ah! Pobres de 
vosaltres! 

Y l'àngel bell, havent dit axò, prengué’l vol vers la 
estelada. 

L'ermità, mort, d’allà s'axeca, ab una temor tan gran 
que no sab pas lo que’s fa. Desmemoriat com may, baxa 
de la montanya tintinejant. 

— A mon socors, oh sants y santes, veniu prompte, 
que estich perdut! Qui sab qui es aquella monja ende- 
moniada? Pot ser un fil de terenyina hont jo vindré a 
embolicar me. Tinch setanta anys, estich acabat, mes lo 
dimoni com rodeja! Com més bella es la baboya, més 
crema... Oh! Estich perdut! Hi ha algún llaç amagat... 
Admetèm que la monja, com sembla, sia prudenta. Ahl 
No hi hauria mal sometent! Una monja y un ermità que 
viuen ensemps dintre una ermital No’n farían poques 
la gent d'histories, puix avuy lo món es tan dolent! L’àn- 
gel té rahó; y, tot contrit, jo confesso que he feta una 
errada: set voltes cada dia peca’l just. 

Quan Nerto surt de pregar a Déu, lo solitari, fora de 
sí, s'hi acosta sever: 

— Cal que partescas! Cal que prest desaparegas de 
aquí, puix lo celestial missatger ha dit que la ànima estava 
en perill. 

— Ah! Pobra de mi desamparada! Ahont trobaré re- 
fugi — cridà la monja, — si’ls sants me treuen fora, Déu 
poderós! Me caldrà anar ab lo dimoni? Oh somni horro- 
rós de la agonia! Mare de Déu! En què pararé? Lo ves- 
pre arriba; moro de feredat. 

— Segueix endavant — digué l’ermità. — A la sortida 
d’aquest bosch vorejaràs una maresma... Aprés, quan 

veuràs un llum, es la masia de Laurado. Demànals acu- 
lliment, tenint compte que no’t mosseguen los mastins. 
Demà mati, encaminant-te vers les roques, aniràs a fer ta 
pregaria, de bon cor, com se deu, a Nostra Senyora de 
Castell, que es més poderosa que jo. Sa capella es allí 
sobre la aspra montanya, a quatre passes. Aprés, pregant, 
pregant sempre, en les sàrries de un mulater torna-ten a 
ia abadia de Sant Cesari, puix sabs prou que ab la regla 
del convent no’s pot pas fer divorci... Y Sant Consorci y 
Sant Gabriel, y Santa Tu/a (que al desert han patit més 
que les serps), ab Sant Gans, Sant Veredèm y Sant Julià, 
y Sant Trofim, y Sant Esteve, y Sant Ferm que t'acom 
panyen pèl camí! 

LO DIABL£ 



A LA FEL1LKESA BETTY 

F ora de sí y rosegat pèl despit, l’atrevit Rodrigo era 
sortit dels Aliscamps, tot malehint com un pagà. 

— Gran esperit del abfm, rey de la negra terbolina, 
tu que hi veus en la foscor, tu que forjas sense parar, oh 
Llucifer! — digué Rodrigo;— si a tu’m lliga quelcom; si 
t'he servit generosament, demano anit la paga. Respòn 
ara rneteix als móts terribles que vaig a dir-te, y en mos 
braços apassionats, si pots condemnar-me per l'amor, 
fés caure Nerto! 

Y en les tenebres, en veu baxa, esgrana Rodrigo una 
infernal lletania. 

Y li respòn una vèu baxa: 

— Riga per tu la fortuna! Aquesta nit vaig a bastir-te 
un castellet tot enllestit. Demà mati ves a Laurado, y si 
vols fer un bon tiberi tindràs alll’ls set pecats, y per es- 
creix a Nerto. 

Rodrigo, es precís dir-ho ara, a pesar del excés de 
son desvari, a pesar de sos vicis tormentosos, era fill 
d’una bona casa y generós per naturalesa. Mes tancat 



Digitized by Google 




396 



NERTO 



per casualitat, per espay de quatre anys y onze mesos, en 
lo palàu dels papes, y posat per Boucicaut en gran estre- 
tor, en l’enuig d’aquell ilarch setge havia remenat la 
llibreria y resseguit fins al derrer tots los llibres del ar- 
xiu. Llavors lo palàu era la bóta ahont lo pensament 
humà vanía a munyir ab ses dues mans. Tota la fruyta 
prohibida, totes les ciencies amagades, los pergamins 
misteriosos, lo Gran y’l Petit Albert, totes les tesis d’he- 
retgía, fatillería, nigromancia, Llibre d'Agrippa, art dels 
filtres, tots los sàbats, totes les porqueries, breus de con- 
jur, talmut, càbales, Hermes, pedra filosofal, alquímia, 
clau de Salomó, tot l’arsenal del vell dimoni, totes les 
obres condemnades, errors, mentides y sistemes falsos, 
eran allà sóta’ls peus del Crucifix, que’ls trepitjava, puix 
si la mar deu rebre totes les aygues, la marc Església 
deu saber-ho tot. 

Y dins aquell relisser plè de dolenteries y bogeries, 
y dins aquell bossàç plè d’horror y de tenebres, lo bell 
nebot escorcollà tant, que s’embronquinà contra Sata- 
nàs. Home, vols saber, saber, saber: si dins ta closca axò 
pot cabre, dcnant-ne la glòria a aquell de qui la rebèm, 
axis bé. Mes si pera conèxer un niu de garces, vols, dins 
los núvols, caçar los querubins flamejants, vas a riscos, 
amich méu, d’amorrar-te. 

Donchs, sobre la roca avinyonenca l’Esperit maligne 
d’aquella època sembla que era tot poderós; puix lo gran 
cisma, aquella crèu que llavors desolava’l món, havia 
etgegat l'arcàngel impur, qui, volent fer un esclat, ab 
un colp de trema famós acabava d’agafar, al clar de les 
estrelles, mossèn Rodrigo de Luna, nebot del Papa. Qui- 
na pescadal 

Satanàs, com sabèu, fà lo que vol, quan lo bon Déu 
lo dexa fer. Aquella vegada lo gran mentider havia cons- 

truit en una nit un edifici encantador en la comarca de 
Laurado. En mitg d’una coma, no gayre lluny del bosch 
de Sant Gabriel, se descobria lo castell nou: arquitectu- 
ra fantàstica, ni provençal ni gòtica, mes que retreya 
l'art sarrahí; l’or, l’atzabeja, lo carmesí formant quadrets; 
arcades primes festonejades a manera de trèbols, ara- 
beschs, giravoltes corren per tot com boges; columnetes 
entortolligades, com serps eneriçades, y diablons nuhant- 
se als capitells caragolats; aprés, cornises pintades ab ses 
gàrgoles en forma de drach; falsos cloquers, portan al 
front lo símbol dels marabuts; la mitja-lluna, que atra- 
vessa l’atzur del cel ab ses dues banyes; aprés, al entorn, 
ben encastat, tot un embroll cabalístich d’escriptures 
barbres en mitg del fris, a estil moresch. Per fí, a dalt 
del palàu màgich y dominant lo gran erm, se veya lluhir 
una corona de bronzo y d’or llarga y ferotge, ab morros 
de condemnat, com una cobertora d’infern. Y viaranys 
anguilejants, y jardins que hont se vullga que vaja l’ho- 
me que hi entra s’hi pert, ab paraules mal enteses y ab 
sospirs entre les mates, y arbres torts, plantes ombrívo- 
les, flors extranyes y de flayres que us ubriagan com un 
fum... D'aquell palàu, Rodrigo es l’amo: té tot lo goig, 
tot lo benestar, tot lo plaher que pot somniar son cor 
depravat. 

Hi havia set sales dintre'l castell, ahont podían batre 
d’ales los set dimonis capitals. 

En la primera regna l’Orgull, príncep dels set pecats 
mortals. En ella la fumerola del encens ennuvola’ls raigs 
del día. Dintre sa atmosfera dolça, un trobador, polsant 
son llaút, canta la glòria de Rodrigo, bell, noble, pros y 
sabi, que, del saber cullint lo fruyt, ha allargat son pa- 
trimoni fins al palàu dels set dimonis; canta’ls pobles 
desmamats que se senten bramar en l’horitzó; canta la 

humanitat futura que senyoreja la naturalesa, y, davant 
l’home sobirà, Déu, pas a pas, retirant-se. 

En la segona hi ha la Enveja. Aquí, la política buyda; 
allà, los conspiradors ardents udolan, fent cruxir les 
dents: 

— En tos palaus, Roma eterna, <may més veurètn a 
Catilina passejar-se ab la teya a la mà, sollevant tota la 
escumar Oh! quina ditxa si s'enfonsava tot, si’l cel queya 
a troços! Visca l'infern! Visca Satanàs! Visca'l gran Le- 
viatànl 

En la terça hi ha la Avarícia. Ab la cabellera eneri- 
çada, los ulls flamejants, lo braç extès, al déu Manmoun 
tots venuts, los jugadors fan la trampa. L'or d’Avinyó, 
l’or de Catana, I’er de Tolosa, a milers rodola y lluheix 
sobre les taules, y les cares, blanques com la cera, se- 
guexen, mudes, la virola. 

— Qui posa més? Tot-hom dorm? 

Riu de traydor la Cabra d'Or, adreçant ses banyes 
sobre la multitut. 

En la quarta hi ha la Gola, hi ha’l plaher que fà drin- 
gar la vaxella del festí. 

En la casa del rey Sardanàpal, lo ví vermell y’l vi 
blanch rajan a dojo en les copes d'or; les cortesanes y’is 
arlots menjan y beuen; los lleigs acudits los fan esca- 
nyar de riure. Però mentres cauen ubriachs y bruts, so- 
bre'l marbre vinós, en mitg de la cridadiça, los esclats, lo 
brugit que fan, tu, Llàtzer, te mors de fam y beus les in- 
juries dels viciosos derrera la porta mitg closa? 

En la quinta la Luxuria dançava pomposament. To- 
tes les filles de Baal y les sacerdotices de Citeres, totes 
les belles senyores que, jugant-se llur còs, se damnaren 
sense remordiment, vèuseles aquí, resucitades, que’s 
torcen, encantades per la musica del Follet. Cossos nus 

y pits inflats, tot blanquejant com idols, passan y tornan 
a passar davant la llum de les aranyes; es Tais, es Cleo- 
patra; ab Lais, que enamorà tota la Assia. Es la Aspasia 
de Pericles, es Messalina. es un torrent... Totes vos som» 
riuen en renglera; mes dins sos ulls crema una flama que 
fa esgarrifar com una espasa. 

En la sisena hi té sa estada la Ira, que rugeix. Sobre 
les parets de pedra-marbre no més s’hi veuen armes pen- 
jades, y’l sol hi es tacat de sanch. Escometent-se ab fu- 
ror, dos contendents que sabrejan lluytan a mort; los 
ntfan los mantenedors del desafiament. Aul Ismael contra 
Israel! La Mort escolta per una escletxa, ensemps que 
rasca la viola. 

Per fí, en la setena sala, sobre coxins flonjos ajaçada, 
està la Peresa. Y allà, a la claror de cent llànties, vestits 
afeminadament, los farts, losestregats queestànal teatre. 
Planyívola com una vèu amorosa, una armonía de tim- 
bre d’or los breça y’is adorm. Y sobre les muralles de 
Nínive, ab la massa y’l glavi, hi ha’ls barbres, flagell de 
Déu, que ja pujan venjatfus. 

Rodrigo va de sala en sala; mes debades ha cercada 
la ombra divina de la monja provençal que’l dimoni li 
ha promesa y que l’amor li ha posat al cor... No troba 
enlloch més que l’afadich, lo llanguiment y’l fàstich. 

Pera orejar son sobrecor y’l despit que se'l menja, lo 
jove cavaller se’n và defora, tot guaytant si per allí vé 
Nerto. 

Era a la cayguda del día, aquella hora en que l’amant 
plora d’amor, quan en la ombra embalsamada no sent ve- 
nir l’obgecte de sos afanys; hora d’angoxes o de delícies, 
hora de plaher o de suplici, que al més malalt torna la 
vida y fà decaure al més valent. 

Nerto, entretant, sortia espahordida de la ennegrida 

boscuria, vorejant la maresma. Los nenúfars, de dintre 
la ayga fent sortir llurs llargues fulles, sobre la ayga mor- 
ta de la albufera esbadellavan llurs grans flors, que tenen 
l’esblanquehiment de la lluna, y’is grans canyiços feyan 
balancejar llurs filoses... 

Pobra infeliç! Ahont anar? 

Quan lo castell, illuminat de sopte, lluheix a sa vista, 
enlluhernada corre, com a la flania'l papelló, com la 
alosa als mirallets. 

Y en la nit, la lluminària surt deies finestres badantes 
ab raigs vermells y verts; y del cim de la teulada s’axeca 
tina cúpola que flameja y que volta fantàsticament... 

— Nerto! — crida amatent lo jove, llençant-se com lo 
vent al encontre de la mongeta, que pèl plà venia afadi- 
gada. 

— Rodrigo!— ella respongué. Y ell se dexà caure de 
genolls. 

— Mes, ahont som?— digué la pobra.— Tot lo que 
veig aqui m’espanta. 

— Ahont som? — respòn ab gran panteig. — Ma bella 
Nerto! Ara que't tinch, mira tot axò que fà feliç: mon 
somni d'or se realisa. Ara som dintre’l paradís! Un cel 
de glòria s'extén a mos ulls: cremo, tremolejo de beure, 
oh flor!, en ton càlzer; de beure la felicitat en ton castis- 
sim halè! D'ençà que’t vegi cavallerosa, gentil, agraciada 
en lo palàu avinyonench, al Pare Sant dihent cAnèm!»; 
d’ençà que de branca en branca he vist aletejar ta ànima 
pura, davant téu s’es abatut lo gonfanó de ma soperbia. 
Davant aqueix golf d’estrelles qite'ns emmantella a tots 
dos, oh Nerto!, promet-me aquesta nit lo que mon ardor 
te promet: amor, amor! 

Y don Rodrigo, agafant la mà de sa amiga, anava a 
menjar-se-la a petons. 

Mes ella, amatenta a allunyar-se, digué: 

— Rodrigo, só sagradal Lo vestit venerat y’l vel que 
porto me lligan pera sempre a Déu... Per tant, senyor, 
cal que us parle des de la feta del lleó d’Arles, si’m resta 
al cor una recança, es pèl discret cavaller que m'ha pre- 
servada del lleó... Aprés, en la nit, se m’emportà un vól 
de fantasmes vivents, somni del qual he perdut lo fil. Mes 
lo que tinch sempre al cap y rès me treu de la memòria 
es que lo cavaller que’m robà y m’arrencà del clot era 
Rodrigo. Y si may he de sortir del esglay de les conti- 
nuades desventures, del mal fat que m’entortolliga cada 
día més, tot m’ho diu, solament Rodrigo allunyarà la om- 
bra enemiga. 

— L’allunyarèm! — respongué. — Vine ab mi. 

Y ell, triomfant, se la emporta, temorosa, dintre’l 
castell de cresta roja. 

Quan són entrats en lo castell, se'n van per un corre- 
dor retirat, tot dihent-se paraules que als amants per sí 
soles acuden. 

— Ma bella monja — li diu ell, — cal que’t diga jo tam- 
bé’l méu secret, que es terrible. Ací som al castell del 
diable. No tingas pas pór: es mon amich. Quan s’es ador- 
mit lo bon Déu, cal que entretant algú goveme. Y del 
Olimp o del Avern, d’hont se vullga que’l poder surta, 
fà de bon arreplegar. Asserènat! Lo domirtador de la te- 
rra es mon company d’armes y rès pot negar-me. 

— Mon Déu! — ab la sanch glaçada cridà la monja. — 
Es possible! Ahl Desgraciadament, axò es un fet, puix es- 
tich dintre sa casa. Lo día fatal es arribat. Rodrigo: en 
aquesta hora feréstega y en lo llindar de la caverna ahont 
me llença la mala sort, escolteu lo crit que surt de mon 
pit y de la meva ànima. Desgraciada de mi! Nerto us 
«stima!... Mes, si haguessem d’anar al infern, hi ha amor 

26 

pera’Is condemnats? No, no n’hi ha gens! Donchs, bé: Ro- 
drigo, de la cadena que’ns lliga, ah! si volíau rompre'l 
nus! Si d'un colp d’ala afortunat podíau atènyer les al- 
tures ahont l’amor dura sense fí, hont los cors ubriagats 
van a juatar-se en lo sí de Déu, enlayrada jo per la me- 
texa embranzida me sembla que seria deslliurada, puix en 
lo cel o en l’abím só de vos inseparable. 

Nerto — li respongué tot trist,— perdonam si't contra- 
dich, puix mon desitg sabs ahont es?... Y ta proposta es 
tan cortès, tan generosa, tan plahenta, que’m fà veure 
detestables les disbauxes de mon passat. Mes, estacat com 
un pres en lo banch de ma galera, jo, de bon grat o per 
força, cal que avuy reme: n’he fet massa! Caldria la mar 
pera esborrar-ho... jLes veus bé aquelles sales hont los 
mosquits de! vici fan ressonar llur brunzidera? Nerto, de 
mes disbauxes axò es la imatge; y de veurem estimat per 
tu, clara y pura com lo vidre, m'avergonyesch de mon 
passat. 

— Rodrigo! Una empenta de remordiment val una 
llarga penitencia — Nerto digué. — Coratge! Avantl Sola- 
ment una mirada allà dalt! 

Axis que callan, una mà poderosa dóna tres terribles 
co'.ps a la porta. Los tres pestells del pany del castell 
tots sols s’obriren; totes les llums s’espantaren, y corre- 
gué un tremolament com si entrés un bofarut. 

Un gran senyor de cara escardalenca aparegué: negra, 
samarra, espurnejanta d’oripell, y ploma roja en son 
berret. 

Muda, més blanca que una mortalla, Nerto agafa son 
rosari. 

Rodrigo, ferreny com Artabàn, s’acosta a la sinistra 
aparició; y en les cambres enfosquides hont s’espitrega'l 
mal, entre'ls delicats cortinatges, prest, ells dos van a 

donar una volta. Davant l’amo, a dreta y esquerra, totes 
les dames y’is senyors abaxan lo cap profondament. 

— Bé. Y aquexa petita Nerto? — diu lo diable. — Comp- 
to com a cert que tu no't quexas pas de mi. 

— Encara menys me quexaría — digué Rodrigo — si'l 
pacte que féreu ab son pare, foll y cobart, avuy fà tretze 
anys, d’avuy en avant se trenqués. 

— Ay, ayl Minyó — digué’l diable, — t’ha punyi la abe- 
lla! No es pas crehible que un home determinat com tu 
s’haja vist tan prest batut péls parenostres d'una mongc- 
tal Certament, ella es prou axerida; té, com diuen los 
perdularis, la bellesa del diable, setze anys. Un picapoll 
encara vert, y, a més, traydor, es una monja. 

Lo galant li respòn: 

— Senyor Satanàs, parlèm de debò, y no perdèm temps 
quan l’amor crida. Dexèu, vos prego, un xich tranquila 
aquexa noya, que'm pertany. 

Y don Rodrigo, mossegant-se’ls llavis, tenia la mà so- 
bre la espasa. 

L’altre, girant sos ulls de brases, li respongué ab ayre 
de mofa: 

— Que’t pertany? Digas que nos, o que'ns pertany, 
Rodrigo... Mira! Me voldria fer la figa! Jo la he duta a la 
fósca, a la hora bona pera les féres; te la he posada als 
braços, tendra, commoguda, amorosa; t'he posat lo pà y 
lo ganivet sobre la taula, en mon castell; t’he posat en 
les mans, y he fet vessar tots mos ubriagaments. jY tu 
no’n tens prou de menyspreuar lo bon bocí que t’he ofert 
que voldrías robar-me la ànima que jo comprí nova, fla- 
manta, pagant-la a pès d’or? Per qui'm prens, donchs? 
D’ànimes negres ray, ne tinch per fàstich... Mes d’ençà 
que regno aquí baix, may havia ensopegada la presa 
d'una ànima pura com aquesta! Nerto, ma serafina blan- 

ca, serà la perla fina del infern! Serà ma glorificació! 
Puix fà mentir la redempció, puix fà mentir lo baptisteri, 
puix fà mentir los misteris tots... Dexa que toque mitja 
nit: Nerto passarà per l’ull del abím. 

Tantost vomitada aquesta escòria, lo valerós nebot 
del Papa parteix com un lleó contra Llucifer, y, mostrant 
la crèu de sa espasa resplendenta, que li presenta pèl 
pom, li crida: 

— En nom del Pare, en nom del Fill y del Sant Espe- 
rit de Déu, arrera, vell dragàs, arrera! 

Un terrabastall de trons seguí lo senyal deia crèu, ab 
un rebombori esferehidor d'espetechs, barrejat de roigs 
llampechs. Una tempesta enverinada pèl combat dels 
quatre vents, plens de furia y d’espant, capbussà en sa 
quimera parets, cloquers, coberts, teulades; bo escombrà 
tot, lo castell malehit, a mossèn Rodrigo y’l diable. 

No restà més que una monja de pedra que des de lla- 
vors se veu dreta en mitg d’un terraplè, en la metexa pla- 
ça del castell. 

Q uan jo us deya que mestre Mosca, moltes vegades 
_ ahont pensa fer un gaudtamus va a fer de ba- 
dochl Ja ho veyèu: no manca sinó girar-li la esquena; 
debades trona y porta pedres; un colp de crèu l’esquiva, 
y ab la pedra del dimoni s’alça la torra del bon Déu. 

Lo barba-blanch del ermità estava en gran pena y 
angoxa. Rahó’n tenia: des de fà tres dies, sobre’l collet, 
vers lo mitg dia, montava al encontre de son bell àngel; 
mes, quina extranyesal, al derrer toch del àngt/us l'àngel 
Gabriel no aparegué més, y l’ermità’s desconhortava. Es- 
ferehit, la cara blava, no feya més que dir: 

—Què he fet jo pera que la gracia del bon Déu 
mliaja dexat de tal manera? 

Y se donava per càstich disciplines més fortes. 
Entristint-se més y més, lo dia quart, al cap de la 
serra hont anava a cercar son pà, lo bon vell anava pu- 
jant, pregant sense parar. Mes en la immensitat del cel, 
l’arcàngel resplendent baxà aquesta vegada y li digué 
somrihent: 

— T’he fet llanguir, mon pobre ermitàl 
— Com un miserable que no mereix — respongué — 
lo menut raig que’l favor de Déu li envia. 

— Afigurat que !a mongeta — començà l'àngel dolça- 
ment — que l’altre día rebutjares tan crudelment de ton 
sojorn, anà a caure tota plorosa vers la masia de Laura- 
do. Lo gentil-home d’un castell, que era una mala peça 
l’aculll en sa estada; y quan lo príncep de Gomorra, lo 
lleig dimoni, s'es presentat pera haver Nerto y endur-se- 
la, lo cavaller ha lluytat ab tant aventatgc en lo torneig, 
que a Llucifer ha capbussat. Donchs te faig saber que la k 
mongeta es deslliurada. Ha fet sa entrada en lo cel ab 
lo cavaller brillant que, en una mà tenint la crèu, s’es re- 
dimit ab un baptisme de valentia y de penediment. Y 
com en nostra rnaysó, pèl retorn d'un pecador hi ha més 
goig que per la entrada de noranta-nou justos plegats, 
des de fà tres dies lo paradís està de festa, tot es alegria 
y tot càntichs pera celebrar la mistica unió que s’es lli- 
gada en lo sí de Déu hermosament, com la ayga y vi... 
Nerto, pobreta!, ses parpelles havían plorat dins ma ca- 
pella, y jo he estat, tant com he pogut, son testimoni 
davant de Déu. 

— Glòria — digué l’ermità, — glòria al Sobirà sempre 
triomfant que anula’ls esforços del qui va per camins 
torts! Mes, no podria saber avuy lo motiu d’aquells renys 
que tant trastorn me produhiren? 

— Qui bé escolta, bé aprèn! Y de segur — replicà 
l’àngel — tu, en mitg de ta pór, ho has pres a! revés, puix 
mon reny no era més que una lliçó d’humilitat. 

Y, dexant una blanca estela, vers les altures de la 
glòria l’àngel Gabriel prengué son vol. 

Si anavas algun día, viatjant, amable lector, per la 
encontrada de Sant Gabriel o de Laurado, podrías, si ho 
creyas necessari, assegurar-te d’aquesta narració. En la 
explanada verdicenca veuràs la monja de pedra, del In- 
fernal y sos llamps portant la marca sobre’l front, muda. 

plantada com un terme, escolta com grillan les granes. 
Y’is blanchs caragols, cercant la frescor, s’amagan dins 
sa vestidura, embalsamada per la menta; y la ombra gira 
a son entorn, les estacions fan son curs, tot se muda y 
se cambfa. 

La monja resta, negra y muda. Mes hi ha temporades 
que quan lo sol arriba al mitg-día diuen que canta: sí, 
acostant-hi la orella, pots sentir la cantada, vers lo mitg- 
jorn, sembla que diu la salutació angèlica. 

La petiteta basílica de Sant Gabriel, no pas lluny 
d'aquí, sembla que, trista, s’anyora, abandonada péls 
cristians, anys y més anys. Entre la ufanor de les olive- 
res, en sa fatxada, Sant Gabriel, dins una capelleta, sa- 
luda la Santa Verge, dihent-li: 

— Ave Maria! 

Y’l serpent, entortolligat al arbre de la ciència, para 
llaços a la innocència d’Adàm y d’Eva... No pot fer rès 
més. 

L’home treballa, indiferent. Lo missatger de la Ver- 
ge no té un ciri en son altar; mes los herbatges del bon 
Déu, en lo llarch de son pati, en los forats de la paret 
maciça, entre les pedres de la teulada, han posat arrels 
y trauen flors: encens dels camps que la calor regala en- 
terament al santuari. 

Mes les bestioles del bon Déu, les gallinetes de Sant 
Joan, los papellons voladors, lo prega-déus que s’ageno- 
lla, magre y mut, sobre’ls brins d'herba, la abella que 
désa la mel en les escletxes de la barbacana, y la cigala 
que, innocenta, sóta ses ales transparentes fà ressonar 
vespre y matí sa brunzidera argentina, van, vénen, en 
volior, com en la parròquia les famílies, dins lo portal 
y dins lo chor, que’l sol daura. , 

Y en los nius dels finestrals, los pardalets piulan qui 

pot més, cantan los goigs de Sant Gabriel, que fà girar 
cuha al esparver. 

Y jo, lo felibre de Maiano, passant avuy davant del 
pòrtich de ta esglesia, viuda y pobra, que no té més 
orgue que les ventades, oh Sant Gabriel de Tarascól, jo 
també, commogut, t’oferesch aquest poema novell, hont 
brillas rioler. 

NOTES 



PROLECH 

!. Camí moltantich que fan los ramals d’Arles quan van a passar 
l'istiu als Alps. Mont-Major es una antiga abadia de benedictins prop 
d’Arles. Trau de les Bruxes, excavació de la roca d’Avinyó. 

2. Un dels noms populars del diable. Rabclais ha dit: «Mes fi que 
mestre Mosca.» 

3. Altre nom popular del dimoni. 

1. En molles cncontradcs de Provença, especialment en la monta- 
nya del Lcbcroun, prop de Robion (Vaucluse), moltes roques estimba- 
des 0 antichs dòlmens portan lo nom de Paltt del Diable, y son atribuï- 
des per Ics llegendes a una partida de palet jugada entre Diu y Satanàs 
al principi del món. 

3. Alusió a la llegenda del pont de Gard, qual construcció, com la 
de quasi tots los ponts romànichs, es atribuïda al dimoni. La «llebra del 
pont de Gard» es un baix rellíu que existeix sobre una paret del mo- 
nument. 

6. Alusió a una cançoneut infantil: P.iu.plòu, souleio— tuslou pont 
dt Uarselo, que ha inspirat a Paul Arcoe un deliciós roman; provençal. 



CANT I 

1. Vila dels entorns d'Avinyó, sobre la riba esquerra deia Durensa. 

2. Nom de dona que significa murtra. En les famílies jubeves de 
la Provença se sol anomenar axis a les dones que’s diuen Ester. Segons 
los hebraisants, Ester y Hadasa volen dir lo meleix. V, en bebríu, fíada- 
sa significa murtra, com Netto en provençal. 

3. Vescomte de Turena, per sobrenóm flagell dt Promnça, y c .lle- 
bre capitost de facciosos que guerrejà per molt temps en aquest pabis a 
favor del comte Carles de Duras, enemich de la rcyna Joana. Se ntgà 
al atravessar lo Rose (1399), y la seva mort ba donat origen a una dita. 
Quan una cosa es molt llarga o se là esperar molt, encara se diu: oxó ca 

li mori d en Turena. Cesar de Notre-Dame diu, en sa historia, que lo 
nom de Turena es odiós a Provcnça. 

4. Nom que's doni a Ics colles d'aventurers que infestaren lo Mitg- 
d a en lo XI V*o segle. 

5. Se dóna lo nom de Segounau al terrer que rorejan les ribes del 

Rhóne. 

6. Títol d’un poema novelcsch del trobador Matfre Ermengaut, 
de fsczicrs. 

7. «Les filles de Toscana portan totes un ramellet de gessami lo 
dia de bodes.» (Provence arlislique el pittoresqut.) 



CANT II 

1. Carrer d’Avinyó, quat nom significa carrer cnllosat. 

2. Famós tribut que intenti restablir a Roma'l sistema republiel y 
fóu internat a Avinyó de 1317 a 1333. 

3. Nat a Ilucsca, Aragó, y elegit en Avinyó Papa en 1394, en temps 
d.! gran cisma d'Occident. Mori a Espanya en 1424. 

4. Rey aragonès que vingué a Avinyó en 1396 a visitar a Benet XIII. 

5. La Sorgo es lo nom del riu formal per la lont de Yauciusc, y Ics 
branques d'aquest riu s'anomenan també Sorgo. 

6. Una tradició suposa que un soterrani unia'l pallu dels Papes ab 
la lorrclla de Castcil-Rcnart En Avinyó, davall la torra de Trouillas, 
com a Castcil-Rcnart devall les runes del castell, s'enscnyan encara les 
sortides d’aquest túnel. 

7. Promontori que domina la ciutat d’Avinyó. 



CANT III 

1 Los comtes de Provcnça de les ducs cases de Anjou s’intitulavan 
en llurs documents: Dei gratia rex Jerusalem et Sicitiee, comes Provin- 
cià Forcatquieri; y’l rey Rcné s'anomenava: Per la gracia de Dieu rey 
de Jerusalem, de Aragón, de ambas Sicilias,de València, de Sardenha 
el de Cnrqega, duc d' Anjou et de Dar, comte de Barcelona et de Pro- 
venia, de Forcalquier et de Picmont. 

2. Vocable de la catedral d'Arlcs. 

3. Mena de sobrenóm que la gent dóna al sol, puix fà més o menys 
Ilcrga la durada dels dics. 

4. Vejas la nota 3 del cant I. 

3. Nom vulgar de la antiga abadia de Sant Cesari d’Arlcs. 

6. En lo gran cisma d'Occident la cristianitat se dividí en dues 
obediències, una que regmexia per Papa al pontifice de Roma, y altra 
al d'Avinyó. 

7. Lo Papa Bensl XIII, declarat anti-papa per la Església, havia si- 
gut Abat de Mont-Major. 



Digitized by Google 




JACINTO VERDAGUER 



411 



8. Llacuna que cobria’Is alcntorns de Mont-Major, avuy seca. 

9. Lo poble, que mira a laaurcncta com uo aucelldcl bon Céu,crúu 
quc'rcfila’I nom de Jesucrist. 

10. N'om popular d'una columna amiga que encara sc veu sobre’l 
camiJd’Arles a Tarascó, y que serrla de fita entre les abadies de Mont- 
Major y Sant Cesari. 



CANT IV 

1. Santa Maria la Major, nom d’una basílica d'Arles. 

2. Vilatji d'Arles, que dexà memòries manuscrites en provençal. 

3. N'om que designava un instrument de musica que's troba encara 
en moltes esglesies de Provença. Era una roda que tenia clavades set 
campanetes que donaran les set notes de la gamma y que’s voltejava, en 
lesgraos solemnitats, per medi d'una corda y una manuella. 

4. Nom d'un quarter perdut a la Camarga. 

5. Lo golf de Lleó, anomenat en los mapes sinus Leonis, mare 
Leonis(l: 269), tragué provablement son nom del lled armorial que por- 
tava’l pabelló de la república d'Arles, quals nombroses naus solcavan 
antigament les aygues de llurs paratges. En la Edat Mitjana’s nodria en 
Arles un lleó viu a expenses del tresor públich. Lo cronista Berlrand 
Buisset ne parla sovint: «L’an que dessus (MCCCCII), lo jorn XXVII de 
may, lo Rey Lois fes combatre lo leon d'Arlc amb un taur; e y fóu pre- 
sent Madama Violant sa molhcr, c Madama Maria, mayre del Rey e 
Madama de Corcin, e motas autras damas, e mousen Karlc, prince de 
Taranta, frayre del Rey Lois, e mots autres senhors, cavalicrs e escu- 
diers, e tota autre gent que esser y volc, e y podie venir. L’an MCCCCV, 
lo jorn ters d’abril, mori lo leon d’Arlc, lo qual avie viscut stant en Arle, 
XVIIII ans e VI mes.» 

La manutenció del lleó d’Arles fóu suprimida per deliberació del 
4 d’Abril de 1553. Pera majors detalls vejas Le Musie, revista arlcsiana, 
històrica y literaria, publicada por M. Emile Tassin. 

6. Barris de la ciutat d’Arles, 



CANT V 

1. Generalment se creu que aquestes paraules són dites per Ics re- 
lligioses a la professa que acaba de pronunciar sos vots. 

2. Petita moneda usada antigament a Provença. 

3 . Cert condiment inventat provablement péls pastors. 

4. Nom que portava a Arles lo cap-de-colla de la ronda. 

5. Encontrada del territori d’Arles, entre aquesta ciutat y Tarascó. 

LES RELLIQUIES DE SANT EUDALT 



L a riquesa més estimada dels vells monestirs en la 
Edat Mitjana eran les relliquies dels sants. La 
abadia que arribava a possehir-ne una de notable’s con- » 
siderava mestressa d'un tresor, y la que tenia un cos sant 
se tenia y era tinguda per la més rica de totes. La adqui- 
sició de relliquies era, donchs, lo somni d’or de tots los 
monestirs. Dos monjos vells y de gran virtut un dia se 
presentaren al abat y li digueren: 

— Si vostra reverencia’ns dexa fer una sortida d'uns 
quants dies, ajudant Déu, no tornarem al monestir sense 
relliquies. 

— Hont anirèu— los respongué,— si són més cercades 
que les perles? 

— Dexèu-nos sortir, si us plàu — replicaren ells, — y 
Déu nos les posarà a les mans. 

— Si creyèu que Déu vos les donarà, anèu a la bena 
hora: la fè fà miracles. 

Agenollats reberen sa benedicció, li besaren la mà y 
se n’anaren en nom de Déu. 

Quan fóren un troç lluny de Ripoll, trobaren un camí 
que s’esbadiava cn dos, y’l monjo més vell digué al més 
jove: 

— Aquí’ns hem de dexar pera cercar millor: ves tu 
per un d’aquests camins y jo aniré per l’altrc, y veyàm 
Déu què'ns donarà. 

Caminaren set dies cada un pèl séu cantó, menjant 

malament y dormint pitjor; al cap de set dies se trobaren 
tots dos davant d’una capella que hi ha aprop de la vila 
d'Achs. 

— Tu, què has trobat? — preguntà lo monjo vell al 
jove. 

— Jo, rès — respongué’l jove. — Y vos? 

— Jo, tampoch. No ho haurèm encomanat prou a 
Déu — afegí’l vell. Fem-ho ara que’ns escayèm a davant 
d'aquexa capella. 

Dit y fet, pregaren agenollats davant l’altar de la ca- 
pella tot lo sant día. Quan la nit fóu arribada, vegeren 
una gran claror en un cantó de la vila. 

— Anèm cap allà — digué’l vell, y s'encaminaren cap 
a ella. Atravessaren boschs y camps, y després carrers y 
places, sempre de cara a aquella extranya claror, que’ls 
guià dintre d’una gran esglesia oberta y sense ningú. 
Des de la esglesia la resplendor misteriosa’ls guià cap al 
relliquier. Allí hi havia desats molts cossos sants, y sabent 
los d'Achs que un d’ells estava destinat a una altra po- 
blació, havían posat davant la porta una rima de nous 
pera que la seva fressa astorés a qui’l vingués a pendre y 
desvetllés als escolans de la esglesia. Un d’ells no tenia 
altra feyna que la de vetllar tota la nit a la porta del re- 
lüquier; mes, quan Déu vol, de tot vent plou: quan arri- 
baren los dos monjos, estava adormit com un soch; la 
porta estava oberta de bat a bat pera que poguessen 
entrar, y les nous s’apartaren per elles metexes. 

Los dos monjos entraren al relliquier com a casa seva, 
mes un colp fóren a dins los sobrevingué una dificultat 
impensada. A cada banda del relliquier hi havia un ren- 
gle de cossos sants. Quin serà’l que la Providencia haurà 
destinat a Ripoll? De prompte’l cos de Sant Eudalt, que 
estava al mitg de tots ab una campaneta a la mà, los féu 

un signe, y ells encomanant-s'hi molt de cor, lo pren- 
gueren l’un pèl cap, l’altre pèls peus, y a més córrer pi- 
caren de sola església avall. La esglesia y carrers d’Achs 
eran foscos com una gola de llop, mes del cos sant sortia 
una resplendor que’ls guiava en les tenebres; mes, ay! 
com lo que es bò pèl fetge es mal per la melça, algú se 
n’adonà y se posà a cridar per la vila que s’enduyan un 
cos sant. Tot Achs s’axecà en seguici dels pobres monjos, 
mes no’ls havia de dexar en lo perill aquell qui’ls havia 
guiat ab tantes m3ravelles. Quan los acabavan d’atrapar 
s’hi posà una boyra pyrenenca entremitg y perderen son 
rastre, ab molt goig dels dos bons monjos que fugian a 
travers del Pyrinèu, com si’l vent de França los empeny- 
gués cap a Espanya. La pór que'ls esperonava aprop de 
Achs y a la altra vessant del Pyrinèu, se convertí part de 
çà en alegria al acostar-se a son estimat y dolcissim mo- 
nestir de Santa Maria de Ripoll. Y com si caminavan 
abans esperonats per la temor, volavan després ab les ales 
del goig, passaren lo camí ab gran set, y, segons la tra- 
dició, en cada endret hont reposavan brotava una font. 
Una d’elles es la de Santou, que rega una coma embos- 
cada y verdosa derrera’l santuari de Montgrony, en lo 
qual me féren fà molts anys aquexa relació. 

LLIÇONETA 



E spiritual es la que he rebuda ara meteix, y, ab la 
ajuda de Déu, espero que no dexarà d'ésser-me 
profitosa. No me la ha donada cap home de llarga expe- 
riencia, ni cap sabi barba-blanch, dels qui envellits en lo 
conrèu de la ciència, saben donar rahó de totes les coses; 
ni cap sant dels qui beuen la sabiesa en la metexa font 
de la virtut. No me la ha donada cap màxima del Kem- 
pis, ni cap versicle dels proverbis que escrigué Salomó, 
lo més sabi dels hòmens, ni menys cap sentencia del 
sagrat Evangeli de les que’s pot dir allò del Rey profeta: 
Que dolces són vostres paraules, oh Diu meu! Elles valen 
més que la mel per mos llavis. Me la haurà donada, donchs, 
algún Angel del cel? No. Ningú més indigne que jo de 
veure-ls y de sentir-los. Me la ha donada una abella. 

Me passejava aquest matí per entre'ls arbres del bosch, 
que ab ses ombres regalades donan esbarjo al esperit, y 
estich per dir-vos que devegades donan més bons consells 
que’ls hòmens. Tot plegat se m’ha tirat demunt, com una 
amohinosa mosquitada, lo recort de les espines que he 
cullides en lo jardí de la poesia, de les rostollades que he 
rebudes cn lo camp de la caritat, dels desenganys infinits 
que he trobats en lo camp de la amistat. M’han assaltat 
com un exàm de vespes xanes les penes amargues y les 
ingratituts inexplicables que’m produhiren los pochs 

beneficis que he fet en ma llarga y inútil vida. He sentida 
la trepitjada casual del transeünt indiferent, la punyida 
del dicteri y la fetor del fanch de la calumnia, y una tristor 
mortal s'ha ensenyorit de mon cor. 

Quan, estant a punt de caure llas y abatut, mos ulls 
anavan a esclatar en llàgrimes, han ovirat allí a la vora 
una abella tota enfeynada en traure mel d’una espinosa 
floravía. De la floravía coronada de raig d’or passava a 
la gran flor vermellenca de la lloba, lo meteix que al 
clavell de pastor. Per ella l’or de la argelaga y de la gatosa 
valia tant com l’or de la ginesta, y tan bon such xuclava 
de la flor del penical com de la flayrosa englantina. 

«Mira — m’he dit jo meteix, assossegant -me en sa 
contemplació, humiliat davant d'aqueix pobre insecte. — 
Ell trau d'entre punyentes espines la dolçor de les 
dolçors, y jo, home creat a imatge y semblança de Déu, 
no’n trach sinó amargor . Un insecte insignificant 
cambía la fel de la ortiga y'l verí de la gata-rabiosa en 
cera pera cremar, tal vegada quan jo hi celebro la missa, 
en l’altar del Santíssim, y jo, pujat en la escala dels sers 
a la dignitat no solament d'home sinó de cristià o sia de 
redimit y comprat ab la sanch de Jesucrist y elevat per 
Ell al mès alt y sagrat dels ministeris, no’n trauré més 
que tristor y llàgrimes amargantes? Déu méu, per un 
mestre ben petit me fèu reptar y instruir, y per un pre- 
dicador ben callat me fèu predicar; mes, no importa: 
jo he escoltada vostra prèdica y he aprofitada y aprofita- 
ré més encara vostra amorosa lliçó. Des d’avuy, jo us ho 
prometo, com no’m falte vostre adjutori, trauré de les 
penes y contrarietats d’aquesta vida miserable la mel 
dolça y saborosa de vostra amor.» 

De Lo Pensamtnt Català, del 30 de Setembre de 1900. 

LO MARINER DE SANT PAU 



Q uin nom aqueix per un pagès, y per un pagès d’un 
r recólomésarreconat del Pyrinèu! Si era mariner 
lo fundador d’aquexa gran masia, com s’establi a Sant 
Pau de Seguries? Y si era un llaurador o un terratinent 
de Sant Pau, com y per què pendría aqueix nom? Aque- 
xes rahons me feya jo a mi meteix al veure per primera 
vegada, ja fà trenta anys, aquella pagesia grossa y soper- 
ba entre les soperbes y grosses de la montanya. Desitjós 
de saber-ne quelcom, si no'l cap del fil, demaní’l séu 
parer a tres o quatre vellets del poble, y un degollut, que 
tenia una memòria tan llarga com sa berretina vermella 
que li penjava esquena avall, me contà a glops a glops 
la següent historia. 

Deu fer molts anys d’açò, tal vegada centúries, puix 
lo méu avi (que al cel sia), quan jo era petit, m’ho con- 
tava ja com a cosa molt vella. Lo mariner de Sant Pau 
era un veritable mariner nadiu d'un dels pobles de la 
Maresma del Empordà, que ell (segons diuen) may vol- 
gué anomenar de tristor que li donava. Com tenia bons 
braços pera remar y bon cap pera apendre la carta de 
navegar, la barca se li havia tornat un bastiment y anava 
sempre de viatge de Barcelona a Mallorca, plena sempre 
de taronges, fruytes y marxandisa. Dels nòlits que li do- 
nava la nau se n’havia fet una caseta a la vora de la 
mar, ahont tenia sa cara esposa y sos fills, que volían 

ésser mariners com son pare. Lo vent, sempre que sortia, 
li anava en popa, y la fortuna li ballava davant dels ulls, 
dihent-li a tota hora: bóca que vols, cor que desitjas. 

Mes la fortuna es una roda que dóna voltes, y’is qui 
van lligats en ella poden exclamar, com la ànima del 
Pelegrí: 

Clavat estich en un gran torn 

per mon defalt; 

ara som baix, ara som dalt. 

Al cap d'amunt de tota pujada hi ha una baxada, y 
quan la pujada ha sigut molt gran, de vegades la baxada 
es una cinglera tallada demunt del abim. Los mariners 
tenen l’abím més aprop que’ls demés mortals, y tampoch 
los costa tant d’anar a fons. Un ivern los núvols s’arres- 
tellaren en lo cel y vingué un gran mal temps, y una 
forta llevantada féu estelles del séu bastiment en les 
costes de Provença. Ell invocà a Santa Maria del Socors 
y'n sortí viu; mes, pobre com ella, havent de tornar al 
Empordà ab sols la roba de la esquena y demanant cari- 
tat pèl camí. La pèrdua era grossa pera ell, la mar ab 
mà de lladre li havia presa tota sa fortuna; mes al costat 
de sa esposa y entre-mitg de sos fills se refarà de forces y 
de sort y comprarà un altre vaxell que li tornarà la ri- 
quesa perduda. Mes, ayl de sos infortunis ell no’n sabia 
més que la primera part. La mar, la mar terrible que ab 
una mà havia estellat son bastiment, ab la altra havia so- 
cavada y arrencada sa casa de soca-arrel y s'havia ajagut 
en son meteix llit. 

Al arribar-hi, lo mariner frisós y ab lo cor ferit, cercà 
sa esposa y sos fills y nc ’n trobà rastre; cercà, desesperat, 
sa casa, y no trobà ni’.s fonaments; cercà’l lloch hont 
s’axecava entre arbres y flors, y no hi era: la mar dormia 
en ell reposada y tranquila com un lleó adormit. Alla- 

vors, ab los cabells eneriçats y sense esma, aquell fill de 
la mar la malehl y la tornà a malehir, fins que, vençut 
per la violència del dolor, caygué sobre un banch de 
sorra desvariejant y fora de sí. 

Quan se revingué un xich, plorà tres dies y tres nits, 
sense menjar ni beure, com altre Job; mirà la mar per 
última vegada, la tornà a malehir, y jurà fugir-ne ben 
lluny, ahont no l'hagués de veure may més ni de lluny 
ni d’aprop. 

Se posà a la espatlla un rem, única cosa que trobà de 
sa perduda y enfonsada hisenda, y, sense despedir-se de 
ningú ni de rès, prengué’l primer camí que l’allunyà de 
la mar, anés allí hont anés, ab tal que’l conduhís ben 
lluny del monstre devorador de sos béns y de sa familia. 

Al cap d’una estona de caminar per uns ayga-mollsy 
joncars que may se li acabavan, arribà a un dels estanys 
del baix Empordà, que’ls pescadors del pahís anomenan 
llaunes. «Aquexes llaunes— digué — són les filles del mar, 
y per cert són tant rès de bò com son pare.» Y dexantlo 
camí en sech, se girà cap a la altra banda, baldament no 
hi hagués camí ni carrera: sabia bé prou de que fugia, 
mes no sabia hont anava, caminant y caminant a la per- 
duda com un boig. Pera no trobar-se de nou ab les llau- 
nes ni ab los ayga-moxos de la maresma, dexà la terra 
plana, enfilant-se a poch a poch per la Garrotxa amunt. 

Arribant a Banyoles, s’adonà que la gent no era la 
metexa de son pahís: ja no marinejava, sinó que terreja- 
va, y fins y tot li venían ganes de quedar-s’hi, quan de 
trascantó, per entre-mitg d’uns roures, vegé lluhentejar 
l’estany. 

Creyent tot plegat que era una gaya de mar que’l 
perseguia en sa fugida, li tirà un raig de maledicció y 
arrencà a córrer pèl camí morraler de Besalú. 

Besalú es ja lluny del mar: dos dies hà que’n fuig, 
desitja ja reposar del fadich, y sobre tot de la pena; mes 
abans vol fer la prova: se’n va al mitg de la plaça, se 
descarrega'l rem, y ensenyant-lo a la gent que’l rodeja: 

— Què es axò? 

— Axò es un rem — li respongueren uns traginers de 
marina que descarregavan peix. 

— Donchs, adeusiàu — respongué ell secament, no 
donant-li una pipada de tabach que’l tinguessen per boig 
o bé per sabi. 

Se carregà de nou lo rem al coll, y per la ribera del 
Fluvià s’encaminà cap al cor de la montanya. No trigà a 
dexar a mà esquerra Argelaguer, la mare de Sant Da- 
màs; veu a la altra banda del riu Castellfullit, poble 
encinglat al cim d'una immensa muralla de columnes 
basàltiques; veu després examplar-se lo Congost y des- 
plegar-se en plana oberta, y en mitg d’ella, com un camp 
de fajol en lo mes d’Octubre, blanqueja la hermosa ciu- 
tat d'Olot. Tost, entrant-se’n per sos carrers, s’anava 
dihent a si meteix: «Aquesta ciutat es ben arreconada 
entre les montanyes y ben llunya de la mar, y sos habi- 
tants no sabràn rès de la meva enemiga mortal.» Quan 
arriba al mitg de la plaça pren lo rem en sa mà dreta y 
pregunta als molts curiosos que l’envoltan: 

— Sabríau dir-me què es axò? 

— Es una pala de forn— respongué un noyet que no 
s’axecava dos pams de terra. 

— Què sabs tú? — li digué son pare, qui havia estat a 
marina. — Axò no es una pala de forner, que es una pala 
de barca. 

«Ja som aprop d'allà hont anàm — se diu lo mariner, 
— mes no hi som encara. No vullch estar en una pobla- 
ció hont la mar es coneguda, poch o molt que sia.» 

Espolsa les espardenyes, y montanya amunt falta 
gent. Dexa la plana per la vall de Vianya, vorejant sem- 
pre lo torrent que la ha formada. Part d'amunt s’enfila 
per la pujada de Capçacosta y derrera la serralada se 
troba tot seguit dintre’l poblct de Sant Pau de Seguries. 
Conexent que arriba, ja era hora! al terme del séu viatge, 
entra ab ull escorcollador per sos carrerons fins a arri- 
bar a la placeta de la església. Allí abaxa'l rem, l’ense- 
nya a aquells pastors y pagesos y’is diu: 

— Bona gent: sabríau dir-me què es axò? 

— Ay, ay! Quina cosa de preguntar — li respongué’l 
més vell, y, per lo tant, lo més autorisat de la rodona. — 
Axò es un culler. 

— Què dihèu que es? — preguntà'l mariner, no ente- 
nent la paraula. 

— Un culler — replicà’l vell. 

— Mes, què es un culler: — repreguntà l’empordanès. 

— Una cullera grossa o una pala per remenar lo blat 
de moro dins sa bolla. 

— Donchs, aqul'm quedo — respongué lo mariner. Y, 
tal dit, tal fet. 

Se posa a conreuar un troç de terrer verge d’arada y 
d’eyna de pagès, y després de passar l'aprenentatge de- 
mostrà ser tant bò per llaurador com ho fúu en altre 
temps per mariner. 

Se tornà a casar, y Déu Nostre Senyor, a qui s’enco- 
manava de debò, benehí son nou matrimoni y li donà 
tants fills y tan bons y hermosos com li havia pres, y un 
d’ells fóu qui, per indicació de son pare ja vell, plantà'ls 
fonaments d’aquexa soperba masia que s’ha anomenat 
sempre Lo Mariner de Sant Pau y té per divisa un basti- 
ment gravat en lo llindar de la entrada. 



V 

I,A HERBA DELS PECATS 



B en segur que no la conexerà ni la ha sentida nome- 
nar cap dels qui llegiran aquestes ratlles. Si la vo- 
leu conèxer, no cerqueu pas son. nom en cap de nostrea 
diccionaris de la llenga, ni en los catàlechs de nostres 
floristes, puix no li trobaríau pas. Los botànichs no la 
han classificada encara; los pastors qui conexen totes les 
herbes, los curanderos qui'n saben una per cada mal que 
afligeix y aclapara a la pobra humanitat, los herbolaris 
qui tenen los genolls pelats de cercar-les en les afràus de 
la montanya y’is sabis qui tenen la testa pelada de cer- 
caries y estudiar-les en los herbaris y en los llibres, no 
saben lo nom d’aquexa. 

No me l’ensenyà a mi cap hermità dels Pyrinèus, ni 
cap sabi botànich de la ciutat, ni cap Vayreda que s'en- 
fila a les altes serres de Núria pera fer-ne la flora, ni en 
Cebrià Costa, altre amich méu (al cel sia), qui seguí, res- 
seguí y escorcollà d’una a una totes les valls, montanyes 
y encontrades de Catalunya. Me la ensenyà un noyet de 
sis anys. 

Un matí que jo estava resant mes hores a la ombra 
d'uns vells roures que hi ha a la banda de mitg-día y un 
xich lluny de Nostra Senyora de la Gleva, se m’acostà un 
axerit pastoret, ja antich amich méu, demanant-me un 
sant, com diuen allí dalt. Jo, començant per donar-li una 
moxayna, li dich: 

— Ja sabs quants déus hi ba? 

— Un sol Déu tot poderós. 

— Sabs qui es Déu?— Y'm respongué millor que no 
ho farían alguns hòmens aciençats de la capital. 

— Vols anar al cel? — Me signà que sí ab lo capet, 
movent-lo ab una senzilla però expressiva inclinació, 
-com una flor que reb una ventada. 

— Quants anys tens* 

— Sis y mitg. 

— Donchs, aviat hauràs d’anar a confessar. 

— La mare m'hi durà diumenge. 

— Ja sabs que abans has d’examinar la conciencia y 
veure quins pecats tens? 

— Axò ray— me respongué ell, tot cullint una pedra 
y tirant-la a una vaca que s’acostava al camp. 

— Què vol dir axò ray? — li vaig dir jo. 

— Vullch dir que aviat estaré llest: ja sé hont hi ha la 
herba dels pecats y’is sabré prou. 

— La herba dels pecats has dit? Donchs, quina herba 
es aquesta? — li preguntí jo, picat de la curiositat. 

— Av, ay! Vos no conexèu la herba dels pecats? Jo us 
la ensenyaré prou. 

Se n’anà a girar la vaca, que, no fent cabal de la pe- 
dra, entrava al camp, y després, llest com una mustela, 
•baxà a un pradell que hi ha més avall, entre roures, y en 
un dir Jesús comparegué ab lo fruyt estufat de la xicoyra 
a la mà, posant-lo respectuosament en la meva. Jo pren- 
guí y vaig mirar per totes bandes aquell brinet coronat 
<Tun globo de flonja grana, semblant a una bombolla de 
savó, y quedí més extranyat y confós que may, no sabent 
veure cap relació entre aquella herba y’is pecats de la 
conciencia. 

— Dius, noyet — li digui jo, somrihent y ensemps con- 

fessant la meva ignorància,— que ab aquesta herba se 
coneix quants pecats se tenen? Jo no ho acabo d’enten- 
dre. Veyàm com s'ha de fer axò. Ensenyam tu meteix 
quants pecats tens. 

— Quants pecats tinch? Aviat vos ho diré. 

Ab tota la força de sos petits pulmons donà un buf 
com qui apaga un ciri (a axò deurà la herba son nom 
d’apaga-llums ab que se la coneix en la marina). Lo glo- 
bet vaporós quedà desfet, axecantse les llevors volant 
pèls ayres com un vol de papellones. 

— Veyàm quantes n'hi quedan ara: una, dues, tres, 
quatre, cinch.... tinch cinch pecats a la conciencia. 

Jo quedí parat davant d’aquella sortida tan candorosa 
com inesperada, y, cercant en mon breviari la estampa 
més bonica que hi restava, la hi doní ab un afectuós re- 
vesset per penitencia. Y’is dos nos despedirem contents, 
ell ab lo sant, que gayre bé’s menjava a petons, y jo ab 
lo novissim y exquisit metode d’examinarse la concien- 
cia, que no’m sabia treure del cap. 

SERMÓ BEN APROFITAT 



C ontan en lo Lluçanès que una vegada lo pastor de 
Tubàu de Sant Jaume de Frontanyà desitjava de 
totes passades assistir a la missió que hi feya un vell mis- 
sionista de gran saber y sobre tot de gran santetat. Pera 
no dexar la ramada sola y a mercè del llop, la encomanà 
al séu rabadanet, qui era un noy viu com un argent, dò- 
cil com jonch y humil y bò com un Sant Lluis. Quan li 
hagué donades les seves instruccions, ab un Déu nos dó 
bona nit y bona hora se'n despedí, prenent lo camí de la 
esglesia. Al veure que’l pastor se n’anava a missió, lo 
pobre rabadà sentí per primera vegada a la vida una 
mica d’enveja y’s digué a sí meteix: «Jo, encara que po- 
bre pecador, també só de Déu, y hauria d’anar a missió: 
tal vegada ne tinch més fretura que’l pastor. <5i Déu ho 
vol.com me sembla, qui’m priva d’anar-hi? Tot dihent 
axò posà’ls genolls en terra, plegà les mans y féu aquesta 
curta y senzilla oració: «Angel de Déu, vos qui sóu cus- 
todi méu, siàu-ho ara també de mes ovelles. Lo pastor 
me les encomana a mi, jo vos les encomano a vos: qui 
les guardarà millor com a Angel de la Guarda que sóu, 
mentres vaig a la santa missió?» 

Dites aquestes paraules, féu lo senyal de la crèu y 
segui les petjades del pastor cap a Sant Jaume deFronta- 

nyà. Arribat que fóu » la esglesia, prou li hauria agradat 
posar-se, com solia, al cap-d’amunt, pera estar ben aprop 
dels sants; mes se posà al costat de la pica de la ayga be- 
neyta pera que’l pastor no’l vegés. Tant bon punt fóu 
acabat lo sermó, lo rabadà féu lo senyal de la Crèu y 
dexant lo caminar pèl córrer, prengué lo cami deTubpu. 
Lo pastor arribà derrera séu, y veyent les ovelles en son 
lloch, remugant tranquiles y assossegadament, estigué 
content de la vigilància del rabadà. L’endemà vespre y 
cada dia de missió passà lo meteix y’l rabadà oygué tots 
los sermons sense adonar-se d’ell lo pastor, fins al últim 
dia. Al tornar de la esglesia, fós que’l rabadà anés més a 
poch a poch, pensant lo que havia sentit, o que’l pastor 
anés més depressa per haver descarregat la seva concien- 
cia ab la santa confessió, aquest aconseguí al altre y, po- 
sant brida al séu geni violent, li digué tot extranyat: 

— Donchs, què has fet? — Com es que has dexat la ra- 
mada tota sola? Veyàm quantes ovelles hi trobarem a 
faltarl 

Lo rabadanet pensava; <Trons ray, pedra no cayga»; 
y, sentint-se ab un xich de culpa, no tornà resposta, com 
si talment tingués cusida la bóca. Com venían de missió 
y’l sermó havia sigut sobre les virtuts de la humilitat y la 
caritat, se n’havian pres cada hu lo que li convenia: lo 
rabadà tingué prou humilitat pera escoltar los renys sen- 
se tornar resposta, y’l pastor, qui era de mal geni y ram- 
pellut com un sofista, tingué prou caritat pera no axecar 
lo bastó sobre la esquena del rabadà, com ho solia fer ab 
los moltons. 

Arribaren a Tubàu, y un y altre quedaren extranyats 
de trobar la ramada punt per punt allà hont la havían 
dexada, ni més ençà ni més enllà, millor que si tots dos 
plegats l’haguessen guardada. Lo pastor, creyent que era 

per virtut y mèrits de son petit rabadà, girant la conver- 
sa, li parlà allavors més humilment encara: 

— Y bé — dihent-li, — ;què te n’ha semblat del sermó? 

— Què me n'ha semblat?— respongué lo noy. — Que 
de predicar axis ray, també ho faria jo. 

— Què dius ara?— replicà'l pastor. 

— Sí — respongué’l rabadà, — puix mentres ell predi- 
cava tenia un colóm posat a la espatlla que li anava 
dihent les paraules a cau d’orella. 

— Si tu has vist axò — digué'l pastor, — no es pas ex- 
trany que sabesses guardar la ramada de la esglesia es- 
tant. 



\ 

C ONtan que vora un riu hi havia un monestir que 
tenia un predi a la altra banda de la riba, justa 
ment en lo meteix endret, de manera que’ls monjos lo 
veyan, se’l podían mirar a tota hora y podfan enrahonar 
ab lo granger tu per tu, mes no hi podtan passar, perquè 
aquell riu era molt caudalós. Pera passar a la altra ban- 
da havían de remuntar la riba fins un bell troç amunt, 
hont hi havia un pont; mes si la anada era costosa,, 
havent de pujar al pont y devallar al predi, més n'era la 
tornada, tenint de desfer, ab les cames trencades pèl can- 
sament, aquella pujada y després aquella baxada. Los 
monjos vells ja no hi anavan si no fós a gorir-se si esta- 
van malalts, puix la granja era de bones aygues y molt 
sanitosa. Lo pare abat, qui era’l més vell de tots, no hi 
anava gayre bé may. Si calia enviar-hi quelcòm o donar- 
hi alguna ordre n'era sempre’l portador frà Joan, que era 
un lleguet jove del monestir. Frà Joan era lleuger com 
una dayna y anava y venia en poca estona. Un dia'l pare 
abat li envià de missatger y anà y vingué tant depressa, 
que al rebre la contesta no pogué menys de dir-li: 

— Si no fós per aquexa lletra que posas en mes mans, 
que n’es una prova, creuria que no has anat a la granja. 
Si no hi has anat volant, com t'ho has fet? 

— Déu ho ha volgut axis — respongué lo pobre lléch 
defugint de donar explicacions. 

— Però, com es possible que tu en un quart faças 
més camí que altres de bona cama en una hora y mitja? 

— Per Déu no hi ha rès impossible — respongué'l 
lléch. 

Allavors l'abat, començant-se d’enfadar, axecà la veu 
y li digué: 

— Al cap som: per ordre de la santa obediència digas 
-com ho has fet. 

Allavors lo lléch, besant-li la mà en signe de filial 
submissió, li digué: 

— Es que Déu m’ha fet la mercè d’anar y venir per 
sobre la ayga. 

Al sentir aquexa resposta l’abat abaxà la veu y li 
preguntà afectuosament: 

— Y digas: per quina virtut creus tu que Déu t’ha 
feta aquexa mercè. 

— Pare abat — respongué ell, — jo só un pobre pe- 
cador. 

— Suposant que no'n tingas cap, replicà’l superior, 
— quina voldrías tenir? 

— La de no enfadar-me may. 

— Donchs, aquexa es la que tens — digué l'abat, — y 
per ella t'has fet merexedor d'aqueix benefici. 

Tot alabant aquexa virtut del lléch, se recordà de 
que ell n’estava sense, perquè tenia un geni fort com una 
«rumfa crua; més, penedint sen de cor y humiliant-se al 
séu interior, li replicà: 

— Y jo no podria anar a la granja ab tu per sobre la 
ayga? 

— Déu Nostre Senyor — respongué frà Joan — té més 
per donar que no ha donat: d’Ell espero aquexa nova 

mercè; mes perdonàu a aquest pobre lléch que us ho 
diga: no us enfadèu més. 

Aquella tarda lo pare abat havia d’anar a veure a un 
monjo malalt y demanà a frà Joan per companyó: 

— Vos heu enfadat? — li preguntà aquest. 

— No ho he fet, gràcies a Déu — respongué l’abat. 

— Donchs, anèm. 

Al arribar al riu féren lo senyal de la crèu y passaren 
a la altra banda. Un colp fóren a la granja, lo pare abat 
s’enfellonía al veure que’l malalt no havia sigut ben 
servit; mes lo lléch l'estirà de la cogulla y li digué a cau 
d’orella: — No us enfadèu, sinó haurem d’anar a passar lo 
pont. — Lo pare abat se reprimi y pogueren tornar també 
al monestir per sobre la ayga. 

Un dia ressonà pèl monestir lo crit de: cA la granja 
hi ha foch! A la granja hi ha foch!» L’abat cridà a frà 
Joan y li digué: 

— Avuy si que cal anar-hi pèl camí dret. 

Hi anirèm, si a Déu plàu — respongué-li, més no us 
enfadèu, sinó hi haurèm d’anar pèl pont. 

Com lo pare abat se reprimí, pogueren anar-hi pèl 
camí dret. Un colp fóren alli ajudaren a apagar lo foch, 
portant galledes d’ayga del riu. Quan ja no'n restava una 
brasa, lo pare abat volgué examinar y esbrinar qui havia 
encès lo foch. L’un digué una cosa, l’altre una altra; mes 
los monjos que havian vingut pèl camí llarch digueren 
■que ab sos ulls havian vist des del convent com los noys 
del masover corrían ab lluquets encesos davant del paller. 
Lo pare abat, al sentir-ho, esclatà en ira com una resclo- 
sa. Frà Joan prou l’estirava de !a cogulla y li deya a cau 
d'orella: — No us enfadèu, sinó haurèm d’anar a passar 
pèl pont. 

Mes no féu cabal de sos avisos, com si no’ls sentís, y, 
*8 

ressortint lo geni, que no era mort, sinó que estava sola- 
ment amagat, ell s'enfelloní, picà de peus y, fora de sí, 
arribà a axecar la croça abacial pera castigar a aquells 
vaylets entremaliats. Mes al tornar-sen al monestir, ell 
enfilava’l camí curt, quan fràjoan lo’n descartà dihent-li: 

— Reverent pare abat, avuy, com us heu enfellonit, 
la ayga no us sostindria; hem d'anar a passar lo pont. 

Des de que axò succehí, si les persones espirituals 
que ho sentiren contar, per algún acte d’ira perden, com 
esdevé massa sovint, alguna mercè o avantatge especial, 
cxclaman tristos y desconhortats: — Hem d’anar a passar 
lo pont. 

LA SANTA MA 



L o senyor rector de Santes Creus, tot ensenyant-me 
punt per punt aquell cèlebre monestir, entre altres 
velles tradicions me contà aquexa, que restà escrita en 
la meva memòria millor que si me la hagués escrita en un 
cap de paper. 

En lo monestir hi havia dos monjos, que com a vers 
amichs s’estimavan com s'estimavan los antichs relligio- 
sos en los convents. Fent-se vells l’un y l'altre, féren un 
pacte amistós y cristià de que’l primer que morís tindria 
les oracions y sufragis del altre, y sobre tot una absolta 
diaria resadora sobre la metexa fossa. 

La mort, que no’s descuyda may ni fà tart per ningú, 
en lo dia y hora disposat per la Divina Providencia vin- 
gué a Santes Creus, entrà en una cel·la y s’emportà a un 
dels dos entre ses negres ales cap a llur cementiri, que 
era en mitg dels claustres pera que’ls germans vius quan 
hi baxessen a resar o a passejar, pensessen ab los ger- 
mans difunts. 

Lo monjo sobrevivent complí ab les llàgrimes als ulls 
les promeses fétes, y des del primer dia, després del en- 
terrament, anà a resar una absolta sobre la fossa de son 
anyorat company. Al acabar la absolta vegé sortir de la 
tomba la mà del difunt, que en mostra d’agrahiment lo 
benehía. 

L’endemà'l monjo tornà al claustre a resar la absolta 
ab més fervor encara, y encara no la havia acabada que 
ja li sorti la mà benehidora a fer lo signe de la crèu. V 
cada día’l monjo viu anà a pregar pèl monjo difunt, y'l 
monjo difunt trayent la mà de la sepultura benehía al 
amich vivent, fins que aquest ne donà esment al pare abat. 

Lo pare abat, després d'encomanar-ho a Déu un día 
y altre, se’n baxà una vesprada al claustre, junt ab 
l’amich del difunt y seguit de tota la comunitat. Rodeja- 
ren la fossa y cantaren la absolta devota y solemnement. 
Al dir Rcquicscat in pace sortí la mà misteriosa y’is be- 
nehí com de costúm. L’abat s’hi acostà, la prengué com 
pera encaxar, y, sense estirar-la ni rès, li segui y se li 
quedà entre les seves mans. 

Aquexa mà fóu guardada molts y molts anys en lo 
relliquiari del monestir de Santes Creus. Los qui la ha- 
vlan vista y tocada abans del any 35 diuen que era seca 
y com empedrehida, mes sencera y ab tota la pell enca- 
ra. Al esbullar-se’ls monjos del Cister al torb de la revo- 
lució, la preuada y llegendària relliquia anà a parar al 
monestir de monges bernardes de Vallbona, hont la ense- 
nyan encara y la anomenan la santa mà. 

NO FURTARÀS 



E n Pere Mas vivia, com solen dir, en lo carrer dels 
rampins. Per aquest defecte havia perdut lo bon 
nom que li dexaren sos pares, y’l batlle del poble l'havía 
fet agafar y tingut en lo cep moltes vegades en la plaça 
Major, davant meteix de la esglesia. Una vegada hi esti- 
gué ab una garba de segol al costat, com pera dir-li «no 
robes més»; altra vegada ab una relia que vegé mal desa- 
da en un goret, y altra ab un feix de roba blanca que 
s’exugava a la vora del torrent. Mes no se'n sabia corret- 
gir: cada dia tenia'ls dits més llarchs. La gent deya que 
com era amich del diable, les ungles li crexían més. 

Ell prou sabia de memòria des de petit los déu ma- 
naments; mes en la pràctica s’oblidava del setè quan 
veya alguna cosa que fés per casa seva. Ell prou sabia 
que no són los hòmens, sinó Déu, qui li deya No furta- 
ràs; mes feya’l sort, y Nostre Senyor, no podent-li fer 
sentir de cap manera, li féu dir per un altre. Qui no vol 
creure a pare y mare, ha de creure a la pell de cabra. 

Veusaqul que una vegada anava per un camí ab la 
seva esposa, qui no tenia pas rès de lladre, sinó que era 
una bona cristiana. Caminant, caminant, se'ls féu fósch, 
justament quan s'escaygueren de passar per la vora del 
Gorch Negre. Tot plegat sentiren uns bels llastimosos; 

miraren cap a la banda del Gorch, y a la claror de la llu- 
na vegeren un cabrit que rodava a la perduda vora’l 
camí. A en Pere Mas li féu goig d’allò mes; cregué que 
s’havía esgarriat d'alguna ramada dels masos vehins, y 
vèurel y anar-hi derrera pera agafar-lo fóu tot hú. 

— Déxal estar, que no es nostre — li deya sa esposa; 
— recòrdat del adagi que diu: «si de mal just vé l’anyell, 
mal profit farà la pell.» 

— No ho veu pas ningú — responia ell, tot posant-sel 
a coll-y-bè a les espatlles. 

— Ja ho veu Déu Nostre Senyor— afegia ella. Mes 
ell, agafant la presa més fort, no li tornava resposta. 

Ella, al cap d’una estona, veyent que no merexia 
contesta, tornava a la metexa. 

— Pere, aqueix cabrit no m’agrada: es negre com un 
pecat y té unes banyes de crestó que’m recordan les del 
diable que hi ha a la església als peus de Sant Miquel. 

— No’m vingas ab escrúpols de conciencia — responia 
ell. — Bons palpiços que’n farèm. 

— Los hauràs de fer tu, perquè jo no vullch viure 
més ab un lladre. Avuy dormiré, si a Déu plàu, a casa 
dels raéus pares. 

Mes ja’s pot xiular si l’ase no vol beure. Ell tenia’l 
cabrit ben agafat per les potes de davant y per les de 
derrera, y ja no l’hauria dexat per rès del món. 

Caminant, caminant, ell, sense voler escoltar a la 
seva dona, pensava com al arribar a casa’l mataria, com 
l'endemà al matí’l fregiria y com pera dinar y pera sopar 
se’l crospiría. 

Tot plegat, mentres estava ja assaborint los talls del 
endemà, trencà y interrompé ses reflexions una vèu seca 
y esquerdada que, sortida d’un córrech pregón, cridà: 

— Satanàs, hont vas? 



V 

Y’l cabrit respongué ab vèu més aspra y esgarrifosa 
encara: 

— A cavall d’en Pere Mas. 

— Jesús, Maria, Josephl — digué la pobra dona, men- 
tres son marit se desempellegava y treya de demunt 
aquell animalot negre y banyut, que fugi com un cà bas- 
tonejat al veure que l’un y l’altre feyan lo senyal de la 
crèu. 

Des d'aquella nit en Pere Mas s’esmenà del gran vici 
que tenia d’apropriar-se de les coses del pròxim. No vo- 
lia fer cas de la paraula de Déu que li deya en lo setè 
manament no furtaràs, y n’hagué de fer de la paraula del 
diable. Déu nos lo tinga lluny. 

LO RENOCH 



C ontan en la Guillería que un dels passats del Bosch 
d'Ossor no tenia cap fill y la seva hisenda havia 
d’anar a raure a mans extranyes. Ell n’estava molt trist y 
no se’n sabia aconhortar. Un día’s llevà per la mala es- 
pona y's descuydà de dir que voldria tenir un herèu 
baldament fós lo meteix dimoni. Aquell meteix vespre’ls 
pastors, tornant ab ses ramades de la fageda, trobaren 
un noy petit y reconat que plorava, dihent que s’era 
perdut. Li demanaren d'hont era, y axò plà no sapigué 
tornar resposta; no sapigué’l nom de sos pares, ni hont 
anava ni d'hont venia: responia secament a lo que bé li 
venia y rès més: era mut de conveniència. Al amo del 
Bosch li agradava tan poch lo tarannà d’aquell marrech 
com ses fesomies; mes, a falta d’altre millor, se’l posà a 
casa y, bò o boig, lo prengué per herèu y se l’afillà. 

Des de aquell moment en la taula y en tot lo demés 
fóu tractat com a fill y successor séu, y bóca que vols, 
cor que desitjas. Lo bordegaçot era de vida, mes no cre- 
xía, com si fós un sach de mal profit, y com més bons 
bocins menjava, més curt y raqultich y lleig se quedava. 
En Bosch se recordà de la mala paraula que li escapà 
una estona abans d’arribar-li a la casa aquell renoch com 
un càstich de Déu. Prou s’havia adonat de que no resava 
may un mot de rosari: tot era hú sentir lo per lo senyal 

de la crèu... y quedar-se adormit com un soch, bé que 
ho feya ab un ull obert com los lladres, y no obría’ls ulls 
fins que deyan «Ave-María purissiraa», més que més si 
sentia la fressa dels plats en l'escudeller o trotxar lo blat- 
de-moro pèl camí de la taula. No agradant-li de día, lo 
vigilà de nit, y vegeren, cosa extranya, que axis que nit 
enllà dormían tots los de la casa, ell se llevava, se n’ana- 
va a la vora del foch y posant un peu en cada pedra, 
passava tota la nit jogant ab la flama de la llar y reme- 
nant les brases. A en Bosch aquexes coses y altres que 
se’n contavan no li feyan goig y començà d'escoltar les 
articulates dels vehins de si aquell noy era bórt, de si 
havia sigut cambiat, y pera sortir de sospites una nit 
posà dins lo guarda-cendres, al voltant del foch, una 
filera de closques d’ou plenes d’ayga beneyta y s'amagà 
dintre'l bugader pera lo que esdevindria. Quan tot-hom 
fóu a dormir y en la casa no se sentia més que’l remuch 
de les vaques en l’estable y les corredices del gat empay- 
tant les rates en lo graner, se presentà’l renoch de son 
hereu: acosta un escambell davant del foch, y al adonar- 
se de les closques d'ou plenes d’ayga beneyta fà un gran 
bufet y exclama: 

Jo hc vist Barcelona un prat, 

lo Bosch de Tosca ciutat, 

y no hc vist tantes olles ab tan poch cuynat. 

Dihent axò, fà un gran espetech y desapareix xeme- 
neya amunt, y may més se n’ha vist gall ni gallina. 

Des d’aquella nit en Bosch d’Ossor posà centinella a 
la llenga, y ni'ls moços de la casa ni'Is traginers que hi 
anavan a carregar llenya li sentiren cap mala paraula; y 
quan en sa presencia s’anomenava lo diable, ell afegia: 
«Que Déu nos lo tinga lluny». 

SANT GUILLÈM DE LLÍVIA 

E ntre les diferentes tradicions que’ls devots de la 
Cerdanya fan córrer de Sant Guillem, m'han sem- 
blat més verossímils les següents. 

Contan que era un capellà, altres volen que fós sola- 
ment estudiant, fill d’envers Tolosa, qui captant entrà a 
Espanya per la vall de Querol, desitjós d’anar a visitar a 
Sant Jaume de Galicia. Arribà a Isòbol y, sentint-se ma- 
lalt, demanà hont hi havia una capella de Sant Jaume 
hont pogués satisfer la seva ardenta devoció. 

Li digueren que n’hi havia una de pública, d’hont es 
titular encara, en la casa d’Alf, situada entre Alfy Olopte, 
en la solana de Cerdanya, y a cosa de mitja hora del 
poble d'Alp. L’aculliren los pagesos de la sobreditacasa, 
y en ella morí d'una pestilència que allavors regnava. 

Fóu enterrat en lo cementiri allí meteix, y després de 
temps una dona vegé una gran resplendor sobre’l séu se- 
pulcre. Una cega ho sentí contar, s'hi encomanà devota- 
menty recobrà la vista. Fins allavors lo sant geya, com la 
altra gent, terra enllà, mes lo desenterraren pera donar-li 
un sepulcre millor dins del temple sant; mes aquell ce- 
mentiri era arreconat y desconegut. 

Déu, qui estima’ls sants, féu donar avis a dos nobles 
de Llivia de que l’anessen a treure d’aquell llogaret y se 
l'enduguessen a sa vila, hont seria més conegut y honorat. 
Aquells dos nobles, ni fóren sorts ni pererosos: reberen 
la inspiració a la nit, y de bon matí emprengueren la via, 
hont se trobaren sense saber-ho l'un del altre. 

— Donchs, hont vas tant de matí?— digué’l més vell 
al més jove. 

— A vos ja us ho puch dir — respongué’l jove; — vaig 
a Alf a cercar lo cos de Sant Guillèm. 

— També hi anava jo— replicà l’altre; — donchs ja hi 
podèm anar tots plegats. 

Cuytaren bé pera fer-ho abans de día, a fl de que la 
gent d'Alf no se n’avisés. Lo temple estava obert de bat 
a bat, com esperant als autors del piadós lladrocini. 
Prengueren aquests les sagrades relliquies, a excepció 
del cap, que per descuyt d’ells o per voler de Déu se 
quedà a Sant Jaume d’Alf. Fugiren a més córrer enriquits 
ab tan preciosa càrrega, y quan la llum del día descobrí 
la féta, ja havían passat lo Segre. Los d'Alf, al obrir los 
ulls, prou cuytaren també, y, dexant lo caminar pél 
córrer, prou seguiren d’aprop les petjades dels llivis- 
senchs; a la vora del Segre vingué d’un badall de grill 
que no’ls aconseguissen; mes justament en aquell punt 
revingué'l riu y, creuats de braços y sense poder fer un 
pas, s’hagueren de mirar com los altres s’enduyan llur 
tresor. Al arribar les santes relliquies a la Prada, s’enfexu- 
guiren y no volgueren sortir d’allí, fins y tant que'ls lli- 
vissenchs féren promesa de bastir-hi la capelleta que en- 
cara hi ha avuy dia ab lo nom de Sant Guillèm. 

Allí meteix anà a pendren possessió’l rector de Llivia, 
seguit de sos parroquians, duhent-se-!en en processó a la 
esglesia de la vila, hont està guardat encara y tancat ab 
set claus. Ara, quan en temps de pregaries per sol o pluja 
o per altra calamitat, los llivissenchs trauen de la parro- 
quial lo cos de Sant Guillèm, lo posan en sa capelleta de 
la Prada, y dos hòmens li fan centinella de día y quatre 
de nit, per haver-hi la tradició de que’ls pagesos d'Alf 
vindran a rependre lo que ells creuen llur. 

L’ESTANY DE MONTCORTÈS 



P ujant des de Gerri de la Sal a la fresca y alterosa 
vall de Capdella, se troba a mà esquerra’l blau y 
espayós estany de Montcortès. Entre ses espesses y espi- 
gades bóques se veuen nedar los capbuçons, ànechs bos- 
catans, que, com diu bé son nom, se capbuçan dintre 
la ayga, com fan los bons nadadors, pera sortir un troç 
més enllà, y agafant de pas, ab les estenalles de son béch, 
alguna tenca o granota descuydada. 

Ombrejan Thermós estany vells roures y ramades 
alzines, y per la banda de ponent lo domina y senyoreja 
la gran y antiquíssima pagesia de Cabestany (Cap del 
Estany), nom de família que féren cèlebre no fà gayre 
temps l’autor de El nudo gordiano, y fà siscents anys lo 
poeta rossellonès Cabestany, conegut, més que per ses 
poesies, per sa tràgica historia. 

Aquexa no es pas coneguda de la gent del pah(s;mes, 
en cambi, de tradicions volanderes no’n vullgàu més. 

L’un vos dirà que, per llarga que sia la corda ab 
que’s mida la seva fondaria, no s’arriba may al bell pre* 
gón: l’altre us contarà que dintre aquelles quietes aygues 
jau enterrada fà centúries una ciutat de que ningú sab 
rastre. 

Si'ls parlàu de la pesca que s’hi cria, no’s descuyda- 

ràn de dir-vos que una vegada un pagès del vehinat hi 
pescà una anguila tan llarga, tan llarga, que de la seva 
pell, una vegada fóu seca y apergaminada, se'n féren, 
segons uns, unes tirandes de bous, y, segons altres, uns 
correigs, que es aquell lligam que uneix lo jou ab lo tret 
o ança hont se posa la arada o l'espigó de la carreta. 

Una tradició solen explicar ab més ets y uts y cir- 
cumstancies, que no dexa d’ésser interessant per l’alt 
personatge a qui la atribuexen. 

Aqueix estany, com es alterós, al mitg del ivern se 
glaça; y si demunt s’hi acolfa la néu y demunt la néu la 
gebra s'hi entreté a texir ses randes y crespats uns quants 
dies y unes quantes nits, s'hi íà una llosa de glaç, per 
hont jugan y s'empaytan los vaylets de la encontrada. 

Axí estaria, quan una vegada, corrent derrera un 
herch lo comte de Pallars, montat en son corcer, se n’hi 
entrà sense adonar-sen. Quan fóu un troç endins, lo glaç 
començà de cruxir y d’esquerdar-se esgarrifosament sóta 
les potes del cavall. 

Lo comte, veyent obrir la sepultura més negra y 
horrible sóta sos peus, sense cap esperança d’auxili sobre 
la terra, axecà'ls ulls al cel y, recordant-se de la miracu- 
losa Verge del monestir de Gerri, la invocà de cor, pro- 
metent que si li donava la mà li faria una gran presen- 
talla. 

La Verge Maria, qui, com a mare amorosa de tots, 
està sempre amatenta pera auxiliar a qui la invoca, li 
donà la mà y los tragué a la vora bons y sans a ell y un 
escuder. 

Quan ja n’eran un xich lluny y emprenían la baxada, 
encaminant-se a sa noble estada de Peramea, son escu- 
der, qui ja devia conèxer de quin pèu coxejava, li pre- 
guntà quina presentalla volia fer a la Mare de Déu de 

Gerri. — Quina presentalla? — respongué’l Comte. — No 
pas cap. Ayga passada, Mare de Déu enganyada. 

Mes de Déu Nostre Senyor y de sa Mare Santíssima 
ningú se’n riu, y qui tira pedres al cel no triga gayre a 
sentir ies caure sobre son cap. Pochs dies després lo 
Comte quedà orb, sense saber com, ni per què ni de 
quina manera. 

Un metge li digué que la ceguera li provenia de la 
blancor de la néu, y li ordenà un colliri; un altre li digué 
que era efecte de la rohentor del sol, y li receptà unes 
herbes. Ell no prengué açò ni allò, sabent prou y massa 
de què li venia'l mal. 

Se confessà del séu pecat humilment, y després, fent- 
se acompanyar a Santa Maria de Gerri, s’agenollà a sos 
peus, li demanà perdó de tan grosser agravi, y tot seguit 
recobrà la vista. Axis que hi vegé per sos propris ulls, 
diuen que se n’anà a un poblet que hi ha mitja hora més 
amunt de Gerri, que des d’aquell dia s’anomena Compte, 
en memòria del compte o escritura de donació que féu 
a la Verge de tota la gran montanya de Pentina, encara 
avuy la més verdosa y emboscada del voltant, y junta- 
ment ab ella de totes les terres que la separan del mo- 
nestir de Santa Maria de Gerri, 

CREUS 



E n aquell temps Sant Joseph y la Verge Maria nna- 
van per aquest món enllà en companyia del infant 
Jesús. L’infant Jesús, com era encara petitó, anava entre- 
mitg dels dos, donant sa mà esquerra al gloriós patriarca 
y sa mà dreta, aquella blanca mà que havia de fer tants- 
de miracles, a sa Mare Santíssima. 

Com eran pobres y lo camí era llarch, vivían de la 
caritat de les bones ànimes. Quan algú, compadint-sen„ 
los’he feya, la besavan y deyan ab gran afecte «Déu vos 
ho pac'n»; y a qui no’ls donava rés, què li havlan de dir? 
Li deyan també *Déu vos ho pach», desitjant-li tota 
mena de benediccions. 

Sant Joseph anava davant de tots d’una porta a la al* 
tra, tustant ab son bastó: truch, truch. 

— Qui hi ha: — li digueren en una casa des de dins. 

— Uns pobres que anàm de camí, — respongué lo sant 
patriarca. — Nos faríau una gracia de caritat per amor de 
Déu? 

— Déu ves ampare— li féren de resposta. 

— Aquests seràn pobrets com nosaltres — afegi’l sant. 
— Truquem a aquexa altra casa que té ayres de palàuv 
aqui viurà gent rica y caritativa que’ns omplirà'l sarró. — 
Sant Joseph picà y digué:— Voldriau fer una almoyna a 
uns pobres pelegrins, per amor de Déu? 

— Per pelegrins estàm — respongué una vèu rogallosa, 
sense obrir la porta. 

— Deuen estar malalts — digué Sant Joseph. — Los 
richs també passan malalties y penes. 

Trucà a una altra casa grossa y li respongueren «Déu 
n'hi dó», y en altra ni axò li digueren, responent-li sola- 
ment los goços ab sos lladruchs poch falaguers. 

Sant Joseph era un Sant de paciència: si hagués sigut 
tot sol en lo captiri, no la hauria acabada may; mes al 
veure tan mal rebuts sa santíssima esposa, que era la es- 
perança d’Israel, y aquell infant Jesús, que era la espe- 
rança y la salvació del món, dues llàgrimes amargues li 
rodolaren cara avall. 

L’infant Jesús ne tingué compassió, y, sentint brotar 
també les seves de sos hermosos ulls, digué a Sant Joseph: 

— Trucàu, si us plàu, a aquella cabanyeta. 

Era la més rònega de les cases d’aquell poble y tan 
petita que ni’l sant ni sa esposa santíssima se n’havflan 
adonat; mes, axò sí, totes estavan tancades y barrades 
com si tinguessen pòr de lladres, y aquexa, que no tenia 
rès per amagar, estava oberta de pinta en ample: ni sola- 
ment hi hagueren de trucar. 

— Ave Maria Puríssima— digué Sant Joseph al arri- 
bar a la entrada. 

— Sens pecat fóu concebuda — respongué una pobra 
vella que hi prenia’l sol asseguda en un mal escambell y 
fent rodar lo fús. 

— Dona, la bona dona — li digué’l sant fuster,— nos 
faríau un bocí de caritat, per amor de Déu? — La velleta 
era pobra com una rata; son casinyot estava buyt y es- 
combrat per la misèria, y no tenia rès més que tres pane- 
llets de sègol que acabava de coure sóta la cendra de la 
llar; mes vegé aquell vellet de barba blanca y de cara 

venerable, contemplà aquella mare que semblava un se- 
rafí, y, no semblant-li persones d’aquest món, cuytà a fer- 
los present dels tres panellets de la panera. Donà lo més 
gros a Sant Joseph, lo mitjanser a la Verge Maria y lo 
més petit, que estava coronat ab un brot d’alfabrega com 
una montanyeta ab un pi, lo donà al infant Jesús. L'in- 
fant Jesús rebé la almoyna ab un somrís d’aquells que en- 
tran y’s quedan dintre de la ànima com una penyora del 
paradís, mentres Sant Joseph li deya plè d’agrahiment; 

— Déu vos ho pach, bona dona; Déu vos ho pach. 

Jesús, Joseph y Maria se n’anavan contents d’haver 
trobat una ànima bona. Quan fóren un troç enllà la Ver- 
ge se girà al infant Jesús, qui com a Déu que era havia 
d’ésser lo pagador d’aquella obra de caritat, y li digué: 

— Fill méu, y quina paga li donareu per aquexa al- 
moyna que’ns ha féta? 

L’infant Jesús li respongué: 

— Mare meva, la paga la tindrà en lo cel: ací en la 
terra, creus y més creus. 

(Recullida a Les Roquetes, de Tortosa.) 



Sil 

L’ESTANY D’ANGULASTÉS 



P ochs excursionistes dels qui visitan cada istíu la tan 
antiga com petitona república d’Andorra dexan de 
visitar-lo. 

Des de Les Escaldes s’hi puja per un camí que la 
herba esborra cada tardor sobre la gleva del prat, dexant- 
lo ressortir a la primavera. Quan la animació de la llar 
s'escampa pèls conreus y per les bagues, y’is aymants de 
la naturalesa, des de la ciutat, començan d’enfilar-se per 
la montanya, aquexa es clapejada de verdoses frexes y 
d'olms fullosos y de rebrolls fins un troç amunt, ahont la 
sorra s’atura, cansada y com penedida de pujar y baxar, 
y s’enfondeix pera rebre en la conca de sa falda l'estany 
d'Angulastés. 

Diuen que aqueix estany alguna hora no hi era y que 
en son lloch s’axecava un poble a qui ha pres també'l 
nom. Si demanàu als vells andorrans lo com y'l per què 
desaparegué y s’entrà dins de la terra, dexant-se muntar 
per exes negroses y tèrboles aygues, vos ho explicaran 
de la següent manera: 

Una dona d’Angulastés havia pastat, y justament aca- 
bava de ficar la pasterada al forn, quan veusaquí que 
trucà a la porta un pobre demanant-li un bocí de caritat 
per amor de Déu. 

— Déu vos ne dó — respongué la dona. — Acabo de 
ficar lo pà al forn y no resta una engruna al calaix. 

— Ja ho crech — respongué'l pobre— que no teniu una 
engruna al calaix; mes resseguiu, si us plàu, la pastera, y 
de les remastegues que hi arreplegueu fèu-men un pane- 
llet, que Déu vos ho pagarà. 

Y la dona ho féu axis: resseguí la pastera ab la paleta, 
y, engruna d’ací y engruna d’allà, féu un pà gros y bo- 
nich com los altres. Lo bon pobret que l'esperava d'al- 
moyna, al vèure) enfomar estava tot joyós. 

— Bon home, no serà pas per vos. Si n’ha sortit un pà 
com los altres! 

— Bé: guardàu-vos aqueix pà — digué’l pobre de Jesu- 
crist; — repasseu encara la pastera y fèu-me un panet de 
les remastegues que hi trobareu. 

La dona ho féu axis, prometent-li lo panet que'n sor- 
tiria; mes al veure que era més gros de lo que esperava, 
se repensà y li tornà a negar. 

Mes lo pobret tenia gana y era perfidiós. 

— Quedàu-vos lo segón que m'havlau promès; però 
donàu una altra escombrada a la pastera, aprofiteu fins 
la polcinera de la farina y fèu-men un panellet, per petit 
que sia, que Nostre Senyor vos ho pagarà. 

Tal dit, tal fet: la pastadora agafa la escombreta y 
comença a escombrar la pastera de dalt, de baix y dels 
costats, y, sense saber com ni de quina manera, aquella 
pols de farina anà crexent, les ramastegues s'anaren in- 
flant, inflant com benehides per una mà oculta, y n’isqué 
un pà més gran y més bonich que tots los altres. Lo dia- 
ble de la avaricia burxà de nou la orella de la pastadora, 
dihent-li de baix en baix: *<y aqueix pà, lo millor de la 
fornada, haurías de donar a aquest mort de fam? 

Lo pobre de Jesucrist des de la porta, li preguntà hu- 

milment:— Aqueix serà per mi? — Y ella respongué aspra- 
ment: — Aqueix no. 

Mentres deya aquesta paraula, ab la pala del forn hi 
posava'l pà. Quan lo dexà anar, se sentí un trò sech y 
esquerdat, acompanyat d’un fort terratrèmol. Lo pobre 
de Jesucrist havia desaparegut del portal, y en son lloch 
se veya entrar una gran ona d’ayga que no se sab si ha- 
via plogut del cel o si havia brollat de la terra. Lo poble 
estava de peus. La ayga anà pujant, pujant, y la casa del 
forn y totes les cases del poble, ab ella anaren baxant, 
baxant fins a colgar-se y perdres en lo més pregón del 
que es avuy encara estany d’Angulastés. 

En altre temps diu que’ls pastors de Les Escaldes 
que pasturavan lo bestiar en sa vora y’is llenyatayres 
d’Encamp que arrencavan los pins que i’ombrejan per la 
banda de sol-ixent en dies de tempesta, sentían en lo 
fons de ses onades una vèu fonda que deya: «Fèu caritat 
als pobres de Jesucrist». 



X 

RATAFÍA 



S i no sabèu de què li vé'l nom a aquesta extranya y 
gustosa bevenda tan catalana y pagesívola, jo us ho 
diré prou. Mes, abans d’esbadiar lo nom, parlem de la 
cosa. 

Què es ratafia? Es una aygardent adobada ab un troç 
de pell de llimona, quatre o cinch clavells, una nou mos- 
cada, una pell de nou verda partida a tallets y un bocí 
de canyella d’Holanda, a que alguns afegexen un brot 
de ménta y de maria-lluisa, segons los graus d’aroma que 
se li vullgan donar. Tot axò’s posa uns quants dies a sol 
y serena. Axis, mica ençà, mica enllà, puix en axò, com 
en totes les coses, cada terra fà sa guerra, axis ho fan los 
pagesos de'Catalunya, únich pahis en que es coneguda 
la ratafia. 

Ara vejàm de que li vé aqueix nom, tan extrany com 
lo licor meteix. 

Diu que una vegada, en una masia de nostra terra, 
s’hi trobaren tres dels séus bisbes, lo de Vich, lo de Bar- 
celona y l’arquebisbe de Tarragona, esbrinant y escatint 
algún assumpte en petit concili territorial. 

Quan, després d’enrahonar-ho bé, estigueren entesos 
y hagueren firmat la composta, demanaren al masiayre 
alguna cosa pera fer-se passar la set. Ell, com a gran re- 

quisit, los tragué una ampla ampolla de ratafia, que'ls 
serví en tres gots de cristall que’ls presentà en una sóta 
copa. 

La beguda era nova pera ells, y'is agradà, com sol 
agradar a tots los qui la tastan. 

— Quina beguda es aquexa tan bona? — li pregunta- 
ren?— Com se diu? 

— Es una beguda que nosaltres nos fèm — respon- 
gué’l masover. 

— Y no té nom?— replicà un dels bisbes. 

— Jo no n’hi sé cap— respongué’l pagès. 

— Donchs, ja que ningú li ha donat nom encara, do- 
nèm li nosaltres — digué'l bisbe. — Quin li posarem? Si’n 
trobessem un que fós com lo segell del tractat que aca- 
bàm de fer, aqueix verament seria’l millor. 

Los tres senyors bisbes pensaren una mica, fins que 
un d'ells se donà un colp de mà al front dihent : — Rata 
fiat (queda firmat). 

Ab la aprovació dels altres dos bisbes, qui celebraren 
l’acudit, aqueix licor català, que es lo més català de tots, 
quedà batejat ab un nom llatí, y ab ell es conegut en 
totes bandes. 

SANT BERNAT CALVO 

E ra bisbe de Vich, y un bisbe com no n’hi ha gay- 
res. Mentres vivia, tot-hom en la seva diòcesi y 
fora d’ella'l tenia per un sant, y’l cel devia ésser poch o 
molt partidari d’aquexa opinió, puix al arribar a la ciutat 
de Vich, segons contan encara’ls vells d’aquella terra, 
les campanes tocavan per elles metexes. Ell ja estava fet 
a aquexa rebuda d’ençà que era a Vich y ni li era causa 
de temptació ni posava en perill la seva arrelada humili- 
tat. Si les campanes l’aclamavan per sant, ell sabia prou 
la gran obligació que tenia d’ésser-ho; sentia vivament 
ésser-ne tan poch, se n’avergonyia davant dels hòmens, 
se n’anava davant de Déu, y ab aspres y rigoroses peni- 
tencies procurava avençar, no fós sinó un pas cada dia, 
pél camí de la virtut. Visitava als malalts, socorria als 
pobres de Jesucrist, amparava als orfanets fent-los de 
pare y de mare, y resplendia en tota mena de virtut. 

Zelós de la glòria de Déu, de la santa Església, anà a 
la guerra contra’ls moros de València, fent de capità als 
valents soldats de la montanya catalana que s’alçaren a 
la host del invicte Jaume lo Conqueridor. 

Quan tornava de la guerra, al arribar a les portes de 
la ciutat de Vich, les campanes no tocaren. 

— Entràu hi vosaltres — digué als séus soldats; — jo 
tinch algún pecat en la conciencia, y no entraré a Vich 
que Déu no me’l perdone. 

Dit axò, s’entornà pél camí cap a la banda del mitg- 

dia, per hont havia vingut, tot pensant y examinant quin 
podia ésser lo pecat que tenia. Al acostar-se al Coll de 
Malla se recordà que al arribar-hi fà una estona, feya una 
gran tramontana y ell se descuydà de dir mal viatge'X 
vent. Conegut lo pecat, se’l confessà humilment ab lo sa- 
cerdot que l'acompanyava, plorant a ses plantes amar- 
gament. Ell prou sabia que'l pecat confessat es perdonat, 
mes per ell axò no era prou: l’havia rentat ab llàgrimes y 
volia rentar-lo ab sanch de les seves venes. 

Fent bastó de sa croça episcopal, s’anà allunyant de 
sa ciutat aymada, de la que no’s creya ja digne per son 
pecat. Del Congost baxà cap al Vallès. Lo torrent que 
arreplega les aygues d’aquelles estretes gorges y alteroses 
afràus l'acompanyà al Besòs, y lo Besòs l’acompanyà fins 
a la vora de la mar. 

Allí’s llevà l’anell de bisbe, y, tirant-lo a la ayga, digué 
a son company: 

— No tomaré a ma anyorada ciutat de Vich fins que 
aquest anell torne a les meves mans en signe de que Déu 
Nostre Senyor m'ha perdonat. 

Dit axò, decantant-se a mà esquerra, se'n pujà al 
monestir de Montalegre. 

Allí demanà la cel·la més aspra y retirada, y allí dins, 
tot sol ab Déu, s’entregà a la més rigorosa penitencia, 
fent-se ajudar pèls tres sirvents d’aquexa virtut, que són 
lo dejuni, lo cilici y la disciplina. 

Al cap de tres dies de plorar son pecat y demanar-ne 
humilment perdó, al pendre refrigeri en lo refetó a la 
hora de dinar, obri un peix, y, dintre d’ell trobant son 
anell de bisbe, digué a son company: 

— Tornèm-nos-en a Vich, que Déu m’ha perdonat. 

Se n’hi entomaren altra vegada, y al ésser aprop de 
son antich portal les campanes tocaren per elles metexes. 

LO BUTXÍ DE LES ORUGUES 

L es orugues pedrejavan dc mala manera’ls camps y 
garrigues del poble. 

Com tots ios séus habitants vivían de la art de la terra,, 
tots n’eran perjudicats y desitjavnn un remey espiritual, 
puix los de la terra eran ben inútils. Cada día aigua 
parròquia anava a trucar a la rectoria: «Senyor rector, 
les orugues se’m menjan les cols del hort>. «Senyor rec- 
tor, ja no’m queda una fulla verda al regadiu». «Senyor 
rector, les orugues me pedrejan lo camp, me devastan lo 
bosch». Un dia, cançada de sentir aquexa cantarella la 
mare del rector, hi afegi també la seva. 

— Tant meteix haurias de dir quatre fàstichs a les 
orugues que s’apoderan del terme perquè se’n vajan y 
façan la anada del fum. 

— Tot seguit ho faig — digué’l senyor rector. 

Y, tal dit, tal fet. Cridà l’escolà, que escombrava la 
esglesia, se posà la garnatxa, prengué’l ritual y se’n pujà 
al padró ahont llegia cada diumenge’ls sants Evangelis. 
Allí invocà l'auxili del cel, y després del psalm de rúbri- 
ca féu ab lo salpasser quatre creus, una a cada banda 
del terme, tot resant les oracions en que maleheix y de- 
mana a Déu que malehcsca y extermine les orugues def 
terme. Un colp hagué complert ab lo séu ministeri, se 
n’anà al bosch mitg per passeig y mitg per curiositat de 
veure si aquells insectes havían sentides ses increpacions 
y n.arxavan, o si calia tornar-los-ho a dir. 

La invasió era espantosa: venían en columna feta com 
los soldats d'un exèrcit y ho devoravan tot, arbres, re- 
brollades y herba; trobavan la terra verda y la dexavan 
■despullada y negrosa; allò eran les ferradures del cavall 
d'Atila que dexava erms los prats, en que talment sem- 
blava que no hi havia de rebrotar la herba. Per totes ban- 
des se sentia la lléu remor que fan les orugues de seda 
menjant la fulla de morera, mes lo rosech de les cuques de 
seda es suàu, y aquest es aspre y trist, y anava acompa- 
nyat d’una pluja de volves fastigoses com d’immundicia 
■que queyan dels arbres justament ab bocins de fulles 
mal o mitg rosegades. 

«Petit efecte han fet a les oruges les meves maledic- 
cions — pensava’l rector. — Ans sembla que solament 
hajan servit per despertar-los la gana.» En axò veu un 
pastor vell conegut y amich séu, que se li acosta y li diu, 
trayent-se la berretina: 

— Senyor rector: què s’ha perdut per exos boschs? 

— Ne me’n parlèu: estich mirant com aquest pugó de 
ia oruga’ls devora. 

— Senyor rector — li replicà, — no basquege de les 
■orugues: demà no'n veurà cap en lloch. 

— Què dihèu? — diu lo rector. 

— Lo que sent, senyor rector. Y, si no ho vol creure, 
vinga. Lo pastor reculà unes quantes passes, cercà d’ací 
y d'allà una estona, y de colp, aturant-se, mostrà al reve- 
rent un escarabatet de la grossaria d’una atmetlla, d'un 
oegre de satí que segons com se mirava treya com un 
llustre blanquinós. 

— Vèu aquest escarabat? — li digué. — Donchs demà 
no hi haurà cap oruga en aqueix bosch. 

Al sentir axò’l senyor rector volgué observar-lo de- 
tingudament. L’escarabatet s’enfilà de primer a un garrich 

que estava tot vert d’orugues. Ell tenía’l béch com unes 
petites estenalles fetes expressament pera matar orugues. 
A quiscuna que'n trobava li donava per Déu vos guart 
una estenallada, y aquesta quedava morta y queya a 
terra, y derrera d’ella’n queya una altra, y una altra, y 
totes les que hi havia en lo rebroll. Quan hagué caygut 
la derrera, se'n passà a un rebroll d’alzina, y en un mo- 
ment lo tingué netejat; després se'n pujà a un arbre, y’is 
dos pastors, lo de les ovelles y’l de les ànimes, se cança- 
ren de veure caure cadavres estenallats; quan ja cuyda- 
van cobrir la terra nuha d’herba, s’adonaren de que 
d'altres alzines y pins y roures queya la metexa fastigosa 
pluja, lo que li fèu suposar que aquell butxí d’orugues 
no era tot sol a treballar en aquell bosch. L’endemà al 
matí hi tornà mogut per la curiositat, y en tot ell no hi 
havia una oruga viva. 

Quan després s’entomava a la rectoria, a semblança 
dels tres infants del forn de Babilonia, benehía a Déu, 
qui escolta tan misericordiosament la oració de sos fills, 
conforme a la seva promesa sagrada: Dcmanàu y se us 
donarà; cercàu y trobarlu; trucàtt y se us obrirà; y també 
aquella altra: tot lo que demanht a mon Pare en nom méu 
vos ho donarà. Y’l tornava a benehir al considerar los 
medis extranys, sempre nous, y sovint extraordinaris y 
desconeguts dels hòmens, que té Nostre Senyor pera es- 
combrar de la terra qualsevol plaga que la tinga desolada 
y pera restablir l’equilibri de la naturalesa, turbat un 
moment per algún dels corchs que la rosegan. Tota la 
sabiesa unida ab tot lo poder dels hòmens no haurian 
pogut aturar la marxa triomfal d’un insecte devastador, 
y Déu l’havia aturat en una estona, valent-se únicament 
d’un insecte de que no ha parlat encara ni solament sab 
lo nom, que jo sàpiga, cap sabi naturalista. 

NADALETA 



U na vegada era un minyó qui, havent-se esgarriat 
en mitg d’un bosch ahont havia anat a tallar un 
feix de llenya, sense saber com ni de quina manera, se 
trobà a la entrada d'una cova molt gran. Allà dinsvivian 
un home y una dona, que tenían una filla molt hermosa 
de nom Nadaleta. L’home s’adonà del minyó llenyatayre 
y li digué: 

t — Ja pots entrar. 

Lo minyó hi entrà. Un colp fóu a dins, l’home li pre- 
guntà com se deya. 

— Me dich Bernadó— respongué. 

L’home y la dona estavan sopant en una taula molt 
ben parada, y Nadaleta ’ls servia. 

— Assèu-te, Bernadó, y sopa ab nosaltres — li digué 
l’home. 

Lo minyó llenyatayre, qui tenia les dents ben esmo- 
lades de gana, s’assegué a taula y sopà com un general. 
Al ésser al ultim plat, lo minyó se deya asi meteix: «Ets 
l’home més sortós del món: tenias gana y aquí trobas la 
taula parada y't serveix la hermosa Nadaleta, bóca que 
vols, cor que desitjas». 

Mes quan s’enfilava en lo bò y millor dels séus som- 
nis, l’home de la cova li digué ab vèu rogallosa: 

— Vetaquí una destral. Demà arrencaràs, tallaràs y 
treuràs a descarregador lo bosch hont t’has perdut, sinó 
moriràs a les meves mans. 

Una romaguera que li haguessen passada per la es- 
quena hauria sigut més amorosa pera’l pobre llenyater 
que la paraula que acabava de sentir. Se n’anà al llit tot 
esglayat, mes no pogué aclucar los ulls en tota la nit, 
pensant ab la trista mort que l'esperava. 

Quan lo día començà a puntejar, agafa la destral y 
s'encamina cap al bosch. En aquell bosch ahir vespre 
s’hi havia perdut y avuy s’hi veu més perdut encara. 
Comença de seguir-lo amunt y avall; roda d’aci, roda 
d’allà, no sab hont donar lo primer colp de destral. 
Estant en aquests mals de cap, veu moure tot plegat uns 
arbossos y’n veu sortir la hermosa Nadaleta portant la 
cistella del esmorsar. Mentres parava taula sobre la 
herba, li diu: 

— Que poca feyna has feta, Bernadó! 

— Com es possible que faça en un día tota la que’m 
mana’l téu pare, axò es, arrencar, tallar y traure a des- 
carregador tot aqueix bosch? — respòn ell. 

— No t’espantes— li diu ella; menja y dorm. 

Ell esmorsà un xich més assossegat, y després que 
Nadaleta se n’anà ab la cistella al braç, se resquità a 
la ombra d’un arbre del són que havia perdut a la nit. 

Al cap d’una estona s’axecà, prengué la destral y 
tornà a passejar-se pèl bosch, pensant per hont comen- 
çaria la tallada. En axò estava, quan vegé comparèxer a 
Nadaleta ab la cistella del dinar, qui li digué com al 
mati: 

— Bernadó, que poca feyna has feta. 

— La que tu m'has dit — ell li respongué. 

— Menja y dorm — li tornà a dir Nadaleta. 

Quan Bernadó hagué ben dinat, féu la mitg-diada de 
sol baxant, com abans havia féta la de sol pujant; després 
prengué la destral y tornà a passejar-se pèl bosch, deci- 
dit a donar lo primer colp de destral. Quan lo sol ja se 
n’anava a la posta se presentà Nadaleta ab lo cistelló de 
la berena. 

— Bernadó, que poca feyna has feta! 

— He fet tot lo que m'has dit— ell respongué; — men- 
jar y dormir. 

— Has fet bé — li diu ella. 

Y metitres Bernadó feya vesperoles, ella se tragué 
una vergueta que duya amagada al pit y li diu: «Vergue- 
ta, vergueta, per la virtut que Déu t’ha donada, que tot 
seguit me tingas aquest bosch tallat, lligat y tret a des- 
carregador». Donà un colp de verga a terra y'l bosch 
quedà tallat sense restar-hi un sanabre; ne donà un altre y 
quedà tret a descarregador. 

— Ara jo me’n vaig, digué Nadaleta — sinó’l pare’m 
trobaria a faltar. Tu, quan vingas a casa al vespre, fés 
com si estiguesses molt cançat. 

— Axò prou — ell respon— es de bon fer. 

Nadaleta s'entornà ab lo cistelló al braç cap a la 
cova, y una estona aprés, quan ja llustrejava, en Bernadó 
prengué'l meteix cami ab la destral a la espatlla. 

Al arribar a la casa trobà que anavan a sopar; se 
posà a taula ab ells, y l’home li preguntà: 

— Bernadó, deus estar molt cançat. 

— Ja ho podèu ben dir — ell respongué. — Com no es- 
tarà cançat y fadigat qui en un sol dia ha tallat, enfexat 
y posat a un punt de carregar un bosch com aquest? 

— Bé — replicà l’home. — Donchs demà treuràs la ayga 
del pou, l'escuraràs, lo desfaràs, y posaràs la pedra més 
alta en lo lloch de la més baxa, y la més baxa en lioch 

de la més alta, sinó moriràs a les meves mans. Ara ves- 
ten a dormir. 

Se n’hi anà, y l’endemà, de bella matinada, se posà 
a la feyna de traure ayga del pou, galleda amunt y galle- 
da avall. Nadaleta li portà l'esmorsar y li digué: 

— Axò està molt enderrera. 

— Sí — li respon en Bernadó; — com més ayga trech r 
més n’hi resta. 

— No t’hi afadigues — ella li respòn; — menja y dorm, 

—Axò prou — respongué ell, que ja estava un xicb 
cançat. 

Quan, al anar-sen lo sol a la posta, Nadaleta li portà 
la beguda, se trau la vergueta del pit y li diu: «Vergueta,, 
vergueta, per la virtut que Déu t'ha donada, que en ui» 
no rès, me tingas aqueix pou sense ayga, escurat, desfet 
y tornat a fer de manera que la pedra més alta prenga’l 
lloch de la més baxa, y la més baxa’l lloch de la més 
alta». Dit y fet, dóna tres colps a terra: al primer lo pou 
queda sense una góta d'ayga, al segón queda escurat 
com si n’hagués passat una escombra, y al terç desfet y 
tomat a fer, anant lo de dalt a baix y lo de baix a dalt. 
Al tenir la obra en aquest punt, Nadaleta se gira a err 
Bernadó y li diu: 

— Al vespre no'm faràs quedar malament: fés lo- 
cançat. 

— Axò ray— ell li respòn, — dexa-ho per mi. 

Al vespre, a la hora de sopar, lo pare de Nadaleta 
digué a Bernadó: 

— Deus estar molt cançat? 

— Cançadissim — li respongué. — No volèu que n'esti- 
ga, havent en un dia desaygat y escurat un pou com 
aquell, havent-lo desfet y tornat a fer, posant les pedres de 
la barana en lo fons y les pedres del fons en la barana?" 

— Bé — respongué l’home;— demà domaràs un cavall 
-que tinch molt rabijol, que may l’ha pogut domar ningú. 

— Tot ho faré, si Déu m'ajuda — respongué Bernadó. 

Se n’anà a reposar. L’endemà, al sortir de la cambra, 
Nadaleta l’escomet y li diu: 

— Quina feyna t’ha manada avuy mon pare? 

— Domar un cavall molt rabijol que may ha pogut 
-domar ningú — respongué’l minyó. 

— Axò sí que es dificultós— digué ella; — mes si m'es- 
•coltas bé y fas, punt per punt, tot lo que jo’t diré, ne 
sortiràs ayrós com de les altres dues feynes. Has de saber 
que tot axò es obra d’encantament: lo cavall serà’l méu 
pare, la sella la meva mare, y jo seré’l cabestre. Axis 
que’l cavall se’t presente, garrotèjal bé per totes bandes 
fins a amansir-lo, mes no'm toques a mi. 

Tal com li aconsellà Nadaleta féu en Bernadó: em- 
foestí’l cavall a garrotada seca, nodexant refredar lo bastó 
demunt séu, fins que’l tingué manyach com un anyell. 

Quan al vespre s’assegueren a taula pera sopar, l’home 
de la cova estava orella-baix y ala-caygut com un aucell 
que ha tombat una pedregada, y ja no fóu ell qui parlà 
a en Bernadó, sinó en Bernadó qui l’escometé ab aques- 
tes paraules: 

— Ja teníau rahó de dir que’l vostre cavall era rabijol! 
No n’he vist un altre! M'ha fet suhar y pernabatre molt 
y molt, mes ab la ajuda de Déu l'he domat. 

— Ja ho sé— respongué ab un gran sospir. Y afegí 
després de rependre halè: — Demà’t casaràs ab Nadaleta. 

Q uan Jesucrist anava pèl món se captava la vida 
com a pobre que era. Un dia li digué Sant Pere: 
— Senyor, si hem de viure demanant caritat de porta 
en porta, y encara hem d’augmentar la colla fins a tretze, 
la gent caritativa se cançarà de nosaltres. ;No seria mi- 
llor que’ns guanyessem la vida ab algún treball? 

Al bon Jesús, que havia trebaliat trenta anys en 
l’obrador de Sant Joseph, no li semblà fora de cami'} 
parer de Sant Pere, y, com eran en temps de segues, tot 
seguit anaren a llogar-se per segadors en una casa de 
pagès. 

— Pagès, bon pagès — li digué Nostre Senyor, — nos 
voldríau llogar per segadors? 

— Pochs sóu respongué; — però valen més pochs y 
bons, que molts y dolents. 

Féren llur tracte, y l’endemà de bon mati Jesucrist y 
Sant Pere se n’anaren al camp. 

A les nou del mati la mestressa de la casa’Is dugué 
l’esmorsar, y al tornar a la masia son marit li preguntà: 
— Com està la feyna? 

— No la han començada encara — respongue ella. 

Mes lo pagès los excusà dihent: 

— Es que hauràn passada mala nit. 

30 

A les dotre del día la mestressa ’ls portà lo dinar, com 
es de costúm, y l’amo, que l’esperava, li tornà a pre- 
guntar: 

— Com està la feyna? 

—No la han començada encara. 

— Estaràn cançats del camí de vinguda — digué ell. 

A mitja tarda’ls portà les vesperoles, y, al tornar, son 
marit li digué de nou: 

— Com està la feyna? 

— Encara no han desembridada la falç. 

Allavors l’amo’s posà un xich moix, mes los excusà 
encara dihent: 

— Tal vegada no's troban gayre bé. 

Prenent lo gayato, se n’anà a vèurels, y, Igran mara- 
vella! trobà'l blat segat, lligat y agarberat. 

Axis que la mestressa hagué sortida del camp ab la 
cistella del berenar al braç, Sant Pere agafà la falceta 
pera començar la sega. 

— Dexa la falceta — li digué Nostre Senyor, — que no 
acabarías d’estona. — Y, prenent la pedra, hi donà un 
colp de foguer, y’l forment quedà segat; ne donà un altre 
y’l blat quedà lligat cada garba en son venci; ne donà 
un altre y quedà agarberat, perquè eran tants los qui se- 
gavan com los qui lligavan, y tants los qui lligavan com 
los qui agarberavan. L’amo quedà parat al veure tanta 
feyna féta en tan poca estona, y volia de totes passades 
donar a Jesucrist tot lo que volgués; mes Jesucrist no 
volgué rès, sinó lo que havían pactat al pendre la feyna. 

L’endemà anaren a llogar-se a un altre pagès qui 
cercava segadors pera sos forments. Pactaren lo jornal, 
y Jesucrist y Sant Pere se n’anaren al camp. Tant bon 
punt hi arribaren, digué Sant Pere a Nostre Senyor: 

— Mestre, ahir treballareu vos: avuy me toca a mi — 

Y prenent lo ferre y la pedra foguera, donà un colp y’l 
blat quedà tot cremat. 

Lo pagès, recordant-se d’aquell adagi: <Qui es amo 
y no s’ho veu, se fà pobre y no s’ho creu», anà a veure 
com seguia la feyna, y al veure tot son forment cremat, 
se'n quexà als segadors. 

— Jo’n tinch la culpa — respongué Sant Pere — y com 
a culpable que só abaxaré’l cap a la pena de que sia mere- 
xedor. 

Com no tenia diners en bossa, ni béns de cap mena 
pera pagar los danys y perjudicis, no tingué més remey 
que dexar-se portar a la presó de la vila. Com no hi es- 
tava gayre bé, al cap de tres dies demanà paper y ploma 
al escarceller pera escriure una carta al bon Jesús, do- 
nant-li compte de sa trista situació. Un colp la tingué es- 
crita, la tirà per la rexa y li digué: * Carta, ves-te a posar 
a les mans de mon estimadissim mestre». Jesucrist, ve- 
yent caure una carta en ses mans benehides, la obri, y 
llegint les tristes exclamacions de Sant Pere, se n’anà a 
trobar l’amo del blat y li donà entenent d’anar a veure 
en sa companyia quant podia valdré la messa cremada. 
A qui va ab tan bona companyia tot li surt bé: lo blat 
ja no era cremat, ans groguejava com un or; si granat 
era abans, més ho era ara; estava verament a la punta 
de la falç: sols esperava la falç del segador. Anaren a 
traure a Sant Pere de la presó, y, tornat que fóu al camp, 
ab un colp de foguer que donà y la benedicció de Nostre 
Senyor, lo blat quedà segat, lligat y agarberat. 

QUf NO’T CONEGA QUET COMPRE 



S i no sabèu pas de què vé aquest adagi, jo us ho 
contaré mót per mót com m'ho contaren a mi, 
sense guanyar-hi ni perdre. Una vegada eran una coll* 
d’estudiants que no sé d’hont ni de quina banda anavan 
a la Universitat de Cervera. Com havían fet molt llarch 
camí en lo cavall de Sant Francesch, perquè en aquell 
temps no hi havia camins de ferre ni galeres, tenian 
molta gana, y entre tots no portavan un diner ni una 
malla partida pèl mitg a la butxaca. Quina’n podrían fer 
pera menjar un bocí? L’un proposa passar aj hostal y 
enganyar l'hostaler, mes l'altre respon que com ja l’ha- 
vían enganyat a la vinguda, la empresa era molt perillo- 
sa. L’altre sortia ab la idea de fer un d’ells lo malalt, y 
al portar-lo y al demanar a una casa de pagès aculliment 
per ell, sos companys podían fer córrer la urpa; mes los 
venían a la memòria les malifetes que tenian sembrades 
per aquelles masies ahont parlar d’estudiants era parlar 
del Serraller, v no s’hi veyan ab cor. En axò, mentres 
se deyan l’un al altre què farèm y què dirèm pera diver- 
tir la gana, que'ls feya volar la terra, sentiren olor de pà 
de fleca acabat de traure del forn, y un que tenia'l nas 
més fi digué que sentia olor de pernils y de formatge 
fresch. Què serà, que no serà? Vegeren davant d’ells un 

traginer que menava una rècula de burros d'Urgell car- 
regats, y tots los estudiants, com que tots tenían talent, 
endevinaren que anava a Cervera a portar queviures. Ara 
bé: com ho podrían fer pera traure un ase de la rècula 
sense que ell se n’adonés? Qui té gana moltes se’n pensa. 
Un que'n tenia més que’ls altres los digué: — Dexiu-ho 
per mi. — Dexant-los a tots enrera, s’avançà cap a la rè- 
cula y, Uestament y fent que no’l vegés lo traginer, llevà’l 
ronsal al derrer ase y se’l posà y anà seguint la rècula, 
dexant-se arrossegar una mica pera que no se n'ado- 
nés. Anà seguint seguint, arribant a un torrent. Lo tra- 
giner volgué abeurar la rècula y, girant-se enderrera, en 
comptes del ultim ase vegé un home. 

— Y aral Què es axò? — exclamà tot parat de la extra- 
nyesa que li feya, no sabent com empendre al estudiant. 
— Qui sóu vos? — li digué al cap y al ultim. 

L'estudiant, molt compungit, li respongué que no era 
cap ase, sinó un home que per un gran pecat que havia 
fet, Déu l’havia condemnat a fer d’ase una temporada, 
però que en aquell punt y hora se li era acabada la con- 
demna y, dexant la figura d’ase en que ell l’havia com- 
prat, tornava a tenir la figura o'l ser primitiu d’home. 

Lo traginer, que no havia tractat may ab estudiants, 
se dexà ensibornar y, mogut de les llàgrimes d’aquell 
home que havia sigut ase (encara que no tant rom lo 
traginer) li tragué’l ronsal del coll y li digué ab una com- 
passió que Pestrafalari estudiant no merexía: — Anàu allà 
hont vuilgàu. 

Si ho digué al sórt, no ho digué al pererós. Donant- 
li grans mercès per tan sospirada llivertat, se n’er.tornà 
camí enrera, fins a trobar a sos companys, qui estavan 
fent tallades del pernil y del formatge a la vora d’una 
font. Allí, ajudant-los en tan agradosa feyna, entre tra- 

gos de vl y tallades de pernil, los contà com ho havia 
fet pera desfer se de la rècula y engaliar al pobre tragi- 
ner. Aquest acudit del estudiant que havia sigut ase, fóu 
trobada per ells digna de totes les borles d’aquella Uni- 
versitat. 

Buydes que fóren les alforges, l’estudiant hèroe de 
la festa pujà a cavall del ase y, voltat de sos alegres 
companys, continuà lo viatge cap a Cervera. Lo jument 
fóu venut a la porta de la vila per pochs diners a un gi- 
tano, que'l portà al mercat. S’escaygué de passar per 
allí l’innocent del traginer, y, veyent y conexent son 
company de tragí, se li acostà y li digué a cau d’orella: 

—Quin pecat has tornat a fer, que tornas a ésser 
burro aquí? Mes a mi no m’enganyaràs pas aquesta ve- 
gada: qui no't conega que’t compre. 

LA VELLA 



U na vegada era un pobre home que tenia tres fills. 

Yeusaqui que un dia se li presentaren tots tres, 
dihent-li que se'n volían anar pèl món a cercar fortuna. 
Ell, com no'ls podia aturar, los donà bons consells, un 
cavall y un goç a cada un, y al vèurels marxar los diguè. 
Que Déu vos encamine. 

Quan fóren un troç enllà, trobaren que’l camí s’es- 
badiava en tres. 

— Ara no podèm pas anar més plegats — digué’l ma- 
jor; — mes abans de separar-nos dexarèm en lo forçat dels 
camins aquesta ampolla d’ayga clara que m’ha donat lo 
pare. Lo primer dels tres qui tornarà, si troba la ayga 
tèrbola, que torne enrera, perquè algún dels altres dos 
passarà treball. 

Dit axò, prengueren comiat, partint cada un pèl séu 
cantó. 

Lo més gran caminà caminà, y quan creya arribar a 
una ciutat, se trobà dintre d’un bosch y se li féu de nit. 

— Trist de tul Com ho faràs? — s’anà dihent a si me- 
teix. — Ara hauràs de fer foch. 

Mentres l’anava encenent se li presentà una dona 
vella vella, dihent: 

— Ay, quin fret que tinch! Ay, quin fret que tinch! 

— Escalfèu-vos, bona dona. 

— Mes lo vostre goç me fa pór. Si me li dexesseu po- 
sar aquest pel demunt, no me’n faria. 

— Posèu-li, donchs. 

La vella posà aquell pel demunt del goç y quedà 
aconsolada una mica de la pór. Mes tot seguit tomà a 
quexar-se: 

— Ay, quin fret que tinch! Ay, quin fret que tinchl 

— Escalfèu-vos, bona dona. 

Mes lo cavall me fà pór. Si’m dexàu posar aquest pel 
demunt, no me’n faria. 

— Si no demanàu més que axò, posèu-li. 

La traydora vella li posà, mes no trigà pas gayre 
a fer la metexa cantarella. 

— Ay, quin fret que tinchl Ay, quin fret que tinch! 

— Escalfèu-vos, dona. 

— Mes vos me fèu pór. Si’m dexàu posar demunt 
aquest pel, no me’n farèu. 

— Donchs, posèu-mel demunt. 

Ella li posà, y tant bon punt ell tingué aquell petit 
pel a sobre perdé les forces. En cambi, la vella s’enva- 
lentl y’l féu entrar vullgas no vullgas dintre una gran 
cova, ahont no vegé més sol ni lluna. 

En axò’l minyó mitjanser s’escaygué de passar pèl 
forçat del camí. Mira la ayga de la ampolla y la troba 
tèrbola, y diu: «Lo téu germà es en treball. Haurías de 
veure si’l podrías aconhortar». 

Agafà’l camí que havia pres lo més gran al despedir- 
se. Lo camí’l portà al mitg d’un gran bosch, ahont se li 
féu de nit y se li girà mal temps. 

— Has de fer foch — se digué a sí meteix. 

Tot just l'acaba d’encendre que se li presenta la ve- 
lleta, que li diu tota tremolosa: 

— Tinch fret. 

— Escalfèu-vos, dona. 

— Mes lo vostre goç me fà pòr. Si me li dexesseu po- 
sar aquest pel demunt, no me’n faria. 

— Axò ray, posèu-li. 

Li posà aquell pel demunt, y tot seguit tornà a tre- 
molar y a quexar-se. 

— Ay, quin fret que tinch! Ay, quin fret que tincli! 

— Escalfèu-vos. 

— Lo cavall me fà pòr. Si me li dexàu posar aquest 
pel demunt, no me’n farà. 

— Posèu-li. 

Li posà, mes tot seguit tornà a la metexa. 

— Ay, quin fret que tinch! Ay, quin fret que tinch! 

— Escalfèu-vos. 

— Mes vos ineteix me fèu pòr. Si us dexàu posar 
aquest pel demunt, no me’n farèu. 

— Posèu-li. No hem pas de renyir per tan poca cosa. 

Axis que'l minyó mitjanser té aquell pel demunt se 
troba lligat de forces, y la vella, que’s troba més torta, 
l’empeny a dintre la cova negra y pregona ahont tenia 
presoner al séu germà. 

Lo minyó petit, tornant del séu viatge, passa pèl for- 
çat del camí, baxa de cavall, mira la ampolla y, veyent 
la ayga tèrbola y gayre bé enllotada, diu: 

— Tos germans estàn en gran treball y has de veure 
si'ls pots donar adjutori. 

Pega esperonada al cavall y enfila'l camí del séu ger- 
mà gran. Camina que caminaràs tot lo sant dia, quan 
arriba la nit se troba al mitg d’un gran bosch. Se trau 
una pedra foguera y uns lluquets del sarró y encén foch. 
Axis que l’hagué encès se li presenta la vellota y li diu: 

— Ay, quin fret que tinch! Ay, quin fret que tinch! 

— Escalfèu-vos. 

— Lo vostre goç me fà pòr. 

— Lo méu goç no fà rès a ningú, si jo no vullch. 

— Dexàu-me-li posar aquest pel deraunt. 

— Ja li posaré jo. 

Y, prenent-lo dels dits de la vella, fà com si’l posés 
al goç y'l tira al foch. 

La vella torna a començar: 

— Ay, quin fret que tinch! Ay, quin fret que tinch! 

-- Escalfèu-vos, si volèu. 

— Lo cavall me fà pòr. 

— Lo cavall no fà mal a ningú, si jo no vullch. 

— Me li dexàu posar aquest pel demunt? 

— Com es tan rabijol y a vos no us coneix, ja li po- 
saré jo. 

Al cap d’una estona torna a exclamar-se: 

— - Ay, quin fret que tinch! Ay, quin fret que tinch! 

— Prou foch hi ha: escalfèu-vos. 

— Vos me fèu pòr. Si us dexàu posar aquest pel de- 
munt, no me'n farèu. 

— Axò ray: donàu-mel: jo me’l posaré prou. 

La vella li dona, y ell, fent com qui se’l posa demunt, 
lo tira al foch. Allavors la vellota volia fer entrar a em- 
pentes lo minyó dintre la cova negra, mes se trobà sense 
forces, y ell, envalentonat, diu, tot trayent-se la espasa: 

— Hala, goç! Hala, cavall! Aguantèu-me la vella! 

Lo goç, la agafa péls peus, lo cavall la pren a bells 
mossechs pèl coll, mentres lo miDyó li apunta la espasa 
al pit. 

— Hala, goç! Hala, cavall! Y tu, vellota malehida, 
ara’m diràs què has fet dels méus germans. 

La vella's posa a cridar: 

— Ay, ay de mi! 

Si no ho dius te mato. 

Quan la vella sent la punta de la espasa en lo pit, li 
diu tot tremolant: 

— Veniu: ja’ls trobarem. 

Pren un bastó pera ajudar-se a caminar, y, fent un 
gran esforç, obra una porta rònega y menjada pèls anys: 
es la de la cova, d'hont surten los dos germans majors, 
deslliurats pèl mes petit. 

Reculllda al Vallespir.) 

LA ANGUILA PARLADORA 



U na vegada era un pobre pescayre, qui, com tenia 
de costum, un matí se n’anà al rfu a pescar. Tira 
la trema a la ayga, y a la primera tremada agafa una 
anguila que li diu: 

— Ay, ditxòs pescayre qui m’has agafada! Però serlas 
més ditxòs si’m dexesses anar. 

Lo pescayre, qui no havia vist may cap anguila que 
parlés, quedà convençut de ses paraules y la dexà anar. 

Donà un altre colp de trc-ma y agafà tot lo peix que 
volgué. 

S’entornà a casa seva carregat com un ase, y la dona 
li diu: 

— Avuy si que'n portas la cistella plena. 

Y'l pescayre li respon: 

— Allí en«lo gorch del Martinet, he agafada una an- 
guila que parlava. M’ha dit que la dexés anar, y la he 
tornada a la ayga. Mes de peix n’he agafat tant com n’he 
volgut, com si Déu m’hagués premiada la bona acció. 

La seva dona, era dona, y hauria tingut curiositat de 
veure y de sentir la anguila que parlava, y li respongué: 
— Jo no la hauria pas dexada anar. 

L'endemà, de bona llevada, lo pescayre s’entoma a 
pescar en lo meteix rodal. Tira la trema y torna a sortir 
la anguila parladora, que li diu: 



Digítized by Google 




JACINTO VERDAGUER 



477 



— Ditxós pescayre que m’has pescada! Mes si’m dexas 
anar, de peix n'agafaràs a manta. 

Ell, mogut de compassió per la pobra anguila y per 
l'interès d’una bona pesca, la dexa anar. Després tira’l 
filat y’l trèu plè de peix, que més no n’hi cabia. 

Mes al portar-lo a casa, la dona li diu: 

— Avuy encara’n portas més que ahir. 

Lo pescayre li conta fil per randa tot lo que li havia 
esdevingut, y com la pesca era per consell de la anguila 
parladora. Ella li respongué: 

— Donchs, jo no la hauria dexada anar. 

L’endemà, a punta de dia, lo pescayre s’entorna al 
riu. 

Tira la trema al riu y torna a sortir la anguila parla- 
dora, més parladora y bonica que may. 

— Pescayre, lo bon pescayre, ets ben ditxós d’haver- 
me pescada; però’n serías més si’m dexesses anar. 

— Donchs, ara no’t vullch dexar anar. 

— Malhorós de tu, si ara no'm dexas anar! 

— La dona m’ha dit que’t volia veure y que se’t volia 
menjar. 

— Donchs tu seràs malhorós y de peix nb n’agafaràs 
més; y la teva dona no’m veurà ni se’m rnenjarà, perquè 
al arribar a casa teva la trobaràs morta y extesa sobre’l 
llit. 

(Recullida al Vallespir.) 

LO BON CATÍU 



U na vegada’l Gran Turch de Moreria estava moles- 
tat de mala manera per tres corbs que se li posa- 
van davant sempre que sortia un peu de casa o treya’l 
cap pèl balcó o finestres. La negror de ses ales li feya 
tant mal als ulls com son cant a les orelles; mes no 
havent-sels pogut allunyar, demanà als sabis de sa terra 
que significavan, y cap d’ells li sapigué donar resposta. 
Los endevinayres li digueren que li donarían rabó de 
tots los secrets de la terra, y'is astròlechs li digueren que 
li’n donarían de tots los secrets del cel, llevat d’aqueix 
que tanta pena li donava. A llavors lo Gran Turch féu 
fer unes crides a sò de trompeta per tota la Moreria, pro- 
metent a tots y qualsevol qui li esbrinés per què aquells 
tres corbs lo seguian, si era pobre'l faria rich, y si era 
rich lo’n faria dèu vegades més, ysi era fadrí’l casaria ab 
la seva única filla. Podèu pensar si'ls marabuts se grata- 
van lo front y estiravan la barba tot rumiant, y si’ls sabis 
moros ne'desempolsarían de pergamins y’n fullejarían de 
llibres, estudiant de dia y de nit fins a cremar-se les celles. 
Ningú trobà lo desllorigador d’aquell enigma, sinó un 
pobre catiu cristià que per atzar ne tingué esment des 
del fons de sa presó. Lo Gran Turch se’l féu portar tot 
seguit a sa presencia, dihent-li que, encara que fós catiu, 

podia guanyar lo premi, començant ell meteix per trau- 
re-li’l grilló dels peus y les manilles de les mans. 

Animat ab tan bones paraules y millors féts, lo catíu 
digué al Gran Turch de Moreria que aquells tres corbs 
significaven un pare y una mare de son reyalme que’s 
pledejavan un fill. La mare, poch temps després de po- 
sar-lo al món, l'havia llençat de sa presencia; lo pare 
l’havia aplegat y fet criar per una dida molt bona y sana. 
L’infant cresqué, y’s féu un pom de flors per sa hermo- 
sura y per ses bones disposicions. Quan la dolenta de la 
mare’l vegé, se’l volia per ella, y son pare, de qui era 
apartada des del naxement del fill. no li volia donar. Lo 
plet dura encara, y sóu vos qui l’ha de resoldre. Déu per- 
met que aquests tres corbs estigan aprop de vos fins que 
fèu justícia y donèu lo fill a qui pertoca. 

Lo Gran Turch no s'hi hagué de pensar gayre estona, 
resolent que’l fill fós del pare, que l’havia aplegat, y no 
de cap manera de la mare, que l’havia llençat. 

Quan bon punt hagué pronunciada la sentencia, los 
tres corbs, que, com sempre, estavan allí a sa vora, se 
dividiren dos d’ells y se n’anaren molt contents per un 
cantó, y l’altre se n’anà tot sol y tristament per la altra 
banda. 

Los palacians del Gran Turch y’Is sabis barbuts de 
Moreria que estavan allí congregats pera veure qui des- 
faria’l nus y se’n duria la palma, quedaren maravellats. 
Lo Gran Turch allavors oferí al pobre catíu lo pactat, 
axò es, la meytat deses riqueses y sa filla, pubilla de son 
reyalme, per esposa. Lo pobre catiu li respongué que li'n 
sentia molt grat, que ell era cristià, y, per lo tant, estava 
content ab sols la llivertat. 

Sortí llibert del palàu del Gran Turch, prenent lo 
cami de la terra de sos pares. Després de tres dies de 

caminar vegé a la vora del camí un pagès que llaurava 
tenint junyits un bou y un home, fent portar més càrrega 
y junyint més al home que al bou. Se'n condolgué’l po- 
bre catíu y demanà al pagès que per amor de Déu no 
tractes axis al home; y, veyent que no teva cas de ses 
paraules, li demanà si li vendria com a esclàu. Lo mal 
pagès respongué que prou, si li'n donava prous diners. 
L’altre, desitjós de guanyar-los aviat, se n’anà a trucar a 
una masia, demanant si’l volían llogar per amor de Déu. 
Lo llogaren y’l feren anar ab los moços a arrabassar un 
bosrh. El! agafà'l magall, y d’un colp arrencava qualse- 
vol soca y capgirava qualsevol soch, y mitg-partla plan- 
çons y arbres rabassuts. Los moços digueren al amo que 
treballava més ell que tots plegats. L’amo ho volgué 
veure y, maravellat, li preguntà qui era y pera què tre- 
ballava. Lo bon catíu li contà fil per randa la seva sortida 
de Moreria y com al peu del camí trobà un pagès que 
llaurava ab un bou y un home, y com treballava pera 
desjouar al home per amor de Déu. 

L'amo, admirat de tanta virtut, conegué que d’allà li 
venia la força y, sense voler que treballés més, li donà’ls 
diners que li calíati pera’l rescat del home. 

Lo bon catiu anà a traure-li’l jou de sobre y, trobant- 
lo malalt, se’l carregà a coll y se l’emportà a la terra dels 
cristians, ahont lo féu curar y després lo dexà llibert com 
a ell l’havia dexat lo Gran Turch de Moreria. 

COMPTES DE PAGÈS 

U n pagès de la montanya qui no havia vist cap 
llibre del deu y haver per la senzilla rahó de que 
encara no n’hi havia, ni per altra banda n’hauría tret 
gran profit, puix no sabia de llegir ni d'escriure, lo suplia 
d'aquesta manera: 

Tenia dues bossetes penjades a la espona del llit: en 
la una posava los diners que guanyava cada dia, dihent 
poso, y l’altra era lo dipòsit d'hont treya tot lo que gasta- 
va, dihent trech. 

Pera saber si perdia 0 si guanyava no havia de regi- 
rar llibres, ni de fer càlculs matemàtichs, ni de gastar 
paper ni tinta: rès d’axò: senzillament ab la mà esquerra 
tocava la Bossa del poso y ab la dreta la bossa del trech, 
y ja ho sabia. Fins arribà un dia que ni axò havia de fer: 
ab una sola mirada que donés a les dues bosses ja sabia 
la seva situació econòmica y com y de quina manera 
marxavan sos negocis. 



31 

LO LLOP 



U na vegada era un llop que, al axecar-se de son jaç 
de fullaraca en lo bosch, féu un estornut y digué: 
— Avuy sí que serà día de bona ventura. 

Se posa a caminar, y, en efecte, a les poques passes 
ja’n troba dos marrans que's batían a colps de cap. £11 
s'hi acosta y'is anuncia que se n’ha de menjar un. 

— Axò prou — ells li responen-, — mes espera un xich. 
Ara’ns estavam partint un prat y no’ns sablam avenir. 
Tu, llop, faràs de jutge: pòsat al mitg, nosaltres nos en 
anirèm un a cada banda de prat, arrencarem la correguda 
cap aquí, y tu’t menjaràs al qui primer arribe. 

Tal dit, tal fet, y encara millor, vingueren disparats 
de cada cantó de prat y, arribant al mitg al meteix temps, 
li donaren una cotassada que’I féu fugir sense esperar la 
segona. 

Se’n va vora amunt d’una ribera, troba una truja ab 
sos porcells y li diu: 

— Truja: estich dejú encara, y’m desdejunaré ab un 
de tos porcells. 

— Espera un xich, que l’hem de batejar — diu ella. 
Se’n van a la vora del riu. Lo llop, curiós, vol veure 
la cerimònia, quan la truja, ab una morrada, lo rebat a 
dintre un gorch. 

Lo llop, axis que’n pot sortir, se’n va ab les orelles 
baxes ribera amunt, y en una coromina troba una euga 
que pastura ab son mulat. Ell l’escomet y li diu: 

— Vinch a menjar-me'l téu mulat. 

— Espera un xich, que tinch una espina en un peu y 
abans me la treuràs. 

Lo llop, afalagat per tan bones paraules, va per trau- 
re-li la espina que tenia en una pota de derrera, quan la 
euga, ab una coça, lo tira un troç lluny estabornit. 

Allavors lo llop, desenganyat de si meteix, exclama: 

— De ventures prou n’ets atrapades, mes no te n’has 
sabut aprofitar. Quan has trobat los dos marrans devías 
començar lo parlament menjant-ten un. Quan has enso- 
pegada la truja, abans de saludar-la devías crospir-te un 
porcell, y al escometre la euga ja devías tenir son pollinet 
coll avall. 

Volgueres fer de repartidor d’un prat entre dos mar- 
rans, y ab una mica més te mitg-partaxen a tu; volgueres 
veure com la truja batejava a sos porcells, y tu'n sortires 
batejat; volgueres fer de cirurgià trayent la espina del peu 
de la euga, y per poch t’esbadella'l cap. Y, ab tantes y 
tan bones aventures que t’han passades, te n’hauràs d’anar 
al llit sense sopar. 

AL PEU DE LA LLETRA 



U na vegada un metge anà a visitar un malalt d'una 
casa de pagès, li receptà unes píndoles y encarre- 
gà a la seva dona que n’hi donés una cada dues hores. 

— Mes, com ho farèm — digué ella, — si no tenim 
rellotge? 

— Ni rellotge de sol? — replicà’l metge. 

— Ni rellotge de sol. 

— Donchs, què us diré jo? Quan conegàu que han 
passat dues hores, li donàu la primera. 

— Però, senyor doctor, com ho conexerètn? 

— Què us dirè jo? — digué’l metge amohinat. — Cada 
vegada que cante’l gall, li donàu una píndola. 
L’endemà’l metge tornà y trobà’l maltalt pitjor. 

— Donchs, que no heu fet lo que us he dit?— preguntà 
a la mestressa. 

— Sí— respongué ella,— mes ab tan mala sort, que no 
li goso pas dir. 

— Digàu, dona — féu lo metge. 

— Donchs, ab tan mala sort, que a la tercera píndola’l 
gall s'ha mort. 

— Donchs, que donavau les píndoles al gall? 

— Sí. No’m va dir vostè que cada vegada que cantés 
li donés una píndola? No he fet més ni menys de lo que 
vostè ha manat, mes lo pobre gall no les ha pogudes 
pahir. 

LA GUINÈU Y’L LLOP 



U na vegada era una cabra que tenia dues cabrides 
dins un cortal emboscat de la montanya. Al mati 
se n’anava a pasturar, y quan a la posta del sol tornava, 
deya tustant la porta ab son cap banyut: 

Obrtu, obriu, cabrctes. 

Porto llet a les tetetes, 
porto foch a les potetes, 
porto rama a les bnnyetes. 

Obriu, obriu, vltetes. 

La traydora de la guilla un día s’ho escoltava y’s 
digué a sí metexa: «Axò també ho sabràs fer tu.» Un día 
que la cabra era fora a pasturar, s’acosta a la porta y, 
estrafent la seva vèu prima y esquerdada, començà: 

Obriu, obriu, cabretes. 

Porto llet a les tetetes, 
porto foch a les potetes, 
porto rama a les banyetes. 

Obriu, obriu, vitetes. 

Les cabrides, que eran de pochs mesos, no tenían ex- 
periencia y, creyent obrir la porta a la seva mare, Tobri- 
ren a la guinèu. Al veure un animal tan extrany dintre 
casa seva, se posaren a belar y a cridar a la mare, y la 
guinèu, que no es gens amiga de soroll, cuytà a tocar ru- 
xola sense fer-los cap mal, aconhortant-se solament ab lo 
fruyt d’un formatge. 

Se l’anà a menjar al cim d’una roca, y com les cros- 
tes no li agradavan, les tirava daltabaix. Un llop que 
estava mitg mort de gana al pèu de la roca, les cullla y, 
trobant-les dolces com una mel, digué a la guinèu: 

— Comare guilla: d’hont traus aquestes crostes tan 
saboroses? 

— De la casa de la cabra. 

— Com hi podria jo entrar? 

— Tusta a la porta y digas: 

Obrin, obrin, cabretes. 

Porto llet a les tetetes, 
porto foch a les potetes, 
porto rama a les banyetes. 

Obriu, obria, vitetes. 

Lo compare llop seguí’l consell de sa comare: tan 
bon punt la cabra sortí de son horri, se’n va al pèu de 
la porta y comença a la seva manera la cançó que li 
havia ensenyada la guilla: 

Obriu, obriu, cabrasses. 

Porto llet a les tctosses, 
porto foch a les potasses, 
porto rama a les banyasscs. 

Obriu, obriu, cabrasses. 

Les cabrides, al sentir aquella vèu tan grossa y as- 
pra, més grossa y aspra encara que la vèu de la guinèu, 
cregueren que era la del llop, de qui sa mare’ls havia 
parlat diferentes vegades, se posaren a belar y no’l vol- 
gueren obrir de cap manera, y’l llop se n’hagué d’anar 
al llit en dejú. 

(Rccullida al Vallespir.) 

INDIRECTA 



U n marxant d’aquells qui havían begut en set ta- 
vernes y dormit en set hostals, dinava un mitg- 
día en una posada. 

Les tovalles que cobrían la taula no havían vist feya 
temps una góta de llexíu ni una volva de savó, ans esta- 
van de taques que no n’hi cablan més. Ell pensà: com 
los ho podrfas dir indirectament, sense agraviar-los? 
Quan la mestressa anà a dur-li recapte, ell començà de 
parlar-li de sos llarchs viatges, dels pobles hont havia 
estat, de les cases hont s'havia allotjat y de les extranye- 
ses que en elles havia vist. Tot retrayent-li coses extra- 
nyes, li digué que en un hostal hont ell posava tenian 
per costúm clavar les tovalles a la taula de ninòu d’un 
any pél ninòu del altre. 

— Ay, ay! Que brutes devían serl 
— Si fà o no fà, com aquexes— respongué’l marxant. 
La mestressa, excusant-se ab la criada, entengué la 
indirecta y les hi mudà tot seguit ab unes altres netes de 
bugada y blanques com la brumera del savó que les 
havia emblanquides. Havia entesa la indirecta, com 
aquell fadrí que anava a demanar una noya y li tiraren 
una carabaça escala avall quan ell la pujava. 

LOS SABIS PRUDENTS DELS PITÈUS 



U na vegada, en un hostal dels que hi havia en lo 
camí de Berga cap a Manresa, se presentaren tres 
hòmens de la montanya demanant aculliment pera la nit 
que’ls venia demunt. Donaren dos truchs a la porta y 
digueren, com de costúm, al posador: 

— Nos donareu posada per aquesta nit? 

— Prou. Mes, qui sóu vosaltres y ahont anàu? 

— Anàm a la fira de Manresa y som los sabis pru- 
dents dels Pitèus— responguè'l més vell. 

Aquest títol de «Sabis prudents dels Pitèus» féu riure 
a la mestressa, que’l sentí des de la cuyna; y mentre’ls 
donavan sopar estudià ab son marit, que era de bon 
humor com ella, com podrían provar llur sabiesa. 

Quan hagueren sopat, los acompanyaren a una cam- 
bra que era a dalt, lluny de la fressa de la casa, y no hi 
havia altra finestra que una que taparen ab un armari 
portàtil. 

Los tres sabis se n’anaren al llit, y, com no sentiren 
fressa, trigaren molt a desvetllar-se. 

Quan, cançats de dormir y fent-los mal los ossos de 
jaure, obriren los ulls, se llevaren, y'l més sabi dels tres 
se llevà pera obrir la finestra. No podent-se guiar per 
cap raig de claror, a les paipentes anà cercant a dreta 
y a esquerra, fins que ensopegà la porta del armari. La 

obrí, mirà a dalt y a baix, y, no veyent mica de claror 
enlloch, exclamà: 

— Es fósch com una gola de llop. 

Y s’entomà al llit. 

Dormiren unes quantes hores, y, no podent ja dor- 
mir més, s’alçà’l sabi segón, obri l’armari, y, sentint-hi 
olor de formatge, com que n’hi havia hagut, exclamà: 

— Quina olor de formatge que fà’l mónl 

Y s'entornà al llit. 

Al cap d’una estona se llevà, cançat de rodolar pèl 
llit, lo sabi tercer; mirà per totes bandes, y, no veyent a 
llevant ni a ponent rastre de claror, exclamà: 

—La nit es encara negra com un pecat y'l món put 
a formatge. 

Los del hostal, que s’ho escoltavan des de derrera la 
porta, se n’hagueren d’anar a baix pera no esclafir la 
rialla. 

Cap a la fí, l'hostaler, compadit dels tres sabis, entrà 
a la cambra, los demanà si havían dormit bé, apartà 
l’armari que tapava la finestra, la obrí, y’is tres sabis 
vegeren, extranyats, que ja era día. 

Com la gana’ls tenia corsecats, demanaren esmorsar, 
y, mentres esmorsavan, un d’ells digué als altres: 

— Cuytèm, que hem d’anar a fira. 

— Però, a quina fira? — digué l’hostaler, ficant-se a la 
conversa. 

— A la de Manresa. 

— Veyèu aquesta gent que arriba? Són firetayres que’n 
toman — respongué l’hostaler. 

Allavors los tres sabis s’adonaren de que havían dor- 
mit vintiquatre hores, y, en lloch de continuar lo camí 
cap a Manresa, se giraren en rodó cap a les terres de 
Sant Llorenç dels Pitèus. 

D’axò ja fà molt temps. A Sant Llorenç no havia arri- 
bat encara la carabaça. Veyent-ne unes quantes arreco- 
nades a la entrada del hostal, preguntaren al hostaler 
què era allò. 

Ell los respongué que eran ous d’euga. 

— Nosaltres cabalment anavam a Manresa a comprar 
una euga. Si’ns volguesseu vendre un d’aquests ous, plà 
que us ne sentiríam grat. 

— A la veritat — respongué sornaguerament l'hostaler- 
— los volíam tots per nosaltres; mes, si tant lo volèu y’l 
pagàu bé, portàu-vos-en un. 

Esquitxant unes quantes lliures que duyan pera com- 
prar una euga a la fira, compraren la carabaça més gros- 
sa del hostal, y se la endugueren camí amunt cap a Sant 
Llorenç dels Pitèus. 

Tot caminant, enrahonavan l’un ab l’altre de la re- 
buda que’ls farían llurs compatricis al vèurels arribar 
ab una cosa tan extranya y tan productora com l’ou 
d’una euga. 

Aquest, mentres passavan, distrets, per un cim de 
carena, se’ls esmunyí d’entre mans y començà de rodo- 
lar rostos avall. Al segón o tercer capgirell que donà s’es- 
berlà pèl mitg, y sos troços, escampant-se en llur baxa- 
da, desvetllaren un llebreta que dormia sóta una mata. 

Al veure-la córrer cregueren los dels Pitèus que era 
la euga petita que havia sortit del ou, y llur desconsol 
d’haver-la perduda fóu més gran. 

— Malaguanyada eugueta! — anavan dihent tot acos- 
tant-se tristos a llur poble. — Si hagués arribada bé, l’any 
vinent no hauríam hagut d’anar a peu a la fira de Man- 
resa. 

LA ORELLA DEL GEGANT 

U na vegada era un pobre home que no tenia sinó 
un fill. Aqueix fill li digué que volia anar pèl 
món a cercar fortuna. 

— Ves-hi — li digué son pare, — a la bona de Déu. 

Se ttfanà camí enllà, cami enllà, y després de moltes 
tortes y marrades se trobà dintre un gran bosch. Comen- 
ça de seguir lo bosch a dreta y a esquerra, y d’ací y 
d’allà, al ultim de tot hi veu un palàu y se n’hi entrà. 
Quan es a dins del palàu veu exir una dama que li diu: 
— Què fas aquí, malhorós? Lo gegant vindrà y te ma- 
tarà com una formiga. 

— No’l podria matar jo a ell? 

— No sé si portas bones armes. Ell vindrà y te farà pre- 
sent d’un sabre pera bàtret ab ell. Tu no'l vullgas de cap 
manera: serveix-te del téu. Encara’t donaré un altre con- 
sell: si li pots tallar la orella esquerra, ja’l tindràs des- 
armat y vençut. 

La dama se retira per un cantó, y per l’altre no triga 
a sentir-se lo gegant, qui venia. Axis que veu al minyó 
sobrevingut li diu: 

— Què fas aquí, malhorós? 

— M'hi estich. 

— Si’t vols estar aqui, has de batallar ab mi. Vet-aquí 
un sabre. 

Y, dihent-li axò, li tira per terra. 

— De sabre ja me'n tinch. 

S’embestexen l’un al altre. Al primer colp lo minyó 
fa caure a terra la orella del gegant. La cull y se la 
fica a la butxaca. Vençut lo gegant, ell vol sortir d’allí, 
y en lloch troba la porta forana. Rodant d’ací y d’allà, 
se posà impensadament la mà a la butxaca y sentí una 
veu petita, petita, que deya: «Mana». Se gira y no veu 
a ningú. Se torna a ficar la mà a la butxaca y torna a 
sentir la veueta que li deya: «Manat. 

Allavors ell digué: 

— Que’m dugas tot seguit a casa del méu pare. 

Y tal com ho desitjava, en un dir Jesús, sense saber 
com ni de quina manera, se trobà a casa del séu pare, 
tan pobre y tan pelat com abans de sortir-ne. 

(Recollida al Vallespir.) 



V 

LO MALCONTENT 



C ontan que hi havia un capità a qui no estava may 
bé’l ranxo que's donava a la tropa. Lo provava 
cada dia, sense descuydar-sen may: l’un día lo trobava 
salat, l’altre dolç; ahir los ciurons estavan massa crusos, 
avuy les mongetes són massa cuytes. Lo pobre cuyner 
ho havia provat tot; estava, rellotge en mà, al pèu de la 
caldera pera que’l menjar estigués al punt; mes no ho 
consegui may. Un dia, fent un esforç pera acontentar-lo, 
posant-hi diners de la seva butxaca y tot, hi posà més 
carn y de la millor, y pera acompanyar-la hi posà fidèus 
comprats al millor fideuer de la ciutat. A la hora de di- 
nar se presentà’l capità, y tastà lo brou y’l trobà bé. Lo 
cuyner estava joyós y a punt de cantar victorià, mes se 
contenia dihent-se a si meteix: no digas blat que no sta 
al sach. Lo capità ficà la llossa a la caldera y la tragué 
ab un gran penjoll de fidèus blanchs y caldosos, y, no 
sabent per hont ficar al ranxo la tisora de crltich inexo- 
rable exclamà: 

— Pero /qui fideos mds desiguales! 

Y, plè de quimera, tirà la llossa a la marmita. 

LES COVES DE RIBES 



U na vegada un ribetà, o sia un fill del poble de Ri- 
bes, jo no sé per quines vies, si per mar o par 
terra, si catiu o en llivertat, anà a parar a Moreria, y en- 
cara més a la ciutat de Constantinopla, Los moros l’acom- 
panyaren al palàu del Gran Turcb, y, conduhit a sa pre- 
sencia, aquest li preguntà d'hont era. Sabent que era del 
poble de Ribes, li demanà si’s veuria ab cor d’entrcgar 
una carta a una filla seva que estava temps havia encan- 
tada dintre les coves. 

— Te sortirà — li digué— en figura de serpent, mes n« 
tingas pòr: posa la lletra al cap d’una canya esquexada 
y dexa-li caure a la boca, y en un moment aquell mons- 
tre horrorós se convertirà en una gentil donzella. Mas, 
ay d'ella y ay de mi si la carta cau a terra: ni ella’s des- 
encantarà ni jo la podré veure may més. No cal dir-te 
que si’m desencantas la filla y me l’acompanyas ací, ta 
donaré lo que voldràs, baldament me demanes la meytot 
del méu reyalme. 

Passaren dies y setmanes. Aquell home, sortint de la 
terra dels moros, tornà a la dels cristians, y, recordant- 
se de que era ribetà, no parà fins a estar de tornada en lo 
poble de Ribes. De bona arribada, sa primera diligència 
fóu complir la promesa que féu al Gran Turch de Mo- 
reria. 

Se n'anà cap a la cova, allí posà la carta al cap d'una 
canya, y ab aquexa per bastó se ficà balma endins, bal- 
ma endins, fins al bell cor de la montanya. Alil se li 
aparegué l’horrible serpent. L’home, al vèurel, agafà pór 
y, posant-se a tremolar, dexà caure la canya deies mans, 
y la serp desaparegué fent un gran crit de donzella. Des 
d'aquella féta diuen que la pobra filla del rey moro se 
quedà més encantada que may dintre d'aquella cova per 
culpa de aquell cristià, qui al entrar-hi no s’havía recor- 
dat de fer lo senyal de la crèu. 

ACUDIT 

D iu que una vegada Nostre Senyor y Sant Pere ana- 
van per un camí. Lo camí era estret, y Sant Pere 
anava derrera. Passaren pèl pèu d'un estany y les grano- 
tes s’esgargamellavan de cantar. 

— Senyor — digué Sant Pere, — aquexes granotes fan 
mal de cap. Com les podríam fer callar? 

Jesucrist li digué: 

— Tírals la cóca que’ns han donada per caritat. 

Sant Pere pensà: «aquella cóca es malaguanyada per 
les granotes; lo Senyor està caminant distret; me menja- 
ré la cóca y'is tiraré una pedra, que les farà callar igual- 
ment que la cóca». Dit y fet: tirà una pedra a les grano- 
tes, y les granotes callaren, y ell s'afanyà a menjar-se la 
cóca tot d'amagat, pera que Nostre Senyor no ho vegés. 

Al cap d’uns quants dies Nostre Senyor digué a Sant 
Pere: 

— Pentinam la cabellera. 

Sant Pere l’obehí: agafà la pinta y començà a partir 
aquella gran cabellera al istil nazarèu. De sopte quedà 
admirat. 

—Senyor — digué:— aquí al clatell teniu ün ull. 

— Sí,— respongué’l Senyor, — y ab ell vegi l'altre día 
com tiravas una pedra a les granotes y’t menjavas la 
cóca que’ns havían donada per caritat. 

Sant Pere quedà confós, y, agenollant se-li als peus, 
li demanà perdó d'haver-lo desobehit. 

LOS DOS SASTRES 

S i anàu per les masies de la plana de Vich vos ne 
diran moltes dels sastres. Vos diràn que tres sastres 
no fan un home; que tres sastres no pogueren carregar 
un sach de sagó a una truja, ab la circumstancia de que 
la truja anava dintre un rech. Vos contaran, encara que 
sense dir-vos ahont, que set sastres se varen anegar l’un 
derrera l’altre pera abastar una pruna que vegeren pas- 
sar a la vora d’un riu. Mes tot axò us ho diràn com a 
falornies y rondalles de la vora del foch inventades pèls 
terrallons que treballan al sol y a la serena, al veure que’l 
sastre guanya més bon jornal que ells, ben dormit y ben 
menjat, en lo porxo de la masia. Mes la rondalleta que 
us vaig a contar la donan com a certa y succehida no fà 
gayres anys, podent-vos anomenar y tot los personatges 
d'ella. Comencem, donchs. 

Dos sastres de Sant Boy de Lluçanès fóren demanats 
per uns richs pagesos del poble de Sora pera cusir uns 
quants dies, com allí s’acostuma; y havent de començar 
lo jornal a punta de sol, pera no escarbotar-lo y també 
pera poder trencar lo són y reposar una estona abans de 
posar-se a la feyna, sortiren de Sant Boy a entrada de 
fósch. Lo camí es una giragonça continuada per entre 
penyalars y boscuries. En mitg d’una d’aquexes, quan ja 
venían un xich esporuguits dels -udols y remors extranys 
que havían sentit y de les negres ombres que havían vist, 
davant per davant se’ls presenta una cosa blanca de la 

32 

alçada d’un home. Ells, duptant de si era un home de 
carn y ossos o una fantasma, s'aturan, y, tremolosos, se 
demanan l’un al altre què faràn. 

Lo bosch es espès a una banda y altra y no lii ha més 
camí que l’interceptat per aquella cosa blanca, y aquexa 
no’s decanta a una banda ni a altra, com dihent-los 
caqul us espero; fèu lo que vullgàu, heu de venir a raure 
ab mi». Ells s’aturaren, tornats soptadament de glaç, 
com la dona de Xom. Se volen moure y sos pèus estàn 
clavats a terra com los dels arbres que'ls rodejan; provan 
de moure’ls braços y no poden, talment com si fóssen de 
marbre. Volen parlar-se, y ses llengües estàn glaçades 
també y han perdut l'ús de la paraula. Sols sos ulls estàn 
vius pera mirar aquella cosa blanca que’ls esglaya, los 
aterra y empedreeix. 

Al cap d’una llarga estona un d’ells, un xich reani- 
mat, troba que la llenga se li desnuha, y diu a cau d’ore- 
lla a son company: 

— Es lo Cabrer! 

— Jesús, Maria, Joseph! — respòn l’altre. — Mes lo 
Cabrer, segons diuen, sempre va tot sol, y nosaltres 
som dos. 

— Som dos sastres — replicà l’altre, — y de dèu que 
fóssem no’n tindria per csmorsar. Lo Cabrer! Sabs qui 
es lo Cabrer? Dies passats un batalló de soldats li anava 
al derrera, y de colp y volta sortí d’entre unes mates y 
passà per entre-mitg d’ells com un pagès pél mitg d’un 
camp de blat de moro. 

— Però, y si no ho es? — digué l’altre. 

— Dius que no ho es? No veus relluhir la seva esco- 
peta de dos canons que té espantat lo Lluçanès? Si l’axe- 
ca estàm perduts y'ns ne toca un per cada un. Jo ja’m 
sento la bala dintre'l cos. 

— Però... si ho fós — replicà l’altre,— no s’estaria pas 
ab tanta calma. Jo crech que es una ànima del altre món. 
Jo, Déu m’ho perdone, vaig tractar malament a la sogra 
uns dies abans de morir y... es ella! Es ella! Aquexa 
blancor es la seva mortalla: ho veig bé. 

Axí estigueren una estona, l’un creyent que aquella 
cosa blanca era’l Cabrer, y l’altre que era la ànima de la 
seva sogra, mes tots dos sense prou coratge pera empen- 
dre y molt menys pera batallar ab l’un ni ab la altra. No 
gosant rompre’l foch ni solament atançar s’hi, resolgue- 
ren entrar en parlament ab aquests móts, dits pèl més 
animós dels dos sastres: 

— Déu vos dó bona nit y bona hora. Som dos sastres 
de Sant Boy que anàm a dormir a Sora. Nos dexaríau 
passar, si us plàu? 

Allavors allargaren les orelles pera escoltar la res- 
posta, y aquesta no vingué. 

— Si no ho haurà sentit?— se digueren l’un al altre. 
— Qui sab si li tornavam a dir? 

Y ab vèu tremolosa tornaren a fer la metexa salu- 
tació: 

— Déu vos dó bona nit y bona hora. Som dos sastres 
de Sant Boy que anàm a dormir a Sora. Nos dexariau 
passar, si us plàu? 

Y la cosa blanca, rès: com si tingués les orelles a càl 
ferrer. Los dos sastres, si espantats estavan abans de fer 
la pregunta, més ne quedaren després, al veure que no 
merexían una resposta, ni bona ni mala. De dexar-los 
passar, com demanavan humilment, no’n tenia tamporh 
cap ayre, puix seguia, com sempre, tètrica y amenaçado- 
ra al bell mitg del caml. Ells, entre la pór y l’esglay, tor- 
naren a dir-li ab ayre penedit: 

— Déu vos dó bona nit y bona hora. Som dos sastres 

de Sant Boy que anàm a dormir a Sora. Nos volèu dexar 
passar, si us plàu? 

Y la cosa blanca féu lo sort com les altres vegades, 
y no'ls digué ni sí ni no. 

Allavors los dos sastres, atemorisats y tenint pòr de 
fer enfadar la fantasma si li féssen més preguntes, no li 
digueren rés més, s’acostaren acurrucats l’un al altre y 
esperaren lo día. 

A ses primeres llambregades obriren bé les parpelles 
y, oh vergonya!, vegeren que aquella cosa blanca que’Is 
havia semblat una ànima y un fascinerós y una horrible 
fantasma era lo soca d’un arbre, blanca de vellesa, espe- 
llada pèl bestiar y per les pluges, y de la alçada d’un 
home. 

A sa vista nostres dos hèroes s’animaren y se revesti- 
ren soptosament de valor: l’un alçà la mitja-cana y, a 
tall de sabre tallador, la dexà caure sobre aquell tronch 
insensible, y, trayent l’altre les formidables tisores de la 
butxaca, les hi clavà dintre’l cor, dihent ab vèu sencera 
y ab ayre amenaçador a la pobra soca: 

— Ahl Si fósses un home! 

LO LLORO 



U na vegada eran dos companys d’un poble molt 
arreconat dels Pyrinèus. Un d’ells se n’anà a fer 
fortuna a Amèrica, y al despedir se del altre li digué: 

— Què vols que’t porte? 

Aquest, havent sentit parlar dels lloros y aponderar 
sos parlaments, li digué: 

— Portam un lloro. 

Tornà al cap d’alguns anys, y al ser a Barcelona se 
recordà de que no havia pensat ab la promesa féta a son 
company. Cercà un lloro, y no’n trobà cap, y’s digué a 
sí meteix: «Ton company no ha vist cap lloro. Tant se 
valdria enviar-li un mussol». 

Dit y fet, se’n va a la fira dels aucells, compra un 
mussol y li envia. 

Al cap de temps anà al séu poble, y son company li 
digué que havia rebut lo lloro, y ell, no sabent què res- 
pondre de moment, li digué, tot trabat de llenga: 

— Bé, y parla? 

—De parlar, no ho fà encara — respongué’l séu com- 
pany; — però, axí que sent parlar, escolta y s’hi fixa molt 

DEFENSANT LO DESCONEGUT 



D os italians, l'un entusiasta del Dant y l’altre d’Arios- 
to, un dfa dinaren plegats y en bona companyia 
Després del llevant de taula encetaren de nou sa etema 
qüestió de si era l’Ariosto o’l Dant lo primer poeta 
d’Jtalia, y no’s pogueren avenir de cap manera. Crida- 
ren, baladrejaren, se digueren lo nom del porch y’s tira- 
ren los plats pél cap mentres ne quedaren de sencers a 
la taula. Plens d'ira, després se desafiaren, sortiren al 
carrer, ganivetada va y ganivetada vé en menys temps 
del que haurian gastat en donar gràcies, y un dels dos 
caygué a terra ferit mortalment. Abans de donar l’espe- 
rit a Déu, a exemple de nostre Don Quixot, recobrant la 
esma perduda momentàniament per la idea, s'exclamava 
dihent aquexes paraules: * Senyor, perdonàu-mel Moro 
tontament per defensar que l’Ariosto es millor que'l 
Dant, y axò es ben trist al pensar que no he llegit ni l’un 
ni l'altre». 

LLATINADA 



U na vegada un minyó de fora ciutat se llogà per 
criat en una casa noble. Més que la soldada’l 
temptava la illusió de poder anar vestit de llureya. Axò 
era'l desideràtum, lo somni d’or de tota sa vida. Mes 
aqueix somni no’s cumplía may; la flor d’aqueix inno- 
cent desitg no arribava may a granar y ell n’estava 
tristoy. No era pas que no l’estimessen, puix de mica en 
mica anava entrant a totes les feynes y fins a les intimi- 
tats de la casa. 

Lo senyor, veyent-lo de bon cap y bona memòria, li 
ensenyà d’ajudar la santa missa, servey que feya tots los 
diumenges y dies de colre y de guardar y’is dies d'entre 
setmana que tenia devoció d’ohir la. Un dia, al sortir lo 
criat de la capella, digué al senyor ab la franquesa ab 
que ja li podia parlar: 

— Tristis est anima mea perquè no hi ha librea. 

Y l’amo li va respondre també ab un altre versicle 
del introit de la missa: 

— Si no hi ha de què, quart conturbas me? 



A 



Digitized by Google 




RONDALLES 



Ç04 



LO SALOMONET DE LES MATINES 

D f.u fer molts y molts anys del fet que us vaig a 
contar, sense guanyar ni perdre, tal com me’l va 
contar a mi fà temps un vell mariner de Tarragona. 

Un bastiment, perseguit y sedacejat pèl mal temps, 
cercava endebades la entrada d'aquell port una nit en 
que la tempesta batia fortament aquelles costes y ab ses 
ales de negra boyra feya la foscor impenetrable. Los 
xisclets del vent entre les cordes y l’espetecli de les ona- 
des al rompres en les roques li sonavan al vell patró tan 
asprament com les rodes dels carros que a dreta y es- 
querra d’un cech que, per atzar, se troba sol en mitg 
d’un caml ral. 

No hi havia encara fars marins allà ni enlloch, mes 
li costa poch d’encendren un hont bé li plàu, y de traure 
de perill als qui de cor li reclaman, a Aquell qui ha dit 
en lo sant Evangeli: Jo só la llum del món: qui'm segueix 
a mi no camina pas en les tenebres. 

Era cabalment la nit santa de Nadal. Los canonges 
y beneficiats de la Sèu cantavan ab tota solemnitat los 
psalms de Davit y les profètiques lliçons d’Isaíes de les 
matines, abans de les dotze, com se solia fer alguna hora, 
pera començar la missa del gall al punt de la mitja nit. 
L’escolà major axecà l'anomenat Salomonet del chor, 
coronat de ciris encesos, fins al endret del gran rosetó 
que mira a la mar, com ull immens del edifici; y’is mari- 
ners, qui, ja a punt de naufragar, demanavan a Déu un 
raget de claror, al veure-la soptadament, s'orientaren a 

plaher, com los tres Reys ab la estrella, y entraren feliç- 
ment y arrelaren la àncora en lo redós més abrigat de 
la badia. 

Plorant d'agrahiment, l’endemà de bon mati pujaren 
a pèu descalç a adorar al bon Jesuset, y, aprés de remer- 
ciar-lo per aquell salvador miracle, lo contaren fil per 
randa als tarragonins, qui s'ho contan encara de pares a 
fills y no ho han dexat ni ho dexaràn esborrar de sa me- 
mòria. 

La tradició afegeix que en aquella sortosa nau venia 
la filla del vell patró, y que al posar los pèus en terra 
volgué cumplir la prometença que havia feta en la hora 
del perill de quedar-se per monja en lo convent de Santa 
Clara. Desd'allavors ençà, cada any, quan lo vespre abans 
de Nadal se cantan les matines en la Sèu de Tarragona, 
s’axeca‘1 salomonet tradicional fins al endret del gran 
rosetó. La resplendor que no cab en la basílica, figura 
en aquella hora de la Cova de Bethlèm, s’aboca pèl 
finestral, y una garba de llums de color baxa al port a 
refrescar la recordança d’aqueix succés memorable als 
mariners. 

Sagrada claror del santuari, llum de la Cova Santa, 
llanterna de Sant Joseph, estrella dels Sants Reys, antor- 
xa dels veritables sabis, sol de justícia y resplendor del 
Pare, surt aquesta nit de la Establia de Bethlèm, llènçat 
pèl món y illumina a tants milions de cors que no hi 
veuen y a tants pobles y nacions que naufragan perduts 
en la fósca nit del error y en la mar de les passions 
humanes! Aurora de Nadal, mòstrat ja com la ullada del 
infant diví sobre la terra plena de tenebres y ombres de 
mort, y torna-hi lo día clar y serè de la fè, esperança y 
caritat que’l cor anyora. 

De La Crit* del Montseny, del 24 de Desembre de 1899. 

LO CAMÍ FANGÓS 

E n temps d’ivern, y després d’unes pluges molt for- 
tes, una vegada's trobaren en mitg d’un camí ral 
tm jove que pujava de la plana, emprenent un Ilarch 
viatge, y un vell qui l'acabava, baxant de la montanya y 
aprop ja de la posada. 

— Déu vos guart, bon home— digué’l jove al vell. — 
Me diríau, si us plàu, si hi ha gayre fanch per aqueix 
camí amunt? 

Lo vell se'l mirà de cap a peus, com prenent-li la mida 
d'un colp d’ull, y després li respongué ab aquexes pa- 
raules: 

— Me dius si hi ha gayre fanch? Pera’ls vells, fins a 
genoll; pera'ls jóvens, fins a coll. — 

Lo jove, qui esperava, sinó una llohança de sa bona 
cama, una resposta més falaguera, se quedà en dejú del 
séu significat. Y creyent que’l bon ancià se volia riure 
d'ell, si es que no estava trastocat, se n’anà camí amunt 
tot barbotejant: «Ara veyèu quina resposta de donar, a 
un jove dispost y lleuger com jo, un vell qui se’n va del 
món! Es que ho voldria dir al revés: «Pera'ls jóvens, fins 
a genoll; pera’ls vells, fins acoll». 

Lo jove, delitós, a pas de convidat, emprengué’l camí, 
y a les quatre passes ja s’havía oblidat de la sentenciosa 

dita del bon vell, y, camina que caminaràs, com més 
anava, més fanch trobava. Pera sortejar-lo, com los anys 
no li pesavan gayre, saltava d'ací y d'allà de pedra en 
pedra y de una vora de camí ral a la altra. Tot saltant y 
gambejant, refiat de sa lleugeresa, una vegada posà’l pèu 
sobre una pedra girella, y quan menys s’ho pensava se 
n’anà de costelles al bell mitg y en lo més tóu y espès de 
la fanguera, d’hont sortí enfangat fins al coll, y encara 
ab prou feynes. 

Allavors començà d’entendre y de capir l'extrany 
enigma del vell entenimentat, més que més al recordar 
que aquest, a la seva edat y venint d’un llarch viatge, no 
s'havía enfangat sinó fins a les genolleres. 

De fanch n’hi ha de moltes menes y de viaranys llo- 
tosos n’hi ha més dels que sembla y per tot arrèu. Si 
volèu que us ho diga clar y català, a la curta o a la 
llarga ho són tots los qui s’apartan del camí de la nete- 
dat y de la dretura, que es lo camí del sant Evangeli. 

Si’l jove que tot just enfila’l camí de la vida, trobant- 
lo tal vegada espedregat, bonich y sembrat de flors, de- 
manés als velis que ja l’acaban si hi ha gayre fanch, tots 
farían la metexa resposta: «Pera’ls vells, fins a genoll; 
pera’ls jóvens, fins a coll». 

De Joventut, del 7 de Juny de 1900. 

LA MA DE SANT JOAN 

L o precursor de Nostre Senyor Jesucrist, Sant Joan 
Baptista, té fervorosos devots en les quatre parts 
del món, y no solament entre'ls que tenim la sort de pro- 
fessar la relligió catòlica, sinó també entre’ls protestants, 
los armenis, los cismàtichs russos y fins entre’ls mahome- 
tans d'alguns pobles de Palestina, com jo meteix ne po- 
dria donar testimoni. No exagera pas gens ni mica la 
cançó antiga que diu: 

Diada de Sant Joan, 
dia de gran alegria, 
fan festa los cristians 
y’is moros de Moreria. 

Llescan lo pit'l dia abans 
per millor colre aquell dia. 

(Agulló: Romancer popular) 

A Catalunya hi té moltissims y entusiastes devots, 
mes tal vegada pochs d'ells, fins dels qui s’fionran ab 
son nom, han sentit a dir que nostra estimada patria 
posseheix la incomparable relliquia de sa mà. La capital 
de la Catalunya francesa la guarda des del segle XIV* 
com un tresor, que obtingué de la manera següent: 

Un pelegrí desconegut trucà un dia humilment a la 
porta del convent dels frares dominicans d'aquella ciutat, 
ahont, com diu l’illustre mossèn Roca, los hòmens de la 



Digítized by Google 




JACINTO VERDAGUER 



5<>9 



pau han fet lloch als hòmens de la guerra, puix l'habitan 
los enginyers militars. Lo pelegrí era un simpàtich jove 
elegantis format, segons los documents, y anava ab la 
valona plena de petxines y ab lo bordó dels roméus. 
Demanà pèl reverent prior, que era Pere d'Alenyà, relli- 
giós de gran saber y santetat. Li digué que estant en 
camí de Sant Jaume de Galícia, y com a prova de la 
estimació que tenia a la orde de Sant Domingo, deposi- 
tava en ses mans un escrini que contenia una joya de 
gran valor, de la que, en lo cas de no tornar, ne feya dó 
al convent. 

Passaren anys y més anys, y cap d'ells portava ni ha 
portat encara’l bell missatger. Pere d'Alenyà guardava 
la caxeta relligiosament; mes sentint que la mort se li 
acostava, reuní als séus frares al voltat de son llit d’ago- 
nia, y després de contar-los la vinguda del roméu, la 
obrí en presencia de tots, y quedaren extranyats de tro- 
bar-hi un braç. De qui era aquell braç? «Es méu», sem- 
blava dir la hermosa imatge de Sant Joan Baptista ab 
ales, símbol de sa divina missió, que encara’s pot veure 
gravada sobre la caxeta, rodejada d’inscripcions gre- 
gues, que’n són la millor autèntica escrita ab lletres de 
metall. 

Los devots perpinyanesos cregueren piadosament que 
aquell jove era un àngel qui ab la disfreça de pelegrí'ls 
duya de Terra Santa la mà del qui digué per primera 
vegada Vtusaquí l' Any tl dc Déu. Lo cel se dignà confir- 
mar aquexa opinió y posar-hi’l segell incomparable dels 
prodigis que s’obraren seguidament per sa mediació. 
Tots los malalts que invocavan a Sant Joan Baptista se 
guarían de sos mals, mentres que’ls qui negavan la au- 
tenticitat de la relliquia eran atormentats de violents 
dolors al cap y sobre tot al braç. Fóren tantes les mara- 

velles, que se n’estampà un llibre, tan rar avuy com inte- 
ressant. Veusen aquí la portada: 

Libre dels miracles que lo Senyor ha obrat per medi de 
la santíssima relíquia del gloriós Sanet Joan Baptista. Com- 
post per lo pare presentat Fra Michel Llot, del Orde de 
Sant Domingo, doctor y cathedràtich en la Universitat 
de Perpinyà. En casa de Samsó Arbús, 1580. 

Quan a últims del XVIII* segle la revolució esbullà 
les ordes relligioses com un vol de coloms, la santa relli- 
quia trobà en la Sèu de Perpinyà son veritable y propri 
relliquiari. Aquexa conquilla era féta pera aquella perla, 
puix des de sa consagració per Berenguer, bisbe d'Eina, 
cn 1025, estava dedicada a Sant Joan, nom que era alla- 
vors y es encara avuy día’l d'aquella soperba catedral. 

Lo precursor era’l sant predilecte d’aquella plana y 
d’aquella ciutat. Sa imatge estava gravada en ses anti- 
gues monedes y com un blassó en lo frontis de sos mo- 
numents. Qui sab si aqueix present sens prèu, que Per- 
pinyà obtingué del cel, fóu en premi de sa antiga y arre- 
lada devoció al séu diví protector? 

La relliquia es verament extraordinària, per ésser del 
més gran entre'ls fills dels hbmens, com l’anomena lo meteix 
Jesucrist, y també per la seva magnitut, puix es la mà 
esquerra unida al ante-braç. Entre un y altre, en la 
arrencada del puny, se veuen encara senyals de la cadena 
ab que fóu lligat, per manament d’Herodes, en la forta- 
lesa de Machero. 

Nostre bò y estimat amich N’Agustí Vassal, historia- 
dor de les Santes Hòsties de Pezillà, en un fascicle que 
ha publicat ab lo títol de La Afain de Saint Jean-Baptis- 
te, descriu punt per punt aquexa adorable relliquia; ne 
fà la historia des de fà 576 anys fins al 25 de Juny 
de 1898, en que fóu collocada en un riquissim, artístich 

y esplèndit relliquiari de bronze daurat, que he tingut lo 
plaher de veure. En nom de la diòcesi de que es patró, 
li oferí son arxiprest, mossèn Metge, aquell día, en que 
cabalment celebrava les noces d'or de sa ordenació. 

La vella Sèu, afegeix lo senyor Vassal, semblava tal- 
ment rejovenida sóta’ls hàbits de festa, y sa nau immensa 
no era prou gran pera la multitut que s’hi aflotonava. Lo 
Vicari general, mossèn Roca, féu lo panegírich del sant 
precursor, y sobre tot lo panegírich de sa inestimable 
relliquia, que després del ofici, al sò del orgue, fóu por- 
tada en magestuosa y solemnial processó, enfilall de to- 
tes les associacions y obres catòliques de la ciutat que 
s’anomena de temps antich fidelissima urbs perpinianensis. 

Lo senyor Vassal observa que aquexa mà es la que 
accentuaria ab un gest de reprovació’l famós Nen licet 
tibi que’l Baptista rebaté al tirà Herodes, y que ressona 
d’allavors ençà per tot lo món contra’ls perseguidors de 
la Església de Jesucrist. A més fà notar que està a un ex- 
trém de França, com pera vessar-hi ses gràcies y bene- 
diccions; mes nosaltres, per nostra part, recordarèm que 
està a un extrém de Catalunya com pera repetir-hi lo non 
licet a qui convinga, y sobre tot pera benehir a nostra 
estimada terra y a tots nosaltres. 

La preciosa relliquia fóu entregada a Perpinyà centú- 
ries abans de deslligar-se de nostre Principat política- 
ment, puix ab los llaços del llengatge y ab los del cor hi 
està lligat encara com may. Los néts retiran als avis; 
catalans eran los frares que reberen la relliquia de mà 
del celestial missatger, en aquell convent fundat, en 1*32, 
pèl més gran de nostres reys, Jaume primer d’Aragó, y 
catalans són los qui cinch centúries després l’estotjan en 
un escrini de més valor, l'adoran y passejan en processó 
per la ciutat. Donchs si, com diu l’adagi, qui primer neix. 

primer peix, y l’altre, qui b'o té alnéxer, may ho de xa, apar 
que’ls catalans d'enllà y ençà del Pyrinèu tenim dret a 
reclamar les primeres benediccions d'aquexa mà amiga y 
benefactora. 

«Oh santa relliquia— dirèm ab lo citat llibret, afe- 
gint-hi solament lo nom de nostra estimada patria, — oh 
santa relliquia divuyt vegades secular, puix vostra edat 
es la metexa del cristianisme; oh vos, la més augusta de 
les relliquies, ja que solament lo cel té dret a possehir 
los gloriosíssims cossos de Jesús y de Maria, que pogàu 
des d’avuy, lluny dels incrèduls y profanadors, estar en 
pau sóta aquelles voltes benehides y en la ciutat que sis 
cents anys hà vos prega, y protegiu pera sempre a Per- 
pinyà y a Catalunya.» 

De La Créu del Montseny, del 14 dc Janer de 19C0. 



V 

LO BOIG DE MATARÓ 

A Mataró hi havia un home tocat del cap, que feya 
de les seves ab gran disgust del vehinat, y sobre 
tot de la seva familia. Aquexa tractà de tancar-lo a Sant 
Boy y demanà consell al senyor batlle. Lo senyor batlle, 
qui era molt determinat, los respongué: 

— Axò rayl Fèu-me’l venir. 

Li féren anar, y l'alcalde li digué si volia anar a 
donar un tom ab ell. 

— Volèu anar gayre lluny? — digué’l boig. 

— A Barcelona, y si allí estàu animat per caminar, 
pot-ser encara aniriam un xich més enllà. 

— Prou, prou. Anèra— contestà’l boig. 

Y dit y fet, prengueren un carruatge y cap a Barce- 
lona falta gent. Un colp fóren allí, com qui va a donar 
un passeig pèl plà del Llobregat, se dexaren caure a 
Sant Boy. Lo boig, que no ho era bé, olorà alguna cosa 
de les intencions dels séus acompanyants y abans de 
arribar al manicomi baxà del carruatge y s’hi encaminà, 
avançant-se un xich de la comitiva. Trucà y digué que 
hi duyan un boig que tenia la mania de que era batlle 
de Mataró. Axis que aquest arribà, los porters procura- 
ren tancar-lo a dins, y com més cridava que era’l batlle, 
més fort l’agafa van, fins que'l tingueren reclòs a dintre. 
Prou costà desfer la troca urdida per aquell cap que 
creyan sense cervell y no’s dexà pas engaviar en la bo- 
geria, ahont havia engaviat al senyor batlle de Mataró. 

33 

CONSELL MAL APROFITAT 



B en coneguts són encara en nostra terra’ls trabucay- 
res. Un dels séus capitosts era’l Bòu, que fóu fu- 
sellat a Vich quan jo era estudiant, y ho tinch ben pre- 
sent encara. Entre les malifetes que se li atribuexen 
contan que anà un dia ab tota sa partida al Subirà de 
Santes Creus. Se presentà al amo y li demanà diners. 

— Quants ne volèu? — li preguntà en Subirà. 

— Un quartà de dobles de quatre — respongué'l Bòu. 
En Subirà, tenint pòr de perdre cosa millor, li me- 
surà tot seguit un quartà d’unces d’or, que li presentà ab 
la metexa mesura. Aquexa era acurullada, cosa que’l 
Bòu no li havia demanat. Aquest se tragué’l sabre, y en 
Subirà se posà tot groch y tremolós de pòr que, ofès 
d’alguna cosa, li’n fés alguna. 

Mes lo Bòu passà senzillament la arma per sobre’l 
quartà, fent-lo servir d’arrasadora, y tornà'l sabre a la 
veyna. En Cellabona, qui era’l séu segón, vevent caure 
y rodolar per terra un bé de Déu d’unces de la perruca 
y cantelludes, s’abaxà a cullir-les. 

— Dexa-les estar — li digué’l Bòu ab tò imperiós. — 
Aquexes no són nostres, y a cadascú lo que sia séu. 

En Cellabona no replicà al séu superior, mes un dia 
que’l Bòu era fora ab uns quants de la partida se pre- 

sentà ab los restants al Subirà de Santes Creus ab inten- 
ció de demanar lo curull d’aquell quartà de dobles de 
quatre. Però un raig de foch que surti de les finestres lo 
féu adonar de que’ls moços de la esquadra eran a dins a 
punt de descambiar ab plom les dobles de quatre del 
altre día, y de que tot cercant unes quantes unces d’or 
anava a risch de dexar-hi la pell y de perdre la vida. 

t Verament — deya tot fugint, — en aquest món, qui 
tot ho vol, tot ho pert. Cal dexar a cada hú lo que sia 
seu, com diu lo Bòu.» 

LA FONT DE LA BADELLA 

U na vegada un pastor vell dels qui ab ses ramades 
pujan y baxan de la montanya entrà a fer pà y 
beure en la pagesia de la Badeila, que està en lo terme 
del Far. Passant per davant del escudeller, s’aturà a mi- 
rar una escudella de fusta que hi havia y exclamà: 

— Quina escudella teniu aquíl Se pot saber ahont la 
hauriau trobada? 

— Les noyes la trobaren a la font — respongué la 
mestressa, que estava rentant los plats. 

— Donchs, aquexa escudella es meva — afegí’l pastor; 
— y, si no’m volèu creure, mirèu si destapant lo fons s'hi 
troba una moneda d’or. 

Dit y fet, tragueren una fustota del fons y hi troba- 
ren un xinxó amagat. 

— Donchs, prenèu la escudella — digué la mestressa, 
— que es ben vostra. 

Allavors lo vell pastor los contà com un istiu havia 
pujat la ramada a pasturar vora l’estany de Lanós, ahont 
havia perduda la escudella de fusta, que no havia vista 
may més. 

Des d’allavors la gent dels voltants del Far creuen 
com article de fè que les aygues que rajan en la font de 
la Badeila venen del estany de Lanós. 

BURLA DE GEGANT 

D fu que en una montanya hi havia un gran penyal 
deslligat dels altres, com si hagués sigut separat 
per la força viva, ahont hi havia aquest escrit ab lletres 
antigues y ben llegidores: Ditxis serà qui'm girarà. 

Los pastors dels voltants s'havlan aplegat diferentes 
vegades pera demanar-se uns als altres si se sabia rès 
d’aquell rètol extrany, de per què y de qui li havia es- 
crit, y ningú’n sabia donar rahó. Los pastors havian pro- 
vat de girar-lo, mes los era impossible. Aquexa impossi- 
bilitat ne féu créxer les ganes de fer-ho, y’n parlaren a 
la gent del poble vehí, per ahont no trigà a rodolar la 
noticia de que allí sóta hi havia un tresor amagat. Ja n'hi 
hagué prou pera entusiasmar tots los hòmens del poble, 
que hi féren cap armats de parpals y manuelles. Ab tota 
llur força, guiada y dirigida per l’enginy, mogueren la 
pedra, y ab moltes penes y treballs arribaren a girar ia. 
Mes ayl lo tresor no hi era; rès d’axò: ni un diner partit 
pèl mitg, ni una malla, ni una palla. Sols en la part que 
havia estat anys y centúries dintre la terra vegeren un 
altre rètol que deya: Grans mercès a qui m’ha girat, puix 
temps hà geya d aquest costat. 

Los vells del poble, que, no tenint prou dalit pera 
treballar, s’ho miravan, cregueren que allò havia sigut 
obra d’algún home de forces tan extraordinàries com de 
bon humor, que havia volgut riure y fer joguina de qui 
no tenia ni’l séu bon humor ni les seves forces de gegant. 

ANYORANÇA 

E n un convent de Barcelona dels que donavan a la 
Rambla abans del malestruch any 1835, un día 
lliortolà aclucà’ls ulls al sòn de la mort y'is frares ne 
quedaren sense. Al cap de pochs dies lo pare guardià, 
anant pèls carrers de Barcelona, ensopegà un pagès de 
montanya que li semblà home de bondat, treballador y 
de bon ayre. Conexent que cercava feyna, s'hi acostà y 
li digué: — Company: volèu fer d’hortolà? 

— Prou — respongué’l pagès. 

— Donchs, seguiu-me — replicà'l bon frare, ensenyant- 
li’l camí cap al séu convent. 

L’acompanyà al hort y li digué y esbadià quines fey- 
nes hi havia de fer y quina seria la seva soldada. Lo 
pagès s’hi conformà, y, agafant la axada que l’altre hor- 
tolà havia dexat en vaga, començà d'obrir solchs, de 
plantar y trasplantar, talment com si en tota la vida no 
hagués fet altra cosa. Axò era a primers d'Octubre d’un 
any que havían fet grans nevades primerenques en lo 
Pyrinèu. Al cap de mitg any de vèurel treballar y por- 
tar se tant bé en la horta, en lo convent y en lo temple, 
lo guardià demanà que, ja que vivia en lo convent y en- 
tre'ls frares, si li faria rès de vestir son hàbit. 

— Prou, prou — ell li respongué; — com sa reverencia 
vullga,— puix ja havia après aqueix compliment conven- 
tual. 

Li posaren l’hàbit de la ordre y se portà bé un parell 
de mesos més. Quan arribà’l mes de Maig començà d’en- 



Digítized by Google 




JACINTO VERDAOUEK 



5*9 



sopir-se un xich en Ics coses y exercicis espirituals. L’avi- 
saren un día y altre, y la esmena, si n’hi hagué gens, fóir 
molt passatgera. Cançats de fer-li advertencies saluda- 
bles y veyent que no feyan l'efecte que necessitava, lo 
bon guardià tractà de donar-li un càstich més petit del 
que merexía y davant de la comunitat, que estava tota 
extranyada de son cambi de comportament. Lo féu posar 
dret en mitg del refetor ab una escombra de màneclt 
per amunt al costat. Al bon pagès, sense que ni de lluny 
pensés fer cap irrevercncia, li escapà’l riure. Lo guardià 
se n’extranyà y li preguntà amablement: 

— De què rihèu? 

Lo pagès, de primer, no ho volia dir; mes veyent-s’hi 
obligat per ordre de la santa obediència, respongué: 

— Reya, a la veritat, al pensar en l'esclat de rialles 
que farían ma esposa y mos fills si’m vegessen axis vestit 
de frare y ab una escombra al costat a tall d’escopeta. 

— Donchs, que sóu casat? — li preguntà'l pare guardià. 

— Sí — respongué-li ell, — y mentres Déu ho vullga. 

Aleshores lo pare guardià caygué del ase y vegé clar 
que aquell hortolà era un montanyès pyrenench fill d'al- 
gún poble dels que al ivern quedan mitg colgats de néu, 
d’hont los hòmens fugen abans del ivern pera anar a 
guanyar alguna cosa per avall y portar-ho a sa esposa y 
a sos fills en la primavera, que era cabalment lo temps 
en que aquell pagès, tal vegada punyit per la anyorança 
dels séus, començà a donar capsinades en lo cami de la 
vida claustral. Quan s'ho hagué explicat bé, lo cridà a 
sa cel-la y li digué: 

— Veusaqui lo que heu guanyat fins al día d'avuy en 
aquest convent. Ara llevèu-vos l'hàbit y anèu-sen a la 
bona hora ab vostra esposa y ab vostres fills. Que Déu 
vos benehesca. 

LES GORGUES 

B axant des del poble de L’Esquirol cap a Vich se 
troba a mà esquerra un pageslu anomenat Les 
Gorgues. Com son nom bo diu prou, allí hi ha uns 
gorchs formats pèls sallents d’un primitiu torrent que 
aplega les aygues del Cabreres. Aquests gorchs general- 
ment són rodons, y a axò deuen lo nom d'olles que se’ls 
dóna per allà. D’aquexes olles n’hi ha alguna de molt 
fonda, tan fonda que, segons la gent, no s’arriba al cap- 
d'avall. 

Uns pagesos de L’Esquirol de les conegudes masies 
del Campas y de l'Intentas volgueren trobar lo fons 
d’una de les olles d’aprop del sèu poble, y per axò s’em- 
portaren les tirandes dels bous d’una d’aquexes masies. 
Posaren una rella al cap y tiraren l’escandall als gorchs, 
mes la corda se’ls quedà a mitg camí. Corregueren a 
cercar les tirandes de la altra masia, y tampoch arribà 
la rella al fons. Volían anar per les tirandes d’altres pa- 
gesies, quan sentiren una vèu que, sortida de la olla, los 
deya: 

Tira, Intentar; 
tira, Campas, 
que ab altres tantes 
no hi arrtbar&s. 

Al sentir axò s’esglayaren y dexaren anar les cordes 
al torrent, arrencant a fugir cap a L’Esquirol. L’endemà 
tornaren als gorchs y trobaren a la vora la rella y les 
tirandes plegades. 

LO REYETÓ 

L a àliga es lo rey dels aucells, y quan ho es aquí y 
en totes bandes, ben merescut s’ho tindrà. 

Jo, que no he pas examinat sos drets, li vingan d’allà 
hont li vingan, no posaré pas en dupte sa reyalesa: sols 
de passada vullch fer esment de que aqueix reyalme té 
un pretensor, encara que humil, y aqueix es lo reyetó. 

Lo nom de reyetó se li dóna a la plana de Vich; a la 
Guillerla se li diu reyentí; en altres llochs de Catalunya, 
rey-petit, o més senzilla y curtament rey et. 

Mes, me preguntareu, les seves pretensions estàn ben 
fonamentades? Jo us hauré de respondre que tampoch 
he vist sos papers, ni he examinat sos drets, d’un a un, 
fil per agulla; mes quan se li dóna’l títol de rey en tants 
endrets, y ell ne porta la corona, encara que petita, al- 
guna reyalesa deu tenir. Ara, si'm replicàu que la reya- 
lesa d’un rey-petit per força ha d’ésser també petita, no 
us ho negaré. 

Mes, tot axò són galindaynes y rahons de mal paga- 
dor, me dirà algú. De què li ha previngut aquexa reya- 
lesa, petita o grossa que siga, a un aucell tan petit pera 
merèxer lo títol que si li dóna de reyetó? 

Diu que en los anals de la aucellería, que jo no he 
tingut ocasió d’escartejar encara, se llegeix que una ve- 
gada’l aucells tingueren un gran collotge a fí y efecte de 
nomenar se un rey. 

«A qui’n farèm?— se deyan l’un al altre. — Si’n fèm a) 

qui cante millor, serà lo rossinyol, que es un pobre tro- 
bador, y’is trobadors no servexen gayre pera regnar. Si’n 
fèm al més gros y gran, sería'l trencalòs o l’avestrús, y 
aquest no es més que un salvatge de la Àfrica, si l'altre 
un salvatge dels Pyrinèus. Si'n fèm al aucell que ja porta 
corona, com signe de predestinació a la reyal, serà’l gall, 
que, comptat y rebatut, no es mès que un sultà de galli- 
ner. Si’n fèm al més vistós y bonich, serà'l pago reyal, 
qui no serveix més que pera fer la roda de la fatxenda y 
es verament un enamorat de sí meteix. Si fèm rey al més 
valerós, serà un aucell carnicer, qui anirà ab nosaltres 
a mata degolla per un tres y no-rès, y avuy un, demà un 
altre, sens anirà crospint a tots de viu en viu.» 

«Fèm-ne, donchs, al qui vole més alt?», digué un 
d'ells. «Ja està dit — respongueren tots; — l’aucell que 
vole més amunt serà nostre rey.» 

Dit y fet, se’n volaren al cim d'una montanya, y allí, 
fent una ratlla en terra, se posaren de renglera tots los 
pretensors de la corona y, a la hora convinguda, al crit 
de «A la una, a les dues, a les tresl», com fan los noys 
que jugan a córrer, axecaren tots plegats la volada. 

No cal dir que molts aucells se donaren per vençuts 
abans de volar, y altres, als primers colps d’ales, s’entor- 
naren. Lo pardal se n’anà a un graner que sabia obert y 
ben provehit; la llimona, a son llim, que li ha dat nom, 
ahont furga atrafegada cercant cuquets com un pobre 
pescador de canya; la mallarenga, a un camp de blat de 
moro sembrat de fresch. 

Alguns aucells s’aturaren a mitja volada. La aureneta 
s’aturà vençuda per l’esparver; l'esparver fóu vençut per 
la grua; y la grua s’aturà allí dalt, en la regió dels núvols, 
dexada enrera per la cigonya, que esporreta vola fins 
part d'amunt. 

Quan fóu allí dalt de tot y s'hi vegé tota sola, féu un 
gran crit: «Jo só’l rey dels aucells». Lo reyetó, qui sense 
adonar-sen ella, se li havia posat demunt de la esquena, 
respongué: «No, que só jo». 

Los aucells qui, fent de jutges del torneig, s’ho mira- 
van des del cim de la montanya, declararen que reyal y 
veritablement aquell aucellet havia guanyat la corona 
reyal; mes com era modest y de poques pretensions y’l 
més petit de nostres aucells, determinaren donar-li’l nom 
escaygut de rey petit o de reyetó, que porta encara y li vé 
com l’anell al dit. 

LO BOU 



U na vegada un penitent s’acusà al confessor de que 
havia robat una corda. Lo pare confessor, després 
de fer-li algunes reflexions, l'anava a absoldre, mes lo 
penitent, intranquil, afegí: 

— Es que ab aquella corda estava lligat un bou. 

— Per què no deyau que haviau robat un bou? — li 
digué’l confés. — Mes, aquell bou de qui era? 

— Era del amo. 

— Y no li vareu tornar? 

— No, que me’l vaig vendre, y al amo li vaig dir que'l 
bou s’havía estimbat. 

— Donchs, l’heu de restituir. 

— No puch pas. 

— Donchs, si no’l restituíu, aqueix bou us pot aturar 
d’entrar al cel en la hora de vostra mort. Ara ja ho veig: 
teniu pòr de que si’l restituíu de pesseta en pesseta, l’amo 
ho conexerà y’l robo se sabrà. Si no fèu lo que jo us dich, 
ho sabrà tot-hom en lo dia del Judici Universal: allà 
sortirà’l bou a recordar-vos lo furt. 

— Allà sortirà’l bou? — digué'l penitent, tot extranyaL 
— Y l’amo hi sortirà també? 

— Y donchs! — digué’l confés. — No hi ha de sortirl 
— Donchs — respongué’l penitent, — jo li diré: «Agafeu 
aqueix bou, que es vostrei. 

LOS TRES BONS CONSELLS 

U na vegada era un home molt arrimat a la seva y de 
mal geni que se n’anà a llunyes terres. Després 
de molts anys, acabada la feyna que hi tenia, resolgué 
tornar a casa seva; mes abans, sabent que allà hi havia 
un ermità de molta sabiesa y santetat, qui donava bons 
consells a tothom que li'n demanava, com ell no n’estava 
sobrer, li anà a demanar també. L’ermità no li’n donà 
més que tres, que si’ls volèu saber veusels aqui: 

Per la drecera no fjxes la carretera. 

No't fiques en lo que no't demanen. 

Abans de fer alguna cosa important, dorm. 

Ell, després de rebre aquests consells, se n'anà tot 
moix y murmurant entre dents: «No s’ha pas hagut de 
gastar lo cervell pera donar- te aquexes tres màximes. De 
consells axis ray, també’n donaria jo». 

Ab aquests pensaments y altres semblants se posà en 
cami cap a la seva terra. Quan fóu un troç enllà, atrapà 
a uns quants viatgers que feyan la metexa via, y, nuhant- 
hi conversa, s’acomboyà ab ells. La carretera era de 
bona petja y suàu, mes al pujar una montanya feya una 
marrada que no se li veya la fi, com si s’entornés en- 
derrera. 

— Veniu per la drecera, company — li digueren los 

viatgers. — Comptant per lo baix, avençarèm una hora de 
camt. 

Ell estigué a punt de caure en la temptació y de se- 
guir-los; mes se recordi del primer consell del ermità y 
no'l volgué trencar per ser lo primer. La giragonça fóu 
més llarga de lo que aparentava, mes s'acabà, com tot 
s'acaba en aquest món. Quan ja n’era a les derreres 
passes, troba als viatgers asseguts a la vora del catní ab 
lo cap baix y gayre bé plorant de tristor. Ell los esco- 
meté saludant-los afectuós. 

— Hola, companys! Que us ha passat, que estàu tan 
trists? 

— Nos han sortit una colla de lladres que’ns han 
robat tot lo que portavam, y perquè’ns hi volíam tornar 
nos han donat un feix de garrotades. Tant-de-bò que 
t’haguessem seguit a tu, que'ns recordavas aquell adagi: 
Per la drecera no dexes la carretera. 

Seguiren plegats camí enllà, caminant, caminant tot 
lo sant día. Quan vingué la nit, s'allotjaren en un hostal 
y quan fóu hora s’assegueren a taula pera sopar. En axò 
l'hostaler renyí ab la hostalera y se tiraren los plats pél 
cap. Los viatgers s'axecaren de taula pera descompartir 
als consorts mal avinguts. L'hostaler prengué malament 
la intervenció de sos hostes, y descarregà sobre d'ells lo 
bastó que tenia axecat pera castigar a sa muller. Tots los 
viatgers ne sortiren esgalabrats, sinó’l nostre bon home, 
qui s’havía recordat del segón consell del ermità, que 
també volgué seguir, ja que’l primer li havia sortit tant 
bé: Allà hont no' t demanen no t'hi fiques. 

Aleshores començà d’adonar-se de que aquells con- 
sells valían bona cosa més de lo que semblava. 

Se posà en camí altra vegada, y, camina que camina- 
ràs, no s’aturà fins a davant de casa seva. Un colp fóu 

allí s'amagà entre unes verdices pera veure qui’n sortiria. 
Al cap d’una estona'n vegé sortir la seva esposa ab un 
sacerdot al costat, de qui’s despedí al pèu de la porta 
forana ab un petó. De colp, ell hauria entrat a casa seva 
y la hauria morta; mes, per voler de Déu, se recordà del 
tercer consell del ermità, que diu: Abans de pendre un 
determini, dorm'hi. « Donchs, abans de resoldre que tinch 
de fer, hi dormiré», digué ell. Y, fort com si no hagués 
vist rès, se n’entrà a casa seva, hont fóu rebut per sa es- 
posa ab los braços oberts; mes sa alegria era tanta que 
li tenia la llenga com nuhada. L’endemà al matí, passada 
la primera impressió, ja li pogué parlar y li digué: 

— Lo dia d’ahir es lo més feliç de ma vida per dues 
coses: la primera, per haver-me tornat tu, de qui ja no 
sabia rès, ni se’n cantava gall ni gallina ni cant de criatura 
viva; la segona, per haver-me vingut a veure nostre fill ca- 
pellà, qui està en lo seminari. 

Lo bon home donà gràcies a Déu pèls tres consells 
del ermità y cregué y estigué cert y segur de que aquell 
bon ermità no podia ser altre que’l sabi Salomó que 
hagués resucitat pera donar-li aquells tres consells en 
aquella ermita. 



Digítized by Google 




TAULA 



PXr,«. 



DIETARI D’OW PELEGRÍ A TERRA SANTA 

Pròlcch 9 

Sortida de Barcelona 13 

Port-Said 1 0 

Jaffa 20 



Caml de Jerusalèm 23 



Anada al JordA ■ • ■ - 2(j 

Betlilém SZ 

llcbrón i* 

La Sotmana Santa a Jerusalèm . . ' 47 

Etmnaúa. . ■ . 57 

Sant Joan cn la Monlanva. • ■ KQ 

Montanya de la Ascensió 65 

Nazirclh. . , , . , , , , , , , , . , . . , , . . II 

Thabor ■ ■ ■ ^ s ÍÍ3 

Tibcriadcs 85 

CanA de Galilea 8£ 

Carmel 92 

Bevroulh 99 

Darnaach. . . . . . . . , . . . . . . . . . , , . 191 

ERVPlc ■ IIP 

Alexa n dr ia 111 

Cayre 1H 

Heliòpolis 115 

Retorn a Barcelona 129 



Digitized by Google 



530 



TAULA 



PXos. 



DISCURSOS 

Discurs que pera donar començament a le» Acadèmics Lite - 
ràries tingudes en la Font del Dcsmiy pél cercle de jóvcns 
vigatans entusiastes aymadors dc la llcnga y de Ics glòries 

catalanes, diguó lo dia 17 de Juny del any 1867 133 

jQui com Déu? 138 

Discurs presidencial dels Jochs Florals de Barcelona dc 1881. . 146 

Discurs llegit en lo Certamen Catalanista de Valls, celebrat lo 

25 dc J uny de 1886 159 

Discurs llegit en lo Certamen Catalanista de Sant Marti dc Pro- 
vençals, lo dia 11 dc Novembre dc 1888 162 

Lo lliri dc Gracia 167 

Llegenda de la Crtu del Montseny 171 

Discurs presidencial dels Jochs Florals dc Llcyda celebrats lo 

13 dc Maig de 1901 177 

Discurs presidencial dc! Certamen literari de Berga celebrat lo 

2* de Juny de 1901 185 

L'Empordà 194 

Lo flors dc S anta Eul a ria 2Q1 

Kccort necrológich del Excm. Sr, D, Joaquim Rubió y Ors . ■ 204 



ARTICLES 

La Rondalla dc BarbazAn. ■ ■ . . . . . . . , , , , , 225 

Dues tradicions: una de mar y altra de montanya 227 

Lo gafarrd 229 

Recorts dc ma missa nova. - . . 233 

Una carta 239 

La capella de Jesús infant 241 

Lo senyal de la Créu. 216 

Lo Corpus en Argentona 250 

Passió de Nostre Senyor Jcsucrist segons Sant Joan 258 

Diumenge del ram 259 

Santa Mctchildis - , 26* 

Despcdida del Maig 266 

Ruyabrocck 372 

1 a adoració dels Pastors 277 

Los guitarrers dc la Cisa . 281 

Abraçant la Criu del Montseny 285 

Pcrpetulncs 287 






Digitized by Google 



TAULA 



53 » 



PXgs. 



im • • í ; ! ; ; • ; • I •_ 

La alzina del Passeig de Gracia 




Lo cornamusayre 




PHOLKCHS 




Efemèrides vigatancs 




Poesies d'Arihur Masriera 


314 


La vida al camp 




NERTO 






... 331 


I. Los barons 


... 335 


11. Lo Papa 




III. Lo Rey 




IV- Los Lleons 




V. La monja 




VI. L’ingcl 




VII. Lo diable 


395 


Epllcch 




Notes 




RONDALLES 



Les relliquics de Sant Eudalt 415 

I.liçoneta 418 

Lo mariner de Sant Pau . , . , ■ • * , . . ■ . . 42fl 

La herba dels pecats 425 

Sermó ben aprofitat 428 

Pèl pont <31 

La Santa mi. . . ■ , , ■ , , . . ■ ■ ■ , 43 3 

No furtaràs. ■ ■ ■ ■ , , , , = , . , , , , , , , , 432 

Lo rcnoch. ■ ■ , , ^ = = , : , ^ s * , , 44£> 

Sant Guillém de Llivia. ■ , . . . . ■ . , . . . , 4íi 

L’estany de Montcortès <U 

Creus <47 

L'estany d’Angulastè» 450 

Ratafia.-. . . . . . . = . = = = . . , = . . . . : 453 

Sant Bernat Calyó. ■ . , . : s s s , . . . i . s s = 455 

Lo butal de les 457 

Nadaleta. 480 



Digitized by Google 



53 * 



Taula 



Pào». 

Bon» sega <65 

Qui no‘t concR» gue't comprc 

La yell.i **t 

La anguila parladora *76 

L<> bon caliu. . . . . . . . . ^ . , ^ , . 418 

Compte» de paçCs *81 

Lo llop 48i 

Al peu tic la lletra 484 

1-a guintu y'IHop 485 

Indirecta. . . . , . . , , . . , . , 451 

Los sabis prudents dels PilCus 4M 

La orella del gegant Wj 

Lo malcontent 423 

Les coves de Ribes i24 

Acudit jVG 

Los dos sastres ^9? 

Lo lloro 501 

Defensant lo desconegut 502 

Llatinada. ■ ■ 503 

Lo salomc.net de les matines. . . , 204 

Lo caml fangós. &06 

La mi dc Sant Joan. . , . , . . . ■ ■ . 508 

Lo boig de Mataró 513 

Consell mal aprofitat 5U 

La font de la badclla 316 

Burla de negant 51* 

Anyorança 51» 

Les Rorgues MM 

Lo reyetó 4-T 

Lo bou 5:14 

Los tres bons consells 525 



Digitized by Google 



Digitize d GQOgle 

_J k. 




Aquest quint volum de les Obres 
Complertes de Aíosscn Jacinto 
Verdaguer, s’ha acabat 
d'estampar en casa de 
la Vda. de Joscph 
Cunill, lo dia 29 
de Novembre 
de l’any 
1906. 



Digitized by Google 




